
Doru SCĂRLĂTESCU 


Născut la 18 aprilie 1937, în comuna Corbu, județul Olt. 

Profesor în învățământul secundar. 

Din 1973, cadru didactic la Facultatea de Litere 

a Universității „Alexandru loan Cuza” din lași. 

Debut publicistic în revista „Contemporanul” (1968) 
și editorial, cu monografia Geo Bogza, 1983, la origine 
teză de doctorat. Colaborează cu studii, articole, recenzii, 
eseuri pe teme de cultură generală, literatură sau 
didactică la „România literară”, „Viața românească”, 
„Limbă și literatură”, „Ateneu, „Pagini dunărene”, 
„Orizont, „Studii eminescologice”, „Convorbiri literare”, 
„Cronica”, „Revista română”, „Poezia”, „Dacia literară”, 
„Contact intemațional”, „Scriptor”, „Expres cultural” ș. a. 


Cărți publicate: 


critică și istorie literară: 
* Geo Bogza (București, Minerva, 1983) 
* Semne și simboluri (lași, Cronica, 1995) 
* Istoria literaturii române, |, Epoca Junimii, I, 
Eminescu (Botoșani, Geea, 1995) 
* Eminescu și universul artei (lași, A92, 1995) 
* Eminescu și religia (lași, Timpul, 2000) 
* Odiseea cuvîntului. Prolegomene la o hermeneutică 
a textului sacru (lași, Timpul, 2003) 
* Literatura și celelalte arte (lași, Timpul, 2005) 
- versuri: 
* Apocrife la Cartea Facerii (lași, Junimea, 2012) 


Membru al Uniunii Scriitorilor din România. 

Doru SCĂRLĂTESCU 


EMINESCU 
ȘI 
ISPITELE EMINESCOLOGIEI 


Cuvânt înainte 


Textele din volumul de faţă au la bază o suită de 
articole apărute în publicaţii ieşene („Cronica veche”, 
„Dacia literară”, „Scriptor”, „Studii eminescologice”, 
„Românii din afara graniţelor țării”), amplificate şi 
adaptate, când a fost cazul, exigenţelor de stil şi de 
structură ale demersului editorial. Ele rămân totuși, 
volens nolens, tributare exerciţiului jurnalistic originar, 
cu inerente calităţi și defecte, între care, accentele 
polemice mai apăsate. Referitor la acestea, îi asigurăm 
pe cei afectați, poate, de criticile aduse de bunele 
noastre intenţii și de prietenia, fie ea şi incomodă, pe 
care le-o purtăm. l-am slovenit întotdeauna atent, fără 
grabă și fără prejudecăți, refulându-ne chiar, când a 
apărut, un sentiment inhibant de zădărnicie. În conduita 
noastră îndemnul ne-a venit de la poetul însuşi, care 
scria aceste rânduri în „Timpul” din iarna lui 1880: 
„Cititorii ştiu bine că suntem gura adevărului; iar dacă 
avem graiul aspru, asprimea aceasta o considerăm ca 
un corectiv în contra vicierii spiritului public”. În 
numele acestui adevăr, nu l-am menajat, când a fost 
cazul, nici pe autorul cărții de față și nu ne-am sfiit să 
facem haz de propriile-i defecţiuni din trecutele tenta- 
tive eminescologice. Dar ataşamentul său, vechi şi 
constant, față de creația marelui scriitor rămâne mai 
presus de orice discuție. 

Obiectivul principal al investigaţiei noastre îl for- 
mează devierile din receptarea de ultimă oră a textului 
eminescian, mai ales cel explicit sau implicit ştiinţific, cu 
trimiteri la fenomene similare de pe alte meleaguri. 
Unul din cei mai mari poeţi ai interogației din literatura 
lumii, cu antenele deschise către multiple domenii ale 
cunoaşterii umane, cercetate cu exemplară exigenţă de 

sine, Eminescu nu este totuşi un om de știință în sensul 
plin al cuvântului. Singurul domeniu unde își poate 
asuma ipostaza de „specialist” este, după părerea 
noastră, în acord desigur cu cei care au aprofundat 
problema (de la laşi, perseverent şi decisiv, Alexandru 
Zub), acela al istoriei, asupra căreia ne propunem să 
zăbovim într-o altă carte. Aici, atenţia noastră se 
deplasează firesc de la fenomenul oarecum exterior 
operei, al receptării, la studiul „imanent” al acesteia, el 
pretinzând, cum observa undeva Liviu Papadima, un 
instrumentar conceptual și analitic diferit. 

Conştienţi de riscurile întreprinderii noastre, am 
încercat să ne punem la adăpost sub umbrela unui 
aparat critic poate excesiv. Dincolo de notele nume- 
roase, menite să evite orice ambiguitate prin apelul 
expres la pagină, îngreunând însă accesul lejer la text, 
acesta rămâne în esenţă, cel puţin în intenție, un eseu. 
Adică, potrivit etimologiei cuvântului, o încercare... Ne- 
am găsit şi noi, precum căutătorii crăieşti din poveste, 
să batem drumurile, cu proba fragilă a verității la 
purtător, pantoful de sticlă al Cenușăresei... 


Autorul 

I. Din biografia ideii de eminescologie. 
Etapa inaugurală 


„Nu bani vă cer, ci vremea şi auzul.” 
Mihai Eminescu 


„Sunt din generaţia fericită care a primit 

de-a dreptul dezvăluirea fabuloasă a 

poeziei prin opera lui Eminescu, şi 
Hortensia Papadat-Bengescu 


Eminescologia a avut, are și, vorba lui Maiorescu, pe 
cât se poate omeneşte prevedea, va avea încă multă 
vreme o existență destul de zbuciumată. Mai întâi că 
începuturile ei, ca să-l parafrazăm pe un alt junimist, se 
pierd în noaptea timpurilor. Pentru că înaintea emines- 
cologiei am avut eminescianismul. lar înainte de emines- 
cianism, ne asigură Elena Tacciu, a fost pre-emines- 
cianismul, reprezentat de Cezar Bolliac, loan Catina, 
Alexandru Sihleanu, la care Theodor Codreanu adaugă 
pe Bolintineanu, iar Mircea Angelescu pe alții precum 
Creţeanu, Depărăţeanu, Sihleanu, Grandea...l. Mult mai 
generos, Marin Mincu împinge graniţele fenomenului 
până către începutul de secol XVIII, unde descoperim un 
eminescianism litanic la Antim Ivireanul şi un emines- 
cianism filosofic la Dimitrie Cantemir, urmate în secolul 
următor de un eminescianism sociogonic și imnic, 
la Heliade, şi un eminescianism  preromantic, la 


1 Elena Tacciu, Trei poeți preeminescieni, Bucureşti, Minerva, 1978; 
Theodor Codreanu, Un precursor al publicisticii eminesciene, LI 
„Luceafărul” 1989, nr. 37, 38, din 16 şi 23 sept, 1989; Mircea 
Angelescu, Poezia preeminesciană, Bucureşti, „Luceafărul”, nr. 33, 27 
sept., 1995. Să notăm că inițiativa căutării de „semne” eminesciene în 
literatura înaintașilor îi aparține lui G. Ibrăileanu, care, în cursul său 
de Istoria literaturii române moderne. Epoca Eminescu, le detectează 
la Cârlova, Alexandrescu, Alecsandri. 

Vasile Cârloval. 

Privind lucrurile din perspectivă lexicografică, vedem 
că termenul de „eminescologie”, numită ca atare şi 
înțeleasă ca ştiinţă cu aplicaţie la viața și opera lui Mihai 
Eminescu (în ceea ce ne priveşte, am prefera varianta de 
„disciplină specială”, componentă a criticii literare, cu 
delimitare strictă la domeniul cultural-artistic românesc), 
este precedat de alte denumiri, din aceeaşi familie 
semantică (de aici numeroase confuzii), dar nu identice cu 
aceasta (cum s-a demonstrat mai recent), prima dintre ele 
fiind aceea de „curent Eminescu”, utilizată la câţiva ani 
după moartea poetului, de un emul al acestuia, Al. Vlahuţă, 
într-o conferință de la Ateneul bucureştean?. Conferinţa 
din 12 martie 1892, de o declarată afiliere sentimentală 
eminesciană, cu vizibile „profesii de credință socialiste” 
(G. Ibrăileanu), reprezentând „o primă coagulare socială a 
unei atitudini extatice la nivel individual” (Dan Mănucă), 
trebuie citită în contrapartidă cu cartea-pamflet a cano- 
nicului Grama de la Blaj, abia apărută, fără indicarea 
autorului3, din care conferenţiarul citează copios și care 
stă, evident, la originea demersului său propagandistic. 
Ambele, de pe poziţii opuse, au ca obiect uriaşa influență 
exercitată de Eminescu asupra unui tânăr generic, 
debutant literar sau simplu cititor. Grama este primul care 
aduce în discuţie la noi „cultul lui Eminescu”, sintagmă ce 
apare obsesiv în studiul său, în contexte mereu negative: 
„lăţirea cultului lui Eminescu”, „urzitorii şi părtinitorii 
cultului lui Eminescu” (Maiorescu și Junimea), „cultul 
acesta periculos”, „cultul nemeritat şi periculos a lui 
Eminescu”, „comedia cu cultul lui Eminescu”, „vârtegiul 


1 Marin Mincu, Paradigma eminesciană, Constanţa, Pontica, 2000, 
p. 167-168. 

2 Alexandru Vlahuţă, Curentul Eminescu şi o poesie nouă, Bucureşti, 
Lupta, 1892. | 
3 Mihai Eminescu. Studiu critic. Blaj, Tipografia Seminarului archi- 
diecesan, 1891. Tot fără indicarea autorului, studiul lui Grama fusese 
publicat în foileton, în numerele 17-34, ale ziarului de orientare 
teologică blăjean, „Unirea”, anul 1, 1891. Cu privire la apariţia și 
orientarea acestuia, vezi Pr. Dcd, Sorin Valeriu Rusu, Ziarul Unirea de 
la Blaj, Târgu-Lăpuş, Galaxia Gutemberg, 2012. 

cultului acestuia ruşinos şi periculos”, „fanatismul cultului 
lui Eminescu”,..! Scopul demersului „critic” al lui Grama 
este cu precădere salvarea tinerimii, „imnotizată”, 
„sedusă”, „fanatizată” mai ales de „imorala” erotică emines- 
ciană, din ghearele acestei „nulități literare” de peste munţi 
şi aducerea ei, astfel, către prețuirea marilor noştri patrioți 
lirici (sărbătoriţi, culmea, chiar de „nulitate” în Epigonii): 
„De la 1883 încoace, cultul lui Eminescu îşi serbează prin 
publicul nostru toate orgiile sale. Tinerimea noastră, ame- 
tită şi îmbetată de atâtea laude grămădite pre capul lui 
Eminescu, începe a uita pre Mureșianu, Alecsandri şi 
Bolintineanu şi începe a se ocupa prea mult cu cetirea lui 
Eminescu, în detrimentul dezvoltării ei intelectuale, estetice 
şi morale. Sărmana noastră tinerime nu află nice ea nemica 
genial şi adevărat frumos în Eminescu, însă el a devenit 
poetul de modă. Și apoi e cunoscut ce putere captivătoare 
deprinde moda în lume şi, mai cu seamă, asupra tinerimei'2. 


1 În acelaşi an 1892, peste câteva luni, tânărul Nicolae lorga, 
recenzând cartea apărută la Blaj, în numere consecutive din ziarul 
„Lupta” va vorbi şi el de „noul cult” eminescian. Respingând acuza 
privind lipsa de patriotism a poetului („puţini oameni au iubit 
vreodată mai sincer, mai adânc şi mai dezinteresat România politică 
şi România naţională decât Mihail Eminescu”), Iorga are, fapt 
aproape singular în epocă, cuvinte de apreciere pentru curajul 
exprimării unor opinii în răspăr cu receptarea curentă (cartea 
canonicului de la Blaj „e singura care exprimă limpede şi curagios, o 
părere deosebită de a publicului în deobşte, asupra valorii estetice a 
poeziilor lui Eminescu. Dacă nu cartea însăşi, curajul e vrednic de 
laudă, fără îndoială”). Cf. Nicolae Iorga, Eminescu, Iaşi, Junimea, 1981, 
pp. 48; 51. 

2 Alexandru Grama, Mihail Eminescu. Studiu critic, Ediţie îngrijită de 
loan Cindriş şi Niculina lacob, Cluj-Napoca, Napoca Star, 2014, p. 63. 
Spaima privind influența negativă asupra tineretului a poeziilor lui 
Eminescu, izvor de blazare și descurajare al acestuia, apăruse iniţial 
la Constantin Dobrogeanu Gherea: „Ne e teamă că mulţimea de tineri 
slabi de fire, care și așa n-au destulă împotrivire în faţa unei vieţi în 
care se cere putere și statornicie bărbătească şi ideal înalt vor fi 
dezarmaţi prin plângerile tânguioase ale poetului, prin retragerea lui 
din luptă” (Studii critice, Bucureşti, Tipografia „Românul”, 1890, 
p. 130). Ea reapare de asemenea, cu trimitere la ambii autori, Gherea 
şi Grama, în lucrarea de licenţă la Facultatea de Litere şi Filosofie din 
Budapesta, din 1903, a lui Al. Ciura, Eminescu și Coșbuc, tipărită apoi 

Un reprezentant al acestei tinerimi îmbetate de Eminescu 
este, iată, provenit din propria-i ogradă, autorul unui 
panegiric publicat la finele lui 1889, în „Familia”, semnat 
„Nicolae Brânzeu, student la Blaj, în vârstă de 20 de ani”, cu 
calificări şi îndemnuri ce vor fi sunat foarte neplăcut în 
timpanul rectorului Grama: Eminescu „a parcurs toate 
adâncirile ştiinţei omenești, răsfoit-a tot ce cugeta că-i 
satisface curiozitatea lui în veci îndestulată, pătruns-a cu 
de-amânuntul toate sistemele filosofice...”; în consecinţă, 
„Ar fi o impietate şi o mare nerecunoștință a uita pe 
Eminescu al nostru, pe genialul nostru poet, naţionalistul 
înflăcărat, cugetătorul profund, marele literat, a cărui 
trecere din viaţă a făcut un mare gol în literatura noastră și 
care anevoie, credem, că va fi umplut 1 

Revenind acum la conferința din 1892, pentru Vlahuţă, 
„puterea captivătoare” denunţțată de Grama capătă numele 
de curent, „marele curent” ce patronează, cum bine 
prevăzuse Maiorescu, destinul prezent și viitor al literelor 
române: „...Eminescu exercită asupra tinerimei noastre o 
influență aproape fascinantă, şi acei cari vor face mai 
târziu istoria literaturei de azi vor vedea mai limpede în ce 
relief de creator se ridică figura lui Eminescu şi cât de 
adânci sunt urmele pe care le-a lăsat vigurosul său talent 
in viaţa limbei româneşti”. lată tot acum în germene și 
problema transferului liric eminescian, dezvoltată mai 
târziu de şcoala de la Cluj?, transpusă, cum îi stă bine unui 
poet, în limbaj metaforico-exclamativ: „Acei cari au ce 


mmm 
la Blaj, și uitată de viitorime (loan Buzaşi, Vechi pagini blăjene despre 
Eminescu, în Almanah Mihai Eminescu, Târgovişte, Macarie, 2004, 
p. 112; 114). Să-l mai amintim, cu idei asemănătoare, şi pe loan 
Nădejde, unul din corifeii mișcării socialiste, care vede în Eminescu, 
nu un „pesimist plin de energie” (?!), ci un „pesimist moleşit”, tocmai 
prin aceasta câștigându-i pe tinerii săi admiratori (Istoria limbei și 
literaturei române, laşi, 1886). l 

1 Nicolae Brânzeu, Școalele din Blaj - Studiu istoric, 1898, reeditat cu 
titlul Istoria şcoalelor din Blaj. Eminescu, Blaj, Astra, 2000, din care 
cităm, pp. 132, 134. fest 
2 loana Em. Petrescu, Eminescu și mutațiile poeziei românești, Cluj, 
Dacia, 1989; Ioana Both, Eminescu și lirica românească de azi, Cluj, 
Dacia, 1990. 

spune, acei cari au destulă putere şi personalitate pot 
îmbrăca și purta înainte armura grea şi platoșa de oţel a 
eroului căzut; toți ceilalți, pedestrași slabi şi fără chemare 
în oastea condeiului, cari se îmbulzesc să se-mbrace în 
zalele lui, sunt osândiţi să fie sfărâmaţi sub greutatea 
acestei armuri de urieş!”1 Aici, ironia sorții, Vlahuţă își 
anticipă inconştient propriul destin de „osândit' epigon. 
începută relativ bine, conferinţa lui Vlahuţă se încheie din 
păcate lamentabil prin apeluri mobilizatoare, de împliniri 
socialiste, amintind de propriile-i îndemnuri din poezia 
Unde ni sunt visătorii ? şi de cele de mai târziu, ale lui Mihai 
Beniuc, şi el un „toboşar al timpurilor noi”. Proclamând 
necesitatea unei arte militante opuse pesimismului emi- 
nescian, printr-o întoarcere de semn, apologia se transfor- 
mă în negație, iar Vlahuţă nu e astfel prea departe de 
Grama, propunând şi el tot o „despărțire” de Eminescu: 
„Aceasta e chemarea, acesta e viitorul poeziei! Acum limba 
este pregătită: ea s-a lămurit în focul durerii. Instrumentul 
perfecționat, larg și bogat, aşteaptă mâna organistului, 
mâna maestrului, ca să-i smulgă de sub clapele-i adormite 
acordurile vii ale celor mai variate, mai calde si mai 
atrăgătoare melodii. Şi maestrul va veni, desigur. Ce 
orizonturi largi, ce vaste probleme şi ce de subiecte virgine 
i se vor desfăşura înainte! Sufletul lui se va umple de seva 
puternică a vieții timpului său; el va căta blând şi iubitor in 
juru-i, şi va vedea pe cei umiliți și nedreptățiți, va pipăi 
rănile societăţii noastre, va vedea relele și dezordinea 
lumii și vieţii de acum - şi nu va plânge lacrimi sterile, nici 
nu va blestema, desperat, căci în el va palpita concepția 
unei lumi mai bune; glasul lui va vibra de sentimentul 
adânc al solidarităţii şi de însemnătatea chemării lui în 
mijlocul nostru. Versul lui va răsuna ca o trompetă de luptă 
- şi sub farmecul cântecului său dătător de putere şi de 
lumină, inimile noastre vor tresări ca dintr-un somn; şi 
cântecul lui profetic, privirea lui inspirată ne va arăta, in 
fata ochilor noştri extaziați, lumina uimitoare a unui ideal 
măreț - un splendid, un grandios răsărit de soare peste-o 


ÎI Pati 


1 Alexandru Vlahuţă, Curentul Eminescu. Cităm din A. Vlahuţă, Scrieri 


alese, Il, Bucureşti, EPL, 1963, p. 385. 

lume ş-o viaţă nouă!”1. Nu e greu să înțelegem că Vlahuță 
se imagina pe sine în ipostaza acestui „maestru organist” al 
viitorului. Copleşită de atâta patos, „imensa mulțime”, 
printre care se disting Delavrancea şi Gherea, citați defe- 
rent de conferenţiar, i-a făcut acestuia, scrie „Voința 
Naţională” din 27 martie 1982 „o ovaţiune care a ţinut mai 
multe minute”, 

Peste câțiva ani (1986), preluând termenul împămân- 
tenit de Vlahuţă, într-un amplu studiu din „Lumea nouă”, 
cu un capitol intitulat Eminescu și curentul eminescian, 
Constantin Dobrogeanu Gherea îl traduce prin acela, de 
lungă carieră în critica românească, de eminescianism, 
producând și prima definiție, cam alambicată, a acestuia: 
„Eminescianismul, curentul eminescian, e deci un curent liric 
produs de o anumită epocă specială, de un anumit mod de a 
gândi și a simţi al acestei epoci, și care, la rândul său, 
exprimă acest mod de a gândi și a simţi. Și tocmai aceasta îl 
face dominant” (s. a.) 2. 

De pe poziţii apropiate, ale „criticii ştiinţifice” ghe- 
riste, şi având ca punct de plecare tot conferința lui 
Vlahuţă, Garabet Ibrăileanu utilizează și el ambii ter- 
meni, apăsând mai tare pe cel de eminescianism. Dar, 
propunându-şi radiografierea fenomenului, „definirea” şi 
„explicarea” lui, facilitate şi de distanțarea în timp, 


1 Idem, op. cit, p. 396. Într-o intervenţie din primul număr al 
publicaţiei ieşene „Studii eminescologice”, Petru Ursache remarca și 
el această încercare de „delimitare” şi de „ruptură” de Eminescu, 
făcută de Vlahuţă. Dar fără vreo răutate ori tendinţă de persiflare (Un 
om al timpului său, rev. cit., nr. 1, 1999, p. 48). 

2 Constantin Dobrogeanu Gherea, D. Panu asupra criticei și literaturii 
(1896), în vol. Studii critice, II, Bucureşti, Minerva, 1976, p. 54. Intre 
timp, validând termenul, lexicografia noastră a îmbogăţit definiția cu 
noi nuanţe şi cu diferențe semantice între accepţia eminescia- 
nismului ca dat intrinsec al creației poetului: „mijloc de expresie 
artistică specific operei lui Eminescu; totalitatea particularităților 
stilistice care caracterizează opera lui Eminescu” şi aceea a impac- 
tului ei în orizontul literar naţional: „orientare în literatura română 
caracterizată prin preluarea şi cultivarea, uneori excesive, a unor 
motive, teme, care aparţin creaţiei eminesciene” (Dicţionarul limbii 
române moderne, tom V, Litera E, Bucureşti, Editura Academiei, 
2010, p. 207). 

criticul nostru porneşte de la o falsă premisă: dispariția 
curentului („Curentul eminescian moare...”), odată cu 
estomparea imaginii lui Eminescu în mentalul colectiv și 
cu mutaţia valorilor estetice, teoretizată mai târziu de 
Eugen Lovinescu, în numele căreia criticul de la „Sbură- 
torul” va decreta „inactualitatea” lui Caragiale. Din 
punctul nostru de vedere, articolul din 1901 dedicat de 
Ibrăileanu eminescianismului este un eșec, explicabil 
prin tinereţea viitorului mentor al „Vieţii românești”, 
abia ieşit din mrejele socialismului și aflat la început de 
carieră literară. Nu găsim în el o definiţie clară, completă 
și satisfăcătoare a fenomenului. Pornind de la argu- 
mentaţia restrictivă a lui Vlahuţă (acesta explica emines- 
cianismul doar prin influenţa „fascinantă” a formei - „a 
cuvintelor şi rimelor maestrului”), Ibrăileanu face un 
lung și gratuit excurs, cu popasuri în psihologia de tip 
sociologizant (scrisoarea „ţăranului inteligent”, „mersul 
soldatului când defilează”, „un escadron de călărași 
făcând exerciţiu”), ori în literatura, teoria și critica mai 
recente (John Stuart Mill, Emile Faguet, Victor Hugo, 
Gustave Flaubert, Guy de Maupassant, de la noi, 
Dobrogeanu-Gherea), pentru a ajunge la un truism 
formulat de mult timp de Titu Maiorescu: forma nu 
poate fi separată de fond. „Această separare este o 
abstracție a minţii noastre”. Cu privire la cazul în speţă: 
„Din toate acestea rezultă că nu forma lui Eminescu a 
fost cauza influenţei lui, ba nici fondul, ci forma și 
fondul”. E vorba, desigur, de un „fond sufletesc” comun, 
mai precar pe la 1870, când Eminescu însuși nu era încă 
eminescian”, ci abia încerca să fie, într-un climat prea 
puţin favorabil, dominat estetic şi conceptual de paşop- 
tismi, mai pregnant după un deceniu, când apare un 
puternic impuls de schimbare, impunând o „şcoală 
poetică nouă şi un „public eminescian . Metafore meteo- 
rologice sunt puse la lucru pentru a reliefa ideea 
transferului de trepidaţie receptivă pe parcursul acestor 


1 Eminescu, scrie mai târziu Ibrăileanu, „a căzut în sărmana noastră 
literatură de la 1870 ca un meteor din alte lumi” (Note și impresii, 


laşi, Viaţa românească, 1920, p. 180). 

zece ani: „Eminescu a fost un instrument atât de fin, 
încât a vibrat la cea dintâi adiere. Când adierea s-a 
schimbat în vânt, au început să vibreze și instrumentele 
mai puţin fine, şi Eminescu a început să aibă public şi 
ucenici. Aceasta s-a întâmplat de pe la 1880”. Abia acum 
se fac simţite „robia eminesciană”, „jugul” primit benevol 
de noua generație de stânga („mai toți eminescianii au 
fost mai mult sau mai puţin socialiști, să le zicem demo- 
crați”), o generaţie purtătoare de germeni ai viitoarelor 
curente, semănătorist şi poporanist: „Eminescianii de 
toate felurile au fost ţăranofili în acest sens. Toţi au 
poetizat țăranul-refugiu, ca şi natura-refugiu”. 

Şi în ceea ce priveşte evoluția ulterioară a eminescia- 
nismului, tânărul Ibrăileanu se află într-o gravă eroare. 
Preluând într-o versiune moldavă, cel puţin la nivelul 
expresiei, funebra vestire a lui Nietzsche, Gott ist tot! 
Gott bleibt tot!, Ibrăileanu îl trimite pe Eminescu în 
istorie: „Poetul care a cântat « floarea albastră » e la 
apus”; „şcoala eminesciană a murit”. Dar alarma s-a 
dovedit, din fericire, falsă. Hotărât, criticul nostru n-avea 
vocaţie profetică. Cele două curente, „romantice” și 
„utopice” (atributele sunt ale lui Ibrăileanu), socialismul 
în politică, eminescianismul în literatură, obligate de 
autorul nostru la o stranie asociere, departe de o imi- 
nentă catastrofă, s-au dovedit extrem de longevive, fiind 
prezente şi azi, unul, în formule radicalizate, agresive, 
aberante, prin îndepărtata Asie, altul, în forme active, 
luminoase, productive, precumpănitoare, dar şi cu 
sincope, deviații, malformații, nu puţine nici ele, aici la 
noi. De altfel, Ibrăileanu însuşi, somat de evoluţia litera- 
turii noastre, va reveni asupra aserţiunilor sale: „De la 
apariția lui Eminescu şi până azi (1920, n. n.), s-au 
perindat atâtea şcoli literare, atâtea curente şi atâtea 
modele, care uneori păreau că-l întunecă, dar el rezista 
mereu şi apărea din nou strălucitor ca şi luceafărul lui'1. 
Ca urmare, în anul universitar 1924-1925, Ibrăileanu va 
ţine la lași cursul intitulat Școala lui Eminescu, Cu 


e 


1 G. Ibrăileanu, Note și impresii, cit. Cf. Opere, I, Bucureşti, Minerva, 
1975, p. 248. 

recrutări forţate, discutabile (printre „elevi”, de-a valma: 
Vlahuţă, Delavrancea, Caragiale, Brătescu-Voinești, 
Duiliu Zamfirescu, lon Creangă, G. Coșbuc) şi cu idei 
reluate din articolul său din 1901: „eminescianismul 
exercită o adevărată fascinare și în ceea ce priveşte 
fondul şi în ceea ce priveşte forma”. Trecând peste potic- 
nelile de recepţie (refuzul obstinat al postumelor emi- 
nesciene), la un nivel superior se situează însă analizele 
profesioniste de certă noutate și de mare subtilitate ale 
lui Ibrăileanu din studii precum Pe lângă plopii fără soț 
(consideraţii tehnice) ori Eminescu (note asupra versului), 
întâmpinate elogios de criticii contemporani în frunte cu 
G. Călinescu („admirabile”, zice acesta). Sunt și (rare) 
excepţii precum aceea mai degrabă de natură umorală, a 
lui Pompiliu Constantinescu, care, după ce respinge cu 
excesivă duritate „notele” apărute în „Viaţa românească”, 
nr. 9-10, septembrie-octombrie, 1920 („O analiză de 
seminar, pentru studenţii mediocri, înțelegere de belfer 
meticulos, explicând lucruri evidente şi chinuitoare prin 
lipsa oricăror perspective mai adânci e tot la ce se 
reduce această exegeză de ţârcovnic la o carte sacră"), 
revine asupra aprecierilor sale, cedându-i criticului 
ieşean în necrologul din 1936 rolul, prin depăşirea 
ataşamentului formal sentimental („o pasiune crepus- 
culară în cultul pentru poezia eminesciană”), de ctitor în 
noua ştiinţă („meritul de inițiator în eminescologie”)!. 
Transferul de la eminescianism, fenomen extraliterar 
înţeles ca stare de spirit, simtire şi trăire întru Eminescu, la 
eminescologie ca demers analitico-interpretativ în sfera 
strictei. literarităţi e realizat de Ibrăileanu în anii 20 ai 
secolului trecut. Drumul către consolidarea acestui demers 
în deceniul următor, numit pe bună dreptate „deceniul 
Eminescu”, prin contribuţiile lui Vianu şi Călinescu era 
astfel deschis. Acesta din urmă va clama şi el, programatic, 
în câteva rânduri, tranziţia firească şi necesară de la cultul 
adesea excesiv al poetului la abordarea exegetică, 
profesionistă, a operei sale, Apele nu vor fi însă, cum se va 
vedea mai târziu, atât de uşor de despărțit. 


3, București, EPL, 1969. p. 204-20. 

Nu este în intenția noastră să facem acum o prezentare 
detaliată a eminescianismului. El a format, mai ales în 
ultimul timp, obiectul insistent al unor intervenţii critice, 
din care, pe lângă numeroasele articole!, am aminti volume 
substanţiale precum Eminescu și eminescianismul, Minerva, 
1987, de George Munteanu, Modelul ontologic eminescian, 
Porto-Franco, 1992, de Theodor Codreanu, Paradigma 
eminesciană, Pontica, 2000, de Marin Mincu, ori Eminescia- 
nismul (o monografie a conceptului), Junimea, 2005, al lui 
George Lateș, la care am adăuga, mai recentele teze de 
doctorat susținute la Oradea în 2012 de profesoara din 
Zalău, loana Tuduce, Un secol de eminescianism. Receptarea 
operei eminesciene în secolul al XX-lea, şi la Chişinău, de 
universitara Dorina Rotari,  Eminescianismul: Spirit 
tradițional şi modern în poezia română contemporană, în 
2017, toate demonstrând, mai ales prin componenta 
mitului, consistenţa și perenitatea fenomenului. Pe noi, 
definițiile, istoricul și formele de manifestare specifice ale 
acestuia ne interesează aici mai ales prin raportarea lor la 
eminescologie. 

În ceea ce priveşte eminescologia, constatăm că, în 
lipsa unei cercetări riguroase de tip arhivistic, nu avem o 


1 lată o seamă de titluri semnificative din perioada postdecembristă: 
Cristian Moraru, Eminescianismul între venerație şi ironie. 
„Contrapunct”, nr. 30, 1990, Virgil Nemoianu, Despărțirea de emines- 
cianism, „Astra”, 7, 1990, George Munteanu, Eminescianism și politi- 
cianism, „România literară”, nr. 46, 1993, Ion Lazăr, Eminescianismul. 
„Ateneu”, nr. 4, 1994, Sorin Vieru, Câteva consideraţii naive și poate 
întârziate despre Eminescu şi eminescianism, „Convorbiri literare”, nr. 
6, 1998, Grațian Jucan, Eminescu și eminescianismul, „Hyperion - 
Caiete botoşănene”, nr. 3, 2000, Grigore Grigurcu, Antieminescia- 
nism? „Familia”, nr. 11-12, 2000, Roxana Sorescu, Eminescianismul la 
1900. V. Voiculescu. „Adevărul literar şi artistic”, nr. 592, 2001, 
Bogdan Creţu, Eminescianismul și caragialismul - constructe culturale 
și sociale. „Convorbiri literare”, nr. 12, 2002, Dan Mănucă, Eminesco- 
logie/eminescianism, „Convorbiri literare”, nr. 1, 2009, Adrian Dinu 
Rachieru, Eminescianism și eminescologie, I-IV, „Oglinda literară”, nr. 
109, 110, 111, 112, 2011, Leonida Maniu, Eminescianismul. Câteva 
aproximații, „Studii eminescologice”, 14, 2012, lon Petrovai, 
Eminescu și Maramureșul sau calea de la eminescianism la 
eminescologie, Baia Mare, „Familia română”, nr. 203, 2014. 

dată precisă a apariţiei termenului care o denumeşte. Cu 
definiţii fluctuante, el apare târziu în lexicografia 
română, cum a arătat în amănunt profesorul băimărean 
Cornel Munteanul, în cele din urmă ajungându-se la 
formularea simplă şi fără echivoc din Noul dicţionar 
explicativ al limbii române din 2002, o „ramură a științei 
care se ocupă cu studiul vieţii și operei lui Mihai 
Eminescu”. Termenul a intrat în vocabularul nostru # 
critic, nu fără a întâmpina rezistențe, cea mai decisă 
dintre ele fiind a lui G. Călinescu într-o suită de articole 
din 1932. Dar Călinescu nu e singurul care are rezerve 
fată de numele ca atare al noii discipline; ele sunt de 
găsit, fără accentele polemice ale înaintașului, și în 
„testamentul” de la răscrucea dintre milenii al lui Petru 
Creţia: „Pe de altă parte, cuvintele eminescolog, emi- 
nescologie, rebarbative pentru ureche, sunt până la un 
punct defecte din punct de vedere conceptual. Asemenea 
cuvinte, strict vorbind, postulează existența unei științe a 
individualului, ceea ce e o contradicţie în termeni, 
individualul fiind inefabil'2. În pofida unor astfel de 
inadvertenţe, termenul e atât de bine fixat în mentalul 
nostru critic, încât autorul însuși şi-l asumă în titlul cărții 
sale din 2000: Testamentul unui eminescolog ! Termenul 
este așadar acceptabil, cu condiţia să nu-i cerem o 
exagerată expansiune semantică. Nu orice disciplină care 
are în componenţa sa logos (cuvânt, discurs, prin exten- 
sie, ştiinţă) poate pretinde înscrisuri în nomenclatorul 
oficial de servicii publice, instituţii aferente, catedre 
universitare, titulaturi doctorale. Aşa cum dendrologie 
ține de botanică, posologie de terapeutica medicală, 
terminologie de lingvistică, eminescologia ţine de filo- 
logie, mai exact de critica literară, în sensul general al 
cuvântului. Intenţia unui „institut de textologie', ori a 

1 Vezi, Cornel Munteanu, Aspecte teoretice în eminescologie, Centrul 
Academic Internaţional Eminescu, 11 sept. 2014 (https: //centrul 
eminescubm.wordpress.com/2014//aspecte-teoretice-in- 
eminescologie). 

2 Petru Creţia, Testamentul unui eminescolog, Bucureşti, Humanitas, 


1998, p. 12. BIBLIOTECA MPE e 


unei „catedre de etimologie” ar apărea forțată, dacă nu 
de-a dreptul ridicolă. La fel de forţat-restrictivă, credem, 
o „şcoală doctorală de eminescologie”. De altfel nu orice 
om de litere preocupat de Eminescu îşi asumă automat 
calificarea de eminescolog. Călinescu respinge termenul 
ca suspect de conotații elitist-veleitare. Creţia, din 
motive de logică lexicală. Fără a-l dezavua (dimpotrivă), 
Ioana Em. Petrescu îl refuză, împotriva unei prejudecăți 
curente, ca definitoriu pentru profilul său ştiinţifici: „Nu 
mă consider eminescolog, ci, pur şi simplu, « critic », în 
accepţia ceva mai largă pe care termenul de « criticism » 
îl are în terminologia anglo-saxonă... Preocupările mele 
dominante se înscriu în sfera poeticii, a poeticii aplicate 
mai ales. Or, marile repere în evoluţia limbajului poetic 
românesc, cele care marchează de fapt o restructurare a 
viziunii poetice, mi se par a fi tocmai Budai-Deleanu, 
Eminescu, lon Barbu şi Nichita Stănescu. Între aceste 
repere, Eminescu rămâne însă centrul de referinţă, acela 
în funcție de care își dezvăluie sensul devenirea întregii 
noastre literaturi. Preocupările eminescologice fac 
aşadar parte, pentru mine, dintr-un mai general proiect 
critic, în care ocupă însă un loc privilegiat, motivat de 
importanța particulară a obiectului”2. Opera lui 
Eminescu poate intra, la un moment dat, în preferințele 
unui critic literar, fără ca prin aceasta să-i limiteze 
câmpul de investigație la o unică secvență de istorie 
națională: „interesul pentru opera lui Eminescu nu e 
diminuat, ci sporit, printr-o contextualizare ceva mai 
largă, adică prin interesul pentru întreaga istorie a 
poeziei româneşti, sau prin interesul pentru o sferă 


1 Percepția critică, evident limitativă, se datorează, explică loana 
Both, „mai puţin succesului de public al primului ei volum dedicat lui 
Eminescu (din 1978), cât unei prejudecăţi «străvechi » a câmpului 
nostru literar, care clasifică mai repede în funcţie de obiect decât de 
metodă sau de idee şi, de asemenea, care s-a obişnuit cu un anumit 
autotelism al exegezei eminesciene” (Ioana Em. Petrescu în biblio- 
grafia canonică a eminescologiei: o scurtă istorie şi câteva reflecţii, 
www,lapunkt.ro/.../ioana-em-petrescu-in-bibliografia-canonica-a- 
eminescologiei-o-sc...,28 sept. 2015). 

2 Interviu, în „Caiete botoșănene”, nr, 10, 1978. 


18 


Scanned with OKEN Scanner 


teoretică mai cuprinzătoare, de la cercetarea specificului 
« poeticităţii », la orientările gândirii poststructura- 
liste... 1 (s: n), 

Dicţionarele recente asociază eponimul românesc cu 
acela, italian, de dantologie. Revenind la Călinescu, s-ar 
putea ca la acesta, familiarizat cu literatura și critica din 
peninsulă, utilizarea termenului să aibă legătură şi cu 
proliferarea dantologiei în Italia, fenomen complex, nu lipsit 
de derapaje, semnalate imediat după 1900 de Corrado 
Ricci şi Benedetto Croce (II monoteismo dantesco, în „La 
Critica”, martie,1903), peste câteva luni de profesorul 
torinez Rodolfo Renier (un fulminant pamflet, Dantofilia, 
dantologia, dantomania, în „Fanfulla della domenica”, 
aprilie, 1903), peste zece ani, de comparatistul Paolo 
Bellezza din Milano (masivul repertoar de ciudățenii 
exegetice Curiosità dantesche, 1913)?. S-a avansat în 
legătură cu același eponim și termenul de shakespear(e) 
ologie, dar acesta n-are consistenţa şi autoritatea celui 
italian şi se impune în studiile de specialitate mult mai 
târziu, după al doilea război mondial, aproape exclusiv în 
spaţiul răsăritean, sovietic sau de afiliere sovietică, între 


E NN IN N N N 
1 Interviu, în „Echinox”, nr. 1-2, 1990. 

2 Termenul de dantologie apare în titlul unei cărți către finalul 
secolului al XIX-lea, în prelungirea risorgimento-ului italian, la 
pastorul protestant italo-elveţian Giovanni Andrea Scartazzini, 
Dantologia: Vita e opere di Dante Alighieri, 1894; cel de dantofilie e 
amintit în conferinţa clericului bolognez, Francesco, Masotti, Vicende 
del poema di Dante; conferenza letta in Modena nella sala del Circolo 
per gli studi sociali la sera del 4 maggio 1893 („dantofili tedeschi”). 
Pentru dantomanie, plasată în aceeaşi perioadă, vezi articolul 
italienistei poloneze Izabela Grażyna Napi6rkowska, Tutti pazzi per 
Dante... dalla dantologia alla dantomania ovvero la (ri)scoperta del 
sommo a 500 anni di distanza, în „Acta Philologica”, Uniwersytet 
Warszawski Wydział Neofilologii, tom 43, 2013, unde e comentat ca 
parte a imaginarului colectiv: „E sono proprio i festeggiamenti del 
seicentenario della nascita del sommo poeta a far scattare l'interesse 
per Dante mai verificatosi prima, una vera dantemania, non solo tra 
gli studiosi della materia, ma anzitutto fuori dalle mura degli studi, 
blioteche. Dante alla fine dell'Ottocento comincia con 


atenei e bi x a CO 
talità creativa a far parte dell'immaginario 


grande fervore e vi 


collettivo” (p. 197). 

care şi România, unde Dan A. Lăzărescu publică în 1974 o 
Introducere în shakespeareologie, fără, din păcate, un 
preambul teoretic necesar, cu definiţia, istoricul şi aria de 
răspândire a conceptului. Inventarea unor noi științe 
pornind de la nume celebre pare să fie o adevărată modă 
în exegeza rusă, sovietică și ex-sovietică. Profesoara ameri- 
cană Ellen E. Berry enumeră câteva, Shakespearology, 
Napoleonology, Pushkinology, Marxology, la care am mai 
putea adăuga, în legătură cu puseele imperiale ale vecinilor 
noştri răsăriteni, rusologie. Din aceeaşi arie geografică vine 
şi zaharovologie, de la numele fizicianului sovietic dizident 
Andrei Zaharov. În ceea ce-i priveşte pe britanici, aceştia 
privesc cu multă circumspecţie eponimul Shakespearology, 
asociat cu Shakespearolatry, de asemenea, cu termeni 
nuanțat peiorativi înregistrați de dicționarele engleze 
precum Poetolatry sau Bardolatry, acesta din urmă inventat 
de George Bernard Shaw în 1901 ca reacţie la cultul excesiv 
al autorului lui Hamleti. Dacă marele dramaturg irlandez, 
admirator de altfel al lui Eminescu tradus în engleză, ar fi 
putut depăşi bariera lingvistică, el ar fi constatat că feno- 
menul era de găsit şi la gurile Dunării. „Tis he, tis he,/The 
God of our idolatry" recitase actorul David Garrick la 
vestitul Jubileu Shakespeare din 1796, iniţiat chiar de el, în 
Stratford-upon-Avon. „Cântec prin care azi ție unuia ţi-l 
aduc,/în închinare idolatră”, va scrie și Aron Cotruș în 
„Convorbirile literare”, la Comemorarea lui Eminescu din 
1939. 

Să menţionăm că și în vocabularul nostru critic au 
intrat recent, fără o atestare lexicografică deocamdată, 
termeni precum eminescolatru (Petru Creţia), eminescoid 
(Eugen Negrici), eminescopatie (loana Both), eminesco- 
magie (preluat de Dan Mănucă din presa scrisă). Mai 
frecvent pare a fi cel de eminescofilie, desemnând dome- 


1 G. B. Shaw, Preface, în Three Plays for Puritans, London, Grant 
Richards, 1901. Redăm contextual în care apare mult citată expresie 
a lui Shaw: „It was the revival of genuine criticism of those Works 
that coincided with the movement for giving genuine instead of 
spurious and silly representations of his plays. So much for 


Bardolatry ! ” (op. cit. p. XXXI). 

niul de activitate al colecționarilor de cărți și obiecte legate 
de Eminescu. Prin extensie, într-un studiu recent, tânărul 
filolog bucureștean Luigi Bambulea îl propune ca substitu- 
ent al termenului „clasic” de eminescianism: „eminescofilia 
reprezintă raportarea exclusiv pozitivă şi excesiv retorică 
faţă de persoana şi opera lui Eminescu; deşi sub pretenţia 
de a fi doar expresia subiectivă a unei aprecieri cu funda- 
ment obiectiv, eminescofilia reprezintă un caz simptomatic 
al patologiei unei culturi, în mod firesc marcată de pro- 
priile-i complexe”. Cu o altă perspectivă, un nou venit în 
branşă, profesorul dr. Dan Toma Dulciu, propune şi el 
suplinirea, prin același cuvânt, a calificativului de „emines- 
colog”, compromis de Călinescu, îmbogăţit acum cu semni- 
ficaţia nobilă de colector de „găselnițe” literare. Cităm 
dintr-un interviu: „În ultimii ani, fiind apropiat de un 
recunoscut eminescofil - reţine, noi nu spunem niciodată 
eminescolog, pentru că, lăsând la o parte sensul peiorativ 
pe care li-l dădea la un moment dat George Călinescu celor 
care scormoneau prin biografia, prin desuurile intime ale 
poetului, ca să spun așa, noi, eminescofilii, suntem cei care 
îl iubim pe Eminescu, ca urmare micile noastre găselniţe 
sunt pur și simplu un fel de ofrandă adusă lui Eminescu”t. 
De la ameţitoare înălțimi metafizice, Constantin Barbu, un 
emul al lui Noica, ne propune un termen propriu, sumativ, 
de eminescianitate, înţeleasă ca un „compendiu al 
identității noastre”, activă prin cinci „spirite ale percepției” 
sau „viziuni ale lumii”, „caligrafiate” în slove numai de 
domnia-sa şi de câțiva inițiați înțelese (modelul este, 
neîndoielnic, Eminescu însuși, care, „nici « smintit » nu 
vorbea fără încifrare grea”): spiritul receptor, spiritul 
conceptor, spiritul deceptat, spiritul inceptiv, spiritul 
excepției?. S 
Nici după aparenta consolidare a statutului ei, emines- 
cologia n-a avut o viaţă prea ușoară, Dacă ținem seama de 


ÎN aaas 
1 Maria Dobrescu, Mihai Eminescu, niciodată cunoscut îndeajuns - 
Interviu cu filologul Dan Toma Dulciu, „Ziarul Lumina , 15 ianuarie 


2011. j : 
2 Preluăm termeni şi definiţii după prezentarea făcută de autor pe 
Ziarişti online” a Memorialului Eminescu. 

afirmaţiile lui G. Călinescu, cel socotit de mulți alfa și 
omega în materie de Eminescu, putem spune fără exage- 
rare că, la începuturile ei, orgolioasa profesie eponimă a 
călcat cu stângul. La ora debutului său în critica literară 
majoră, tânărul iconoclast pare să-i refuze acesteia statutul 
unei ştiinţe de sine stătătoare. În ceea ce priveşte califi- 
cativul de eminescolog, e un adevărat dezastru; el devine, 
sub pana divinului critic, mai degrabă, o „elevată” înjură- 
tură hermeneutică!. Fiindcă pamfletul se revarsă, mai 
peste marginile iertate, în invectivă: „Se cheamă «emines- 
colog» un publicist care, fără să se fi ilustrat în orice 
domeniu al culturii (ba uneori fiind cu totul refractar ei) se 
aşează ca mușiţa pe suprafața problemei eminesciene și o 
umple cu cangrenă verzuie și fetidă. Caracteristica emi- 
nescologiei este prohibiţia pentru alţii a oricărei apropieri 
de Eminescu... Eminescologul este cu desăvârşire incult, 
ori de o incomprehensiune fioroasă, de un fanatism şi de 
un moralism superlativ, care mârâie la orice presupusă 
atingere a gloriei eminesciene”2. Când scria aceste rânduri, 
Călinescu era de câteva luni doar „biograf al poetului, n- 
ajunsese el însuşi la demnitatea de „eminescolog” în 
înţelesul de azi al cuvântului. Sau poate ştia că va ajunge şi- 
şi pregătea în felul său terenul. În sensul că, uite, am să 
scriu şi eu o carte despre opera lui Eminescu, pentru că nu 
se poate să accezi în „arena literelor” şi să treci „examenul 
critic” decât cu aceasta, dar va fi ceva diferit de ceea ce 
produc nefericiții mei competitori în materie, care sunt de 
trei feluri: „bolnavi”, de un „fanatism atroce”, oarecum 
informaţi dar lipsiţi de gust şi putere de sinteză, apoi, 
scormonitori suspecți, „necrofori literari” precum Octav 
Minar, în fine, „amatori” ignoranţi care „îşi iau aere de 


1 Į se va răspunde cu aceeaşi monedă, post mortem, prin califica- 
tivele nevinovate devenite brusc prilej de ocară, de „disciplinar” şi, 
mai grav, de „monodisciplinar” (Theodor Codreanu) ori de „estet” 
(Radu Cernătescu). 

2 G. Călinescu, Eminescologi, „România literară”, 4 iunie 1932. Cf. 
Însemnări şi polemici. Antologie de Andrei Rusu. Postfaţă și biblio- 
grafie de Mircea Scarlat. Bucureşti, Minerva, 1988, p. 66. 

erudiţi”!. | 

Tinta lui Călinescu, pe lângă deja amintitul O. Minar, 
„unul din viermii care rod în sicriul lui Eminescu.'?, apoi, 
autorul de „baliverne” critice, sincultul” şi „maniacul” 
bibliotecar academic N. Zaharia, la care se adaugă doctorul 
docent universitar, specialist în „tămăduirea psihonevro- 
zelor”, Constantin Vlad3, erau, în special, redactorii și 
colaboratorii de la „Buletinul Mihai Eminescu” constituiți în 
„şcoala de eminescologie” de la Cernăuţi. Nominalizații 
sunt Bogdan Duică (acesta tratat totuşi cu îngăduință 
pentru „puterea de investigaţie” şi observaţiile sale „de 
amănunt”, utile cercetării literare), apoi bucovinenii Leca 
Morariu, „om greoi în înţelegere, fără nici o comunicare 
sufletească cu artele” şi care „manifestă simptome acute de 
eminescologie”, C. Manolache, incapabil să perceapă o 
retorică evident ironică utilizată într-un pasaj din Viata lui 
Mihai Eminescu, în fine, „proaspătul eminescolog”, I. E. 
Torouţiu, cu „aere de editor”, în realitate „un tipograf 
impulsiv, cu pretenţii de cultură”, lipsit de cunoașterea 
profundă a operei eminesciene. Se înţelege, reprezentanții 
vizaţi ai „școlii” cernăuţene nu se lasă nici ei mai prejos 
recurgând, sub pretextul polemicii, la acelaşi regretabil 


n 
1 Idem, Morbul eminescologic, „Adevărul literar şi artistic”, 10 iulie 
1932, în Însemnări şi polemici, cit. 

2 Acesta se bucurase de un tratament special din partea criticului 
într-un articol anterior, Octav Minar, necrofor literar, „Viaţa 
Românească”, nr. 3-4, mart.-apr. 1932, 
3 Cartea acestuia, Eminescu din punct de vedere psihanalitic, 1932, 
devine obiectul criticii severe călinesciene în Eminescu examinat de 
un medic, „România literară”, nr, 45, 24 dec. 1932, şi Dr. C. Vlad: 
Mihail Eminescu din punct de vedere psihanalitic, „Adevărul literar şi 
artistic”, nr. 631, 8 ian. 1933. Pe bună dreptate, Călinescu respinge 
inepțiile noului „eminescolog” privind pornirile incestuoase ale 
poetului. Apelând la pansexualismul freudian, acesta susţine că iubita 
de la Ipotești era nimeni alta decât Maria, sora poetului moartă la 5 


ani, transformată mai târziu în iubită mentală. Contrar interpretării 
călinesciene privind o idilă reală în satul copilăriei, dovadă a 
„precocității erotice” a poetului, C. Vlad vine cu ideea unui Eminescu 
impotent, cu argumentul că un romantic n-are „in realitate... viața 
sexuală”, de unde ironia casantă a recenzentului: un medic scrupulos 
ar trebui să facă „examenul organelor genitale ale lui Eminescu . 

limbaj injurios, precum cel din broşura lui Leca Moraiu, 
Eminescu la... Techirghiol (Anti-Călinescu), 1932, iniţial 
intitulată Un detractor al lui Eminescu: Gh. Călinescu, 
urmată în anul următor, de articolul din „Buletinul 
Eminescu”: Și iarăși înămolitul, „techirghiolistul” Eminescu! 
De acelaşi tratament se bucură Tudor Vianu, Eugen 
Lovinescu, Pompiliu Constantinescu, 

Privite acum la rece, criticile aduse de Călinescu ori 
Cioculescu cernăuţenilor sunt într-o anumită măsură 
excesive, de unde, în ultimul timp, O adevărată „ofensivă” 
(Doina Cernica) mai ales în Bucovina pentru cuvenitele 
repuneri în drepturi, ca eminescologi, ale unor persona- 
lităţi de bună formație intelectuală, diriguitori ai unor 
publicaţii de promovare a culturii şi literaturii române în 
provinciile nordice ale țării abia reîntregite, precum Leca 
Morariu ori I. E. Torouţiul. Să mai adăugăm, tot ca un efort 
de recunoaştere şi recuperare a contribuţiilor acestora, 
apariţia în capitala Republicii Moldova, la o distanță de 45 
de ani, a revistei cu același titlu, „Mihai Eminescu”, 
adunând contribuţii ale unor eminescologi din Chișinău, 


1 Vezi în această privinţă, în primul rând, antologiile lui Liviu Papuc 
privind Bucovina în reportaje, notații, mărturii, repere de epocă, 
publicate între 2005-2016, la care se adaugă, importantă pentru 
tema noastră, cartea Mihai Eminescu în viziunea lui Leca Morariu, 
1995, urmată de ediția Leca Morariu, Eminescu. Note pentru o 
monografie, 2001, şi de monografia Leca Morariu, Viața și opera, 
2005. Cu substanţiale contribuţii, reeditări, cărţi, bibliografii, articole 
şi eseuri, sunt de menţionat Emil Satco (Dicţionar de literatură. 
Bucovina, 1993; Bucovina. Contribuţii cultural-știinţifice. Dicţionar, IX, 
2000; Enciclopedia Bucovinei, 1, 2004), Eugen Dimitriu (între altele, 
Pagini bucovinene - Ghid bibliografic, 1987; Scrisori către Leca 
Morariu, l-U1, 2006-2007; Lumini bucovinene, l-I, 2011), Alis Niculică 
(lon G. Sbiera - viaţa și opera, 2005; Bucovina literară , 2012, Junimea 
literară, 2012, Revista Bucovinei, 2015, Făt-Frumos, 2016), Nicolae 
Cârlan (Mihai Eminescu în context bucovinean, 2000), Petru Froicu 
(Teologia în Bucovina, 1-11, 2015), Gheorghe Giurcă (Secvențe cultural- 
literare bucovinene, 2008; Din bibliografia Bucovinei, 2009)... De 
asemenea, Pavel Țugui, Ilie Torouţiu și arhiva sa de istorie literară, în 
„Codrul Cosminului”, nr. 10, 2004; Doina Cernia, Leca Morariu in 
Bucovina lui, „Cultura literară”, nr. 454, 30 ian. 20 14. 

Cernăuţi, București... 

Cu bucovinenii şi cu Buletinul „Mihai Eminescu” avem, 
într-un stadiu incipient și confuz, apariția unei conștiințe 
de sine a eminescologei române. Ea rămâne însă la nivelul 
dezideratelor, fără realizări remarcabile. În afara celor deja 
amintiţi şi a unor colaboratori ocazionali mai cunoscuți 
(Lucian Predescu, George Baiculescu, Augustin Z. N. Pop, G. 
T. Kirileanul, I. D. Marin, László Gáldi, Th. Simensky, Petru 
Iroaie, Aurel A. Mureşianu), numele unor A. leșan, Victor 
Morariu, Octavia Luca-Morariu, N. Laslo, Şt. Şoimescu, 
Filimon Taniac, Leon 'Țopa, Igor Jechin, Milan P. Şesan, 
Cornelia Gheorghian, Irina Balmoş, Ion Paul, Al. Epure, C. 
D. Samson... nu ne mai spun astăzi nimic. Comparația cu cei 
atacați în numerele destul de subțiri ale revistei, G. 
Călinescu, T. Vianu, E. Lovinescu, P. Constantinescu, este 
din capul locului zdrobitoare. Cele câteva realizări, mai 
ales în zona amănuntelor strict biografice, nu pot pretinde, 
oricâtă bunăvoință am avea, un rol major în procesul de 
constituire şi consolidare a unei noi „ştiințe” despre 
Eminescu. 

Călinescu avea dreptate, cu falsurile şi documentele 
trunchiate ale vag avocatului Minar, ori cu elucubraţiile 
fals freudiste ale doctorului C. Vlad nu se poate face emi- 
nescologie, aceasta presupunând o calificare şi o specia- 
lizare riguroasă în materie şi, de asemenea, talent. Avertis- 
mentele criticului privind amatorismul și improvizaţiile 
unor eminescologi de ocazie, adesea nefilologi, n-au fost 
luate în seamă de viitorime. Ca să dăm un exemplu, iată, 
citatul de noi „eminent eminescolog şi iscusit decriptolog 
şi decriptograf' Dan Toma Dulciu (calificările lui Victor 
Roncea), cu o orientare profesională, totuşi, incertă („Sunt 
arabist, dar asta nu m-a împiedicat să mă apropii şi de alte 
zone de cunoaștere, cum ar fi eminescologia, criptologia, 
orientalistica etc”, ni se destăinuie d-sa în amintitul inter- 
viu din „Ziarul Lumina”, 2011), cu ocazia unei noi ediţii a 
lui Octav Minar (2014), îl reabilitează pe acesta, laolaltă cu 
toți nefilologii, venind cu un argument de un irepresibil 


O O a 
1 Lazăr Băciucu, Noua serie a revistei „Mihai Eminescu”. Bucureşti, 
„Luceafărul”, nr. 37, 10 oct. 1990, p. 12. 

umor involuntar: „La limită, chiar şi compozitorii, autorii 
de romanțe, interpreţii şi orchestrele din cârciumi, care 
făceau să lăcrimeze asistenţa, cântându-le (sic!) melodii pe 
versuri eminesciene, au făcut ca faima şi respectul faţă de 
Eminescu să crească cu mult mai mult decât ar fi făcut-o, 
prin savante dizertaţii, marii critici ai literaturii române”. 
În comparaţie cu demersul lăutăresc, hotărâtor în sporirea 
gloriei eminesciene postume, prefața nelacrimogenă a lui 
Maiorescu la ediţia princeps din 1883 este, într-o evaluare 
gastronomică făcută de d-l. Dulciu, un eşec; ea „pare o 
notiță scrisă în fuga condeiului, la o masă de restaurant, 
între două feluri de mâncare”t. Cu astfel de aserțiuni, 
indiferent de unde vine, arabistul nostru a greșit adresa de 
destinaţie. 

Abstracţie făcând de umori și idiosincrazii culpabile, în 
care intră şi tratamentul prea dur aplicat eminescologiei în 
devenire, G. Călinescu este, fără voie, ctitorul noii disci- 
pline. Exeget de aripi largi, tânărul critic şcolit în occident, 
traducător şi comentator de literatură italiană, nu s-a 
simţit desigur tocmai comod la ora debutului său editorial, 
în 1932, în compania unor producători de generalități 
bombastice ori scormonitori de insignifiante amănunte 
biografice şi de chițibuşuri filologice. Între timp, obligat şi 
de apariția unor „eminescologi” de evidentă ţinută intelec- 
tuală, Călinescu a revenit la gânduri mai bune, nemărtu- 
risite direct, faţă de noua instituţie critică, fără sediu, e 
adevărat, şi fără înregistrare în nomenclatorul oficial de 
profesii. Pe care în mod strălucit a reprezentat-o. Celebra 
„biografie” a poetului român, apărută la începutul dece- 
niului patru al veacului trecut, împreună cu marea 
monografie dedicată Operei, marchează o dată de referință 
în exegeza eminesciană, prin desprinderea de amatorismul 
emfatic, ca şi de factologia fastidioasă, şi inaugurarea de 
facto a eminescologiei majore, imprimându-i autoritar 
liniile de forţă, nu tocmai uşor de urmat. împletind erudiția 
ştiinţifică cu talentul literar, cercetările de arhivă şi în 


1 Dan Toma Dulciu, Studiu introductiv, în Octav Minar, Eminescu, poet, 
filosof, Bucureşti, Cultura - Personalitatea - Poezia (Mss. XX638), Vol. 


1, 2014, p. 14; 22. 

bibliotecă cu intuiţiile proprii, detectarea şi reconstituirea 
de manuscrise cu interpretarea lor generoasă, referința 
exactă, obiectivă, cu inefabilul lunecător al vieții, criticul 
ținteşte către „învierea epică” a documentului și către 
investirea cu semnificaţie majoră a banalei clipe trăite. 
Reconstituirea, etapă cu etapă, a traseului biografic emi- 
nescian, naşterea şi copilăria, familia (părinţii, fraţii, rudele 
mai apropiate), ţinuturile natale, şcoala (gimnaziul), 
peregrinările teatrale, studiile universitare, profesiile 
(biblioteca, revizoratul şcolar, jurnalistica), activitatea 
creatoare, relaţiile cu Junimea, viața sentimentală, boala și 
moartea, este realizată cu participare şi, deopotrivă, cu 
rece luciditate și detaşare, spre deosebire de tentativele 
identice, contemporane sau ulterioare, eşuate în facilă 
„biografie romanţată” sau aridă „reconstituire documen- 
tară”. De altfel, performanţele lucrării, ştiinţifice şi literare, 
au făcut mult timp dificilă reluarea unei experiențe de 
acelaşi gen în istoria noastră literară. 

G. Călinescu este cel care avansează teoria (deziderat?, 
iluzie?, prejudecată?) a exegezei eminesciene ca test inau- 
gural, infailibil pentru meseria de critici. Cercetarea vieții 
şi operei eminesciene face parte dintr-un debut de pro- 
gram expus cu claritate în interviul acordat lui I. Valerian 
în 1932: „Am crezut întotdeauna că datoria unui critic 
român este să înceapă cu problema capitală a literaturii lui, 
Eminescu. Numai după trecerea acestui examen, reîntoar- 
cerea în contemporaneitate mi se pare îngăduită '2. 


O 
1 Teorie amendată, totuşi, ulterior: Într-o logică foarte simplă, 
prejudecata potrivit căreja a scrie despre Eminescu este proba 
obligatorie a unui specialist în literatură (una din iluziile greu de ucis 
ale criticii literare românești) o antrenează, pe cale de consecință, pe 
aceea care vrea ca -~ într-un studiu aplicat operei eminesciene - 
„Eminescu'” să fie miza cea mai importantă, de nu chiar singura." 
(Ioana Both, Joana Em. Petrescu în bibliografia canonică a eminesco- 
logiei: O scurtă istorie și câteva reflecţii, art. cit, loc. cit.). F 

2 Este o idee la care G. Călinescu va reveni: „.„ dacă m-am Incumetat 
să scriu despre Eminescu, nu mi-am închipuit de loc „că mă 
specializez, ci numai că fac ceea ce trebuie sa facă orice tânăr critic 
român spre a-şi da examenul de doctorat scriitoricesc" (G. Călinescu, 


Ulysse, Bucureşti, EPL, 1907, p. 248.) 

Reconstituirea, în datele ei esenţiale şi semnificative, a 
Vieţii... de multe ori prin valorificarea creatoare a suges- 
tiilor oferite de text, va fi urmată firesc, în virtutea aceluiaşi 
program critic, de „întoarcerea” către operă: „Schițând 
portretul moral al lui Eminescu n-am făcut altceva decât să 
trag primele linii ale caracterizării operei, într-atât cele 
două aspecte viaţă - creație mi s-au părut strâns legate”, 
declară el într-un alt interviu din 1932. Demersul analitic, 
cuprinzând în germene viitoarele interpretări, începe cu 
Descrierea operei, cu utilizarea copioasă a citatului, a 
parafrazei şi a sintezei critice, urmărind investigația 
„arheologică” a manuscriselor, descifrarea și redispunerea 
lor într-o „schemă organică”. El anticipă demersul editorial 
al lui Perpessicius și pe cel interpretativ al francezului 
Alain Guillermou, ce-și vor propune să valorifice până la 
ultimele consecinţe aceleași manuscrise urmând traseul 
variantelor postume până la cristalizarea versiunii defini- 
tive. Exegeza ulterioară, venind cu date şi puncte de vedere 
noi, de aici va porni. La Călinescu, „descrierea operei” nu 
este un simplu „repertoar” sau „enciclopedie” de texte, 
unele doar bruioane, proiecte, fragmentele rătăcite, criticul 
urmărind în desfăşurarea lor detectarea unui filon subte- 
ran, a unei logici interne, conducând - cum va declara mai 
târziu - la reliefarea unui „univers în semicerc”, întinzând, 
între două „orizonturi”, geneza și apocalipsa, „arcul istoriei 
universale”. Urmașii (lon Negoiţescu, Ioana Em. Petrescu, 
Constantin Noica, Edgar Papu, Theodor Codreanu...) vor 
veni cu noi „geometrii” sintetizatoare, dar Călinescu este 
primul care are curajul să declare luarea în stăpânire a 
întregului spațiu fizic eminescian chiar la începutul marii 
sale monografii: „Vreau să spun doar că, pentru mine cel 
puţin, sentimentul geografic al poeziei eminesciene este o 
realitate şi că nu mai am superstiții şi temeri de necu- 
noscut”. 

Aparent, autorul Operei lui Mihai Eminescu pare să fi 
limpezit definitiv apele în eminescologie încă de pe la 
mijlocul anilor 30 ai secolului trecut. În 1969, într-un 
articol din revista „Tomis”, Marin Mincu constata că 
exegeza ulterioară s-a hrănit copios din „imensul șantier” 
al lui Călinescu, din care până şi I. Negoiţescu (mai mult 

sau mai puţin voalat, anticălinescian) „adună scântei”, dar, 
contrar aşteptărilor, paradoxal, în contextul unei exegeze 
tot mai bogate, opera lui Eminescu se închide în sine, se 
„ermetizează”, se „obscurizează”, se „intunecă”, se „hierati- 
zează”, precum misterioasele statui indice, fără a tăia 
totuşi definitiv punţile de acces către ea: „orice atingere a 
sa va reverbera un ecou profund de orgă într-o catedrală 
imensă sau, când tonul este fals - zgomote inepte şi scrije- 
litoare”1, Dar, din cele patru contribuții noi luate în calcul 
de autor, datorate lui I. Negoiţescu, D. Murăraşu, Liviu 
Rusu, G. C. Nicolescu, viitorul o va selecta doar pe prima. 
Într-adevăr, superbei provocări călinesciene privind 
sentimentul geografic al operei lui Eminescu, îi va răs- 
punde peste ani I. Negoiţescu, opunându-i un sentiment 
geologic al aceleiaşi opere, în numele căruia proclamă 
frumuseţea inegalabilă a regatului ei subteran, cu magme 
fierbinţi, limbi de flăcări vineții și otrăvuri distilate, ale 
cărui stranii şi fascinante megalopolisuri se numesc 
Memento mori, Povestea magului călător în stele, Mureșanu, 
Demonism, Diamantul nordului, Sarmis-Gemenii... O altă 
replică, de astă dată a unui filosof, Constantin Noica, va 
opune „odihnei' noastre lungi și comode în Călinescu, un 
sentiment galactic al operei eminesciene, generat de 
prelungirile ei, dincolo de granițele îndeobște cunoscute, 
literare, în marile orizonturi ale cunoaşterii, către acele 
nemargini de gândire” despre care poetul însuşi a vorbit. 
Noica va construi astfel cunoscuta efigie, a treia, după cea 
impusă de Maiorescu în 1889 (poetul de geniu) și cea 
propusă de G. Călinescu în 1941 (poetul național), a 


„omului nostru deplin”. 

În linii mari, putem spune fără putinţă de tăgadă că 
procesul de constituire şi închegare a eminescologiei ca 
ştiinţă este, în momentul de față, încheiat. Ne putem 
permite acum 0 privire retrospectivă şi o sistemati- 
zare/tipologizare a principalelor ei câmpuri şi direcții de 
investigare. În acest sens, un cercetător stăruitor al 
problemei, profesorul Cornel Munteanu de la Baia Mare, 


O nana 


1Marin Mincu, Paradigma eminescian 
p. 167-168. 


ă, Constanţa, Pontica, 2000, 

vorbeşte de două mari categorii de conținut ale emines- 
cologiei, o eminescologie non-literară, având ca obiect 


investigarea aspectelor extraliterare, precum economia, 


politica, sociologia, mitologia.. extinsă şi la evenimentul 
cultural-artistic, cu raportare la Eminescu (avem însă re- 
zerve serioase față de încadrarea acestora în „emines- 
cologie”; ele intră mai degrabă în sfera, cuprinzătoare şi ea, 
a „eminescianismului”), şi o eminescologia literară, cu două 
subdiviziuni, una critică (studiul operei) și alta istoric- 
documentară (biografie, ediţiile, corespondenţa, bibliogra- 
fii...) Cu privire la eminescologia critică, profesorul băimă- 
rean ne pune la dispoziţie un bogat „fişier eminescologic” 
acoperind întregul câmp de manifestare a noii discipline 
ştiinţifice şi cu nominalizări pentru una sau mai multe 
categorii, opt la număr: estetică, impresionistă, sintetizantă, 
modelară, formalistă, comparatistă, sursologică. Departe de 
a fi perfect şi definitiv, demersul poate fi desigur continuat 
şi îmbogăţit cu noi puncte de vedere şi noi strategii de 
investigație. Terenul rămâne în continuare deschis şi fertil 
pentru abordările metacritice ale eminescologiei, unde 
s-au obţinut deja în ultimul timp rezultate notabile. 

II. Eminescologia blândă. 
Recurs în anulare pentru canonicul Grama 


„Privirea ta de milă caldă, plină/ 


Îndurătoare-asupra mea coboară.” 
Mihai Eminescu 


„Miluieşte-i, Doamne, pe cei ce ne urăsc sau ne 
pizmuiesc, pe cei ce ne ocărăsc și pe cei ce ne 
grăiesc de rău. Ca nu cumva vreunul din ei să 
pătimească ceva rău pentru noi, păcătoşii, nici 
în veacul de acum și nici în cel ce va să fie.” 
Cuviosul Paisie Aghioritul 


Când în 1891, la trei ani după stingerea lui Eminescu, 
într-un climat de consolidare a gloriei sale postume, apare 
la Blaj pamfletul de o deosebită duritate a canonicului 
greco-catolic Alexandru Grama, proaspătul rector al școlii 
seminariale de aicil, evenimentul a avut, își amintește 
peste ani fostul său elev, „scriitorul harnic şi onest” (Ion 
Breazu), Alexandru Ciura, „efectul unei descărcări de pistol 
într-o sală de concert”. Ecoul acestei împușcături sacrilege 
e resimţit și la București, unde un sacerdot al noului cult, 
Alexandru Vlahuţă, proclamând la Ateneu, în aplauzele 
prelungite ale asistenţei, naşterea unui adevărat „curent 
Eminescu” în literatura română, vorbeşte, cu cartea pe 
care „autorul nu găseşte de cuviința să-şi pună numele” în 
mână, și cu citate copioase din ea, evident persiflate, 
despre apariția unui contracurent, nu doar pe Târnavele 
ardelene dar şi pe malurile Dâmboviţei regăţene: „Dar ceea 
astă carte se dă sub o formă aspră şi exagerată 
începe - în proporții mai mici, fireşte - să se formuleze şi 
în cercurile intelectuale mai largi şi mai în vază. Nu 
vorbesc de acei câțiva nefericiţi şi cari niciodată n-au putut 
citi o strofă de Eminescu fără să devie palizi de invidie. Veţi 
fi văzut şi d-voastră cu ce bucurie răutăcioasă întâmpină o 


ce în ace 


1 Mihai Eminescu. Studiu critic, Blaj, Tipografia Seminarului archi- 


diecesan, 1891. 

revistă din capitală apariţiunea acestui... aşa-numit studiu 
critic, felicitându-se că s-a găsit în fine un om care să aibă 
curajul de a înfrunta în modul acesta curentul de simpatie 
şi de admiraţie format în jurul acestui poet, « uzurpator de 
glorie »..”1 Felicitarea, sub forma de unei scrisori deschise, 
venise, evident, de la inamicul declarat al poetului sărbă- 
torit, Alexandru Macedonski. 

Circumstanţele apariţiei acestui curent de semn negativ 
în ultimul deceniu al secolului al XIX-lea, avându-l în 
centru pe canonicul Al. Grama, în genere expediate grăbit 
de cercetători, au semnificația lor şi merită să fie aprofun- 
date, ele dezvăluindu-ne contextul tulbur-efervescent în 
care se coagulează mitul eminescian. Opoziția față de 
acesta, la Blaj, dar și în centrele satelit din punct de vedere 


religios, cultural și politic ale acestuia2, are, spre uimirea 


noastră, obişnuiţi cu marșul neted şi triumfal al eminescia- 
nismului, un caracter cvasi-general, dacă e să dăm crezare 
însemnărilor părintelui profesor clujean Septimiu Popa, 
din perioada interbelică: „Aici apariţia cărții a fost socotită 
ca un adevărat eveniment. Blajul, obișnuit cu aureola de 
glorie a trecutelor vremi, credea cu toată sinceritatea, că 
această aureolă a căpătat o nouă strălucire. Grama era 
sărbătorit pe stradă, în şcoală, în tren, la adunări şi cu un 
cuvânt pretutindeni, ca un bărbat providenţial”. Efectele 
imediate ale cărții lui Grama sunt retragerea volumelor lui 
Eminescu din librării, din biblioteci şcolare, omiterea 
lecturii sau a comentariilor versurilor sale în lecţiile de 
limba română?. Recitarea de elevi a acestora căpătau 
caracterul unei acţiuni subversive, antinaţionale, pedepsite 
drastic, în catalog, de profesorii blăjeni. Într-o epocă 


o 
1 Alexandru Vlahuță, Curentul Eminescu și o poesie nouă, Bucureşti, 
Lupta, 1892, 

2 Vezi, în această privinţă, 
„antieminesciene” ale preoți 


studiul Pe urmele lui Al. Grama: reacții 
lor greco-catolici sătmăreni, inserat de 
George Vulturescu în Adenda la volumul său Complexul Ghilgameș. 


Eseu despre motivul prafului în opera lui M. Eminescu, laşi, Junimea, 
2015, cu concluzia că, dacă anul 1880 a fost antimaiorescian, „anul 


1891 a fost anul « antieminescian » la Satu Mare” (p. 186). 
3 Septimiu Popa, Curentul anti-eminescian în Ardeal, în Caravanele 


Ardealului, Cluj, Tipografia „Diecezană', 1938, p. 64. 

specifică de „romanticism naţional”, aceste măsuri aparent 
fireşti sunt evident exagerate. Sunt de tot hazul exemplele 
ce ilustrează „atmosfera hipernaţională” a Blajului, cu 
implicaţii chiar în viața amoroasă a tinerilor săi conlo- 
cuitori. Tatăl autorului, își aminteşte acesta, se adresează 
viitoarei sale soții cu apelativele de „mândră fiică a 
naţiunei, dulce strănepoată a marelui Traian”. Consiliindu-l 
pe un tânăr poet local, „preotul celib” (Grama, bănuim) îl 
îndeamnă să iubească o fată nu pentru atributele ei fizice, 
ci pentru că e „o viitoare mamă a unor bravi Români”. 
Astfel, „De dragul națiunii sale tânărul să creadă în fericire, 
chiar şi după ce l-a părăsit iubita”1. Nu trebuie trecut cu 
vederea nici aspectul instituţional eclesiastic al problemei. 
În fond, rectorul seminarului teologic nu face altceva decât 
să acționeze la semnalele de alertă privind atenuarea sau 
chiar dispariţia, mediată de literatură, a simțului religios, 
în epoca modernă. Ziarul Unirea” „prima publicaţie de tip 
jurnalistic modern” (Nae Antonescu) a Bisericii Greco- 
Catolice, unde apare în foileton studiul lui Grama, declan- 
șase această alarmă chiar în articolul de fond al numărului 
întâi din 3 ianuarie 1891, semnat de dr. Vasile Hossu: 
„Literatura în cea mai mare parte, decă nu este inimică, 
este de totu indiferentă facia de orice religiune. Tinerimea 
noastră de le multe şcole mai cu sama înalte numai cultura 
adevărata religioasă nu-şi câştigă”. Dar nu doar literatura, 
scrie mai departe profesorul de T eologie Dogmatică de la 
Seminarul blăjean, ci întreaga organizare politică şi socială 
modernă, conducând la „indiferentism” sau „nihilism 
religios” au produs „dezastre mari” în lumea contempo- 
rană”2, În prevenirea acestor dezastre se înscrie demersul 
colegului său, Grama. 

Foarte curând, însă, ne arată acelaşi Septimiu Popa, 
opțiunile literare ale cititorilor din urbea transilvană se 
schimbă radical: „profesorii mai tineri, prin anii 1897- 
1898 nu mai erau antieminescieni”. Aceştia, împreună cu 
elevii lor, „pregăteau în tăcere intrarea triumfală a lui 


e 
1 Idem, op. cit, p. 65-66. 

2 Cf. Sorin Valeriu Russu, 
Galaxia Gutemberg, 2012, p. 19. 


Ziarul Unirea de la Blaj, Târgu-Lăpuș, 

Eminescu între zidurile vechilor şcoale'. După 1900 mai 
ales, apariţia Postumelor şi a edițiilor lui Chendi (tot un 
ardelean de pe Târnave) provoacă o adevărată revoluţie în 
receptarea lui Eminescu: „Blăjenii erau mai eminescieni 
acum, decât Titu Maiorescu. În vitrina librăriilor poeziile 
lui ocupau loc de cinste, iar la balul studenților, tinerele 
perechi își șopteau strofe din admirabilele lui sonete”1. Mai 
târziu, versurile poetului nostru deţinute de autorul 
rândurilor de mai sus devin pretext pentru acuzaţia de 
spionaj contra statului austro-ungar: el e arestat și încar- 
cerat în 1916 de autorităţile maghiare pentru deținerea de 
însemnări cifrate”, în realitate psalmi şi poezii de 
Eminescu şi de Coşbuc?. Criptologii ungurii îi devansează, 
vedem, pe vajnicii criptologi de azi, Ilie Torsan și Dan 
Toma Dulciu. 

Cu aceasta, atât peste groapa lui Grama, dispărut şi el, 
la numai patruzeci şi şase de ani, în 1896, cât şi peste opul 
controversat al acestuia, s-a așternut, ca peste toate cele 
ale lumii, praful uitării. Dar apariţia în 2014 a unei noi 
ediții a „studiului critic” publicat sub beneficiul anonima- 
tului, am văzut, de canonicul de la Blaj? a pus din nou pe 
tapet mult discutatul într-o vreme subiect al „detracto- 
rilor” poetului, în general, a profesorului blăjean de la 
finele secolului al XIX-lea, în special. Îngrijitorii ediţiei, 
cărora le datorăm şi O substanţială şi echilibrată prefață 
(Grama contra Eminescu), regretatul profesor şi cercetător 
de la Cluj, loan Chindriș, cu cărți şi ediții dedicate Şcolii 
Ardeleme, cu predilecție reprezentanţilor epocii paşop- 
tiste, mai tânăra lingvistă de la Suceava, Niculina lacob, 
dedicată Bibliei de la Blaj (subiectul unei teze de doctorat), 
nu sunt la prima lor colaboraret. O bună cunoaştere a 


o 
1 Septimiu Popa, op. cit, p. 67-68 

2 Septimiu Popa, Temniţele Clujului. Din însemnările unui popă 
românesc, Cluj-Napoca, Institutul de Literatură şi Tipografie 
„Minerva” S. A., 1937, p. 27. 
3 Alexandru Grama, Mihail Eminescu. Studiu critic Ediţie îngrijită de 
loan Chindriş şi Niculina lacob, Cluj-Napoca, Napoca Star, 2014. 

4 Pe lângă numeroase studii şi articole scrise în colaborare, cei doi 
sunt coautori ai unor cărți şi ediţii precum Petru Pavel Aron, Blaj, 
Astra, 2007; Samuil Micu în mărturii antologice, Târgu-Lăpuș, Galaxia 

condiţiilor istorice, culturale şi literare în care apare cartea 
lui Grama îi determină pe cei doi editori să propună, în 
ampla prefaţă la volum (căreia-i putem reproşa totuşi o 
lungă și obositoare tratare, aproape jumătate din spaţiul ei, 
a istoricului, ab ovo, a manuscriselor şi tipăriturilor din 
toată Transilvania), o redeschidere a dosarului acestuia 
pentru o rejudecare a procesului şi a sentinţei definitive de 
condamnare a sa ca odios „detractor”. Fără a-l disculpa cu 
totul pe imprudentul canonic, un kamikaze al curentului 
ardelean de contracarare a influenţei „nocive” eminesciene 
asupra tineretului studios, ei cer, prin prezentarea unor 
circumstanţe atenuante, dacă nu achitarea deplină, măcar 
o pedeapsă mai blândă pentru clientul” lor. Nu sunt primii 
care o fac. În 2002, cunoscutul publicist și om de cultură 
Alexandru Dobrescu, care nu făcuse până atunci dovada 
vreunui act de clemență critică (vezi în această privinţă ce- 
a păţit, repetat, Maiorescu), deschide o decisă și durabilă 
campanie de reabilitare a unor opozanți eminescieni, prin 
publicarea la Junimea ieşeană a textelor acestora, privite 
superficial sau chiar ignorate de exegeza eminesciană 
tradiţională!. În ediţia însoțită de o introducere justifica- 
tivă, Grama e prezent alături de „greii” contestaţiei emines- 
ciene, contemporani ai poetului, precum Aron Densuşeanu 
ori Anghel Demetrescu. Prefaţa lui Alexandru Dobrescu, îi 
ia prin învăluire pe cititori, ademenindu-i pe terenul 
alunecos” al disocierii dintre statutul de „critic” și cel de 
„detractor”, unde, spune convingător domnia-sa, „e greu de 


mMM 
Gutenberg, 2010; Ioan Budai-Deleanu în mărturii antologice, Cluj- 
Napoca, Napoca Star, 2012; O diplomă privilegială inedită a 
episcopului Inochentie Micu-Klein, Cluj-Napoca, Napoca Star, 2015; 
Petru Maior în mărturii antologice, Cluj-Napoca, Mega, , 2016. 

1 Alexandru Dobrescu, Detractorii lui Eminescu, laşi, Junimea, 2002 
(Volumul, marcând o salutară revenire a autorului în critica literară, 
a fost distins cu Premiul „Mihai Eminescu”); îi urmează a doua serie, 
Bucureşti, Floare Albastră, 2006, şi a treia serie laşi, Emolis, 2006. Pe 
site-ul Uniunii scriitorilor, 2017, găsim informaţia că autorul pregă- 
teşte şi o serie a patra. În acelaşi context trebuie privită cartea: 
Anghel Demetrescu, Scrieri istorice şi literare. Ediţie îngrijită, 


lămurire, note şi comentarii de Alexandru Dobrescu, București, 


Editura Academiei Române, 2007. 

tras un hotar limpede între 0 categorie şi cealaltă”!, 
Problema e mutată abil pe nisipul mişcător al Incerti- 
tudinii. Aşa încât chiar un cititor versat precum Nicolae 
Manolescu, recenzând favorabil cartea, se întreabă dacă nu 
cumva cuvântul detractor, din titlu, n-ar trebui pus între 
ghilimele2, Să menţionăm că directorul „României lite- 
rare”, el însuși denunţat la televiziune de vigilenţii Ilie 
Bădescu şi Mihai Ungheanu ca „detractor” al lui Eminescu, 
va reveni asupra cuvântului incriminant, întrebându-se 
din nou „Cine sunt iubitorii şi detractorii lui Eminescu? ”, 
cu sugestia că piatra ar trebui aruncată în cu totul altă 
grădină: „Şi la ce bun să mă întreb de ce pretinşii iubitori 
nu-i văd pe adevărații detractori, aceia care au pus în 
circulaţie aberanta teză a unui Eminescu deținut politic, cel 
dintâi din România și, încă, ucis de monstruoasa coaliție 
liberalo-junimistă”3. Nu altfel vede lucrurile Rodica Marian 
pentru care, „cei sătui de repetarea cutumelor unei epoci” 
(în speţă „detractorii”) îi vulnerabilizează pe „partizanii” 
afişaţi ai poetului, blocaţi în ignoranță şi „comoditate 
mintală'+ 

Revenind la editorul ieşean, trebuie spus că în viziunea 
sa, nici unul dintre criticii oricât de virulenţi ai lui 
Eminescu, antologaţi în cartea din 2002, nu merită titlul de 
detractor, singurul care poate fi nominalizat fără ezitare la 


n 
1 Idem, Critici şi detractori, text reluat în Detractorii lui Eminescu. 
A doua serie, cit., pe care o folosim (p. VIII). 

2 „Dl. Dobrescu are dreptate şi când încearcă să atenueze imaginea 
proastă de care « detractorii », la rândul lor, au avut parte în ochii 
istoricilor literari. El lămureşte convingător contextele şi conjunc- 
turile. Şi încheie cu sugestia că nici unul dintre aceşti dintâi neiubitori 
ai poetului n-a fost propriu-vorbind un detractor. Mai rămânea ca 
autorul antologiei să folosească în titlu ghilimele. N-a făcut-o şi nu 
ştiu de ce”. Până la urmă, deși îi dă dreptate lui Dobrescu, nici autorul 
articolului nu se poate scutura de prejudecata adânc încetăţenită în 
mentalul nostru critic: „ardelean prost”, Grama e totuşi „detractor, în 
toată puterea cuvântului” (N. Manolescu, Critici şi detractori, în 
Bucureşti, „România literară”, nr. 10, 13 mart. 2003, p. 1.). 

3 N. Manolescu, Cine sunt adevărații detractori ai lui Eminescu?, 
Bucureşti, „România Literară”, nr, 25, 2009, p. 1. 

+ Rodica Marian, Paradoxuri şi contradicții ale mitului eminescian, 
„Studii eminescologice”, Cluj-Napoca, Clusium, vol. 17, 2015,p.131. 

această categorie fiind... Caion, detractorul lui Caragiale. În 
ceea ce-l priveşte pe profesorul de drept canonic și rector 
al Seminarului greco-catolic de la Blaj, în pofida sentinţelor 
nemiloase pronunţate de Lucian Blaga („mediocritate 
iremediabilă”) și de critici cu un cuvânt cântărind greu în 
evaluarea demersului  exegetic eminescian, de la 
G. Călinescu („un monument de ură şi prostie doctă”) și 
Şerban Cioculescu („contestaţii optuze”) până la Savin 
Bratu („lugubrul detractor iezuit”) şi Dan Mănucă („o optu- 
zitate inchizitorială”), cărora li se alătură un dramaturg şi 
romancier precum Dumitru Radu Popescu („poetofagul ), 
Alexandru Dobrescu, în virtutea dreptului de „a rosti 
adevărul până la capăt”, are curajul, demn de toată lauda, 
de a cere răspicat, primul la noi și cu argumente greu de 
respins, calmarea judecătorilor mai mult sau mai puţin 
improvizaţi și achitarea în contumacie a acestuia: „cano- 
nicul de la Blaj a fost doar un om care gândea lucrurile 
diferit de prestigioşii săi contemporani (Maiorescu și 
aderenţii la „Direcţia nouă”, n. n., D. S.). lar acest mod 
distinct de înţelegere nu era singular în epocă şi, cu atât 
mai puţin, printre românii ardeleni. Dacă a te devota trup 
şi suflet unei îndatoriri obşteşti, refuzând să accepți şi ceea 
ce ţi se pare că o contrazice sau o împiedică de-a dreptul, 
reprezintă un păcat de neiertat, atunci cultura noastră 
abundă în condamnaţi la ispășire în iadul posterității” 1. 
Poate că îngăduitorul nosiru critic trece prea ușor peste 
unele din judecăţile şi calificările gratuite, neortodoxe, 
alunecări spre expresia trivială”, zice 
lui Grama, dar în principiu are drepta- 
ledoariei sale trebuie luate în conside- 
rație: în primul rând, în plan politic, refuzul ardelenilor, 
motivaţi de lupta lor seculară pentru păstrarea identității 
naționale, a principiului maiorescian de eludare în artă a 
politicului și a sentimentului patriotic („artă pentru artă”); 
în al doilea rând, în plan estetic, impactul violent al noii 
formule poetice impuse de Eminescu, venită să contrazică 
şi să bulverseze orizontul de receptare al cititorilor 


grosiere chiar (, 
Blaga), ale canonicu 
te iar argumentele p 


1 Alexandru Dobrescu, Detractorii lui Eminescu. A doua serie, cit, 


p. XXXIII. 

contemporani, preponderent aserviți convenției clasici- 
zante, de care, culmea, nu scapă nici Maiorescu, al cărui 
gust clasic îi dictează severele reproșuri făcute tânărului 
debutant din „Convorbiri...”, ele, dacă e pe dreptate, făcând 
din mentorul junimist, pare să se amuze d-l Dobrescu, 
primul „detractor” al acestuia; în al treilea rând, în plan 
etic, viziunea „pesimistă”, imorală”, „ireligioasă”, contami- 
nată de Schopenhauer, asupra vieții (şi mai ales a iubirii), 
în contradicție cu comandamentele de înaltă îndrumare 
pedagogică a tinerimii; în fine, în plan psihologic, disocie- 
rea ardelenilor, mai gravi şi mai temeinici, de superficia- 
litatea volubilă a regățenilor. Dar aici, fără voie, ei se 
întâlnesc cu Eminescu însuși, „cel lipsit de ironie” şi dispus 
mai degrabă să se prindă, „în hora sublimă a principiilor”. 
Poetul, observă Călinescu, îi căuta pe ardeleni, „care, cum 
ştim, se frământau pe loc, neputincioşi în fața iuţelii valahe, 
dar petreceau cu lacrimi de înduioşare în duhul gândurilor 
grave şi religioase'?. În deplin acord cu domnul Dobrescu, 
am adăuga la toate acestea că Grama nu este singurul 
care-i aduce imputări poetului nostru din considerente 
religioase ori, mai ales morale și patriotice. Mai direct sau 
mai voalat, acuze pentru acţiunea lirică de moleşirea 
tineretului, le formulaseră şi criticii de orientare socialistă, 
Alexandru Vlahuţă, Ion Nădejde, Constantin Dobrogeanu- 
Gherea. Cu ce este mai presus de canonicul de la Blaj, 
Gherea, în aspra sa judecată privind „sângeroasa ocară” 
adusă femeii de autorul Scrisorilor? Un poet care şi-a creat 
o femeie ideală, bună „numai de sărutări şi îmbrăţişări, ba 


O 
1 În termeni mai puțin duri, Cornel Munteanu îl vede şi el pe 
Maiorescu pus în dificultate de „pluridiversitatea scrisului emines- 
cian”, venind în contradicție cu principiile şi metodele sale critice, de 
unde acest prim şi evident paradox al antumității critice, ilustrat de 
Direcţia nouă... „Aşa se face că, fără să-şi propună, Maiorescu 
deschide istoria eminescologiei pe cele două tipuri de atitudini care 
vor face carieră: una de valorificare pozitivă, adecvată criticii ana- 
-litice şi de sinteză, dar și cea de contestare şi evaluare negativă”. (The 
Paradox of Literary Criticism in the Reception of Eminescu, în The 
Proceedings of the International Conference Literature, Discourse and 
Multicultural Dialogue, sect. Literature, vol. nr. 1, 2013, p. 36). 

2 G. Călinescu, Viaţa lui Eminescu, Bucureşti, Eminescu, 1973, p. 319. 

prin codri, ba pe mare” şi care pe urmă se supără tot el că e 
„cochetă şi uşoară”. Aşa cum altă dată Grama îi opusese 
acestui nesănătos ideal feminin eminescian modelul unei 
mândre fiice a naţiunii, crescătoare la rândul ei de fii şi 
nepoți patrioţi, Gherea vine şi el cu imaginea Femeii-Erou, 
în termeni care i-ar fi înverzit de invidie pe toţi viitorii 
cobzari, proslăvitori ai nurilor patriotici ai Tovară- 
şei: „o femeie-tovarășă, pe viață şi pe moarte care ştie să 
ţină sus, împreună cu dânsul, steagul, pe care-s scrise cele 
mai înalte cerinţe ale viitorului omenirii, care va şti să 
înalțe acest steag și să-l poarte singură la nevoie, care va ști 
să sugereze în copii cele mai înalte virtuţi cetățenești; o 
femeie care să ştie a munci şi a lupta, a da piept cu neno- 
rocirile vieţii; o femeie care să știe să trăiască, dar știe să și 
moară, femeia-erou, într-un cuvânt...” Se înțelege că 
asemenea femeie „nici prin gând nu i-a trecut” lui 
Eminescu, cu Venerele și Dalilele lui. Dar, aşa cum a prevă- 
zut şi Vlahuţă, „pe această femeie eroică, ideală, o vor cânta 
poeții viitorului”!. Nici nu bănuiau cei doi prieteni cât de 
corectă era imaginea unui astfel de cântăreț al viitorului. 
lată-l: „Este fiica prea iubită/A acestui brav popor,/De 
luceferi  străjuită/Și de steagul Tricolor/E Elena 
Ceauşescu./Suflet nobil şi vibrant./Mama bună, om poli- 
tic/Şi prestigios savant./Înţeleaptă-i este fapta /Năzuind 
spre viitor,/Tot cu cinste sta în dreapta/Marelui condu- 
cător” (Corneliu Vadim Tudor). Să se spună că exagerăm 
când opinăm că e mai de preferat Alexandru Grama? 

În mare, poziţia celor doi editori ardeleni menţionaţi la 
începutul intervenţiei noastre, nu este diferită de cea a 
criticului moldovean, ei venind însă cu un un spor firesc de 
informaţii privind personalitatea profesorului de la Blaj şi, 
de asemenea, cu un tablou mai bine conturat al vieții 
intelectuale din „Roma mică”, cum frumos a gratulat-o 
gimnazistul (și poetul) vagant, cam trențăros, dar cu inimă 
largă. Mare ironie a sorții! Multe ponoase, şi antum şi 
postum, avea să le tragă Eminescu de la urbea salutată cu 
atât elan de adolescent din vârful Dealului Hulei, în vara lui 


ÎN DI 
1 Constantin Dobrogeanu-Gherea, Eminescu, în Studii 


Bucureşti, Tipografia „Românul”, 1990. 


critice, 

1866, apoi, cu aceeaşi însuflețire, de tânărul student, unul 
din organizatorii serbării de la Putna, în primăvara lui 


1870 („oraşul unde s-a născut conştiinţa națională a 
ă „junimii 


românilor” scrie acesta într-o misivă adresată 

studioase” de aici). Blajul s-a dovedit ostil („neprielnic”, 
zice Călinescu) poetului, din păcate prin câţiva dascăli ai 
săi, mai întâi, dacă e să dăm crezare legendelor, Alimpiu 
Blajan, instrument al rigidității didactice, incapabil să 
intuiască marele potențial intelectual al elevului, peste ani, 
Alexandru Grama, prim solist în corul protestatarilor față 
de gloria postumă a poetului, surd (sau făcând pe surdul) 
la oferta generoasă a acestuia de înzestrare artistică a 
cemenilor săi. Aceasta (şi aici este marele mister pentru 
noi, zăcând sub şapte peceţi), în pofida evidentului orizont 
de cultură al profesorului blăjean (în care intră şi o solidă 
orientare în literatura universală), superior multora dintre 
contemporanii săi. Acest mister îi preocupă şi pe editorii 
din 2014, care mărturisesc cinstit că sunt departe de a-l 
dezlega: „Rămân un mister încă resorturile punctuale care 
l-au îndemnat pe Grama, specialist în istoria instituţiilor 
bisericeşti, să se amestece în dialogul care a marcat 
începutul notorietății eterne a lui Mihai Eminescu”1. Exclu- 
dem de la bun început teza indispoziţiei umorale avansată 
de Lucian Blaga, necunoscător, evident, al omului şi al 
operei ce formau obiectul diatribei sale din 1943, unde 
reacţia violentă a „popei Grama” la curentul pro-Eminescu, 
tot mai puternic chiar şi în mediile religioase din 
Transilvania, e pusă pe seama defectelor unui individ 
„îmboldit de un pic de boală de rărunchi, de-o feroce 
ambiţie, de-o oarecare incultură şi de-o considerabilă doză 
de invidie”2, Nici, mai târziu, Ion Buzaşi nu e departe de o 


J IN CN AN TR ME a 09 
1 Joan Chindriş, Niculina lacob, Grama contra Eminescu, în Alexandru 
Grama, Mihail Eminescu, cit., p. 36. 

2 Lucian Blaga, De la popa Grama la tipul Grama („Saeculum”, mai- 
iunie 1943), Ceasornicul de nisip, Cluj, Dacia, 1973, p. 273. Blaga va 
primi de altfel, imediat, o replică la fel de severă, de pe poziţia 
ortodoxismului, de la profesorul de teologie fundamentală de la 
Caransebeș, viitorul autor al unei masive monografii eminesciene, 
Petru Rezuș (Tipul Grama și tipul Blaga, în „Foaia Diecezană”, 
Caransebeş, nr. 26, 27 iunie, 1943). 

astfel de interpretare: atacul s-ar datora rănii adânci și 
nevindecate din epoca popasului poetului la Blaj, când 
tânărul Grama, confruntat cu succesul literar al acestuia, 
apreciat de Iosif Vulcan şi publicat de „Familia”, „a fost 
muşcat de viermele invidiei”!. lată-l pe profesorul de 
dogmatică pus în contradicţie cu învăţătura creştină, cu 
Apostolii și cu Sfinţii Părinți, făcându-se vinovat de păcatul 
„tristeții pentru succesul aproapelui” (Vasile cel Mare), 
păcat capital numărat de Apostolul Pavel printre repro- 


babilele „fapte ale trupului”, precum uciderea, prea-curvia, 


idolatria, fermecătoria, mania, gâlceava, erezia... toate 


blocând şansa „moştenirii împărăției lui Dumnezeu 
(Epistola către Galateni, cap. 5; 19-21). Nu putem admite 
aşa ceva. 

Mai acceptabilă, pentru început, este soluţia încercată 
de echipa Chindriş-lacob, aceea a fatalităţii destinului, 
care-l aduce pe tânărul profesor cu studii şi doctorat la 
Viena, bine informat în culturi şi literaturi de top ale 
Europei, într-un mediu înţelenit în tradiție, impropriu 
pentru propăşirea sa intelectuală: „Adânca sa cultură 
germană ar putea deschide, în alte condiţii, calea spre o 
carieră de erudit remarcabil. Acelaşi perimetru mărunt al 
Blajului l-a destinat însă eternei cariere preoţeşti-didac- 
tice, imprimând existenţei sale acelaşi ritm tern, greoi şi 
îmbibat de mentalitate refractară elanului poetic'2. Nu noi 
am spus-o, ci ei, doi remarcabili cercetători ardeleni. 
Aşadar, un mediu ostil deschiderilor, progresului, încreme- 
nit într-un proiect național iluzoriu, rupt de realitate. 
Eminescu se pare că a intuit e] ceva: „Blăşenii n-au iubit și 
cultivat naţiunnea română ca atare, cum este ea, ei au iubit 
o abstracţiune, un păingăniș, creat de ei, o naţiune română 
cum ea nu există și, cum îmi place a spera, ea nici nu va 
exista” (mss. 2257). Grama, suntem cu totul de acord cu 
O O O OO o 


1 Respingând supoziţia, Chindriş și Iacob o iau doar „sub beneficiu de 


inventar, ca o manifestare emotivă a încă unuia dintre admiratorii 


necondiţionaţi ai poetului” (op. cit. p. 13), 
2 Idem, op. cit. p. 36. Observaţia nu apare întâmplător, căci autorii 


subliniază şi în altă parte: „Suntem pe tărâmul unei vieţi spirituale 
care se desfăşura în perimetru mic şi după reguli tiranice, unde 


poezia nu-şi afla locul” (p. 33). 
41 


Scanned with OKEN Scanner 


autorii citați, este, cel puţin pentru început, o promisiune, 
neonorată din păcate ulterior, a unei schimbări de pers- 
pectivă religioasă şi culturală. Avem în faţă masivul şi 
substanţialul volum (515 pagini) din 1881, Istoria univer- 
sală a bisericei, semnată de tânărul profesor (30 de ani) 
Alesandru Grama și o deschidem la ultimul ei capitol, 


ească, cu această trimitere, deloc provin- 


Literatura biseric 
cială, la progresul teologiei, în acord cu cel al lumii mo- 


derne: „Spiritul cel progresist al timpului modern n-a putut 
fi decât favorabil și științelor sacre. Progresând în timpul 
mai nou toate ştiinţele cu pași repezi, de sine se înţelege că 
nici teologia n-a putut rămâne indiferentă faţă cu progre- 
sul şi a fost silită ca și ea să ţintească spre progres”!. Un 
lung şir de teologi și gânditori moderni din diverse ţări 
europene, activi „pe terenul dogmatic pozitiv şi specu- 
lativ”, sunt convocați de tânărul profesor de la Blaj, în 
sprijinul acestei afirmaţii. Nu lipseşte din acest capitol final 
nici o judecată obiectivă privind „literatura frumoasă şi de 
petrecere” (beletristica), subiect ce-i preocupă şi pe teolo- 
gii contemporani, sensibili la tendința mai nouă de a se 
recâștiga un prestigiu pierdut şi „de a se straplanta iarăşi 
literatura pe terenul creştin”. Aici, desigur, nu trebuie să ne 
îmbătăm cu apă rece, fiindcă această „straplantare” cere 
timp îndelungat, ea fiind îngreunată şi de prezenţa unui 
curent opus, laic, specific de asemenea epocii moderne; în 
acest context, „literatura inimică şi indiferentă este enormă 
și numără multe capete de operă în privința formei”? (s. n.). 
Grama judecă lucrurile ca un om al bisericii şi deplânge 
această înstrăinare de ea a societății moderne exprimân- 
du-şi totuși speranţa că va veni o vreme când „fiii cei 
rătăciți se vor întoarce, o vor cunoaşte și o vor iubi”. Dar să 
reținem de aici recunoașterea lucidă a faptului că există 
capodopere artistice, chiar multe, străine de exigenţele 
religioase. 

Ce l-a determinat pe luminatul profesor de la Blaj să-şi 
schimbe radical această optică peste numai un deceniu, 


1 Alesandru Grama, Istoria universale a basaricei, dela începutulu ei 
până în dilele noastre, Blasiu, 1881, p. 512. 
2 Idem, op. cit., p. 514. 

refuzând, în dezacord cu toată lumea, să le recunoască 
unor poeme eminesciene, condescendent bagatelizate, 
precum Luceafărul („bietul Luceafăr”, „cu doi taţi şi două 
mame”) ori Scrisoarea Í („luna şi stelele nu pot lipsi din nici 
o poezie mai însămnată a lui Eminescu”) statutul de 
capodopere, numai pentru că ele s-ar afla într-o presupusă 
contradicție cu comandamentul patriotic ori cu învățătura 
creştină, rămâne, cum spuneam, un adânc mister. Suntem 
ferm convinşi că în sinea sa Grama îi recunoştea operei 
poetice eminesciene acest statut. Se știe că el și-a început 
campania sa devastatoare, motivată de orientarea unor 
candidaţi la preoție sau chiar a unor tineri preoți, care, 
abordând genul liric, sub influenţa lui Eminescu, exprimau 
în poeziile lor „O deplină negațiune a creştinismului”, 
făcându-se astfel „apostolii lui Schopenhauer şi preoții lui 
Buddha”, cu o suită de articole în ziarul local „Credința”, 
din 1891, ce vor forma substanța viitorului „studiu critic”. 
Ei bine, iată-l într-unul din ele pe viitorul „detractor ” al 
poetului vorbind de “TRĂSĂTURA CEA NOBILĂ A CARAC- 
TERULUI LUI”, de “TEMPERAMENTUL CEL LINIŞTIT ŞI 
BLÂNDEȚA LUI EMINESCU”, acestea fiind în adevăr demne 
să fie imitate de admiratorii săi. Calităţi ce l-ar fi recoman- 
dat, dacă ar fi avut credinţă, nici mai mult şi nici mai puţin 
decât carierei preoțești! Redăm, în lipsa ziarului, inexistent 
în colecţiile Bibliotecii Universitare ieșene, citatul repro- 
dus de Alexandru Ciura într-o evocare memorialistică, cu 
această uluitoare scenă (imaginată? preluată de la alţii?) ce 
i-ar putea pune pe gânduri pe cercetătorii religiozității 
eminesciene: „Văzând adecă cineva temperamentul cel 
liniştit şi blândeța lui Eminescu, l-a întrebat că de ce nu s-a 
făcut preot, La acestea a răspuns Eminescu: « Nice un stat 
din lume nu mi-a plăcut ca statul preoţesc. Şi dacă aveam 
credinţă, preot m-aș fi făcut. Fiindcă însă nu o am, nu m-am 
făcut, ca să nu vin în contrazicere cu mine însumi. Sapienti 
sati» ”, Un Eminescu refuzându-şi, din onestitate față de 
sine însuşi, intrarea în tagma preoțească, iată o bună lecţie 
pentru mulţi din servitorii de azi ai altarului!!. 


1 Al. Ciura, Geneza unei critici, în Luceafărul”, VIII, 1909, nr. 13, 


p. 293. 

ctaculos dialog să-i fi fost sugerat 
tura articolelor lui Eminescu pe 
teme religioase din “Timpul”, unele cu trimitere directă la 
problemele bisericii catolice, pe care, ne asigură Lucian 
Blaga, el le-ar fi citit cu atenţie, ba chiar s-ar fi înfruptat în 
mod fraudulos din ele. Astfel, când scria pentru „Depeșa 


>” articole pe tema „sufletului naţiunii”, „el mai 


română 
şterpelea pasaje concludente şi din articolele lui Eminescu, 


ceea ce niciodată n-a fost însă pricină de reproș din partea 
nimănui”. Blaga vine acum cu O altă veste menită să ne 
pună în uimire: Eminescu ar fi aflat de aceste „găinării” ale 
„coautorului” său ardelean, dar, mărinimos, „le-a trecut cu 
vederea”1. Indiferent dacă povestea s-a petrecut sau nu în 
realitate (Blaga nu ne dezvăluie sursa informației), să 
reținem de aici prețuirea lui Grama pentru gazetarul 
Eminescu, nicăieri comentat negativ în abundentele sale 
pagini critice. Dar chiar în privinţa poetului, există un 
moment când acerbul luptător, apărător al tinerimii 
invadate de acesta, este surprins cu garda jos, trădându-şi 
cu totul surprinzător, în felul său bolovănos (limba română 
în jurnalele din Austria!), adevăratele sentimente, refulate 
în străfundurile subconştientului: „Partea a doaua a Doinei 
acesteia, afară de cele doauă versuri din urmă, este în 
adevăr foarte frumoasă, ma putem zice că clasică și 
admirabilă, cât, când, în ziua dezvălirii statuiei lui Ştefan 
cel Mare, o a cetit în o întrunire a Junimii, mai mulți din cei 
de faţă l-au îmbrățișat, şi, de eram și noi de faţă, și dacă cu 
privire la originalitatea ei aveam convingerea ce o au avut 
ceilalţi, l-am fi îmbrăţişat şi noi. Căci credem că oricine ne 
va da drept că partea aceasta a Doinei este un cap-de- 
operă, şi e rar românul pre care să nu-l estazeze”? 

Ce se mai poate adăuga aici? Pentru asemenea fru- 
moase cuvinte (şi pentru îmbrăţişare), călugărul ardelean, 
oaia neagră a eminescologiei, merită să fie iertat de păcatul 
nedreptăţii făcute colegului său de generaţie, nu din 
prostie ori invidie, cum s-a afirmat adesea, ci din credinţa 
sinceră că serveşte o cauză nobilă, aceea a contracarării 


S-ar putea ca acest spe 
canonicului blăjean de lec 


e 


1 Lucian Blaga, art. cit, loc. cit. 
2 Al. Grama, Mihail Eminescu, cit, p. 203. 

unor idei şi manifestări nocive, opuse credinţei creştine şi 
sentimentului patriotic. Dar în totului tot, studiul lui Grama 
ar trebui reevaluat. El este, trebuie să spunem, cu riscul de 
a intra în conflict cu actualele „Răcnete ale Carpaţilor”, 
chiar un studiu critic, superior demersului monografic 
bucureştean din 1892, destul de superficial, al lui Nicolae 
Petraşcu, ori al celui academic budapestan din 1895, cam 
sarbăd, departe, oricum, de exigenţele unei teze autentice 
de doctorat, al lui Elie Cristea. Dacă reuşeşti să-ți reprimi 
sentimentul dezagreabil provocat de judecăţile obstinat 
negative şi de formulările în doi peri ale lui Grama, la o 
analiză obiectivă trebuie să-i recunoşti amploarea și minu- 
ţia în cercetarea, la pagină, a textului critic, maiorescian 
sau gherist, şi a celui poetic, eminescian, orizontul larg de 
cultură, artistic, filosofic și chiar ştiinţific în care se mișcă, 
inițiativa primelor pagini serioase de literatură comparată, 
ştiinţa conducerii unui demers combativ, abilitatea în 
mânuirea argumentelor, fie și sofistice, pentru susținerea 
tezelor sale. Scuturat de prejudecăţi şi cu un destin mai 
favorabil, am fi avut poate în Alexandru Grama un redu- 
tabil polemist și regretăm că moartea timpurie l-a împie- 
dicat să realizeze proiectata „parodie la Critica poeziei 
române” a lui Maiorescu, chiar dacă şi aceasta se anunța 
vădit antieminesciană!. O parodie critică la finele secolului 
al XIX-lea, când critica noastră însăşi abia îşi dibuia spaţiul 
de manevră, nu e de ici de colo, dacă ținem cont şi de faptul 
că abia târziu, tânărul iconoclast Eugen Ionescu a fost 
primul (și singurul) care a ilustrat-o prin celebrul său Nu. 
Merită să medităm, aşadar, la necesitatea unei atitudini 
mai puțin încordate, relativiste, a judecăților noastre 
literare. Într-o virtuală redeschidere a dosarului „detrac- 
torului” Grama, la un „recurs în anulare”, ca martor al 
apărării îl putem bunăoară cita pe... Eminescu însuşi, cu 
scrisoarea sa din 6 februarie 1871, în care-i explică redac- 
torului „Convorbirilor literare”, Iacob Negruzzi, cauzele 
proliferării „frazei patriotice” în scrierile din Transilvania, 
judecate, crede el, „c-o mică doză de nedreptate” de 
junimist. Prima, de natură estetică, e că în genere, 


PNL uit 


1 Idem, op. cit. P. 218. 
45 


Scanned with OKEN Scanner 


„ransilvănenii au foarte puțină aplecare și talent pentru 
artă”1. A doua, de natură politică, e oprimarea naţională a 
românilor ardeleni: „Dac-aţi cunoaşte mai de-aproape 
tendinţele de deznaționalizare ale ungurilor, pe cari ei le 
răpăd prin toate vinele, prin toate organele statului, şi 
esclud din viața publică tot ce nu € maghiar, atunci ați gasi 
o lămurire mai de-aproape a împrejurărei de mai sus”. Cu 
ştiuta-i acuitate analitică, apelând la argumente de ordin 
politic, social, psihologic, tânărul Eminescu face legătura 
dintre aceste două cauze, punând într-o altă lumină, mult 
mai favorabilă, puţina „aplecare pentru artă” a ardelenilor: 
„lipsa absolută de prospectul unui viitor în patria lor, 
simțământul neputinței față cu pericole ce-i ameninţă, iată 
ceea ce-i face nenorociți înainte de-a o fi chiar, iată ceea 
ce-i lipseşte de liniștea sufletească cerută pentru produ- 
ceri literare, ceea ce-i face necapabili de alte producte 
decât fraza patriotică”?. Sunt cuvinte bine cântărite, izvo- 


râte dintr-o cunoaştere nemijlocită a unor oameni, locuri 
la o reevaluare a 


şi evenimente din Transilvania, de care, 

lui Alexandru Grama de la Blaj, nu putem să nu ţinem 
seama. Peste mulți ani, Nicolae lorga, cel care în tinerețe 
Jăudase curajul lui Grama, fără însă a-l aproba în plan 
ideatic, reia, în termeni asemănători cu ai lui Eminescu, 
analiza obiectivă a fenomenului cultural ardelean. 


O u 
1 Teza luì Eminescu, cunoscător la fața locului al problemei, e în 
consens cu afirmaţia tranşantă a lui Andrei Mureşanu, din Câteva 
reflexii asupra poeziei noastre, 1844 (pe care e posibil ca el să le f 
citit): „Românii din Ardeal şi Banat... în privința poeziei au rămas sub 
semnul de gheață din termometru”. În ceea ce priveşte starea 
îndeletnicirii poetice în oraşul de la întâlnirea Tărnavelor, Simion 
Bărnuţiu e la fel de dur în judecarea ei, cum citim dintr-o scrisoare a 
acestuia din 17 martie 1853 către Al. Papiu arian: „Poezia nu pron 
merge la Blaj“. În consecinţă, această terapie ce l-ar fi contrariat 
desigur pe Grama: mânuitorii condeiului de aici „ar fi bine ca sà 
studieze pe poeţii din Țara Românească şi Moldova ca să-şi capete 
oarecare înlesnire în limba poetică, că limba Blajului e numai de 
teologie şi de predice la morţi”. Dar, cum vedem din scrisoarea lui 
Eminescu, el e mult mai îngăduitor cu ardelenii decât Mureşanu şi 
Bărnuţiu. | | 

bo Eminescu, Opere, XVI, Bucureşti, Editura Academiei, 1989, 

funcţionând în cu totul alte circumstanțe decât cele din 
Regat, cu implicaţii puternice în literatura momentului: 
„întipărită de un înalt concept moral, această literatură, 
aşa de deosebită decât cea mai mare parte din producția 
timpului, se potrivea şi cu atât de intima viață de familie 
prin care se întăreau în lupta lor frații noştri din acele 
părți”. În acest context, cazul Grama apare nu ca unul 
particular, subiectiv, ci ca o proiecție a unui climat și a 
unor tendințe specifice, prelungite din epocile anteri- 
oare: „Pe de altă parte, prin şcoli care derivau din acelea 
ale secolului al XVIII-lea, de seacă tradiție a unui latinism 
de decadență, ei erau deprinşi cu anumite formule, 
dincolo de care săriturile sintactice li se păreau o revolu- 
tie formală ininteligibilă”. Ideea unui opozant la noile 
orientări estetice şi, implicit, morale, cerut şi impus de 
autorităţile eclesiastice și şcolare ale locului, susținută 
de noii editori ai călugărului „detractor”, iat-o anticipată 
de marele cărturar interbelic: „moralişti de catehism şi 
de teologie dogmatică, ei trebuiau să opună sistemului 
intelectual eminescian tăgăduirile profesorului Grama de 
la Blaj...”1. 

Dar indiferent din ce perspectivă am judeca-o, fie dur 
intransigentă, fie generos îngăduitoare, ambele cu justi- 
ficări şi rezerve la fel de valabile, cartea apărută la Blaj în 
1891 reprezintă -suntem de acord cu comentatorii ei 
mai recenți - o parte integrantă a eminescologiei. Celor 
ce ne-ar putea reproşa 0 senior-anchiloză a spiritului 
critic printr-o optică prea milosârdnică față de „inamicii” 
Jui Eminescu și ai naţiunii, le răspundem că și condeie 
mai tinere s-au pronunțat în favoarea îmblânzirii” 
percepţiei noastre critice cu privire la „receptarea nega- 
tivă” a poetului. Studiind atent şi minuțios, fără spaime și 
alarme exagerate, dosarul acestei receptări, lulian 
Costache de la Universitatea din Bucureşti ne propune și 
el o judecare dreaptă, echilibrată, a contextului şi a 


rații, Cuvântare la ședința 
i române dedicate semi- 
Convorbiri literare”, nr. 


1 Nicolae lorga, Eminescu creator de gene 
solemnă din 16 iunie 1939 a Academie 
centenarul morții poetului. Text reprodus în „ 


6-9, iunie- septembrie 1939. 

cauzelor reale ale producerii ei, cu o soluţie care să fie 
acceptabilă (,lizibilă”, „comprehensibilă”) pentru citi- 
torul de azi!. Nimeni nu are ceva de pierdut. Emines- 
cologia câștigă un nou şi pasionant obiectiv de cercetare 
şi meditație (succesul cărții de imagologie eminesciană a 
lui lulian Costache e un argument în acest sens). Eminescu 
îşi consolidează, prin confruntare cu opozanții săi, poziţia 
de lider al poeziei române. 


pt 
1 Iulian Costache, Eminescu, Negocierea unei imagini, Bucureşti, 
Cartea Românească, 2008, p. 78. 


48 


Scanned with OKEN Scanner 


III. Prolegomene la un fals tratat 
de psihopatologie a criticii eminesciene 


„E o idee impusă cu putere, care predomină şi întunecă 
pe celelalte, tot așa precum o idee fixă face cu 


neputinţă liniștea sufletească îndată ce se reflectează 


numai umbra ei pe țesătura celorlalte cugetări.” 
Mihai Eminescu 


„Nu sunt paznicul fratelui meu. Nu mă pot hotărî să-mi 


judec semenii, mă mulţumesc să-i observ." 
W. Somerset Maughann 


col de tatonări, sedimentări 


După mai bine de un se 
na esteticului, dar și la fel de 


succesive, certe câştiguri în zo 
evidente pierderi, mai ales în straturile extraliterare, 


eminescologia a ajuns, iată, la ora unei mai acute conștiințe 
de sine, fiind capabilă să-și monitorizeze cu luciditate 
destinuli. Nu lipsesc din portofoliul ei bilanțier de dată 
recentă, pe lângă succese, şi capitole referitoare la dere- 
glări și derapaje, unele frizând morbidul (de aici apelul în 
intervenţii metacritice la termeni din sfera medicală: 
boală, morb, patologie, criză, sindrom, delir, manie, blocaj, 
stază, simptomatologie, sincope, maladii ale spiritului, - 
retard cultural, obsesii, complexe, frustrări...), asupra cărora 
ne propunem să ne oprim în paginile următoare. Demersul 
nostru nu este aşadar efectul vreunei spontane revelații 
proprii, ci se înscrie într-o tradiție de analiză și prognoză a 
fenomenului critic eminescian, începând cu diagnosticele 
severe aplicate de G. Călinescu unora dintre contemporanii 
săi interbelici, din anii 30 („deceniul Eminescu”), mergând 
până la retragerea capitalului de încredere acordat 
DE DC NI NI a 

1 Vezi în această privinţă capitolul „Construcţia instituțională a 
imaginii de sine a eminescologiei” în bestsellerul critic al lui Iulian 
Costache, Eminescu: negocierea unei imagini: construcţia unui canon, 
emergența unui mit, Bucureşti, Cartea Românească, 2008. Un veac de 


realizări în eminescologie a condus în prezent la necesitatea unui 
„examen de auto-organizare şi auto-structurare a propriei identități” 


(p. 44). 

eminescologiei, numită ca atare, acuzată de amatorism, 
superficialitate şi intenții veleitare, și terminând cu 
sentințele severe date în anii din urmă de un reprezentant 
de marcă al celei de a treia generaţii din şcoala de 
eminescologie de la Cluj, profesoara loana Both. Pe urmele 
domniei sale, cu aceeaşi precizie în indicarea factorilor 
patogeni, dar cu O mai cenzurată virulență polemică și, în 
acelaşi timp, cu un adaos de încredere în terapia şi şansele 
de recuperare, vine, din zona puternicei și prestigioasei 
şcoli ieşene de eminescologie, tot un universitar, doamna 
Lucia Cifor. Fără a recurge la nominalizări, păstrând discu- 
ţia într-un strict plan al teoretizărilor, tânărul bucureștean 
Luigi Bambulea, disociază şi el între o eminescologie sănă- 
toasă şi eminescofilie, privită în general ca un teren deschis 
virusărilor păgubitoare. Să mai menţionăm din aceeași 
arie geografică şi referințele mai maturului Eugen Simion 
la „bolile imaginare ale eminescologilor”, cu evitarea deli- 
cat academică a exemplificărilor incomode. Una dintre cele 
mai nocive i se pare boala conspiraţiilor iudeo-masonice. 
În consens deplin cu domnia-sa, colegul de generaţie şi de 
academie, Nicolae Manolescu, cu gândul cam la aceiaşi 
„pacienţi”, afirmă răspicat: „Boala scenariilor e, s-ar zice, 
de la o vreme, o boală naţională”. 

Dar numărul lor e mult mai mare. Care sunt aşadar 
aceste boli mai mult sau mai puțin imaginare ale emines- 
cologiei, în viziunea comentatorilor mai sus citați. Şi care 
sunt, justificat sau nu, nominalizările la categoria de 
„pacient”. Chiar dacă autorii respectivi n-au făcut-o 
întotdeauna explicit, în trimiterile noastră vom apela la 
categoriile ca să zicem aşa clasice oferite de o ştiinţă de 
graniţă, situată între psihologie, ce ţine, spun specialiștii în 
materie, mai mult de filosofie, şi psihiatrie, de evidentă 
apartenență medicală. Aceasta este psihopatologia, definită 
de Dicţionarul nostru academic din 2016 drept „disciplină 
care se ocupă cu tulburările activităţii psihice”, cu alte 
cuvinte, de „patologia psihicului”t, Din alt punct de vedere, 


ÎI N aaa 
1 Academia română, Dicţionarul explicativ al limbii române, 
Bucureşti, Univers enciclopedic, 2016, p. 986. 0 altă definiţie, în 
Valeriu Rusu, Dicţionar medical, Bucureşti, Medicală, 2007, p. 667: 

psihopatologia ar reprezenta tranziţia de la analiza 
„proceselor psihice la vedere”, preponderent pozitive, la 
psihanaliza „proceselor psihice ascunse”, în general 
negative, cu cohorta lor de tulburări, devieri şi disfuncţii 
generate de subconștient. Desigur trasarea unei linii 
despărţitoare între conceptul de normalitate şi cel de 
boală psihică nu este tocmai lesnicioasă, fapt recunoscut 
de tratatele de specialitate. „Normalitatea - scrie fostul șef 
al Clinicii de psihiatrie de la Spitalul Universitar de Urgenţă 
București, Florin Tudose - adică sănătatea, în cazul nostru 
cea mintală pare a fi o vastă sinteză, o rezultantă complexă 
a unei mulțimi de parametri ai vieţii organice și sociale 
aflaţi în echilibru dinamic, ce se proiectează pe modelul 
genetic al existenţei individuale, nealterat funcţional şi 
morfologic, în istoria sa vitală. Manifestarea acestei stări de 
sănătate ar fi existența unei judecăţi şi a unei viziuni 
realist-logice asupra lumii, dublate de existența unei 
discipline psihologice şi sociale, pe fundalul bucuriei de a 
trăi şi al echilibrului introversie-extroversie”1. La polul 
opus găsim, se înțelege, prezența unor factori destabili- 
zatori, chiar destructivi la nivelul acestui echilibru existen- 
tial. „Pentru înţelegerea dinamicii raportului sănătate- 
boală - spune mai departe profesorul bucureştean - 
trebuie să apelăm la noțiunea de proces patologic. În acest 
sens, boala reprezintă o formă de existenţă a materiei vii 
caracterizată prin apariția procesului ce implică tulburarea 
unităţii forțelor din organism (integritatea) şi a organis- 
mului cu mediul (integrarea)”. Cu privire la frecvența 
fenomenului, statistica nu este tocmai îmbucurătoare: 
„Boala psihică este considerată o problemă de sănătate 
publică dintre cele mai importante datorită frecvenţei pe 
care tulburările psihice le au în populaţie şi costurilor 
extrem de ridicate pe care tratamentul şi incapacitatea 
temporară de muncă le generează. În practica curentă 


„Studiul tulburărilor mentale în scopul explicării şi descrierii 


comportamentale aberante”, 
1 Florin Tudose, Psihopatologie și orientări terapeutice în psihiatrie, 


ed. a l-a, Bucureşti, Editura Fundaţiei România de mâine, 2007, 


p. 27. 

statisticile arată că 20-25% din pacienții medicului de 
familie au tulburări psihiatrice sau importante probleme 
psihologice". În acest generos procentaj i-am îmbarca şi 
pe o parte din aspiranţii noştri la demnitatea de emines- 
colog. Precizăm de la bun început că încadrările noastre țin 
de o pură strategie demonstrativ-retorică, sunt strict 
simbolice, lipsite deci de conotaţii medical-clinice concre- 
te. Rămânând astfel în sfera stilisticii aplicate, afecțiunile 
pe care le detectăm le-am putea încadra în categoria mai 
largă a bolilor profesionale (în cazul nostru cele inerente 
meseriei riscante de exeget eminescian), în afara acestora, 
cei afectaţi de ele înfățişându-ni-se într-o stare de perfectă 
normalitate. Astfel, „bolnavii de Eminescu”, în abordarea 
altor subiecte, fie literare, fie de viaţă curentă, sunt oameni 
obişnuiţi, absolut echilibraţi, cu care poți să stai liniştit de 


vorbă. 
Revenind acum la G. Călinescu, în suita de articole pole- 


anilor 30 defecţiunile detectate în 
în general de categoria tulbură- 


rilor de personalitate de tip paranoid ale oficianţilor ei, 
cumulând trăsături pe un bogat palier comportamental. 
Apelăm din nou la Florin Tudose: „Indivizii manifestă 
neîncredere şi suspiciozitate faţă de alții ale căror intenții 
sunt interpretate ca rău-voitoare şi care persistă chiar în 
fața unor dovezi puternice că nu există niciun motiv de 
îngrijorare... Au dubii nejustificate referitoare la loialitatea 
sau corectitudinea amicilor sau colegilor. Ei tind să fie 
anxioşi, distanți, fără umor şi certăreţi şi fac adeseori « din 
țânțar armăsar »... În activitatea profesională depun multe 
eforturi şi, dacă se află în situația de a munci individual, se 
descurcă foarte bine. Faptul că sunt distanţi şi reținuți le 
creează numeroase dificultăți interrelaţionale, de integra- 


ÎI 
1 Idem, op, cit, p. 35. După unii autori însă, în condiţiile reale de 
distres și disabilitate din lumea modernă s-a ajuns totuşi la un număr 
extrem de mare de categorii nosologice psihiatrice care conduc la o 
„tendință forţată de patologizare a vieţii cotidiene”. Din perspectiva 
unor astfel de exagerări omul a trăit o viaţă normală doar în 
Paradisul primordial, în rest „viața pare să fie o mare boală psihică” 
(Daniel David, Castele de nisip. Știință şi pseudoștiință în psiho- 
patologie, Bucureşti, Tritonic, 2003, p. 94). 

re şi armonizare. Există însă persoane în rândul celor cu 
tulburare de personalitate paranoidă care au multă ri- 
goare logică, argumentativitate, persuasiune, combativi- 
tate şi tenacitate, devenind astfel extrem de dificil de 
contracarat într-un schimb de opinii. Dacă sunt contrazişi 
sau respinși tolerează greu frustrarea și contraatacă 
violent”. Cum vedem există și componente pozitive și 
şanse reale de vindecare. lată şi o prezentare mai decis 
specializată privind caracteristicile generale ale tulbură- 
rilor de personalitate propusă de un grup de universitari 
din Timişoara, din perspectiva cărora, în astfel de tulbu- 


rări, „trăsăturile de personalitate sunt în mod global și 


excesiv accentuate”, precum în următoarele cazuri: 


„Egosintonie: subiectul este mulţumit cu sine însuşi - 
Comportamentul e rigid (inflexibil într-o mare varietate de 
situaţii), deci predictibil - Alloplasticitate: subiectul nu 
simte nevoia să se schimbe, ci încearcă să-i facă pe alţii să 
se adapteze la propria personalitate - Comportament 
maladaptativ: afectează funcţionarea individului în socie- 
tate, familie, la locul de muncă - Patoplasticitate: tabloul 
clinic al bolilor comorbide este influențat de personalitate 
(exagerare sau mascare)'?. 

Nu e greu să recunoaştem trăsături precum cele de mai 
sus în rândurile dedicate de Călinescu redactorilor şi 
colaboratorilor de la Buletinul „Mihai Eminescu” din 
Cernăuţi (Leca Morariu, C. Manolache, I. E. Torouţiu...), în 
„România literară” din vara lui 1932: „Caracteristica emi- 
nescologiei este prohibiția pentru alții a oricărei apropieri 
de Eminescu..”; „Eminescologul este cu desăvârşire incult, 
ori de o incomprehensiune fioroasă, de un fanatism şi de 
un moralism superlativ, care mârâie la orice presupusă 
atingere a gloriei eminesciene”3; revenind, peste puţin 
timp, în „Adevărul literar şi artistic” asupra „morbului 


Lita 
1 Idem, op. cit., p. 131-132, 

2 Ana-Cristina Brediceanu ş. a„ Curs de psihiatrie generală, Timişoara, 
Victor Babeş, 2014, p. 47. 

3 G. Călinescu, Eminescologi, „România literară”, 4 iunie 1932. Cf. 
Însemnări și polemici. Antologie de Andrei Rusu. Postfaţă şi biblio- 
grafie de Mircea Scarlat, București, Minerva, 1988, p. 66. 

eminescologic”, Călinescu distinge în peisajul critic curent 
trei categorii distincte de suferinzi, pe care le-am enu- 
merat într-un capitol anterior. Diagnozele divinului critic 
fac carieră, fiind reluate peste un deceniu de Şerban 
Cioculescu, cu accentul pus pe simptomul supraestimării 
calităților proprii: pentru cei atinși de „morbul” în discuție 
„pretenţiosul neologism (eminescologia, n. n.) e chemat să 
împodobească frunţile aleşilor între aleşi, care slujesc în 
patrafire cusute cu aur şi argint unui adevărat cult închinat 
lui Eminescu”l, în termeni mai apăsaţi, peste aproape o 
jumătate de secol, Al. George reia şi el judecăţile negative 
călinesciene privind puseurile de violentă intransigenţă de 
la revista cernăuțeană, „O tribună de ură, negaţie şi injurie 
la adresa tuturor celor care îndrăzneau să se apropie (de 
Eminescu, n. n.) altfel decât cu autorizaţia și prin prisma 
vederilor celor care conduceau publicaţia'?. 

Trebuie să recunoaștem că „şcoala critică” de pe lângă 


buletinul” cernăuțean, pe lângă contribuții certe mai ales 


la cunoaşterea unor amănunte ale vieţii lui Eminescu, e 
) demersului 


vinovată de instalarea, sub pretextul (și scuza 
polemic, a agresivităţii de limbaj, ea devenind un fenomen 
endemic, prelungit până în zilele noastre, al „emines- 
cologiei”, nu numai a celei de mahala. La un regretabil 
limbaj injurios, recurge Leca Morariu, în broşura Eminescu 
la... Techirghiol (Anti-Călinescu), 1932, inițial intitulată Un 
detractor al lui Eminescu: Gh. Călinescu, cu o urmare în anul 
următor, din „Buletinul Eminescu”: $i iarăși înămolitul, 
„techirghiolistul” Eminescu! (Techirghiol era localitatea 
unde criticul se retrăsese pentru a-și definitiva Opera lui 
Mihai Eminescu). Dincolo de diatribele la adresa „asasinu- 
Jui lui Eminescu” (se înțelege, Călinescu), Leca Morariu 
extinde seria atacurilor cu totul gratuite şi nedrepte la 
adresa lui Tudor Vianu, pe motiv că, prea lăudat de toată 
lumea, volumul său Poezia lui Eminescu din 1930 e plin de 
(închipuite) defecte: „formă şcolărească', „pauperitate 


ÎN NI IN N a at E 
1 Ş. Cioculescu, Eminescologiada (1941), în Eminesciana, Bucureşti, 


Minerva, 1985, p. 369, 
2 Al. George, La sfârșitul lecturii, II, Bucureş 


1978, p. 112. 

frazeologică”, „banalitate a expresiei”, „O cârpocire din 
toate nemerniciile stilistice”, Nu e iertat nici autorul roma- 
nului Mite, Eugen Lovinescu, certat pentru accentul pus pe 
„megrija trupului la Eminescu”. Călinescu fusese şi el admo- 
nestat pe tema publicităţii făcute în biografia sa „rufelor 
murdare” ale poetului. Cum ar fi reacționat, ne întrebăm, 
pudicul profesor cernăuțean dacă ar fi ajuns să citească 


rândurile despre „Titi cel păros” din revista „Dilema”? 


Peste câţiva ani polemica dobândeşte din păcate accente 
xenofobe, precum cele din anexa la un articol din „Convor- 
biri literare”, nr. 1, ian. 1941 privind editarea operei emi- 
nesciene, semnat de I. E. Torouțiu. „Catedra Eminescu” 
solicitată de Pompiliu Constantinescu e, în viziunea aces- 
tuia, un „amvon” cerut special pentru „catedrantul iudaic” 
G. Călinescu, „acela care și-a bătut joc de viața chinuită a 
poetului târând-o şi murdărind-o în libidiana sensualis- 
mului european semit” și care l-a inclus în „catastiful 
eminescologilor” pe „jidanul” Weinberg Vianu, încă o pro- 
bă, aceasta, pentru „infiltrația iudaică” aducătoare de 
nenorociri în cultura şi gândirea națională,1. 

În perioada postbelică şi mai cu seamă în cea de după 
1989, aceste manifestări depășind un prag al normalității 
se înmulţesc. Ele o preocupă pe loana Both, care, încă din 
volumul său din primul deceniu postdecembrist, Trădarea 
cuvintelor, include un substanțial capitol privind Patologia 
discursului eminescologic (titlul e împrumutat parțial de la 
Maiorescu), între modelele propuse, pe lângă cele lipsite 
de vreo justificare explicită, Marina Mureşan şi Mircea 
Cărtărescu (nici comparatismul clasic, în cazul primei, și 
ația destul de modestă, în cazul celui de al doilea, 
tice pentru vreo maladie emines- 
umente serios susținute, 


nici prest 
nu ni se par simptoma 
cologică), ilustrative fiind, cu arg 


ÎI 
1 ], E. Torouţiu, Exegeza eminesciană. Poeziile antume din punct de 


vedere filologic, București, Floare Albastră, 2002, p. 50. Eludându-se 
amintitele derapaje antisemite, volumul postum al fostului director 
de la „Convorbirile literare” s-a bucurat de bune aprecieri, în opinia 
noastră cam exagerate, ale prefaţatorului, Nicolae Georgescu, şi ale 
unor recenzenţi precum Dimitrie Vatamaniuc („Bucovina literară”, 
2003), Liviu Papuc („Cronica”, 2004), Constantin Crişan („Dacia 


literară”, 2004). 

cele reprezentate de Marin Tarangul, Constantin Barbu, 
Georgescu, Maria Manolescu. Aici, 


Theodor Codreanu, Nae 
o bănuim pe autoare de oareşice idiosincrazii geografice, 
atenţia critică a domniei sale îndreptându-se în special 


spre regățeni. Desigur, unele exemplificări nu merită înca- 
drarea lor în sfera patologicului, ele fiind păcate curente 
ale criticii literare, întâlnite şi la case mai mari: înstră- 
inarea de obiect prin „exces” afectiv, „limbajul de lemn” 


acoperind ideea, izolarea textului din context, aparatul 
critic defectuos, practica interpretărilor care „tac” sau 
„ignoră” referinţele bibliografice... În unele cazuri însă 
anormalitatea pare evidentă, în fișele întocmite, autoarea 

bularul tipic de scrisoare 


recurgând obstinat la voca 

medicală. Întreprinderea este, să recunoaştem, riscantă, 
uneori graniţa dintre normal şi anormal fiind greu de 
trasat. „În primul rând, suntem avertizaţi într-o carte 
recentă de specialitate, stările psihopatologice pe care le 
descrie psihopatologia descriptivă în vederea diagnosti- 
cării de către specialiști au, în principiu, un echivalent în 
normalitate”. Recurgem adesea la un diagnostic psiholo- 
gic spontan, de limbaj colorat, în viața noastră cotidiană. 
Psihopatologia se referă însă la excese, cu perturbări de 
personalitate. Ca să dăm câteva exemple, stima de sine e 
un factor de sănătate psihică, grandomania, tulburarea 
narcisică sunt simptome patologice. Starea de expansi- 
vitate, euforia sunt factori benefici când nu devin un 
sindrom maniacal. La fel, interesul, perseverenţa într-un 
domeniu, atunci când nu cad în obsesie. Sociabilitatea e 
constructivă când nu degenerează în spirit gregar. Doamna 
Bot se referă la variantele negative. Astfel, cartea-ediție a 
fiorosului samurai noician, Constantin Barbu de la Craiova, 
Opera esențială, oglindeşte nu esenţialul, ci „obsesiile”, 
„poncifele', „maladiile” culturii contemporane2. O altă 
carte, Modelul ontologic eminescian, a aparent mai paşni- 


DN Pa 
1 Mircea Lăzărescu, Ramona Bărănescu, 


Iași, Polirom, 2011, p. 10. 
2 [oana Both, Trădarea cuvintelor, Bucureşti, Editura Didactică şi 
Pedagogică, 1997, p. 83. Restul citatelor sunt luate din această 


lucrare. 

cului hușan Theodor Codreanu, care ocupă în demersul 
analitic al doamnei Bot un spațiu preferenţial, îi apare ca 
utilă nu prin conținutul ei de idei, ci ca ilustrativă pentru o 
„simptomatologie a crizei eminescologiei”, ca emblematică 
pentru „alterările pasionale ale unui discurs ce se voieşte a 
fi ştiinţific” și, în special, ca paradigmatică pentru groasa 
„politizare a exegezei eminesciene”. Printre alte simptome 
ale discursului codrenian, în viziunea autoarei, ar mai fi 
transferul forţat al obiectivelor cercetării către domenii 
străine poetului (autoarea se gândeşte desigur la teoria, 
devenită obsesie, a anticipării de către poet a unor desco- 
periri din ştiinţa modernă), apoi, „actualizarea cu orice 
preț a mitului eminescian”, în virtutea căreia Eminescu e 
un profet indicând tarele societăţii române contemporane 
cu noi: impostura ceauşesciană („ciubotari sunt azi 
politici”), francmasoneria, mafia, în fine, „monologismul”, 
prin evitarea unor opinii critice inconvenabile, cel mult, 
citarea preferenţială a altor „monologiști” (apar aici ca 
victime colaterale, Svetlana Paleologu-Matta, Mihai 
Cimpoi, A. I. Brumaru, M. Ciurdaru, T. Ghideanu). 

Avem în acest caz, ca să folosim un oximoron, un 
monologism colectiv, în cadrul căruia autorii în discuție se 
citează, se susțin şi se felicită reciproc. În acest context, 
boala e convertită în liant, justificare şi comandament 
pentru grupul sectar respectiv. „Există, într-adevăr, scrie 
filosoful francez Michel Foucault, specializat şi în psihopa- 
tologie, în cartea sa din 1954, Maladie mentale et perso- 
nnalită, boli care sunt recunoscute ca atare şi care au, în 
cadrul unui grup, statut şi funcţie; patologicul nu mai este 
atunci, prin raportare la modelul cultural, un simplu devi- 
ant, el este unul dintre elemente şi una din manifestările 
de acest gen”!. Aşa cum am mai arătat, sociabilitatea, 
tovărăşia de idei, solidaritatea de acţiune pot fi benefice, 
atâta timp cât nu maschează pulsiuni ale instinctului 
gregar. Apelăm din nou la autoritatea unor studii de 
specialitate, cu sublinierea acestei pendulări între normal 
şi anormal: „Instinctul gregar se referă la asocierea la un 


1 Michel Foucault, Boala mentală și psihologia, Timişoara, Amarcord, 


2000, p.71. 

grup care să constituie o reţea de suport social pentru 
individ. Această reţea poate fi reprezentată de microgrupul 
familial sau de grupul prietenilor ori al vecinilor. Rețeaua 
de suport social ajută individul, constituind un filtru sau un 
tampon pentru evenimentele stresante de viaţă”; „Omul 
conştientizează inferioritatea sa constituţională sub forma 
unui sentiment de neîmplinire şi insecuritate care acţio- 
nează ca stimulent permanent în direcția adaptării la viaţă. 
în cadrul unui grup există însă o dinamică, și anume o 
luptă pentru ocuparea poziţiei de leader'1. N-avem decât 
să privim imaginile cu prezidii la diferite sărbătoriri, 
sesiuni, jurisări, congrese de eminescologie pentru a 
avea confirmarea afirmațiilor de mai sus. 

Unul din fidelii acestui mod de existenţă sectară, cu 
pretenţii de lider chiar, este Nae Georgescu, cu cartea sa 
A doua viaţă a lui Eminescu. Bucureşti, Europa Nova, 
1994, în care loana Both detectează trei obsesii patolo- 
gice postdecembriste: „boala scenariilor”, tema complo- 
tului iudeo-masonic și problema cedării Transilvaniei. 
Nu este singura care o face. Tot în termeni medicali, Z. 
Ornea amendează dur cartea cu pricina, „o intruziune 
păguboasă a senzaționalului în istoriografia literară”, 
precum şi „recidiva” autorului, peste un an, în aceeaşi 
direcție (Cercul strâmt. Arta de a trăi în vremea lui 
Eminescu. Bucureşti, Floare Albastră, 1995), semnalând 
cu această ocazie „o maladie pernicioasă cu totul pentru 
istoriografia literară. Aceea că autorul îşi imaginează un 
scenariu posibil, căutând apoi - şi negăsind - probe 
documentare care să-l sprijine şi să-i dea viață” (s. n.) ?. 
Cu privire la același autor, Petru Creţia inventează 


ss 


termenul de „paranoemă”?. La replica celui incriminat, în 


1 Ana-Cristina Brădiceanu..., op. cit. p. 22. 

2, Z. Ornea, Tot despre senzaţional în istoriografia literară (Cronica 
edițiilor), „România literară”, Bucureşti, nr. 22, 7-13 iun. 2000. 
Autorul reia idei din cronica sa mai veche, Din nou despre senzaţio- 
nalul în istoria literară. Bucureşti, „România literară”, nr. 27, 13-19 
iul. 1994, p. 9. 

3 Petru Creţia, O falsă ipoteză și câteva paranoeme (Polemici), 
Bucureşti, „România literară”, nr. 44, 6-12 nov. 1996, p. 10. V. în 

„România literară”, Creţia răspunde în aceeaşi revistă, 
punând accent, din nou, pe aspectul patologic al discur- 
sului critic practicat de preopinentul său: „O revărsare de 
incoerenţe, de patimi şi de năzdrăvănii”1. Rândurile 
adepților teoriei conspirației (născută, susține Z. Ornea, în 
debaralele fostei reviste „Luceafărul”, prin contribuţia 
substanţială a lui Mihai Ungheanu), şi bazată, apoi, pe 
autoritatea lui D. Vatamaniuc: uriașul complot şi asasi- 
narea lui Eminescu cu concursul lui T. Maiorescu și 
haremul, I. Slavici şi soția, conservatorul P. Carp, prietenul 
Simion, doctorul Şuţu, Carol I, Carmen Sylva, Mite 
Kremnitz. cam toţi contemporanii poetului, se îngroașă, 
prin recrutarea de noi militanti: Călin L. Cernăianu, I. 
Filipciuc, C. Barbu, Ov. Vuia, Radu Mihai Crişan, Ilie Torsan, 
Victor Roncea, Dan Toma Dulciu, nelipsitul Gheorghe 
Funar... ale căror prestații îmbogățesc simțitor cazierul 
medical al eminescologiei. Ele provoacă supărarea d-lui 
Nicolae Manolescu, (Politizarea bolii lui Eminescu), nedu- 
merirea ofuscată a lui Marin Mincu (Eminescu condamnat 
la nebunie de către Maiorescu?) şi a lui Alexandru George 
(Maiorescu asasin?), indignarea lui Z. Ornea (O contra- 
facere grosolană scrie acesta despre cartea lui C. L. 
Cernăianu, Recurs Eminescu: Suprimarea gazetarului. 
Tamaşi, Semnele Timpului, 2000), în fine, un mare 
disconfort intelectual d-nei Ioana Both (vezi articolul 
Neliniști, acestea, provocate de același „avocat nespecialist” 
Cernăianu, mărturisite în „Steaua”, ianuarie, 20012). Dar 
„Adevărul literar şi artistic”, în ianuarie 2001, pune fără 
drept de apel diagnosticul corect: Alienaţiuni critice. Mai 
recent, la lași, analiza simptomatologică e reluată mai calm 
de Lucia Cifor. Iconodulii, numeroși şi prolifici după 1990 
(se publică mult în „tranşeele” iconodule), devin „campio- 


aceeași revistă editorialul lui Nicolae Manolescu, Potriveli şi 
mașinaţiuni (nr. 6, 16-22 febr., p. 1). 

1 P, Creția, Nici măcar o replică. Bucureşti, „România literară”, nr. 1, 
8-14 ian. 1997, p. 6. 

2 Să menţionăm că departe 
autorul reia cu obstinaţie teze 
pagini, Conjuraţia anti-Eminescu. 
Timpului, 2005. 


de a fi descurajat de criticele aduse, 
le sale aberante într-un op de 650 de 
Recurs Eminescu. Tamaşi, Semnele 

nii unui nou fanatism cultural (formă patologică de 


narcisism)”, cu vizibile accente reacționare şi revanșardel. 


În aceeaşi direcţie, O seamă de anomalii ale discursului 


eminescologic au fost semnalate şi de noi într-un articol 


din revista ieșeană „Dacia literară”, 2017, puse acolo, pe 


urmele lui G. Călinescu, sub semnul bufoneriei „exegetice', 
ilustrată de prestaţia unor aventurieri în critica literară, 
majoritatea străini cu totul de specificul şi exigenţele 
disciplinei şi atingând, la nivelul ideilor și al expresiei, cote 
alarmante de deranj psihologic: doctorul toracic Virgil Ene, 
teleastul şi internautul Daniel Roxin, juristul astrolog şi 
cabalist Armand Constantinescu, profesorul fizician loan 
Câmpan, colega filosof Olimpia Cotan Prună, generalul 
securist criptolog Ilie Torsan, inginerul electronist Lorin 
Furtună, economistul politician tricolor Gheorghe Funar, 
în fine, cireaşa de pe tort, ca să spunem aşa, poetul, proza- 
torul, dramaturgul, eseistul, criticul literar, analistul politic, 
nu în ultimul rând întemeietorul de şcoală filosofică, Ștefan 
Dumitrescu. Ne propunem, într-un alt capitol, o analiză 
mai amănunțită a contribuţiilor lor „eminescologice”, din 
punctul de vedere al conceptelor avansate de psihopato- 
logia modernă. Deocamdată, să menţionăm că toate 
cazurile discutate de noi până acum ni se par, ca să apelăm 
la profesorul bucureştean Codrin Țapu, ca ținând de 
capitolul Psihopatologia cognitivă, unde găsim și un 
subcapitol intitulat Judecăți eronate, cu următoarele 
semnalmente: inferența arbitrată (concluzii neverificate), 
abstracţia selectivă (bazarea exclusiv pe premise particu- 
lare), suprageneralizarea (concluzii generale din premise 
particulare), judecata afectivă (logica deformată de pre- 
mise afective), personalizarea (raţionament personal, 
diferit de al altora), judecata absolută (raționamente 
categorice, indiscutabile)?. Tot atât de bine ar putea fi 
încadrate, conform colegului său timişorean, Mircea 
Lăzărescu, la categoria Preocupări şi convingeri anormale, 


1 Lucia Cifor, Eminescu între Kulturkampf și Methodenstreit, Cluj- 
Napoca, Clusium, „Studii eminescologice”, 11, 2009. 

2 Codrin Ştefan Țapu, Dicţionar de psihologie și psihopatologie: 
concepte actuale, Ploieşti, Premier, 2003, p. 38-39. 

din care, mai evidente, sindroamele standard precum cele 
maniacale, halucinatorii, delirante, ultimul pare-se mai 
potrivit pentru tema noastră. „În mod tradiţional, zice 
profesorul Lăzărescu, delirul se defineşte ca O convingere 
anormală, nerațională şi absurdă într-o idee neadevărată, 
care nu poate fi modificată prin argumente”. Şi, mai 
departe, cu o trimitere la psihiatrul german Karl Theodor 
Jaspers: „o convingere infailibilă şi rigidă, impermeabilă la 
orice argument şi evidenţă”!. Mai cuprinzătoare e definiția 
dată de colectivul timişorean deja citat: „Delirul este o 
convingere patologică (absolută) fără substrat real (într-o 
idee falsă), care nu poate fi combătută prin argumentație 
logică şi nici prin forța evidenţei. Delirul apare pe un câmp 
de conştiinţă clar, spre deosebire de delirium/starea 
confuzională). De asemenea, trebuie diferențiat de credin- 
ţele socio-culturale la care persoana aderă. Comporta- 
mentul subiectului corespunde delirului (comportament 
motivat delirant). Delirul parazitează gândirea, subiectul 
trăind prin şi pentru delirul său”2. În treacăt fie spus, 
Adrian Dinu Rachieru, un cercetător serios și credibil al lui 
„Eminescu după Eminescu” (titlul cărții sale din 2009), 
încadrează fenomenul în categoria reacţiilor de răspuns: 
înteţirea „asaltului detractorilor” aduce după sine „delirul 
exegetic” al adulatorilor. Am adăuga la aceasta că acest 
delir apare adesea, ca măsură de siguranță, chiar înaintea 
actului detractor. De aici, sporul de agresivitate. În cazul 
tulburărilor de personalitate de tip paranoid, agresivitatea 
e generată de anxietatea de apărare: „din dorința de a 
preîntâmpina acte neprietenoase din partea altor 
persoane (potențiali inamici), paranoidul găseşte atacul ca 
fiind cea mai bună apărare devenind din « victimă » 
agresor. Astfel apare heteroagresivitatea ofensivă de tip 


afectiv”3. 


1 Mircea Lăzărescu, Introducere în psihopatologie antropologică, 


Timişoara, Facla, 1989, p. 161. 


2 Ana-Cristina Brediceanu ş. a. Op. cit., p. 37. 
3 Mihai, Adriana Mihai, Aurel Nireştean, Daniela Câmpan, 


Agresivitatea: O abordare bio-psiho-socială, Cluj-Napoca, Risoprint, 


2013, p. 58. 

În încheierea considerațiilor noastre, dorim să ne 
referim succint la stilul belicos, injurios, agresiv-naţio- 
nalist, de multe ori xenofob şi rasist, ce face ravagii într-o 
anumită zonă a eminescologiei contemporane, dar care 
apare, din păcate, dacă e să dăm crezare Ruxandrei 
Cesereanu, ca O componentă a identităţii noastre comuni- 
tarel. În cazul eminescologilor noştri, persoane în general 
educate, nu se ajunge la agresiuni fizice, la împușcături 
(imaginate doar de romancierul academician j Nicolae 
Breban), ele se rezumă la violențele de limbaj, nici acestea 
acceptabile desigur, puse în evidență mai ales de „Cazul 
Dilema”, din 1998, cu reverberații până în timpul de faţă. 
lată o mostră din intervenția parlamentarei Leonida Lari, 
militantă onorabilă pentru drepturile românilor din 
Basarabia, eşuată în bahna de la „România Mare” a lui 
Vadim Tudor: „lar ultimul mişel din acest grup, C. Preda, 
cere pur și simplu un scuipat în faţă..”; „Regret, dar o 
nulitate e C. Preda şi tot neamul lui de trădători, iar pentru 
asemenea expresii există şi O judecată pe pământ, nu 
numai în ceruri". S-au acordat tinerilor iconoclaşti de la 
revista bucureșteană, nici ei întotdeauna tocmai nepri- 
hăniţi, apoi, prin extensie, tuturor adversarilor de idei, 
calificative de neconceput într-o societate civilizată, dezo- 
norante pentru cei ce le-au utilizat, nu întotdeauna 
calificați moral şi profesional ca să le rostească: „țigani de 
mătasă ordinară”, „derbedei literari”, „delatori la modă”, 
„incendiatori”, „strigoi ai naţiei”,„distrugători de canon”, 
furibunzi şi inclemenţi pigmei literari”. Nu lipsesc apelu- 
rile la pedeapsa divină, ca-n acest blestem al profesorului 
Costică Buştiuc, multilicenţiat (Litere, Teologie, Drept), de 
la Constanţa: „cine îndrăzneşte să-l coboare pe Eminescu 
din cerurile sale înalte, blestemat în veac va fi, iar numele 
său nemernic va atârna de-a pururi la stâlpul infa- 
miei”2.Apărătorii „onoarei” eminesciene s-au întrecut în 
alarme demne de „Răcnetul Carpaţilor”. N-au scăpat de 


1 Ruxandra Cesereanu, Imaginarul violent al românilor, Bucureşti, 
Humanitas, 2003, 

2 C, Z. Buştiuc, Mihai Eminescu în universalitate, Constanţa, Ex Ponto, 
2002, p. 56. 

tirul demascator nici personalități de prestigiu ale culturii 
şi literaturii române. Pentru gazetarul şi fostul deputat 
Vlad Hogea, emanat și el de oficina sordidă a „României 
Mari”, Nicolae Manolescu şi Z. Ornea sunt „călăi ideologici”, 
pentru megalomanul Constantin Barbu, în război cu toți 
cei ce  jignesc arheul „supragenialului nostru poet 
Eminescu”, începând cu Maiorescu („textișoarele” lui 
Maiorescu” despre poet - „nişte banalități compuse de un 
simplu universitar ratat ), acelaşi Manolescu este un „critic 
minor”, un „necalificat” în eminescologie, pe deasupra și 
prost matematician („n-a numărat bine nici spermatozoizii 
familiei Kremnitz, neştiind că Georg e fiul, nu nepotul 
Kremnitzilor”), Z. Ornea, un „analfabet”, Petru Creţia, un 
„plagiator” şi un „mistificator”, Eugen Simion... Fostul 
președinte al Academiei, pentru păcate trecute şi prezente, 
ocupă un loc preferențial în colecția de invective a inventi- 
vului „copil teribil” craiovean: „răspândac kominternist”, 
„stalinist”, „proletcultist”, „inchizitor ramolit”, „academi- 
cian analfabet”, „falsificator” şi mincinos”... (am citat doar 
cuvinte dintr-un singur interviu de pe o pagină din „Ziariști 
Online”). Şi alți atentatori la prestigiul lui Eminescu şi al 
congenialului său scutier sunt, în limbajul „filosofic” incon- 
fundabil, „metalambanişti”, „tocomeri idepingibili”, „ipo- 
chimeni”, „fantome literare”... Singura care scapă mai uşor 
e doamna Ioana Both, ea fiind doar „inexistibilă”. Am omis 
în exemplele noastre imprecațiile greu de reprodus. Ele nu 
sunt, totuşi, din fericire, numeroase. Tot de domeniul 
psihopatologiei ţin şi manifestările de egosintonie (în 
termenii profesorului psihiatru Ana-Cristina Brediceanu), 
ele atingând cote maxime la Constantin Barbu: „Știu 
manuscrisele lui Eminescu pe de rost, - citim tot pe o 
postare online - şi viaţa lui pe zile (şi când se poate pe ore 
şi minute). Pentru 28 iunie 1883 ştiu şi mersul trenurilor 
Şi buletinul meteorologic, chiar preţul trăsurilor din 
București. Am studiat şi ciornele tratatului secret cu 
Austro-Ungaria. Știu câte linguri şi furculiţe avea familia 
Hohenzollern (în 1866; chiar există un inventar). Ştiu şi ce 
veselă şi-a cumpărat P.P. Carp după semnarea tratatului 


secret (veselă de aur) ”, 

Trebuie să spunem, pentru a încheia într-o notă mai 
optimistă intervenția noastră, că dincolo de aceste 
derapaje, eminescologia serioasă, de ţinută, îşi vede de 
treabă, cu rezultate din cele mai notabile. Dar chiar în 
prestațiile celor investigaţi, la destui dintre ei, găsim trăsă- 
turi pozitive, realizări remarcabile. Ele sunt de necontestat 
şi în cazul unor critici şi editori precum mai sus citații 
Theodor Codreanu, Constantin Barbu ori Nicolae 
Georgescu. Specialiştii înşişi ne avertizează că nu putem 
judeca totul în alb-negru. Nu rareori ei apelează în 
argumentaţia lor la personalități prestigioase ale culturii 
universale, precum scriitorul englez William Somerset 
Maugham, din care am ales moto-ul ce deschide capitolul 
nostru, familiarizat prin studii universitare cu medicina, 
autor de apreciate romane psihologice, care ne atrage 
atenţia, împotriva oricăror prejudecăţi, asupra diversității 
şi complexităţii ființei umane, în paginile sale memoria- 
listice din 1938: „Normalul este doar ceea ce găseşti 
rareori. Este imagine pe care ţi-o faci despre media carac- 
teristicilor omeneşti şi e greu de presupus că-i vei găsi pe 
toți oamenii într-unul singur. Egoism şi bunătate, idealism 
şi senzualitate, deșertăciune, timiditate, dezinteres, curaj, 
lene, nervozitate, îndărătnicie şi neîncredere, toate pot 
coexista într-o singură făptură, alcătuind o armonie 
plauzibilă”!. 


1 W. Somerset Maugham, Bilanţ, Bucureşti, Univers, 1982, p. 52. 

IV. Eminescu în patrafir de cuvinte 


„Din mii şi mii de vorbe consist-a voastră lume.” 
Mihai Eminescu 


„N-am crezut să mor învățând vreodată/ 
vorbe, vorbe, vorbe...” 
Ion Pop 


„Suflet mare, care te-ai zbuciumat și ai suferit pentru 
toate păcătoșiile noastre, apostol sfânt al neamului tău, 
trupul pământesc ţi-a fost prea şubred, şi nu a putut 
conţine multă vreme focarul arzător şi dătător de lumină 
ce clocotea în tine. Prin moarte ai devenit martirul muncii 
şi al sărăciei, şi ai lăsat neamului nostru cea mai curată şi 
mai mare glorie. Cântecul tău dătător de viaţă va răsuna 
pururea ca o trâmbiță de luptă... Prorocirile tale s-au 
îndeplinit...” lată rețeta unui discurs cu succes de public 
garantat. Autorul lui este juristul politician, primul nostru 
„eminescian politic” (Nicolae Georgescu), fost primar al 
capitalei, deputat și ministru, Nicolae Filipescu, căruia-i 
datorăm şi apariția oficiosului partidului conservator 
„Epoca” unde apar aceste rânduri la două decenii după 
moartea lui Eminescul. Între timp, exercițiul encomiastic 
cu iz de parlament s-a îmbogăţit cu noi unelte de persu- 
asiune: „Cine poate crede că Patriarhul Limbii Române și 
Luceafărul Gândirii Româneşti, cel cu o minte cultă şi 
enciclopedică, a fost nebun?” Tot un primar, din zilele 
noastre, mai longeviv acesta, dar fără reuşitele edilitare ale 
celuilalt?, Nici poeţii, când ajung miniştri, nu se lasă mai 
prejos, dacă e vorba de mobilizarea coardei patriotice: 
„Eminescu este și rămâne cea mai strălucită incarnație a 


1 (N. Filipescu), În amintirea lui Eminescu, „Epoca”, an. XV, 14 iunie 
1909, p. 1. Ziarul nu s-a hotărât însă asupra datei exacte a morții 
poetului, 16 iunie, cum apare în articolul comemorativ de mai sus, ori 
17 iunie, cum citim dintr-o notă a redacţiei din ziua respectivă. 

2 Gheorghe Funar, 121 de ani de la asasinarea lui Mihai Eminescu, în 
„Condeiul ardelean”, ianuarie 2010. 

geniului românesc. Vremea de astăzi cu toate izbânzile ei îi 
aparţine. A biruit crezul lui. Tot viitorul de dărâmare și tot 
avântul de reclădire ţâşneşte din fulgerele lui... E cel dintâi 
român al cărui creştet primeşte binecuvântarea din cer, 
dar ale cărui picioare sunt înfipte până în glesne în 
pământul strămoşesc... Veacurile l-au strigat de departe, 
dincolo de « scripturile bătrâne », i s'a mărturisit misterul 
tracoromanic al începutului, i-a strălucit epopeea de la o 
mie patru sute, şi l-au durut toate chinurile facerii de 
astăzi. Citiţi Doina lui, cântecul năzuinţelor noastre eterne: 
e cea mai categorică evanghelie politică a românismului. 
Pentru că politica națională întemeiată pe puritatea de 
sânge şi pe încercuirea în tradiţiunile noastre seculare ca și 
pe excluderea străinului exploatator, n-a avut un mai 
luminos doctrinar decât pe poetul Luceafărului..."1. 

Ceea ce-i uneşte pe autorii citați, printr-un arc peste 
timp, este retorica umflată. Boală veche la români. 
Vorbind de o predispoziţie a omului pentru „ameţeala 
artificială”, provocată prin diverse „producte” ale naturii 
(cânepa, macul, vița de vie, tutunul), moştenită,dacă e să 
dăm crezare lui Darwin, de la strămoaşele noastre, 
primatele, Titu Maiorescu îi mai adaugă una cu totul 
specială: „Există însă un fel de beţie deosebită între toate 
prin mijlocul cel extraordinar al producerii ei, care se 
arată a fi privilegiul exclusiv al omului, în ciuda celorlalte 
animale: este beţia de cuvinte”. Pentru edificare, mento- 
rul Junimii şi al „Convorbirilor literare”, unde apare 
studiul său de „patologie literară”, venea cu un astfel de 
exemplu, curat cațavencian, scos din finalul unui „suve- 
nir” al lui Gheorghe Sion despre Costachi Conachi, 
înaintaş de altfel cu totul onorabil al literelor româneşti: 
„lată materia mea epuizată. Fie ca această lucrare să se 
urce ca fumul de tămâie către sufletul acestui veteran al 
Parnasului român, care a depus premiile geniului şi 


1 Octavian Goga, Monumentul lui Eminescu. Cuvântare rostită la 
Sânnicolaul Mare (11 oct. 1925), în Mustul care fierbe, Imprimeria 
Statului, București, 1927. Conferinţa e reprodusă trunchiat, cu 
radierea afirmațiilor xenofobe, ca „text integral” (1) în O. Goga, Poezii, 
Timișoara, Facla, 1984. 

cugetării sale pe altarul culturii naţionale! Respect, 


veneraţiune şi glorie memoriei numelui său!“t. Dar de cel 
mai gros „fum de tămâie” s-a bucurat, în istoria noastră 
literară, să recunoaştem, Mihai Eminescu. Multe vorbe 
mari s-au rostit și încă se mai rostesc despre marele 
„poet național”. Multe din ele, pe drept. Dar şi multe, fie 
că sunt formulate de critici consacraţi, fie de tot felul de 
încurcă-lume aflaţi şi ei în treabă, dincolo de orice 
măsură şi simţ al relativului și producând o nocivă 
inflaţie în eminescologie. Fiindcă, dacă tot românul nu e 
poet, cum cu prea mare mărinimie prognosticase bătrâ- 
nul Alecsandri, atunci el e neapărat eminescolog. Avem 
în cadrul acestei nobile și longevive discipline o supra- 
licitare a operei eminesciene, denunţată strident de 
tinerii „scandalagii” de la „Dilema”, dar şi de oameni mai 
aşezaţi precum Nicolae Manolescu ori Mihai Zamfir? 
Fără îndoială că da. Există, mai ales după depunerea 
manuscriselor la Academie, la începutul secolului trecut, 
când se coagulează „cultul excesiv” despre care vorbea 
Călinescu și, în asociere cu el, „mitul” Eminescu, un fel de 
abandon al spiritului critic, un romantism” al rostirii 
exegetice, o bucurie a „Bunavestirii”, o nerăbdare și O 
voluptate a căutării, întâlnirii şi descoperirii, O sărbă- 
toare a eliberării de sub vitregia istoriei şi provincia- 
lism2. Exegeza devine, în aceste condiţii, un prilej de 
participare, împărtăşire şi „iluminare” a exegetului 
însuși, nici mai mult nici mai puţin decât o problemă de 


DI 
1 Titu Maiorescu, Beţia de cuvinte în „Rev 
Critice, Bucureşti, Minerva, 1984, p. 192. 
2 Despre efectele unui „complex al provinciei” ne vorbea cu ceva ani 
în urmă (1981), criticul șaizecist Mircea Martin, un veritabil 
„diagnostician”, s-a spus, al culturii româneşti, în volumul G. 
Călinescu şi „complexele” literaturii române, cu o O tentativă de 
respingere, la faţa locului, a naţionalismului compensator protocro- 
nist din anii 70-80, în care, „fantasmagoriile autohtoniste se întâlnesc 
cu viziunile megalomanului conducător” (Daniel Cristea-Enache, 
Ideea critică, în „România literată” , nr. 33, 2005). Problema este 
reluată, într-un context mult mai larg şi cu o viziune descurajantă, am 
zice apocaliptică, de Eugen Negrici în Iluziile literaturii române, 


București, Cartea Românească, 2008. 


ista contimporană”, 1873, în 

existență a acestuia. În lipsa unor declaraţii răsunătoare, 
acest sentiment e de bănuit chiar la tinerii noştri prin 
definiţie iconoclaști. La apariţia primei ediţii, din 1991, a 
Visului chimeric cărtărescian, N. Manolescu face această 
remarcă: „Atunci când îl analizează pe Eminescu, de fapt 
Cărtărescu vorbeşte despre sine însuşi”. Lărgind câmpul 
de observaţie, chiar clișeele curente la care apelăm în 
prilejuri aniversare, vorbesc mai puţin despre poet cât, 
mult mai mult, zice loana Both într-un articol mai vechi, 
„cu destulă claritate despre noi înșine, cititori și comen- 
tatori ai săi”1. Nişte „cititori ipocriţi”, revine asupra ideii 
universitara clujeană într-o incitantă carte din 2012, 
„criticii vorbesc despre literatură când, de fapt vorbesc și 
despre ei înşişi; se pun în propriile texte, se oferă vederii 
cu ajutorul unor resurse retorice de mai mică sau mai 
mare subtilitate”?. între instrumentele de investigare a 
operei, alături de lupa revelatoare a profunzimilor ei, stă 
aşadar oglinda lui Narcis, prilej de autocunoaştere și 
mărturisire de sine. Nu cumva, în ataşamentul lui 
Maiorescu față de demersul poetic eminescian, uneori în 
dezacord cu prietenii junimişti:, stă regăsirea prin el a 
propriilor imbolduri artistice, neîmplinite, din tinereţe? 
Mai mult decât în cazul altor scriitori, acest ataşament 
firesc al exegetului investigator față de obiectul investi- 
gaţiei sale capătă, în cazul lui Eminescu, adevărate 
accente pasionale, precum acelea devoalate într-un act 
de neașteptată efuziune sentimentală de un critic destul 
de auster precum Vladimir Streinu: „Mă apucă dorința 
să-i fiu contemporan. Aș fi făcut totul să-i fiu prieten... lar 
dacă, pe deasupra eram eu însumi poet, cum mi se pare 


o 
1 loana Both, Mihai Eminescu, poet naţional român, „România lite- 
rară” nr. 22, 2000. 

2 dem, Eminescu explicat fratelui meu, Bucureşti, Art, 2012, p. 11. 

3 Vezi scrisoarea din 12 dec. 1876 a lui Iacob Negruzzi, aspirant şi el 
la gloria literară, care nu adera la entuziasmul, considerat excesiv, al 
lui Maiorescu: „cât despre versurile lui, eu unul nu împărtăşesc 
părerea ta. Cu tot talentul, românul nu va primi niciodată idei 
obscure în formă obscură. Dar apoi gramatica? El va avea câțiva 
amatori răzleţi, dar publicul cel mare nu-l va ţine în seamă de nu se 


va îndrepta." 
68 


Scanned with OKEN Scanner 


destul de probabil, l-aş fi iubit și l-aş fi imitat ca Vlahuţă 
sentimental, psihologic şi didactic..."1. Un fel de erotism 
academic găsim şi la severa profesoară de la Cluj citată 
mai sus: „El este un poet esenţial al universului meu, un 
poet pe care - în limbajul stereotipurilor care îl atrăgeau 
prin puterea lor subversivă şi pe Eminescu - îl iubesc în 
intimitatea lecturilor mele nemărturisite'2. 

Dincolo de motivații şi comandamente strict profesio- 
nale, acelaşi sentiment e mărturisit și de descoperitorii 
străini ai poetului nostru. Şi la aceştia, demersul lor 
exegetic este adesea „un act de iubire”, cum declară autoa- 
rea magistralului studiu din 1961, Mihai Eminescu o dell“ 
Assoluto, Rosa del Conte. El a fost scris, spune universitara 
italiană, „înainte de toate pentru mine”. I-a deschis poarta 
către un univers de frumuseţe și intimă încântare: „Poezia 
lui Eminescu, mărturiseşte exegeta după treizeci de ani, 
continuă să mă tulbure: rezonanța emoţională a unui 
singur vers de al său, adeseori a unui singur cuvânt sau a 
unei sintagme care-i fac să vibreze « coardele inimii »'3. 
Pentru luri Kojevnikov, autor al unei cărți în limba rusă, 
Mihai Eminescu și problema romantismului în literatura 
română, poetul român înseamnă un destin asumat: „Pot 
spune că Eminescu este soarta mea. Aproape întreaga mea 
activitate se leagă de acest nume”4. Aceeași referire la o 
întâlnire providenţială pentru conturarea unui destin 


1 Vladimir Streinu, Eminescu și cititorii lui, „Tribuna”, nr. 24, 11 iunie 
1964, p. 2. 
2 Joana Both, op. cit., p. 14. 
3 Eminescu - mă topesc în flăcări. Dialoguri cu eminescologi în pers- 
pectiva mileniului III realizate de Mihai Cimpoi, Chişinău-Bucureşti, 
Litera-David, 2000, p. 548. 
4 Iuri A. Kojevnicov, Mihai Eminescu și problema romantismului în 
literatura română. Traducere, prefaţă şi indice de autori de Ariton 
Vraciu. lași, Junimea, 1979. Exegetul rus este şi autorul unui volum 
de versuri despre România, traduse de A. Antonescu şi R. Nicolau, 
unde, alături de Blaga ori Brâncuşi, este evocat şi Eminescu. Poezia 
La Constanţa, e prilejuită de contemplarea monumentului acestuia 
de la malul mării: „E digul ros ciolan, alb împietrit,/Ca poleită, nu 
respiră marea,/Doar Eminescu-n piatră dăltuit /Priveşte, nesfârşită, 
depărtarea...” (Versuri despre România, Bucureşti, Cartea 
Românească, 1987, p. 13) 

propriu o găsim la Amita Bhose: „Pentru mine Eminescu a 
fost un kavi (poet înţelept) ” (Eminescu și India). Eseista 
elveţiană de origine română, Svetlana Paleologul-Matta, 
vorbea și ea, la un ceas al mărturisirilor, de „îndoieli”, 
întreruperi” şi „suferință” în confruntarea cu textul emi- 
nescian, totul revărsat într-un val de abandon afectiv: „Il 
iubesc pe Eminescu”, declară tranşant eseista elveţiană de 
origine românăl. 

Problema depăşeşte, s-a observat deja, cadrul strict al 
analizei şi al comentariului literar, interesând deopotrivă 
istoria, politica, sociologia, estetica, psihologia individuală 
și colectivă, retorica, studiul mentalităților... Germenii 
fenomenului apar încă din ultimele decenii din secolul al 
XIX-lea, când începe, cu un termen împrumutat de lulian 
Costache din economia de piaţă, „negocierea” imaginii 
poetului abia decedat. Se deschide acum, într-un cadru 
deocamdată confuz, oscilant, perspectiva unui mit 
„emergent” care poate deveni, pentru specialist ori cititor 
obișnuit, deosebit de atractivă. Istoria lui e urmărită 
deocamdată până la 1900, dar este de aşteptat chiar din 
partea tânărului universitar „anticanonic” de la Bucureşti, 
continuarea investigaţiilor. Având în vedere că imaginea 
proteiformă a lui Eminescu se schimbă cam o dată la două 
decenii, lulian Costache ne rămâne dator, după matema- 
tica noastră sumară, cu încă şase volume. Rămânând 
deocamdată la cadrul iniţial studiat, e de observat că 
parcursul de coagulare a mitului eminescian nu este 
tocmai lin, cu pendulări ale actanţilor implicaţi, ca să 
vorbim în termeni strict psihologici, de la euforie (vezi 
satisfacția lui Titu Maiorescu la citirea primelor poezii 
trimise de Eminescu la „Convorbiri literare”) la disforie 
(disconfortul adversarilor „Junimii” la apariţia noului poet, 
o confirmare a „direcției noi”, adverse, promovată de 
mentorul societății literare ieşene). „Curentul eminescian” 
despre care va conferenţia Vlahuţă la începutul noului 
secol va fi însoţit, aproape concomitent, de un „curent 
antieminescian”, mai precar în Regat, mai puternic în 


1 Convorbire cu doamna Svetlana Paleologu-Matta, consemnată de 
Cassian Maria Spiridon. Satu Mare, „Poesis”, nr. 6, iun. 1993, p. 12. 

Ardeal, căci, în mod paradoxal, primele reacţii publice 
concertate față de cultul considerat excesiv și nociv prin 
deturnarea tineretului de la îndatoririle lui patriotice, vin 
tocmai de la Blaj, „Roma mică”, salutată larg cu ani în urmă, 
dintr-o trăsură, de gimnazistul adolescent cernăuţean, 
împătimit iubitor de teatru, candidat la meseriile de actor 
și poet. 

Destul de repede, însă, de la 1900 încoace, Eminescu 
este resimţit drept o personalitate emblematică. După Titu 
Maiorescu, care-i fixează locul de excepţie în conștiința 
publică a secolului XX, Nicolae Iorga este cel care atrage 
atenţia, printre primii, asupra calității exponenţiale a 
marelui poet, „expresie integrală a sufletului românesc”, şi 
a unei opere reprezentând „cea mai vastă sinteză făcută de 
vreun suflet de român”. Eminescu devine treptat o 
constantă a conştiinţei naţionale, un etalon de cultură, 
Steaua noastră polară. Pentru individ, cum am văzut, un 
suport existenţial. Cu mult înaintea lui Sorescu, vorbind 
despre natură, G. Ibrăileanu remarca, parafrazându-l se 
pare pe Ruskin, că aceasta a început să-l copieze pe autorul 
Melancoliei: „E o lună ca-n Eminescu”. Venind mai aproape 
de noi, iată o mărturie similară a lui Nichita Stănescu: 
„contemporan cu teiul”, declară acesta, „din pricina lui 
Eminescu nu îmi mai tihneşte să-l miros ca lumea”. 
Afirmația, nu lipsită de cochetărie, „poate fi ridicată la rang 
de generalitate”, scrie Ioana Both, marcând înstăpânirea 
lui Eminescu asupra culturii românel. Exemplele de mai 
sus indică o intruziune autoritară, chiar corupătoare, a 
textului eminescian în percepțiile noastre native. Ca să 
rămânem în preajma poeţilor preferaţi, iată şi aceste 
frumoase cuvinte ale Anei Blandiana privind implicarea 
marelui înaintaș în propria-i biografie: „Am sentimentul că 
îi datorez acest efort de recunoştinţă ca pe un omagiu 
pentru faptul că părinţii mei au fost îndrăgostiți cu 
poemele lui în gând, că am învăţat să vorbesc cu versurile 
sale şi am învăţat să sufăr cu durerea lui, că sângele meu 
păstrează, curgând, cadenţa Serii pe deal, că respiraţia mea 


1 Joana Both, Eminescu şi lirica românească de azi, Cluj-Napoca, Dacia, 


1990, p.8. 

se accelerează în ritm cu Stelele-n cer” 3 săi 
S-a remarcat pe bună dreptate de către exegeţi ca opera 


eminesciană comunică prin artere vizibile, dar şi prin vase 
capilare secrete, cu realitățile naţionale: istoria, natura, 
mitologia, folclorul, cultura „majoră”, viața cetății. şi, mai 
departe, cu esențe care încifrează” ființa noastra specifică. 
Constantin Noica, bunăoară, își caută argumente pentru 
cărţile sale filosofico-poetice despre Sentimentul românesc 


al fiinţei şi Rostirea românească în această creaţie, sondată 
intime, până la „celula” unor cuvinte: 


în articulațiile ei i 
„infinire”, mărturisind vocația cugetului nostru de-a face 


„insuportabilul suportabil” (Infinit și infinire la Eminescu), 
“haos”, acel ceva din care fiinţa se iveşte și i se opune (Haos 
şi neant la Eminescu), „arhei”, principii de fiinţare în lumina 
aceleiaşi ontologii specifice (Arheii lui Eminescu). Textul 
cheie rămâne desigur Luceafărul și modelul ființei, prin 
care poemul eminescian ilustrează, alături de basmul filo- 
sofic Tinerețe fără bătrâneţe, un model ontologic specific 
românesc. Sunt lucruri spuse frumos, sunt expresii memo- 
rabile, dar ele contribuie fără să vrea la amintita suprali- 
citare a operei eminesciene. Fără supărare, Noica stă, 
alături de Papu, involuntar, la originea vertijului filosofico- 
interpretativ în materie de Eminescu al unor „emuli” al lor 
improvizați, apăruţi în anii din urmă. 

De la „cultul” manifest al poetului și până la reconfi- 
gurarea în anii noştri a unui supradimensionat mit națio- 
nal Eminescu nu mai e decât un pas, pe care, lejer, l-am 
făcut. Fenomenul poate fi explicat obiectiv, cum s-a şi 
întâmplat (Lucian Boia), şi nu trebuie să ne producă friguri 
şi indignațiuni exagerate. El se bazează pe o situație reală 
în literatura și cultura română, pe un fundament axiologic 
formulat clar de G. Călinescu în celebra sa „biografie”, încă 
din 1932: Eminescu e „cel mai mare poet pe care l-a ivit şi-l 
va ivi vreodată, poate, pământul românesc”. Asupra aces- 
tor aspecte vom reveni într-un alt context. Să observăm 
acum că mitul lui Eminescu, justificabil prin nevoia noastră 
de repere estetice şi morale, înţeles ca un factor strategic 
în demersul de evadare din frustrări şi complexe, de 
regăsire şi reconfirmare ale virtuţilor noastre etnice, de 
constituire a unui „brand” onorabil de ţară, demers până la 

urmă acceptabil în limite de moderație şi bun simţ, capătă 
dimensiuni aberante prin abuz metaforic şi supraevaluare. 
Brendul ameninţă să se substituie țării, care, har domnului, 
mai are şi alte posibilități de promovare pe piața interna- 
țională. Cu destui ani în urmă am citit cu mult interes în 
revista „Luceafărul” (1983) o bucată lirică a lui Vinod Seth, 
traducător în hindi de poezie română modernă, De ce a 
venit Eminescu printre noi. Am citit-o și am recitit-o şi nu 
ne-am dumirit dacă era cu adevărat o laudă la Eminescu, în 
aliniere cu cele frecvent întâlnite în publicaţiile vremii, ori 
o ironie la adresa exceselor noastre întru Eminescu, 
exprimată în termeni de dinamică economică. O recitim 
acum în antologia de dedicaţii lirice editată de Cristina și 
Victor Crăciun și indecizia persistă. Versuri vibrante, de o 
mare frumuseţe, cu superlative puse unde trebuie, 
surclasându-le pe multe din cele convenţionale ale unor 
autohtoni, ne fac să înclinăm către prima alternativă. Le 
redăm, în traducerea poetului maramureșean Ion Iuga: „Ca 
un şcolar sfios pe vremea asta în ploaie/Când învăţăm 
lecţia vremilor trecute/Eminescu a venit să stea cu noi în 
picioare/Cu ploaia şiroindu-i din  cerescu-i vest- 
mânt/Eminescu o undă de apă/Un abur în zbor/A stat 
lângă noi curgând spre oceane - Într-o reverie /Eminescu 
a venit să se amestece printre noi./Suntem o clipă din El/Şi 
curgem masificată umanitate /Eminescu-i gingaşă mărgea 
în fiece rozmarin,/0 perlă în fiece scoică a mamei perlă 
pământ, /EL mărgăritar în colierul lumii -/De aceea-l 
salutăm pe Eminescu/Eminescu a venit printre noi să se 
nască etern/Eminescu a venit printre noi să-l întâlnească 
pe Eminescu”, Dar altele ne pun serios pe gânduri, par a fi 
o replică bonomă la frumoasa poezie soresciană Trebuiau 
să poarte un nume, victimă nevinovată a unui tsunami de 
citări şi recitări pe toate scenele patriei: „Mulțimea crescu 
în juru-i/Şi Eminescu nu mai declară motivele pentru care 
a venit!/S-a acordat un premiu Eminescu poeţilor/ 
Şi Eminescu a venit să vadă steaua lor;/Grădină Eminescu, 
cafenele Eminescu,/Brice Eminescu, parcuri Eminescu, 
străzi  Eminescu;/Ţări Eminescu,/Creioane Eminescu, 


73 


Scanned with OKEN Scanner 


/Cerneluri Eminescu, poeme, eseuri,/Un univers de lucruri 
şi mai bine s-au prefăcut în Eminescu”l. l-am sugera 
scriitorului indian să treacă pe lista sa de „obiecte” 
Eminescu şi bancnota de 1000 de lei introdusă pe piață în 
1991. Ceea ce nu l-ar mira prea tare, pentru că şi în țară la 
e] circulă rupii de diverse valori cu portretul lui Gandhi. E o 
problemă de veche şi banală politică bancară globală. 
Revenind la spaţiul danubiano-carpatin, să menţionăm că 
fenomenul are rădăcini în comunism, ilustrativă în acest 
sens fiind trista experienţă pataforică a unui poet de primă 
mărime precum Vasile Voiculescu, autor al unui bruion 
poetic, rămas din fericire în manuscris, dar publicat drept 
o mare victorie literară în Steaua”, nr. 5-6, 1964, p. 5-7, un 
model de obediență faţă de noul regim, dacă n-o ascunde 
cumva o subversivă intenţie parodică. La poleirea poetică 
a politicii partidului de industrializare a ţării şi de 
transformare socialistă a agriculturii, contribuie astfel un 
furnal Eminescu”, pentru că poetul, în furnalul sufletului 
său aprins, a făurit „unealta ascuţită” necesară în lupta de 
clasă, poemul Împărat şi proletar: “Tovarăşe, tovarăși, toți 
într-un singur gând/Am hotărât aicea furnalul nostru 
scump /Unde se zămislește în clocote oţelul/De-acum să se 
numească furnalul Eminescu”, o „ţesătorie Eminescu', 
propunere motivată de astă dată estetic: „Dar noi țesătoria 
cu-o sută de războaie/0 vom numi așişderi cu numele lui 
mare/Așa țesu mătasea de gânduri mintea lui/Şi fire 
colorate le-a combinat maestru”, în fine, un CAP. 
Eminescu”: „Şi noi gospodăria sătească vom numi-o/Tot 
Eminescu - Cine ca el a mai cântat/Copacii...” (între aceştia, 
teiul şi cireşul, martori la momentul „când îşi căta nevasta, 
țărancă-n sat, Călin”) 2. Nici azi, astfel de propuneri hilare 
nu lipsesc din spaţiul nostru publicistic, Nu de mult, ca să 


ÎI N 
1 Vinod Seth, De ce a venit Eminescu printre noi, în Eminescu - pururi 
tânăr, ediţie, antologie, aparat critic de Cristina Crăciun şi Victor 
Crăciun, Chişinău-Bucureşti, Litera-David, 1998, p. 340-41. 

2 Mult mai fidel cu el însuşi fusese tânărul Voiculescu Vasile, cu 
poezia scrisă la 16 ani pe coperta unui volum de Eminescu: „Tu prea 
mult ai simţit, poete, te-ai zbuciumat în grele gânduri/Și de-atunci 
toată suferința pe tine puse rânduri, rânduri” (Să simți atât ca nume- 
n lume, „Luceafărul”, nr. 12, 6 iun. 1964, p. 6). 

dăm un exemplu, site-ul LiterNet.ro a lansat un concurs în 
care cititorii erau invitaţi să caute un produs care să merite 
marcarea cu numele „Luceafărului poeziei românești”. 
(Prima iniţiativă de acest fel aparține, de fapt, basara- 
benilor, care au și scos pe piaţă, acum câţiva ani, o marcă 
de ţigări numită chiar „Luceafărul”). „E vorba, explică 
inițiatorul concursului, publicitarul Florin Dumitrescu, de 
un concurs de creativitate care combină spiritul de « 
scorneală » cu « o brumă de cultură ». După modelul unor 
produse din UE, care poartă numele unor clasici ai 
literaturii universale (uleiul Dante, undița Shakespeare, 
jocul video Hugo etc.), Scornelius îi îndeamnă pe liternauţii 
români să numească produse care ar putea purta numele 
clasicului nostru major”. Câştigătorii au venit cu propuneri 
oricum mai puţin ridicole decât cele avansate (tot nu ne 
vine să credem) de delicatul şi subtilul autor al volumului 
postum Ultimele sonete închipuite ale lui Shakespeare, cum 
ar fi aceea a editării unei Culegeri de teste grilă pentru 
admiterea la facultate, pe a cărei copertă să scrie: „Dintre 
sute de catarge care lasă malurile,/Câte oare le vor sparge: 
a. Vânturile; b. Valurile”. Fără vreo urmă de umor, un 
eminescolog apărut mai recent în lumina reflectoarelor, 
Dan Toma Dulciu, vine şi el, în interviul luat de doamna 
Maria Dobrescu, la care ne-am mai referit, cu propuneri 
pentru salvarea din uitare a brendului naţional Mihai 
Eminescu: „Se pot face atâtea lucruri! Eu aş încuraja un 


nzător particular să comercializeze obiecte de 


întrepri | | 
cu, unelte de scris, suvenire, 


papetărie cu înscrisuri Emines | 
o mapă de birou, un set alcătuit din pix şi stilou, busturi 
miniaturale”. Exemplul propriu desigur este un bun 
argument pentru 0 astfel de întreprindere: „Eu am și 
început să fac așa ceva, am comandat un tablou, o pictură 
în ulei, care cuprinde ediţia princeps a poeziilor lui 
Eminescu, lucrare ce poate fi pusă în birou. Trebuie să ne 
grăbim deci cu brendul pentru a nu rămâne din nou în 
coada Europei: „Desigur, şi alte obiecte pot fi reproduse s 
miniaturizate, cum este cufărul, ceasul, inelul etc. Se ig 
atâtea monalise și napoleoni, de ce nu am face şi noi la fe 

cu Eminescu?”1. N-au lipsit, se înţelege, reacţii justificate la 
astfel de propuneri precum aceea, promptă, a fostului 
ministru al culturii, profesorul muzicolog Adrian 
Iorgulescu: „Pentru mine, numele Eminescu are o altă 
semnificaţie. Nu-l văd ca produs de deratizare, marcă de 
cămaşă sau dero. Mi se pare un joc riscant. Eminescu are 
pentru mine semnificaţie de brand de ţară, deci nu îl văd 
ca pe un produs de utilitate imediată. Îl văd ca pe un 
proiect cultural, un summum al potenţialităţii creatoare 


din România”. 

Eminescu umple cu personalitatea lui atât de decisiv 
spațiul naţional, încât, absorbit complet de acesta, aproape 
se depersonalizează, devenind, precum vechii aezi şi 
rapsozi populari, cum scrie într-un interesant text poetic 
din 1989 Romulus Vulpescu, „cel mai anonim dintre 
anonimi”. Sau, tot cum spune scriitorul orădean, un 
substitut fericit al vocabularului nostru curent: „Ai devenit 
un substantiv comun:/un substantiv nemaiavând nevoie — 
/chiar şi când personifică stilistic -/de litera majusculă din 
frunte./Eşti cel mai propriu substantiv comun, /Cel mai 
exact/Mai strict,/Mai necesar./Un sinonim cotidian de-o 
cutremurătoare-utilitate/mântuitor de orice-ncurcătură,/ 
de stângăcia lexicală;/de sărăcia vorbei înflorite.//Eşti 
afazia fericit-a limbii,/Cuvântul cheie, vorba matcă;/ 
atotcuvântul./Când mă gândesc la grâu - spun eminescu...” 
ş. a. m. d. Pe aceeași linie a transferului de identități, sedus 
de discursul pro-eminescian avântat, la modă, am adăugat 
şi noi la o carte din 


1995, altminteri echilibrată în 
cuprinsul ei, un prolego 


menon la unison cu verbiajul coti- 
dian, din care reproducem nostalgic 


aceste rânduri: 
Sintagme eminesciene sunt definitiv încrustate în codul 
nostru genetic. Suntem, astfe 


l} cu toţii, locuitorii acestui 
pământ, oamenii lui A fost odată ca-n povești... şi oamenii 
lui Sara pe deal buciumul sună cu jale.... e 


tc. etc. Dac-ar fi să 
le rescriem astăzi, am păstra u 


nele idei, dar am renunţa la 
stilul ceremonios-melodramatic, inadecvat unui volum de 


1 Maria Dobrescu, Mihai Eminescu, niciodată cunoscut îndeajuns - 
Ziarul Lumina”, 15 ianuarie 


Interviu cu filologul Dan Toma Dulciu, „ 
2011. 

istorie literară, şi am pune, oricum, surdină pe strunele 
prea zdrăngănitoare ale instrumentarului lingvistic folosit. 
Este momentul să facem şi cuvenitele disocieri. Idei şi 
cuvinte supradimensionate precum cele de mai sus le 
găsim, bunăoară, şi la poetul basarabean Nicolae Dabija, în 
conferinţa dedicată lui Eminescu, un poet de mâine, din 23 
iunie 1989: „Poetul nostru eminescianizează teii, codrii, 
stelele, lacurile, plopii, dragostea, azi părându-ni-se că 
orice poet care încearcă a mai vorbi despre aceste lucruri 
nu face decât să eminescianizeze. Eminescu a eminescia- 
nizat întreg secolul nostru. S-a confundat până la 
nerecunoaştere cu cuvintele limbii, devenind e] însuși un 
substantiv comun eminescu. Cuvântul eminescu este 
sinonim cu Nu credeam să-nvăț a muri vreodată... Cuvântul 
eminescu este sinonim cu Mai suna-vei dulce corn? 
Cuvântul eminescu este sinonim cu Trecut-au anii ca nori 
lungi pe șesuri... Eminescu s-a pierdut printre cuvinte. 
Dinspre el vine o muzică ce ne copleşeşte sufletele: Peste 
vârfuri trece luna /Codru-și bate frunza lin...”1 Dar trebuie să 
precizăm că în cazul Moldovei transfrontaliere formulările 
de acest fel au o altă semnificaţie şi o altă încărcătură 
emoţională. Tot un poet, Grigore Vieru, prezent la Ipotești 
în 15 ianuarie 2000, a rezumat această legătură osmotică 
dintre Eminescu și românii basarabeni: „Prin Eminescu, 
noi, românii din Basarabia, am visat şi visăm, noi prin 
Eminescu am luptat şi luptăm şi am obținut mari izbânzi 
pentru scrisul latin și limba română. Prin Eminescu unii 
dintre noi ne ispășim păcatele. Eminescu pentru noi este 
starea care ne păstrează'2. De fapt, situaţia e similară cu a 


ÎI Aia 
1 Nicolae Dabija, Eminescu, un poet de mâine, în Patrimoniu. 
Almanahul bibliofililor din Moldova, Chişinău, Hyperion, 1991, p. 95. 
2 La sesiunea desfăşurată la Paris sub genericul Centenarul Eminescu, 
din 16 iunie 1989, un reprezentant de marcă al exilului românesc, 
George Ciorănescu, militant pentru drepturile românilor basarabeni, 
susținute constant prin conferințe precum cele de la Geneva, în 1985, 
la Paris şi la München, în 1986, la Köln, în 1989, a subliniat în 
intervenţia sa Eminescu şi renașterea culturală din Basarabia, rolul 
catalizator al operei eminesciene care „a fortificat conştiinţa de neam 
a românilor moldoveni, precum şi sentimental apartenenţei 
scă” (Eminescu — 


neîndoioase la comunitatea spirituală panromânea 

românilor din toată diaspora al căror purtător de cuvânt se 
face Mircea Eliade: „Noi, cei de aici, rupţi de pământ și de 
neam, regăsim în el tot ce-am lăsat în urmă, de la văzduhul 
munţilor noştri şi de la melancolia mării noastre până la 
cerul nopţii românești şi teiul înflorit al copilăriei 
noastre”!. 

Cu privire la toate acestea, am risca, fără să genera- 
lizăm excesiv, O disjuncţie între discursurile noastre, ale 
multora, din ţara instituționalizată, şi ale celor de dincolo 
de graniţele ei oficiale. Ceea ce pentru noi este vorbire, 
pentru cei de dincolo de Prut, din Cernăuţi, din Herţa, din 
Timoc, am văzut și am simţit asta la faţa locului, este trăire. 
Ceea ce pentru noi este adesea un comod moment circum- 
stanţial, pentru ei este aspră istorie asumată. Ceea ce 
pentru noi este o figură de stil, mai mult sau mai puțin 
reuşită, după puteri, pentru ei este un imperativ de 
identificare şi supraviețuire. Patrafirul de cuvinte aşezat 
pe umerii poetului este adesea pentru noi un accesoriu 
manufacturier, acolo el este țesut din dureri şi aspirații 
durabile. Sentimentele lor și echivalentul acestora în 
cuvinte nu pot fi prilej de glumă și persiflare. Observația 
noastră se referă desigur la instinctele, simțămintele şi 
credinţele generice, altfel, și în eminescologia transpru- 
teană găsim destui specialişti ai săritului peste cal. Ne 
întâlnim aici în convingeri cu un reprezentant al criticii 
tinere precum Bogdan Creţu, profesor la Universitatea 
jeşeană, pledant pentru o repoziționare a noastră, dincolo 
de exaltări patriotarde şi contestări puerile, la fel de hilare, 
față de „mitul Eminescu”, privit în contextul istoric dar şi în 


Steaua singurătăţii. Efigii şi secvenţe literare, Chişinău-Bucureşti, 
Litera-David, 1999, p. 320). Pe aceeași linie se înscriu, şi la noi, aceste 
frumoase cuvinte ale lui Eugen Todoran, pe urmele Sfântului Ciprian 
din Cartagina, Extra Ecclesiasm nulla salus: „iar numele salvării prin 
limbă şi cultură pentru Moldova este Eminescu” (Eminescu - mă 
topesc în flăcări. Dialoguri cu eminescologi în perspectiva Mileniului II 
realizate de Mihai Cimpoi, Chişinău-Bucureşti, Litera-David, 2000, 
p. 90). 

1 Mircea Eliade, Cuvânt înainte. În Mihai Eminescu, Poezii, Ediţie de 
pribegie, vol. I, Freiburg, 1949. Cf, Eminescu - propriul vis. Prefețe 
definitorii. Chişinău-Bucureşti, Litera-David, 1999, p. 198). 

cel actual, al coagulării şi al permanentizării conştiinţei 
naţionale: „Și totuşi, cu toată patina sa datată, vetustă, în 
provinciile româneşti rupte de țară mitul Eminescu încă îşi 
face treaba. Nu la nivel academic, ci la nivelul conservării 
profilului naţional, specific (posibil în primul rând prin 
pârghii culturale). « Poetul naţional » este principalul 
simbol prin care românii din afara României își definesc 
identitatea. Dacă în ţară totul poate suna a discurs senti- 
mental, dincolo lucrurile stau altfel. Semn că nu trebuie să 
isnorăm contextul şi cauzalităţile care determină naşterea 
unui mit cultural şi identitar”!. Desigur, nu trebuie să 
trecem cu vederea nici pericolul căderii în derizoriu și 
kitsch, asupra căruia ne atrage atenția, bunăoară, filmul lui 
Napoleon Helmis, Nuntă în Basarabia, film care, s-a spus la 
lansarea lui în 2010, „reuşeşte să menţină un ritm alert, 
integrează bine kitschul specific nunţilor cu dar, cât şi 
marotele unui naționalism cam pompier”? 

Menit să ne surprindă prin formule revelatoare, unice, 
inconfundabile, exerciţiul encomiastic, reluat cel puţin de 
două ori pe an, la aniversări și comemorări, în simpo- 
zioane şi serbări și proliferat în mediile școlare, se trans- 
formă în stereotipii și clişee care produc disconfort 
conştiințelor mai echilibrate. La originea lor stau cele mai 
bune şi mai curate intenţii ale unor personalități de primă 
mărime de la noi, oameni de litere şi de cultură. Lui Titu 
Maiorescu îi datorăm primul exercițiu de acest fel, e 
adevărat, la început, într-o scrisoare particulară adresată 
poetului convalescent în februarie 1884: „mai încălzește- 
ne mintea cu o rază din geniul D-tale poetic, care este şi va 
rămâne cea mai înaltă încorporare a inteligenţei române”. 
E o apreciere pe care criticul junimist se simte dator să o 
facă cunoscută publicului larg, pe un ton „înalt, fără 
emfază” (Ş. Cioculescu), atunci când discută în prefața de la 
volumul de Poezii refuzul poetului de a primi un bene- 
merenti regal: „Rege el însuși al cugetării omeneşti, care alt 


1 Bogdan Creţu, Mai avem nevoie azi de mitul Eminescu?, „Ziarul de 


laşi”, 10 ian. 2017. . 
2 Angelo Mitchievici, Nunta pes 


nr. 32, 2010. 


te podul de flori, „România literară, 

rege ar fi putut să-l distingă?”!. Dar mai apoi, scoase din 
context și de sub autoritatea paternă, astfel de compuneri 
frazeologice circulă independent, anonim, insistent, adevă- 
rată pandemie!, instituind acel „cult” exagerat despre care 
vorbea Călinescu pe la mijlocul deceniului al treilea al 
secolului trecut. În 1939, anul sărbătoririi cu mult fast a lui 
Eminescu prilejuită de cei cincizeci de ani scurşi de la 
intrarea sa în eternitate, Camil Petrescu înregistra în 
„Revista Fundațiilor Regale” acest cult ca pe o realitate 
implacabilă. Pericle Martinescu publica, la rândul său, în 
„Universul literar” un eseu cu titlu semnificativ: Profil de 
legendă. Simion Stolnicu de asemenea în „Meşterul 
Manole” vorbea Despre un început de mitologie. Peste un 
an, Pompiliu Constantinescu decreta nașterea unei noi 
„instituţii naționale”: Mihai Eminescu. După război, oame- 
nii noştri de cultură se întrec să prindă în formule defini- 
torii cât mai impresionante personalitatea lui Eminescu. 
Cine este acesta? „Astrul polar al poeziei româneşti”, 
răspunde într-o conferință radiodifuzată, Panaitescu- 
Perpessicius, O „stea fixă” pe cerul țării noastre, reia meta- 
fora Zoe  Dumitrescu-Bușulenga, „Magister artius 
perpetuus”, proclamă ex cathedra Alexandru Dima, „Cel 
mai mare om pe care l-a dat până acum pământul româ- 
nesc”, i se alătură Edgar Papu, „Omul deplin al culturii 
româneşti”, intervine la rându-i prin titlul unei cărți 
Constantin Noica, „Românul absolut” mai adaugă o defini- 
ție Petre Ţuţea. Neologismul pare să fascineze pe admira- 
torii poetului: Ion Pillat vorbise şi el altădată de „poetul 
absolut”, mai aproape de noi, Mihai Cimpoi de „modelul 
absolut”, Victor Crăciun de „geniul absolut al culturii 
române”). Spaţiul erudiţionist național e deosebit de 
inventiv în această direcţie. Să mai dăm câteva exemple: 
Eminescu este „Geniul nostru tutelar” (Ş. Cioculescu), „Zeul 
pururi tânăr al poeziei române” (Mircea Zaciu), „Un zeu 
protector al Cugetului românesc” (Eugen Todoran) 


PND N NIN IN N 
1 Titu Maiorescu, Eminescu şi poeziile lui.. Peste ani, în memoriile 
sale, evocând prima (şi singura) întâlnire cu poetul, Carmen Sylva 
recurge şi ea la calificarea lui Maiorescu: „Regina unei ţări s-a înălțat, 
spre cinstea ei, până la Regele poeziei româneşti...” 

„Coloana infinită a spiritualității noastre naţionale” 
(D. Vatamaniuc), „Personalitatea eponimă a culturii româ- 
neşti” (Ilie Bădescu), „Un redutabil om de ştiinţă şi un 
filosof pur”, „sfântul nostru” (Svetlana Paleologu-Matta), 
"Un El, văzut ca Demiurg” (Mircea Martin), „Cea mai pură 
întrupare a conștiinței noastre istorice” (Petru Creţia), Un 
„spirit planetar” (Constantin Barbu), „Un aisberg” (Mihai 
Cimpoi), „Un reper de care fugim continuu, ca să nu fim 
resorbiţi în plasa lui” (Marin Mincu)... Li se alătură, în 
eseuri, scriitorii: „Lacrima noastră, reflectând oceanul 
planetar” (Marin Sorescu), „Marele întemeietor al nobleţei 
scrisului românesc”, (Nichita Stănescu), , Etalonul de pla- 
tină al spiritualităţii noastre” (Ana Blandiana)... Vorbele 
mari nu lipsesc din publicistica noastră curentă. La o 
decernare a unui „Oscar” autohton, propus de „Ziarul de 
Cluj” în 1999, Mihai Eminescu este nominalizat la categoria 
„Românul secolului, românul mileniului”, pentru întreaga 
activitate, cu următoarele argumente, pe care le repro- 
ducem după Marius Chivu: „Pentru că este unificatorul 
națiunii şi coloana sa vertebrală” (Nicolae Breban), „Pentru 
că a realizat chintesenţa spiritualităţii românești” (Adrian 
Iorgulescu), „Pentru că a sublimat tot ceea ce putea fi 
sfințire în stilul românesc” (Cornel Nistorescu), „Pentru 
că a întruchipat esența spiritualității culturale româ- 
neşti” (Şerban Papacostea), „Pentru că este stâlpul fiinţei 
naţionale.” (Răzvan Theodorescu). Este doar un modest 
exemplu din presa scrisă. Frazele grandilocvente, cu un 
mare impact în viaţa naţiunii, proliferează în discursul 
mediatic televizat, sunt dezvoltate în manualele școlare, 
sunt echivalate în bogata iconografie închinată poetului. 
Construcţiile hiperbolice, specifice discursului 
encomiastic, ilustrative pentru transformarea lui 
Eminescu într-o „emblemă” aproape exclusivă a 
canonului literar la diferitele nivele ale Marelui Public, 
sunt abundente în „Cărţile de impresii” de la Casa 
Memorială din Ipotești, cercetate şi analizate minuţios 
de unul din co-autorii volumului apărut la Cluj în 2001, 
ia unui mit cultural” („Poetul 


privind „istoria şi anatomi 

național”) 1. 
Scriitorii noștri, care nu se pot lăuda cu o dragoste 


exagerată față de colegii de breaslă, n-au rămas, cum am 
văzut, datori cu declaraţiile de preţuire și atașament față de 
Eminescu. Un prim semnal e dat de bătrânul bard național, 
Vasile Alecsandri, care recunoaşte cu sportivitate superio- 
ritatea tânărului confrate: „La răsăritu-i falnic se-nchină-al 
meu apus”. Mai tinerilor săi contemporani li se datorează 
desigur icoana nepământeană, plutitoare, serafică, cu care 
se vor război mai târziu Mircea Cărtărescu şi comilitonii de 
la „Dilema”. Un lunatic sublim. Dintre apropiați, „cinicului” 
Caragiale, devenit brusc sentimental, îi datorăm primele 
tuşe ale unui portret mistic ce s-a impus autoritar în 
literatura, arta și mentalul colectiv național: „Era o 
frumuseţe! O figura clasică, încadrată de nişte plete mari 
negre; O frunte înaltă şi senină, nişte ochi mari - la aceste 
ferestre ale sufletului se vedea că cineva este înăuntru; un 
zâmbet blând şi adânc melancolic. Avea aerul unui sfânt 
tânăr coborât dintr-o veche icoană, un copil predestinat 
durerii, pe chipul căruia se vedea scrisul unor dureri 
viitoare”2. Schiţat în 20 iunie 1889, acest portret al 


OO ss 
1 Daniela Herdeş, Cărțile de impresii ale Casei memoriale „Mihai 
Eminescu” din Ipotești, în loana Both (coordonator), Mihai Eminescu, 
poet național român, Cluj-Napoca, Dacia, 2001. Aici am avea de făcut 
două observații cu privire la impresiile consemnate în respectivele 
cărți: una, să zicem, de natură juridică, priveşte depăşirea discutabilă 
a destinaţiei iniţiale şi încălcarea dreptului la intimitate al semna- 
tarilor prin prezentarea lor în versiune editorială, chiar dacă ea este 
făcută dintr-un imbold patriotic de către angajaţii muzeului, a doua, 
de natură psihologică, priveşte comentariul în general negativ al 
doamnei Herdeş la aceste însemnări, al căror diapazon, evident 
excesiv de ridicat, se justifică totuşi în mare parte prin circum- 
stanţele speciale de emoție şi afectivitate în care au fost produse. 
„Modele” de acest tip le putem găsi, suntem siguri, la toate marile 
muzee ale lumii. 

2 |. L. Caragiale, În Nirvana, necrolog, în „Constituţionalul”, 20 iunie 
1889; reprodus în Note şi schiţe, Bucureşti, Sfetea, 1892. În acelaşi 
volum, textul Două note aduce o imagine mai pământeană a poetului: 
„Cu toată inegalitatea temperamentului său, Eminescu avea două 
coarde totdeauna egal de întinse: vecinic înamorat şi vecinic avân 
nevoie de bani - se putea altfel? şi poet, şi sărac...'. Şi tot aici, parcă, O 

poetului abia ieșit din adolescență era neîndoielnic o 
proiecţie întoarsă a operei sale ulterioare. El pare un 
duplicat la autoportretul lucrat de Eminescu în oglindă şi 
împrumutat personajului său de nuvelă, Dionis (reluat în 
romanul Geniu pustiu): „Nu era un cap urât acela a lui 
Dionis. Faţa era de acea dulceaţă vânătă albă ca şi 
marmura în umbră, cam trasă fără a fi uscată, şi ochii tăiați 
în forma migdalei erau de acea intensivă voluptate pe care 
o are catifeaua neagră. Ei înotau în orbitele lor — un 
zâmbet fin şi cu toate astea atât de inocent trecu peste faţa 
lui la spectacolul ce-l privea... Ridicându-şi căciula cea 
miţoasă, vedem o frunte atât de netedă, albă, corect boltită, 
care coincide pe deplin cu faţa într-adevăr plăcută a 
tânărului meu. Părul numai cam prea lung curgea în vițe 
până pe spate, dar uscăciunea neagră şi sălbatecă a părului 
contrasta plăcut cu faţa fină, dulce şi copilărească a băie- 
tanului”. Asemenea marilor maeştri ai picturii, Eminescu 
revine, cu mici retușări, asupra acestui autoportret de 
tinerețe în nuvela Cezara, atribuit acum călugărului 
Ieronim: „O frunte naltă și egal de largă asupra căreia părul 
formează un cadru luciu şi negru stă aşezată deasupra 
unor ochi adânciţi în boltele lor şi deasupra nasului fin, o 
gură cu buze subțiri, o bărbie rotunjită, ochii mulțumiți, 
cum am zice, de ei înşii privesc c-un fel de conștiință de 
sine care-ar putea deveni cutezare, expresia lor e un ciudat 
amestec de vis şi rațiune rece”. Primul care a sesizat 
această relaţie strânsă om - operă este fostul său prieten 
din adolescenţă, de la Blaj, Ștefan Cacoveanu: „Cine a văzut 
portretul pus în fruntea romanului Geniu pustiu îşi poate 
face idee cum era Eminescu la 1868-1869"1. 

Tranziţia de la operă la om funcţionase, desigur, şi la 
ui lacob Negruzzi cu Eminescu, în ambi- 


prima întâlnire a | 
neaua Troidl), rememorată peste ani, 


anţa vieneză (cafe 


corectare a propriei icoane din amintitul necrolog: „Eminescu nu era 


androgin, era bărbat”. 
1 Ştefan Cacoveanu, 
Mărturii despre Eminescu. Povestea 
selecţie, note, cronologie şi prefaţ 
Humanitas, 2013, p. 99. 


Eminescu la București în anii 1868-1869, în 
unei vieţi spusă de contemporani, 
4 de Cătălin Cioabă, Bucureşti, 

“unde poeziile de debut din „Convorbiri literare” îi servi- 

seră drept ghid pentru identificarea acestuia: „Deodată se 
deschide uşa şi văd intrând un tânăr slab, palid, cu ochii vii 
şi visători totodată, cu părul negru, lung, ce i se cobora 
aproape până la umeri, cu un zâmbet blând și melancolic, 
cu fruntea înaltă şi inteligentă, îmbrăcat în haine negre, 
vechi şi cam roase. Cum l-am văzut am avut convingerea că 
acesta este Eminescu”l. Cam în acelaşi timp, Veronica 
Micle menţionează sporul de farmec al imaginii necunos- 
cutului Eminescu prin calitatea sa de poet: „Căci nu văzu- 
sem ochii tăi încă,/Ştiam atâta: că eşti poet!'2. Intarsiile 
versului eminescian în imaginea mentală construită de 
îndrăgostita Veronică rămâne o constantă a întregii sale 
creaţii lirice. Cu ea începe, în termenii Giselei Vanhese 
„celebrarea chipului” în posteritate al lui Eminescu: 
„Pentru poetă, scrie universitara din Calabria, Eminescu 
închipuie arhetipul frumuseţii fatale. Astfel, între ființa 
iubită şi cel ce iubeşte se interpune imaginea emanată de 
imaginarul cultural, pentru a forma ceea ce René Girard a 
numit « triunghiul romantic ». La Veronica Micle, modelul 
de reprezentare masculină se lasă influențat de literatură 
(în special de însăși poezia lui Eminescu), de pictură şi, la 
un nivel mai profund, de mit”. 

Această imagine persistă, fiind preluată deopotrivă, 
fapt semnificativ, şi de foşti colegi de cenaclu precum 
primarul ieşean, traducător al lui Dante, Nicu Gane, într-un 
elan de idolatrie tardivă: „Ce om era Eminescu! Îl am și 
acum înaintea ochilor: chip frumos și blând, fire mistică, 
străină de lume, zămislită pară-n alte plaiuri. Ce frunte 
măreață și încărcată de gânduri! Ce privire adâncă şi 
visătoare, izvorâtă din cea mai nobilă inimă omenească! Ce 
absolută și completă dezinteresare de tot ce e în legătură 
cu partea materială a vieţii! Ai fi zis că plutea într-o 


ÎI NI NI ANENII N SI a 
1 Jacob Negruzzi, Amintiri din Junimea, Bucureşti, Viaţa Românească, 
1921. Cităm din ediţia București, Minerva, 1970, p. 217. 

2 La portretul unui poet, în „Columna lui Traian”, nr. 7, 1874 

3 Gisèle Vanhese, „Luceafărul” de Mihai Eminescu. Portretul unei 
zeități întunecate, laşi, Timpul, 2014, p. 162 

atmosferă suprapământească”l, şi de „detractori” ca 
Anghel Demetrescu: „Talia sa era înaltă, osatura şi 
musculatura admirabilă, umerii lați, iar pieptul bine 
desvoltat permitea plămânilor să se dilate și să respire în 
toată libertatea. Capul sau de Apollo era împodobit de un 
păr bogat şi strălucitor, fruntea înaltă și puţin recurbată 
înapoi, trăsăturile faciale armonice și cu o expresiune 
virilă, ochii mari de oriental cu o privire dulce şi melanco- 
lică, o gură cu buze cărnoase şi sensuale'Z. Aceeași Imagine 
pune stăpânire pe un epigon ruinat al poetului, Al. Vlahuţă, 
cititor asiduu al acestuia, cuprins încă din copilărie, cum va 
mărturisi mai târziu, de „fior mistic” şi de „admiraţie 
extatică” faţă de idolul său literar. Cazul lui Vlahuţă este 
emblematic pentru modul cum se „construieşte” în abso- 
lut, dincolo de circumstanţe reale, o fantasmă emanată de 
o operă și un destin de artist. Proiectată în anii de şcoală, 
figura necunoscută a „zeului” sosit printre noi dintr-o 
„lume supraumană” e atât de persistentă încât se aşează ca 
un supratipar peste portretul real, cu totul altul, al gaze- 
tarului de la „Timpul”, de prin 1879: „Sfiicios, mă uitam la 
Eminescu, şi mi se părea un zeu tânăr, frumos şi blând, cu 
părul lui negru, undulat, de sub care se dezvălia o frunte 
mare, palid la față, cu ochii adormiţi, osteniți de gânduri, 
mustaţa tunsă puţin, gura mică și-n toate ale lui o expresie 
de o nespusă bunătate și melancolie. Avea un glas profund, 
muzical, umbrit într-o surdină dulce misterioasă, care 
dădea cuvintelor o vibrare particulară, un fluid de viaţă şi 
de emoţiune, care uneori te înfioară ca nişte acorduri 


1 Nicu Gane, din Alecsandri - Eminescu, în Spice, Bucureşti, Sfetea, 
1910. Cf. Mihai Eminescu în amintirile contemporanilor, Selecţie, texte 
şi prefaţă de Daniel Corbu, Iași, Princeps Edit, 2005, p. 261. Din 
aceeași echipă convorbiristă să-l mai reținem pe universitarul ieşean 
Anton Naum, cu versuri de evocare a lui Eminescu în context 
junimist: „Eminescu, dragul meu,/0h, cu câtă nerăbdare şi cu cât- 
ademenire/Aşteptam odinioară serile de întâlnire/Să răsune glasul 
tău” (Lui Eminescu, în lași, Eminescu comemorativ, 1910). z 
2 Anghel Demetrescu, Mihai Eminescu, 1903, în Opere, ediție 
îngrijită de Ovidiu Papadima, Bucureşti, Fundaţia pentru literatură 


şi artă Carol Il, 1937, p. 245. 

curioase, neaşteptate”t. Imaginea revine obsesiv la 
Vlahuţă. În articolul său M. Eminescu. Poezii postume, din 
1902, „maestrul pare că trece din nou printre noi, cu pasu-i 
domol, cu fruntea-i largă, cu ochii trişti, închişi pe jumă- 
tate, pururea gânditor, « învăluit în manta » visurilor lui 
profund melancolice, cu totul dintr-o altă lume'?. 

Pe urmele lui Vlahuță, aproape în aceiaşi termeni ca 
acesta, un fost coleg de şcoală și prieten de la Bârlad, 
primul monograf pozitiv al lui Eminescu, apreciat ca atare 
de Dan Mănucă, tecuceanul Nicolae Petrașcu, construiește 
şi el un portret, evident o proiecție mitică a poetului, 
calchiat după cele ale lui Dionis şi leronim: „Din ziua în 
care l-am văzut (într-un restaurant bucureștean, prin anii 
1880-81, n. n.), Eminescu trăieşte în mintea mea în toată 
frumuseţea lui și în cele mai mici amănunte ale fiinţei sale, 
văzută cu ochii adolescenții (...) Poetul avea atunci cam 
vreo 30 de ani şi scrisese cele mai multe din poeziile sale. 
Înfățişarea lui, mişcările, atitudinea lui, creşteau poate în 
ochii mei, văzute sub aureola poetului, dar impresia mea 
era în mare parte adevărată, căci natura fusese darnică cu 
el şi în privința aceasta...” Suntem în plină contaminare 
literară, căci chipul poetului îi aminteşte cultivatului său 
exeget, de asemenea, de „capul lui Guy de Maupassant 
idealizat” sau de acela „al lui Edgar Poe îmblânzit'?. Și 


O OOOO 
1 Amintiri despre Eminescu (1989), „Revista nouă”, nr. 7, 15 iul. 1889. 
Cf Alexandru Vlahuță, Versuri şi proză, Bucureşti, Eminescu, 1986, 
p. 284. 

2 A, Vlahuță, M. Eminescu. Poezii postume, Semănătorul” nr. 20, 14 
apr., 1902. Din. Scrieri alese, 11, Bucureşti, EPL, 1963, p. 492. 

3 Nicolae Petrașcu, Mihai Eminescu, Tipografia Bucovina, 1934. Cf. 
Mihai Eminescu în amintirile contemporanilor, Selecţie, texte şi 
prefață de Daniel Corbu, Iaşi, Princeps Edit, 2005, p. 263. Interesantă, 
în amintirile de peste o jumătate de secol ale lui Petraşcu, această 
glisare „intertextuală” între timpul trăirii şi timpul lecturii. Acum, 
memorialistului i se pare că lectura ulterioară e cea care vine şi 
validează impresia din tinereţe: „Tot astfel, citind nuvela sa Cezara, 
portretul călugărului leronim îmi aminti pe al lui însuşi”. Aceeași 
impresie, că imaginea, evident livrescă, a omului Eminescu, € O 
confirmare a versurilor, şi nu o proiecție ideală a acestora, cum se 
întâmpla în realitate, e notată mai departe: „Aşa că, privind faţa lui 
Eminescu, mi se lămuri în gând esenţa tristei lui poezii”; „Privindu-i 

portretul lui Eminescu, din anii tulburi de după prima sa 
îmbolnăvire, realizat de fostul licean de la laşi, publicistul 
politician loan N. Roman (viitorul primar de Constanţa, 
iniţiator al statuii poetului de la malul mării a sculptorului 
Oscar Han), după 20 de ani, în albumul comemorativ 
Mihai Eminescu”, 1909, este, evident, tot o contaminare 
literară. Întrezărit pentru o clipă pe strada vechii 
Universităţi, poetul bibliotecar îi apare tânărului Roman cu 
fizionomia eroului din Sărmanul Dionis: „Cu trăsăturile 
regulate ale feții sale cezariene complet degajate, cu părul 
negru, bogat, strălucitor, dat pe spate, încadrându-i 
fruntea lată, cu zâmbetu-i imperceptibil încremenit pe 
buze şi cu privirea încadrată de nu ştiu ce tainică 
melancolie... Niciodată nu mis-a părut mai frumos ca 
atunci..”1. În termeni apropiaţi, despre impactul „zeului 
adolescenţei” în anii lor de formare, vor vorbi mai târziu, 
Demostene Botez: „În ce mă priveşte, poate că o anume 
influenţă a venit şi pe calea melancoliei eminesciene, 
care a dat o anume expresie poetică propriei mele 
melancolii ce mi-a obsedat anii tinereții”? ori Maria 
Banuş: „stări de extaz, de demult, când imensa 
personalitate a lui Mihai Eminescu a prins în conul ei de 
lumină neliniştita fluturare a adolescenței mele”3, de 
asemenea, cu „ prilejul vizitei sale la Bellu, Eusebiu 
Camilart, în fine, într-o rememorare, lon Agârbiceanu. 
Poeta Carmen Sylva, acum în calitate de regină, preia 
această imagine încărcată de mult material livresc, cum 


fizicul robust ca piatra, ochii săi adânci, vigoarea latentă a figurii, 
aveam impresia că ele coborau din versurile lui, de o structură 
trainică; din paloarea și zâmbetul lui trist, melancolia din ele” (op. 
cit, p. 264-65). 

1 N. I. Roman, Figura poetului, 
contemporanilor, op. cit. p. 320. 
2 Demostene Botez, Eminesc 
Românească”, nr, 4-5, apr.-mai 1964, p. 17 

3 Maria Banuș, Revelația marii pooezii, rev. cit. p. 19. 

4 Eusebiu Camilar, Somnul între flori al poetului, „laşul”, nr. 338, 8 


mai, 1939, p. 2. 
5 lon Agârbiceanu, In memoriam... Cluj, „ 


p.1,8. 


în Mihai Eminescu în amintirile 


u - însemnări de scriitor, „Viaţa 


Tribuna”, nr. 2, 14 ian. 1960, 

tâlnirii cu poetul,în cadrul unei 
convorbiri de mai târziu cu Elena Văcărescu: „Ne apărea 
neliniştit şi răvăşit, ca venit dintr-o altă lume (..) tenebros, 
el îmi amintea de Manfred şi de Faust, de chipurile palide 
şi răvăşite ale marilor romantici. (...) Avea pe chip acel vag 
surâs crispat şi copilăresc ce se zăreşte pe portretul lui 
Shelley (...). Eminescu se amuza deșirând fraze şi 
sonorități verbale. Mi-a sărutat grăbit mâna, privindu-mă 
cu o privire potolită, dar pătrunzătoare, ce voia parcă a-mi 


secătui spiritul, spre a rămâne pentru el un subiect de 


curiozitate sau interes, mă compătimi că nu cunoşteam 
îndeajuns Moldova lui natală. Privirile-i căutau departe, 
dincolo de ziduri... Regina stăruie asupra acestei 
dincolo de „chipul de lut”, a unui zeu rătăcit pe 
Mi-am dat foarte bine seama că, din tot ce i-am 
ceaşca de ceai pe care i-am oferit-o 
eu însămi a fost singurul lucru care i-a făcut plăcere - ceva 
ce semăna cu sentimentul unui zeu servit de-o muritoare'. 
Nu e greu de observat că aici regina reia, în „beneficiu” 
propriu, un pasaj din Luceafărul eminescian: „— Dar cum ai 
vrea să mă cobor?/Au nu-nţelegi tu oare,/Cum că eu sunt 
nemuritor, /Şi tu eşti muritoare?!. 

Sărind peste ani, un portret redimensionat de operă ne 
propune Nicolae Labiş: „Și am văzut în fața mea cum se 
arată /Bărbatul scund și îndesat/Purtând un cap frumos pe 
umerii puternici, Cu buze voluptoase netezite de pocal/Cu 
ochii plini de-o-nflăcărare tristă,/Cu fruntea ca o boltă de 
templu uriaș,/Între noi doi plutea un fum albastru/ 
Iar pletele îi fluturau ameţitor...'2. 

Același portret transgresând realul palpabil spre un 
pur transcendent literar îl creionează în stilul său caracte- 
ristic Nichita Stănescu într-o piesă a Tripticului eminescian 
din 1983: „Altfel, la trup voinic şi ager,/cu gene rari la ochi 
și arse,/era ceva de tot arhaic/în viitorul ce-l parcurse// 


vedem din rememorarea în 


ipostaze, 
pământ: „ 
oferit în timpul vizitei, 


O OOo 
1 Elena Văcărescu, Memorii. Cf. Mărturii despre Eminescu. Povestea 
unei vieți spusă de contemporani, Bucureşti, Humanitas, 2013, 


p. 481-82. 
2 Nicolae Labiş, Singular și plural, în Lupta cu inerția, București, 


Editura Tineretului, 1968. 

-i față de iriși/dară prin ea avu 


Apoi el puse palma 
scrişi/şi văduvilor toți de 


vedere/a celor scrişi și încă ne 


stele”. 
Întorcându-ne la primii „portretişti” ai poetului, corec- 


turile ulterioare din memorialistica literară (aceiaşi 
Caragiale şi Vlahuţă, apoi, N. Petrașcu, lacob Negruzzi, 
Nicolae Densuşianu, Mite Kremnitz...) nu vor reuși să 
şteargă imaginea puternic înrădăcinată în mentalul 
colectiv a „Luceafărului”. Cazul frumoasei cumnate a lui 
Maiorescu, fermecată de poezia lui Eminescu înainte de 
a-l cunoaște, ar putea forma subiectul unui instructiv 
studiu de imagologie, pornind de la Amintirile fugare ale 
acesteia, cu alternanţa de reprezentări, ale omului real, 
nu chiar un Făt-Frumos pe cal alb, în contrast cu 
proiecția sa literară. 

La prima întâlnire acest contrast este dezamăgitor 
pentru Mite: „eram atât de decepţionată, încât mă durea 
deosebirea dintre adevăratul Eminescu şi cel care trăise 
în închipuirea mea”. Aprofundarea operei recreează din 
nou imaginea mentală ideală: „Dar îndată ce învăţai mai 
bine româneşte, impresia mea despre Eminescu se 
şterse şi tradusei câteva din poeziile de ale lui în 
nemţeşte. Vraja cuvântului în versurile sale muzicale mă 
îmbătă şi mă fermecă din nou felul visător al acestui om. 
Îmi recitam adeseori: Răsai din umbra vremilor încoace, 
şi cântecul Departe sunt de tine îl tradusei în mai multe 
variante. Pe când scriam, în mintea mea plutea chipul 
ideal al unui poet, care, fireşte, urma în linii vagi 
realitatea...”2. Să mai zăbovim puţin asupra acestei imagini 


R 
1 Nichita Stănescu, Triptic Eminescian, „Viața Românească”, nr. 12, 
dec. 1983, p. 16. 
2 Mite Kremnitz, Amintiri fugare despre Eminescu (Încredinţate fiului 
meu adoptiv), în I. E. Torouţiu, Studii şi documente literare, IV, 
Junimea, Institutul de Arte Grafice „Bucovina', 1933. Cităm din ediția 
de la „Cartea Românească”, Bucureşti, 2000, pp. 8, 10. Mite nu este 
singura care resimte dureros contrastul dintre chipul ideal proiectat 
de operă și cel oferit de o realitate dură. Tânărul loan Russu-Şirianu, 
nepotul lui Slavici, trăiește aceeaşi dezamăgire, la prima sa întâlnire 
cu poetul, în toamna lui 1882, consemnată mai târziu de fiul său, 
Vintilă: „În anii adolescenţei, precum în acest april al tinereții sale, a 

David, p. 379. Pentru 


edulcorate, aparent inofensive, dar agresiv-dominatoare, a 
Poetului, pe care, în calitate de „clişeu”, într-o convorbire 
cu profesorul german Klaus Heitmann, din 1998, Mihai 
Cimpoi o face responsabilă de înţelegerea unilateral- 
reducționistă a operei eminesciene (ca ilustrare a unui 
pesimism de sorginte schopenhaueriană) de către 
eminescologia română şi, prin transfer, de către firava 


receptare germană. 

Ca argument, criticul basarabean aduce portretul făcut 
în 1900, evident pe urmele lui Caragiale, de Georg Adam, 
autor al unei paralele dintre Eminescu şi Heine: „Pare a fi 
un tânăr sfânt coborât dintr-o icoană veche, copil 
predestinat suferinței în trăsăturile căruia stă scrisă o grea 
durere”. De aici, preluarea necritică în „eminescologia” 
germană (profesorul Heitmann se îndoiește totuşi de 
existența unei eminescologii în patria lui Goethe), a 
„poncifului” gherist privind alterarea, în circumstanţe 
vitrege, a fondului primar optimist al poetului: „Trăsăturile 
fundamentale ale lui Eminescu au fost blândeţea, 
bunătatea şi un idealism senin. Viaţa duşmănoasă a gonit 
însă toată speranţa şi orice bucurie din inima sa, l-a izolat 
într-un pesimism desperat, singura sa dorinţă fiind liniştea 


veşnic rece a Nirvanei”!. 


ri evoca în închipuirea lui chipul şi 
făptura fizică a lui Eminescu, îi răsărea în față un trup zvelt, o frunte 
naltă, mândră, luminoasă, plete negre unduind pe obrajii şi tâmplele 
pale, ochii mari, fierbinţă, cu luciri de cărbune, buze pasionat arcuite. 
Un Leandru. Un Făt-frumos din basme minunate. Şi iată că, pe pragul 
uşii slăviceşti, cată la el cu privirea ostenită, pălpăind sub pleoape 
grele, un bărbat pretimpuriu îmbătrânit, cu umeri trişti şi gura 
amară, stufuită de mustaţa neîngrijită.... (Vintilă Russu-Şirianu, 
Vinurile lor..., Bucureşti, EPL, 1973. Reprodus din Mărturii despre 
Eminescu... op. cit, p. 322) 
1 Mihai Cimpoi, Eminescu - mă topesc în flăcări. Dialoguri cu 
eminescologi din perspectiva Mileniului lll, Chişinău-Bucureşti, Litera- 
autorul citat, vezi Georg Adam, Originalitatea 
Die neue Zeit”, Reuvue des geistigen und 
900, Band Il, pp- 247 - 
rei lui M. Eminescu, 
p. 345. 


mărturisit tata, ori de câte o 


poeziei eminesciene, „ 
oeffentlichen Lebens, Stuttgart, XVIII, nr. 27, 1 
250, reprodus în Corpusul receptării critice a ope 
Secolul XIX, vol. IIl, Bucureşti, Saeculum 1.0. 2002, 

la Mite Kremnitz, în analiza experienţei sale 
rivindu-l pe Eminescu, de la om la proiecția 
mediată de operă, am putea apela, forțând oarecum nota, 
la o metodă de interpretare a imaginilor culturale sau 
artistice specifică unei „ştiinţe” inițiate de un istoric de arta 
şi filosof al culturii de la finele secolului XIX şi începutul 
secolului XX, Aby Warburg, știință deocamdată, „fără 
nume”, teoretizată şi dezvoltată de un urmaş al acestuia, 
Erwin Panofski, sub denumirea unanim acceptată de 
iconologie (disociată de iconografie, din care totuși 


provine). l p 
rpretarea unel opere de artă (a 


Panofski distinge în inte 
unei imagini, în sens general), trei stadii reprezentând trei 


nivele de semnificaţie. 
Un prim nivel ar 


Revenind 
de transfer, p 


fi acela al „subiectului primar sau 
natural” (Primary or natural subject matter), care ar 
corespunde în cazul lui Mite cu momentul identificării 
„pre-iconografice' a omului real Eminescu. La un nivel 
superior se situiază cel de al doilea strat, al „subiectului 
secundar sau convențional” (Secondary or conventional 
subject matter), al tranziţiei de la formă la sens, constituind 
lumea „invențiilor”, a „povestirilor şi alegoriilor” ce se 
propune acum analizei iconografice, lume din care, la Mite, 
prin lecturi şi relatări ale junimiştilor, în primul rând 
Maiorescu, se coagulează imaginea mentală a poetului 
Eminescu. 

O imagine alegorică, străină și păstrând totuși urme 
recognoscibile ale subiectului primar. 

Ultimul nivel de semnificaţie, de „cea mai mare 
profunzime” este acela al „înțelesului intrinsec sau conţinut 
(Tertiary or intrinsic meaning Or content), reprezentând 
lumea valorilor simbolice”. 

„Descoperirea și interpretarea acestor valori « simbo- 
lice », scrie Panofski, constituie obiectul a ceea ce am putea 


1 Vezi Giorgio Agamben, Aby Warburg e la scienza senza nome, in 
Giorgio Agamben, La potenza del pensiero. Saggi e conferenze, 
Vicenza, Neri Pozza, 2005, p. 123-146; traducerea românească a 
eseului realizată de Oana Poghineanu, Aby Warburg şi ştiinţa fără 
nume, în „Ideea. Artă + Societate”, nr. 40, 2012, 

numi « iconologie » prin opoziție cu « iconografia »"!. La 
acest nivel, intuit de Mite, dar la care în calitate de outsider, 
ea nu are acces, se edifică, peste circumstanţe de loc şi de 
timp, prin depuneri succesive de aluviuni individuale ori 
generale, etnice, morale, politice, religioase, estetice, 


filosofice... simbolul „poetului național”. 

Să menţionăm că această „iconologie” simbolică emi- 
nesciană, dincolo de abordări mai savante, cu acceptări 
necondiționate ori cu controverse, în ultimul timp, chiar 
violente, are şi o componentă comună, populară, clişeizat- 


o 
1 Erwin Panofsky, Studies of Iconology: Humanistic Themes in the 
Art of the Renaissance, New York, Oxford University Press, 1939; 
trad. it: Studi di iconologia, Torino, Einaudi, 1975, p. 246. De 
asemenea, Erwin Panofski, An Introduction to Iconography and 
Iconology, p. 1-3, (homeopages.neiu./-wbsieger/Art202 
Panofski.pdf). Din bogata bibliografie a problemei, în mare măsură 
tributară lui Panofski, vezi, mai recent, selectiv, pentru cine vrea 
să dezvolte subiectul: W. J. T. Mitchel, The Language of Images, The 
University of Chicago Press, 1980; idem, Iconology: Image, Text, 
Ideology. The University of Chicago Press, 1986; Ann Holly, 
Michael Panofsky and the Foundations of Art History, Ithaca, N.Y, 
Cornell University Press, 1984; Hal Foster, Vision and Visuality, 
Bay Press, Seattle,1988; Johann Konrad Eberlein: Inhalt und 
Gehalt: Die ikonographisch-ikonologische Methode, în 
Kunstgeschichte - Eine Einführung, Hrsg. Hans Belting et al., Berlin 
Reimer Verlag, 1988; Silvia Ferretti (trans. by Richard Pierce), 
Cassirer, Panofsky, and Warburg: Symbol, Art, and History, New 
Haven, Yale University Press, 1989; Roelof van Straten, An 
Introduction to Iconography: Symbols, Allusions and Meaning in the 
Visual Arts. Abingdon and New York, 1994; Horst Bredekamp, 
Ikonologie der Gegenwart. München 2008; Roelof van Straten, An 
Introduction to Iconography: Symbols, Allusions and Meaning in the 
Visual Arts. Abingdon and New York, 1994; Ernst Gombrich, The 
Uses of Images. Studies in the Social Function of Art and Visual 
Communication, Phaidon, London, 1999; Marion Müller: 
Grundlagen der visuellen Kommunikation. Theorieansätze und 
Methoden. UVK Verlag, Konstanz, 2003; Richard Howells, Visual 
Culture, Cambridge Polity Press, 2003; Victor Ljunggren Szepessy. 
Panofsky - Iconology and Iconography, în The Marriage Maker: The 
Pergamon Hermaphrodite as the God Hermaphroditos, Divine Ideal 
and Erotic Object. MA thesis, University of Oslo, 2014. 

vizuală, prin larga răspândire a unei imagini fotografice, 
cea de la 19 ani făcută la Praga, cu chipul „astral şi pletos”1, 
Juciferic”, al debutantului de la „Familia”, reduplicată 
artistic în opere plastice, grafică, pictură, sculptură, dar și, 
în proporţie de masă, pe timbre și cărți poştale, bancnote 
de diverse valori, medalii comemorative, afișe, coperţi de 
carte şi de revistă, caiete, ba chiar pe bluze și tricouri 
personalizate, oferite de diverse întreprinderi patriotice 
(„Tricourile cu Eminescu te fac să simţi românește. Un brand 
urban care susține naţionalismul!"), cu sau fără citate 
poetice („coboară în jos”), şi cu recomandări de întreținere 
optimă: „Întoarceți tricoul pe dos pentru spălare; tempe- 
ratura de spălare: maxim 40°C, însă se poate curăța și 
chimic; lăsaţi tricoul să se usuce natural, nu folosiți 
uscătorul automat; pentru călcat, întoarceți tricoul pe dos, 
cu personalizarea în interior". 

Ce] care a intuit într-un fel pericolul ascunderii sub un 
patrafir de imagini, a adevăratului Eminescu, prin foto- 
grafia de la 19 ani a acestuia, „prea tânăr” ca să aibă „o 
fizionomie definitiv formată”, a fost Ion Scurtu, într-un 
studiu din 1908 dedicat celor patru portrete eminesciene. 
Spre deosebire de portretul praghez, trădând „reminis- 
cenţe ale vieții de actor”, prea pictural, cu trăsături „ca 
ieşite din inspiraţia unui mare artist al armoniei plastice”, 
al doilea portret, din tabloul colectiv Junimii, i se pare 
doctorandului în Eminescu de la Leipzig, editor al unor 
pagini inedite de proză ale acestuia, mult mai preţios, fiind 


ÎI 
1 G. Călinescu, Viaţa lui Mihai Eminescu, Bucureşti, Eminescu, 1973, p. 
318, Pornind de la fotografia realizată de fotograful ceh Jan Tomáš, la 
Praga, biograful poetului ne propune şi el un portret al tânărului 
student român, care frecventa seratele actriţei Frederica Bognăr de 
la Burgtheterul vienez: „Poetul era în această epocă de o frumuseţe 
de semizeu. Faţa sa deloc efeminată e făcută din linii şi suprafeţe 
spaţioase, de un geometrism fizionomic antic, iar în penetrabilitatea 
siderală a ochilor, în voluptatea glacială a buzelor ce zâmbesc cu 
desăvârşire abstracte, de un hieratism turburător. Privirea, de o 
grandioasă simplitate, are o elevație, o nepăsare de lume asiatice (p. 
134). Un îndrăgostit sedus definitiv de „portretul unui poet”, precum 
odinioară Veronica, iată o ipostază cu totul insolită a severului critic 


G. Călinescu. 

conformă cu imaginea autentică, pământeană a poetului. 
Dar nici prea pământeană nu e bine, precum cea din ultima 
fotografie de la laşi, din anii 1887-88, din păcate „cea mai 
populară” - interesante şi utile pentru avatarurile imaginii 
eminesciene sunt observaţiile lui Scurtu privind popula- 
rizarea acestei ultime fotografii la început de secol, prin 
miile de exemplare ale edițiilor Şaraga, prin reproduceri 
pe cărți poştale şi chiar prin opere plastice, precum 
portretul realizat de pictorița Cornelia Emilian Sevasos și 
expus la Pinacoteca Şcolii de Bele-Arte din laşi!. Poate că în 
mentalul colectiv această ipostază a poetului obosit şi 
bolnav consona cu un curent de simpatie față de tragedia 
ultimilor ani. Treptat însă chipul lui Eminescu detașat de 
învelișul lui uman, s-a spiritualizat, precum în icoanele 
bizantine, şi cea mai elocventă probă în acest sens a fost 
întoarcerea (și staționarea) la figura sa astrală” din prima 
tinereţe. Pentru loana Em. Petrescu, câştigată și ea pentru 
neașteptate declaraţii patetice, noi suntem, incontestabil, 
moştenitorii legali ai acestei imagini fotografice transmise 
de poet: „Avem oare dreptul să alegem, aşa cum fiecare 
dintre noi o face - fie şi inconştient - superbul portret 
eminescian de tinereţe, portretul vienez, cel al unui nespus 
de pur și de frumos exemplar uman sortit să suporte, zece 
ani mai târziu, nebunia care îi tulbură privirile limpezi, 
durerea peste care trece, în nebunie, euforic? Evident, 
dreptul acesta [...] ne este dat ca dreaptă moştenire a lui, a 
celui crucificat în gând, în trup şi în limbă, a celui care s-a 
retras în nebunie atunci când a devenit insuportabilă 
povara gândului menit să susțină lumile în ființă...” 
(Eminescu, poet tragic). Poate tot un poet, a explicat mai 
bine procesul acesta de hieratizare a imaginii lui Eminescu, 
prin componenta atragerii noastre în construcția și 
reconstrucţia ei. Ne aflăm, spune Nichita Stănescu, de astă 


dată în ipostază de critic şi teoretician literar, într-o zonă a 


incertitudinilor fizionomice. Pe Eminescu, noi „nu ni-l mai 
ibilitate”. 


putea imagina decât ca pe propria noastră sensi 
Fiecare adaugă monadei eminesciene „propria lui 
1 Ion Scurtu, Portretele lui Eminescu, Tipografia Bucureşti, Minerva, 
1908,p.12-14. 

monadă'!. 
Portretul fizic e tributar aşadar portretului moral și 


destinului scriitoricesc. O cascadă de metafore însoțesc 
acest chip în posteritate. La cele enumerate deja, dintr-un 
rezervor inepuizabil, mai adăugăm altele: un „sfânt 
preacurat al ghiersului românesc” (Tudor Arghezi), un 
„uomo universale” (Mircea Eliade), „cel mai echilibrat 
creier politic al României în creştere” (Octavian Goga), un 
„geniu politic” (Camil Petrescu), „profetul nostru provi- 
denţial” (Liviu Rebreanu), „cel mai ales dintre toți scriitorii 
acestui neam” (Mihail Sadoveanu), „numărul unu” al lite- 
raturii, (Marin Sorescu), „mai marele scrisului românesc” 
(Nichita Stănescu), „O sinteză unică” de romantism străin și 
folclor autohton (Eugen Ionescu), „o excepție inexplicabilă 
printre noi” (Emil Cioran) „chipul Infinitului din noi” 
(Adrian Păunescu). Bacovia vorbeşte şi el de „scrierile lui 
nemuritoare”, Blaga de „aura voievodală” a poetului. 
Revenind la Cioran, în fine, Eminescu e, nu că n-ar avea 
dreptate, o compensație pentru „toate prostiile României”. 
Uluitoare (şi singulară) această poziţie a sihastrului 
apatrid originar din Rășinarii lui Goga, contestatar în bloc 
al românilor, niciodată al lui Eminescu, care rămâne 
pentru el, observă bine Mihai Cimpoi, „pattern-ul ales, 
iubit, constructural, apropiat, prin congeneritate şi conge- 
nialitate”, pattern recunoscut fără ocol în revista „Secolul 
20” de autorul Culmilor disperării: Întreaga mea gândire 
vine din Rugăciunea unui dac”. Tot atât de bine el s-ar fi 
putut revendica și de la secvențele secunde ale Scrisorilor. 
Deocamdată, marele apologet și strateg al dezolării este 
singurul care O motivează şi prin fisura - rană deschisă - 
între Eminescu și neamul său. 

Întorcându-ne sub zodii mai faste, interesantă este și 
poziția avangardei româneşti, cea care decretase ritos prin 
vocea lui lon Vinea din Manifestul activist către tinerime, 
din 1924, „Să ne ucidem morţii!”, dar care, cum scrie Geo 


DD N a i 
1 Nichita Stănescu, Fizionomia poeziei, Bucureşti, Eminescu, 1990, 
p. 232. iata mu 

disperării , in 


2 Vezi Mihai Cimpoi, Cioran: eminescianismul „culmilor 
nr. 7, 2011, p. 29. 


„Caiete critice”, Bucureşti, 

Bogza într-o tabletă, fapt cu totul singular, s-a ferit să-l 
conteste pe Eminescu. Autorul Poemului invectivă îi 
închinase el însuși versuri omagiale în zbuciumata sa 
carieră avangardistă: „Mihai Eminescu mai tânăr decât noi 
cu un veac/şi mai bătrân decât unele pietre” (Parastas). Şi 
tot el îi va dedica peste ani în pomenita tabletă din 


Contemporanul” un adevărat poem în proză de rezonanță 


"eotestamentară: „În tinereţea mea, care â fost a unei 


iconoclastii totale, pe el nimeni nu l-a tăgăduit./În acea 
vreme, iu împotriva tuturor, 


noi am rostit un rechizitor 
clasici sau contemporani de mare prestigiu, dar pe el 
nimeni nu l-a tăgăduit./ Oricât de tare și din orice parte ar 
fi bătut vântul, şi oricât ar fi cântat cocoşii a treia oară, pe 
el nimeni nu l-a tăgăduit./Istoria literară va cunoaște alte 
generaţii iconoclaste, dar pe el nimeni nu-l va 
tăgădui./Atâta timp cât pe aceste pământuri, soarelui i se 
va spune soare, iubirii - iubire și poeziei, poezie, pe EL 
nimeni nu-l va tăgădui'1. 

Trebuie să le acordăm credit poeţilor în utilizarea 
ntelor specifice profesiei lor între care pe locul 
lțimea de imnuri, ode, laude, 
tedeumuri 
tori îndră- 


instrume 
întâi este metafora. Dar mu 
colinde, închinări, rugăciuni, tropare, canoane, 
şi acatiste, chiar când vin din partea unor scrii 
giţi, pot conduce la inflaţie şi la o tocire a puterii de 
concentrare a cititorilor. Îi acceptăm lui Tudor Arghezi, 
pentru că e Tudor Arghezi şi pentru că e însoţită de un 
îndemn la reţinere, această inscripţie” din anii săi târzii: 
„Păşiţi cu grijă tăcută, feții mei./Să nu-i clintiți nici umbra, 
nici florile de tei./Cel mai chemat s-aline din toți, şi cel mai 
teafăr/Şi-a înmuiat condeiul de-a dreptul în luceafăr”. Ori, 
din aceiași ani, această înfrigurată întrebare smulsă direct 
din minunaţii săi Psalmi: „Eşti al pământului, tu, Doamne, 
dintre lunci,/Ori ai rămas în ceruri ostatec de atunci?” . 
Sunt versuri ocazionale şi acestea, preţioase tocmai pentru 
acoperirea lor în aur garantată de prestigiul autorului lor. 
Dar ele vin de la un om care S-a aplecat de o viață, înce- 
pând cu 1912, asupra operei înaintașului său, cu 0 


ÎN NI 
1 Geo Bogza, Istorie literară în „Contemporanul', Bucureşti, nr. 24, 12 


iun. 1964. 

asumare fățişă, definitivă, organică a acesteia. Pe Eminescu 
el şi-l ia ca model, în ipostaza de smerit învățăcel, la 
silabisirea meseriei de scriitor, aşa cum o recomandă și 
altora: „Tânăr, mai puţin tânăr, vârstnic sau trecut, cum se 
poate spune cu eufemisme de politeţe, un scriitor rămâne, 
la toate vârstele, un debutant, care își începe în toate zilele 
slova. Arta e o neîntreruptă reluare a meseriei de-a capo. 
Felul de a lucra al lui Eminescu, identificat, nu pe 
confidente şi indiscreţii, ci pe opera lui, scrutată punct cu 
punct, silabă cu silabă, icoană cu icoană, expresie cu 
expresie ne-ar putea învăţa multe lucruri în ucenicia 
artistică” (s. n.). Conferinţa din 1943 din care am luat 
aceste rânduri conţine mostre de impecabile analize 
stilistice („stilul, încearcă o definiție proprie autorul, pare 
să fie meşteşugul de a da cuvintelor duritate, relief, culoare 
şi însufleţire”) fie la poezii de „o inegalabilă perfecțiune a 
sonorităţii, tehnică şi de expresie”, fie la un singur stih 
precum „În cuibat rotit de ape, peste care luna zace”, 
prefigurând pătrunzătoarele glose ale lui Constantin Noica 
la versul „Ca o spaimă împietrită, ca un vis încremenit”, ale 
lui Nichita Stănescu la „Nu credeam să-nvăţ a muri 
vreodată”, ori ale lui Mihai Cimpoi la distihul final din 
aceeași inegalabilă Odă: „Ca să pot muri liniştit, pe 
mine/Mie redă-mă!” 

Mulţi dintre cei convocați să spună ceva despre 
poetul preferat (unii află despre această preferință a lor 
abia cu prilejul respectivei convocări), fie ei poeţi sau 
muritori de rând, frisonaţi de prilej, o înţeleg ca pe o 
invitaţie la un concurs de frumuseţe, la care sunt aduşi 
să-şi expună epitetele și metaforele purtate în lesă, care 
de care mai arătoase. Mulţi sunt excedaţi de subiect. De 
aici, un abandon total, care nu face bine progresului 
nostru literar. Tânărul poet revoluţionar Mihai Beniuc, 
intuise ceva în poezia sa din 1934 adresată colegilor de 
generație (Poeților tineri), minată, din păcate, de prefi- 
gurări protocronice ale canonului literar proletcultist din 
anii 50, în care va deţine rolul de lider necontestat. lată 
versurile marelui „poet-cetăţean”, „rapsod al vremii sale” 
(Emil Boldan), reluate şi difuzate în anii respectivi la 
toate manifestaţiile dedicate lui Eminescu de mega- 

foanele propagandei comuniste: „Dar Eminescu nu 
cuprinse tot/În stuhurile lui dumnezeieşti./Durerea 
românească-i mult mai mare/Şi n-o cuprinde toată nici 
un cântec/.../Pe Eminescu noi, poeţii tineri,/Zadarnic 
încercăm, nu-l vom ajunge/Dar poate noi avem destinul 
falnic/De a suna din Trâmbiţele  Morţii/Sfârşitul 
Veacului/Și de-a vesti mulțimilor flămânde/0 Viață 
nouă”. Din păcate, nici Beniuc şi nici alţi „trâmbiţași” ori 
„toboşari” ai vremurilor noi”, nu tocmai puţini, Maria 
Banuş, Eugen Jebeleanu, Cicerone Theodorescu, Radu 
Boureanu, Marcel Breslaşu, Nina Cassian, Dan Deșliu, 
Victor Tulbure, Mihu Dragomir, Veronica Porumbacu, 
Eugen Frunză, A. E. Baconsky..., n-au probat capacități de 
egalare, ca să nu mai vorbim de depăşire, a performanţei 
literare ale premergătorului!. 

Nici după depăşirea urâciosului proletcult, situația nu e 
tocmai roză. Se ajunge uneori la o retorică de amvon prin 
cuvinte şi sintagme egalate doar de omagiile exclamate 
„cârmaciului” de tristă pomenire (sau poate erau o subtilă 
opoziţie la aceste omagii?) din care paradigmatică ni se pare 
ruga simfonică în Cel mai major, inserată de cunoscutul poet 
şi om de cultură Radu Cârneci în „Convorbirile literare” din 
1975, o adevărată summa a encomionului poetic eminescian 
pe care o redăm in extenso: „Doamne al nostru Celmaibun, 
Celmaifrumos,/Celmaitânăr, și Celmaiveșnic, Doamne al 
nostru,/sub Tine ne rotim aura pământului de taină,/sub 
Tine ochiul de lacrimă, sub Tine/voci de sânge, voci de 
piatră, voci de dincolo/sub Tine: durere din durere!/Tu, în 
fiecare stâncă, în fiecare arbore, în fiecare sămânţă/de la 
început ai fost şi rămâi Suflet de cer,/Duh al bătrânilor 
tineri, al părinţilor nenăscuţi,/- lină cernere-n dulce cenuşă, 
legănătoare tristețe -/Doamne al nostru: Pâine și Vin şi Zare 
şi Stea,/sub Tine adună-ne veşnic!/Voievod cu imnuri pe 
degete, cu cunună de sunete,/Doamne Frumosule, cu topuz 
de lumină peste/armoniile de frunze şi ierburi şi ploi şi 
clopote,/Tu care porţi Marea pe talpă, Codrul pe umeri, / 


1 Vezi, dintre radiografiile mai recente ale fenomenului, articolul lui 
lon Simuț, Canonul literar proletcultist, MI, Bucureşti, „România 
literară”, nr. 29, 2008. 

Aură peste vârstele noastre şi Binecuvântare,/Doamne al 
cântecului nostru!/Tu, Pisc în soare, Maică a râurilor,/Tu, 
Vale de aer, Tu, Bărăgan de morminte,/Tu, Botez de grai, Tu, 
Nuntă a sângelui nostru neostoit,/Tu, Minte şi Sabie pentru 
duşmani, /Invingătorule,/Doamne al pământului nostru!/ 
Primeşte-acum cădelniţare și smerenie foarte, /iată ge- 
nunchii şi frunţile noastre spre Tine, /iată statui de munți și 
temple în fiecare bărbat, /în fiecare femeie şi imnuri din 
pământul Tău rotund/spre Cerul Tău de nimb, pentru 
Tine Celmaiveşnic,/Luceafăr al duhului nostru, Doamne” 
ş.a. m. d. 1. 

Nu contestăm vocația lirică a autorului și nici dreptul 
de a-l evoca şi cinsti în graiul lui „poezesc” pe marele 
înaintaş. Dar, să recunoaștem, e prea mult, nici Psalmii lui 
David nu cuprind atâtea vocative, majuscule, superlative şi 
invocații divine. Textul pare un ambițios pariu cu cel deja 
amintit al lui Marin Sorescu din 1964, de care s-au 
suprasaturat serbările noastre școlare. În ceea ce ne 
privește, acestora le preferăm declaraţia de penitenţă a lui 
Adrian Maniu, la care subscriem și pe care am aşeza-o ca 
moto mărturisitor la orice culegere de dedicaţii lirice cu 
adresă eminesciană: „Gloata noastră deșartă îngaimă 
laude /preamărindu-te cu deşertăciunea noastră muri- 
toare” (Pentru proslăvirea și comemorarea lui Eminescu, 
1964). Am semna de asemenea şi îndemnul lansat peste 
câţiva ani de poetul Ilie Constantin privind întemeierea 
„cultului eminescian” prin lectura şi adâncirea operei 
acestuia și nu prin declarații şi spectacole festive. Pe 
aceeași linie se situează o „declaraţie de dragoste” 
stănesciană: „Să ne împrietenim cu Eminescu sărutându-i 
versul /iar nu slăvindu-l de neînţeles/Căci ce-a fost el n-a 
fost eres/şi sărutare de pământ îi fuse mersul” (De 
dragoste, 1980). Versuri precum acestea şi altele, din 
reviste (Lui Eminescu, Qvadriga,1964, Eminescu, 1970, 
Eminescu, 1978, Triptic eminescian,1983), se alătură firesc 


1 Radu Cârneci, Rugă la Luceafăr, în „Convorbiri literare”, Iași, nr. 1, 


1975, 
2 [lie Constantin, Cultul prin cunoaştere, „Luceafărul”, nr. 24, 14 iun. 


1969, p. 3. 

paginilor eseistice (adunate de Al. Condeescu în Fiziologia 
poeziei, 1990) şi, dincolo de orice circumstanţe festivistice, 
se detaşează net de corul de glorificatori ocazionali. Ele 
sunt rezultatul întâlnirii într-un „spaţiu mitopoetic” 
privilegiat, inaccesibil multora, și al conviețuirii apoi, în 
spaţiul propriilor opere, nici aceasta la îndemâna oricui, 
convieţuire, cum bine a remarcat regretatul profesor 
ieşean, Dumitru Irimia, realizată în două ipostaze, una 
poetică, a dialogului intertextual, alta, metapoetică, 
materializată în eseuri, interviuri și însemnări!. Avem aici, 
aşadar, o voce distinctă, ce se alege hotărât din zgomotul 
de fond al epocii în care a trăit şi a scris poetul 
Necuvintelor. Eminescu, citim într-o carte destinată 
elevilor, e legat de marile teme şi obsesii stănesciene. „În 
acest sens, ciclul celor 11 elegii poate fi citit în multe din 
paginile sale ca o replică majoră la problematica liricii 
eminesciene: cosmogonie, eros, relaţia cu divinul (absent), 
ars poetica, figurarea limbajului creator de realitate etc."2 
În continuare, propunem să ne oprim asupra acestei 
rumori generale, izolând din materialul publicistico-literar 
o serie de termeni, formule, expresii specifice. Ele ar trebui 
poate analizate, cu mai multă aplicaţie de un semantician 
calificat, precum profesorul Stelian Dumistrăcel, cu 
preocupări în domeniu, materializate în cursuri universi- 
tare, Antropologia comunicării, Cuvânt-text-discurs, Stra- 
tegii argumentative în discursul publicitar, Științe ale 
comunicării şi ale limbajului, sau cărți precum Lexic 
românesc. Cuvinte, metafore, expresii, Discursul repetat în 
textul jurnalistic, Limbajul publicistic românesc din 
perspectiva stilurilor funcționale. Până la o astfel de analiză 
pertinentă, propunem o simplă clasificare a formulelor de 
individualizare şi definire poetică, folosind ca material de 
bază volumul, deja citat, Eminescu - pururi tânăr (Dedicații 
lirice) din 1998, la care am adăugat şi alte mostre culese 


SITE EESE 
1 Dumitru Irimia, Ipostaze ale întâlnirii metapoetice între Nichita 
Stănescu şi Mihai Eminescu, Revista „Limba Română”, an XVIII, nr. 
7-8, 2008. 

2 loana Both, Monica Columban, Mihai Eminescu. Scrisori. Exerciţii de 
lectură, Cluj-Napoca, Casa Cărții de Știință, 2004, p. 102. 

din antologii ori din presa scrisă. Pentru început vom face 
observaţia că, într-un fel, modelul unor astfel de enunţuri 
retorice ni-l oferă poetul însuși în cunoscuta sa poezie 
Epigonii, cu încercarea de particularizare a scriitorilor din 
numitele „zile de aur” ale scrisului românesc prin apel la 
comparații şi metafore revelatoare, cu trimiteri deopotrivă 
la om şi la operă. Ele sunt arhicunoscute și chiar au 
pătruns în limbajul curent: „gură de aur”, „glas cu durere”, 
„firea cea întoarsă”, „cel trist și mic”, „liră de argint”, „cuib 
de-nţelepciune”, „finul Pepelei”, „rege-al poeziei”... Multe 
sunt exagerate, lucru recunoscut cu francheţe şi de autorul 
lor într-o scrisoare către lacob Negruzzi, dar motivate prin 
comandamente de ordin etic și, implicit, patriotic. Ca și în 
cazul urmașului său, Nichita, ele sunt de asemenea dovada 
cunoaşterii și aprofundării scriitorilor abordați. Dar în 
cazul multora din exemplele ce le vom da în continuare, ele 
nu sunt rezultatul a cine știe ce nopți nedormite de studiu 
istovitor dedicat vieții și operei lui Mihai Eminescu, ci 
adesea vin ca urmare a rugăminţilor vreunui prieten 
redactor de revistă presat să-și asigure un spațiu cores- 
punzător în numărul festiv al acesteia, la cifre rotunde de 
aniversări sau comemorări. 

Debutul absolut al dedicațiilor eminesciene îl repre- 
zintă poezia omului de cultură şi pedagogului romașcan 
Radu Melian, Eminentului poet Eminescu, publicată 
trunchiat de Augustin Z. N. Pop (care omite pasajul final 
privind „îngerul mângâietor” dătător de speranţă, al 
credinței, și semnalul „re-nvierii” transmis de „crucea 
divină”, care nu consonau cu politica curentă a partidului 
comunist). Nici antologatorii ulteriori nu s-au mai obosit 
să verifice sursa. Este meritul lui Ion Filipciuc de-a fi 
redescoperit cele zece versuri lipsă, dezgropându-le din 
presa vremii („Secolul”, ziar politic, judiciar şi comercial, 
Jassy, an II, nr. 28, 5 septembrie 1870, p. 2) 1. Profesorul şi 
criticul sucevean crede pe bună dreptate că poezia e un 
ecou la cele două poezii publicate cu câteva luni mai 


p 


1 Ion Filipciuc, Cea dintâi odă închinată poetului Mihai Eminescu, în 
Suplimentul „Răsunetul Cultural”, realizat de Societatea Scriitorilor 
din Bistrița-Năsăud şi USR Cluj, 4 apr. 2015. 

devreme în „Convorbiri literare”, Venere și Madonă şi 
Epigonii. Inclinăm să credem că poezia e un răspuns 
exclusiv la aceasta din urmă, către care fac trimitere 
cuvinte şi expresii precum: „sombrele" gânduri, „viermele 
îndoinţei”, trista „disperare”. Suntem de acord, iarăși, cu 
aserțiunea că acesta nu cunoştea poeziile de adolescență 
din „Familia”, căci atunci sfaturile ocupând majoritatea 
strofelor sale nu şi-ar mai fi avut rostul fiind contrazise de 
poezii precum Speranța ori Ce-ţi doresc eu ţie, dulce 
Românie. Poezia lui Melian e, nu atât o Odă, cât mai mult o 
Învăţătură către confratele mai tânăr cu două decenii, cu 
uşoare reproşuri şi cu recomandări de conduită literară, 
dar prima stofă cu bogatul ei pachet lexical hiperbolic 
merită revelată fiind o uvertură la discursul panegiric din 
anii următori: „Pentru ce sombru de gânduri, scoţi din lira 
ta duioasă/Cântul trist al disperării, mințind geniului 
tău,/Când accentul tău sonore, şi-a ta limbă-armo- 
nioasă,/Pune omul în uimire ca la cântul unui zeu” (s. n.). 
lată aprecieri mergând până departe, către ideile de 
inspiraţie divină și de geniu, pe care nici Titu Maiorescu nu 
va îndrăzni să le formuleze peste doi ani, în studiul său 
Direcţia nouă în poezia și proza română. Pe cât se poate 
omeneşte estima, eminescofilia (şi eminescomania) îşi 
încep lunga lor carieră sub auspiciile acestor patru versuri 
ale cvasi-anonimului Radu Melian. Al doilea poet în 
ordinea cronologică, responsabil de inaugurarea emines- 
cianismului în poezia românească este Veronica Micle, s-a 
spus asta la început de către Nicolae Iorga care vorbeşte de 
timpuriu despre „versurile celei mai delicate din scriitorii 
cari au adoptat formula lui Eminescu și cari încep a preface 
în « manieră » procedările lui originale”, apoi, de Tudor 
Vianu ce o include, alături de Samson Bodnărescu, în 
capitolul Afini ai lui Eminescu şi primii eminescieni din 
Istoria literaturii române, 1971, în fine, de biografi ai poetei 
precum George Sanda (primul poet eminescian, primul 
discipol care „a-nţeles măreţia geniului şi minunea 
apariţiei lui”), Nicolae Georgescu („eminescianismul este 
lansat și întreținut de Veronica Micle”), mai recent, într-o 
frumoasă carte apărută la laşi, Elena Vulcănescu. Critica a 
privit-o cu superficială îngăduință pe poetă. „Or, spune 

Antonio Patraș în prefața cărţii, lirica Veronicăi constituie 
fără nici un dubiu prima cristalizare vizibilă a 
eminescianismului...”! 

Revenim acum la angajamentul nostru privind clasi- 
ficarea procedeelor retorice de cuantificare a personalităţii 
şi operei scriitorului din discursul poetic posteminescian. 
Se înţelege, demersul nu este unul de evaluare şi 
ierarhizare axiologică, ci de rece statistică lexicală. Ne-am 
limitat numai la substituenţi ai numelui propriu Eminescu, 
cei mai mulţi fiind substantive sau locuţiuni substantivale 
ori adjective substantivizate, utilizate în titluri sau în 
context, deşi uneori pot să apară şi împreună cu acesta 
(„Lumina Eminescu”, „Patria Eminescu”...). Adesea ele apar 
în definiţii poetice, ca nume predicative în propoziție, 
precum „Eminescu este... Care sunt aşadar principalii 
termeni de nominalizare eminesciană? Nu avem certitu- 
dinea că i-am enumerat pe toţi (ne cerem scuze autorilor 
ce fără voia noastră i-am omis) şi nici că i-am încadrat 
exact în rubricile cele mai potrivite ale tabloului nostru. 
Menţionăm că n-am mai reluat termenii din cascada lirică 
a lui Radu Cârneci. În acest domeniu vast al lingvisticii de 
aplicație eminescologică, prima constatare e aceea că 
poeţii noștri, cei mai strașnici „veghetori la steaua 
Eminescu” (Th. Codreanu), sunt deosebit de inventivi în 
născocirea de titluri și porecle nobiliare. lată: 

].  Apelative de identificare nemijlocită. Titluri şi 
sintagme împrumutate din opera poetului însuşi: Luceafăr, 
cel mai des întâlnit, cu varianta în vocativ, Lucefere! şi cu 
dezvoltări diverse: Nepieritor Luceafăr, Luceafăr de lumină, 
Luceafăr auros, Luceafăr strălucitor, Sublim Luceafăr, 
Luceafăr umanizat, Luceafăr logodit cu geniu, Luceafăr plin 
de strălucire, Luceafărul la care mă închin, Luceafăr în delir, 
Luceafăr cu cer cu tot, Luceafăr sfânt!, Luceafăr pe pământ, 
Luceafăr românesc, Nemuritor Luceafăr, Visător Luceafăr, 
Chip de Luceafăr, Luceafăr în ianuarie, Luceafăr 
clar,Luceafăr trist, Luceafăr proaspăt, Luceafăr alb albastru, 


a acc coace 
1 Antonio Patraş, Pe urmele Veronicăi Micle în căutarea eternului 
feminin, în Elena Vulcănescu, Veronica Micle - Lumina dintre 
marmuri, laşi, Convorbiri literare, 2015. 

Luceafăr de mâine, Luceafărul nostru, Luceafăr al Patriei 
nemuritoare, şi chiar, helas!, Luceafărul gândirii comuniste. 
Din zonă apropiată: Hyperion, Tutelar Hyperion, Constelaţia 
Hyperion. Din aceeaşi categorie: Dionis, Geniu pustiu, Făt- 
Frumosul din lacrimă, Floarea albastră, Copilul cutreierând 
păduri şi izvoare, Romanticul cu ochi visători, Veșnic sedusul 
de steaua singurătăţii... 

2.  Apelative cosmologice: Stea, Steaua Eminescu,Stea 
de geniu, Stea din poveste, Stea în tărie, Marea stea, Steaua 
Alfa, Stea nepereche a poeziei, Steaua risipitoare şi 
generoasă,  Polară stea, Nemuritoarea stea, Astrul 
românesc, Astrul purității, Astru-geniu, Astru sfânt, Astrul 
culturii naţionale, Cosmic nume, Cometa Eminescu,Soare, 
Constelaţie, Superbă constelație,  Planetă luminoasă, 
Cosmonautul (acesta, o singură dată)... 

3.  Însemne ale sacralității: Dumnezeu, Doamne-al 
nostru, Dumnezeu român, Tânăr Demiurg, Nou Adam, 
Arhanghel, Arhanghel sfânt, Arhanghel-al-Visării, Dulce al 
poeziei Crist, Trist lisus, Mesia, Hristosul naţiei române, 
Mântuitorul meu, Mirele sacru, Magul, Preacuvântătorul, 
Sfântul, Un sfânt la masa cu lisus, Sfântă ființă, Sfânt din 
mare, Divinul Mihai, Îngerul păzitor, Preot sfinţit de mâna 
suferinţei, Catapeteasmă... 

4. Cuvinte şi expresii cu sens general hiperbolic: 
Piramidă, Ocean, Colos de piatră, Himerică splendoare, 
Gigant cu plete fremătând, Chipul infinitului din noi, 
Magnific arc de triumf, Eminescu cel Mare, Mihai cel viu, 
Lumina Eminescu, Arc luminos, Lumină eternă, Focar de 
lumini, Dulce capăt de lumină, Spirală de foc, 
Nemuritorul,Sublimul, Alesul, Eternul  Neîntrecutul, Pe 
deasupra  mergătorul, Înalta umbră,Veşnicia, Fiu al 
veșniciei, Continentul Eminescu, Infinitul Eminescu, Spaţiul 
Eminescu... 

5. Termeni de dimensionare mitologică, Zeul, Zeul 
Eminescu, Zeu românesc, Inhibitoriul zeu, Zeus în Olimp, 
Însuşi zeul, Zeu cu liră, Zeu de iubire, Zeul universal, Tânăr 
demiurg, Ursit Sisif, Phoenix, Orfeu, Marele Orfeu, Orfeu al 
mării... _ ; 

6.  Însemne ale regalității: Împăratul, Împărat în toga 
neagră, Împărat de cântec, Împăratul poeziei înserării, 

Împărat al cugetului nostru, Împărat al nopții-albastre, 
Monarh al cugetării, Eminenţa Sa, Măria Sa, Poet-împărat, 
Neprihănit Voievod, Voievodul pururi tânăr, Voievodul 
Poeziei, Voievod al lirei, Voievodul în Cuvânt, Voievod stelar, 
Domnul Poeziei, Înaltul Domn, Crai hierborean, Crai 
românesc, Rege Crai, Crai-Duh, Prinţul, Prinţul meu, Prinţ al 
poeziei, Prinț noptatic, Prinţ străveziu ca o floare, Prinţul 
melancoliei, Singur prinţ pierdut în zodii, Căpetenie a mării 
albastre... 

7.  Combinări oximoronice: Proletarul-împărat, 
Proletar și împărat 

8. Distincții republicane: Președintele Țării de Dor 

9. Caracteristici ale „poetului naţional”: Altarul 
nostru dac, Patrie de veci, Patria Eminescu, Țara Eminescu, 
Statuia vie-a-ntregii naţii, Sărbătoare a poporului, Spaţiul 
pur al nemuririi noastre, Țară nemurind vreodată, 
Duminica spiritului nostru naţional, Întruchiparea marelui 
nostru cântec, Esenţa neamului, Steaua cu noroc a țării 
mele, Cel mai iubit dintre pământeni, Poetul tutelar, Lumina 
României, Românul nostru sfânt, Statue vie-a-ntregii nații... 

10. Trimiteri la atribute morale și cetățenesc- 
patriotice: Profetul, Tribun legendar, Marele Tribun, Mihai 
Întregitorul, Biruitoarul, Revizorul nostru, Domnul mândriei 
noastre, Veșnicul învăţător, Lumina noastră suverană, 
Călăuz-a-nvierii, Duh de Libertate, Ghid, Cartea noastră de 
învăţătură, Veghetorul peste poporul Doinei, Steaua ce ne 
poartă, Plebei scut, Șfichi de bici, Demon trist al revoltei, 
Cruntul evului gropar, Ateistul, Martirul, Smeritul, Suprema 
speranţă... 

11. Indici caracterologici: Adolescentul genial, Palid 
solitar, Om duios mai frumos ca Făt-frumos, Marele poet 
sărac, Catargul singuratic, Imaculata solitudine... 

12, Atribute de proximitate:  Prietenului meu 
Luceafărul, Cotidianul Eminescu, Badea Eminescu, Bădia, 
Eminescu de fiecare zi, Dascăl şi sfătuitor al sufletului 
dezorientat, Ochiul Lăuntric, Anotimpul casnic Eminescu... 

13. Trimiteri la statutul literar: Poetul, Poetul nepe- 
reche, Marele Poet, Domnul Poeziei, Prinţ al Poeziei 
Române, Stăpân a toată poezia, Chip unic Poe- 
ziei Menestrelul-martor, Tezaur de versuri, Rege al limbei 

măiestre, Sfânt aed, Cioplitor de grai, Păstor peste verbe, 
Logos întrupat, Principe al postumelor,Cel mai mare bard, 
Marele martir al Logosului românesc, Alesul, Dante valah, 
Dăltuitorul, Vraciul, Vers de dor pururea răscolitor, Poet al 
marelui popor al florofilei, Glas de-alean, Viersul unui dulce 
grai amar, Zămislitor de clipe, Jar al poeziei româneşti, 
Cântarea cântărilor noastre, Geniul absolut, Geniul tuturora, 
Geniu - într-o lume plină de talente... 

14. Indici ai statutului de fondator al limbii române 
literare: Limba noastră, Carte de cetire, Cheia cu care 
pătrunzi în piramida gramaticii, Creatorul limbii noastre, 
Domnul slovei, Statornic domn „scripturelor române”, Domn 
atotputernic al limbii române, Domnul limbii românești, 
Voievod al limbii românești, Biblia limbii române, Dorul 
limbei române, Luceafăr între slove, Al mamelor noastre 
grai, Starea de graţie a limbii române, Lumină a limbii 
române, Domn peste Patria limbii române, Domnitorul 
limbii noastre, Limbii române faur, Rotundă patrie de limbă 
română, Făt-Frumos al limbii române, Viaţa limbii române, 
Profesor de limba română, Matcă-a Limbii noastre, Cetatea 
limbii române... 

15. 'Termeni de rezonanţă folclorică: Făt-Frumos, Gură 
de rai, Doină, Vraci, Cetitor de zodii, Cititor în stele, Fiu de 
doină, Gigantic Sfarmă-Piatră... 

16. Personificări: Munte, Stâncă pe câmpie, Columnă, 
Primăvară de mai, Lumina ce cuvântă, Întruparea luminii, 
Sideral catarg, Drumul spre eternitate, Vremea care vine, 
Foc gânditor, Gând lucid, Carte, Cuvânt, Grai, Tămadă, 
Cuvântul ce cuprinde-n el pe toate, Cântecul Cântecelor 
românești, Biblie de pâine, Triumful celor veşnic fără somn, 
Plâns, Izvor, Râu, Fântână, Hotar, Ogor, Nepotopit pământ, 
Pământul Eminescu, Val între albe stânci, Stâncă de lacrimi, 
Butur de altoaie, Arbore, Rădăcină, Trunchi, Ram, Codru, 
Codru des, Pădure, Pom înflorit, Tei sfânt, Cerb încoronat, 
Perlă, Mărgăritar, Corabie albă, Bucium, Însăși muzica, 
Sabie, Tămadă, Zbor albastru, Sfânt dor, Dor etern, 
Fereastră spre sufletul timpului, Oră etalon, Viaţa Eminescu, 
Stare de graţie, Mesianic verb de proletar, Veşnic tânăr mit, 
Bomba noastră nucleară, Bosonul Eminescu... 

17. Pentru pitorescul lor, iată şi câteva apelative în 


106 


Scanned with OKEN Scanner 


dialect aromân: Mânduiari, Marli Zbor, Marli Dor, Marea 
Vreari, impăratul poet. 

In spaţiul „nepoetic”, în jurnalistica ocazională sau chiar 
în eseistica mai elevată aceste formule de nominalizare sau 
de caracterizare se reduc la câteva cuvinte şi expresii de 
mare perseverenţă şi longevitate. Cum am mai spus, puţini 
din cei care le citează mai ştiu cine este autorul lor. Ele au 
devenit un fel de bun de patrimoniu la dispoziția tuturor. 
Un clișeu precum „omul deplin al culturii româneşti” 
lansat de Noica circulă liber, dar, lipsit de luxosul eșafodaj 
argumentativ, chiar dacă pe alocuri supradimensionat, al 
autorului lui, ajunge să nu ne mai spună nimic. Câţi s-au 
mai obosit să citească (şi să înţeleagă) splendida analiză 
nicasiană la un singur vers descifrat cu greu din 
manuscrisele poetului: „Ca o spaimă împietrită, ca un vis 
încremenit”? Câţi ştiu că sintagma atât de uzitată „poetul 
nepereche” aparţine lui Călinescu ? Sau că metafora de 
lungă carieră naţională „luceafărul poeziei româneşti” o 
datorăm unui jurnalist cvasi-anonim (C. B. Stamatin 
Nazone) depistată de loana Pârvulescu în necrologul din 
paginile ziarului „Adevărul', la 18 iunie 1889: „Luceafărul 
poeziei române, Mihai Eminescu, s-a stins”l, şi că ea a fost 
preluată doar după câţiva ani (1895) într-o lucrare 
academică budapestană de viitorul patriarh şi prim- 
ministru al României, Elie Miron Cristea? lată: „Talentul 
poetului s-a format încet, dar sigur, până ce a devenit 
luceafărul poeziei românești“. Am adăuga la toate acestea 
că ideea transferului de identitate de la poemul din 1883 la 
scriitor, înainte de Nazone, i-a aparținut totuşi Veronicăi 
Micle, care scria, la câteva luni de la îmbolnăvirea lui 
Eminescu, aceste versuri pioase în „Convorbiri literare”: 
„Dar tu ca un luceafăr departe străluceşti,/Abia câte o o 
clipă în cale-mi te iveşti,/Apoi dispari; şi-n urmă rămâi în 
gândul meu/Vedenie iubită la care mă-nchin eu'?. E 
adevărat, pentru a fi drepți, că tot geloasa acum muză 


n 
1 [oana Pârvulescu, Originea uni clișeu: „Luceafărul poeziei 
românești“, „România literară”, nr. 1, 1998. 

2 Veronica Micle, Să pot întinde mâna.. „Convorbiri literare”, nr. 8, 


1 noi. 1883. 

eminesciană repoziţionează aceeaşi onorantă distincție 
metaforică (în volumul său de Poezii din 1887) într-un 
context minimalizant, cam ţăţesc: „Tu luceafăr mi-ai fost 
mie/Ce în zori de ziuă luce,/Și-ai apus; - acum la soare/Eu 
privesc cu mult mai dulce” (Drag mi-a fost). Până la urmă, 
ca să încheiem discuţia, ideea nominalizării prin referire la 
titlul nobiliar de luceafăr, aparţine prioritar poetului 
însuşi; cu prilejul dispariţiei profesorului iubit de la 
Cernăuţi, „învăţăcelul” de 16 ani al acestuia își făcea 
debutul absolut în literatură printr-o „lăcrămioară” poetică 
ce se deschidea, în tonul de mai târziu al Epigonilor, cu o 
suită de metafore cosmice: „Îmbracă-te în doliu, frumoasă 
Bucovină,/Cu cipru verde-ncinge antică fruntea ta;/ 
C-acuma din pleiada-ţi auroasă şi senină/Se stinse un 
luceafăr, se stinse o lumină, /Se stinse-o dalbă stea!” (La 
mormântul lui Aron Pumnul). Să remarcăm în treacăt că 
trimiterea la luceafăr ca semn de identitate poetică, e mai 
bine şi mai frumos articulată la adolescentul Eminescu 
decât la mulți dintre urmaşii săi literari. S-au scris volume 
despre „poetul național”, dar abia în ultimul timp, după 
destule eforturi detectivistice, Dan Mănucă a stabilit 
paternitatea expresiei: lacob Negruzzi a folosit-o primul în 
Parlamentul României la 2 martie 1888, în vederea 
obţinerii unui „ajutor viager”. O pensie pentru „nenorocitul 
poet naţional Mihai Eminescu”, spune fostul director al 
„Convorbirilor..."!. Luată separat, fiecare din aceste formule 
sacrosante spune ceva esenţial despre poet şi, mai ales, 
despre cel ce a plăsmuit-o. Cumulate abundent, ele își 
pierd individualitatea şi se depun pe solul operei 
scriitorului ca o cenuşă încinsă, de sub care nu mai creşte 
iarbă proaspătă. Trecute din gură în gură se devalorizează 
treptat. Căci una e când le aşterne pe hârtie Arghezi şi alta 
când le tună în Parlament Leonida Lari ori Corneliu Vadim 
Tudor. Una când vorbeşte în cunoştinţă de cauză 
Constantin Noica despre „omul deplin al culturii 
româneşti” și alta când şi-o asumă în fuga condeiului un 
Ştefan Stan de la „Informaţia” de Teleorman. În aceste 


1 Dan Mănucă, Ce (mai) înseamnă „poet naţional”?, „România 
literară”, nr. 5, 8 feb. 2008. 

circumstanţe, este absolut firească saturația de clișee ale 
cititorilor mai tineri ai poetului, al căror portavoce devine 
poetul şi prozatorul lulian Tănase originar din Moinești 
(spiritul lui Tristan Tzara!), redactor la „Academia 
Caţavencu” şi „Kamikaze”, în răspunsul la o anchetă din 15 
ianuarie 2014, Cum vă raportați la Mihai Eminescu ca 
poet/-ă şi ca cititor/-oare? Ce (mai) înseamnă Eminescu 
acum?”: „La examenul oral de Limba şi literatura română 
de la Bacalaureat mi-a picat Mihai Eminescu, Scrisoarea [.... 
Eminescu mi-a fost, aşadar, favorabil, însă nu cred că s-ar fi 
numărat printre lecturile mele din adolescenţă dacă nu ar 
fi fost, prin excelenţă, Autorul Obligatoriu, neapărat cu 
majusculă. Comentariile literare, deșânțat encomiastice, pe 
care a trebuit să le citesc în școală și în care Eminescu era 
un fel de Cârmaci al Literaturii Române, Cel Mai lubit Fiu al 
Poeziei, Secretar General al Metaforei și Comandant 
Suprem al Forţelor Ritmate, îmi trezesc şi acum senzații 
neplăcute”!. 

În fine, aşa cum am mai arătat, ca un pandant la atâtea 
sloganuri ale noastre, simpli cititori sau docţi specialişti, 
referitoare la ființa şi opera poetului național, el însuși a 
devenit fatalmente un furnizor de clișee, recunoscut ca 
atare de un N. Beldiceanu, în poezia ce i-o dedică în 
„Contemporanul” din 1887: „şi ne-ai adus povaţă: « Să 
stăm la toate rece »/ Spunându-ne că-n lume « Ce-i val, ca 
valul trece »...”. Sintagme eminesciene intră, fără a se mai 
recurge la semnele citării, în canavaua versurilor poetului 
socialist: „Venea șoptirea nopții pe freamătul de frunză”, 
Zadarnic gândești astăzi la floarea cea albastră”, „Şi 
cumpăna gândirii ai cumpănit-o drept”, „Eşti osândit să 
suferi un dor nemărginit'..2 (S. n.). Tot acum, venit din 
aceiași familie ideologică, D. T. Neculuţă, glosează și el pe o 
temă astronomică eminesciană: „Vezi tu colo o mică 


cinci-poeti-contemporani-despre- 


1 www,bookaholic.ro/ancheta- 
-vladareanu-vlad-l-tausance- 


poetul-national-radu-vancu-elena 


iulian-tanase-si-razvan ţupâ... 
2 N. Beldiceanu, Geniu şi nefericire, „Contemporanul, nr. 4, 1998. 


Reprodusă puţin mai târziu pe prima pagină a revistei „Eminescu', 


număr unic, comemorativ, septembrie 1890. 

stea?/La ea e cale-atât de lungă!/Dar s-ar putea ca să s- 
ajungă /C-un drum de veacuri pân’ la ea...'1. Pe urmele 
Cătălinei, rugătoare la luceafăr, N. Tuliu își formulează și el 
chemarea erotică: „Aşa și tu, iubita mea,/Trimite-mi câte-o 
rază, /Căci eşti a vieţii mele stea/Ce-n vis îmi luminează!" 
Nefericitul  convorbirist bănățean loan Popovici- 
Bănăţeanu, după ce aruncă în foc, la sfatul lui Maiorescu, o 
seamă de imitații după Eminescu, eminescianizează în 
continuare pe un ton plângător: „A pustiu țârâiesc greeri 
prin câmpia sărăcită”; „Eu mă simt atât de singur şi atât de 
părăsit”...3 Fenomenul devine frecvent în primele decenii 
după moartea lui Eminescu. În suita de versuri timpurii 
închinate acestuia, semnate de poeți precum Vasile 
Voiculescu, Ştefan O Iosif, Dimitrie Anghel, Cincinat 
Pavelescu, Duiliu Zamfirescu, Anton Naum, o poezie a lui 
Victor Eftimiu din 1911, Lui Mihai Eminescu, devine un 
adevărat colaj, în fond comod, de citate: „Nu-și aduce glas 
de bucium blânda batere de vânt?/Ca un stol de corbi 
trecură deznădejdile grele.../Vin la cuibul tău acuma 
somnoroase păsărele/Să-şi ascundă sub aripă obositul 
căpuşor.../Ca şi ele dormi în pace, somnul dulce, somn 
uşor.../Or să-ţi cânte, de departe, singuratice izvoare, /lar 
pădurea murmura-va: numai eu ştiu să te-ascult./O, rămâi, 
rămâi la mine, te iubesc atât de mult!..."+. Tot în 1911, un 
amalgam nu tocmai fericit de versuri proprii şi citate 
găsim în piesa dramatică într-un act a viitorului Director 
Generat al Teatrelor din România, același Victor Eftimiu, 
Rapsozii, unde, în întâlnirea imaginară de la Mirceşti cu 
fantoma bardului cântat în Epigonii, Eminescu îi face un 
laudatio, împrumutând versuri din opera „regelui poeziei”: 
„Şi-ai spus ce gânduri poartă un om în mintea lui/Pe 
drumul de costișă ce duce la Vaslui...” şi chiar plagiindu-se, 
fără remuşcare, pe sine: „Nu, tu nu cunoşti amarul unei 


1 D.T. Neculuţă, La steaua, „Lumea nouă, nr. 15, 9 feb. 1887, p. 1. 

2 N. Tuliu, La o stea, „Lumea nouă”, nr. 14, 11 feb. 1895, p. 4. 

3 Versuri reproduse de T. Maiorescu, în vizibilă eclipsă critică, în 

amplul articol din 1995, loan Popovici-Bănăţeanu (Critice, Bucureşti, 

Minerva, 1984, p. 545). 

i Asii Eftimiu, Lui Mihai Eminescu, în „Românul literar”, 16 noi. 
11. 

nopți de nedormire,/Când în frigul ce te-ngheaţă te visezi 
al nopţii mire,/Şi-ai voi să-adormi odată somnul liniștii de 
veci./Nu, tu n-ai visat zadarnic mâini subțiri și buze 
reci../Pe când noi, noi epigonii cafenelelor deşarte...” 
(s.a.)!. Poetul dramaturg pare destul de încântat de 
procedeul poetic descoperit în tinereţe căci îl va relua la 
senectute, într-o poezie cu același titlu: „A fost odată ca-n 
poveşti/Un trubadur cu fruntea clară... ?. Îl încearcă şi 
Virgil Gheorghiu prin anii 20, într-o Eminesciană, pastişă 
după Floarea albastră: „Vino-n codru-adânc și tainic...”, 
„Coborând târziu la vale/Pe-o cărare,/Am să-ţi fur din 
mers uşor/Câte-o sărutare'î. De asemenea latinistul, 
cernăuţean, Radu Sbiera, pe urmele Scrisorilor: „Voi, eroi, 
voinici de modă, înţelepţi şi semizei,/Ce sunteţi decât o 
gloată de nebuni și de mişei...”. Nici un poet ca George 
Bacovia nu rezistă la ispita parafrazei la Eminescu: „La 
steaua care s-a desprins/Ce piere-acum în haos -/O inimă 
poate s-a stins/Spre veșnicul repaos...” (Ca mâine, 1936). 
Fenomenul merită studiat având în vedere amploarea 
pe care o capătă mai cu seamă producţiile ă la maniere 
de... Poemul Luceafărul mai ales devine terenul de încer- 
care a puterilor, pentru diverși aspiranţi la eternitate. 
Destul de timpuriu, în 1921, un lon Talpă scrie o 
„poveste în versuri după poezia Luceafărul a lui 
Eminescu”, unde Cătălina îl cheamă pe luceafăr prin 
cuvintele arhicunoscute din poemul pilot, „Cobori în 
jos...” etc., etc., dar acesta îi răspunde cu versurile lui 
Talpă, copiate parcă din scrisoarea de amor a lui Rică 
Venturiano: „Aicea lângă tine sunt frumoasa mea 
stăpână! /Căci dorul ce mă arde-n piept, spre tine mă tot 
mână./Cum înserează mă cobor din cerul plin de 
stele,/Ca în privirea-ţi să mă pierd, - tu viața vieții 
mele!”. La care, Cătălina, nemulțumită de transcriptul 
eminescian, o dă şi ea pe Talpeş: „Ce lin grăieşti, luceafăr 


ÎN INN N 
1 Idem, Rapsozii, în Eminescu - Steaua singurătăţii. Efigii şi secvenţe 
literare, Chişinău-Bucureşti, Litera-David, 1999, p. 408-409. 

2 Idem, Lui Mihai Eminescu, „Gazeta literară”, 21 mai 1964. 

3 Virgil Const. Gheorghiu, Eminesciană, în Cântările răsăritului, laşi, 


Viaţa românească, 192 5. 

blând! Ce dulce ţi-e vorbirea!/Ea-mi tulbură până-n 
adânc şi inima şi firea...” Ne oprim la prima parte a 
poemului talpian, rezistând cu greu ispitei de a mai 
reproduce şi comenta versuri din părțile a doua şi a 
treia, îi asigurăm pe cititori, cu mult mai amuzant- 
caricaturale!. Bibliografia eminesciană ne mai trimite la 
un profesor şi publicist de la Şcoala Normală „Gheorghe 
Asachi” din Piatra Neamţ, Victor Țăranu, cu o Poveste 
romanţată în versuri a poetului nostru pe canavaua 
Luceafărului apărută într-o publicaţie „dăscălească” 
locală, în 19402. După război, stilul și tonalitatea lui 
Eminescu se regăsesc deliberat în poezii semnate, 
printre alţii, de Gheorghe Tomozei (Călătorie de iarnă), 
Veronica Obogeanu (Eminesciană), Ion Bănuţă (Vis)... 
Tehnica citatului e aplicată bunăoară de Cicerone 
Theodorescu în poezia Din Eminescu, cu inserări de 
fragmente din Scrisoarea III). Scrisoarea cu pricina intră 
în preferința poeţilor din anii 50-60, căci, în ipostaza de 
erou de baladă, tânărul recrut Victor Tulbure se 
îmbărbătează înainte de tragere, ascultând-o recitată cu 
mult avânt de comandantul său de pluton: „În faţă, 
comandantul. O carte-n mâini ţinea./Cu glas adânc, din 
carte, plutonului citea./Nespusă-mi fu mirarea. În 
poeniţa ceea/N-aş fi crezut vreodată s-ascult Scrisoarea 
IIl-a/Citea din Eminescu, iar noi cu ochii treji/Vedeam 
aievea-n luptă lungi cete de viteji...”. Conform uzanțelor 
epocii, urmează nelipsita actualizare (suntem în plin 
„război rece”): „Pe urmă comandantul atât doar a mai 
spus:/« Vrăjmaşii noştri, crânceni cum alţii-n lume nu- 
s/Pe care nici Apusul nu poate să-i încapă,/Privesc la 
ţara noastră, râvnind pământ şi apă »”. În fine, mobilizați 
de severele avertismente ale lui Mircea, flăcăii răcani îşi 
intră în rol şi strigă cu mare însufleţire patriotică: „De-or 


1 lon Talpă, Luceafărul, Bucureşti, Institutul de Arte Grafice 
„Luceafărul”, 1921. 

2 Victor 'Țăranu, Povestea lui..., în „Apostolul”, Piatra Neamţ, nr. 5-6, 
mai-iun. 1940. Revista nu se găseşte, spre marele nostru regret, în 
bibliotecile ieşene. Poate că d-l Cristian Livescu, apreciat emines- 
colog, adânc implicat în viața culturală nemţeană, va descoperi 
poemul, cercetând vechiul fond publicistic din localitate. 

încerca să vie, aduși cumva de-un vânt,/l-om face să 
rămână o apă şi-un pământ”!, 

Mai puţin belicos, bătrânul poet nou-vieţist Demostene 
Botez, proaspăt sedus de „simfonia muncii şi-a uzinelor 
orchestre”, îşi începe și el o epistolă adresată poetului, 
împrumutându-i versurile din Scrisori: „Când cu gene 
ostenite, seara suflu-n lumânare,/Chipul tău cu fruntea- 
naltă ca luceafărul mi-apare”2. Procedeul e pastişat după 
puţin timp la fel de fără har de Anghel Dumbrăveanu: „Se 
bate miezul nopţii în clopotul de-aramă/$Şi versurile tale 
mă cheamă, mă recheamă”; „Din valurile vremii, cu- 
obrazul trist, răsari...” 3. Mult mai inspirat, un poet, şi el din 
vechea gardă, Radu Boureanu, își încheie o frumoasă piesă 
lirică omagială compusă cu ocazia comemorării celor 75 
de ani de la moartea lui Eminescu, tot cu un citat: „Si-n 
tâmpla nopţii când albește hornul/Veciei lui ce arde-n 
marea vatră/A inimii, peste cetăți de piatră/La fel de 
melancolic sună cornul". 

Mai aproape de noi, drumul, nu uşor de urmat, l-a 
trasat autoritar Marin Sorescu în 1964: „Au mai existat 
nişte codrii adânci/Și un tânăr care vorbea cu 
ei,/Întrebându-i ce se tot leagănă în vânt?”. lată-l încercat 
de un alt șaizecist, Damian Ureche, în versurile de debut 
ale frumosului său „poem Eminescu” din 1979: „Şiroind de 
adevăruri marea stea ne dă târcoale,/De din vale de vocale 
ne-nchinăm Măriei Sale”. Venind din aceeaşi generație, 
Adrian Păunescu nu poate nici el absenta din exempli- 
ficările noastre: „Pe lângă plopii fără soţ/Trec anii cu 
încetul/Și ei ar fi aproape toți/De n-ar lipsi poetul”. 
Fenomenul vizibil e radiografiat cu atenție în cartea deja 
amintită a Ioanei Bot dedicată „citatului eminescian” din 
poezia română de azi. De la vocabule şi sintagme emines- 
ciene preluate abuziv, grandilocvent şi fără har în discursul 
ui 
1 Victor Tulbure, Foaie de luptă, în vol. Cântece şi balade, Bucureşti, 


Editura Militară, 1963, p. 106-109. 
2 Demostene Botez, Scrisoare pentru Eminescu, n„ 
nr. 6, 1956, p. 89, 

3 Anghel Dumbrăveanu, Luceafăru 


p. 14. 
4 Radu Boureanu, Lui Eminescu, „ 


Viaţa românească”, 
l, „Scrisul Bănăţean”, nr. 6, 1956, 


Luceafărul”, nr. 6, 1964, p. 6. 

versificat ocazional-patriotic, începând cu epoca proletcul- 
tului, se ajunge la un dialog tulburător, reiterat obsesiv în 
poezia lui Nichita Stănescu, şi la o convocare în răspăr, 
tensionată, tragi-comică în esenţă, a marelui înaintaș, în 
poezia generației 80. Cercetarea profesoarei clujene se 
oprea la începutul lui 1987. Dar fantoma poetului, 
învăluită în somptuoase odăjdii de cuvinte, e mereu 
prezentă şi după acest an în conștiința naţiunii şi, cu 
certitudine, ea va mai tulbura încă somnul generaţiilor din 
primul secol al celui de al treilea mileniu. lată doar câteva 
mostre luate la întâmplare din producția „poetico-electro- 
nică” de ultimă oră, semnificative nu pentru vreo notabilă 
izbândă literară, ci pentru permanentizarea dorinței de 
dialog, liber de orice constrângeri, cu creația eminesciană: 
„Fiind poet tăceri cutreieram/şi mă opream ades lângă 
cuvânt/şi tâmpla mi-o apropiam/la blânda batere de vânt” 
(Costel Zăgan); „N-am crezut să-nvăț a-nţelege vreo- 
dată,/Ale tale tainice și gingaşe poezii,/Ce mă cufundau 
odată.../În apele adânci, pustii” (Marian Hotcă); „Şi dacă" 
peste „vârfuri" zbori/Cu "somnoroase păsărele",/Să-mi 
laşi un semn de cuib, în stele” (Daniel Aurelian Rădulescu). 
Pe urmele Ioanei Bot, Mihai Cimpoi a surprins schimba- 
rea de paradigmă în poziționarea generației de azi față 
de poezia lui Eminescu: „Eminescu nu mai apare ca 
figură divină, eroică, « deplină » (sub aspectul personali- 
tății), ci ca un partener egal, ca un con-vorbitor de masă 
rotundă pe marginea marilor teme eterne” (s. a.) 1 

Nu lipsesc după 2000 încercări de a-l împăca pe autorul 
tensionat-cenzuratei Ode (în metru antic) cu liber-turbu- 
lentele noi generații. Sunt astfel tineri poeţi şi critici de 
poezie care-l apropie de douămiiști. Dar trebuie să recu- 
noaştem și existența unei incompatibilităţii organice 
dintre poezia lui Eminescu, de largi orizonturi şi profun- 
zimi, și cea douămiistă, cu cele două direcţii mai vizibile ale 
sale, mizerabilistă şi minimalistă. Nu-i vedem pe Ruxandra 
Novac sau Dan Sociu, de exemplu, scriind versuri precum 
„Hai în codru cu verdeaţă...”, ori „Trece lebăda pe ape...” 


1 Mihai Cimpoi, Întâistătătorul, în Eminescu - pururi tânăr. Dedicaţii 
lirice, [Vol. 1], Chişinău-Bucureşti, Litera-David, 1998, p. 17. 

Fără a încălca, doamne fereşte, dreptul celor afiliaţi 
minimalismului la libertatea cuvântului, observăm de 
asemenea că nu există o punte de acces între larga 
desfăşurare de aripi și zborul uranic din Povestea magului 
călător în stele ori Sărmanul Dionis şi eşuarea poeziei 
douămiiste în „apa incoloră, inodoră și fără gust” a unei 
existențe anodine lipsită de așteptare şi orizonti. Nu-l 
putem vedea cu nici un chip pe autorul lui Memento mori 
intitulându-şi volumul său de versuri Circul domestic, Ruj 
pe icoane, Casa din lame de ras, Nuferii mor în cadă ori 
Borcane bine legate, şi nici etalând arte poetice ca aceasta 
dintr-un interviu al anului 1999: „poeziile mele de până 
acum au fost ale unui om ratat, ale unui hoit care ținea 
un buchet de flori în mână“. Dacă poezia lui Eminescu 
este una a plinului expresiv şi existenţial, poezia în 
discuţie este una a golului, cum susține Daniel Cristea- 
Enache, o poezie a lui fără: „Fără rimă, fără ritm, fără 
tropi, fără o cât de difuză simbolistică, fără alt semantism 
decât cel, primar, al simplei denotații, fără ortografie şi, 
bineînţeles, fără lirism '2. O perspectivă, ca să zicem așa, 
minimalistă e de observat şi în efortul de detabuizare şi 
aducere pe pământ ale lui Eminescu din „Dilema', cu 
accentul pus, de exemplu, de Mircea Cărtărescu pe 
„faptul” biografic chiar dezagreabil, cum era acela al 
manşetelor neprotocolare din amintirile Mitei Kremnitz 
ori al ploşniţei vestimentare inventată de „romancierul” 
Eugen Lovinescu. Intenţia scriitorului contemporan, 
teoretician al postmodernismului, dar şi analist, încă din 
epoca examenului de licenţă, al operei eminesciene 
(Visul chimeric, Editura Litera, Bucureşti, 1992), era 
desigur aceea a corectării imaginii plutitoare, serafice, a 
omului, colportate de mit, și a redării chipului şi condi- 
tiei sale reale, de ziarist obscur, obosit şi îmbătrânit 
prematur, în forfota bucureşteană a vremii. De ce sa ne 
supărăm pe Cărtărescu? Nu altfel și-l reaminteşte prin 
1892 pe redactorul de la „Timpul” unul din împătimiții 


ÎI N N e 
1 Daniel Cristea-Enache, Minimalismul, » 


2005. 
2 dem, art. cit.., loc cit. 
115 


România literară”, nr. 21, 


Scanned with OKEN Scanner 


săi idolatri, Alexandru Vlahuţă: „Câte nopţi petrecute cu 
condeiul în mână! Ş-a doua zi, palid, nepieptănat, plin de 
cerneală pe degete, c-un teanc mare de foi scrise intra în 
tipografie, unde rânduia materia, redacta informații, 
făcea corecturi, şi numai sara, când gazeta începea să se 
vânture la roată, atunci își aducea şi el aminte că e trudit 
şi n-a mâncat nimic în ziua aceea”l. Şi nu altfel se 
proiectează pe sine însuși chiar Eminescu în Sărmanul 
Dionis, a cărui „vizuină”, cu pereţi mucegăiți și înnegriţi 
de ploaie, cu tavanul de grinzi mohorâte şi cu zăbrele 
rupte la ferestre, calchiază, opinează Nicolae Petrașcu, 


„probabil una din locuinţele lui”. 


1 Alexandru Vlahuţă, Amintiri despre Eminescu, „Familia, 
nr. 16, 1892. Cf. Mihai Eminescu în amintirile contemporanilor. 
Antologie de Daniel Corbu, lași, Princeps Edit, 2005, p. 342. 

V. Cu Eminescu la congresul naţional 
de hiperbole 


„Exageraţie consistă în esenţă în aceea că 
dividem un finit printr-un infinit ce crește în 


progresiune.” 
Mihai Eminescu 


„Potrivit zelatorilor în registru hilar ai 
poetului, Eminescu ar fi "cel mai" în variate 
domenii ale spiritului, de la poezie la istorie, 
politică, filosofie, economie, pedagogie, religie 
etc, un fel de geniu enciclopedic care și-a spus 


în toate ultimul cuvânt.” 
Mihai Zamfir 


Când, în anii 30 ai veacului trecut, G. Călinescu a lansat 
pe piață volumele sale despre Eminescu, pachetul de 
acțiuni pe numele acestuia atingea la bursa de valori a 
României interbelice cote maxime. Intrasem, cum s-ar zice, 
în „obsedantul deceniu Eminescu”. „Negocierile” privind 
imaginea poetului nostru reprezentativ făcuseră ca 
balanţa să se încline definitiv în favoarea partidei 
adoratorilor săi. Cei câţiva firavi opozanți („detractori” 
pre-dilematici) păreau definitiv morţi și îngropați!. Dar, 
deşi oferta era deosebit de generoasă, cererea devenea tot 
mai insaţiabilă; de aici, inflaţia şi producţia de monedă 
falsă. Asumându-şi calitatea de major shareholder în 
întreprinderea de capitalizare a noului zăcământ național, 
criticul nostru a încercat, printr-un management abil, să 
ţină lucrurile sub control, în vederea obţinerii unui profit 
maxim, dar fără iluzii deșarte. Sunt îndeobşte cunoscute 
avertismentele şi îndemnurile la prudenţă ale lui Călinescu 
formulate, cu ştiuta-i vervă polemică, la începutul 
DN DI IAN NN N se a 
1 Q resuscitare a acestora, în vederea redeschiderii dosarului şi a 
reabilitării măcar a câtorva dintre ei, o întreprinde criticul ieşean Al. 


Dobrescu în trei volume antologice incitante, bine apreciate, 
Detractorii lui Eminescu, 2002-2008, la care se adaugă masiva sa 


ediție Anghel Demetrescu, din 2007. 

capitolului Cultura din Opera lui Mihai Eminescu. lată: 
„Precum Dante ajunsese în Italia cripta tuturor 
înţelepciunilor omeneşti, Eminescu a ajuns și el, în lipsa 
unei critici adevărate, începutul şi sfârşitul oricărei 
discipline, autoritatea supremă”... Privită în contextul 
unor „false idolatrii” şi „exagerări de cult”, şi a obligaţiei de 
a studia opera poetului „în spiritul adevărului și cu o 
pietate care să nu degenereze în caricatură”, aceste 
rânduri şi-au păstrat actualitatea. Preluând rezervele și 
semnalele de alarmă ale marelui critic și istoric literar, Al. 
Oprea socotea în 1980 că ele se aplică, mai cu temei, 
speculațiilor generate de publicistica eminesciană, deve- 
nită „hrana preferată a amatorilor de fraze grandilocvente 
şi de revelații psihice”, mai ales pagina de coloratură 
naţională fiind „luată în antrepriză de cele mai reacționare 
cercuri politice ale vechii Românii”. Dar prefațatorul 
volumului al IX-lea din Ediţia Perpessicius a Operelor 
eminesciene, la care recunoaştem și poncife frazeologice 
ale „noii” Românii, cădea el însuși în capcana concesiei față 
de ideologia de data asta partinic-comunistă a epocii, 
vorbind de o publicistică „atât de legată de suferinţele şi 
aspiraţiile claselor de jos”. În realitate, textul jurnalistic 
eminescian, de orientare conservatoare în esență (loan 
Stanomir), e „valorificat” de toate curentele noastre 
naţionaliste şi extremiste, de la dreapta la stânga, 
ajungându-se chiar, cum arăta Lucian Boia, ca, la 
centenarul din 1950, poetul să fie asumat, simultan, şi de 
oficialitățile comuniste din țară, dar şi de opozanțţii anti- 
comuniști din exil, precum Mircea Eliade sau Carol al II-lea. 
Ca să mai venim cu un exemplu, iată, cu ocazia aceluiași 


1 G, Călinescu, Opera lui Mihai Eminescu, Il, Bucureşti, Minerva, 1985, 
p. 5-6. Să remarcăm că despre o primă şansă de egalare a lui Dante, 
din păcate ratată de poet, vorbeşte Elie Miron Cristea în teza sa de 
doctorat budapestan, din 1895: „Dacă n-ar fi fost bolnav, dacă n-ar fi 
avut decepţii și dacă nu s-ar fi întâlnit cu Schopenhauer şi cu 
budismul, Eminescu ar fi putut fi pentru români ceea ce este Dante 
pentru italieni”. Integrarea lui Eminescu în familia „acelor spirite 
înflăcărate în fruntea cărora stă Dante” o aflăm şi la un reputat 
eminescolog maghiar din anii postbelici, Lâsl6 Gâldi. Asocierea este, 
vom vedea, longevivă. 

centenar, fostul colaborator al lui Corneliu Zelea Codreanu 
şi al generalului Antonescu, acum în exil, Constantin 
Papanace, conferenţiază la Roma despre „Mihai Eminescu 
un mare precursor al legionarismului românesc”, susţi- 
nând sus şi tare că „nimeni altul ca dânsul nu este mai 
aproape de sufletul legionar”!. De altfel, fostul său Căpitan 
(„Garda de fier”), care-şi revendica naționalismul extrem 
de la paşoptişti şi junimiști, respingea acuza că el ar 
reedita ideologia germană, „când în realitate, după atâţia 
zeci de ani, Berlinul este acela care intră pe linia Conta, 
Eminescu şi ceilalți”2. Eminescu anticipându-l pe Hitler! Un 
protocronism legionar cu câteva bune decenii înaintea 
celui inițiat de comunişti! Să adăugăm că legionarii 
anticipă şi encomionul superlativo-misticoid al vremilor 
noastre prilejuit de poet. Pentru preotul Ștefan Pelaghiță, 
rătăcit pe meleaguri argentiniene, fostul Căpitan al Gărzii 
de fier este Moise, Bazileu, Luceafăr, „un mare profet”, „cel 
mai mare geniu”, „omul cel mai de seamă pe care l-a născut 
vreodată neamul.”3 Poposind pe versantul opus, Eminescu 
e cel ce renaşte şi se regăseşte la adevărata lui valoare prin 
întâlnirea providenţială cu marele Partid, ahtiat de poezie, 
al proletariatului, cum ne încredințează un vajnic „toboşar 
al timpurilor noi”, Alexandru Andriţoiu: „Astăzi, în 
condiţiile socialismului, Eminescu şi-a găsit adevărata 
prezență în patrie şi peste hotare, datorită partidului 
săvârşitor al revoluției ce împlinește aspiraţiile de veacuri 
ale poporului. Este partidul care găsește întotdeauna timp 


n 
1 Constantin Papanace, Mihai Eminescu un mare precursor al 
legionarismului românesc, Roma, Armatolii (colecţia „Biblioteca 
verde”), 1951, p. 16. Teza precursoratului legionar eminescian e de 
viață lungă, întinsă din perioada interbelică, când Vasile Marin 
vorbea de „arhangelismul legionar încadrat în făgaşurile geniale ale 
lui Eminescu.. uriașul deschizător de drumuri” (Crez de generație) şi 
până aproape de noi, când lon Negoiţescu, cu riscul de a ne șoca, ne 
încredințează că „este bine să se ştie că Mihai Eminescu este un 
proto-legionar, ideile sale stau la baza ideilor politice ale lui Cuza, 
Nae lonescu, Codreanu și Sima” (răspuns la un chestionar din ziarul 
„Baricada”). 

2 Corneliu Zelea Codreanu, Pentru legionari, laşi, TipoMoldova, 2011. 
3 Ştefan Pelaghiţă, Garda de fier spre reînvierea României, Buenos 


Aires, editura autorului, 1951. 

pentru poezie, - el însuşi mare poet al sufletelor noastre, 
însufleţitorul noului patriotism în care opera lui Eminescu 
sună armonios”, 

În ceea ce priveşte afirmaţiile ironice ale lui Călinescu, 
dincolo de corul de proteste ale celor ce li s-au părut că 
înseamnă o obstrucţionare a ritualului eminescologic (s-a 
vorbit cu reproş chiar de un „jug călinescian”), să 
remarcăm şi noi că ele sunt atenuate până la urmă de 
propria-i întreprindere, model de erudiție și clarviziune, 
înălțând o construcție exegetică de mari dimensiuni, 
cuprindere şi frumusețe. Întreaga lucrare, din care nu 
lipsesc superlativele, validează astfel de rânduri din acelaşi 
capitol: „Ca poet, Eminescu a fost cel mai cult dintre poeții 
noştri, cu cea mai ridicată putere de folosire a tuturor 
factorilor de cultură...”. Fără ca prin aceasta, îşi ia măsură 
de siguranță criticul nostru, să se transforme într-un 
„monstrum eruditionis”. Dacă o comparaţie cu Dante i se 
părea criticului, cum am văzut, forțată, el nu-și refuza 
totuşi plăcerea asocierii poetului român, în numeroase 
ocazii, cu o personalitate de talia lui Goethe. Chiar primele 
rânduri din monografie trimit către o astfel de asociere: 
„răsfoirea manuscriselor sale ne dezvăluie un Eminescu 
plănuind mari compoziții lirice şi dramatice, un poet cu 
năzuinţa grandiosului şi a organicului ca și Goethe”. 

După Călinescu, astfel de asocieri devin curente până la 
saturație în eminescologie, campionul lor fiind neîndo- 
ielnic, Edgar Papu, „părintele protocronismului”, care 
introduce în discuție, mai apăsat, o coordonată precum 
anticiparea (devansarea) de către Eminescu, dar şi de alți 
conaţionali, a unor curente, teorii și practici moderne din 
filosofie, ştiinţă, literatură, româneşti şi universale. Perso- 
nal, acest demers al lui E. Papu ne aminteşte de excesele 
din manualele epocii staliniste, unde, într-un mixaj 
ameţitor de real și imaginar, ruşii erau, cu câteva zile mai 
înainte față de alții, inventatorii de drept ai becului electric 
(Alexandr N. Lodâghin), ai radiofoniei (Alexandr Popov) şi 
ai rachetei  interplanetare (Konstantin Țiolkovki), 


1 Alexandru Andriţoiu, Poet al poporului român, „Luceafărul”, nr. 12, 
6iun. 1964, p. 2. 

adevărații descoperitori ai geneticii (I. V. Miciurin) și ai 
agrobiologiei (Trofim Lâsenco), primii experimentatori ai 
vieţii produsă în laborator din materie noncelulară 
(Aleksandr I. Oparin, Olga Lepeşinskaia), primii explora- 
tori la Polul Nord (Ivan Paparin), primii inițiatori în teoria 
şi practica educaţiei colective (A. S. Makarenko)... Sovieticii 
au fost, aşadar, primii protocronişti în plan mondial! 
Revenind pe meleagurile noastre, autorul cărții din 1971, 
reeditată la „Junimea” în 1979, Poezia lui Eminescu, crede, 
de exemplu, în răspăr cu o elită de latiniști ce-l caută, ca o 
posibilă reminiscență literară, pe celebrul „dulce” emi- 
nescian acasă la Sapho, Catul, Posseidipos, ori cu Tudor 
Vianu, care-l priveşte doar ca pe un element nevinovat al 
recuzitei romantice, că poetul nostru este cel dintâi care 
„trăieşte dulcele ” cu o „intensitate și bogăţie de nuanţe” ce-l 
fac să depășească cu mult primele inițiative romantice în 
această direcție (Alecsandri la noi, Lamartine, la alții). Mai 
mult, nesocotind avertismentul lui Călinescu, el susține că 
Eminescu, în demersul său de „promovare lirică a dulce- 
lui”, este „egalat numai de Dante în toată literatura univer- 
sală”. Adăugându-i în această asociere pe Shakespeare şi 
Goethe şi pornind de la neșansa unei vieți prea de timpu- 
riu curmată, Edgar Papu distinge în persoana poetului 
român „pe un mai nefericit egal al lor”1. Exemplele pot 
continua. Motivul „prăbușirilor de lumi, întrece, prin „infi- 
nita forță sugestivă a evocărilor eminesciene” maniera 
„exterior descriptivă” hugoliană și, mai mult, „toate antece- 
dentele romantice”. El se distinge, de asemenea, printre 
cei dintâi poeţi europeni de factură majoră în care se află 
înscrisă întipărirea filosofiei lui Schopenhauer”, fiind 
urmat în această privință doar de figuri strălucite ale 
Germaniei, precum Nietzsche şi Wagner. Criticul nu face 
economie de superlative: marile „gesturi cosmice” din 
postuma Memento mori fac din autorul ei „unul din cei mai 


oost 
1 Th. Codreanu va relua, apăsat, constructul imaginar al magiştrilor 
săi declaraţi, Papu şi Noica. Eminescu este aşadar „afin în domeniul 
cunoașterii «interdisciplinare» cu Leonardo da Vinci, Dante şi 
Goethe” (Mihai Cimpoi, Dialog cu Theodor Codreanu, în Spre un nou 


Eminescu, Bucureşti, Eminescu, 1995). 

mari poeţi titanici ai lumii”1. Eminescu este, de asemenea, 
„unul din cei mai nuanţaţi şi mai profunzi reprezentanţi ai 
sinesteziei în lirică”; dar, prin „vizualitate activă”, el ajunge 
să privească, sfidând timpul, „prin ochii veacului nostru”. 
Cu aceasta, ajungem la dezavuarea formulei restrictive şi 
minimalizatoare „Eminescu, ultimul romantic european”, 
în favoarea înscrierii sale printre cei dintâi reprezentanți 
ai post-romantismului de nuanţă modernă, sincronic şi 
„fără urmă de influenţă” cu marii poeţi simbolişti contem- 
porani ai sfârşitului de secol XIX. Mai departe, el se 
distinge ca purtător de „germeni anticipatori' ai epocii 
următoare, ajungând, prin Oda (în metru antic), nu numai 
la „repudierea” din perspectivă modernă a romantismului, 
dar şi la „acel existențialism difuzat abia în veacul nostru și 
care se dirijează către regăsirea ființei în cadrul expe- 
rienţelor-limită”. Poezia citată reprezentă, astfel, „poate 
prima valoroasă piesă lirică a existenţialismului'”. Mai 
departe, printr-o „zonă minus a grotescului”, Eminescu se 
apropie şi de cultivarea inovatoare a absurdului în 
literatura europeană?. Din seria de raportări europene ale 
lui E. Papu, mai rezonabilă este desigur aceea, cu bătaie 
mai scurtă, la postromantism. Romantic până în măduva 
oaselor, cum s-a şi autodefinit, Eminescu tentează, ca și alți 
congeneri, mari reprezentanţi ai curentului, la modul 
intuitiv, modalităţi şi direcții ale poeziei sfârşitului de 
secol, fără ca, totuşi, să dea pe undeva vreun semn că i-ar fi 
citit pe contemporanii săi simbolişti Charles Baudelaire, 
Paul Verlaine, Stéphane Mallarmé, Arthur Rimbaud, ca să 
nu mai vorbim de un Georges Rodenbach ori Algernon 
Charles Swinburne. Ne-am bucurat să vedem o astfel de 
invitaţie la prudenţă din partea unui reprezentant al noii 
generaţii critice, care propunea, într-o recenzie la cartea 
lui Caius Dobrescu Mihai Eminescu. Imaginarul spațiului 


1 Într-un registru acustic mult mai relaxat, Matei Călinescu vorbeşte 
și el în volumul său de debut editorial, înainte de stabilirea în Statele 
Unite, de această dimensiune a operei eminesciene (Titanul și geniul 
în poezia lui Eminescu, 1964). 

2 Vezi Edgar Papu, Universalitatea lui Eminescu, în Poezia lui 
Eminescu, laşi, Junimea, 1979, p. 186-208. 

privat. Imaginarul spaţiului publicîn acord cu eforturile 
autorului braşovean de ne oferi imaginea unui scriitor 
racordat la „un sistem poetic perfect congener cu secolul 
său”, să rămânem doar în limitele acestui post-romantism 
de final de secol. Altfel, crede tânărul profesor ieşean, prea 
mult „aplomb encomiastic”, prea multe „excese proto- 
croniste”, prea multă „vlagă sofistică” s-au consumat 
pentru a-l face pe Eminescu un poet modernist şi chiar 
postmoderni. 

Reluând argumentele din Poezia lui Eminescu, Edgar 
Papu își fundamentează teoriile protocroniste în celebrul 
volum Din clasicii noștri, 1977, în mod substanţial, pe 
analiza operei eminesciene. De sub hlamida lui Edgar 
Papu, care, e adevărat, nu şi-l asumase încă pe Heidegger 
(o va face abia în cartea apărută postum Eminescu într-o 
nouă viziune), răsar alți propovăduitori de priorități 
româneşti, fanatici declaraţi ai amintitului protocronism, O 
parte din ei drapați în somptuoase mantii academice sau 
senatoriale: Dan Zamfirescu, Marin Mincu, Henri Zalis, Ilie 
Bădescu, Ion Coja, Corneliu Vadim Tudor, Paul Anghel, S. 
Damian... Între aceştia, din păcate, şi moldoveni de-ai 
noştri, precum Í. Constantinescu, Th. Codreanu, G. Popa, de 
altfel, nişte minţi cu totul luminate. S-a ales praful din 
pozitivul spirit critic junimist, de parcă nici nu s-ar fi 
născut în paginile „Convorbirilor literare” din capitala 
moldavă. Şi parcă nu aici ar fi apărut, în contextul „primei 
bătălii canonice” (N. Manolescu) din cultura română, 
avertismentele privind „megalografia” lansate de Titu 
Maiorescu, fără îndoială, primul adversar al protocro- 
nismului românesc. Căci preferința pentru cuvinte balo- 
nate și comparații mirobolante e meteahnă veche la 
români și ele au fost ridiculizate de mentorul junimist în 
două celebre articole din 1869 (Observări polemice) şi 
1873 (Beţia de cuvinte în „Revista contimporană ”). Înaintea 
lui Călinescu, moda „cochetăriilor cu alte literaturi”, a 
asocierii de exemplu cu Dante, e descoperită de Maiorescu 
la un „ante-luptător” precum lustin Popfiu: „lira română - 


N N a 
1 Bogdan Crețu, Între privat şi public: un alt Eminescu?, „Convorbiri 


literare”, nr.1, ian. 2006. 

ne încredința preotul și publicistul orădean - de sub 
degetele lui Murăşanu, Sion, Tăutu, Baronzi se aseamănă 
cântărilor lui Oraţiu şi Dante”. Mentorul junimist devine, 
neîndoielnic, un denunţător al protocronismului: „noi 
răspândim încrederea că am întrecut cultura Occidentului 
şi susţinem pe toate tonurile că prin un privilegiu special al 
naturei tot ce iese din capul nostru este mai presus decât 
tot ce se află în capetele altor popoare”!. Iată-l blamat în 
paginile „Convorbirilor literare” din acei ani pe înaintașul 
lui Edgar Papu în persoana prolificului istoric, scriitor și 
gazetar, Vasile Alexandrescu-Ureche, cel care, alăturându-l 
pe „sublimul” Văcărescu „germanului practic” Goethe, se 
întreabă cu modestie: „Suntem oare pretenţioşi procla- 
mând superioritatea poeziei lui Văcărescu?”. lată-i și pe 
viitorii susținători ai prefigurărilor ştiinţifice româneşti, 
modeşti avatari ai aceluiași năstruşnic savant cu „şapte 
nume” (M. Eminescu), exeget acum al lui Miron Costin: 
„Care e meritul lui M. Costin ca om de ştiinţă? Dar ce 
dezvoltare mai admirabilă de inteligență ca aceea a lui M. 
Costin, care ajunge la concluziunile ştiinţei cu secole mai 
nainte de atâţi nemuritori lucrători în ogorul științific, în 
ogorul istoriei, la apusul Europei!“?. Fulminantul istoric şi 
filolog Dan Zamfirescu e prefigurat şi el de cunoscutul 
politician liberal Dumitru Brătianu, cu o intervenție 
retorică din 1866, pe care o citează pe larg, amuzându-se, 
dar nu foarte tare, căci nu-i stătea în fire, Maiorescu: „Două 
din cele mai mari evenimente în istoria Europei moderne 
au primit direcţiune, sau cel puţin s-au născut, la signalul 
dat de pământul nostru: revoluţiunea franceză şi cele două 
uniuni naţionali ale Italiei şi Germaniei. Revoluţiunea 
franceză este numai continuaţiunea revoluţiunii lui 
Horia... La sunetul eraldului, anunțând unirea Moldovei şi 
a Munteniei, se deşteaptă Garibaldi şi Bismarck; 
Constituţiunile ce ne-am dat în anii aceşti din urmă sunt şi 
ele premergătoare noului spirit în Europa. După noi, 
Austria își reveni la parlamentarism; după noi, Spania face 


revoluţiunea sa; după noi, însăşi Francia va face câţiva paşi 


PN 


1 Titu Maiorescu, Critice, Bucureşti, Minerva, 1984, p. 111. 
2 Idem, op. cit., p. 195. 

înainte în sensul democraţiei 1. 
În ceea ce priveşte protocronismul nostru recent, prea 


multe lucruri nu se mai pot spune. El a fost radiografiat în 
capitole de lucrări sau studii monografice întregi, cele mai 
multe de semn negativ, semnate de antropologi cunoscuți 
precum Catherine Verdery, critici literari mai mult sau mai 
puţin tineri cum sunt Florin Mihăilescu, Nicolae 
Manolescu, Th. Codreanu, Lionel Decebal Roşca, Alexandra 
Tomiţă, Graţian Cormoș, ori istorici ca Lucian Boia, 
cercetător de prestigiu pentru unii, controversat pentru 
alţii. Ne vom referi și noi la el, cu exemplificări din variate 
domenii, într-un capitol următor. O menţiune specială 
merită cartea din 2008 - adevărat „bestseller critic”, s-a 
spus - a profesorului Eugen Negrici, Iluziile literaturii 
române. Tentativele protocroniste sunt privite aici într-un 
ansamblu mai amplu de pioșenii, tabuizări, culturi, mistici, 
canonizări, mitizări, false paralelisme, fundamentalisme, 
ignorări obstinate de disfuncţii, psihoze, obsesii...., mai 
mare groaza. Cartea e menită să toarne o cisternă de apă 
rece peste motoarele noastre encomiastice, prea adesea 
turate la maximum. Dar nici aşa! Domnul Negrici aduce în 
istoria noastră literară o viziune atât de „sceptic-rece” 
(Eminescu a bănuit el ceva) încât aproape că îţi vine să te 
laşi de meserie. La capitolul Prinți geniali, purtători de 
torţe, făclii naționale, primul scriitor luat în discuţie este 
Mihai Eminescu. D-sa e rezervat cu privire la capacitate 
noastră de a părăsi zona „deliraţiei la geniu” şi, deopotrivă, 
a „isteriilor demolatoare”, pentru a reveni la statutul „strict 
literar” al poetului şi a reface „contactul firesc cu opera”, 
dar o umbră de lumină, totuși, se întrevede. Mai este încă 
posibilă o lucrare care să ne explice, lucid, forța de „rever- 
beraţie în timp” a poeziei eminesciene, motivele „efectului 
ei persistent”. O alternativă la „pălirea” componentei strict 
artistice a operei, pare să fie investigarea „valorilor 
expresivităţii” acesteia. Există deci o soluţie, și o bănuim în 
interogaţia finală a capitolului: „Neîncetând să ne uimeas- 
că, puritatea mistică a simţirii, adevărul sentimentelor, 
trăirea arzătoare a ideilor, nu contribuie, oare, la 


ÎN NI a a 


1 Idem, op. cit., p. 115-116. 

complexitatea efectului, refăcând în alt plan, terenul 
pierdut?” 

Mai este, aşadar, multă treabă de făcut. Opera lui 
Eminescu, trecută prin cutremure, a rămas încă vie, în 
picioare. E un lucru îndeobște cunoscut că, atunci când un 
text nu mai generează sens şi semnificație pentru 
generațiile următoare, e răposată estetic. El rămâne însă 
imun la mușcătura timpului dacă, precum în cazul lui 
Eminescu, ne oferă noi şi variate piste de analiză și 
interpretare, noi prilejuri, cum spunea Cioculescu, de 
încântare estetică. Dar opera însăși ne impune niște limite 
rezonabile de care suntem datori să ținem seama. Căci una 
e, vorba „divinului critic”, să visăm pe marginea textelor și 
alta să ne inducem prin ele halucinaţii narcomane și 
coşmaruri apocaliptice. Eminescu nu e Nostradamus. A 
pescui în fulguraţii de vers ori în mari scenarii onirice 
prefigurări ale unor teorii filosofice moderne sau urme de 
postulate ale fizicii cuantice ni se pare cu totul excesiv. Un 
manual de interpretare a viselor este mult mai productiv 
în această direcție. Cu ceva cunoştinţe de literatură 
universală şi cu mai mult curaj, putem detecta astfel de 
anticipări la toţi marii poeţi ai lumii, începând cu Homer, 
posibil străbunic al lui Freud şi Adler, sugerând, primul, 
teoria complexelor psihice, a refulării și a pulsiunilor 
compensatorii (şchiopul Hefaistos însurat cu cea mai 
frumoasă dintre zeițe), ori cu colegul său de generaţie, 
Moise, prevestitor al efectelor încălzirii globale (potopul) 
și ale experimentelor nucleare (Sodoma şi Gomora). Orice 
este posibil. Într-o convorbire cu Amita Bhose, Mihai 
Cimpoi avansa ideea anticipării teoriei relativității în 
scrierile sanscrite: „Vechii inzi sunt cei care descoperă 
relativitatea: o zi a lui Brahma este echivalentă cu mii de 
ani pământeni”. „Pariul” lui Dionis, susţine şi Th. Codreanu 
în Controverse eminesciene „începe de la conceptul de 
relativitate”, descoperit de el în „ştiinţa upanişa- 
delor”, în silaba sacră AUM. Dar, venim şi noi cu o 
completare, nu doar inzii, ci şi semiţii pretind că ar avea 


1 Eugen Negrici, Iluziile literaturii române, Bucureşti, Cartea 


„Românească, 2008, p. 77. 

Profesoara Liza Knapp, de la 
os Angeles, într-un substanțial 
eseu despre Dostoievski şi Einstein descoperea de aseme- 
nea un locus classicus al aceleiaşi teorii în cartea sfântă a 
Coranului, unde Mohamed, îndemnat de Gabriel, face 
călătoria de la Meca la cer, via Ierusalim, într-o clipită, 
înainte ca apa din ulciorul răsturnat de neatentul arhan- 
ghel să se fi scurs. Aceeaşi cantitate de experiență uriaşă 
concentrată într-o unitate minusculă de timp ne oferă Noul 
Testament în episodul ispitirii lui lisus Hristos de către 
diavol: „Şi suindu-L diavolul pe un munte înalt, l-a arătat 
într-o clipă toate împărăţiile lumii” (Luca, 4: 05). Și aici 
„spaţiul e folosit pentru evaluarea şi cântărirea timpului”. 
Venind mai aproape de noi, avem un Eminescu anun- 
țându-l pe Einstein în poezia La steaua ? Păi atunci, dacă e 
pe dreptate, protocroniştii elveţieni ar trebui să-l reven- 
dice ca anticipator al fizicianului german, cu câteva zeci de 
ani înaintea lui Eminescu, pe inspiratorul acestuia, 
Gottfried Keller al lor. lată: „Vielleicht vor tausend Jahren 
schon/zu Asche stob der Stern,/und doch steht dort sein 
milder Glanz/noch immer still und fern” (Siehst du den 
Stern). Mai logic ar fi să vedem aici, cum zicea profesorul 
nostru Constantin Ciopraga, O observaţie curentă de ordin 
ştiinţific, ori, cum notează mai recent, Lucian Boia, „O 
problemă astronomică foarte limpede”. Preocupări privind 
deplasarea în spațiu a luminii le găsim încă din secolul XVI, 
la Galileo Galilei, savant de altfel cunoscut şi citat de 
Eminescu. Pe de altă parte, nu putem să acordăm textului 
sensuri care nu există nici la Keller, nici la Eminescu, aşa 
cum o face George Popa în Prezentul poetic eminescian, 
unde vorbeşte despre trei ipostaze „zalmoxice” în La 
steaua (Eminescu treacă-meargă, dar Keller?), care, 
evident, n-au nimic de-a face cu aceasta: „steaua iradiind 
lumină în spații, urmată de moartea astrului şi, în final, 
supraviețuirea sa în lumina plecată în infinitul cosmic”. 
Această lumină, ipostază finală „zalmoxiană”, ar repre- 


aici un cuvânt de spus. 
University of California, L 


1 Liza Knapp, The Fourth Dimension of the Non-Euclidean Mind; Time 
in Brothers Karamazov or Why Ivan Karamazov s Devil Does not Carry 
a Watch, „Dostoevsky Studies”, vol. 8, 1987, p. 111. 

zenta „un simbol al spiritului pur”, plasându-se „pe un mai 
înalt nivel ontologic”: reînvierea iubirii moarte, „sub forma 
pură a luminii”, perpetuată în prezent, marchează „o 
secvenţă de purificată veșnicie”. Ulterior, în cartea Spiritul 
hyperionic sau sublimul eminescian, 2003, acelaşi autor, 
glosând pe marginea „sublimului dinamic” din La steaua 
ne încredinţează că drumul luminii de aici este „metafora 
geniului răzbătând şi iradiind după moartea fizică, 
metaforă sublimă de cea mai pură esență”1. Nici Eminescu 
şi nici inspiratorul său, Keller, citind aceste descifrări 
exegetice, n-ar înțelege, suntem ferm convinși, ce-au vrut 
să ei spună în propriile lor versuri. 

Lăsând gluma deoparte, e un fapt îmbucurător, desigur, 
că exegeza eminesciană n-a rămas cantonată în Călinescu, 
Vianu, Caracostea, Cioculescu, Murărașu..., că se forțează 
trecerea dincolo de „cortina de fier” a interpretărilor 
clasice. În 1968 apare marea schismă a lui I. Negoițescu cu 
propunerea unui „nou Eminescu”, plutinic, al postumelor, 
în pofida „prodigiilor asociative” şi a „insaţietăților de gust” 
călinesciene. „Odihnei” noastre în Călinescu, Noica îi va 
opune o temerară călătorie „galactică”, spre „nemarginile 
de gândire” eminesciene. Așadar, „codul'” interpretativ 
călinescian, zice cu aplomb un discipol declarat al filoso- 
fului de la Păltiniș, Constantin Barbu, este „istoric depăşit”. 
Au apărut noi repere în exercitarea actului critic; în afară 
de Negoiţescu și Noica, se disting Rosa del Conte, Ioana 
Em. Petrescu, Dan C. Mihăilescu, Svetlana Paleologu-Matta, 
Mihai Cimpoi, Monica Spiridon, Solomon Marcus... S-au 
propus noi efigii ale poetului. Noi autorități tutelare. Noi 
provocări. Dincolo de Platon, Kant, Hegel, Schopenhauer, 
dincolo de „pesimism şi natură”, „voluptate şi durere”, 
„farmec dureros”, „inefabil”, „lună”, „feeric nocturn”, 
„motivul teiului”, „metafora mării”, „femeie titanică”, 
„Veneră serafică”..., s-au adăugat, mai mult sau mai puțin 
justificat, nume noi de referinţă în paradigma eminesciană: 
Nietzsche, Heidegger, Husserl, Max Scheler, Einstein... 
termeni noi precum „absolut”, „abis ontologic”, „nihilism”, 


1 George Popa, Eminescu sau dincolo de absolut, laşi, Princeps, 2010, 
p. 288; 364. | 

„structuri holografice”, „ireal poetic”, „antimaterie”, „fiinţă”, 
„fiinţare”, „fiinţial”... Datoria noastră este să le privim cu 
obiectivitate, chiar când nu suntem pe deplin de acord cu 
ele. Plasarea poetului nostru în ambianța existenția- 
lismului heideggerian devine un adevărat semn de 
recunoaștere pentru eminescologii de dată mai recentă, un 
blazon asumat cu fermitate şi chiar cu exclusivism, bună- 
oară, de Svetlana Paleologu-Matta: „grila lui Heidegger e 
singura, la ora actuală, după umila mea părere, care 
permite o abordare mai profundă a unui poet ca 
Eminescu”l. Astfel, ca să dăm un exemplu, apelând la 
Heidegger, pentru care căderea e o propulsare „în înălți- 
me” și, o dată cu aceasta, o „deschidere” în profunzimi, 
autoarea cărții din 1988 despre Eminescu, descoperă în 
Luceafărul ridicarea către o astfel de profunzime, 
echivalentă cu „abisul cuvântului”. E o „cădere în sus”, cum 
sună un titlu de carte a lui Mihai Cimpoi. Oricum, duce 
exegetul basarabean ideea mai departe, acest abis („râpă”, 
zice cam neinspirat domnia-sa) „îl aşteaptă pe poet atât în 
arătările fiinţei ființării cât și în înfățişările ființei 
cuvântului”2. Pe aceeaşi linie, George Popa, prieten și 
confident epistolar al româncei din Logano, evidenţiază și 
el, în seria sa de Teze și antiteze din revista online a 
românilor din Canada, „Alternativa”, descoperirea de către 
aceasta a unui Eminescu „heideggerian avant la lettre”, cu 
adaosul că, dacă filosoful german pune problema salvării 
fiinţei doar la nivel teoretic, scriitorul român chiar o 


1 Mihai Cimpoi, Dialog cu Svetlana Paleologu-Matta, în Spre un nou 
Eminescu. Dialoguri cu eminescologi şi traducători din întreaga lume, 
Bucureşti, Eminescu, 1995, p. 54. 
2 Mihai Cimpoi, Plânsul demiurgului. Noi eseuri despre Eminescu, laşi, 
Junimea, 1999, p. 9. Ca şi la Svetlana Paleologu-Matta, şi la acade- 
micianul basarabean, factorul de referință rămâne, constant, opera 
heideggeriană (în special Fiinţă și timp). Vezi în această privinţă 
recentul Dicţionar enciclopedic Eminescu (Editura Gunivas, 2013), în 
care numele marelui filosof german, părinte al fenomenologiei 
moderne, fost profesor al lui Constantin Noica şi Petre Ţuţea, apare 
de aproape patruzeci de ori. Privit acum, „prin retina mărită”, de noi, 
contemporani ai secolului XXI, Eminescu ni se recomandă drept „un 
poet eminamente fiinţial” (p. 336). 

salvează practic, prin poeziel. Propria carte de altfel a 
medicului eminescolog de la laşi, Deschideri metafizice, 
2007, este înțesată de Heidegger. 

Grila de lectură heideggeriană devine atât de uzitată 
încât, într-un interviu acordat lui Mihai Cimpoi, Rosa del 
Conte, care, interesată doar de „sufletul operei”, refuză, nu 
numai „soluţiile interpretative arbitrare” vechi (Eminescu 
premarxist) dar şi pe cele mai noi, „ale exegeţilor de azi 
care, pentru a-l « actualiza » pe Eminescu, fac din el 
imediat un existențialist, aplicând gândirii sale chiar și 
categoriile filosofice ale unui Heidegger”. Planul existenţial 
exprimat de poet îl anticipă „numai într-un anumit sens ” 
pe autorul celebrei cărți din 1927, Fiinţă și Timp. Dar, 
acceptând parţial filiația, exegeta italiană n-a cedat 
insistențelor literaţilor care „trag cu urechea” sau a „filoso- 
filor de ocazie”, şi crede că această filiație, supralicitată, a 
devenit o adevărată „modă” în critică, nu numai în ce-l 
priveşte pe Eminescu dar şi pe alți poeţi, dincolo de granițe 
de loc şi de timp: „după părerea mea perspectiva este mai 
mult sugestivă decât fondată filosofic: într-atât încât s-a 
ajuns să fie adoptată şi pentru Eckhart cât şi pentru Sf. 
Tereza, pentru Eminescu ca şi pentru Montale!”2. 

Absolutul eminescian, pare să spună distinsa profe- 
soară din Roma, este strict problema lui Eminescu şi nu a 
lui Heidegger. De altfel, chiar autoarea incitantei exegeze 
din 1988, Eminescu și abisul ontologic, venind în întâmpi- 
narea acuzei de „heideggerizare” excesivă a poetului 
român, adaugă la ediția a treia din 2007 o addenda, 
Eminescu dincolo de Heidegger. Adică, înapoi la Platon! Un 
afin al acesteia, deja amintit, George Popa, publică şi el la 
Editura Princeps, 2010, cartea Eminescu sau dincolo de 
absolut. Într-o euristică specifică, îşi rezumă undeva 
demersul domnia-sa, „intelectul eroic” al poetului nostru 
plonjează în „Marele Deschis”, antrenat într-o permanentă 


1 George Popa, Svetlana Paleologu-Matta și Eminescu 
(www.alternativaonline.ca/Tezesiantiteze1211.html). 

2 Mihai Cimpoi, Dialog cu Rosa del Conte, în Spre un nou Eminescu. 
Dialoguri cu eminescologi și traducători din întreaga lume, București, 
Eminescu, 1995, p. 44, 

„cursă a eliberării”, surmontând piscul absolutului. 
Pornind de la citatul eminescian „absolutul este frate cu 
moartea”, autorul ieşean depistează aici depăşirea ţelului 
suprem al minţii umane, (absolutul) şi, astfel, performanţa 
poetului nostru de a ajunge la „cea mai radicală deschi- 
dere, cea mai înaltă viziune a libertății metafizice. Nu 
lipsesc din exegeza lui G. Popa nici accentele protocronice, 
ideea lui Eminescu privind „azvârlirea omului în brazdele 
veciei”, „devansând afirmaţia similară” a lui Martin 
Heidegger privind omul „aruncat în lume”, ca „ființă întru 
moarte”. Atracția lui Heidegger e, să recunoaștem, irepre- 
sibilă. Atât de puternică încât şi I. Negoiţescu, autorul 
studiului de răscruce de la finele anilor 60 ai secolului 
trecut (Poezia lui Eminescu), unde nu e pomenit nicăieri 
filosoful german, simte nevoia ca în prefața ediţiei a treia, 
din 1980, să-și revendice, ca „imbolduri” ale propriei 
inspirații critice, opera teoretică a lui Blaga și, prin ea, 
deschiderea de orizonturi „spre gândirea unui Sigmund 
Freud ori Martin Heidegger”. Aceeași lacună și-o va corecta 
mai târziu Edgar Papu. Să mai adăugăm mărturisirea 
fostului și actualului „copil teribil” al Craiovei, Constantin 
Barbu, „fiorosul” (Dan Mănucă) autor, pe urmele lui Noica, 
al unei ciudate „gramatici” gnostico-ezoterice eminesciene, 
că întâlnirea sa cu Heidegger, cel ce se naște cu câteva luni 
după dispariția lui Eminescu, i-a produs „tristețea că 
ultimul mare filosof al lumii nu l-a cunoscut pe ultimul 
mare poet al lumii”. 

Nu lipsesc din demersurile comparatiste sans rivages 
de ultimă oră nici „întâlnirea”, ca „ipoteză de lucru”, dintre 
Eminescu și un înaintaş al gânditorului german, filosoful 
pre-existenţialist danez Søren Kierkegaard, eveniment 
produs, ne asigură cercetătoarea ieșeană Amalia Enache, 
sub semnul modernismului incipient. Articolul său din 
„Studii eminescologice”, nr. 16, 2014, se numeşte Eminescu 
și Kierkegaard, doi romantici moderni. Asocieri (şi 
disocieri) cu autorul pre-cioranian al Tratatului despre 
disperare, le găsim şi în cele Trei eseuri din 2011 ale 


1 Constantin Barbu, Eminescu. Poezie şi nihilism, Constanţa, Pontica, 
1981, p. 7. 

sibianului Radu Vancu. De altfel, perspectiva comparatistă 
rămâne seducătoare pentru cercetătorii de dată mai 
recentă. Vom recurge doar la câteva exemple. Într-o 
interesată lucrare de licenţă, dezvoltată în studiul critic 
Eminescu. Visul chimeric, 1991, Mircea Cărtărescu îl așează 
pe Eminescu, prin amplitudinea orizontului de cunoaştere, 
în compania măgulitoare a unor anticipatori şi exponenți 
ai liricii moderne precum Novalis, Poe, Rimbaud. Ca și 
aceştia, poetul român „a deschis un front cognitiv uriaș”, 
implicându-se fără ezitare „în toate domeniile existenței”. 
Astfel de afirmaţii sunt însoțite însă de echilibru și de bun 
simţ. Prin setea lui de cunoaștere în varii domenii, mai 
„ample şi fructuoase” fiind studiile din zona filosofiei şi a 
istoriei, Eminescu se dovedeşte nu atât un savant de 
factură enciclopedică, cât, mai ales, „un spirit preştiințific, 
cum ar spune Bachelard, înclinat spre speculație și reve- 
rie”, un spirit, aşadar, mai apropiat de tipul gnosticilori. In 
prefața de la ediția a doua, din 2011, a lucrării, se trezeşte 
în Cărtărescu prozatorul din Orbitor, transpunând într-o 
pagină de veritabilă efuziune lirică imaginea înțeleptului 
din Scrisoarea l, aruncat în Capitala care ucide a lui Cezar 
Petrescu: „Un biet om care scrisese versuri demne de 
Dante, de Góngora şi de Shakespeare'2. Iarăşi Dante! 
Mergând mai departe, o colegă de generaţie a cunoscutului 
autor al Levantului, stabilită de timpuriu la Berlin, 
specializată în fenomenologia limbajului, Ilina Gregori, 
identifică, la rându-i, în transcrierile şi comentariile lui 
Eminescu din perioada berlineză privind filosofia inconşti- 
entului şi etnopsihologia, cu ecou în încercările sale 
prozaistice, un precursor al lui Jung: „Descoperim în 
această onirologie a sufletului etnic nu numai o anticipare 
a psihologiei abisale jungiene, ci şi elementele unei 
concepții moderne despre istorie.."3 Mai tânărul Radu 
Vancu, deja amintit, îl plasează și el pe poetul nostru 


1 Mircea Cărtărescu, Eminescu. Visul chimeric, ed. a doua, București, 
Humanitas, 2011, p. 21-22. 

2 Idem, op. cit., p. 8 

3 Iina Gregori, Știm noi cine a fost Eminescu?, Bucureşti, Art, 2008, 
p.135, | 

dincolo de romantism, pe o linie evolutivă Hölderlin — 
Mallarme, dar „urmărind o direcţie lirică mai pronunţat 
tragică” decât a acestora. In ceea ce priveşte literatura 
română, Eminescu ajunge, printr-o prefigurare a „poeti- 
cilor biografiste” moderne, la Bacovia şi, prin el, la Mircea 
Ivănescu şi la douămiişti. 

Nici Kierkegaard însă şi nici Heidegger nu reprezintă 
„ultima frontieră” în eminescologia de orientare ştiințifico- 
filosofică. Unul din reprezentanţii generaţiei relativ tinere 
de cercetători,  universitarul timişorean Pompiliu 
Crăciunescu, ridică ştacheta la înălțimi ameţitoare, 
„deasupra si numai aparent în afara textului” (Elvira 
Sorohan), venind cu o grilă de lectură în mare măsură 
insolită, şocantă şi destul de incomodă, să recunoaştem, 
pentru cititorul (fie el şi critic) neavizat. În cartea sa 
dedicată lui Eminescu, apărută la Junimea în 2000, în 
descifrarea textului poetic și „științific” al acestuia, autorul 
parcurge traseul stabilit de marele său mentor Basarab 
Nicolescu, în „manifestul” privind „noua viziune asupra 
lumii” din 1996, de la „pluridisciplinaritate” (un obiect al 
unei discipline e studiat prin mijlocirea „mai multor 
discipline deodată”) la „interdisciplinaritate” („transferul 
metodelor dintr-o disciplină într-alta”) şi, mai departe, ca 
ultim obiectiv în deplina înțelegere a lumii prezente”, la 
„transdisciplinaritate” (obiectul studiat este, simultan, „şi 
între discipline şi înăuntrul diverselor discipline, şi dincolo 
de orice disciplină”, s. a)2. Cartea lui Basarab Nicolescu, de 


1 Radu Vancu, Eminescu. Trei eseuri, Sibiu-Cluj-Napoca, InfoArt 
Media-Argonut, 2011: „atât prin proto-biografismul lui, cât şi prin 
imaginarul acesta apocaliptic, Eminescu se dovedeşte surprinzător 
de îndeaproape de biografismul şi expectanţa apocaliptică 
douămiistă”, Vezi, de asemenea, răspunsul la o anchetă pe Facebook, 
din 17 ian. 2014: „De la 30 (de ani) şi până acum, caut să recitesc mai 
ales poemele, destul de puţine ce-i drept, care anticipează poeticile 
biografiste, de la Bacovia la douămiiști - începând cu sonetele din 
1879, cele cu Afară-i toamnă, frunză-mprăştiată, în care e de fapt tot 
Bacovia într-o coajă de nucă”. (www.bookaholic.ro/ancheta-cinci- 
poeti-contemporani-despre-poetul-nationa-radu-vancu-elena- 
vladareanu-vlad-l-tausance-iulian-tanase-si-razvan țupa...). 
2 Basarab Nicolescu, Transdisciplinaritatea. Manifest, laşi, Junimea, 
2007, p. 53. 

o mare profunzime, concentrare, sistematizare şi limpe- 
zime a ideilor, cu care ne-a obişnuit încă de la revolu- 
ţionara abordare a universului barbian, din 1968, Ion 
Barbu. Cosmologia „jocului secund”, se numeşte La 
transdisciplinarită (manifeste), Éditions du Rocher, 
Monaco, 1996, şi a fost tradusă la Polirom în 1999. Cartea 
lui Pompiliu Crăciunescu se intitulează Eminescu: 
paradisul infernal și transcosmologia şi valorifică multe din 
conceptele mentorului său, care-i validează, la rându-i, 
demersul, în prefața la volum intitulată, ca o parafrază la 
Ilina Gregori, ÎI merităm oare pe Eminescu? Noua contri- 
buţie eminescologică tentează căile de acces la, în accepție 
nicolesciană, un „limbaj universal”, sau un „trans-limbaj”, 
menit să exprime „experiența totalităţii ființei noastre, în 
sfârşit reunită, dincolo de aparenţe”. Termeni specifici 
(uneori oximoronici) ai acestui limbaj universal sunt, iată, 
într-o enumerare din care suntem siguri că ne-au scăpat 
destui dintre ei: „lucorile magmatice”, „spectroscopia 
magmei”, „pirosfera operei”, „poetica hologramei”, „senti- 
mentul eonic”, „metafizica disimetriei”, „chreoda”, „enan- 
tiomorfismul”, „vidul intravital”, „geometria incendiată”, 
„efectul Pompei”, „arsura glacială”, „paradisul infernal”, 
„Zborul invers”, „figurile vidului”, „trans-limbajul”, „cosmo- 
logia trans"1. O preferință pentru acești din urmă termeni, 
pe lângă cel utilizat în titlu („transcosmologia”), este 
evidentă, de exemplu, în recenzia din „Convorbiri literare”, 
6, 2009 la volumul bilingv din același an Eminescu, Lumină 
de lună. Poezii alese/Lumicre de lune. Poèmes choisis, al lui 
Nicolas  Blithikiotis:  „trans-misiune”,  „trans-viziune”, 
„transfinit', „transgresiune”, „transistoric”. Recenzia e, 
transgresându-și granițele genului, un manifest, putem 


1 Apariția acestui nou contingent de termeni specifici e anticipată de 
exemple mai puţin şocante precum Aion la Rosei del Conte, timp 
echinoxial/timp solstițial la Ioana Em. Petrescu, departele la Edgar 
Papu, abis ontologic la Sv. Paleologu-Matta, natură generală/natură 
individuală la Constantin Noica, ceea ce-l determină pe Cornel 
Munteanu să ceară expres „un dicţionar de termeni-concept în 
eminescologie” (The Paradox of Literary Criticism in the Reception în 
Discourse and Multicultural Dialogue, Sect. Literature, vol. 1, Târgu 
Mureș, Arhipelag XXI Press, 2013, p. 41). 


134 


Scanned with OKEN Scanner 


spune, al „generaţiei Trans” din noua eminescologie. 
Dincolo de utilitatea lor, bănuim, fără răutate, la autor și o 
tainică voluptate a termenilor rari!, un orgoliu al 
apartenenţei la o confrerie selectă alături de Max Planck și 
Kurt Gödel (gelos pe colegul din Timișoara, am alergat 
pentru corectarea lacunelor de informare la Biblioteca 
universitară ieşeană centrală şi la filiale acesteia, cu care 
ocazie am constat cu surpriză că nici un volum de-al 
acestora n-a prezentat vreun interes pentru traducătorii 
români specialişti în materie), ori Stephane Lupasco și 
Basarab Nicolescu2. La aceste nume, într-o mărturisire a 
autorului privind „recursul” său la teorii și metode de pe 
diverse meridiane ale lumii, se adaugă altele, pe care le 
redăm, fără convingerea că lista e completă: James Gleick, 
Henri Atlan, Jean Baudrillard, David Bohm, Cornelius 
Castoriadis, Gilles Deleuze, Jacques Derrida, Michael 
Foucault, Edgar Morin, Ilya Prigogine, David Ruelle, 
Raymond Ruyer, Jacques Monod, Gianni Vattimo”. Pe lângă 
filosofi şi teoreticieni ai culturii şi ştiinţei, să mai 
menţionăm că poeţii convocați sunt, cei mai mulţi, din 


1 Mai puţin clement decât noi, şocat de insolitul termenilor ultra- 
neologistici, refuzați de dicționarele noastre curente, Marius Chivu 
deschide colecţia sa de „perle academice” cu un pasaj din cartea 
citată, p. 66: „Trecerea de la tradiţie la tradiţia rupturii nu poate fi 
săvârșită decât prin intermediul unui proiect multidimensional al 
gândirii, în care dimensiunile sunt date nu de 'structuri' (fixe) ci de 
unde magmatice succesive și simultane. Aceasta este noima 
construcţiei dinamice a interpretării, invocată mai înainte prin 
conjugarea mișcărilor oro- şi epirogenetică [....]. Căci într-o operă non- 
canonică, repetăm, recurenţele chreodei şi raporturile incertitudinale 
(pe care aceasta le implică), se manifestă pe deplin, printr-un 
permanent dinamism contradictorial magmatic. Cele patru 'stoikeia' la 
care am recurs spre a indica răspântiile tensionale ale poeziei secolului 
al XX-lea, se regăsesc în opera eminesciană ca unde magmatice în 
plină desfășurare epirogenetică...” (Marius Chivu, Mitul lui Eminescu, 
contemporanul nostru, „Dilemateca” nr. 9, 2006) 

2 Acesta din urmă, în prefața deja amintită, confirmă generos 
comparatismele discipolului său; Eminescu e mai aproape de Max 
Plank și St. Lupasco decât de Schopenhauer; gândirea poetului poate 
fi, cu justeţe, caracterizată drept „o gândire gâdeliană ce preco- 
nizează  transcosmologia” (Pompiliu Crăciunescu, Eminescu: 
paradisul infernal şi transcosmologia, laşi, Junimea, 2000, p.5) 

zona modernă a istoriei literare: Blaga şi Stănescu de la 
noi, apoi, Rimbaud, Rilke (citat copios), Lorca, Gottfried 
Benn, Georg Trakl, Fernando Pessoa, Mário de Să Carneiro, 
Jorge Guillén, Vicente Aleixandre... Nu lipseşte o paralelă 
cu Proust. În ceea ce privește posibila racolare a poetului 
nostru de către postmodenism, Pompiliu Crăciunescu 
refuză categoric „chingile” curentului, socotite o contami- 
nare protocronistă, de care nici el, fatalitate, până la urmă 
tot nu scapă: „Eminescu trasează, înaintea lui Nietzsche și 
Artaud, dimensiunea solară a nebuniei”. 
Transdisciplinaritatea prinde în mrejele ei și cerce- 
tători din generaţiile ceva mai vechi, precum Theodor 
Codreanu, care și-a asumat-o în ultimul timp ca pe 
cuvântul de ordine, imperios, exclusiv, în eminescologie, 
aceasta, în polemică fățişă cu reprezentanţi ai unor direcţii 
critice retrograde precum  disciplinaritatea (cuvânt 
peiorativ devenit sub condeiul d-sale un fel de marcă a 
eşecului deplin în eminescologie), între zidurile căreia a 
zăcut „prizonier” G. Călinescu, cu toată „strădania” sa, 
sortită eșecului, de a se salva prin atingerea măcar a unor 
trepte, și ele inferioare, dar cât de cât acceptabile, ale 
multidisciplinarității și interdisciplinarităţii. Nici vorbă, 
aşadar, la Călinescu sau la „rigurosul disciplinar” Şerban 
Cioculescu de accesul la marele secret eminescian, al 
vederii dincolo de livresc (În zadar în colbul școlii), acesta, 
„un simţ pe care, astăzi, îl numim transdisciplinar și pe 
care puţini îl pot înțelege, cu atât mai puţin disciplinarii”. 
Ce să mai vorbim de o categorie, şi mai amărâtă, a 
„monodisciplinarilor”! Ar intra aici, după înţelegerea 
noastră, alături de cei doi venerabili înaintaşi evocaţi, toți 
cei care s-au ocupat strict de opera poetului, insensibili, 
aceştia, la impactul ei asupra lui Einstein şi Plank. Dar iată 
că chiar părintele transdisciplinarităţii, autorul mai sus 
pomenitului manifest, este mai înţelegător cu vechile 
direcţii de interpretare, bune și ele la ceva, fie şi pentru că 
de la ele se revendică noua disciplină: „Cercetarea 
transdisciplinară este radical distinctă de cercetarea 
disciplinară, fiindu-i însă complementară. Cercetarea 
disciplinară privește, cel mult, un singur şi același nivel de 
Realitate; de altfel, în majoritatea cazurilor, ea nu priveşte 

decât fragmente dintr-un singur și același nivel de 
Realitate. În schimb, transdisciplinaritatea se interesează 
de dinamica generată de acțiunea mai multor niveluri de 
Realitate în același timp. Descoperirea acestei dinamici 
trece cu necesitate prin cunoașterea disciplinară”. Mai 
departe, această sentinţă ce ar trebui să atragă atenția 
noilor  vajnici  transdisciplinarieni:  „Disciplinaritatea, 
pluridisciplinaritatea, interdisciplinaritatea și transdiscipli- 
naritatea sunt cele patru săgeți ale unuia și același arc: cel 
al cunoașterii” (s. a.) 1. E loc, aşadar, pentru toată lumea. 
Alături de această virilă generaţie „Trans”, nu credem 
că eminescologia mai mult sau mai puţin rulată a anilor dn 
urmă se simte tocmai confortabil. Ion Negoițescu, cu 
regatul său plutonic şi loana Em. Petrescu, cu cosmologiile 
sale platonic-kantiene fac figură de sacre relicve ale 
antichităţii. Mircea Cărtărescu cu chimera sa onirică e de 
prin goticul timpuriu. Constantin Barbu, care ne-a speriat 
odată cu chintalele lui de trimiteri şi citate savante este, și 
el, din evul mijlociu al eminescologiei. Edgar Papu, cu 
atâtea referințe pestrițe, vine, evident, din baroc. 
Echilibraţii Const. Ciopraga și Dan Mănucă rătăcesc prin 
clasicism. George Popa, cu sublimul său hyperionic, abia 
întrezărește pâlpâirile primului romantism. Eugen Simion, 
cu proza lui Eminescu, e cam de nicăieri. Recitindu-ne, 
nouă înșine ne părem veniți din străfunduri de lume. Cărţi 
precum aceasta pe care am discutat-o mai sus, îi trec 
generos cu vederea, la bibliografie, pe reprezentanții 
consacrați, oarecum oficiali, ai eminescologiei curente. La 
rândul lor, aceștia, cu rare excepţii (Constantin Cubleşan), 
s-au retras într-o tăcere suspectă, deşi Eminescu al 
domnului Crăciunescu, indiscutabil, o carte eveniment, îi 
așteaptă de mai bine de cincisprezece ani. Dar lumea de 
azi, trebuie să acceptăm, se transformă, şi, odată cu ea, noi 
și percepţia noastră critică. Sunt semne de schimbare în 
această lume. Cultul lui Eminescu, „uniform şi monolitic”, 
ne asigură Mihai Zamfir, dă semne de oboseală. Atacată cu 
tărie în ultimul timp, ironizată şi ridiculizată, gramatica 


1 Basarab Nicolescu - Terţul ascuns - consideraţii metodologice... 
în „Convorbiri literare”, laşi, 23 aug. 2016. 

superlativă a expresiei eminescologice pare definitiv 
scoasă din uz. Dar se petrece cu aceasta un fenomen cu 
totul ciudat. Într-un mod mult mai subtil acum, prin 
înălțarea exegezei în stratosferele hermeneuticii moderne 
şi, de aici, printr-un transfer de la subiect la obiect, aura 
hiperbolică poposeşte victorios, din nou, pe fruntea 
poetului nostru. O luăm așadar, cuminţi, de la capăt. 

VI. Ce (mai) înseamnă 
Eminescu „poet universal"? 


„Fiecine vorbește şi scrie limba sa pentru sine, nu 
pentru străini. Când limba, în urma dezvălirii ei fireşti, 
va cuprinde în comoara ei scrieri însemnate prin 
ştiinţă şi prin frumusețe, atunci străinul ce va avea 


nevoie de dânsa va învăţa-o nepoftit de nimene.” 
Mihai Eminescu 


„Fiind foarte român, Eminescu e universal. Asta o știe 
oricine citeşte: cu părere de rău că lacătul limbilor nu 


poate fi descuiat cu cheile străine.” 
Tudor Arghezi 


Trăim o epocă de neliniști și întrebări. Eminescologia a 
ajuns și ea, iată, la ceasul greu al marilor problematizări 
postmoderne. „Ce (mai) înseamnă «poet național»”?, se 
întreba în paginile „României literare”, cu câţiva ani în 
urmă, regretatul critic ieşean Dan Mănucă, hotărât să 
umple golurile din cartea coordonată de Ioana Both în 
2001, Mihai Eminescu, poet naţional român. „Istoria și 
anatomia” sintagmei cu pricina, ca expresie a unui „Mit 
cultural” românesc, erau enunțate în subtitlul volumului, 
dar lăsate în suspensie de echipa de cercetători de la Cluj. 
În consecință, profesorul ieșean ne dezvăluie data (1888) a 
investirii poetului nostru cu acest titlu nobiliar (printr-un 
construct lexical moștenit de la un altul, mai vechi, „autor 
național”, atribuit în special lui Vasile Alecsandri) şi 
stabileşte semnificațiile lui actuale, multiple, prin apelul la 
definiţii-clişee îndeobşte cunoscute: etnică („cea mai 
glorioasă întrupare a geniului românesc"), culturală („0 
conștiință de cultură"), psihologică („ieşit din adâncul firei 
româneşti”), etno-filosofică („expresia integrală a sufletului 
românesc”), istorică („un maiestos sens al istoriei”), 
artistică („cel mai genial poet al naţiunei noastre"). Mult 
mediatizatul dosar privind destinul naţional al lui 
Eminescu, cu adeziuni necondiționate, pledoarii înfocate, 
îndoieli, rezerve şi chiar respingeri sacrilege, este, credem, 

în general încheiat. În sensul că problema rămâne în 
continuare deschisă! 

Reluând un articol al nostru din „Cronica veche”, 2016, 
cu titlul Ce (mai) înseamnă poet universal? (o parafrază 
evidentă la Dan Mănucă), în cele ce urmează, ne propunem 
să discutăm cel de al doilea termen al binomului defini- 
toriu pentru poetul român, dimensiunea universală a 
operei sale. Ca un pandant la efigia impunătoare de „poet 
național”, s-au făcut eforturi pentru promovarea imaginii 
de „poet universal” a lui Eminescu. Lui Titu Maiorescu îi 
datorăm cuvintele oarecum oraculare rostite mai prudent 
la 1871, reluate şi dezvoltate mai hotărât în 1889; 
„Eminescu este un om al timpului modern, cultura lui 
individuală stă la nivelul culturei europene de astăzi”. Dar 
primele demersuri temeinice în această direcție aparțin, 
paradoxal, tocmai unui apărător fanatic al „specificului 
naţional”, Nicolae Iorga: „în ciuda naționalismului său, el 
nu avea nimic cu acel regionalism îngust, din acea 
prejudecată oarbă, a căror influență stupidă se întâlneşte 
la atâţia alți scriitori. Cel mai autentic reprezentant al 
aspirațiilor românești, identificat în întregime cu poporul 
său, Eminescu a fost totdeauna un european al timpului 
său”. În continuare, Iorga demonstrează perfecta simbioză 
dintre elementele „tipic” românești și cele „împrumutate” 
din orizontul romantic continental, toate aglutinate într-o 
„armonie unică”. Sprijinită pe o „vastă erudiție”, această 
armonie nu-și trădează „nici o clipă izvoarele adânci din 
care provine”I. Demersul lui Iorga e sintetizat într-o 
singură propoziţie de Tudor Arghezi: „Fiind foarte român, 
Eminescu e universal”. Mai departe, tandemul național- 
universal rămâne o constantă, aproape un truism, în 
eminescologie, Avem în față două texte cu patină de epocă, 
comemorative, din 1964, semnate de principalii reprezen- 
tanţi al cercetării în domeniu de la acea dată, G. Călinescu 
şi Tudor Vianu: M, Eminescu, poet naţional şi Însemnătatea 
naţională a lui Mihail Eminescu. Ambele intervenţii, într-un 
consens de conjunctură, pornesc de la o definire a 
termenilor, unul prin celălalt: un poet atinge performanța 


1 Nicolae lorga, Introducerea la Poems of Mihai Eminescu, 1930. 

universalității, spune Călinescu, atunci când opera sa „iese 
din limitele epocii sale şi a ţării unde a luat ființă și devine 
inteligibilă întregii umanităţi”. Este cazul lui Eminescu. Pe 
de altă parte, oriunde poetul nostru „atinge nivelul uni- 
versal şi interesează pe toţi printr-o viziune despre socie- 
tate şi om, inteligibilă la toate meridianele, punctul de 
plecare este temporal şi spaţial național”. Vianu vorbeşte şi 
el despre un deziderat al acordului dintre însemnătatea 
naţională şi cea universală la un mare scriitor. „Acesta este 
şi cazul lui Mihail Eminescu, poet național şi universal, 
după cum o arată răsunetul lui în ţară şi străinătate”. O 
optică asemănătoare probează, în circumstanțe deschise 
de noile realități ale timpului recent, Adrian Marino, 
confruntat cu o „mentalitate precară” curentă, adesea 
„copleşitoare”, privind şansele ieşirii noastre în lume: 
„singura formulă culturală recomandabilă este - după noi 
- a fi, a voi să fii, a acţiona să fii şi să rămâi - repetăm de o 
sută de ori - român şi european în acelaşi timp. Altfel spus, 
a gândi, a ne comporta, a ne manifesta, cultural vorbind, ca 
« europeni », rămânând totodată « români ». A avea deci 
aceasta dublă conştiinţă activă. A căuta s-o conciliezi, s-o 
armonizezi şi s-o realizezi, pas cu pas, intr-o sinteză 
superioară”. Această dublă conștiință activă, explică mai 
departe marele „biograf' al literaturii, „înseamnă, în primul 
rând, a rămâne şi a produce cultură in România. Sau, în 
primul rând, în România. Dar fără complexe. De nici un 
fel. In mod natural, organic”. În continuare, A. Marino 
creionează un portret robot ideal, în care ne face 
plăcerea să-l recunoaștem, chiar dacă autorul n-a 
făcut-o, şi pe Eminescu: „Cine circulă prin „« Europa » şi 
nu se « sperie » de nimic, nu este nici umil, dar nici 
arogant, nici foarte admirativ, nici mereu îmbufnat, nici 
facil cosmopolit, nici şovin, acela face parte dintr-o 
categorie superioară de la care se poate aştepta un alt 
mare salt calitativ”!. 

În acest context trebuie înţelese desele comparații 
cultural-literare adoptate ca instrumente de lucru de 

1 Adrian Marino, Să ne propunem deci un al 
„Observatorul cultural”, nr. 261, din 24 mart. 2005. 

exegeţii operei eminesciene. De altfel, comparatiştii noştri 
au epuizat aproape integral seria paralelismelor, analo- 
giilor şi afinităţilor lui Eminescu cu mari scriitori şi 
gânditori de pe alte meleaguri, într-un efort unanim de a-l 
scoate pe poet din sufocantele granițe regionalel. Acest 
efort capătă accente mai bătăioase, obstinat-revendicative, 
la blândul filosof și om de cultură Edgar Papu, care aruncă 
în luptă în vederea cuceririi redutei universalităţii tunurile 
protocronismului. Autorul numeroaselor articole, cărți şi 
interviuri din anii 70-80 ai secolului trecut se străduiește 
să impună într-un orizont universal, cam opac la realizările 
noastre, o serie de priorități românești din domeniul 
ştiinţei și al culturii, printre care cea mai convingătoare se 
dovedește a fi opera lui Mihai Eminescu. Hiperbola pare 
aici principalul mijloc stilistic și argumentul mai la 
îndemână. lată numai câteva mostre de „superlativism 
axiologic” cuprinse în volumul Poezia lui Eminescu, 
Junimea, lași, 1979, care l-au înspăimântat odinioară pe 
Șerban Cioculescu: „Eminescu deasupra tuturor roman- 
ticilor lumii”, „unul din marii precursori ai poeziei 
moderne”, „cel mai mare poet al depărtării pe care l-a dat 
omenirea”, „cel mai mare pictor animalier”... Demersul e 
reluat cam în aceiaşi termeni de profesorul Theodor 
Codreanu de la Huşi, perseverent exeget al poetului 
nostru, în cartea sa din 1980, Controverse eminesciene. 
Reţinem din capitolul intitulat semnificativ Piatră de hotar 
în zorii poeziei moderne, credința autorului că o dată cu 
finalizarea ediției Perpessicius va începe cu adevărat 
„cariera universală” a lui Eminescu. Poetul vine în 
orizontul general de cultură ca o „alternativă a Europei 


1 Numărul articolelor, studiilor şi cărților pe această temă este imens. 
Redăm doar titlurile unor volume apărute într-o singură colecţie, 
Eminesciana, a editurii Junimea de la Iaşi: Amita Bhose, Eminescu și 
India, 1979, Traian Diaconescu, Eminescu și clasicismul greco-latin, 
1982, Ştefan Avădanei, Eminescu și literatura engleză, 1982, Elena 
Loghinovski, Eminescu în limba lui Pușkin, 11987, Marina Mureşan 
lonescu, Eminescu și inter-textul romantic, 1990; ed. a Il-a, 2004, 
Virginia Blaga, Intertextualitatea în opera lui Mihai Eminescu, 2015, 
loan lacob, Arc poetic transatlantic: Mihai Eminescu - Edgar Allan 


Poe, 2017. 


142 


Scanned with OKEN Scanner 


orientale la direcția modernistă a simbolismului”. Mai 
mult, se pare, în sfârşit, că „ceasul marilor revelații abia 
începe să bată, auzindu-se până în China și Japonia”. 
Deocamdată, o constatăm cu regret, ceasul se aude numai 
la noi. 

Venită din partea unor exegeți români, această pledoa- 
rie pentru dimensiunea universală a operei eminesciene 
poate fi socotită ca rostită pro domo. Mai convingătoare 
par mărturiile unor traducători şi cercetători străini ai 
acesteia. Primele traduceri din opera poetului apar relativ 
devreme şi sunt datorate celor două doamne admiratoare 
ale acestuia, „die dichtende Königin” Carmen Sylva şi, din 
anturajul ei, Mite Kremnitz. Rumänische Dichtungen 
deutsch von Carmen Sylva, herausgegeben und mit weiteren 
Beitrăgen von Mite Kremnitz, Leipzig, 1881, cuprinde 
poezii traduse în limba germană: 27 de Alecsandri, 21 de 
Eminescu (se păstrează ierarhia stabilită de Maiorescu), 5 
de I. Negruzzi, 3 de Bolintineanu, 2 de Th. Șerbănescu, 1 de 
R. Torceanu. Interesante sunt și comentariile lui Mite la 
poeziile lui Eminescu, în care un cercetător (I. Oprişan) 
bănuieşte acordul şi chiar consiliile poetului. Tot în timpul 
vieţii scriitorului, Mite mai publică Eine Satire (III) von 
Eminescu în „Magazin für die Literatur des Auslandes', 
Berlin, 1881, apoi, în „Der Bukarester Salon”, 1884-85, 
traduceri ale poeziilor Melancolie, Despărţire şi Singură- 
tatei, Rămânând la puţinele traduceri efectuate în timpul 
vieţii scriitorului, să le mai amintim, tot pentru spațiul 
germanic, pe cele ale lui Moses Gaster, iar în spaţiul italian 
pe ale lui Marco Antonio Canini, (Dorinţa, Sunt ani la 
mijloc, Când însuși glasul, în antologia Il libro dell'amore, 
Venezia, 1885-1890). Foarte interesantă pentru „destinul 
maghiar” al lui Eminescu este și informaţia transmisă lui 


a —— 
1 Lui Mite Kremnitz îi datorăm se pare primele consemnări critice 
despre Eminescu în străinătate cum sunt cele din articolul Briefe 
über die neuere rumänische Literatur (Scrisori despre noua literatură 
română), din „Magazin für die Literatur des Auslandes', 49 (1880), 
vol. 97, și prima apariţie a poetului ca erou literar (Ein Lebensbild - 
Portret de viață), în volumul de nuvele Fluch der Liebe, Leipzig, 
Editura Friedrich, 1880; ediția următoare, cu titlul Was die Welt 

Mihai Cimpoi de Sâmuel Domokos despre tipărirea în 
săptămânalul „Szilâgy-Somli6”, în prima jumătate a anului 
1889, a unor texte transpuse în limba maghiară de 
Laurenţiu Bran și Mihály Pervu: De ce nu-mi vii, Melancolie, 
Departe sunt de tine, Despărţire, Făt Frumos din lacrimă. 
într-un articol din „România literară” un compatriot stabi- 
lit de peste două decenii în SUA, pasionat de Eminescu, 
traducător al acestuia, Adrian George Săhlean, ne infor- 
mează, de asemenea, despre o misterioasă traducere 
timpurie a poetului în engleză: Americanul Charles Upson 
Clark îl semnalează în 1885 pe Eminescu prin câteva 
traduceri publicate în suplimentul cultural al unui ziar din 
Chicago („Deşi le-am găsit menţionate, nu am reușit să le 
identific în ciuda cercetărilor mele de arhivă, nici să aflu 
cum a „dat" dl. Clark de poet'1). În privința receptării 
critice la fel de timpurii, unui francez, J. Boniface Hetrat, 
născut în Provence şi stabilit din tinereţe în România, 
profesor, poet şi traducător, colaborator între 1891-1895 
la „Convorbiri literare”, îi datorăm aceste rânduri laudative 
despre scriitorul nostru: „Dacă Eminescu ar fi scris în 
limba franceză ar fi fost cel mai mare poet al epocii, al 
acestui secol”2. Tot unui francez, poet și el, Lucien Bazin, Îi 
datorăm, se pare, primele versuri omagiale adresate 
„poetului național român”, apărute în străinătate (1905), 
cu aceste înflăcărate îndemnuri din final: „Poete, stai de 
strajă! Spre culmile măririi/Insuflă-i, ca să lupte, a geniului 
scânteie,/Copil al României, o, bard menit să steie/Alături 


aia iii pa 
1 Adrian George Săhlean, Ce facem cu Eminescu?, „România literară”, 
nr. 36/2009. Charles Upson Clark (1875-1960), istoric, profesor 
universitar (descoperitor al lui The Badianus Manuscript aztec) şi 
puţin spion militar american, este autorul lucrărilor Greater 
Romania, New York, Dodd, Mead and Company, 1922), Bessarabia, 
Russia and Romania on the Black Sea, Dodd, Mead and Company, 
1927, United Roumania. The Minorities Problem, New York, 1932, 
Racial aspects of Romania's case, New York, Caxton Press, 1941. A 
fost ales membru de onoare al Academiei Române. A 
2 Cf. Elie Cristea — Viața şi opera lui Mihai Eminescu, ediţie îngrijită, 
prefațată și postfaţată de Ilie Şandru, Miercurea Ciuc, Tipographic, 
2000, p. 124. 

de stăpânii slăviți ai Nemuririi”.. 

Publicul nostru s-a înflăcărat, cum am făcut-o şi noi cu 
ceva decenii în urmă, la citirea unor aprecieri măgulitoare 
venite de la traducători şi exegeţi din alte ţări, în care se 
vorbea despre „un mare cetățean al omenirii” (Sylvia 
Panhurst, Poems of Eminescu, 1930), despre „un grand 
poète tout court” (L. Barrol, Eminescu, Poèmes choisis, 
1934), despre „faima” mondială a poetului nostru (Giulio 
Bertoni, La poesia di Eminescu, 1940), despre statutul său 
de „poet universal” (Gino Lupi, Mihai Eminescu, 1943). 
Aprecierile erau cu atât mai flatante cu cât veneau şi din 
partea unor mari scriitori precum Bernard Shaw (o „carte 
uluitoare” scrie el în prefața la volumul de traduceri în 
engleză al Sylviei Panhurst din 1930). Eminescu este un 
„precursor al câtorva ipostaze fundamentale din secolul 
XX”, „un Garcia Lorca cu cincizeci de ani mai timpuriu”, 
declară şi marele reprezentant al ermetismului italian, 
Giuseppe Ungaretti, într-un articol omagial din 1964. 
“Trebuie să-l admirăm așa cum admirăm focul!, ne 
îndeamnă scriitorul şi eseistul francez Alain Bosquet, tot în 
1964. În acest an special, comemorativ (75 de ani de la 
moarte), şi imediat după el, aceste definiri măgulitoare, în 
înalt diapazon superlativ, vin avalanșă. Dar ecoul lor a 
rămas, din păcate, doar în paginile revistelor care le-au 
găzduit. Dedicând un amplu studiu Genezei interioare a 
poeziilor lui Eminescu, 1963, profesorul francez Alain 
Guillermou spera să contribuie la înțelegerea sporului de 
„bogăţie originală” adus de acesta „la fondul comun al 
literaturii europene”. Din aceeași arie geografică, un 
Georges Barthouil, în Presentation de Mihai Eminescu, 
Avignon, 1976, descoperind similitudini de poziţionare, 
tematică, sensibilitate și expresie cu Giacomo Leopardi sau 
Alfred de Vigny, conchidea că poetul rămâne „un des 
grands poètes universels”. Un tur de orizont (Poetul în 
conștiința criticii străine) al lui Constantin Ciopraga, 
cuprinde încă destule aprecieri superlative. 


Privite azi cu un ochi prevenit, oricum, mai sceptic, 


po DPI EN DIN s 
1 Lucien Bazin, A Mihail Eminescu, poète national roumain, în L aube 


intérieure. Poésies, Paris, 1905. 

atari afirmaţii ni se par, când nu sunt doar politețuri 
festive sau strategii nevinovate de captatio benevolentiae, 
mai degrabă expresia unor experienţe intelectuale și trăiri 
strict personale decât aceea a unor opinii generale 
dezvoltate la scară planetară. Departe de noi intenţia de a 
minimaliza o seamă de studii străine deosebit de aplicate 
privind opera lui Mihai Eminescu, precum cele semnate de 
Rosa del Conte, titulara catedrei de literatură română de 
pe lângă Universitatea din Roma, Eminescu o dell 'assoluto, 
1962, de Alain Guillermou, profesor de istoria literaturii 
române la Institutul de limbi orientale din Paris, La genese 
intérieure des poésies d'Eminescu, 1963, sau de Iuri 
Kojevnikov, de la Institutul de literatură din Moscova, 
Mihai Eminescu și problema romantismului..., 1968, dar ele, 
ca să fim drepţi, nu provoacă o revoluţie în receptarea 
literară internaţională și sunt primite cu mai mult interes 
de publicul românesc, care pare de altfel să fie şi 
principalul lor adresant. Așa se face că autorii lor, deșii, 
unii, filologi de mare ţinută, sunt, cum observa Lucian Boia, 
mai cunoscuţi în România decât în ţările de baştină. O 
parte din lucrările străine privind opera lui Eminescu sunt 
teze de doctorat cu o receptare strict limitată la mediul 
academic din ţara de origine, şi nimic nu ne îndreptăţeşte 
să le privim ca un factor de universalizare a acesteia: „Mă 
tem că există o întreagă mistică în jurul unor teze de 
doctorat de o audienţă și recepţie, în realitate, destul de 
redusă, inevitabil redusă... A miza doar pe ocazionalele 
teze de doctorat ale unui străin (de câți citite şi citate?) 
este - cred — prea puţin”! 

Cu destulă largheţe trebuie să privim, printre „factorii 
probanţi” ai „receptării universale” a lui Eminescu, și bote- 
zarea de către NASA, cu numele său, a unui crater de pe 
Mercur, semnalată de Mihai Cimpoi (Dicţionar enciclopedic 
Eminescu, Editura Gunivas, 2013). Dar, în ceea ce priveşte 
elogiile și comparaţiile măgulitoare, academicianul basara- 
bean nu se îmbată nici el cu apă rece: „Se fac, de obicei, 


1 Adrian Marino, în Eminescu - mă topesc în flăcări. Dialoguri cu 
eminescologi în perspectiva Mileniului III realizate de Mihai Cimpoi, 
Bucureşti-Chişinău, Litera-David, 2000, p. 399-400. 

analogii «de serviciu», de pură complezenţă, de măgulire a 
mândriei naţionale” constată domnia-sa. Nici declaraţiile 
pătimaşe de dragoste ale unor poeţi străini contemporani, 
traducători ai lui Eminescu îndeobşte, nu trebuie luate 
chiar literă de evanghelie, ele venind și cu prilejul unor 
sejururi plăcute apreciate ca atare de beneficiari: „tu ne-ai 
adus, Mihai, în București,/unde bunicu-mi își cânta 
norocul, /şi am pornit într-o coloană de poeți/pe Dunăre- 
au pornit şi-n Dobrogea...” (Nikos Papas, Eminescu, 1964); 
„M-am plimbat cu eroi și poeți în oraşul /Care i-a ascuns pe 
eterişti/Când complotau ca eu să mă nasc liberă” (Rita 
Boumi Pappa, În Bucureștiul lui Eminescu, 1964). De altfel, 
în anii din urmă, spiritele s-au mai potolit, fapt lesne de 
observat în secvența dedicată traducătorilor străini în 
cartea de interviuri a academicianului eminescolog de la 
Chişinău, Spre un nou Eminescu, din 1995, reluată într-o 
ediție nouă revizuită și adăugită, peste cinci ani, cu titlul 
semnificativ Dialoguri cu eminescologi în perspectiva Mile- 
niului III realizate de Mihai Cimpoi. În totului tot, făcând 
abstracţie de firitisirile reciproce, auto-citările masive, 
pledoariile pro domo, însoțite simetric de pietricelele 
(uneori chiar pietroaie) azvârlite de intervievaţi în ograda 
vecinului, cartea domnului Cimpoi e o lucrare serioasă, 
solidă, alcătuită în modul caracteristic a domniei sale de 
lucru, indispensabilă pentru cine vrea să ia pulsul emines- 
cologiei actuale, naţionale sau planetare. Problema uni- 
versalităţii revine obsesiv în chestionarul realizatorului, 
dar răspunsurile dezvăluie o stare de lucru dezamăgitoare, 
ca să nu spunem catastrofală. Venind dinspre literatura 
spaniolă și cea română, deopotrivă, George Uscătescu 
observă cu tristețe că lumea inefabilă şi atmosfera speci- 
fică a liricii eminesciene „rămân intraductibile” în alte 
spaţii literare. În lipsa unor traduceri cât de cât onorabile, 
Eminescu e „o absenţă monstruoasă” şi în conştiinţa 
culturală franceză, constată profesorul lyonez îndrăgostit 
de România Jean-Louis Courriol, care propune trezirea 
acesteia, pentru început, prin poeziile de dragoste mal 
scurte și nu prin lungile poeme filosofice sau istorice, 

neconforme, ca şi cele ale lui Victor Hugo, cu gustul și 
viziunea cititorilor actualit. Aduse în orizontul insular 
englezesc, poeziile lui Eminescu, asociate cu cele ale altor 
poeţi de „stil vechi”, suscită interesul, susține Brenda 
Walker, doar ca niște lucruri „azvârlite din zestrea bunicii”. 
Rămânând în spaţiul european, în Slovacia, lui Eminescu, 
remarcă Libuša Vajdova, îi este preferat Octavian Goga, 
mai aproape prin militantismul său ardent de idealul de 
eliberare naţională a acesteia. În fine, Eminescu nu pare să 
aibă mari şanse nici pe meridiane mai îndepărtate. În 
continentul” indian, observă Amita Bhose, ecourile operei 
sale rămân limitate la câteva „spații restrânse”. Nici în 
patria strămoşilor noştri latini situaţia nu e în prezent mai 
roză. Ca să dăm un exemplu, iată, universitarul Fulvio del 
Fabbro, specialist în românologie, traducător și comen- 
tator subtil al lui Nichita Stănescu, atras în egală măsură de 
autorul Luceafărului, ne previne în postfaţa la un volum de 
traduceri italiene din 2003, că receptarea lui Eminescu în 
Italia ţine mai mult de „sporadice și rare coincidenţe”, 
decât de „o frecventare constantă şi metodică”. Spaima 
noastră faţă de tot felul de conspirații externe („boicot”, 
„marginalizare”) trădează, observă profesorul italian, un 
„complex al Cenuşăresei” iar „tonul encomiastic” compen- 
sativ este „disproporționat” în raport cu realitatea. Textul 
lui Del Fabbro vine ca un „duș rece” peste fierbințeala 
noastră interpretativă, după cum constată și recenzentul 
volumului, Constantin Cubleșan, aducând noi exemple, nu 
tocmai încurajatoare: catalogul volumelor de traduceri ale 
poetului include doar câte două ediţii în Portugalia şi 
Olanda, de asemenea, „tiraje modice” în Slovacia, ca să nu 
mai vorbim de Coreea sau de Indonezia (Eminescu în 
comentarii critice, 2008). Nici în frigurosul nord european 
situația nu e strălucită, și ea e consemnată ca atare de 


1 Dar și aici apare riscul, semnalat mai demult de Vladimir Streinu, ca 
ele să apară publicului şi criticilor francezi ca expresie a unui gen 
minor (Albert Thibaudet l-a catalogat pe Eminescu, pe baza unor 
astfel de traduceri rezumate la lirica de dragoste, drept șansonetist). 
Vezi Vladimir Streinu, Eminescu în circuit universal, conferinţă radio, 
reprodusă în Eminescu, Un veac de nemurire, II, Bucureşti, Minerva, 
1991,p.561. 

compatriotul nostru lon Miloş, devenit scriitor şi 
traducător în Suedia: „Mare mi-a fost mirarea când am 
ajuns în Suedia, în anul 1964, şi am constatat cât de 
necunoscut este Eminescu acolo. Nici chiar profesorii 
universitari n-au auzit de acest mare poet nu numai al 
României, ci şi al valorilor universale”. În ceea ce privește 
China, o ţară cu peste un miliard şi trei sute de milioane de 
locuitori, un tiraj 6.500 de exemplare al unui volum de 34 
de Poezii alese, unele traduse de Ge Baoquan şi Li Ninglai 
prin intermediul limbilor rusă şi engleză, apărut la 
Shanghai în august 1981, nu credem că îndreptățește 
viziunea triumfalistă din „Tribuna învățământului” a 
doamnei prof. univ. dr. sinolog Ileana Hogea-Velișcu 
privind „circulaţia și răspândirea” operei eminesciene în 
imensul teritoriu de la capătul lumii. O afirmaţie a lui Xu 
Wende, al treilea traducător din volumul citat, fost student 
la Literele bucureştene, rămas un admirator înflăcărat al 
lui „Bădița Mihai” cum îl alintă acesta, „Eminescu aparține 
şi Chinei” trebuie luată şi ea cum grano salis. Ca un gest de 
curtoazie, în stilul caracteristic protocolar chinez, trebuie 
înţelese și frumoasele cuvinte ale poetului Zhu Zigi rostite 
la ambasada română din Beijing cu prilejul manifestării 
prilejuite de centenar, din aprilie 1989, privind ecoul 
planetar al poetului român, „o stea luminoasă pe bolta 
poeziei universale”, cu o şansă apărută acum de a poposi şi 
pe cerul țării lui Lao-Tzi: „acest Luceafăr care va străluci în 
veşnicie, va găsi un răsunet tot mai puternic în sufletele 
maselor largi de cititori chinezi, producând un ecou 
durabil în inimile lor”t. 

În cartea de dialoguri a domnului Cimpoi, o poziție 
tranşantă, măsurată, fără spaime ori iluzii și speranţe 
deşarte, o găsim la Adrian Marino, citat de noi anterior, şi 
la care am dori să ne referim acum mai pe larg. Acesta este 


EE 00 NN N PN NON NI E 
1 Xu Wende, în Eminescu - mă topesc în flăcări... cit p. 51 
ocazia aceluiaşi eveniment, poeta Ke Yan scrie un omagiu 
Către Eminescu, în tonul cerut de circumstanța aniversară: „Tu, nu ne 
eşti străin/Fie în oraş sau în sate/Când îţi pomenim numele/Toţi 
ochii mai luminoşi devin/Fie ochii negri, ochii albaştri/Sau ochii 
castanii/Nu ne eşti străin /În orice ţară am fi...” (idem, p. 516) 


3-515. Cu 
în versuri 

un cunoscător profund al problemei, prezentă în dicțio- 
narele și cărţile sale de hermeneutică a literaturii, mai 
explicit, în articole și recenzii, cele mai multe, din 
„Observatorul cultural”i, în studii mai ample privind 
relaţia național - universal la scriitorii români, cu referiri 
şi la Eminescu2, de asemenea, în intervenţii cum e cea de la 
Colocviul internaţional al traducătorilor și editorilor 
români, Sinaia, iunie, 1991 (Difuzarea criticii româneşti în 
străinătate). Interviul amintit, din același an, dovedește o 
preocupare majoră, constantă, a eruditului român de talie 
internaţională, „cavaler al luptelor dialectice ce se duc 
întru elaborarea, categorisirea, precizarea şi modelarea 
« ideilor », noţiunilor (conceptelor), tipurilor de explorări 
hermeneutice”, cum îl caracterizează interlocutorul său 
academician. Acum,punctul de plecare îl formează analiza 
rece, fără menajamente, nu tocmai optimistă în ceea ce 
priveşte şansele ofertei de universalizare a producției 
românești de carte, neconformă cu „gustul european” 
modern, ce se disociază de ipostaza ei răsăriteană, „ţără- 
nească”, analiză făcută de Adrian Marino în volumul său 
din 1978, Prezențe românești şi realităţi europene: „În 
discuţie nu intră, precizează savantul român, valoarea sau 
nonvaloarea cărţii, ci doar coeficientul său de sincronizare 
şi convergenţă cu gustul, orientarea şi existența « pieței de 
desfacere ». În această privință orice sentimentalism este 
deplasat şi nepatriotic deoarece întârzie, ratează, blo- 
chează şansele reale ale cărții românești în străinătate”. 
Din ampla dezvoltare a acestor păreri mai vechi, în 


e 


1 Literatura națională;Mihai Eminescu: receptarea operei - aspecte 
metodologice; Studii eminesciene; Cum citesc americanii literatura 
română; Naționalismul provincial; Un ideal de europeism; Exilul 
cultural românesc; Globalizare, Despre critica literară, Literatură şi 
antiliteratură,  Neopașoptism; Experiența externă; Români in 
„Republica literelor“; „Să ne propunem deci un alt viitor cultural”). 

2 Prezențe româneşti şi realități europene: jurnal intelectual, 1978; 
Pentru Europa: integrarea României: aspecte ideologice şi culturale, 
1995; Politică şi cultură. Pentru o nouă cultură română, 1996; Al 
treilea discurs, cultură, ideologie şi politică în România. Adrian Marino 
în dialog cu Sorin Antohi, 2001, Cultură și creaţie, 2010; Revenirea în 
Europa: idei şi controverse românești 1990-1 995, antologie, 1996. 

interviul acordat în 1991, desprindem câteva idei direc- 
toare. Mai întâi e necesară o evaluare corectă a politicii 
culturale românești, staționată în rezultate minore comod 
supraevaluate. La provocarea lansată de Mihai Cimpoi 
privind un complex al timidității românești la impactul cu 
lumea occidentală, mai dinamică, mai elastică şi mai 
nuanţată, replica lui Marino se referă tocmai la necesarele 
corectări ale acestei politici: „A face un mare caz din cel 
mai mic ecou românesc în străinătate este un exemplu 
tipic tocmai complexului de care aminteaţi, cu deplină 
îndreptăţire. Literatura română încă nu este bine 
cunoscută în străinătate, fiindcă nimeni nu s-a ocupat și 
mai ales n-a investit până acum (timp, idei, bani, bani și 
iarăşi bani) în acest domeniu”. În ceea ce privește 
traducerile în alte limbi, miza pe criteriul cantitativ, de 
care se face adesea caz, nu este hotărâtoare: „Frecvența 
unor traduceri este numai în parte concludentă dacă ea nu 
este însoțită şi documentată de ecourile precise, verifica- 
bile, ale acestor traduceri”. Ele se materializează în texte 
tipărite, recenzii, cronici, frecvențe în sistemele de 
referință, în bibliografii.. Or, în situația poetului nostru 
rezultatele sunt modeste. În fine, esenţială în receptarea 
reală a operei eminesciene în străinătate este ca ea să fie 
însoțită de texte critice de escortă, cât mai prestigioase. 
Din păcate prestigiul critic e dependent de „prestigiul 
global al culturii, din care provine criticul”. În această 
privință, suntem abia la început: „totul se află la primii 
paşi. Este un fapt (regretabil, privit cu luciditate), că nici E. 
Lovinescu, nici G. Călinescu nu sunt traduşi şi cunoscuți, 
câtuși de puţin, în străinătate". Personalitate dinamică, 
angajat-constructivă, A. Marino nu se rezumă doar la 
aceste reflecții amare, contribuind direct la promovarea 
peste hotare a ideilor literare şi a literaturii române, nu 
numai prin cărți traduse în limbi de mare circulaţie!, 


ÎI N a 
1 La critique des idées littéraires, Éditions Complexe, 1977; 
L'hermeneutique de Mircea Eliade, Gallimard, coll. “Les Essais ; 
1981; Étiemble ou Le comparatisme militant, Gallimard, coll. “Les 
Essais“, 1982; Comparatisme et théorie de la littérature, Presses 
universitaires de France, coll. “Écriture”, 1988; Histoire de l'idée de 

conferințe şi numeroase intervenții publicistice, dar şi ca 
diriguitor al unor publicaţii de ținută europeană, cu țintă 
precisă, precum „Cahiers roumains d'études littéraires” 
(1973-1980) 1, 

Aşadar o problemă spinoasă rămâne încă de mare 
actualitate: contribuția traducerilor la cunoaşterea în lume 
a lui Eminescu, privită, adesea, cu prea mare largheţe, 
devenită prilej de naivă autoiluzionare.. Mai venim în acest 
sens cu câteva exemple semnificative. Unul provine din 
epoca interbelică. Un tiraj de 100 de exemplare al 
plachetei lui Louis Barral din 1933 cu zece sonete traduse 
în franceză nu justifică rândurile entuziaste ele lui Victor 
Cordoş care considera traducerea „un aport bine venit și 
meritoriu pentru literatura română, volumul făcând ca 
poezia noastră să fie cunoscută peste hotare”. De altfel, 
Șerban Cioculescu e sceptic cu privire la efectele pozitive 
(ele par mai degrabă negative) ale traducerii, vorbind de 
involuntara denaturare a profundei tonalități elegiace a 
originalului, care capătă în versiunea franceză un aer de 
galanterie”. Autorul francez însuși, părintele Louis Barral, 
era conştient de riscurile asumate; vorbind despre dificul- 
tatea procesului de traducere a poeziilor celui care „a fost 
român înainte de a aparţine unuia sau altuia dintre po- 
poare”, el preciza, în cuvântul introductiv, că a încercat să 
redea „cât mai fidel posibil mai întâi sensul versului, 
urmând îndeaproape textul. Dacă există câteva idei care nu 
au putut fi traduse, în afară că nu cred ca acestea să fie 
esenţiale, greşeala a fost a neputinței mele de a menţine în 
tehnica versului francez concizia care îi permitea poetului 


a 


"littérature européenne” et des études européennes, în Beatrice 
Didier (dir.), Précis de littérature européenne, Presses universitaires 
de France, coll. “Précis”, 1998. 

1 Prodigioasa activitate a marelui critic şi teoretician român justifică 
pe deplin frumoasa (şi corecta) caracterizare din „România literară i: 
„Adrian Marino a fost un intelectual occidental-european de mare 
clasă, care a trăit însă în România. lar România a avut șansa de a 
poseda între frontierele ei un personaj de factura lui Adrian Marino: 
două circumstanţe extrem de rare şi aproape miraculoase.” (Mihai 
Apă In memoriam: Europeanul din noi, rev. cit, nr. 12, 30 mart. 

005). 

român rima locală şi idiotismele intraductibile pentru 
noi”l- 

Cel mai înţelept lucru ar fi să devenim ceva mai realiști 
şi să ne temperăm pe cât se poate entuziasmul. Într-un 
moment de maximă luciditate, imediat după război, Tudor 
Vianu publica în revista „Flacăra” din 1949, articolul Noi 
teme în eminescologie (relatarea unei întâlniri cu Eugen 
Lovinescu), din care reținem întrebarea pe care şi-o punea 
autorul cu privire la „locul lui Eminescu în literatura lumii”. 
Răspunsul dat, „cu melancolie”, de distinsul estetician şi 
istoric literar era destul de rezervat: „în ciuda meritelor lui 
în cadrul literaturii naţionale şi cu toate eforturile care s- 
au depus, poezia lui Eminescu n-a putut fi încorporată 
conştiinţei universale a literaturilor, din cauza momentului 
întârziat în care apare”. Situaţia nu s-a schimbat simţitor, 
cum am văzut, nici după o jumătate de secol și mai bine. Ba 
pare chiar mai catastrofală, dacă e să dăm crezare unor 
evaluări recente făcute „fraților” cititori de Ioana Both („Un 
produs românesc refuzat la export: Mihai Eminescu, poet 
național”) sau de Lucian Boia („Cum nu e cunoscut 
Eminescu în lume”), pe care mulţi le-au considerat exa- 
gerate sau chiar ofensatoare. Dar avem în această privință 
o experiență proprie, n-am zice că tocmai plăcută, cu 
ocazia ultimului FILIT de la Iaşi, când, în cadrul mult 
frecventatelor Seri de întâlnire cu scriitorii, de la Teatrul 
Naţional, la întrebarea, venită din sală, dacă a auzit de 
Mihai Eminescu, tânăra romancieră americană, Veronica 
Roth, autoarea celebrei trilogii distopice Divergent, vizibil 
jenată, dar onestă cu numeroşii ei fani prezenți la 
eveniment, a dat un răspuns negativ: n-a auzit niciodată de 
cel mai mare poet al românilor, nici acasă la ea, la Chicago, 
și nici cu ocazia celor cinci vizite în România, prima, la Cluj, 
pe durata a cinci luni de zile. Ne doare inima, dar trebuie să 
recunoaștem că Eminescu nu e recunoscut ca „poet 
universal” în America, aliata noastră de nădejde din 


structurile NATO. 


ANR ai 
1 Ionel Novac, Marie-Alype (Louis) Barral - traducătorul de limbă 
franceză al poeziei eminesciene, „Luceafărul”, 14 iun. 2015. Vezi şi Un 


traducător francez al lui Eminescu, Cronica, 15 iun. 1979. 

Ajungem astfel, la capătul acestui sumar excurs, să ne 
întrebăm şi noi: ce (mai) înseamnă Eminescu „poet 
universal”? Încercăm, străbătuți de numeroase incerti- 
tudini şi îndoieli, un posibil răspuns. Problema e, credem, 
din ce direcție vine întrebarea, dinspre noi sau dinspre ei. 
Într-o primă accepție, ar fi vorba de o imagine „negociată” 
aici, în spaţiul cultural românesc, pentru a fi livrată unui 
public din „atară”, În a doua accepţie e vorba de o „piaţă” 
literară şi de o „politică” editorială în străinătate, acționând 
acolo independent de voința şi interesele noastre. 
Câteodată acestea au un răspuns foarte neprietenos la 
solicitările din Carpaţi, precum rezoluţia-ghilotină a 
directorului editurii pariziene Gallimard la propunerea 
unui volum de traduceri în limba franceză: „Domnul 
Eminescu nu se integrează climatului liric contemporan”. 
Aşa încât parcă îţi vine, împreună cu Şerban Cioculescu, 
comentatorul respectivei rezoluţii, să-i dai dreptate lui 
Edgar Papu în actul său justiţiar, chiar dacă prin apel la 
metode uneori extravagante, de a-l repune în drepturile 
sale pe Mihai Eminescu şi de a-l aşeza pe locul ce i se 
cuvine în Panteonul marilor creatori ai lumii. Eminescu 
însuși, prins direct în mecanismul acestei injustiții a 
istoriei, a vorbit într-un fragment de manuscris din epoca 
studiilor universitare, pe un ton nu lipsit de patetism, 
despre neşansa de a fi artist şi gazetar într-o ţară mică de 
la marginea Europei: „E foarte lesne de-a râde de-o 
naţiune mică, cu mijloace mici uneori care se zbate pentru 
viaţă între trei imperii care-i sunt inamice naturale! Cu cât 
mai mare e însemnătatea meritelor la o naţiune săracă!'! 
În mod frecvent, reluată în repetate rânduri, discuţia pe 
această dureroasă problemă se aşează sub semnul lui 
dacă, cum vedem și într-unul din ultimele studii de compa- 
ratistică (Eminescu și Poe) din 2017 al lui loan lacob: 
„Suntem convinşi că, dacă Eminescu ar fi aparţinut unei 
culturi /literaturi ce ar fi beneficiat de o limbă de circulaţie 
universală, el ar fi intrat mai de mult în atenţia unor critici 
de mare prestigiu și locul său ar fi fost recunoscut, fără 


1 Mihai Eminescu, Fragmentarium, Bucureşti, Editura ştiinţifică şi 
enciclopedică, 1981, p. 143. 

îndoială, alături de Novalis şi de Poe”l. După părerea 
noastră, staționarea doar la un nivel declarativ este contra- 
productivă. Suntem datori să găsim şi mijloacele concrete 
prin care să împlinim orgoliosul deziderat al venerabilului 
filosof al culturii şi profund cunoscător al literaturii 
române şi universale, Edgar Papu. Demersul însuși al 
autorului vasluian citat, de edificare a unui pod („arc' zice 
domnia-sa) transatlantic între Eminescu şi Poe vine în 
împlinirea unui astfel de deziderat. Nu e o întreprindere 
uşoară. Trebuie uneori să depășim bariere aproape 
insurmontabile venite dintr-o atitudine nu neapărat 
răuvoitoare faţă de o literatură prezentă la un alt capăt al 
lumii. 

În această privință, o soluţie, printre puţinele ce le 
avem din păcate la îndemână, este aceea, inaugurată cu 
succes la laşi, a acestui Festival internaţional de literatură 
și traducere (FILIT) despre care am vorbit, manifestare de 
mare amploare, cu sute de participanţi, scriitori şi 
traducători, români şi străini, ajunsă, iată, la a şasea ediție. 
Ea are ca miză, în primul rând, cunoaşterea unor poeți şi 
prozatori români contemporani aici la noi, dar şi în țările 
de origine ale invitaţilor străini, convertiți în ambasadori ai 
intereselor noastre culturale. Unele din manifestări, ce țin 
de politica culturală a Iașului, au în vedere și tradiția sa 
literară, menţinută vie prin muzeele de profil, devenite 
locații, acum, ale unor lansări de carte (în cadrul unui 
inteligent și util proiect editorial „Scriitori de poveste”), 
privindu-i pe Otilia Cazimir, lon Creangă, Nicolae Gane, 
Mihai Eminescu,. Mai rămâne ca aceste „poveşti”să cadă şi 
sub ochii cititorilor străini. În primul rând, „Povestea lui 
Mihai Eminescu şi a Veronicăi Micle, iubită şi muză, 
relatată de Florina Ilis, ar putea să incite interesul acestor 
ipotetici cititori, până acolo încât să caute poeziile 
inspirate de ea. Dar aceste poezii ar trebui, şi ele, oferite 
într-o traducere cât mai onorabilă. În lipsa unui Baudelaire 
eminescofil, reeditând în folosul nostru performanţele sale 
de traducător (al lui Poe, de exemplu), această sarcină 


PIE NI NIN e see i9 7 
1 loan Iacob, Arc poetic transatlantic: Mihai Eminescu - Edgar Allan 


Poe, laşi, Junimea, 2017, p. 42. 

dificilă rămâne pe umerii poeţilor români, dintre ei 
urmând să se ridice, cum spera scriitorul francez de 
origine română, fostul avangardist de la „75 H. P” şi 
„Integral”, Claude Sernet, „poetul frate, care, din dragoste şi 
dintr-o necesitate interioară, să se oblige să-l recreeze pe 
Eminescu într-o limbă de mare circulaţie, susceptibilă să-i 
asigure o largă audienţă în cele patru colțuri ale lumii și 
locul său de prim ordin în panteonul geniilor nemuritoare 
ale umanităţii”!. Visuri de poet! A trecut din 1964, când 
fostul prieten al lui Tristan Tzara le-a dezvăluit în 
“Tribuna” clujeană, iată, o jumătate de secol, și nu sunt 
semne că un astfel de traducător providenţial să fi apărut 
printre noi. Aşa că subiectul relației lui Eminescu, dacă nu 
cu întreaga Planetă, măcar cu porțiunea ei euro-atlantică 
în orbita căreia pretindem că ne învârtim, rămâne în 
continuare deschis. 


pi AR II N A i N i E 
1 Claude Sernet, În panteonul geniilor, în Eminescu. Un veac de 
nemurire, Il, Bucureşti, Minerva, 1991, p. 518 (text preluat din 


“Tribuna”, nr. 24, 11 iunie 1964). 

VII. Eminescu şi Dante sub semnul lui Eros 


„Cu flori stereotipe, cu raze, diamante, 
Nu pot să scriu frumseţa cea vrednică de Dante.” 
Mihai Eminescu 


„Precum Dante ajunsese în Italia cripta tuturor 


înțelepciunilor omenești...” 
G. Călinescu 


Prin anii şaizeci ai secolului trecut, la întrebarea 
cititorilor revistei „Flacăra” dacă Eminescu l-a cunoscut pe 
Dante, criticul și poetul Emil Manu, solicitat de redacţie, 
dădea un răspuns afirmativ și-l cita în sprijinul său pe G. 
Călinescu, autoritatea în materie de eminescologie a epocii, 
care se referise anterior la amintirile Mitei Kremnitz, la 
Dicţionarul de rime eminescian (Dante-Rhadamante), la 
publicistică şi la creația literară unde „unele versuri de 
structură adânc danteșşti” indicau familiarizarea cu poetul 
italian, citit în traducere sau în originali. Comparația cu 
Dante e destul de frecventă în eminescologie, începând cu 
teza de doctorat budapestan din 1895 a lui Elie Dinurseni, 
viitorul „patriarh al reîntregirii neamului”, Elie Miron 
Cristea (Eminescu, viața și opera. Studiu asupra unor creaţii 
mai noi din literatura română), cu supoziţia (şi regretul) 
autorului că, dacă nu s-ar fi contaminat la Viena şi Berlin 
de scepticismul religios şi de pesimismul filosofic 


cinema 
1 Emil Manu, Eminescu și Dante, „Flacăra”, nr. 25, 19 iun, Bucureşti, 
1965, p. 18 (Dialog cu cititorii). Cu privire la o lectura direct în 
italiană a lui Dante, nuanţând o afirmaţie mai veche din Opera lui 
Mihai Eminescu, 1935-36, în completările la aceasta, din „Studii și 
cercetări de istorie literară și folclor”, 1-2, 1956, Călinescu admite că 
„La Viena e cu putință ca Eminescu să fi umblat şi pe la cursul de 
italiană al lui Cattaneo, de vreme ce-l frecventa pe acela de limbi 
romanice al lui Mussafia” (rev. cit., p. 291). Ideile lui Călinescu sunt 
reluate, identic sau îmbogăţite cu argumente noi, de Al. Piru, 1965; 
1974, Simion Bărbulescu, 1969, Al. Duţu, 1969, Dumitru Tiutiuca, 
1978, I. Rotaru, 1979, G. Pruteanu, 1985, Gr. Jucan, 2008, George 


Popescu, 2015. 

schopenhauerian, „Eminescu ar fi putut fi la români ceea 
ce este Dante pentru italieni”!. În anii ce au urmat, numele 
lui Dante, singur sau împreună cu altele, e prins de efigia 
poetului nostru ca un însemn de înaltă noblețe. 
Comparaţia cu autorul Divinei Comedii, alături de 
Shakespeare, Goethe, Beethoven, îi dă prilejul lui Duiliu 
Zamfirescu să vorbească la Galaţi, 1911, în aplauzele 
prelungite ale asistenţei, despre un „fiu al neolatinităţii 
noastre ce şi-a depășit cu mult graniţele de loc şi de timp în 
care a trăit?. Sărind peste timp, tot într-o conferință, ţinută 
la Ateneul „Nicolae Iorga”, prietenul lui Caragiale, eseistul 
ieşean Paul Zarifopol rostește aceste înflăcărate cuvinte ce 
contrazic imaginea unui personaj „lipsit de gravitate” și de 
„simţul sublimului” pe care i-o propunea Călinescu: „D-lor, 
cred că sunt de acord cu mulţi dintre dv., dacă, lăsând la o 
parte chiar ideea de rang, așez pe Eminescu printre artiştii 
de felul lui Homer, Eschil, Dante, Shakespeare. Eminescu 
era din neamul celor puternici şi bogați fără măsură, el a 
fost un dătător de de legi, un începător de tradiții artis- 
tice”3. Pe linia unui destin biografic comun, poetul Dan 
Botta, glosând în marginea unor expresii precum „zbaterea 
în durere” şi „dorul de a birui”, descoperă și el la Eminescu 
o ipostază de luptător social, asemeni lui Dantet. Cam în 
aceeaşi termeni sună un aforism publicat postum al lui 
Călinescu: „Nici un mare creator (Dante, Hugo, Eminescu) 
nu s-a ruşinat să fie patriot'5. Dintre exegeţii străini, 
prețuirea pentru un poet din familia „acelor spirite 
înflăcărate în fruntea cărora stă Dante” e declarată 
tranşant de un savant de talia lui Lâsl6 Gâldi. Ulterior, 
Dante, singur sau în diverse companii rămâne un 
instrument sigur de măsurare a altitudinii atinse de poetul 


1 Antonie Plămădeală, Pagini dintr-o arhivă inedită, Bucureşti, 
Minerva, 1984, p. 272-73. 

2 Duiliu Zamfirescu, Eminescu a fost un poet mai mare decât timpul în 
care a trăit, „Dimineaţa”, Bucureşti, 16 oct, 1911. 

3 Paul Zarifopol, Pentru arta literară, vol, Il, Bucureşti, Minerva, 1971, 
p. 579-80. 

4 Dan Botta, Eminescu cel învins, „Sfarmă Piatră”, I, nr. 29, 11 iun. 
1936, p. 4. 

S G. Călinescu, în „Gazeta literară”, nr, 11, martie 1966, p. 8. 

român, precum în aceste rânduri din 1992 ale cunoscu- 
tului eminescolog Mihai Cimpoi, demonstrând vocaţia 
ştiinţifică a poetului: „asemenea lui Dante, Goethe, 
Leonardo, Eminescu este și un mare om de știință”!. În 
fine, ca să mai dăm un exemplu, mai recent, exprimându-se 
într-un mediu academic, Fănuş Băileşteanu își sprijină teza 
universalității lui Eminescu prin încadrarea sa în „nobila 
stirpe” a lui Dante, Shakespeare, Goethe, Hugo, Novalis, 
Baudelaire?. Cu o țintă mai precisă, rolul poetului nostru în 
edificarea limbajului poetic modern e subliniat în anii 20 
de Mihail Dragomirescu prin apelul, din nou, la modelul 
Dante. Dar, supralicitează esteticianul bucureştean, față de 
marele poet italian care a creat doar o limbă literară, 
Eminescu, mai mult, „a creat dintr-o limbă care era 
literară, o limbă nouă și transfigurată”3. Peste un deceniu, 
Liviu Rusu susține și el că poetul român revigorează, 
precum Goethe sau Dante, prin noi şi neașteptate asociații, 
formele „rigide”, „stereotipe”, tocite de uz, ale limbii, dând 
cuvintelor o „sevă proaspătă, nebănuită până atunci +. 
Afinităţile lui Eminescu cu Dante, pot fi privite, credem, 
sub două aspecte, unul, al similitudinilor şi repercutărilor 
la nivelul vieţii şi creaţiei celor doi scriitori, celălalt, al 
corespondenţelor în contextul receptării lor, de la primele 
ecouri până la constituirea şi proliferarea cultului şi 
mitului „poetului naţional”. Din perspectivă strict 


1 Mihai Cimpoi, Vocaţia faustică, „Steaua”, Cluj, 1992, nr. 1, ian, 
p. 30-32. | i 
2 Fănuş Băileşteanu, Eminescu - poetul tuturor românilor, în 
„Academica”, nr. 7-8, mai-iun., Bucureşti, 1999, p. 30. | 

3 M. Dragomirescu, Răspuns unui minoritar, „Viitorul”, Bucureşti, nr. 
5334, 11 dec., 1925, p. 1-2. Autorul reia comparația măgulitoare cu 
Dante într-un volum omagial din 1934: „El (Eminescu) a înnoit 
înțelesul cuvintelor și le-a înnobilat pentru poezie, întocmai cum a 
făcut Dante pentru limba italiană şi Victor Hugo pentru limba 
franceză”, De aici, o plasare mai, mult decât onorabilă în ierarhia 
literaturii universale: „El poate fi socotit ca al cincilea mare poet liric 
după Pindar, Dante, Goethe și Victor Hugo”. (Eminescu, laşi, Junimea, 
1976, p. 159) 

4 Liviu Rusu, Estetica poeziei lirice, 
Universităţii1937; ed. a 2-a, Casa şcoalelor, 
149. 


Cluj, Institutul de Psihologie al 
1944, din care cităm, p. 

biografică să observăm că, neîndoielnic cititor al lui Dante, 
Eminescu îşi asumă destinul unor celebre personaje din 
Divina Commedia, punând sub semnul livrescului relația 
pasageră cu Mite Kremnitz prin apelul la celebrul episod al 
sărutului dintre „păcătoşii din dragoste” Francesca da 
Rimini şi Paolo Malatesta, la rându-le „stimulaţi” de lectura 
vechii legende bretone despre cavalerul Lancellotto şi 
regina Ginevra (/l libro Galeotto), episod cuprins în Cântul # 
V al Infernului, cu sfâşietorul lamento al eroinei ce-l 
impresionează până la leşin pe vulnerabilul ei interlocutor. 
îl redăm în traducerea în proză „robustă şi destul de 
colorată” a lui Eliade Rădulescu, publicată în „Curierul de 
pi ambe sexe” din 1848, pe care poetul, bine orientat în 
Hi literatura epocii, admirator declarat al polivalentului 
| scriitor pașoptist, e posibil să o fi cunoscut: „Noi citeam 
într-o zi spre petrecere despre Lancillotto cum amorul îl 
strânse: singuri eram și fără vreun prepus./Mai de multe 
ori ne întâlni ochii acea lectură şi ne scoloră faţa; un punct 
însă fu tot ce ne învinse./Când citirăm dulcele râs coperit 
d-atâtea sărutări, acesta, ce nu se despărțea de mine,/îmi 
sărută gura tremurând cu totul: un Galeotto fu cartea şi cel 

1 T. Pârvulescu şi D. D. Panaitescu, Dante în România, în vol. Studii 

despre Dante, Bucureşti, EPLU, 1965, p. 352. Studiul celor doi 
remarcabili italienişti ne este util şi pentru înţelegerea circum- 

stanţelor literar-istorice ale apropierii lui Eminescu de autorul 
Divinei Comedii. În afară de Eliade Rădulescu, constant admirator al 
marelui florentin mergând până la mărturisirea unor similitudini „cu 
i viața sa proprie”, e de amintit, dintre apropiații lui Eminescu, pictorul 
F bucovinean Epaminonda Bucevschi, care pictează prin 1872-74, 
jil tabloul Icoana lui Dante. Dintre scriitorii contemporani, poate fi 
Ei menționat Al. Odobescu, cu citate din Divina comedie în eseul său din 
1874, Pseudo-kynegetikos, operă preţuită şi recenzată de Eminescu în 
numărul din aprilie, 1875 al „Convorbirilor literare”. În ceea ce 
privește episodul dramatic privindu-i pe nefericiţii eroi din Rimini, 
tânărul Eminescu, antrenat în viaţa teatrală bucureşteană, putea şti, 
măcar din auzite, despre traducerea apărută în 1846 a lui Simion 
Marcovici din autorul italian Ulivo Buchi (tragedia Francesca da 
Rimini), cu menţiunea, în Deslușirea istorică a traducătorului, că 
subiectul mai fusese tratat de Silvio Pellico și Any Scheffer. În fine, 
mai sunt de luat în consideraţie ecourile din presa românească a 


epocii la festivitățile prilejuite de cei 600 de ani de la nașterea 
poetului, în 1865. 

ce-a scris-o; în ziua aceea nu mai citirăm înainte”!, 
Povestea celor doi amanți adulterini din trecentoul italian, 
transplantată în peisajul urban dâmboviţean de secol XIX, 
lipsită de conotaţiile tragice ale poemului dantesc, păs- 
trează, în circumstanţele unei meditații de limba română, 
scena sărutului, evocată peste mulți ani de frumoasa 
„elevă” a poetului nostru (acesta rămâne, ca întotdeauna în 
materie de amor, discret): „Am stat într-o zi la biroul meu 
unul lângă altul, eu cu penița în mână, și citeam Convor- 
birile. Extrăgeam cuvintele, iar el - cu simţul său inegalabil 
şi deosebit de fin al limbii, îmi indica echivalentele 
germane. Atunci, brusc, nicidecum din pasiunea unui 
moment, în timp ce vorbeam, întoarsă către el, m-a sărutat, 
iar eu l-am lăsat calmă s-o facă... Nu mai ştiu ce am spus 
după acest moment surprinzător, ştiu doar că el m-a 
întrebat dacă avem o ediţie din Dante. S-a ridicat, a căutat 
ediţia, citindu-mi apoi vestitul citat din Infern. Era 
asemenea unui şcolar care a săvârşit o poznă nemaipo- 
menită”2. Ediţia citată, din biblioteca cumnatei lui 
Maiorescu, putea fi traducerea mai recentă în germană a 
lui Philalethes (pseudonimul regelui loan al Saxoniei)’, 
lăudată de Eminescu cu ocazia reîntâlnirii cu Mite la teatru, 


1 „Curierul de ambe sexe”, VI, 1848, p. 83-86. Un argument în 
favoarea cunoaşterii activităţii de traducător a lui Eliade Rădulescu 
este critica pe care poetul junimist o face versiunii ei italienizante în 
„Timpul”, 8 mai, 1880 (Notițe bibliografice), cu reproducerea 
terținelor introductive, catastrofale, ale Infernului: „în mijlocul căii 
vieţei noastre/Mă reaflai într-o selbă obscură...” Câţiva ani înainte de 
demersul din 1848, Eliade publicase în aceeaşi revistă, periodul IV, 
1842-44, articolele, prelucrate după poeta, eseista şi traducătoarea 
franceză Sabine Casimire Amable Voiart (Amable Tastu), intitulate 
Dante şi Gibelini şi Guelfi, pe care e foarte posibil ca Eminescu să le fi 
cunoscut. 

2 V, Amintiri fugare despre M. Eminescu - încredințate fiului meu 
adoptiv, trad. Paul Zarifopol, în |. E. Torouţiu, Studii şi documente 
literare, IV, „Bucovina”, Bucureşti, 1933; text reluat în Mite Kremnitz, 
Amintiri fugare despre Mihai Eminescu, Bucureşti, Cartea 
Românească, 2000, din care am citat, pp. 16-17; 28. 

3 Dante Goettliche Comoedie. Metrisch übertragen u 
und historischen Erlăuterungen versehen von Philalethes, 

Bände, Gärtner, 1828-1849; idem, Leipzig, Teubner, 1868. 

după boală, în 1884. Întâmplarea povestită de admira- 
toarea şi traducătoarea poetului se petrecea în 1877, 
imediat după plecarea lui Eminescu din laşi și cooptarea sa 
în redacţia ziarului bucureştean „Timpul”. Italienistul Radu 
Manoliu presupune o recitire mai atentă a Divinei comedii 
prin 1879, an în care poetul compune mai asiduu sonete și 
terținel. 

La nivelul operei, cel mai solid argument al influenţei 
lui Dante asupra poetului român ni-l oferă poezia Icoană şi 
privaz, cu citarea numelui poetului italian: „Voit-am a mea 
limbă să fie ca un râu/D-eternă mângâiere... și blând să fie 
cântu-i./Acum... acuma visul văd bine că mi-l mântui./Căci 
toată poezia şi tot ce știu, ce pot,/Nu poate să descrie nici 
zâmbetu-ți în tot./Te-am îngropat în suflet și totuși slabii 
crieri/Nu pot să te ajungă în versuri și descrieri./Frumseţa 
ta divină, nemaigândită, sfântă /Ar fi cerut o arfă puternică, 
ce-ncântă;/Cu flori stereotipe, cu raze, diamante,/Nu pot 
să scriu frumseța cea vrednică de Dante”. Discutându-le, 
fostul nostru profesor de romanistică de la universitatea 
jeşeană, Ştefan Ciucureanu descoperea în aceste versuri 
eminesciene, mai mult decât o simplă citare a numelui 
poetului italian, un ecou evident, dar trecut cu vederea de 
Călinescu, din Cântul XXX, terținele 5-12, ale Paradisului 
unde Dante se declara de asemenea excedat de frumuseţea 
iubitei ideale. lată spre ilustrare doar trei dintre ele: „Dal 
primo giorno ch'i' vidi il suo viso/in questa vita, infino a 
questa vista,/non m’è il seguire al mio cantar preciso;//ma 
or convien che mio seguir desista/piu dietro a sua 
bellezza, poetando,/come a l'ultimo suo ciascuno artista.// 
Cotal qual io la lascio a maggior bando/che quel de la mia 
tuba, che deduce/lardiia sua matera terminando...” În 
traducerea lui G. Coșbuc: „Din prima zi când faţa i-o 
văzui/în viața mea, şi până-aci-n viziune/putere ca s-o 
cânt mereu avui;//ci-aci poema mea zăgaz îşi pune,/ca 
orice-artist dup-opintiri supreme,/să-i cânte-n vers a 
vrajei ei minune. //şi las s-o cânte mai cu glas poeme/decât 
a mea, din tuba ce se duce/grăbit spre finea asprei mele 


1 Radu Manoliu, Izvoarele motivelor şi procedeelor lui Eminescu, în 
„Preocupări literare”, Bucureşti, 1936, p. 233. 

teme” 1, În textul lui Eminescu, spunem şi noi acum, îl 
putem citi aşadar pe Dante în palimpsest. Să adăugăm că 
acelaşi italienist de la laşi identifică şi alte „rezonanţe” 
danteşti precum cele din variante la postuma Ca o făclie?. 
S-au făcut, desigur în critica română, astfel de asocieri și de 
către alți italienişti, precum Alexandru Marcu, care discută 
în revista „Roma” („Studii italiene”) din 1940 despre 
„coincidenţele tematice” cu Paradisul oferite de poemul 
Luceafărul: călătoria celestă întreprinsă de însoțitorul lui 
Beatrice, apoi, cea făcută de Hyperionul eminescian au, 
deopotrivă, ca finalitate accesul la divinitate într-o „mare 
de lumină orbitoare”. Tot aici, motive comune par să mai 
fie „setea care-i soarbe” şi imaginea zborului uranic 
precum un „fulger neîntrerupt”. În același articol, autorul 
relevă şi deosebirile dintre cei doi scriitori: astfel, 
Eminescu e departe de „încremenirea mistică”, „aparent 
statică” a lui Dante la care verbul „transumanar” cu 
semnificaţia „a trece dincolo de omenesc”, indică 
participarea la un mister ce-l depășește ca om3. Să 
înţelegem de aici că la poetul nostru găsim mai mult 
dinamism şi că, la el, întâlnirea cu divinul e mai aproape 
de înțelegerea umană? 

Până unde poate merge asocierea, absolut firească, 
destul de frecvent întâlnită, cum am văzut, în critica 
literară, dintre Eminescu al nostru şi italianul Dante 
Alighieri? S-a mers uneori prea departe, frizându-se chiar 
ridicolul, credea G. Călinescu prin anii 30 ai secolului 


1 Şt. Cuciureanu, Reminiscenţă din „Paradisul” în postuma „Icoană și 
privaz”, „Cronica”, laşi, nr. 24, iun, 1979, p. 10. În același articol, 
autorul mai „riscă” o analogie între versul de început al fragmentului 
citat („Voit-am a mea limbă să fie ca un râu”) şi două versuri, 79-80, 
din Cântul I al Infernului: „Or se’ tu quel Virgilio e quella fonte/che 
spandi di parlar sì largo fiume”. 
2 Idem, Reminiscență dantescă, în „Convorbiri literare”, laşi, nr. 1, ian. 
1975, p, 15, 
3 Alex. Marcu, Confruntarea muritorului cu Divinitatea la Dante şi 
Eminescu (0 altă coincidenţă tematică), Bucureşti, („Roma”), „Studii 
italiene”, 1940, p. 177-178. Exemplele sunt reluate, fără citarea 
autorului, de Zoe Dumitrescu Buşulenga în+Studii despre Dante, cit. 
p. 251. 

trecut. Privind lucrurile din perspectiva unor „exagerări de 
cult” proliferate în ambele ţări surori de gintă latină, 
autorul Operei lui Mihai Eminescu, bine informat în 
materie, cu studii filologice desăvârşite în Italia, cu un 
stagiu de redactor al revistei „Roma', exeget și traducător 
din italiană, era în această privință destul de circumspect: 
„Precum Dante ajunsese în Italia cripta tuturor înțelep- 
ciunilor omeneşti, Eminescu a ajuns şi el, în lipsa unei 
critici adevărate, începutul și sfârşitul oricărei discipline, 
autoritatea supremă”. După cum se vede, dincolo de orice 
criteriu de evaluare estetică, Călinescu se referă nu la 
operele în sine ale celor doi scriitori, ci la fenomenul, 
oarecum exterior, al impactului lor în orizontul secund de 
receptare. Marele critic nu-şi refuza nici el luxul trimi- 
terilor la autorul Divinei comedii, de care e înțesată 
monumentala sa Istorie.. începând cu capitolele despre 
Văcăreşti (unul dintre ei, Alecu, are în comentariile la 
propriile versuri „ingenuități” amintind de Vita nuova) şi 
paşoptiști (dintre aceștia, în special Eliade Rădulescu are 
„multe afinități sufletești cu Dante”), şi până la modernii 
Arghezi (la care, în Blesteme, „apocalipticul, dantescul sunt 
la culme”) ori Al. Philippide (şi la acesta, în unele versuri se 
întrevăd „aripi de Dante”). 

În ce-l priveşte pe autorul Luceafărului, în schimb, 
comparaţia, vădit subiectivă, e de semn negativ: „Erotica 
lui Eminescu nu e mistică în sensul dantesc al cuvântului '?. 
Consecvent, Călinescu reia şi dezvoltă această aserţiune, 
circumscrisă unui cadru mai larg în articolul despre 
„spiritul” literaturii italiene publicat postum în numărul 
special dedicat peninsulei înrudite de revista „Secolul 20”, 
din 1973. Referindu-se la cele două națiuni, după 
constatarea că ele au „în linii foarte generale un suflet 
comun”, Călinescu apasă pe deosebirile dintre ele privind 


1 G. Călinescu, Opera lui Mihai Eminescu, Il, Bucureşti, Minerva, 1985, 
p. 5-6, 

2 În ce-l priveşte pe Eminescu, G. Călinescu e mai tentat să-l asocieze 
pe linia unor afinități spirituale cu Goethe, cum afirmă explicit în cele 
două articole intitulate Eminescu și Goethe din „Adevărul literar Și 
artistic”, nr. 590, 27 mart. 1932, p. 9, şi nr. 779, 10 nov. 1935, p. 10. 

ideile de pământesc și de ceresc, de unde, în consecință, o 
incompatibilitate a românilor cu Dante, ei dovedindu-se 
„insensibili” la poezia acestuia, fie în ordinea terestrității 
(Vita Nuova), fie în ordinea celestității (Divina comedie). O 
diferenţă, aşadar, de Weltanschauung: „Italienii, cu Dante 
în frunte, sunt aristotelici, pun adică divinitatea (şi prin ea 
pe om) în afara lumii, care doar emană de la Dumnezeu, 
noi românii suntem platonicieni, încât gândim pe 
Dumnezeu exprimat în lume”1. Venind acum la Eminescu, 
acesta are, ca şi Dante, un paradis, localizat în lună 
(Sărmanul Dionis), dar între ei sunt mari deosebiri de 
construcție poetică: la poetul român decorul e „dionisiac”, 
aici natura, mineralul și vegetalul, prin abundență, 
„desființează omul”, italianul în schimb „de sus până jos 
pune ordine artistică în cele trei lumi de dincolo, desfiin- 
țând natura, aplicând peste tot viziunea arhitectonică”. 
Așadar, „micul paradis” eminescian este natural, cel al lui 
Dante, dimpotrivă, e în mod curent „artificios”, fiind „opera 
unui mecanic ceasornicar cu urechi muzicale”. Și în 
materie de femei sunt deosebiri. Femeia, la italieni (şi la 
Dante), spune Călinescu pe urmele lui Borgese (Giuseppe 
Antonio Borgese), este îndeobşte o imitație a Sfintei 
Fecioare. În cultul său pentru aceasta, autorul Paradisului 
„îşi absoarbe orice fel de impulsiuni uman-sexuale”. Noi 
românii (împreună cu Eminescu, desigur) suntem mai 
aproape de Petrarca, la care Laura nu e eterică, ci „păgână 
în chipul medieval, cu păr de aur şi cu veşminte brodate”. 
La acest model feminin concret („cu-ncheieturi”) aderă şi 
autorul Scrisorii a V-a: „Nu e mică, nu e mare, nu-i subţire, 
ci-mplinită,/Încât ai ce strânge-n braţe - numai bună de 
iubită”2. Nu credem că va fi vreo supărare dacă vom 
susține că „divinul critic” nu are aici aproape deloc 
dreptate. Titu Maiorescu vorbise odinioară, mai cu temei, 


1 G, Călinescu, Spiritul literaturii italiene. Inedit, „Secolul 20”, 1973, 
nr. 5, 1973, p. 13-14. Cu privire la incompatibilitatea noastră cu 
Dante, Călinescu reia un răspuns „foarte clar” invocat de Ibrăileanu: 
„Dante e mare, foarte mare poet, dar nu-i pentru noi, nu se potriveşte 
cu sufletul nostru” (G. Ibrăileanu, Opere, V, București, Minerva, 1977, 
p. 550). 
2 Idem, op. cit., p. 15-16. 

cu o trimitere la romanticul Leopardi, despre desprinderea 
erosului eminescian de terestru și carnal!. Cu știutul său 
spirit înclinat spre contrazicere şi paradox, în Viața lui 
Mihai Eminescu, G. Călinescu încearcă, într-o polemică 
implicită cu mentorul junimist, să răstoarne prejudecata 
unui poet abstras din real, iubitor de fantasme, însetat de 
absolutul iubirii. Ca şi amicul său, humuleşteanul, el ar 
asculta mai ales de „vocea speței”2. Și în capitolul rezervat 
eroticii din Opera lui Mihai Eminescu, fără a exclude, cel 
puţin teoretic, „atitudini sublimate de carnal”, criticul se 
axează practic pe discutarea aspectelor de iubire senzuală, 
de sorginte realist-rurală, în conformitate cu „natu- 
rismul” frust al poetului. Angelicul, când e, se limitează la 
un „serafism animal”. Noi credem că erotica lui 
Eminescu, ca și în cazul lui Dante, nu este doar una de 
experienţă, nici măcar de sentiment, ci mai ales una de 
cunoaștere. Iubirea se înscrie, pentru poetul român, unul 
din marii poeți moderni ai interogației, în misterul 
existenţial, în „corola de minuni a lumii”. 


1 Titu Maiorescu, Eminescu și poeziile lui, „Convorbiri literare, XXIII, 
noiembrie, 1889. Mentorul junimist deschide seria comparațiilor cu 
Leopardi, reluate după 1900, de un Mihai Gr. Holban care vede în 
poetul nostru, pe urmele mult discutatului pesimism, „un Leopardi 
român” (Renașterea idealismului în lumea contemporană, „Revista 
idealistă”, Bucureşti, nr. 4, 1903) ori de un N. Şerban, cu paralele 
între Mortua est! şi Scrisoarea V şi poezii ale scriitorului italian 
(„Convorbiri literare”, nr. 10, oct, 1911), urmaţi de alţii, cu studii şi 
articole, precum T. Vianu (Pesimism și natură, 1929), C. H. Niculescu 
(Florile răului, 1934), Mariana Rarincescu (Duiliu Zamfirescu și Italia, 
1934), Alex. Mititelu (Traduceri românești din Leopardi, 1937), Gh. 
Frențiu (Leopardi filolog, 1937), Pimen Constantinescu (L'infinito di 
Leopardi in romeno, 1937), D. Caracostea (Eminescu faţă de Leopardi, 
1938), M. Camilucci (Fraternită ideale di Eminescu con Leopardi, 
1939) etc. Mai aproape de noi, avem volumul de sinteză al lui Iosif 
Cheie-Pantea, Eminescu și Leopardi. Afinităţi elective, Bucureşti, 
Minerva, 1975, 

2 Substratul polemic al aserțiunilor călinesciene, referitoare la un 
Eminescu teluric, „aproape o impietate”, n-a scăpat exegezei ulte- 
rioare: „Polemizând cu viziunea serafică, păstrată de pseudocontem- 
poranii lui Eminescu, criticul... cade în polul opus, demistificând până 
la vulgarizare” (Marin Mincu, Paradigma eminesciană, Constanţa, 
Pontica, 2000, p. 249). 

Un Eminescu „străfulgerat principial de orice femeie”, 
fie ea „actriţă de varieteu” ori „burgheză de periferie”? Fără 
să cădem în fetişismul „iubirii unice” și să excludem acci- 
dentul sentimental, credem că sunt suficiente documente, 
şi biografice şi literare, care să ne ofere o imagine mai 
aureolată a poetului nostru. Unul dintre ele este scrisoarea 
trimisă vechii sale prietene, Veronica, după moartea lui 
Ștefan Micle, „printre cele mai delicate și mai nobile din 
câte au fost scrise în literatura universală” (Rosa del 
Conte), în care Eminescu încearcă să-și definească 
sentimentul, extrăgându-l din serie şi aşezându-l pe un 
înalt suport de idealitate, deasupra „teoriei plăcerii” ori a 
„platitudinilor” juvenile. Întâlnirea providenţială a ființei 
iubite devine, ca-n Vita nuova dantescă, ori, mai târziu, la 
Nichita Stănescu, o „întâmplare” majoră, copleșitoare, în 
circumstanțe greu de descifrat: „Nici tinerețea, nici 
frumuseţea, nici virtuți sufleteşti, nici grații fizice nu au 
fost cauza acelei simţiri care a aruncat o umbră adâncă 
asupra vieţii mele întregi...”. „Prezența” femeii iubite, scrisă 
în zodii, capătă puterea unui destin. Ea determină sensul 
unei existențe de excepţie. Ca un pandant firesc la aceste 
rânduri, în creaţia artistică, versuri ce par aşezate sub 
semnul lui Dante ale postumei Urât şi sărăcie, din aceeaşi 
epocă, 1879, reiau încercarea de descifrare a „enigmei” 
iubirii. Şocul erotic declanşat de ochii şi zâmbetul 
Beatricei evocate în Vita nuova, „primul roman de 
dragoste din literatura Europei occidentale" (Alexandru 
Balaci), îl regăsim aici: „Acel amor atât de nemărginit, de 
sfânt/Cum nu mai e nimica în cer şi pe pământ, /Acea 
înamorare de tot ce e al ei/De-un zâmbet, de un tremur 
al gingaşei femei,/Când pentru o privire dai viaţă, dai 
noroc...” Motivul migrează, procedeu curent la Eminescu, 
în alte texte, precum Te duci, asociat, alături de Atât de 
fragedă, numelui Mitei Kremnitz, unde de asemenea 
iubirea e un freamăt al fiinţei, marcând-o definitiv: „Când 
mă atingi eu mă cutremur,/Tresar la pasul tău când 
treci,/De-a genei tale gingaș tremur/Atârnă viața mea pe 
veci”. lată şi versiunea lor italiană din Sonetul XXVI al 
juvenilei Vita nuova: „Atât de nobilă şi-atât de sfântă/ 
apare doamna-mi când din mers salută/că limba, 

tremurând, rămâne mută/şi ochii, de vederea ei, se- 
ncântă...”1 Dincolo de înţelegerea cam pragmatică a lui 
Călinescu, o „mistică” a iubirii se încheagă aici, cu o 
îmbinare de accente, de idolatrie ancestrală („Căci te 
iubeam cu ochi păgâni...”), dar şi de cea mai pură 
religiozitate creștină („Azi sunt cast ca rugăciunea.../Azi 
iubesc a ta ființă cum iubesc pe dumnezeu”). Un cult al 
„donnei angelicata”, în cea mai nobilă tradiție medievală, 
dantescă şi renascentistă, marchează  sonetele de 
dragoste eminesciene. Ecourile livrești sunt evident 
detectabile la Eminescu, precum ne lasă să înțelegem 
trimiterile directe din versurile citate ale poeziei Codru și 
salon. La Beatrice şi Laura, muzele marilor italieni, Dante 
şi urmașul său, Petrarca, trimite de asemenea apariția 
într-un halou paradisiac de lumină a întruchipărilor 
feminine din poezia lui Eminescu: „Apari să dai lumină 
arcatelor fereşti,/Să văz în templu-i zâna cu farmece 
cereşti”; „În privazul negru-al vieţii-mi/E-o icoană de 
lumină...” În cântul II al Infernulului, ochii Beatricei, 
spune Virgiliu, lucesc mai tare decât stelele („lucevan li 
occhi suoi piu che la stella”) şi ori de câte ori îi 
pomeneşte, scrie Zoe Dumitrescu-Bușulenga, maestrul 
montovan „le adaugă epitetul lucenti”2. Comparaţia este 
destul de curentă la poetul nostru: „Ei strălucesc ca 
stelele focoase/Ce-ntr-a junie-mi noapte lumina!”. Să 
menţionăm în încheierea acestui capitol şi piedestalul de 
tip paulian înălțat iubirii de Dante şi Eminescu, observat 
cândva de poetul loan Alexandru3, cu transcenderea 
planului terestru, uman, către cel cosmic şi universal. 
Versul final al poemului dantesc, „l'amor che muove il 
sole e l'altre stelle”, e reluat în aceeași cheie solemnă de 
un admirabil catren eminescian: „Tu trebuia să te 


1 Asupra asemănărilor dintre acest sonet şi sonetul postum 
eminescian Vorbește-ncet, urmează înainte... ne-a atras atenția Gr. 
Jucan în articolul său Eminescu și Dante, din „Dacia literară”, nr. 3, iul. 
2008, p. 47. 

2 Zoe Dumitrescu-Buşulenga, Traiectoria luminii în Divina Comedie, în 
Studii italiene, cit., p. 249, 

5 loan Alexandru, Dante și Eminescu, „Luceafărul”, București, nr. 26, 1 
iul. 1989, p. 8. i 

cuprinzi/De acel farmec sfânt/Și noaptea candelă s- 
aprinzi /lubirii pe pământ”!. 

La nivelul oarecum exterior al eminescologiei, 
comparaţia cu Dante, prilejuind, cum am văzut, obser- 
vaţii pertinente și de bun simţ, apar în același timp 
exagerări şi derapaje la care s-a referit G. Călinescu în 
studiile citate mai sus unde clama un „spirit al adevă- 
rului” şi o „pietate care să nu degenereze în caricatură”. 
O paralelă cu fenomene similare, „bardolatria” în 
shakespeareologie, „dantomania” până la „bufonerie” în 
dantologie, ne oferă destule motive de luare aminte. 
Asupra acestui aspect ne propunem să ne oprim în 
paginile următoare. 


1 Vezi și disocierea tranşantă a lui Marin Mincu de interpretarea prea 
pământeană a lui Călinescu, în Paradigma eminesciană, Constanţa, 
Pontica, 2000, p. 248-252. 

VIII. Dante, Eminescu și bufonii 
criticii lor literare 


„Veacul nostru ni-l umplură saltimbancii şi irozii.” 
Mihai Eminescu 


„N-am vrut să fiu bufonul criticii eminesciene.” 
G. Călinescu 


„N-am vrut să fiu bufonul criticii eminesciene” se 
lepăda de satana exageraţiunii G. Călinescu în 1936, la 
finele amplei sale monografii dedicată operei poetului 
nostru, împrumutând sintagma prin care filologul 
comparatist Francesco D'Ovideo l-a încondeiat pe extra- 
vagantul dantolog de ocazie, francezul Eugene Aroux: „il 
buffone della critica dantesca”!. Lasă că nici profesorul 
napolitan nu s-a dovedit a fi cu totul invulnerabil, de unde 
ironiile lui Benedetto Croce la adresa subiectivismului de 
tip narcisist al studiilor sale dantești: „Una volta, mi è 
accaduto chiamare siffatte questioni « d'ovidiane », e non « 
dantesche »”2. Revenind la dantofilii parizieni, atât opul lui 
Aroux, rezultat, conform precizării de pe copertă, al unor 
mari „revelaţii”, Dante hérétique, révolutionnaire et 
socialiste3, precum şi răspunsul din acelaşi an al lui Ferjus 


1 G. Călinescu, Postfaţă, în Opera lui Mihai Eminescu, vol. V, Fundaţia 
pentru literatură și artă „Regele Carol II”, 1936, p. 376. Sintagma 
italiană apare în Francesco D'Ovideo, Studi sulla „Divina Commedia”, 
Milano-Palermo, Sandron, 1901, cap. Dante e Gregorio VII, p. 377. 

2 Benedetto Croce, La letteratura della nuova Italia, vol. 3, 1915, 
p. 305. 

3 Titlul complet al cărții citată de Călinescu este Dante hérétique, 
révolutionnaire et socialiste: révélations d'un catholique sur le Moyen 
âge, Paris, Jules Renouard, 1854, În aceeași categorie de elucubrații 
cu pretenţii savante se înscriu și următoarele patru lucrări ale 
excentricului jurist parizian de orientare liberală: Clef de la comédie 
anti-catholique de Dante Alighieri, pasteur de l'Eglise albigeoise dans 
la ville de Florence, affilié à l'ordre du Temple, donnant l'explication du 
langage symbolique des fidèles d'amour dans les compositions lyriques, 
romans et épopées chevaleresques des troubadours, 1856, L'Hérésie de 

Boissard, Dante révolutionnaire et socialiste, mais non 
hérétique. Révélation sur les Révélations de M. Aroux, au 
primit, înaintea lui D'Ovideo, chiar în ţara de origine, 
riposta acidă a scriitorului și eseistului Barbey d'Aurevilly, 
(un „poligraf fermecător, picant, rar, rafinat”, cum l-a 
caracterizat Paul Verlaine), în capitolul rezervat lui Dante 
din cartea sa Les œuvres et les hommes: XII. Littérature 
étrangère. Cei doi compatrioți, constată autorul, văd în 
Dante, în ciuda geniului său literar, un soi de francmason, 
un carbonaro tenebros, un socialist protocronic, preves- 
titor al comunismului modern, „lequel finira tous les 
poèmes et tous les mystères par d'Eclatantes réalités”. 
Înainte, așadar, generalizează polemistul francez, de ceea 
ce era absolut esenţial, adică profunda individualitate a 
poetului și marea originalitate a operei sale, s-a tot bătut 
monedă pe Dante teologul, filosoful, istoricul, omul politic, 
savantul („l'encyclopedie vivante du XIIe siècle”), fiecare 
comentator ambiționând să regăsească în autorul Divinei 
Comedii câte ceva din „mica lui specialitate”! 

În propria ogradă, derapajele în dantologie sunt 
semnalate la începutul secolului trecut de istoricul de artă 
Corrado Ricci și de prietenul său, criticul și esteticianul 
Benedetto Croce. într-un schimb epistolar găzduit de 
prima fascicolă a revistei „La Critica”, martie,1903, sub 
titlul JI monoteismo dantesco. Cel mai vehement este Ricci, 
cel „chinuit de îndoială”, cu o cascadă de interogaţii reto- 
rice provocate de supralicitarea lui Dante la toate nivelele 
receptării curente, conferințe, concursuri antrenând 
profesori şi elevi, bibliografii speciale, reviste exclusiv 
dantești, cărți, broşuri, articole, numai și numai despre 
Dante, adesea lamentabile („molti dei quali d'una 
insulsaggine spaventosa”): Nu este chiar excesivă această 


Dante, démontrée par Francesca de Rimini, devenue un moyen de 
propagande vaudoise, et coup d'oeil sur les romans du Saint Graal, 
1837, Preuves de l'hérésie de Dante, notamment au sujet d'une fusion 
opérée en 1312 entre la massenie albigeoise, le Temple et les Gibelins, 
1857, Le Paradis de Dante, illumine à giorno. Denouement tout 
maçonnique de sa comedie albigeoise, 1857. 

1 J. Barbey d'Aurevilly, Dante, în Littérature étrangère, Paris, 
Alphonse Lemerre, 1891, p. 236 

aglomeraţie de studioşi şi de studii consacrate lui Dante? 


Se poate rezuma literatura italiană la numele unui singur 
autor? Nu cumva această specie de monoteism dantesc 
subminează până la urmă grav ansamblul cercetării lite- 
rare italiene? Un ataşament legitim al scriitorilor și al 
publicului larg faţă de Dante, transformat în curată 
„idolatrie”, mai poate el spori faima istoriei și a literaturii 
patriei lor? Or, dimpotrivă, limitarea la o temă unică e de 
natură să le micşoreze şi să le sărăcească? În scrisoarea sa 
de răspuns, mai calm, Croce constată şi el că există în 
„producţia critică italiană” aplicată la Dante, pe lângă două 
categorii onorabile, dar restrânse, critica istorică şi critica 
artistică, încă una, „copiosissima”, şi anume „critica 
inutilă”, apanaj al celor care, angajaţi în chestiuni străine 
artei, nu au nici perspicacitatea nici orizontul de cultură 
pentru a realiza ceva mai temeinic („non hanno general- 
mente cervello e coltura da far altro di meglio”). E 
reeditat argumentul lui d'Aurevilly: aceşti „monoteişti” 
văd în Dante nu artistul, ci un il mannequin pus să 
prezinte doar „le loro gloriuzze letterarie, i prodotti della 
loro piccola industria scolastica”!. Peste doar câteva luni, 
tema reapare la profesorul de literatură neolatină de la 
Universitatea din Torino, Rodolfo Renier, într-un articol 
pamflet intitulat semnificativ Dantofilia, dantologia, 
dantomania?, şi din nou, cu trimitere directă la Renier, ca 
un capitol în masivul volum Curiosită dantesche, 1913, 
alcătuit de filologul comparatist milanez Paolo Bellezza, 
uriaş inventar (600 de pagini) de inepții acumulate, până 
la data apariţiei lui, în „ştiința” despre Dante?. Cu peste o 
jumătate de secol mai devreme, avertismentele împo- 
triva „dantomamiei” - furioasă epidemie ce invadase 
Italia, necesitând o intervenţie salvatoare - fuseseră deja 
lansate de pictorul și scriitorul bolognez Cesare Masini 


1 „La Critica. Rivista di Letteratura, Storia e Filosofia diretta da B. 
Croce”, nr. 1, 1903, pp. 230-232. 

2 „Fanfulla della domenica”, anno XXV, nr. 15, 12 apr. 1903. 

3 Curiosită dantesche, Milano, Ulrico Hoepli, 1913; de acelaşi autor, 
Curiosită manzoniane, Milano, Antonio Vallardi, 1923. 

într-o operă dramatică de tinereţe, La profana commedia!. 

Revenind la „recolta” de ciudăţenii a profesorului 
italian, ne limităm doar la o serie de „intuiţii”, „descope- 
riri”, „invenţii”, „prefigurări”, „previziuni”, „anticipări” înşi- 
rate generos în capitolul intitulat Dante e gli-ismi. Enume- 
răm într-o ordine aleatorie aceste isme fără a avea 
certitudinea că am epuizat lista lui Bellezza; multe dintre 
ele sunt prefigurări ale unor direcţii, concepte şi teorii din 
mişcarea de idei a timpurilor moderne: socialismul, cosmo- 
politismul, internaţionalisml, universalismul, materialismul, 
anticapitalismul, antiindustrialismul (îl precede pe Ruskin 
în aversiunea față de avalanşa industrială), iredentismul, 
antișovinismul, pozitivismul, monismul, evoluționismul, 
dinamismul, pacifismul, ocultismul, iluminismul, umo- 
rismul.. Dante prevede alpinismul, velocipedismul, auto- 
mobilismul (marca Fiat), navigația modernă (barca cu 
aburi), aviația (aeroplanul). Ştiinţa modernă îi mai 
datorează fonograful, telegrafia fără fir, razele Röntgen („la 
fotografia dell'invisibile”). Cunoştinţele sale medicale 
cuprind fiziologia, anatomia, patologia, mergând de la 
vindecarea frigurilor palustre (chinina) până la bolile cu 
transmitere sexuală, psihiatria, criminologia... Nu lipseşte 
intuiţia noilor concepții privind ereditatea şi atavismul. În 
filosofie, Dante îl precede pe Schopenhauer privind teoria 
amorului ca principiu al ordinii universale (dar afinităţile 
cu opera filosofului german sunt mult mai numeroase). 
Ideea modernă a „luptei pentru existență” cu consecinţele 
ei economice e prefigurată de Dante. Înainte de Karl Marx, 
el a intuit importanţa ştiinţifică a relației dintre muncă și 
capital. Raportul egoism versus altruism îl anticipă pe 
Herbert Spencer din Principii de etică. Filosofia istoriei, 
sociologia, politologia îl au pe Dante ca precursor. În 
domeniul esteticii, autorul Divinei comedii ştie că frumosul 
este relativ și nu absolut. În teoria şi istoria artei el e un 


PC IOD ORDIN SIRE NEI SIE ae 
1 La profana commedia o Zibaldone satiro-giocoso del professore 
Cesare Masini, Firenze, David Passigli, 1844. Autorul se număra, de 
altfel, printre admiratorii înaintașului italian căruia-i dedicase în 
1841 tabloul Dante Alighieri ambasciatore dei Fiorentini a Bonifacio 

veritabil anticipator al lui Gluck, Bach, Beethoven, Wagner 
(muzicalmente, Divina commedie este o „grandioasă operă 
wagneriană”). Până şi Taine, din vremile mai noi, cu 
doctrina naturalismului în artă îl urmează docil pe marele 
florentin. Dante e un precursor al descoperirilor geologice 
moderne şi, deopotrivă, al cosmologiei. S-a scris despre 
„archeologia, topografia, iconografia e paleografia dan- 
tesca”. Opera acestuia e un veritabil compendiu privind 
istoria spiritualității umane începând cu antichitatea, în 
armonie cu evoluția artei și civilizației universale din 
timpul său şi cu rezultatele arheologice şi ştiinţifice din 
zilele noastre. Nu-i lipsesc cunoştinţele despre vestigiile 
asiro-caldeene. Veritabil profesor de egiptologie, spune că 
frumosul și arta monumentală s-au născut pe Nil. Poliglot 
şi glotolog de excepție, cunoaște greaca, latina, limbile 
orientale, germana, provensala, limba d'oil, persana, 
anglosaxona... Îl preludează pe Graziadio Isaia Ascoli în 
revelarea unității limbii proto-ariene cu proto-semitica 
(„nell'armonia primeva di un Nasso Ario-Semitica”). Pe 
diavolii căzuți în iad îi face să vorbească ebraica înainte de 
crearea lumii. Pe lângă acestea toate, descoperă limbajul 
ochilor şi vorbirea sugarilor. Anticipă dactilografia. Prefi- 
gurează doctrinele pedagogice moderne. Gândirea sa 
juridică „pune capăt Evului Mediu şi marchează începutul 
Timpului Modern”. El a înţeles, dar a și aplicat în mod 
miraculos principiul ce guvernează întreaga legislaţie 
modernă, adică proporţia dintre infracțiune şi pedeapsă. 
Din acest punct de vedere, Divina commedia este „un fel de 
drept penal în acţiune”. Nu lipsesc nici contribuţiile privind 
dreptul public internațional („un precursore geniale della 
pace”). În fine, Dante e cel mai mare „gazzettiere” al Evului 
de Mijloc. Având ţinuta, meticulozitatea şi fineţea unui 
savant al epocilor noi, el este în egală măsură orientat în 
științele ezoterice făcând figură de „mare iniţiat, al cărui 
poem conţine toate legile oculte”. Ca să încheiem lunga și, 
desigur, incompleta inventariere, iată, până şi fumătorii îi 
datorează lui Dante pipa și ţigara de foi. 

Toate acestea sunt cuprinse într-o singură secvenţă a 
cărții. Mai cităm alte câteva titluri de capitole şi subca- 
pitole ilustrative pentru demonstraţia noastră: Dante 

„elastico”, Dante anticlericale, eretico, masone, Ministri, 
senatori e deputati che citano Dante, Dante „poeta 
napoleonico”, Beatrice e il tricolore, Considerazioni 
estetiche, morali e genealogiche intorno al naso del Poeta, 
Pape Satan... e la cabala dantesca, Dante ebreo, Dante ba 
rattiere, ladro, adultero e assassino, Dante epilettico, 
isterico, nevrastenico, megalomane, allucinato, etc., etc... 
Fără a atinge cotele maxime înregistrate de Paolo Bellezza 
la intersecţia secolelor XIX-XX, „dantomania”, asociată 
cultului şi mitului marelui poet, persistă în Italia, formând 
în continuare un obiect de cercetare, precum în studiile și 
articolele publicate recent de profesorul din Florenţa, 
Enrico Ghidetti, cu referiri la dantismul maniacal, 
supraexcitarea interpretativă şi blocajul demersului critic, 
în consecință. 

Poposind acum pe meleagurile carpato-danubiene, să 
observăm că multe din aspectele prezentate până aici se 
regăsesc în eminescologie, de unde măsurile de protecție 
cerute de Călinescu. Şi la noi, așezată adesea sub umbrela 
demersului „știinţific” interpretativ, „eminescofilia”, „emi- 
nescomania” şi „eminescolatria” ating forme aberante 
manifestate mai ales în ultimul timp în epoca de dezmăț 
jurnalistic şi editorial postdecembrist. lată ce citim în 
numărul din 12 ianuarie 2016 al revistei „Luceafărul” din 
Botoşani, Mihai Eminescu dincolo de geniul poetic, este și 


1 Enrico Ghidetti, I romantici italiani e il culto di Dante, 2010, Mito e 
culto di Dante fra Settecento illuminista e Ottocento romantico- 
risorgimentale, 2012, Culto e mito di Dante dal Risorgimento all'Unità, 
2013, Il Dante di Croce e di Gentile, în special primele capitole: Alle 
origini del dantismo neoidealistico; Filologia e filologismo: dantismo, 
'dantologia”, 'dantomania”, Dante filosofo e apostolo d'italianită, 2016. 
Vezi, de asemenea, Francesco Mazzoni, Il culto di Dante nell'Ottocento 
e la Societă Dantesca Italiana, în revista „Studi Danteschi“, vol. LXXI, 
2006, pp. 335-359. Cu privire la impactul operei lui Dante asupra 
modernismului poetic italian, vezi Dario Pisano, Dante nella poesia 
del primo Novecento, „Flaneri”, 21 feb. 2012. În legătură cu rolul lui 
Dante de „il più grande dei padri fondatori della letteratura europea”, 
menționăm şi o contribuție românească, datorată Mirei Veronica 
Mocan, actualmente profesor la Università Roma Tre, Dipartimento 
di Lingue, Letterature e Culture Straniere, Dante e le letterature 
straniere, în „Treccani Scuola”, 14 mai 2008. 

om de ştiinţă, astrofizician, promotorul dacopatiei și primul 
cosmonaut al lumii. Autorul acestui fulminant manifest 
este medicul timişorean Virgil Ene, care, după o 
îndelungată carieră în chirurgia toracică, și-a descoperit 
brusc, după propria-i mărturisire, la venerabila vârstă de 
optzeci de ani, stimulat de lectura unei prefețe din 1963 a 
„marelui academician” şi „eminescolog de marcă” Mihai 
Beniuc, vocaţia de critic literar, dar nu unul de mâna a 
doua, ci lider (neautorizat) al unei confrerii de căutători de 
comori ascunse ale operei marelui nostru scriitor, toate 
reprezentând „idei anticipative” ce au revoluționat ştiinţa 
universală. Aceste secrete au fost „decriptate” în trei 
volume apărute între 2010-2014 la editura Brumar din 
Timişoara: Previziuni științifice în opera lui Eminescu, 
Eminescu versus Einstein şi Mihai Eminescu, nebănuitele 
enigme ale nuvelei „Sărmanul Dionis”. Enigmele n-au fost 
studiate cum trebuie, se înțelege, de specialiștii în 
Eminescu din secolul XX, un Eugen Simion, bunăoară; 
acesta, ițindu-se doar „prin fereastră” la opera poetului, 
abia a găsit în ea nişte amărâte de „opt mituri noi”, spre 
deosebire de domnia-sa, om al noului mileniu, care, 
cercetând-o „în adâncime” - cum aflăm din primul volum 
citat - „a descifrat treizeci şi două de idei vizionare, una 
mai interesantă decât alta, privind atât macrocosmosul cât 
şi microcosmosul”. Cu o matematică mai cumpătată, Th 
Codreanu numără doar „vreo douăzeci și opt de idei şi de 
teme ştiinţifice anticipate de Eminescu” descoperite de d-l 
Ene printr-o „insistentă informare în subtilitățile proble- 
mei”, în recenzia sa din revista sătmăreană „Acolada” la 
acest prim volum scos în 20101. Şi fiindcă am ajuns aici, ni 
se pare că lacunele de informare, ideile eronate (Eminescu 
luetic, ateu practicant, aderent la platforma ideologică 
socialistă), nu în ultimul rând, gramatica precară sunt 
tratate cu o de neînțeles îngăduinţă, având în vedere înalta 
calificare a recenzentului. O sancţionare mai severă a 
acestor derapaje l-ar fi obligat, credem, pe autor, la o 
anume cenzură aplicată cărţilor ulterioare ale doctorului 


1 Theodor Codreanu, Eminescu redescoperit de un medic chirurg, 
„Acolada”, nr. 9, sept. 2010, p. 16-17. 

Ene, unde ele cresc în progresie geometrică, 

Revenind la lungul şi dezlânatul articol din revista 
botoşăneană, mărturisim cinstit că rareori ne-a fost dat să 
citim, adunate la un loc, idei mai aberante înșirate cu atâta 
siguranţă de sine, în disprețul textelor eminesciene, adesea 
inventate sau citate deformat (autorul pune cu multă 
lejeritate ghilimelele), şi al exigenţelor minime impuse de 
interpretarea acestora. Scopul demersului critic enean, 
declarat cu o dezarmantă candoare drept insolit şi ino- 
vator, în realitate colportând idei discutate şi răsdiscutate 
de mai bine de o sută de ani, este luminarea opiniei publice 
cu privire la ipostaza, înainte de toate, de om de știință a 
lui Eminescu, pornind de la o premiză enunțată cu aplomb 
de noul său herald: „autobiografia ştiinţifică a poetului 
descoperită de noi în Scrisoarea I”. O poezie cu cifru, 
aceasta. Deghizat în „bătrânul dascăl” de aici, Eminescu 
însuși a avertizat posteritatea cu privire la adevărata sa 
vocaţie, de matematician, fizician şi astro-fizician, desco- 
peritor al numărului fondator al universului, care e de fapt 
o ecuaţia, E = mc2, făcută publică tardiv de un Albert 
Einstein. 

Adăugându-se celor treizeci şi două anterioare, dacopa- 
tia lui Eminescu este „descoperirea” de ultimă oră a 
doctorului Ene şi are la bază preluarea şi deturnarea unui 
termen cu evident sens peiorativ inventat de cunoscutul 
scriitor, antropolog, cineast, jurnalist şi traducător, fost 
student al Literelor din capitala moldavă, component al 
„grupului dizident de la Iași” al anilor 80, Dan Alexa, autor 
în 2015 al cărții de „cartografie culturală”, apărută la 
Humanitas, Dacopatia şi alte rătăciri românești. Dacopatia 
e definită aici, conform uneia din componentele grecești 
ale cuvântului (pathia, „suferinţă”, „boală') drept o pato- 
logie, cu vechi rădăcini naționale, „crescute din elucu- 
braţiile ocultistului Nicolae Densuşianu, care în Dacia 
preistorică înşirase toate absurdităţile pe care avea sa se 
bazeze protocronismul, inclusiv aceea că limba latină ar 
deriva din cea dacă (sau proto-română) și că, in 

consecință, dacii vorbeau latină înaintea latinilor”, Virgil 


Ene aplică senin la Eminescu o parte din simptomele bolii 
înşirate la modul retoric de „rătăcitul” Dan Alexa: „Ce e de 
făcut cu convingerea că avem limba cea mai dulce şi 
basmele cele mai originale? Că dacii au fondat Roma şi că 
vorbeau latină înaintea latinilor? Că n-avem nimic în 
comun cu Balcanii, că bucătăria noastră e unică pe planetă, 
că micii au fost inventaţi de un cocoșat din Bucureşti care 
nu mai găsea maţe pentru cârnaţi, că adjectivul cel mai 
frecvent din română, mişto, nu este un țigănism, ci ar veni 
de la un presupus nemţesc mit Stock, că Eminescu e un 
meteorit fără seamăn în istoria creaţiei literare 
mondiale'”?. 

Cartea aduce, scrie editorialistul Radu Paraschivescu, 
„o veste proastă pentru cei deprinși să-și ducă viaţa 
îngenunchind în fața pădurii naţionale de eroi şi statui: 
voievozi, poeţi sau călugări scuturaţi de frisonul profeţiei”, 
dar îl pune într-o poziţie incomodă pe autor, căci ea 
„propune un tip de deconstruire care ar putea să-l expună 
pe autor oprobiului public”. Ceea ce s-a și întâmplat, având 
în vedere reacția promptă din tabăra resuscitatului 
protocronism, al cărui sever purtător de cuvânt devine 
prof. dr. (toți noii eminescologi semnează „profesor 
doctor”) Mihai Popescu, de la Biblioteca Militară Naţională, 
prin intermediul învățatului istoric Daniel Roxin de la 
Nașul TV: „Duşmănia, ranchiuna, batjocura sunt eleme- 
ntele care îi definesc atitudinea față de cultura românească 
şi istoria românilor” (episodul din 26 iulie 2015 al 
serialului Adevăruri tulburătoare). Emisiunea lui Roxin 
formează principala sursă de informare a doctorului Virgil 
Ene, care, printre altele, pune nonşalant incriminantele 
cuvinte dacofobe din letopiseţul lui Grigore Ureche „de la 
Râm ne tragem” în cârca nevinovatului Nicolaus Olahus, 
trăitor cu un secol mai înainte. În paranteză fie spus, opera 
acestuia Hungaria, n-a fost scrisă în 1550, ea fiind 
terminată, cum au dovedit cercetătorii serioşi, încă din anii 


1 Dan Alexa, Dacopatia și alte rătăciri românești, Bucureşti, 
Humanitas, 2015, p. 5. 
2 Idem, op. cit., p. 7. 

1535-361. Nici în materie de istorie universală autorul 
nostru nu stă prea bine: lui Teodosius cel Mare îi datorăm 
ultima tentativă de reunificare a imperiului roman și nu 
dezmembrarea acestuia. 

De la Roxin îi vine noului dacolog, pardon, dacopat, 
ideea de mult răsuflată a celei mai vechi civilizații umane 
(cu scrierea din dotare) localizată fix în arcul carpatic, 
tutelând întemeierea Romei şi a limbii latine: „Daniel 
Roxin, (virgula de aici şi următoarele aparțin autorului) 
pune cireaşa pe tort, în privința diferendului istoric, 
privind prioritatea vechimii limbii române față de cea 
latină”. Argumentul imbatabil îl formează speculațiile lui 
Micheál Ledwith, fost consilier al Papei loan Paul al II-lea, 
recent convertit la Școala de Iluminare a lui Ramtha, mare 
amator de farse lingvistice, printre care şi aceea făcută lui 
Roxin într-un interviu de la Nașul, unde controversatul 
prelat irlandez, comentează credul d-l Ene, „scoate la 
iveală unul din marile secrete ale Vaticanului”, şi anume că 
„nu limba română este o limbă latină, ci mai degrabă limba 
latină este o limbă românească”. Aici vine contribuția 
personală a d-lui Ene: în calitatea sa de „promotor al 
dacopatiei”, Eminescu comunicase de mult acest adevăr 
istoric doctorului său curant de la Viena, Obersteiner, într- 
una din desele lor plimbări peripatetice prin capitala 
austriacă: „limba română este limba cea mai veche din 
lume, fiindcă se trage din limba traco-dacă'. Intervenind în 
teritoriile de la nordul Dunării, romanii au modificat 
sensul istoriei, stricând socotelile dacopaţilor. De aceea 
Eminescu a fost foarte supărat pe împăratul Traian, 
blestemându-i, pe el şi pe supușii săi, prin gura regelui 
Decebal, într-o secvenţă din Memento mori. Redăm mai jos 
două pasaje din comentariile la acest celebru blestem, 
ilustrative pentru maniera de lucru şi stilul expozitiv al 
doctorului timișorean. În primul, Eminescu le refuză 
râmlenilor un rol esenţial în ADN-ul nostru identitar: „Și 
atunci, de ce s-a supărat Eminescu pe Traian? De aceea 
prin blestemul lui Decebal, a fost exonerat de toate 


iv DAN PNI e RI Ma Ut e 
1 Vezi Maria Holban, Nicolaus Olahus et la description de la 


Transylvanie, în „Revue roumaine d'histoire”, VII, nr. 4, 1968, p. 494. 

drepturile acordate servil de către istoricii noştri, şi în mod 
special, de la titlul de străbun al poporului român”. Al 
doilea pasaj se referă, dacă am înţeles bine, la conflictul de 
generaţie dintre noii dacopaţi şi vechii eminescologi: 
„Tinem să subliniem că în blestemul lui Decebal, am 
descoperit o nouă previziune științifică, care reiese din 
versul: Vremi veni-vor când nepoții, n-or pricepe pe părinţi, 
în care nepoții, suntem noi, dacopaţii, cei de astăzi, iar 
părinţii sunt generaţiile trecute de istorici și eminescologi, 
ce au furat istoria, când au susținut că de la Râm ne 
tragem, adică împăratul Traian cu romanii lui, sunt singurii 
străbuni ai noștri, şi că limba lor latină e mama limbii 
române”. Textele, în nuditatea lor ortografică și ideatică, 
nu mai au nevoie de nici un comentariu. Deşi responsa- 
bilitatea ideilor exprimate aparţine autorului, ne întrebăm 
dacă redacţia revistei „Luceafărul” este exonerată cu totul 
de vina greşelilor de topică şi de punctuație din cuprinsul 
acestora. Dacă istoricii noştri improvizați s-ar apleca mai 
sârguincios asupra textelor publicistice eminesciene, ar 
vedea că poetul însuşi a atras atenţia, printre primii, în 
„Curierul de laşi din 17 noiembrie 1876, asupra exage- 
rărilor dacopate şi tracopate, apărute sub mască patriotică 
încă din epoca sa: "Permite-mi-se a vedea clar lucrurile şi a 
susținea că idealul unității politice a românilor, restabilirea 
regatului lui Decebal prefăcut în Dacia traiană, se ține de 
domeniul teoriilor ieftine, ca şi republica universală şi 
pacea eternă”. În ceea ce-l priveşte pe împăratul Traian, 
departe de a fi supărat pe el, Eminescu a subliniat în 
repetate rânduri rolul său providenţial în îndeplinirea 
misiunii istorice a neamului românesc: „O idee avuse 
Traian în vedere când s-a hotărât să verse sângele oște- 
nilor romani pentru cucerirea Daciei: voia să stabilească 
ordinea şi să aşeze un strat de cultură omenească la gurile 
Dunării”; „..nouă, generaţiilor în viață ne-a căzut sarcina 
măreaţă de a dovedi că bună a fost prăsila ce Traian a sădit 
pe pământul Daciei și că nu în zadar au luptat străbunii 
noştri atâtea veacuri de-a rândul”; Îngrijorat e soarta 
românilor, chiar Stăpânul Suprem l-a trimis pe împărat aici 


1 Eminescu, Opere, IX, Publicistică, Bucureşti, Academiei, 1980, p. 251. 

cu un scop: „Pentru a rămânea ceea ce suntem, adecă 
români, pentru a ne împlini misiunea istorică pe care 
Dumnezeu ne-au încredințat-o din ziua în care Traian 
împăratul a pus piciorul pe malul stâng al Dunării...” 

Dar principala miză a investigaţiilor autorului timișo- 
rean o reprezintă înzestrarea poetului nostru cu titlul de 
„primul cosmonaut al lumii”. Premiza demersului său o 
reprezintă de data aceasta caracterizarea lui Eminescu 
drept „lunatic”, făcută, „sincer şi la obiect” de Călinescu. 
Adică, îl completează domnia-sa pe divinul critic, un 
„lunatic-cosmonaut”. Cosmologia literară, filosofică și 
ştiinţifică „iniţiată” de poet îşi are originea în „gândurile 
celeste” ce-l bântuie încă din copilărie în peregrinările sale 
prin pădurile Ipoteştilor şi împrejurimile Blajului și va fi 
dezvoltată amplu în Sărmanul Dionis, Povestea magului 
călător în stele şi, neapărat, Luceafărul. Reluând idei 
enuntate în cartea din 2014, dedicată misterioasei nuvele, 
rămasă până acum cu un „fond neînțeles” asemenea 
Codexului Rohenczi de la Budapesta, „descoperirile” auto- 
rului sunt de tot hazul. Recurgem și noi la ambele surse. 
Șirul de oameni ce-l preced pe Dionis este „previziunea 
științifică privind ADN-ul”. Termenul științific de „clipită”, 
ce apare numai în nuvelă, e „reimaginat” și măsurat de 
John Weeler în 1969, ca o subunitate a secundei repre- 
zentând a milioana miliarda parte din aceasta, „însă 
prioritatea aparține lui Eminescu cu 100 de ani avans”. 
„Mâna nevăzută” ce-l extrage pe Dionis din prezent e 
„timpul imaginar” formulat matematic abia în 1985 de 
Stephan Hawking. Dar „concepţia îi aparține în totalitate 
lui Eminescu”, cu o sută de ani înaintea profesorului de la 
Cambridge poetul „aplicând-o” curent în „cosmopoezii” 
precum Luceafărul sau La steaua. Altă „enigmă descifrată” 
este bagheta magică din cugetarea lui Dionis, ea 
reprezentând condensarea forţei uriaşe electromagnetice 
capabilă să producă energia necesară unei rachete. Lungul 
sărut ce-i transportă pe Dionis şi pe Maria în lună e 
„fenomenul de teleportare”, mult mai târziu „legiferat” şi el 
de Nicolae Tesla, în 1943. Stelele albastre văzute de cei doi 
îndrăgostiţi arată că ele conţin apă, deci viaţă, şi sunt 
locuite de extratereștri; conform cărților consultate de 

autor, aceste „stele” ar fi în număr de 40 cu fiinţe 
inteligente şi 50.000 cu viaţă dezvoltată. În lună, eroul 
nostru comunică cu îngerii prin telepatie, dar întâietatea în 
aplicarea metodei îi aparţine, totuşi, lui lisus care înţelege 
astfel gândul ascuns al lui Iuda. Ochiul magic de pe „doma 
lui Dumnezeu” înseamnă, într-o interpretare medicalo- 
ezoterică, glanda epifiză care sesizează faptele noastre 
bune şi rele, dar, tehnic vorbind, şi anticiparea camerei de 
luat vederi din liceele noastre, menită să prevină 
conflictele dintre elevi şi fraudele de la bacalaureat. Dar 
întreaga aventură selenară a personajelor e o previziune a 
pasului mic făcut pe lună, mare pentru omenire, de Neil 
Amstrong, în 1969. 

Interesantă e şi analiza poeziei integrate de Eminescu 
în nuvelă, din care aducem câteva mostre. Tratamentul 
preferenţial aplicat de eroul liric „negrului purec” trădează 
comportamentul pașnic față de gângănii al unui „adept al 
jainismului”. Însă mai degrabă, se răzgândeşte d-l Ene, 
acesta ar putea să facă parte din secta schismatică a „celor 
îmbrăcați în alb” (Svetambara) şi să fie un „purtător al unei 
gene cosmice, fiindcă din lumea galactică, în mod sigur 
făcea parte”. Pe de altă parte, imaginându-se în ipostaza de 
motan liber-cugetător „nepostind postul cel mare”, el își 
trădează acum orientarea către erezie şi ateism. Mai 
departe, în Povestea magului călător în stele avem pentru 
început câteva revelații dacopate. Muntele Pion către care 
pleacă feciorul de împărat e Kogainonul neaoș, mai precis, 
Cozia de azi, cu apa sa termală, „centru energetic al 
pământului” la daci, bază balneară mai târziu, unde 
„armata lui Traian se trata de reumatism”. În ceea ce 
priveşte previziunile ştiinţifice din poem, eroul acestuia 
ocolește pământul cam la aceeaşi distanță (300 de 
kilometri), precum mai târziu rusul Gagarin şi românul 
Prunaru. Dar distanța va creşte până la 1.300.000.000 km. 
şi pământul se va contrage într-un punct minuscul, cum 
vom vedea peste ani în fotografia (altă previziune) făcută 
de sonda spațială Cassini-Huygens. 

Analiza la poemul Luceafărul ar putea lua medalia de 
aur la o olimpiadă de parodii exegetice. Dar nu e o parodie. 
Dacă Scrisoarea I, preciza autorul cu altă ocazie, era 

autobiografia ştiinţifică” a poetului nostru cu ochii către 
stele, Luceafărul e „autobiografia literară” al acestuia, 
privind spre pământ. Ne rezumăm în comentariul nostru la 
diferitele „ipostaze de cosmonaut” ale eroului titular, 
prima, de supereon, sau hipereon, sau arhon, primind de la 
Dumnezeu-lahve sarcina supravegherii lumii de jos, cu 
care prilej o remarcă pe Cătălina, a doua, de peţitor al 
acesteia, deghizat în prinț și voievod, a treia, de 
„cosmonaut adevărat” angajat într-un temerar zbor uranic 
sintetizat în celebra strofă eminesciană: „Porni Luceafărul. 
Creşteau /În cer a lui aripe,/Și căi de mii de ani treceau /În 
tot atâtea clipe”. Reproducem, pentru marea lui frumuseţe, 
întregul pasaj dedicat acestei strofe: „Într-un singur vers 
(de fapt patru, n. n.), sunt două previziuni științifice, prima, 
faptul că aripile îi creşteau în cer, corespunde astăzi cu 
panourile solare ale sondelor spaţiale, care se desfășoară 
în zbor şi sunt cu atât mai mari cu cât vor avea de străbătut 
distanțe mai îndepărtate de soare (...) A doua previziune 
din versul respectiv este din domeniul relativităţii”. În fine, 
a patra ipostază e aceea de cosmonaut întors din stele, 
dezamăgit în dragoste de Veronica Micle, decis în conse- 
cință să rămână pentru totdeauna „în locul lui menit din 
cer”. Un prilej din nou pentru autor de a-și susține teza 
predilectă: „Faptul că el rămâne în cer și nu se mai întoarce 
pe pământ, îl putem asemăna cu viitorii cosmonauți pe 
care NASA îi va trimite pe Marte, în anul 2030, şi care vor 
rămâne acolo definitiv. Iată deci, o nouă previziune științi- 
fică ce reiese din aceste ultime versuri ale Luceafărului, ce 
se vor realiza în viitorul apropiat”. 

Am lăsat la urmă cartea Eminescu versus Einstein, 
Brumar, Timișoara, 2012, a cărei lectură l-ar putea umple 
de invidie pe Th. Codreanu, titularul de drept al acestei 
mult dezbătute teme literar-ştiinţifice. Sursele informaţio- 
nale mărturisite de autor sunt internetul şi cărți împrumu- 
tate de pe la cunoscuţi. De asemenea, articole din „F ormula 
As”, În plan academic, din nou, prefața lui Beniuc la 
volumul lui Eminescu din 1963. De un folos real în 
descifrarea „tainelor eminesciene” i-a fost autorului și 
talentul său de recitator manifestat încă din anii de liceu, 
dar cu privire la asemenea metodă de cercetare avem 

serioase îndoieli, întărite, printre altele, de o veche 
interpretare actoricească a lui lon Caramitru la Luceafărul, 
în care, neînţelegând sensul profund al poemului, acesta 
făcea, lucru ce l-ar fi oripilat pe Constantin Noica, din 
frumoasa fată de împărat un soi de zglobie midinetă 
dâmboviţeană: „Da' ce vrei, hi, hi, hi, mări, ha, ha, ha, 
Cătălin... 

Sărim peste argumentele strict ştiinţifice ale d-lui Ene 
privind corespondenţele dintre Eminescu și Einstein, „ale 
cărui realizări celebre au fost anticipate cu mult timp 
înainte sub forma unor previziuni ştiinţifice în opera 
beletristică a poetului nostru” (p. 9), pe care ne propunem 
să le discutăm cu altă ocazie, și ne oprim la capitolul 
Timpul imaginar, halucinantă secvenţă de fantezie SF, 
unde, servindu-se de un „ascensor” temporal, autorul se 
adânceşte, asemenea lui Dionis, în trecut, pentru a se 
întâlni cu o serie de daimoni ai unor mari personalităţi, „în 
timp ce eidolonii lor au fost demult reciclați în natură în 
diverşi atomi”, primul daimon fiind acela al lui Nicolae 
Ceauşescu, măcinat de întrebarea „Cum a reușit revoluția 
?” urmat de Gheorghiu-Dej, iscodit fără succes de călătorul 
nostru cu privire la modul în care l-a păcălit pe Hrușciov ca 
să-şi retragă armata din România. Urmează tot în ordine 
cronologică întoarsă, mareşalul Antonescu, în mod evident 
un daimon preferat, apoi, cu omiterea regelui Mihai, Carol 
al II-lea, „om politic bine cotat în Europa”, Ferdinand, Carol 
], punctul culminant fiind „întâlnirea istorică” cu Eminescu, 
prilej de firitisiri, îmbrățişări şi laudatio de ambele părți: 
„Sigur că eminescologii s-au abătut cu toţii asupra operei 
tale şi n-au cercetat decât latura romantică a ei. Nu s-au 
gândit că tu, la Viena şi la Berlin, ai acumulat şi temeinice 
cunoştinţe ştiinţifice, pe care le-ai ascuns printre rândurile 
operelor beletristice” (Dr. Ene); „Sunt încântat că, în sfârşit, 
cineva a descoperit și această latură ştiinţifică a mea” 
(Eminescu) (p. 133). Ambarcaţi acum în timpomobil, noii 
prieteni, zburând printre păsări, avioane şi OZN-uri, merg 
la întâlnirea, şi mai istorică, cu Albert Einstein, departe, în 
Cosmos. Acolo, modest, autorul se retrage, lăsându-i pe cei 
doi savanţi să discute, ca doi buni amici, despre teoriile 
științifice la modă, cu regretul lui Einstein că n-a acordat 

atenţia cuvenită previziunilor din Sărmanul Dionis şi al lui 
Eminescu că n-a putut forma cu el un cuplu savant, precum 
Galileo-Newton ori Faraday-Maxwell. După care totul se 
încheie cu noi îmbrăţișări, „pline de patos” (p. 141). 
Trebuie să menţionăm că d-l Virgil Ene nu e primul 
care apelează la metoda ficţiunii artistice în descifrarea 
tainelor vieţii şi creaţiei poetului nostru naţional. Cu mai 
mulți ani în urmă (1941), juristul focșănean Armand Gh. 
Constantinescu, specialist în cabală și astrologie, publica la 
editura bucureşteană Delafras o carte intitulată Cer și 
destin, caracterizată chiar de autorul ei în prefață drept 
„cea dintâi lucrare românească de astrologie ştiinţifică 
experimentală”, dar, tot de el, o „fantezie astrologică” suge- 
rată de nuvela Sărmanul Dionist. Într-o nouă călătorie 
cosmică, Dionis îl are ca ghid pe Hermes Trismegistus, „un 
preot bătrân al templului lui Osiris, cel mai mare astrolog 
al lumii”, care-i arată minunile cerului, îi dezvăluie semnifi- 
caţiile lor astrologice şi i le explică în amănunt cu ajutorul 
horoscopului lui Eminescu. Ambii călători astrali citează 
copios din opera acestuia, ceea ce e foarte măgulitor 
pentru literatura română. Un Dionis cunoscător al lui 
Eminescu e oarecum de înţeles, dar să-l auzi pe marele 
patron egiptean al cunoașterii recitând Luceafărul nu e de 
ici de colo. Cu versuri din poem, Hermes defineşte destinul 
astrologic al „fericelui” Alecsandri („stele cu noroc”) în 
antiteză cu cel al urmașului său urmărit de neşansă 
(„prigoniri de soarte”). În cazul acestuia, hotărâtoare este 
configuraţia cerului la 20 decembrie 1849, stil vechi, ora 4 
fără 25 de minute, adevărata dată hotărâtă de autor, a 
venirii lui pe lume. Toate bune, dar, până la urmă, diver- 
sele scheme ale Cerului de naștere, cu Grade, Case, Stele 
fixe şi Sori în formaţie nu spun mai mult decât a spus-o 
poetul însuși: un geniu fără moarte, dar nefericit. Nu 
lipsesc din finalul cărții lui Armand Constantinescu nici 
cuvintele balonate excesiv, cu nefericită carieră în emines- 
cologie, contribuind evident la discreditarea acesteia. La 
data stabilită, se încheagă pe cer o stea cu înţelesul de 

1 Armand Constantinescu, Cer și destin, ed. a 4-a, 
2004, p. 1; 9. 

Bună Vestire, adusă şi transmisă de Hermes întregii 
umanităţi: „Pe plaiurile Botoşanilor s-a născut cel mai 
mare poet care a fost şi care va fi, fiindcă un astfel de cer de 
naştere nu se repetă în tot Universul nostru decât o dată la 
25.000 de ani”. Partea proastă e că vom avea de așteptat 
şi noi, românii, repetarea unui astfel de eveniment, atâta 
amar de ani. 

Să adăugăm la cele de mai sus că şi zeii autohtoni se 
bucură de accesul la anturajul lui Eminescu, conversând 
lejer cu acesta despre derapajele de interpretare ale 
eminescologiei recente, precum în piesa de teatru, În 
căutarea Nirvanei (autor Nicolae Iștoc): „Zamolxis - Așa 
cum spun şi despre tine Nemuritorule Eminescu, că n-ai fi 
altceva decât un biet versificator, tu care eşti, ca și mine un 
Reformator. Ba mai mult, te-au făcut și ateu; Eminescu - 
Ştiu, mi-a spus-o şi Budha. Dar cum, de unde a pornit o 
asemenea scorneală.” (text reprodus în Almanah Mihai 
Eminescu 2004, editat la Târgovişte). 

Dar de departe, campionul bufonadei critice emines- 
ciene este poetul, prozatorul, dramaturgul, eseistul, criticul 
literar, filosoful, analistul politic, etc, etc., Ștefan 
Dumitrescu, „marea şansă a literaturii române” (Adrian 
Păunescu), autor cu o operă mai importantă, mai bogată şi 
mai valoroasă decât ale lui Thomas Mann, Albert Camus, 
Jean-Paul Sartre, Dario Fo sau Tennessee Williams la un 
loc (un Matei Vişniec, „pe care toată lumea îl ia în brațe”, 
nici nu intră în discuţie), dar, aflăm dintr-un interviu 
acordat poetei Emilia Țuţuianu, ignorat de „bolovanii şi 
nemernicii de critici literari”, marginalizat şi de colegii de 
breaslă, taraţi de „patologia egoplasmului și a axiofagiei”. 
Exegezele la opera lui Eminescu devin pentru autorul lor 
autocandidat la Nobelul literar (domnia-sa ia de bune o 
glumă a unei colege de facultate: „Tu eşti scriitor de 
Premiul Nobel”, transformată peste ani în „întâmplare 
revelatoare și profetică”, și o scuză stângace pentru 
neimplicarea sa critică a uitatului astăzi Valentin Silvestru: 
„Ce să-ţi fac, dragul meu, dacă ai fi trăit în Occident cu 
patru din piesele pe care le-am citit ai fi luat Premiul 


1 Idem, op. cit., p. 211. 

Nobel”), un nou prilej de afişare și înălțare de sine până la 
nivele depăşind cu mult pe cele atinse de megalomania 
medie a scriitorului român. Internetul devine cutia de 
rezonanță a acestor manifestări: ŞTEFAN DUMITRESCU, O 
IPOTEZĂ TULBURĂTOARE. EMINESCU - UN IISUS AL 
POPORULUI ROMÂN. DE CE A EŞUAT MISIUNEA CHRIS- 
TICĂ A LUI MIHAI EMINESCU ÎN ISTORIA POPORULUI 
DACO-ROMÂN? ESEU DE FILOSOFIE A CULTURII ROMÂ- 
NE. CARTE DE EDUCAȚIE A POPORULUI ROMÂN. PREGĂ- 
TIREA POPORULUI ROMÂN ÎN VEDEREA SALVĂRII SALE 
ȘI A REZISTENȚEI PE TOT PARCURSUL MILENIULUI III. 
Eseul, care l-a speriat odată cumplit pe masivul critic Alex 
Ştefănescu!, apărut în condiții de maximă clandestinitate 
(e greu de găsit în librării şi biblioteci), prin 1995-96 
(autorul nu e nici el sigur asupra datei), venind în 
continuarea unor la fel de fantasmatice lucrări din anii 80 
(Eminescianism, brâncușianism, caragialism şi Eminescu ca 
subsistem pulsatoriu, viu, al marelui sistem al spiritualității 
noastre), ne oferă, aflăm chiar de la autorul lui, „o nouă 
Viziune-concept inedită asupra lui Mihai Eminescu şi a 
operei sale” și marchează al treilea „moment” decisiv în 
eminescologie, după cele, să admitem, ale lui Călinescu și 
Noica. Eminescu, în viziunea sa „nouă” și „îndrăzneaţă” 
(aprecierile îi aparţin), nu mai este scriitorul şi gazetarul 
atât de familiar nouă, ci un „fenomen istorico-spiritual de 
proporţii colosale” manifestat plenar în istoria culturii 
daco-romane și a celei universale. Dar înainte de toate, el 
este, pe bune, un Mesia cu solie specială, cum aflăm din 
aceste halucinante înșirări lexicale: „Eminescu este lisus 
Christos al românilor. El n-a venit să salveze toată creaţia 
Lui Dumnezeu, lumea, spiţa omenească, el a fost trimis ca 
să revigoreze energiile epuizate ale neamului său, sub- 
stanța lui alterată, ca să reîmprospăteze, să resublimeze 
informaţia şi energiile « decăzute » ale întregului sub- 
conștient colectiv al neamului daco-românilor. A venit, 
« trimis » fiind, pe pământ, în poporul lui, a suferit şi a fost 
lovit, nedreptăţit, murdărit ca nimeni altul”. Un crucificat, 
așadar, de semenii săi, de Maiorescu şi Carp, la ordinul 


1 Vezi „România literară”, nr. 24, 18-24 iun. 1997. 

francmasonilor şi al imperiului austro-ungar. Precum, mai 
târziu, mareșalul Antonescu şi preşedintele Ceaușescu. Noi 
înşine suntem vinovați de ratarea „misiunii christice” a 
marelui poet. Fiindcă, se ambalează noul leremia de la 
Tulcea, „suntem un popor de criminali axiofagi, de jigodii, 
de hoţi... Suntem unul dintre cele mai păcătoase neamuri şi 
popoare din istoria umanităţii şi moștenim lucrul acesta 
(atenţie, dacopaţi!) de la daci şi de la traci, care au avut 
tendinţa către dezbinare în codul genetic”. 

Și aşa mai departe, aberaţii de neimaginat, întrecute 
doar de propria-i nouă capodoperă, facilitată de un bine- 
cuvântat și generos sprijin editorial american, Luceafărul 
de Mihai Eminescu. O nouă interpretare, Psihanaliza și 
filosofia poemului, 2003. Pentru autorul ei, limba română 
posedă prea puține superlative absolute: „Colosalul 
Eminescu”, „continentul Eminescu”, „catedrala Eminescu”, 
„Divinul Luceafăr”..., şi prea anemice superlative relative: 
poemul Strigoii este doar „unul din cele mai mari poeme 
ale poeziei universale”, Luceafărul este doar „una din cele 
mai mari creaţii ale speciei umane, de când s-a ivit pe 
pământ aceasta și cât va mai exista pe această planetă . 
Știința retoricii n-are destule comparații pentru a ne 
convinge de uriaşele cote de altitudine atinse de Eminescu. 
În timp ce steaua poetului român va urca victorioasă pe 
firmamentul culturii universale, Goethe și Baudelaire vor 
părea viitorimii „mici şi neinteresanţi”. Nici Lamartine și 
nici Vigny nu vor avea o soartă mai bună. Hyperion al lui 
Hölderlin, Eloa şi Moise de Vigny ori Căderea îngerilor a lui 
Lermontov nu ajung la strălucirea Luceafărului. Nici Iliada, 
Divina Comedie, Don Quijote, Demonii, cu „universurile lor 
spirituale transparente”, nu pot egala performanțele de 
mister şi încifrare ale poemului eminescian. Mister 
descifrat doar de domnul Dumitrescu în această nouă carte 
apărută „în sfârşit, în spiritualitatea românească” ce 
realizează, după „multe căutări”, în „ani de meditaţie”, „cea 
mai adâncă și coerentă iluminare a adâncurilor istorice ale 
neamului românesc”. Neîncrezător, cum am văzut, în 
serviciile dacopatiei, autorul apelează la resursele mai 
sigure ale pelasgopatiei în luminarea acestor adâncuri: o 
misiune extraterestră a adus triburilor autohtone de 

pelasgi (strămoșii preistorici ai geților, după evanghelia lui 
Nicolae  Densușeanu) „porunca şi învățăturile lui 
Dumnezeu”, extraterestrul suprem, inaugurând la gurile 
Dunării, printr-un „transfer științific şi tehnologic”, o mare 
civilizaţie, legendara Hiperboreea, populând-o cu o nouă 
seminție de oameni, prin „transfer genetic”, adică 
împerecherea tinerelor pelăsgițe bine dotate, „cele mai 
frumoase, cele mai trupeșe, mai inteligente, mai sănă- 
toase”, alese anume de preoți, cu tinerii aviatori stelari, 
printre care se nimereşte să fie şi Hyperion!. 

lată cât de pasionantă poate să devină eminescologia. 
Pentru că în eminescologie lucrurile se precipită. Totul ia 
proporţiile unei Saga a islandezilor. La semnalul baghetei 
magice agitată la Predeal de profesorul fizician loan 
Câmpan, urmat îndeaproape de discipolul său, Dumitru 
Copilu-Copillin, suntem transportați în miezul munţilor 
Cindrel, ai Sibiului, pe urmele lui Eminescu adolescent, 
pentru a surprinde decisivul „moment de viaţă străfulgerat 
de o relevaţie”, în circumstanţe „misterioase și cu totul 
ascetice”, dintr-o noapte a lui 1867, constând în „ilumi- 
narea” de sorginte divină, oricum extraterestră, imprimân- 
du-i acestuia „un potenţial suprauman”, cu efect în 
viitoarele sale epocale descoperiri ştiințificez. 

Un cuvânt important de spus îl are și eminescologia 
feminină. Un apel de mobilizare lansează doamna filosof 
Olimpia Cotan Prună în numele strămoșilor săi patronimi, 
Khotanii, descendenţi, la rându-le, ai oreenilor (arieni), 
ştiuți sub numele de pelasgi hiperboreeni, al căror 


1 Ştefan Dumitrescu, Luceafărul de Mihai Eminescu. O nouă 
interpretare, Psihanaliza și filosofia poemului, SUA, Criterion 
Publishing, 2003, pp. 69-70; 73-74. 
2 Din relatarea lui Teodor Nedelcea aflăm că la „Congresul mondial al 
eminescologilor” de la Chișinău, 3-4 sept. 2015, au participat şi 
„exegeţi” de seama lui Copilu Copillin. Cităm din propunerile 
domniei-sale la care subscriem: „Congresul are datoria să-l apere pe 
Eminescu de impostori sau de alţi zelatori; unul dintre aceştia a 
afirmat că extratereştrii l-au interceptat pe Eminescu la 16 ani şi i-au 
transmis geniul poetic, Asemenea indivizi trebuie să meargă la 
psihiatru, nu la congres” (Revista culturală on line „Oniscop, 
8 sept. 2015). 

mesager a fost, se înțelege, tot „savantul poet” Eminescu: 
“Sunt româncă şi am răzbit din pâcla istoriei cu numele de 
Cotan. Ca profesoară de filosofie apelez la urmașii cotanici 
ai lumii să reclădim din cenușa istoriei sclipirile ce ne 
luminează bucuria sacră a cunoaşterii strămoșilor şi să 
refacem altarele create de mintea nemuritorilor”. De pe 
câmpul eroic al Mărăşeșştilor, d-na Oana Opaiţ intră în 
război declarat cu autohtonul Călinescu şi cu transatlantica 
World Record Academy, ce-i refuză Luceafărului titlul de 
„cel mai complex poem ştiinţifico-filosofic” din Univers, 
greşind impardonabil, fiindcă, „dacă prin absurd ar pieri 
toată filosofia Lumii (Vedele, Upanișadele, înţelepciunea 
întregii Indii şi cuceririle fizicii moderne) şi ar rămâne 
doar Luceafărul, s-ar putea recrea întreaga spiritualitate a 
omenirii la o treaptă superioară a Sublimului'. Vine și 
Virginia Stanciu-Butescu, care, la rându-i, înarmată cu 
volumul său de Reflecţii științifice și filosofice despre timp în 
versuri neliterare, cu bucata monorimată intitulată £ = mc? 
îl plasează pe poetul nostru, imediat după Dumnezeu- 
Tatăl, în sfânta treime a inventatorilor celebrei formule a 
relativităţii: „De Dumnezeu a fost creată/de Eminescu 
revelată, /a fost de Einstein studiată./E viaţa, lumea 
minunată”. Mai apare o poetă, pășcăneanca Mihaela-Dana 
Buraga. Din hăurile luminoase ale internetului străbat 
până la noi, cu litere de o şchioapă, compoziţii incantatorii 
ale acesteia, din care alegem cu grijă un pasaj mai coerent 
referitor la destinul profetic al poetului nostru: PROFETUL 
LOGOS-ULUI ROMÂNESC - MIHAI EMINESCU, PROFETUL 
„RĂZBOIULUI ÎNGERILOR” - MIHAI EMINESCU, POETUL 
NATO-UNIVERSALISMULUI PACIFIST - ÎNGERUL DE PACE 
- MIHAI EMINESCU, PROFETUL „DACIEI FELIX” HIPERBO- 
REENE APARȚINÂND  ZEITĂȚII  DACICE-TRACICE 
ZAMOLXIS-ZALMOXIS, PROFETUL „DACIEI FELIX”- 
ATLANTA AFLATĂ ÎN „INSULA ŞERPILOR”-HELIXEOS, 
PROFETUL „RÂULUI SELENE!” ȘI AL REGINEI CONSTELA- 
ȚIILOR SELENA-LUNA, MIHAI EMINESCU... Nu lipsesc 
Ştefan cel Mare, Alexandru loan Cuza, Sabin Bălaşa: 
MOLDOVA AVÂND ARIPI METAMORFICE PREFIGUREAZĂ 
ALBASTRUL POESYS-ULUI DE LUMINĂ AL PICTURILOR 
MURALE ALE LUI SABIN BĂLAȘA [1932-2008] DIN "SALA 

PAȘILOR PIERDUȚI"... GENIUL-POESYS-ÎNGER DE LUMI- 
NĂ-REGINA-MOLDOVA, ACEASTĂ SINTAGMA POATE FI O 
HOLOGRAMĂ CELESTĂ A PALATELOR PRINCIPELUI 
MOLDAV ŞTEFAN CEL MARE SI SFÂNT [1457-1504] 
"CETATEA NEAMȚULUI" ŞI A PRINCIPELUI MOLDAV 
ALEXANDRU IOAN CUZA "UNIVERSITATEA ALEXANDRU 
IOAN CUZA" SI "PALATUL CULTURII"... 

Evenimentele o iau apoi serios la vale. Din spaţiul 
virtual al literaturii şi criticii literare cădem în cea mai 
concretă şi mai crudă realitate a zilelor noastre, unde lupta 
pentru Eminescu este acerbă. Protagoniştii sunt, cum e şi 
firesc, de data aceasta, bărbaţii. În jurul nefericitului 
număr din 1998 al revistei „Dilema”!, dedicat lui Eminescu, 
şuieră gloanţele din toate direcţiile. Paşnica discuţie 
privind priorităţile eminesciene în fizica teoretică 
dobândeşte accente penal-revendicative. Prin diverse 
ziare şi televiziuni, iată, fostul primar tricolor al Clujului, 
Gheorghe Funar, care, ca orice politician ce se respectă, e și 
el doctor în ceva, îl denunţă opiniei publice, în stil grobian 
„România Mare”, pe numitul „handicapat” şi „escroc” 
Albert Einstein pentru furtul manuscriselor eminesciene 
de la Academia română, din care a preluat în beneficiu 
propriu teoria relativităţii. Cu complicitatea lui Titu 
Maiorescu, desigur. De pe o platformă mentală apropiată, 
generalul securist criptolog Ilie Torsan se salvează din 
marasmul pensionării spărgând „codul” prin care poetul 
însuşi denunță cabala ce a dus la încarcerarea sa în clinica 
de psihiatrie. Un psihopat delirant cu acte în regulă, 
straniul inginer electronist Lorin Furtună, succesiv, 
nomenclaturist al regimului ceaușist, revoluționar decem- 
brist, sacerdot al unor nocive închegări ezoterice precum 
Misiunea Astrală „România înţeleaptă” sau Mişcarea 
Spirituală Sarmisegetuza, „comunicator astral” al civili- 
zaţiei pozitive sexiste „goriliene” (opusă celei negative, 
„reptiliene”), prevestitor de apocalipse ratate (2012), face 
un apel către factorii importanţi de cultură (începând cu 
Academia Română) şi către instituţiile abilitate (în primul 


ea a a at 
1 Era vorba despre numărul 265, 27 februarie - 
revistei „Dilema”. 


5 martie 1998 al 

rând cele justiţiare) pentru urgenta condamnare în 
contumacie a celor vinovaţi de „asasinarea” lui Mihai 
Eminescu, printre care Carol I, Titu Maiorescu, C. A. Rosetti 
şi Petre Carp. În acelaşi context, alţi patrioţi români cer 
sancţionarea drastică a nepatrioţilor în viață, Nicolae 
Manolescu, Mircea Cărtărescu, Horia-Roman Patapievici, 
pentru ofensa de Lese-Majestate eminesciană. 

Pentru că Eminescu este Sfântul permanent şi de 
necontestat al românilor. El trebuie neapărat canonizat, 
ceea ce nici italienii n-au reuşit să facă cu Dante. În numele 
Ligii scriitorilor din România cu sediul într-un apartament 
din Cluj-Napoca, prolificul scriitor drăgășenean Al. Florin 
Ţene (58 de opere tipărite!), secondat, printre alții, de 
„moţul” Gheorghe Gavrilă Copil, redactor la publicaţia 
dacopată „Noi, Dacii” şi de expatriatul ploieştean 
Alexandru Petrescu, acum spaniol Conte de Transilvanya şi 
Baron de Simferopol, conjură prin înflăcărate misive 
Patriarhia să-l înscrie pe poet ca sfânt titular în calendarul 
sacru naţional. Dar Patriarhia se lasă greu. Recurge la 
subterfugii. Să hotărască Clujul: „Urmând procedura 
stabilită de Sfântul Sinod privind canonizările de sfinți din 
Biserica Ortodoxă Română, propunerile de canonizare se 
adresează mai întâi Eparhiei din jurisdicția căreia face 
parte solicitantul, care, apoi, o înaintează Sinodului mitro- 
politan”.Mitropolia clujeană se face că plouă. Mai rapizi, 
nişte fraţi călugări râmnic-vâlceni cu talent poetic vin cu 
Acatistul Poetului Neamului Românesc Mihai Eminescu, din 
care reproducem Icosul 1: „Însuși DUMNEZEU DOREȘTE să 
COBOARE pe Pământ şi FERICIT eşti tu, Mihai Eminescu, 
că „DORUL Pământului” l-ai avut şi DOINITORUL său te-ai 
făcut, „LACRIMĂ de Pământ. //Veseleşte-te, lacrimă de Făt- 
Frumos;/Veseleşte-te, lacrimă de HRISTOS; /Veseleşte-te 
lacrimă de TAINĂ; Veseleşte-te, lacrimă de ICOANĂ;/ 
Veseleşte-te, lacrimă din LACRIMĂ;/Veseleşte-te, lacrimă 
de VEȘNICIE;/Veseleşte-te, Mihai Eminescu, cu DORUL de 
Pământ...” 

Propunerea de canonizare, susținută în continuare de 
unii, ridiculizată de alții, rămâne în continuare un vis, așa 
cum odinioară pentru Nicolae Iorga un vis fusese Templul 
la Ipotești, unde să ne închinăm „zeului care este sărbătorit 

acolo”, iar mai apoi, pentru Constantin Noica, tot un vis o 
replică românească la Mauzoleul lui Lenin: „Dacă am avea 
trupul lui îmbălsămat (...) milioane de oameni ar fi trecut 
şi ar trece pe lângă sicriul de sticlă”. Dezideratul lui Noica 
era pus sub semnul lui „dacă”. Cel al discipolului său, 
singurul valid (Liiceanu e un impostor), Constantin Barbu, 
capătă consistenţa unui proiect solid, pe deplin realizabil 
în trei paşi concreţi:Constituirea Comisiei interdisciplinare 
pentru deshumare, bisericească, medicală, juridică, istorică, 
administrativă (care să ia probe pentru dovedirea otrăvirii 
cu mercur şi a zdrobirii țestei poetului), Deshumarea și 
depunerea osemintelor în racla de argint (cu participarea 
unor specialiști străini autorizați, eventual a echipei care a 
deschis mormântul lui Shakespeare în 2014; în racla de 
argint, osemintele trebuie așezate neapărat în vid, care să 
le asigure o stare inalterabilă timp de 1000 de ani), 
Depunerea raclei în memorial (după reguli bine gândite, 
fizice, simbolice, canonice). Aşa cum Iehova i-a dictat lui 
David planurile pentru Templul lui Solomon, Constantin 
Barbu transmite viitorimii proiectul Memorialului-Paraclis 
menit să întruchipeze „psihocosmograma” conştiinţei 
noastre naţionale: Soarele de andazid (cu un diametru de 6 
metri, după modelul celui de la Sarmisegetuza); Obeliscul 
(creat obligatoriu de Marcel Guguianu din bronz, înalt de 
33 de metri, cu basoreliefuri având „însemne simbolice de 
la cel mai vechi craniu de hominid alb de la Peștera 
Muierii, anul 30.500 înaintea erei noastre”); de fapt, patru 
obeliscuri - la București, Cernăuţi, Chişinău, Alba Iulia - 
reprezentând punctele cardinale ale românităţii; Calend- 
arul dacic (din granit, cu basorelief, copie la scara 1/1 a 
stâlpilor calendarului mic de la Sarmisegetuza); la intrare, 
Statuile lui Eminescu (două), impunătoare, turnate în aur 
probabil tot de Guguianu, înfățişându-l pe poet în mărime 
naturală (înălțimea aproximată de proiectant:un metru şi 
șaptezeci de centimetri); Poarta, intrare simbolică în 
psihocosmogramă; în interior, Racla de argint cu osemin- 
tele geniului; în fine Cartea de Poesii, ferecată, la modul 
tradițional, în argint, dar și realizare spectaculoasă a 
inventivităţii moderne („aşezată pe un câmp magnetic 
opus câmpului său magnetic astfel încât va sta 

suspendată”). Monumentul funerar proiectat de 
Constantin Barbu întrece cu mult, ca dimensiune şi 
complexitate, mormântul lui Napoleon de la Domul 
Invalizilor de la Paris. Doar viitoarea Catedrală a Neamului 
îl va putea egala. Halucinaţiile filosofului craiovean, 
continuă cu Dosarul de canonizare. Trecerea în calendarul 
sfinților (cu argumentele îndeobşte cunoscute: „Moartea 
martirică”, datorată „luptei pentru credinţa ortodoxă în 
Regat și Transilvania ”). Până la canonizarea ipotetică, mai 
la îndemână ne stă Marele Premiu Spiritual Mihai 
Eminescu, de un milion de euro (sumă modică în raport cu 
valoarea poetului, ceva mai mare totuşi decât cea oferită 
de Fundaţia Nobelulului suedez, spre deosebire de noi, 
mereu speriată de criza financiară) 1. 

Ameţit de tot acest galimatias, cetățeanul cititor român 
nici nu mai ştie cine și ce a fost Eminescu. Artist al 
Cuvântului? Nu e de actualitate. Geniu inovator în fizica 
nucleară? Seducătoare perspectivă, dar există şi îndoieli. 
Arheu, Zeu, Teolog, Mare Sacerdot, Mag de la răsărit, 
Martir al Credinței, Sfânt, Profet, Arhanghel înaripat, lisus 
Christos...? Grea dilemă. Până la urmă, tot poeții, săracii, 
sunt chemaţi să tranşeze, tentând maximele ei consecinţe, 
stringenta şi delicata problemă de hierofanie națională. 
„Eminescu-i Dumnezău/lar eu mi-s profetul său”. Cezar 
Ivănescu. Dincolo de aceasta, ce s-ar mai putea spune? 


1 Vezi, mai în amănunt, prezentarea făcută online de autor 
Memorialului Eminescu, 

IX. Eminescu şi eminescologia punctuaţionistă 


„A crede însă că un popor de peste zece milioane de 
suflete au fost compus numai din nătângi şi că n-au 
avut nici destul auz, nici destulă minte pentru a 
plăzmui o limbă cumsecade, a primiapoi ciudatul 
axiom că numai domnii filologi sunt oameni 
cuminți,carii ne pot pune la cale după teorii care le sug 
între patru păreţi din degetul cel mic, o asemenea 
credinţă este o insultă pentru nația română, care au 
vorbit şi au scris bine și într-un fel înainte chiar de a fi 
sămânță de filologi pe plaiurile Daciei lui Traian.” 

M. Eminescu 


„Mă simt ca o virgulă într-un vers de Eminescu. j 
Anonim de pe internet 


Cu toată prețuirea pentru contribuțiile eminescologice 
ale admirabilului profesor-medic ieşean George Popa, 
urmărite prompt de noi, cu interes, invidie şi folos, şi 
dincolo de sentimentul unui patriotism local măgulitor, 
mărturisim cinstit că nu facem parte dintre, ceea ce se 
cheamă în limbajul curent, fanii domniei-sale. Ni se pare că 
a-l raporta obligatoriu pe Eminescu la toate cunoștințele 
din domeniile literaturii, muzicii, artelor plastice, filosofiei, 
ştiinței..., dobândite şi aprofundate de-a lungul unei vieţi 
de domnia-sa, este excesiv. Rămânând în zona exceselor, 
ne distanțăm de asemenea de o anume retorică a superla- 
tivelor (în La steaua avem „unul din cele mai vaste spații 
din literatura universală”), a anticipărilor de tip proto- 
cronistic (poetul devansează, de exemplu, postim- 
presionismul lui Van Gogh), a partajului disproporționat 
părtinitor, în favoarea poetului român (spaţiul poetic 
eminescian e „mai bogat ca diversitate şi mai deschis decât 
cel rilkean”). Dar, dincolo de aceste mici dovezi de prea 
accentuată afecțiune pentru obiectul preocupărilor sale, 
cărțile lui George Popa, de o evidentă ţinută intelectuală, 
larg orizont de cultură, mobilitate ideatică, acurateţă a 
expresiei, justifică admiraţia, chiar dragostea, cu care e 
înconjurat autorul lor, evident cel mai serios, longeviv şi 

prolific exeget al lui Eminescu din laşul contemporan. Un 
poet și traducător de poezie remarcabil, cu profit pentru 
argumentaţia interpretărilor sale critice. Şi un om, să 
menţionăm, în contrast cu megalomania specifică tagmei, 
de o mare şi rară modestie. leșenii, nu puţini, i-au ieșit 
întotdeauna cu flori și cu vorbe bune, meritate, în întâmpi- 
nare: Constantin Ciopraga, Mihai Drăgan, Nicolae Barbu, 
Al. Călinescu, loan Holban, Virgil Cuţitaru, Alexandru 
Husar, Alexandru Zub. Li se alătură personalităţi din alte 
zone geografice: George Munteanu, Constantin Cubleşan, 
Elena Tacciu. Din generaţiile tinere, Alice Țuculescu, 
Cristina Zetu... Fragmente critice definitorii pentru profilul 
de eminescolog al profesorului G. Popa le găsim la finalul 
cărții sale din 2010, reeditare a unor studii anterioare, 
Eminescu sau dincolo de absolut. Aprecierile de aici, 
măgulitoare, nu ne miră. De-a mai mare mirarea ne este 
însă includerea în acest succint florilegiu bibliografic, la 
sfârşitul lui, a unui text integral, semnat de Nicolae 
Georgescu, Libertatea fără alegere, ce apare astfel (fără 
voia? Cu voia autorului?) ca un fel de postfață a cărții!. 
Numele domnului Nae Nicolae Georgescu nu ne este 
străin, el circulă tot mai insistent în ultimul timp prin 
vastele câmpii ale eminescologiei. Este tot un profesor, la 
marea Universitatea particulară cu nume predestinat, 
Hyperion, din Bucureşti, semnatar al unei masive teze de 
doctorat, o contribuţie, lucru rar în zilele noastre, 
personală, privind edițiile operei eminesciene, meritorie, 
de un interes limitat însă la cercul strâmt al specialiştilor 
(lucru care pare să-l nemulțumească pe autor), apoi, al 
unor cărţi de genul jurnalisticii tabloide privind uriaşa 
conspirație ce a contribuit la boala şi moartea poetului, 
care l-au adus brusc pe autorul lor în luminile rampei, ca 
somitate în domeniul criminalisticii eminesciene. Dar 
articolul cu pricina se referă strict la poezia lui Eminescu, 


1 George Popa, Eminescu sau dincolo de absolut, laşi, Princeps, 2010, 
p. 500-505. O motivaţie a prezenţei articolului lui N. Georgescu în 
acest volum ar putea fi colaborarea sa la revista ieşeană 
„Kalokagathia” (nr. 1, 2010), avându-i ca seniori editori pe George 
Popa și Leonida Maniu. 

mai exact, la mult mediatizatul (şi mult masacratului) 
poem al acestuia, Luceafărul. Comentariul nostru se limi- 
tează şi el la acest aspect. Facem de la bun început preciza- 
rea că este departe de noi orice intenție răuvoitoare și că 
ne conducem după îndemnul salutar din Analele lui 
Tacitus: sine ira et studio. Luăm ca model chiar cuvintele 
autorului nostru din recenzia deosebit de aspră găzduită la 
finele lui 2009 de revista „România literară” la cartea lui 
Gheorghe Doca, Eminescu - o perspectivă dialogică: 
„Paginile de faţă nu sunt un pamflet, ci chiar o analiză, şi 
îmi pare rău mie însumi că trebuie să-l descurajez pe autor 
de la eventuala continuare a unui astfel de măciniş — dar cu 
asemenea făină opera lui Eminescu nu poate « dospi » în 
hrană pedagogică pentru studenți şi liceeni, cum ne spune 
dânsul la tot pasul”. Dacă e analiză, atunci analiză să fie, 
fără menajamente, dar și fără supărare din partea celui 
analizat. Să fim bine înţeleşi. Toată stima pentru 
investigaţiile şi lămuririle aduse de domnul Georgescu 
privind punctuaţia și ortografia în textele eminesciene, 
tipărite uneori greşit sau lacunar de editorii anteriori. 
Observaţii valabile, idei valoroase, propuneri judicioase 
am găsit în cărţile, ediţiile critice şi articolele domniei-sale, 
pe care le-m citit cu interes şi fără idei preconcepute. Ceea 
ce-i reproşăm este exclusivismul în susținerea versiunilor 
sale, tonul apodictic în rezolvarea unor situaţii confuze și 
controversate şi, nu în ultimul rând, pretenția de a 
construi, pe date incerte, noi sensuri și chiar noi texte 
eminesciene, precum în această „filosofie a apostrofului” 
propusă recent într-o publicaţie din Chișinău. Un adevărat 
galimatis, cu pretenţii savante, construit pe o inventată 
alternativă temporală prezent - perfect simplu, demers 
zornăitor, nebulos, având ca finalitate exhibarea contri- 
buţiei proprii: „Revenind, după multe alte exemple, la 
Luceafărul, deducem că alunecă'n odaie este perfect simplu 
marcat prin forma strânsă a apostrofului. Dar asta schimbă 
sensul: luceafărul nu alunecă (timpul prezent) în odaie cu 
razele lui, ca lumină etc.: el alunecă (perfect simplu) la 


1 N. Georgescu, Eminescu şi virgula, Bucureşti, „România literară”, 
nr. 43, 30 noi. 2009, 

propriu (adică prezentul e impropriu), pe urma fetei. 
Luceafărul are o « umbră vie », pe pământ, nu e doar 
simbol, doar stea care-și aruncă lumina pe fereastră în 
odaie: este şi acolo, sus, dar și aici, are dublă prezenţă in 
persona”!. Înţeleagă cine vrea, ceva, de aici! 

Revenind la volumul din 2010, tezele din articolul lui N. 
Georgescu sunt în răspăr politicos cu ideile susținute de G. 
Popa, şi se limitează la cel puţin patru aspecte esenţiale: 
identitatea misteriosului „Demiurg” (termen impropriu, 
inacceptabil, deşi autorul e silit de împrejurări să-l folo- 
sească), adresa acestuia și, în consecinţă, direcţia de zbor a 
Luceafărului către respectiva locaţie (indicată greșit de 
eminescologi, ca fiind ascendentă), condiţia adevărată a lui 
Hyperion, deconspirată în timpul conversaţiei cu Tatăl 
ceresc, de „nemuitor” (nu „nemuritor”, cum eronat au citit 
textul eminescian toţi editorii de până acum), în fine, 
relația sa cu pământenii, cu Cătălina în special (Luceafărul- 
Hyperion nu e „rece” de capul lui, el e răcit la sfârşitul 
poemului cu skepsis de către Cătălina). Toate aceste 
„revelaţii” se bazează numai şi numai pe punctuație. Căci 
domnul Georgescu este întemeietorul unui nou curent 
(direcție de gândire) în hermeneutica literară, şi anume, 
punctuaţionismul, deocamdată cu implicaţii vizibile doar în 
eminescologie, curent lansat încă de la publicarea tezei 
sale de doctorat Eminescu și editorii săi, în 2000, unde, din 
suita de articole anexate lucrării, sub genericul Eminescu, 
azi, se pot alege paragrafele unui autentic program- 
manifest. Curentul, ca orice curent de avangardă, se 
defineşte în opoziţie cu editorii mai recenți ai poetului, de 
la Iași, Al. Andriescu sau Dumitru Irimia, aceştia, deşi 
discipoli declarați ai „libertinului” editor Călinescu, prea 
„academici”, prea „cathedratici”, și, mai ales, cu „şcoala” 
editologică bucureşteană condusă de Petru Creţia, 
interesată (ca şi ieșenii de altfel) de poezie în general, de 
textul în sine, devenit o obsesie, un „fetiş”, şi nu de 
imprimarea lui, de studiul comparativ al edițiilor, de 
criticii specializaţi (aici autorul se are desigur în vedere pe 


1 Idem, Cum l-am editat pe Eminescu, „Limba română”, Chişinău, 
nr. 3-4, anul XXVIII, 2018, 

sine însuşi, cam neglijat de „şcolile” cu pricina). Noul 
curent este produsul unei iluminări, survenite brusc, abia 
după tipărirea tezei de doctorat, privind implementarea 
apostrofului în opera eminesciană, mai ales a celui mobil, 
ignorat complet de Perpessicius. Or, „apostroful este 
esenţial”. Pentru eminescologie, se înţelege!. 

Dar apostroful e o virgulă mică, și mai esenţială, ca să 
spunem aşa, este Marea Virgulă, în jurul căreia, de 
asemenea, d-l Georgescu înalță, ca şi în cazul 
apostrofului, schela unei noi filosofii, să-i zicem, 
punctuațţioniste: „Voi alege alt pasaj - declară ferm 
acesta în „România literară” din 2009 - cu şi fără virgulă, 
unde sensurile sunt opuse şi implică o întreagă filosofie” 
(s. n.) 2. În virtutea acestei filosofii, prezența sau absența 
virgulei, mai ales absenţa ei, vom vedea, devine hotărâ- 
toare pentru descifrarea semantică a versului emines- 
cian. Aici nu mai încape îndoială. Cei sceptici vor rămâne 
torturați pe vecie de întrebarea fatală: „Ce fel de herme- 
neutică eminesciană se poate face când nu se respectă 
virgulele lui Eminescu însuși?”. Căci hermeneutica însăşi 
se revendică de la o virgulă. lată cum: latineasca virgula 
e un diminutiv (s-ar traduce în românește vărguță, 
nuielușă, rămurică) şi vine de la virga (în latineşte, 
aceleaşi substantive fără sufixele diminutivale). Ori virga 
(vergeaua) e şi însemnul zeului Hermes, patronul her- 
meneuticii. Aşadar, virga/varga a produs hermeneutica. 
Aici, cu tot respectul pentru latinistul nostru, am face 
observaţia că semnul distinctiv al lui Hermes nu e o 
vargă oarecare, ci ditamai caduceul, toiagul împodobit cu 
şerpi (în latină caduceus, compilat după grecescul 
knpukeiov), dăruit lunecosului mesager al zeilor, 
conform poemelor homerice, de către fratele său, 
Apolon., 

PET DOE EEEE PATEE se 
1 Idem, Argument: Eminescu fără apostrof, în Eminescu şi editorii săi, 
vol. II, București, Floare albastră, 2000, p. 182. 


2 Idem, Eminescu şi virgula, „România literară”, nr. cit. 
3 Vezi şi definiţia, în prima ei parte, credem, improprie, a lui G. Guţu 
(după Suetonius Tranquillus), „vargă cu doi şerpi încolăciţi, purtate 
de Mercur” (Dicţionar latin-român, Bucureşti, Editura ştiinţifică și 
enciclopedică, 1983, p. 149). 

Conform acestei profesiuni de credinţă, domnul 
Georgescu pune sub semnul Virgulei revoluţionara sa 
interpretare la Luceafărul, dezvoltată în anexele la teza 
tipărită în 19991, apoi, în „ediţia critică” a poemului din 
acelaşi an, recomandată de autor în Cuvântul înainte ca 
„eşantion” din viitoarea amplă ediţie, tot critică, a Poesiilor 
lui Eminescu. În această ediţie, ce apare într-adevăr peste 
cinci ani2, în puzderia de note ce însoțesc textele, suportul 
demersului exegetic îl reprezintă, aproape exclusiv, 
punctuaţia, cea decretată în note drept singura valabilă, ca 
expresie a „voinţei auctoriale” eminesciene. Ca să dăm un 
exemplu, iată, în cazul Luceafărului, singurul text demn să 
fie luat în consideraţie, este acela, primar, expediat de poet 
la Viena şi apărut în Almanahul Societăţii Academice Social- 
Literare „România Jună”, vol. |, din primăvara lui 1883, 
după care se iau, mărturisit, dar cu punctuație schimbată 
(corectată, îndrăznim să zicem noi), peste câteva luni, în 
august, „Convorbirile literare”, apoi, nemărturisit şi cu 
punctuaţia din „Convorbiri...”, ediția maioresciană de la 
finele aceluiaşi an. Supoziţia ni se pare din capul locului 
discutabilă. Cine ne garantează că punctuația din Almanah 
nu era efectul unor erori de editare (frecvente în întreaga 
istorie a tiparului), corectate ulterior de Titu Maiorescu, în 
paginile revistei ieşene și în ediția sa și supervizate de 
Eminescu însuşi? În Însemnările zilnice ale mentorului 
Junimii (şi al lui Eminescu), pentru anul 1882, sunt 
consemnate repetate lecturi ale Luceafărului, acasă la el, 
cel mai adesea în prezența poetului şi, poate, făcute chiar 
de fostul aspirant la demnitatea actoricească: „Seara 
Junimea la mine. Puţină lume, numai 12. Citit frumoasa 
legendă de Eminescu, Luceafărul” (sâmbătă, 17/29 
aprilie), „Lectură... a noii frumoase poezii a lui Eminescu, 
Luceafărul” (sâmbătă, 24 aprilie), „Am citit... iarăşi veşnic 
frumoasele poezii de Eminescu” (luni, 13/25 septembrie), 


1 Vezi în special, din Anexe l, articolul Triumful cronologiei literare, 
prilejuit de ediţia lui Aureliu Goci, Eminescu, Poezii, de la editura 
Grammar, și din Anexe II, articolul Scenariul posibil al ediţiei princeps. 
2 N. Georgescu, Eminescu, Poesii. Cu formele și punctuaţia autorului, 
Bucureşti, Floare albastră, 2004. 

„Seara Luceafărul lui Eminescu, cu el şi Anette şi familia 
mea, citind, corectând” (s. n.) (vineri, 8/20 octombrie), 
„Aseară, Junimea... frumosul Luceafăr al lui Eminescu, 
șlefuit” (joi, 28 octombrie/9 noiembrie)i. Putem presu- 
pune, deci, o concordanţă între punctuaţia propusă de 
Maiorescu şi „voința auctorială” eminesciană. 

D-l Georgescu reia însă versiunea din Almanah, singura 
credibilă, în citata ediţie de Poesii, 2004, cu specificarea 
oarecum ostentativă: „Cu formele şi punctuația autorului”. 
Pentru început, glosele la Luceafărul se concentrează pe 
secvenţa zborului uranic al eroului titular. Pentru că de cel 
mai mare interes este nu „eşecul aventurii intramundane” 
a lui Hyperion, despre care vorbeşte G. Popa (căruia i se 
alătură, zicem noi, o pleiadă de comentatori ai poemului), 
ci aventura sa extramundană. Aceasta e problema centrală 
a poemului: „cum se petrec lucrurile în extramundan'. 
Rezolvarea ei, şi aici avem contribuția originală a domnu- 
lui Georgescu, e facilitată nu de cine ştie ce considerații 
filosofice înalte ori de complicate proceduri filologice, ci de 
punctuație, în care domnia-sa e foarte acasă, ca specialist 
consacrat şi imbatabil. Să urmărim în detaliu firul 
demersului critic, însoţindu-l cu mici paranteze explicative, 
în scopul uşurării sensului adânc al comentariilor, când ele 
sunt, şi, slavă domnului, sunt din belşug, mai presus de 
înțelegerea noastră. 

În acest hăţiş în care stă blocată eminescologia, prima 


chestiune care trebuie clarificată este: „cum zboară 


Hyperion?'. T radițional, zborul său e văzut ca o „secantă” 
paralele de cer 


ascendentă, continuă, tăind straturi 
' (teză tradițională, 


înstelat, un fel de paralele „euclidiene 
în dezacord nu numai cu domnul 


observăm noi, l 
Georgescu, dar cu toți prietenii domniei sale, pariori pe 
nk). Se reproduce 


neeuclidieni, în frunte cu Einstein şi Pla 
pasajul ştiut din versiunea (greşit) consacrată, a lui T. 
Maiorescu: „Un cer de stele dedesupt, (virgulă!) /Deasupra- 
i cer de stele,/Părea...” Ei bine, nu e bine. În ediţiile 
premaioresciene, găsim „Un cer de stele dedesupt (fără 


nice, II (1881-1886), ediţie de 1. 
Editura librăriei Socec & Co, f.a. 
201 


1 Titu Maiorescu, Însemnări zil 
Rădulescu-Pogoneanu, Bucureşti, 


Scanned with OKEN Scanner 


virgulă!) /Deasupra-i cer de stele...” Aici intervine o 
adevărată metafizică a virgulei, vinovată, am văzut, de 
întemeierea hermeneuticii, în care marea ei importanţă e 
dată de totala ei absenţă. Împreună cu amicul poetului, |. L, 
Caragiale, şi cu prietenul nostru Nicolae Georgescu putem 
exclama: Virgula este admirabilă, este sublimă, dar lipsește 
cu desăvârşire. Eliminarea virgulei încurcătoare de sens 
clarifică definitiv grava problemă a direcţiei de zbor 
luciferian. Punctuaţia justă, fără virgulă, conferă lui i 
valoarea nu de pronume în genitiv (i, a lui, deasupra lui), ci 
de verb copulativ (este). Cerul de „dedesupt” devine (i, 
este) acum un cer de „deasupra”. Cerul se depărtează cu 
viteză de jos în sus, ceea ce înseamnă că Luceafărul se tot 
duce în sens invers, „undeva în jos”, acesta fiind şi „sensul 
firesc al fulgerului”. Eminescu, știm din Caietele fiziogra- 
fice, era deplin iniţiat în probleme de electricitate. Cât de 
jos? Nu ştim exact, oricum, mult mai jos decât dorise 
Cătălina care-l implorase pe noul ei prieten stelar: „cobori 
în jos!”. Direcţia de zbor, punctuaţia o arată clar, e în jos. Şi 
cu asta basta. Dar noi stăruim cu încăpățânare în părerea 
că Luceafărul, dimpotrivă, zboară în sus, către locul lui de 
baştină, cum singur mărturiseşte: „Eu sunt luceafărul de 
sus” (s. n.). Dedesuptul care devine deasupra este o abe- 
raţie. Sintaxa (şi gândirea) contorsionate din capul lui 
Nicolae Georgescu sunt impardonabil transferate în 
călimara lui Mihai Eminescu. Acesta însă, în elaborarea 
poemului său, procedează nu ca un editor punctuaţionist, 
ci ca un veritabil poet. Cu virgulă sau fără virgulă, 
Eminescu apelează la procedeul stilistic al seriei de propo- 
ziţii juxtapuse, eliptice de verbul predicativ, menite să 
sugereze nu o direcţie de zbor, ci o poziţionare a Luceafă- 
rului într-un univers incomensurabil, cu ceruri de stele ce-l 
împresoară „jur împrejur de sine”, „ca nişte mări, de-a- 
notul”. Lipsa verbelor, tot sintaxa poetică ne învaţă, e 
menită să potenţeze, la cititor, tocmai senzaţia vitezei uria- 
şe, luminice, de mişcare („un fulger ne-ntrerupt”), care-ţi 
taie respirația, a Luceafărului. Dacă domnul Georgescu ar fi 
citit mai atent ediția Perpessicius, nu doar în căutare de 
virgule absente, ar fi văzut că Eminescu, potrivit manierei 
sale de lucru, încearcă în manuscrise, variante diverse ale 

acestui paralelism sintactic (pronumele în genitiv e şi el 
acolo la locul lui firesc): „Privind seninul dedesupt/ 
Deasupra lui seninul”, „Privind seninuri dedesupt/ 
Deasupra lui seninuri”, „Trec oceane dedesupt/Deasupră-i 
oceane”, „Trec milioane (de lumi, n. n.) dedesubt/Deasupra 
milioane”... Până la urmă orice tentativă de a stabili un 
sens pe o verticală de zbor a Jluceafărului e superfluă. 
„Locul”către care este absorbit Luceafărul, „gând purtat de 
dor”, e, zice profesorul G. Popa, un „tărâm extraspațial”, un 
„spaţiu fără spaţiu”, un „spațiu zero”, unde a început și 
poate reîncepe Creaţial. lar unde e vorba de Creaţie, nu 
poate lipsi Creatorul, la creştini, numit Dumnezeu. Aici, 
apelul la marele mistic dominican din secolele XIII-XIV, 
Eckhart von Hochheim, magister sacrae theologiae, 
profesor al Universităţii din Paris, e cât se poate de 
binevenit: „În versul « Nu e nimic şi totuşi e » se atinge 
neantul eckhartian, însemnând increatul, neînceputul, 
neundele transposibilului” (s. a.) 2. Puţină lectură teologică 
nu ne strică. 

Să ne oprim la această problemă încurcată, dar des- 
curcată de domnul Georgescu: aceea a identității adresan- 
tului solicitărilor Luceafărului/Hyperion, ca finalitate a 
aventurii sale stelare. Ea apare şi în articolul ce închide 
cartea amintită a lui George Popa. Prima răzvrătire a 
recenzentului împotriva interpretărilor tradiționaliste e 
provocată de nominalizarea propusă de exegetul ieşean. 
Acesta ar fi autorul Creaţiei, chiar dacă oarecum ratată, 
adică Dumnezeu. O spune explici eminescologul ieşean: 
drumul Luceafărului e „Drumul spre Dumnezeu”. De 
câteva ori, el e numit şi „Principiul Suprem”. Mai filosofic 
spus, tot Dumnezeu. Alteori, el este „Fiinţa Supremă”, care, 
aducând lucrurile într-un plan mai literar, este, în realitate 
„conștiința de sine” a luceafărului, a geniului. Cu ceva ani în 
urmă, Zoe Dumitrescu-Buşulenga vorbise şi ea în câteva 
rânduri despre o călătorie iniţiatică „până la tronul divin” 
(sau „tronul Demiurgului'), un simbol pentru „centrul activ 
al universului”. Dar Demiurgul lui Eminescu, susține N. 


ÎN N RI 


1 George Popa, op. cit., p. 209. 


2 Idem, p. 358. 

Georgescu, nu e bunul Dumnezeu, ci un zeu înrăit, 
„bolnav”. După această diagnoză medicală, poetul, pardon, 
d-l Georgescu, ne dă și „soluţia” însănătoșirii lui și, cu el, a 
întregii Creaţii. Asupra acestei soluţii - „soluţia Eminescu”, 
vom reveni. Din nou este luată în calcul foaia de parcurs a 
Luceafărului, al cărui zbor apare acum ca un „Zbor către 
hotar” (aşa s-ar traduce versul lui Eminescu: „Căci unde- 
hotar”). Luceafărul, ne lămurește D- 
Georgescu, se deplasează cu scopul precis de a „tranzac- 
ționa” (termen preluat de la Ibrăileanu) cu divinitatea, sau 
ce-o fi ea, aceea de la graniţă, prețul renunțării la preten- 
tiile sale absurde. Aşa dar, Hyperion nu merge la 
Dumnezeu Tatăl, în centrul universului unde știm că-i e 
locul, cum zic d-l Popa şi sumedenia de eminescologi 
neiniţiaţi în tainele virgulei, ci „undeva la margine” pentru 
a-l întâlni pe „Demiurgul rău şi bolnav” profeţit de „cele 
patru Scrisori/Satire (Unde vedem în ele pe „Demiurgul cel 
rău”?) ce preced Luceafărul”. Chestia „romantică” cu 
centrul lumii şi cu Dumnezeu, un fel de bunic sfătos, plin 
de solicitudine, „îi aparține lui Maiorescu şi grupul său de 
comentatori”. Interpretarea d-lui Georgescu ia avânt: 
„Cauza răului în lume este răul de sus (N. G. nu s-a decis 
unde se află acest „rău” căutat de Luceafăr, jos sau sus) - ce 
se exprimă, în cercul nostru strâmt prin coborârea fiinţelor 
din jurul lui « Demiurg » (totuși, Demiurg) între fiinţele 
pământeşti, prin întinarea zeilor, prin amestecul lor în 
viața (şi moartea) muritorilor (moartea muritorilor!) . 
Această entitate, numită întotdeauna în poem Tată, 
Părinte, niciodată Demiurg (asta e o invenţie a emines- 
cologilor tradiționalişti), e hotărâtă să stopeze „întinarea” 
fiului ei, ispitindu-l cu „măririle lumii”, aşa cum Satana l-a 
ispitit pe lisus în pustie. Dar Tatăl nu rămâne satanic la 
modul absolut, intermediind până la urmă cunoaşterea de 
către Hyperion a legilor imuabile date de Creatorul 
suprem. „El este un administrator al creaţiei, un Satan 
împăcat cu Dumnezeu, ascultând de legile lui, prelungind 
aceste legi către fiul, convingându-l să le țină”. Ideea îi 
place d-lui Georgescu, pentru că o plimbă prin reviste, 
precum în articolul citat din „România literară”, aici, 
punându-se sub protecţia lui Bogdan Duică, care, fie vorba 


ajunge nu-i 

între noi, se referise la cu totul altceva: „Problema este, 
însă aceasta: de ce îl caută Luceafărul pe Demiurg undeva 
în jos, la marginea cosmosului - și nu în centru. Cine este 
acest Demiurg, în fond? Nu cumva el este un administrator 
al Creaţiei, de pildă acel « Weltgeist » de care vorbeşte atât 
de convingător G. Bogdan-Duică?”. „Soluţia Eminescu” 
oferită de poem, pardon, de Nicolae Georgescu, este „refu- 
zul zeilor de a se mai cobori (deci, tot sus locuiesc, deși 
Luceafărul îi căutase pe dedesupt), abţinerea, menţinerea 
lor în cercul care-i separă” (parcă, în geometria poetică 
eminesciană, „cercul” era al pământenilor, a „zeilor” era 
sfera”, de unde se smulge „cu greu” Luceafărul). Astfel, 
poemul, revine la o idee mai veche autorul, este o „Glossă 
pentru zei”, unde Hyperion reia „tu”-ul generic din „Glossa 
pentru pământeni”, inspirată de Oxenstierna: „Tu rămâi la 
toate rece”. Așadar, poetul „ceartă zeii, îi opreşte în cercul 
lor (parcă era o sferă), separă umanul de divin”. „Creaţia” e 
salvată! Administratorul Tată, cândva rău și grav bolnav, 
acum bun şi perfect sănătos, partener de nădejde al lui 
Dumnezeu în respectarea neabătută a dispoziţiilor sale, 
contribuie modest la această salvare. Eminescu a demon- 
strat totul printr-o simplă indicare (corectă) a direcţiei de 
zbor luciferian. Lucru revelat eminescologilor moderni 
numai după renunțarea la „punctuaţia maioresciană” şi 
adoptarea „punctuației georgesciene”. 

Deşi D-l Georgescu declarase ferm că nu-l interesează 
aventura intramundană a Luceafărului, el se opreşte în 
finalul consideraţiilor sale la aceasta. Îi vin în ajutor alte 
poeme, eminesciene, precum Te duci., cu „demonstrația 
ontologică” a faptului că marmura (statuia) despre care se 
vorbeşte acolo poate fi înviată de un Pygmalion sau un 
Orfeu (despre care nu se vorbește acolo, inventate de d-l 
Georgescu pentru a-și uşura demonstraţia), dar odată 
însufleţită, devine incontrolabilă, „se duce”, fără să-i mai 
pese de creatorul ei genial. Într-un context oarecum 
asemănător, Galatee sceptică, Hyperion înţelege că, 
entitate fără chip şi formă fiind, căpătându-le pe pământ, 
are puţine „şanse” de a fi recunoscut de muritori ca ființă 
superioară, demnă de toată admiraţia lor. Un biet anonim. 
„Ce i-ar garanta lui, se întreabă retoric finul nostru analist, 

că, primind un chip oarecare, acesta va fi îndrăgit de fată, 
se va « potrivi » cu fata?'. Aici intervine din nou, salva- 
toare, punctuaţia. Pe lângă crima politică, de complotist 
iudeo-masonic antieminescian, Maiorescu se face vinovat 
şi de crima gramaticală a poziționării forțate, prin adaosul 
unei virgule la finalul Luceafărului: „Ce-ţi pasă ţie, chip de 
lut, (virgulă! Marcând apoziţia) /Dac-oi fi eu sau altul...” 
suna textul din „Convorbiri...” şi din ediţia maioresciană, 
unde, cum vedem, fată e apostrofată într-un mod nu 
tocmai cavaleresc: „chip de lut”. Or, în Almanahul 
„României June” unde apare iniţial poemul, pasajul sună. 
„Ce-ti pasă ție, chip de lut (fără virgula apozitivă!) /Dac-oi fi 
eu sau altul” ceea ce justifică sensul înalt al acestuia, sens 
descoperit de d-l Georgescu: Ce-ţi pasă ție dacă chip de lut 
oi fi eu sau altul. Dar aici apare mai evident un neplăcut 
dezacord (mai bine mascat de poet în textul cu apoziţie), 
corect fiind „dacă om fi eu sau altul chip de lut”. lată-l pe 
domnul Georgescu, care, cel puțin la modul declarativ, îl 
iubeşte pe Eminescu, obligându-l pe idolul său la urâte 
obiceiuri gramaticale). Care e miza acestei schimbări de 
viziune hyperionică? Eroul înţelege, în sfârşit, că poate 
avea posibilitatea căderii în lume, dar nu şi şansa, 
condiţionată de „un car de noroc” a „potrivirii' lui cu mult 
dorita pământeancă. De aici blazarea lui înalt filosofică: „la 
ce bun să coboare, aşadar, dacă şansa de a fi petrecut de 
noroc este minimă, ca şi nulă chiar?” Blamatul de emines- 
cologi „chip de lut” nici nu se referă la Cătălina: „El nu 
disprețuiește « chipul de lut », pe care în intenție şi-l 
asumase... ci doar constată că nu poate avea noroc sau că, 
intrând în « cercul strâmt » (al unei vecinicii) se supune 
legii norocului, sorții: asta refuză el de fapt”. Dar chiar, să 
zicem, că ar avea noroc, nici aşa nu i-ar fi tocmai la 
îndemână. Poziţia incomodă a lui Hyperion e mult 
dezbătută de domnul Georgescu în cărţi şi articole. Am 
zice, obsesiv, Mai recent, iată, cu uşoare aluzii vetero- 
testamentare, într-o revistă bucureşteană de filosofie- 
psihologie, „În loc de-a dispreţui sau culpabiliza femeia, 
este mai productiv să urmărim această constatare a lui 


1 N. Georgescu, note în volumul Eminescu, Poesii, citată, p. 356. 

Hyperion, care îl face să renunţe la nașterea din păcat 
arătându-i că astfel s-ar supune sorții, norocului: ce-ţi pasă 
ţie dacă eu sau altul va fi (iarăși, evidenţiat dezacordul) 
chip de lut. Hyperion ar cobori printre oameni, s-ar reda 
unui trup, unui chip (înfăţişare) de lut - dar, atunci, cum îl 
va deosebi Cătălina pe el, cum va face deosebirea între el şi 
altul, el le va semăna tuturor, cum îi spune chiar Demiurg 
(totuşi, Demiurg): « Tu vreai un om să te socoţi,/Cu ei să te 
asameni? »; vezi situaţia inversă în « Pe lângă plopii fără 
soţ »: « Căci azi le semeni tuturor/La umblet şi la port » - 
unde femeia s-a deghizat din înger în om'1. Aici, luat de val, 
domnul Georgescu bate câmpii. Femeia asediată de eroul 
liric e om de la începutul până la sfârşitul poeziei, cel ce o 
„deghizează” (în zână/zeiță, înger nu prea se potriveşte cu 
„braţele reci” și cu „ochii păgâni” din text) şi o „dezdeghi- 
zează” succesiv e respectivul erou. 

În fine, undeva este pusă pe tapet şi problema „orei de 
iubire” care poate aduce cu sine, doamne fereşte, acciden- 
tal, nedorita apariţie a unor copii. Nu este exclusă deloc o 
astfel de posibilitate: „în vecinicia omenească el ar putea 
deveni un simplu zburător ai cărui copii ar avea chip după 
înfăţişarea mamei pământene (chip de lut) ”. Aici textele 
lui N. Georgescu dezbătând dorinţele nu tocmai imaculate 
ale Luceafărului sunt destul de alambicate; acesta „nu vrea 
(nu cere) să devină muritor, adică să moară odată cu 
oamenii, ci să fie nemuritor între oameni, eventual să aibă 
descendenţi în lume, vezi ora/oara de iubire, vezi a mele 
ceruri, tendinţă dinastică, etc.'2. Întrebarea autorului, pe 
care o bănuim în aceste rânduri, cu privire la numiții 
succesori „dinastici”, proveniţi din părinţi atât de diferiți, 
este care va fi condiţia lor genetică? De semiluceferi 
(precum semizeii din antichitate), adică nici luceteri 
nemuritori, nici muritori ca toți muritorii? Domnul 
Georgescu nu e singurul care-şi pune această problemă, a 
făcut-o şi întemeietorul de școală filosofico-literară de la 
Tulcea, Ștefan Dumitrescu, acesta fără să se mai complice 


ÎI NN NI NE a II e aa 
1 Idem, Eminescu și virgula, „Cercetări filosofico-psihologice', 
Bucureşti, anul IV, nr. 1, 2012, p. 83. 


2 Idem, op. cit., p. 352. 

cu chestiuni privind ADN-ul ereditar și cu o rezolvare mult 
mai patriotică: din unirea luceferilor extratereștri cu 
trupeşele  pelasgiţe autohtone s-a născut neamul 
românescl, 

Dar revoluţionara descoperire a domnului Georgescu, 
ținând de astă dată de lexicologie, este aceea a unui nou 
substantiv românesc, nemurie, pornind de la varianta 
primară a Luceafărului din Almanahul studenţesc citat: 
„Reia-mi al nemurii nimb.... Cuvântul nu e o greşeală de 
tipar, ne asigură domnia-sa, el e reluat identic şi în textul, 
tot premaiorescian, tipărit în publicaţia brăileană „Dună- 
rea”, o „dovadă că revista înţelege termenul”. Substantivul 
nou „dublează” pe „nemurire” dar cu mari diferențe: dacă 
memurire” înseamnă „a fi nemuritor”, „nemurie” înseamnă 
„meimplicare în ciclul viață /moarte”. Mărturisim cinstit că 
rareori ne-a fost dat să citim o mai mare enormitate 
lingvistică. Nicăieri în gramatica normală a limbii române 
nu există o astfel de formă de substantivizare a infini- 
tivului (infinitivul lung), întotdeauna realizată cu sufixul re, 
precum în cuvântul „nemurire', singurul acceptabil. 
„Nemurie” e ceva care nu există, vorba lui Marin Preda, ca 
să nu mai vorbim că sună ca naiba. Și-l poate cineva 
închipui pe Eminescu, cu finul său simț al limbii, citind în 
salonul lui Maiorescu, cu ştiuta lui acribie filologică, „reia- 
mi al nemurii nimb”? Atunci de ce nu şi murie (dublet al lui 
murire) ? Dacă ar fi să ne luăm după gramatica lui Nicolae 
Georgescu, s-ar umple dicționarele cu substantive precum 
urae, vree, răsărie, sărie, coborâe... Ar trebui să fie chemat 
în faţa unui tribunal de onoare, pe care domnia-sa îl 
solicita pentru alții, ca să dea socoteală pentru schilodirea 
textului eminescian. Cazul discutat nu este singurul în care 
d-l Georgescu dovedeşte o lejeră ignorare a normelor 
limbii române curente. Internetul e plin de contribuţiile 
domniei sale privind sursele de lumină din odăile lui 
Eminescu şi ale Veronicăi Micle (Nae Georgescu pe urmele 
luminării si lumânarii din odaia lui Eminescu; Nae 


1 Ştefan Dumitrescu, "Luceafărul de Mihai Eminescu. O nouă 
interpretare, Psihanaliza şi filosofia poemului, SUA, Criterion 
Publishing, 2003, p. 73-74. 

Georgescu despre lumina din odaia lui Eminescu şi cerdacul 
unde poetul contempla lumina lunii - iar Veronica își căuta 
liniștea), în care din nou, infinitivul lung e motiv de pricină. 
Apelând la o pretinsă grafie eminesciană cu i în loc de â, d- 
sa ne cere să citim în loc de lumânare (în versuri precum 
„Lumânarea-i stinsă-n casă... somnu-i cald, molatic, lin”, 
„Când cu gene ostenite sara suflu-n lumânare”, Încet te- 
ardici și sufli'n lumânare...), luminare, cum scrie neapărat 
în ediţiile domniei-sale. Un substantiv concret indicând un 
obiect util la casa omului pe vremea lui Eminescu 
(lumânare, alături de lampă, sfeșnic, candelă, făclie..., becul 
electric nu se introdusese încă în locuinţele cetățenilor de 
rând, fie ei şi geniali; abia, din 1882, la palatul regal) e 
înlocuit cu unul abstract trimițând la „sursa luminii în 
general”, pe motiv că una e să sufli scurt într-o lumânare, 
„cum mai facem azi de ziua cuiva ori prin biserici” şi alta să 
sufli lung, cum face Eminescu, într-o luminare, definită de 
dicționarele noastre explicative drept „Producere de 
lumină”, „Sistem de luminare”. Cum poți, doamne dumne- 
zeule, să sufli, mai ales dacă pici de somn (eşti „cu genele 
ostenite”) într-un întreg sistem de luminare, asta numai 
mintea lui Nicolae Georgescu poate să o priceapă! Pentru a 
încheia cu dicționarul bizar al domniei-sale, să mai 
menţionăm, incluse tot în acesta, frumoasele şi cucernicele 
două cuvinte neaoș româneşti, a şi teu, din versiunea 
convorbiristă a poeziei Mortua est!, 1871 („De e sens 
într'asta e 'ntors și a tău”) opuse urâciosului şi blasfema- 
torului neologism ateu, sursă de nesfârşite dezbateri 
teologico-literare, din versiunea maioresciană, 1883 (De e 
sensu într'asta: e'ntorsu și ateu). Dar, cu toate sofismele 
ortografice ale năstruşnicului editor contemporan, ambele 
versiuni conduc, legat sau dezlegat, se vede cu ochiul liber, 
la aceeaşi semnificaţie: conform etimologiei greceşti 
(atheoi) şi latinești (atheus), „fără zeu”, în traducere 
modernă, franceză, limbă de la care probabil am împrumu- 
tat cuvântul (athée), „fără Dumnezeu”, Nu negăm că 
interpretarea, evident forțată, a d-lui Georgescu pornind 
de la ortografierea separată, evident greşită, a prefixului a 
şi a substantivului aferent teu („sensul întors” al morții 
este dat nu de aprobarea și chiar participarea lui 

Dumnezeu la moarte, ci tocmai de refuzul morții, de opo- 
ziţia acestuia faţă de moarte), e atractivă, pentru că l-ar 
izbăvi în sfârşit pe poet de păcatul hulitului ateism. Dar ce 
facem totuși cu cele două vocabule buclucașe a şi teu. De 
unde le-a luat Eminescu? Şi la ce dicționar al limbii române 
le alipim noi acum? N-ar fi mai bine să respectăm voinţa 
poetului însuși care cerea ca în sanctuarul limbii să ne 
purtăm „nu după fantezia şi inspiraţia noastră” (Opere, X, 
p. 394), ci după modelul impus de tradiţie şi uzul curent; 
„căci numai o limbă în care cuvintele sunt împreunate c-un 
înţeles hotărât de veacuri este clară şi numai o cugetare 
care se serveşte de o asemenea limbă e limpede și cu 
temei” (Opere, XI, p. 157). 

Dar să revenim la personajul titular al poemului nostru. 
Cine este acest Luceafăr/Hyperion? Care este adevărata lui 
condiție? Vechea eminescologia a dat atât de multe soluții, 
unele atât de încurcate, încât sunt explicabile ezitările noii 
eminescologii. Ne amintim cum se lamenta, vorbind și ea 
de noul Logos întrupat în Hyperion, viitoarea Maica 
Benedicta, Zoe Dumitrescu-Buşulenga, într-o prelecțiune 
din vara lui 1989 la Casa Pogor: „Cine știe peste câte zeci 
de ani copiii noştri au să izbutească să descifreze din 
adevărurile lui Eminescu”. Singurul care nu ezită este 
domnul Nae Nicolae Georgescu. Condiţia lui Hyperion este 
nemuria”, cu tot nimbul ei, pe care în mod nesăbuit el 
încearcă să şi-l scoată de pe cap. El apare, dacă înțelegem 
bine (dar aici autorul e destul de evaziv), la începuturile 
lumii, ca „terţ”, alături de Demiurg şi Creatorul suprem 
(acesta din urmă, de fapt, nici nu este de faţă, cum greşit 
crede G. Popa). Aici e de găsit „metafora dominantă a 
poemului”; în comparaţie cu cei doi, Hyperion e un băiat 
bun, un „Luceafăr blând”, cum l-a intuit Cătălina, mai bine 
zis, un „Lucifer îmblânzit”!. lată misterul, care le-a dat 


1 Cum vedem, autorul nostru nu e pe deplin hotărât cine e adevăratul 
demon în poemul lui Eminescu, Tatăl, un Satan, împăcat până la urmă 
cu Dumnezeu şi dispus să-l servească, ori Fiul, un Lucifer îmblânzit şi 
împăcat și el în cele din urmă cu lumea și cu el însuşi. Exegeză 
anterioară şi cea contemporană cu d-l Georgescu pare să încline 
către această alternativă. Problema e tranşată definitiv de doamna 
Gisèle Vanhese, într-o carte apărută acum câţiva ani la laşi. Vezi în 

mare bătaie de cap eminescologilor, în fine, dezlegat. 
Eminescu nu înțelesese nici el sensul poemului, apăsând 
pe ideea de geniu în nota marginală din manuscris, scrisă 
superficial, „în grabă”, ca „rezultat al vreunei replici de 
salon”, deci, „nu o mărturie, ci o replică”. Cheia mitului 
eminescian se află, după N. Georgescu la Cătălina. Desco- 
perirea ei a fost facilitată de cunoaşterea literaturii univer- 
sale, nu oricui accesibilă. Cătălina e un alter ego al 
Dezdemonei - Dezdemona, cea care „dezdemonizează” 
lumea (Shakespeare, etimologist redutabil, n-a numit-o aşa 
întâmplător pe soția maurului venețian), adică „o separă 
de demoni”, păstrându-l congelat pe cel mai mare dintre ei, 
în „nemurire rece”. Uite că şi „marele brit”, adânc citit, 
devine util pentru eminescologia punctuaţionistă. 

Dar George Popa, constată cu regret noul său exeget, nu 
înțelege astfel de „lecturi filologice” foarte „îndrăzneţe”, 
fiind un „pozitivist redutabil”, din familia „pozitiviştilor” 
mai vechi, Empedocle şi Parmenide. Şi cu asta, revenim la 
întrebarea noastră inițială Ce caută articolul lui Nae 
Nicolae Georgescu, în chip de postfață, la finalul cărții 
ieşene din 2010? Grea întrebare. Îl ştim pe George Popa un 
om prea serios, ca să-l bănuim de intenţia histrionică de a-l 
lăsa pe marele eminescograf să se facă de râs prin 
propriile-i puteri şi mijloace. Rămânem totuşi la părerea că 
acceptarea textului de la sfârşitul cărții nu e de natură să-l 
servească pe autorul ei. Domnul Georgescu vorbeşte 
undeva de o „despărțire” de eminescologul ieşean. Dar ca 
să fie o despărţire, trebuie să existe în prealabil, cumva, o 
întâlnire. Or, între eminescologia amplă și generoasă a lui 
George Popa și eminescologia mică şi meschină a lui 
Nicolae Georgescu e o distanţă, pentru a rămâne în tonul 


această privință în special capitolul De la ipostaza angelică la 
ipostaza demonică: Luceafărul, unde, pe urmele unei „intuiţii” a lui 
Dumitru Caracostea, preluată şi dezvoltată de Zevin Rusu, e 
dezbătută pe larg problema ipostazei demonice a lui Hyperion, cu 
trimitere la tema biblică a „îngerului căzut” („Luceafărul” de Mihai 
Eminescu. Portretul unei zeități întunecate, „Timpul”, 2014, pp. 43- 
73). Demersul universitarei din Calabria ne întăreşte și mai mult 
convingerea că analiza urechistă, contradictorie, a lui N. Georgescu e 


o curată batere de apă în piuă. 

Întâlnirea nu e posibilă decât în visele zaharate ale 


impetuosului nostru editolog. 

X. Eminescu, un polymath man al românilor 


„Parcă-l văd pe astronomul cu al negurii 

repaos, 

Cum ușor, ca din cutie, scoate lumile din chaos". 
Mihai Eminescu 


„Şerban Cioculescu: - A avut Eminescu sau nu 
bosă ştiinţifică? 
Octav Onicescu: — A avut bosă umană!” 


înainte de aventura noastră prin marea de sargase a 
eminescologiei de obsesie scientistă, un preambul teore- 
tic este, credem, necesar. Tema ce ne propunem s-o 
abordăm se înscrie într-un cadru mai larg al preocu- 
părilor manifestate, mai pregnant în spaţiul european 
occidental, mai sporadic la noi, cu privire la deschiderea 
graniţelor dintre poezie şi știință. Problema ia alura unor 
dezbateri încă de la debutul secolului al XIX-lea, al 
„visului romantic” dar şi, în acelaşi timp, al „revoluţiei 
industriale” („a doua revoluţie ştiinţifică”, cum o aprecia 
Coleridge), dezbatere deschisă de autorul satiric englez 
Thomas Love Peacock cu eseul dedicat „vârstelor” 
poeziei (The Four Ages of Poetry, 1820), unde, în expresii 
nu tocmai măgulitoare, ajunge la respingerea poetului 
modern, „un semi-barbar într-o societate civilizată”, în 
numele „progresului intelectual” produs de numeroasele 
domenii ale ştiinţei, căruia-i răspunde într-o cordială 
polemică bunul său prieten, Percy Bysshe Shelley, prin A 
Defence of Poetry; poezia, susține acesta, este cea care 
creează cadrul moral şi civil pentru descoperirile şi 
invențiile ulterioare ale ştiinţei. Nu altceva va susține 
peste ani poeta britanică Ruth Padel. Ea vorbeşte de 
corelaţia strânsă, „parentală”, încă “din epoca preso- 
craticilor greci, dintre poezie și ştiinţă, aceasta din urma 
apelând adesea în procesul dezvăluirii unor „secrete 


213 


Scanned with OKEN Scanner 


air Nea ini 
aer ete 


TT S e a À 


my ~ 
e im ea ar înce i-l 


mă ice N E de te 2 a 
ia a N e pi me di _ 


Dare e > 
i. me Neamt inst N 


revelatoare” la haina versurilort, cum vor proceda și mai 
târziu latinul Lucrețiu în celebrul său poem De Rerum 


Natura, sau, sărind peste 18 veacuri, medicul, poetul şi 


inventatorul iluminist Erasmus Darwin în opera sa 
publicată postum The temple of nature; or, The origin of 
society: a poem, with philosophical notes?. Revenind la 
secolul în care a trăit şi a scris Eminescu, nu putem ocoli o 
anumită ostilitate față de cuceririle ştiinţei, considerată 
responsabilă de pervertirea şi chiar distrugerea naturii, 
accesibilă cu tainele şi frumuseţile ei doar poeților. Iată, 
aduse tot din spaţiul anglofon, încă trei exemple, începând 
cu preromanticul William Blake, autor de alegorii rău 
prevestitoare privind efectele crizei provocate de 
revoluțiile științifice şi tehnice în Europa sau America, cum 
sunt cele din poemele Mock on, Mock on, Voltaire, 
Rousseau: „The Atoms of Democritus/And Newton's 


n 
1 Ruth Padel nu este aici cu totul originală în revelarea apelului 
presocraticilor la „cârjele” poeziei. Vezi în această privinţă colocviul 
organizat în zilele de 2-4 iunie 2005 la „Ecole des hautes études en 
sciences sociales”, de la Paris, sub genericul La langue poétique des 
sages presocratiques, cu evidenţierea limbajului expresiv figurat de 
tip homeric la Parmenide, Empedocle sau orfici, de tip elegiac la 
Xenofan, de tip melic la Alcman, de tip narativ ritmic la Heraclit. 
Cităm din prezentarea lui Claude Calame şi Pierre Judet de la Combe: 
„L'étude des formes métriques et rythmiques, du lexique, des 
expressions formulaires, des structures formelles et argumentatives, 
des formes de systématisation et de métaphorisation dans les 
fragments textuels au développement le plus étendu devrait 
conduire à un questionnement sur les genres poétiques impliqués, 
sur la création de genres nouveaux et l'institution d'une tradition 
poétique originale et de savoirs nouveaux, sur les modes de la 
communication et finalement sur le public visé par des formes 
discursives qui, comme les autres formes poétiques contemporaines, 
présentent une dimension pragmatique forte. À titre de termes de 
comparaison, on pourra choisir en particulier les différentes formes 
assumées par la poésie didactique en diction homérique ou en 
rythme élégiaque (Travaux d'Hésiode, Théognidea, etc.)”. 

2 Ruth Padel, The science of poetry, the poetry of science, în „The 
Guardian”, London, 9 decembrie 2011. Autoarea este stră-stră- 
nepoata celebrului naturalist Charles Darwin, căruia-i închină O 
splendidă şi insolită monografie în versuri, Darwin, A Life in Poems, 
New York, Alfred A. Knopf, 2009. 

Particles of light/Are sands upon the Red sea 
shore,/Where Israel's tents do shine so bright”, ori Milton: 
„And was Jerusalem builded here/Among these dark 
Satanic Mills?”. Să-l mai amintim în același context pe 
William Wordsworth, cu „balada lirică” din 1798, The 
Tables Turned, îndemnându-ne să părăsim cărțile „plicti- 
sitoare”, în favoarea naturii: „Lasă natura să fie profesorul 
tău...” Ultimele două strofe ale poemului conțin celebrul 
semnal de împotrivire la distrugerea vieţii prin „disecţie” 
şi sarbădă analiză: „Sweet is the lore which Nature 
brings;/Our meddling intellect/Mis-shapes the beauteous 
forms of things:—/We murder to dissect.//Enough of 
Science and of Art;/Close up those barren leaves;/Come 
forth, and bring with you a heart/That watches and 
receives”. Cu gândul la astfel de versuri pare să fie scrisă 
postuma lui Eminescu, În zadar în colbul şcolii, ea 
revelându-ne de fapt o atitudine romantică generală: „Nu e 
carte să înveţi/Ca viaţa s-aibă preț/Ci trăieşte, chinuieşte/ 
Şi de toate pătimeşte/$-ai s-auzi cum iarba creşte”. O 
uluitoare prefigurare a destinului postum al lui Eminescu 
privind relaţia sa cu ştiinţa, o găsim în persoana lui Edgar 
Allan Poe, scriitor cunoscut şi tradus la „unimea”. După 
cascada de întrebări şi reproşuri adresate de poetul 
american ştiinţei, „vultur cu-aripi de grea realitate” în 
virtutea dreptului său de a căuta „giuvaere” în spaţiul 
celest (Sonet: To Science, 1829), el se răzgândeşte şi scrie 
Eureka: A Prose Poem, 1848, dedicat celebrului naturalist 
contemporan Alexander von Humboldt, o lucrare 
considerată de unii comentatori un eseu ştiinţific, de alții, o 
operă de pură ficţiune (în genul povestirilor sale de 
science-fiction). Ea a provocat în epocă reacţia negativă a 
unor prieteni sau critici, fiind considerată chiar un 
simptom de alienație mintală către sfârşitul vieţii, dar s-a 
bucurat de o celebritate postumă ieşită din comun, prin 
numeroasele anticipări (şi ce cunoscut ne sună acest 
lucru!) ale unor teorii şi descoperiri din fizică şi 
cosmologie specifice secolului XX, din care nu lipsesc 
teoria  Big-Bang-ului sau cea a relativităţii. Gloria 
europeană a lucrării lui Poe începe cu un eseu din 1919, al 
lui D. H. Lawrence, care spune răspicat: » Poe n'est pas 

vraiment un artiste. C'est plutôt un génie scientifique”, şi, 
peste trei ani, cu studiul lui Paul Valery, Au sujet d'Eurela, 
1921, cu recomandarea: „ceuvre de grand style et d'une 
noble sévérité, qui dominent le sensible et l'intelligible”1, 
În paranteză, să menționăm sugestia lui D. Murăraşu, că lui 
Eminescu nu i-ar fi fost străină lucrarea și chiar că ea l-ar fi 
influenţat în cosmogonia din Rugăciunea unui dac?. 

Dincolo de rezerve şi avertismente, printre primele 
fiind, ca să mai dăm un exemplu, şi acelea ale soției 
amintitului autor al Apărării poeziei, scriitoare şi ea, Mary 
Shelley, cu celebrul Frankestein, interesul pozitiv pentru 
ştiinţă este major şi determinat de însăşi dezvoltarea 
spectaculoasă a tuturor ramurilor acesteia, de lărgirea 
granițelor cunoaşterii, de sporirea gradului de specializare 
şi profesionalizare a cercetării, de numărul tot mai mare al 
descoperirilor şi invențiilor, totul conducând, prin aso- 
cierea cu filosofia, literatura şi arta, la un ideal al frumu- 
seții şi armoniei Universului. Între ştiinţe, astronomia, 
după o glorioasă epocă de pionierat în secolele XV-XVII, se 
situează acum în frunte, ca o adevărată „regină”, cum vom 
vedea în paginile următoare. Marşul victorios al ştiinţei în 
zori de renaştere romantică se reflectă perfect, iată, în cele 
cinci volume din 2002, Romantismul și știința, ale 
universitarului din Leicester, Tim Fulford, neîndoielnic, o 
autoritate în materie3. Asocierile științei cu poezia devin 


1 V, şi Edgar Poe, Fragments des Marginalia traduits et commentés par 
Paul Valéry, Fata Morgana, Montpellier, 1980. Problema e tratată in 
extenso de poetul italian Alberto Cappi în studiul Edgar Allan Poe's 
Physical Cosmology, din "The Quarterly Journal of the Royal 
Astronomical Society”, nr. 35, 1994, p. 177-192. Vezi, de asemenea, ].- 
P. Luminet, Douze petites cosmologies d'Edgar Poe, in, "Edgar Poe, 
revue Europe, aoât-septembre 2001, pp. 158-174; de același 
autor,Eur6ka d'Edgar Poe, le Beau défend le Vrai, blogs. futura- 
sciences.com/.../eureka-dedgar-poe-le-beau-def, 11 ian. 2014. 

2 D. Murărașu, Mihai Eminescu, Viaţa şi opera, Bucureşti, Eminescu, 
1983, p. 345. 

3 Tim Fulford, Romanticism and science, 1773-1833, UK, Taylor & 
Francis, 2002. O arie largă de cercetare o găsim şi în grupajul de 
eseuri editat de A. Cunningham şi N. Jardine, Romanticism and the 
Sciences, Cambridge Univ. Press, 1990, cu o secțiune finală, Literature 
and the Sciences, şi cu trimiteri la reprezentanți de seamă ai culturii 


216 


Scanned with OKEN Scanner 


evidente şi constante în Europa în general, în cea 
occidentală în special şi face în timpul din urmă obiectul 
unui mare număr de intervenții în literatura de 
specialitate, materializate în studii şi articole, antologii, 
conferinţe, colocvii. Ocupându-se de parteneriatul dintre 
literatură, filosofie și științe din „epoca lui Goethe”, 
profesorul american de istorie a ştiinţei, Robert J. Richard, 
acordă importanța cuvenită „proiectului romantic” 
german, enunțat de purtătorul său de cuvânt, Friedrich 
Schlegel (autor al celebrului concept de Naturphilosophie 
din 1799), care atribuia demersului estetic al artei şi 
literaturii rolul de a dezvălui tipare și sensuri ale naturii 
rămase încă ascunse filosofiei raționaliste sau ştiinţeil. 
Dintre lucrările mai tinerilor cercetători, ne atrage atenţia 
cartea din 2009 a unei specialiste în limba şi literatura 
germană de la Universitatea californiană Santa Barbara, 
Jocelyn Holland, privind Romantismul german și știința. 
Din perspectiva unei îndrăzneţe „poetici pro-creative” şi a 


N mm 
europene: Schelling, Humboldt, Goethe, Ritter, Davy, Oersted, Kleist, 
Coleridge, Buchner. Vezi în această privinţă și culegerea de texte, 
editată de M. Bossi şi S. Poggi, Romanticism in Science: Science in 
Europe, 1790-1840, Boston, Kluwer, 1994. De asemenea, o antologie 
privind „paradoxul” reprezentat de sintagma „Ştiinţă romantică”, 
întocmită de Noah Heringman, Romantic Science: The Literary Forms 
of Natural History, State University of New York Press, 2003. Printre 
lucrările ce merită a fi consultate se înscrie şi cartea poetei şi 
universitarei din New York, Maureen N. McLane, Romanticism and 
the Human Sciences: Poetry, Population, and the Discourse of the 
Species, Cambridge University Press, 2000. Un spectacol captivant 
având ca protagonişti oameni de ştiinţă englezi ni-l oferă şi cartea lui 
Richard Holmes, profesor de Studii biografice la University of East 
Anglia, autor al unui număr impresionant de cărți privind 
romantismul, în special Shelley şi Coleridge, The Age of Wonder: The 
Romantic Generation and the Discovery of the Beauty and Terror of 
Science, New York, Harper Collins, 2008. 
1 Robert Richard, The Romantic Conception of Life: Science and 
Philosophy in the Age of Goethe, University of Chicago Press, 2002; pe 
acceaşi temă, articolul mai amplu al lui H. Snelders, Romanticism and 
Naturphilosophie and the Inorganic Natural Sciences, 1797-1840: An 
Introductory Survey, "Studies In Romanticism”, 9 (3) 1970 pp. 193- 
215, în care explică filosofia ştiinţei la romantici prin dezideratul 
exprimat de Shelling al reconcilierii omului cu natura. 

unei insolite „pro-creativități interdisciplinare”, sunt 
analizate creaţiile lui Goethe, Ritter şi Novalis realizând, 
fiecare în modul lui specific, „un cuplaj productiv între 
literatură şi ştiință”!, Să rămânem în spaţiul germanic atât 
de familiar, cum am spus, lui Eminescu, prin studiile sale 
gimnaziale şi universitare. Goethe, se înţelege, la nivel 
universal, e un argument împotriva celor ce mai susțin 
incompatibilitatea dintre poezie şi științe. E un model în 
această privință demn de invidiat, pe care nu l-a putut 
ignora nici poetul român, autorul lui Faust întrunind în una 
şi aceeași persoană un ilustru gânditor, un poet de geniu, 
deopotrivă, un remarcabil om de ştiinţă, cu realizări 
cunoscute în anatomie, botanică, mineralogie, geologie, 
teoria culorilor, meteorologie și chiar într-un domeniu cu 
totul insolit, al osteologiei, prin descoperirea osului 
cranian interimar („das Os intermaxillare”, sau aşa numitul 
„Os goethei”) prin care a demonstrat apartenenţa noastră 
la regnul animal, un punct de plecare pentru dezvoltarea 
teoriilor evoluționiste ulterioare?. 


ÎI 
1 Jocelyn Holland, German Romanticism and Science: The Procreative 
Poetics of Goethe, Novalis, and Ritter, New York, Routledge, 2009, p. 
14; de aceeaşi autoare şi Key Texts of Johann Wilhelm Ritter on the 
Science and Art of Nature, Netherlands, Brill, 2010. 

2 Goethe ca om de ştiinţă a format obiectul unor numeroase exegeze, 
unele, de orientare ezoterică, precum cele patru volume ale tânărului 
antroposof austriac Rudolf Steiner, Scrierile de ştiinţe naturale ale lui 
Goethe, 1884-1897, şi continuând cu cel din 1951, al prietenului şi 
colaboratorul său, berlinezul Ernst Llehrs, Man or Matter, 
Introduction to a Spiritual Understanding of Nature on the Basis of 
Goethe's Metod of Training Observation and Thought. Ca să rămânem 
în același cadru spiritual, indicăm şi eseul lui lui Frank Teichmann, 
conducător al seminarului de antroposofie din Stuttgart, The 
Emergence of the Idea of Evolution in the Time of Goethe in 
Interdisciplinary Aspects of Evolution, Urachhaus, 1989. Tot mai 
aproape de epoca noastră, dintr-o bibliografie impresionantă, 
volume semnate de Walter Arnold Kaufmann ( Goethe, Kant, and 
Hegel: Discovering the Mind, Transaction Publishers, 1991), R H 
Stephenson (Goethe's conception of knowledge and science, 
Edinburgh University Press, 1995), Henri Bortoft (The Wholeness of 
Nature: Goethe's Science of Conscious Participation in Nature, 
Lindesfarne Press, 1996), David Seamon, Arthur Zajonc (Goethe's 
way of science: a phenomenology of nature, SUNY Press, 1998); de 

În ceea ce priveşte Franţa, ei îi datorăm se pare apariția 
unui gen literar nou, prolific, proteiform, „poezia ştiinţi- 
fică”, aceasta putând fi calificată, după Michel 'Toyer, 
geolog, poet şi romancier în timpul liber, drept didactică, 
descriptivă,  encomiastică, lirică, fantezistă, narativă, 
critică, filosofică, socială.. o poezie, în fine, „orientată spre 
exterior, către problemele umanităţii”, şi care, „exprimând 
idei, chiar dacă influențate de sentimente, se vrea obiectivă 
şi impersonală”. Ea are rădăcini în epoca „Pleiadei”, „când 
poeţii cântau ştiinţa”, cum sună titlul antologiei alcătuită şi 
prefațată în 2007 de Toyer, şi acoperă aproape toată 
ştiinţa posibilă, teoretică şi aplicată, reflectată în poeme de 
Ronsard (Hymne des Etoiles; L'hymne du Ciel), Le Fevre de 
la Boderie (La Galliade ou De la Révolution des Arts et des 
Sciences), Jacques Peletier (À ceux qui blâment les 
mathématiques), Jean Antoine de Baif (Les Météores), ca să 
dăm doar câteva exemple!. Dar autorul nostru se înşeală, 
genul poetic în discuţie urcă peste graniţe de loc şi de timp, 
dincolo de epoca renașterii franceze. Cel puţin aceasta este 
impresia pe care ne-o lasă un „Colocviu Peyresc” 
desfăşurat între 14-19 iunie 2009 sub genericul La poésie 
scientifique de Lucrèce à nos jours. Până la urmă, limitele 
depăşesc şi literatura, către domenii precum artele plastice 
sau cinematografia, acestea făcând obiectul mai recentului 
colocviu parizian al tinerilor cercetători, La Decouverte 
scientifique dans les arts. Persistance et mutation de la 
merveille2. Genul pare să se fi consolidat însă tot în Franța 
romantică, dacă e să ne luăm după „copioasa” (Frederique 
Ait-Touati ) antologie însumând 660 de pagini, diriguită de 
profesorul Hugues Marchal de la Université Sorbonne 
Nouvelle - Paris 3, cu amuzantul titlu de Muses et 
Ptérodactyles. La poésie de la science de Chénier à Rimbaud, 
apărută în 2013 la prestigioasa editură pariziană Seuil. 


asemenea, studii publicate în ediții engleze ale lui Goethe (Frederick 
Amrine, The Metamorphosis of the Scientist, în Goethe Yearbook, 5, 
1990, ori Chad Wellmon, Goethe's Morphology of Knowledge, or the 
Overgrowth of Nomenclature, în Goethe Yearbook, 17, 2014). 

1 Michel Toyer, Quand les poètes chantent la science, Paris, Presses de 
l'Ecole des Mines, 2007. 


2 Colloque Jeunes Chercheurs, Paris, 19 şi 20 noiembrie, 2015. 

Spre deosebire de alte antologii „prăfuite”, e o carte 
excepțională, plină de „întâlniri surprinzătoare”, prinse 
într-o „remarcabilă combinaţie de creativitate, erudiție si 
umor”, explorând „minunile și harta unui univers cultural 
neglijat, dar esenţial pentru ca să se înțeleagă nu doar 
relaţiile dintre poezie şi ştiinţă în secolul al XIX-lea, dar şi 
procesul de legitimare reciprocă şi de exprimare a muta- 
țiilor socio-istorice şi estetice provocate de progresul 
ştiinţifico-tehnologic”, după cum scrie într-o amplă și 
pertinentă recenzie, Marta Caraion. În lipsa volumului de 
negăsit în bibliotecile ieşene, apelăm la exemplele oferite 
generos de universitara din Lausanne, selectate din cele 
214 texte repartizate în 14 capitole, unele din ele aparți- 
nând unor figuri ilustre ale literaturii franceze 
(Chateaubriand, Balzac, Rimbaud, Michelet, Vigny, 
Laforgue, Apollinaire...), ori unor glorii defuncte (Delille, 
Sully Prudhomme...), altele, unor scriitori minori, pierduţi 
demult în anonimat. Sunt şi texte demne de a figura într-o 
comedie burlescă, cum s-a şi întâmplat cu un produs al 
sub-speciei „poezie dentară”, intitulat L'Odontotechnie ou 
l'Art du dentiste, poëme didactique et descriptif en quatre 
chants; dédié aux dames, din 1825, compus de faimosul 
dentist, preferat al împăraților Franței, începând cu 
Napoleon |, Julien Marmont, care a stimulat muza satirică a 
dramaturgului şi jurnalistului parizian Édouard Pailleron, 
un personaj din piesele sale fiind pus să alcătuiască 
epopeea imaginară La Plombéide, ou l'Art de plomber les 
dents. Spaţiul nu ne permite să venim şi cu alte exemple, 
multe la fel de suculente ca acestea. Încheiem aici cu câteva 
gânduri concluzive ale doamnei Marta Caraion, importante 
pentru tema ce ne-am propus să o tratăm, stimulate de 
interogaţia din ultimul capitol al antologiei privind 
destinul „poeziei ştiinţifice”: un gen dispărut? Soluţia 
favorabilă, susţine recenzenta, ţine de resuscitarea și 
reapariţia acestuia în haină nouă, modernă: „Ayant perdu 
la course à la postérité, au bénéfice de ses opposants, 
adeptes du lyrisme, discréditée esthétiquement et même 
dans ses ambitions de vulgarisation, la poésie scientifique 
sous sa forme didactique disparaît, pour ressurgir sous 
d'autres formes, avec des auteurs comme Queneau, Réda, 

Ponge, Michaux ou Deguy, et susciter d'autres réflexions et 
théories (Saint-John Perse, Artaud, Bachelard). Ainsi, 
l'anthologie de « poésie de la science de Chénier à 
Rimbaud » s'étend, de fait, de Lucrèce à Jacques Réda, soit 
deux millénaires pour un siècle”t. Același destin al 
„genului” poetic în discuție, îi preocupă și pe participanții 
la colocviul organizat în septembrie 2010 la Montréal (La 
Poésie scientifique, de la gloire au declin) 2 sau la acela mai 
recent, deja amintit, din 2015, de la Paris. 

Participant la colocviul de la Montréal, unde, în 
conferinţa de deschidere, profesoara Muriel Louâpre plasa 
actul de deces al „poeziei științifice ” în anul 1939, Jean- 
Pierre Luminet, director la Centre national de la recherche 
scientifique din Paris, susține dimpotrivă în comunicarea 
sa că genul, în general „înfloritor şi vivace”, după o scurtă 
perioadă de stagnare, cunoaște începând din 1950 o 
adevărată „renaştere”3. Cu aceasta, ajungem la „Cosmo- 
gonie”, conform definiţiei lui Paul Paul Valery, „un gen lite- 
rar de o remarcabilă persistență şi varietate", supra- 
vieţuitor din timpuri străvechi, extrem de prolific şi în 
vremile moderne după cum o demonstrează florilegiul 
poetic coordonat de același Jean-Pierre Luminet, reputat 
astrofizician, autor în același timp de „poezii astronomice” 


IONI NN N N N Ri O E a 
1 Marta Caraion, La poésie scientifique & les relations litterature- 
sciences au XIXe siècle, ou comment réinventer l'histoire littéraire, 
„Acta fabula”, vol. 17, nr. 1, ian., 2016. Autoarea, fiica poetului 
autoexilat Ion Caraion, are ea însăşi contribuţii pe teme interdis- 
ciplinare. Este, printre altele, coordonatoarea volumului Usages de 
l'objet. Littérature, histoire, arts et techniques, XIXe-XXe siecle, 
cuprinzând lucrările colocviului cu acelaşi titlu ținut la Univeritatea 
din Lausanne, între 10 și 12 oct. 2012. 

2 Actes du colloque "La Poésie scientifique, 
Montréal, 15-17 septembre 2010, Etudes ré 
Louâpre, Hugues Marchal et Michel Pierssens, 
littérature et savoirs”, 2014. ii 
3 Jean-Pierre Luminet, Renaissance de la poesie scientifique:1950- 
2010, în Muriel Louâpre, Hugues Marchal et Michel Pierssens, op. cit., 


p. 43-65. 
4 Paul Valéry, Variété, l, 1924, p. 136. 


de la gloire au déclin”, 
unies par Muriel 
”EẸpistémocritique, 

şi romane inspirate de spaţiul celesti, Les poètes et 
l'univers. Anthologie de textes poétiques sur le cosmos, Paris, 
1996, ajunsă acum la a treia ediție. Repartizați pe rubrici 
tematice, sunt înfățişați prin opere reprezentative circa 
şaizeci de scriitori, printre care Artaud, Baudelaire, 
Giordano, Cendrars, Guillevic, Jarry, Maiakovski, Novalis, 
Rilke, Yeats... dintre care, spre surpriza și regretul nostru 
lipsesc reprezentanți ai poeziei române de „viziune 
cosmică”, destul de numeroşi conform studiului din 1982 
al profesorului Alexandru Dima?. Poezii de Eminescu 
puteau fi incluse foarte bine în cel puțin câteva capitole ale 
antologiei, precum Firmamente, alături de Les Étoiles, de 
Alphonse de Lamartine, L'étoile du Nord et Voies Lactées, 
de Jean Richepin, ori Voie lactée de Guillaume Apollinaire. 
Sub genericul Naşterea lumilor, împreună cu celebrul Cânt 
X din Rigveda, de L'Astronomie, Chant I, de Pierre Daru, ori 
Le grand oeuvre: cosmogonie, de Pierre Emmanuel, puteau 
figura cu cinste fragmente din poeme cosmogonice emi- 
nesciene precum Scrisoarea l, tot atât de reprezentative 
pentru secvența Apocalipse cerești, unde sunt cuprinse 
poezii de Victor Hugo (Fin de Satan), Leconte de Lisle 
(L'astre rouge), Edmont de Haraucourt (L'agonie du soleil), 
Jean Rameau (Les Astres Noirs), Jules Laforgue (Marche 
funèbre pour la mort de la terre)... 

Multe din textele antologiei lui Luminet aparțin epocii 
romantice şi sunt un răspuns dat de poeți și prozatori la 
proliferarea cunoștințelor, insolite, fascinate, din domeniul 
astronomiei: noi descoperiri (natura gazoasă a suprafeţei 
solare), noi planete (Uranus, Neptun), galaxii (precum 
„Calea lactee”), meteoriți, comete, nebuloase... Ele depă- 
şesc graniţele stricte ale ştiinţei, conducând la apariţia 
unui gen special de „cultură astronomică”, populară, şi 


1 J, P, Louminet: Noir soleil, 1993, Le Rendez-vous de Venus, 1999, 
Itinéraire celeste, 2004, Le Bâton d'Euclide 2002, Les bâtisseurs du 
ciel, Tome 1, Le secret de Copernic, 2006, Tome 2, La discorde celeste: 
Kepler et le trésor de Tycho Brahé, 2008, Tome 3, L'œil de Galilée, 
2009, Tome 4, La Perruque de Newton, 2010, La Nature des choses, 
2012, Un trou énorme dans le ciel, 2014... 

2 Alexandru Dima, Viziunea cosmică în poezia românească, lași, 
Junimea, 1982. 

chiar la modificarea codului estetic, a statutului ficţiunii 
literare și artistice, prin îmbogățirea tematicii în domeniul 
„science fiction”: zborul uranic, voiajul interstelar, viața în 
spaţii extraterestre... Reveriile poetice sub firmament 
capătă noi ipostaze și dimensiuni. Luna şi stelele sunt 
încărcate de noi semnificaţii. Evocând într-o operă mai 
târzie (Promontorium Somni) o vizită din 1834 la observa- 
torul astronomic din Paris, Victor Hugo va consemna 
această întâlnire între poezie şi ştiinţă, cu efect benefic 
asupra receptării moderne: „Les poètes ont créé une lune 
métaphorique et les savants une lune algébrique. La lune 
réelle est entre les deux”, 

Poezia de inspirație cosmică furnizează și la noi, pentru 
început, argumente în favoarea vocației ştiinţifice a lui 
Eminescu, o problemă care, după părerea noastră (şi 
sperăm să nu ne înşelăm), ține nu atât de realitatea 
absolută, stringentă, a operei scriitorului, cât de feno- 
menul, timpuriu şi mereu deschis, al receptării acesteia, 
asupra căruia am dori să ne oprim în paginile ce urmează. 
Un punct de plecare ne oferă încercarea de sinteză 
Eminescu şi universul științei apărută Junimea în 1989, a lui 
I. M. Ştefan (pseudonimul lui Alexandru Sergiu Sragher), 
figură emblematică a epocii realismului socialist, autor de 
cărți de popularizare a ştiinţei (cu precădere astronomia) 
şi de literatură SF, cu teze curente în epocă privind 
prioritățile unor „maeştri ai ingeniozității românești” în 
domeniul ştiinţei și tehnicii universale. Să menţionăm 
totuşi că ultima sa carte, cea dedicată poetului nostru, este 
mai echilibrată, punând surdină aserțiunilor protocro- 
nistice mai apăsate din articolele sale anterioare, asupra 
cărora vom reveni. Cartea conţine și informaţii, unele 
inedite la ora publicării volumului, privind istoricul 
problemei în discuție. Încercăm în cele ce urmează să 


o O OO ip rit 
1 Pentru întreaga problemă, numărul special dedicat Astronomiei al 
revistei franceze de orientare interdisciplinară „Romantisme. Revue 
du XIXe siècle. Littérature - arts - sciences - histoire”, nr. 4 (166), 
2014, editată de Société des études romantiques et dix-neuviémistes, în 
special articolul introductiv semnat de Laurence Guignard şi Sylvain 


Venayre, L'Astronomie au Xix* siècle. 

dezvoltăm datele sumare oferite de I. M. Ştefan şi, pe cât 
putem, să umplem lacunele de informare, printr-o 
operație, recunoaștem, destul de aridă, de detectivistică 
literară. Vom observa mai întâi că în prima jumătate a 
secolului XX, nici unul din marii reprezentanţi ai exegezei 
critice eminesciene, cu atenţia îndreptată mai ales în 
direcţia interferenţelor cu disciplinele umanistice, filosofia, 
istoria, filologia, nu consideră necesar să se aplece asupra 
relaţiei dintre Eminescu și ştiinţele exacte, lăsată pe mâna 
amatorilor. Şi mai ciudat este faptul că din relativ bogata 
listă de comentatori ocazionali de care ne ocupăm în prima 
parte a cercetării noastre, nici unul nu este specialist cât de 
cât recunoscut, fie în domeniul esteticii, fie în acela al 
ştiinţelor exacte, în speţă, matematica, fizica sau astro- 
nomia. 

Tema apare la puţin timp după moartea scriitorului şi e 
legată, cum am spus, de prestaţia „astronomică” emines- 
ciană evidenţiată pentru început mai ales în publicaţii de 
informaţie generală şi de divertisment. Discuţia e deschisă 
de gazetarul Bercu Braunstein, ieşean cu studii liceale și 
universitare (economie politică şi sociologie) în Germania, 
redactor din 1896 la „Adevărul”, unde publică în numărul 
din 25 decembrie 1903, sub semnătura B. Br, articolul 
Steaua de la Betleem, care, după părerea autorului, a 
existat în realitate, o „nova” cu apariție bruscă şi viață 
scurtă, cum pare a fi şi aceea din poezia La steaua de 
Eminescu. Comentariile sunt prudente şi de bun simț: 
drumul stelar măsurat în ani lumină e, cum aflăm din 
„elementele de astronomie ce se învaţă în şcolile infe- 
rioare”, un fenomen banal căruia Eminescu i-a dat însă „O 
nepieritoare formă poetică”. Nu altceva va susţine peste 
ani Alexandru Dima. Pe urmele lui G. Călinescu (nu 
adevărul ştiinţific ne interesează într-o operă lirică, ci doar 
emoția poetică), profesorul ieşean defineşte La steaua, în 
comparație cu alte poezii în care cosmicul e doar un 
pasager motiv literar, drept „cea mai amplă tratare a unui 
moment psihologic cu material sideral”!. Logic ar fi aşadar 
să nu ne inflamăm şi să vedem aici, cum zicea un alt 


PN 


1 Al. Dima, op. cit., p. 60. 

profesor al nostru, Constantin Ciopraga, o observație 
curentă de ordin ştiinţific, ori, cum notează mai recent, 
Lucian Boia, „o problemă astronomică foarte limpede”. 

Al doilea deceniu al secolului XX aduce cu el o lărgire a 
orizontului receptării textului eminescian care ne poate 
purta către domenii variate ale cunoaşterii umane. Tot un 
moldovean, băcăuanul Victor Anestin, astronom amator, 
gazetar şi scriitor, publică în revista „Flacăra“ din august 
1912 articolul Astronomia în artă și literatură, cu citarea, 
iarăşi, a poeziei La steaua; o altă intervenţie publicistică, 
Literatură şi astronomie, din „Viitorul”, 20 aprilie 1913, 
extinde investigația la alte creaţii: Egipetul, Luceafărul, 
Scrisoarea 1. Peste patru zile, în aceeași publicaţie, reve- 
nind la subiectul preferat, Anestin readuce în atenție La 
steaua şi Egipetul, făcând chiar corecturi de ordin științific: 
spațiul stelar nu e albastru, ci întunecat, magul egiptean 
zugrăvește cu varga nu mersul stelelor, ci al planetelor. 

Deceniul următor propune abordări comparatistice 
mai curajoase, în acord cu interesul sporit al publicului 
larg faţă de opera lui Eminescu și, concomitent, față de un 
proaspăt laureat al premiului Nobel (1921), Albert 
Einstein. Unul dintre primii care semnalează la noi 


PONI OI NN RN 
1 V. Monica Joita, 2005 - Anul Mondial al Fizicii - "St, Francis Einstein of 
the Daffodils", „România literară”, nr. 32, 2005: „Încă din anii '20, 
Einstein devenise subiect de parodii şi glume, erou de teatru burlesc, 
apărea pe coperţile unor reviste „fashion” precum Vanity Fair. 
Devenit un erou al „timpurilor moderne” după confirmarea 
observaţională a teoriei relativităţii, lumea s-a umplut, literalmente, 
de fani ai celebrului savant. Revistele de toate genurile i-au dedicat 
numere întregi. Celebra Scientific American oferea (în iulie 1920, n. 
n, D. S.) chiar un premiu de 5.000 de dolari pentru cel care ar fi 
reușit să ofere „cea mai plauzibilă explicaţie a teoriei relativităţii . 
Tot în „România literară”, nr. 45, 2005, Un secol de relativitate de 
Sorin Lavric, despre propria contribuţie a fizicianului german la 
demersul de popularizare a teoriei sale: „La 12 ani de la formularea 


strict tehnică a teoriei relativităţii, mai precis în 1917, Einstein avea 
să facă un gest pentru care foarte mulţi dintre gânditori epocii l-au 
urât: a publicat o carte mică şi simplă, al cărei conţinut dovedea un 
lucru revoltător, şi anume că poți gândi profund fără să ia 
concepte obscure și preţioase, ba, mai mult, că poţi să împărtaşeş 
oamenilor, făcând uz de cele mai obişnuite cuvinte, un lucru pe care 

apariția unui nou astru pe firmamentul științei mondiale 
este poetul şi filosoful Lucian Blaga: „Numele lui Einstein 
poate fi pus alături de numele lui Copernic, Galilei, Newton. 
În lumea ştiinţifică a apusului nu se discută astăzi decât de 
teoriile acestui îndrăzneţ creator”. Einstein este neîndo- 
ielnic, „omul zilei”i. Să remarcăm din nou că Iaşul se 
înscrie în avangarda admiratorilor fizicianului german, 
autor al teoriei relativităţii, printre aceştia, oameni cu 
greutate, profesori de liceu, universitari şi academicieni, cu 
contribuţii în reviste de specialitate ale vremii. Ne oprim 
asupra lor pentru a înțelege mai bine circumstanţele în 
care apar semnalate, deocamdată la nivel strict gazetăresc, 
raporturile lui Eminescu cu Einstein. Ca să dăm câteva 
exemple, iată,loan Plăcințeanu, profesor de fizico-matema- 
tici la Liceul Internat, asistent de Mecanică la Universitate, 
publică articolul Teoria relativităţii în „Revista Științifică 
„V. Adamachi”, vol. VIII, nr. 1, nov. 1921, cu o continuare în 
nr. 2, febr. 1922. În nr. 4, 1923, colegul său de la universi- 
tate, profesorul Constantin G. Bedreag, specialist în fizică 
teoretică, recenzează pe larg lucrarea lui Jean Becquerel, 
Exposé élémentaire de la Théorie d'Einstein, Paris, Payot, 
1922. Un succint articol pe aceeaşi temă trimite și profe- 
sorul de geometrie analitică de la universitatea ieșeană, 
membru de onoare al Academiei române, Alexandru 
Myller, la venerabila „Gazetă Matematică”. În acest context, 
o adevărată obsesie pentru teoria lui Einstein dezvoltă 
enigmaticul Leon Florin, care ne oferă despre sine doar 
indicaţia „student la universitatea din Iaşi”. Încă din 
numărul de debut al revistei literare, sociale şi ştiinţifice 
„Umanitatea”, Iaşi, iunie 1920, el publica un amplu şi 
documentat articol (aproape 20 de pagini), intitulat 
Teoriile lui Einstein Teoria relativităţii; noua teorie a 
gravitaţiei, unde-şi exprima convingerea optimistă că, deşi 
în prezent e inaccesibil chiar şi unor învăţaţi (precum 
Camille Flammarion în Franţa), „în societatea viitoare, 


N O N nică 


nimeni nu-l intuise până la tine” (e vorba de cartea Teoria relativității 


pe înţelesul tuturor). 
1 Lucian Blaga, Profiluri. Einstein, în „Voinţa”, I, nr. 10, 1920. Cf. 
Ceasornicul de nisip, Cluj, Dacia, 1973, p. 165. 

când şi copiii se vor juca cu ecuaţiile, Einstein va fi înțeles 
foarte uşor”. În „Viaţa Românească”, nr. 4, 1921, la „Cronica 
ştiinţifică” el semnează de asemenea articolul Opera 
fundamentală a lui Einstein, unde precizează din nou că 
fizicianul german e accesibil acum doar „fericiților” mate- 
maticieni şi mai puţin publicului larg, avertizat, cu 
nedisimulat orgoliu, că se va confrunta în cele două pagini i 
din revistă cu cel puțin o sută de cuvinte „necunoscute”. e 
Leon Florin își revendică un rol de pionierat în cunoaș- 

terea şi popularizarea teoriei lui Einstein. Deocamdată 

ieşeanul nostru își continuă seria de intervenții privind 

noua teorie ce a revoluţionat ştiinţa modernă, inserând la 

rubrica de „Convorbiri populare asupra teoriei Relativității” 
din săptămânalul „Adevărul literar și artistic”, nr. din 5 
febr. 1922, articolul Deplasarea liniilor spectrelor stelare 
prin efectul Einstein, iar în nr. următor, din 26 februarie, 
Einstein şi Energia. Peste o lună, la 19 martie 1922, din 
articolul Literatura einsteiniană aflăm că autorul lui, 
despre care nu știm mare lucru, e un împătimit cititor, 
printre puţinii la noi, al acestei literaturi, având pe masă 
vreo 23 de „cărţi relativiste”, pe care le şi comentează doct, 
cărți utilizate în cronicile şi studiile sale din revistele 
româneşti. Leon Florin capătă chiar o oarecare notorietate 
în cercurile ştiinţifice ale momentului. Astfel, urmând 
primei ediţii a traducerii doctorului Ad. Wechsler din Fritz 
Beer, Teoria relativităţii a lui Einstein şi baza ei istorică. 
Șase prelegeri pentru profani, apărută la Roman în 1922, 
ediția bucureșteană din același an cuprinde în plus 
capitolul Câteva notițe biografice asupra lui Albert Einstein 
„extrase în mare parte după articolul foarte complet al d- 
lui L. Florin”, publicat de acesta în ziarul „Dimineaţa. 

Tot acum amintitul „Adevăr literar şi artistic” atacă 
frontal problema, de lungă carieră literară cum vom vedea, 
a tandemului Eminescu - Einstein, fără ca prin aceasta el să 
aibă întâietatea absolută!. Subiectul e tratat grosso modo 

ÎI N RI III N MN AE 
1 Întâietatea pare să-i revină vechiului cotidian bucureştean 
„Universul” al liberalului Stelian Popescu, unde secretarul său de 
redacție, poetul şi traducătorul Leontin Iliescu, publică, în nr. 7, 
nov. 1921, articolul Teoria relativităţii, cu fragmente din nuvela 

de revista bucureșteană mai ales din 1922, ca răspuns la 
interesul crescut în rândul publicului larg pentru teoria 
relativităţii, scoasă de sub autoritatea specialiştilor. Ca un 
fapt semnificativ, în numărul din 28 mai 1922 al 
publicaţiei, poetul B. Fundoianu semnează articolul Un nou 
idol logic: Relativitatea în care vorbeşte de „psihoza 
celebrităţii” fenomenului, relativitatea fiind în prezent 
„cuvântul cel mai bine cotat al culturei generale”. Acest 
cuvânt intră în mintea publicului larg nu atât ca o noțiune 
de fizică, ci mai degrabă ca una de psihologie sau de 
morală. În aceste domenii, relativitatea nu e o descoperire 
modernă, ea „datează de la sofişti'. lată o idee de care 
exegeza eminesciană ocazională ar fi trebuit să țină seama. 
Cum, de asemenea, şi de observaţia lui Lucian Blaga, citat 
mai sus, că, în ceea ce privește latura strict ştiinţifică, nu 
oricine e în stare să înţeleagă „argumentația dificilă care 
pretinde cunoştinţe vaste de matematică”. In ceea ce 
privește raportarea la Eminescu, acum apar și primele 
derapaje, înregistrate mai târziu de G. Călinescu. Le 
ilustrează insistentul Dr. Ygrec (pseudonimul medicului şi 
publicistului Iosif Gligsman, fost elev al lui Ion Creangă, 
absolvent al Liceului Naţional și al Facultăţii de medicină 
din Iaşi), vechi şi constant colaborator la „Adevărul literar 
și artistic”, care semnează în numărul 68, din 13 martie 
1922, un articol, e adevărat, pe un ton mai reținut, 
Începutul lumii, cu scurte fragmente din Scrisoarea 1. Dar 
tot aici, peste două luni, ocupându-se de nuvela Sărmanul 


Sărmanul Dionis, prin ea Eminescu înfăţişându-se astfel ca un 
veritabil precursor al lui Einstein. Printre pionierii dezbaterii, 
chiar pe meridiane îndepărtate, se înscrie George Anagnostache, 
şeful consulatului român de la Cleveland, dacă informaţiile 
noastre sunt corecte, al cărui articol Eminescu și teoria relativității, 
în ziarul condus de Andrei Popovici, „America”, Cleveland-Ohio, 
nr. 4109, 1921, p. 1, nu ne-a fost din păcate, accesibil. Aceluiaşi 
diplomat îi datorăm o prezentare personalităţii poetului nostru 
peste două decenii în presa americană (Mihail Eminescu, „The New 
Pioneer”, Cleveland, nr. 1, ian. 1944, p. 4-5). 

Să-l mai amintim, tot acum, şi pe profesorul bihorean Teodor Neș, 
cu articolul Concepţia cosmică de la Tales până la Einstein, în 
„Transilvania”, 2 febr, 1922, cu ilustrări din Luceafărul, unde 
spaţiul cu sori e prezentat de poet „cu un rar dinamism”. 

Dionis, el scapă caii, construind scenarii fanteziste hazlii: 
fizicianul german e nici mai mult nici mai puţin decât un 
avatar al personajului din nuvelă, meşterul evreu Ruben şi, 
dacă mai trăia, Eminescu ar fi avut surpriza să vadă că 
învăţăturile personajului său „sunt confirmate experi- 
mental de un alt evreu”, Albert Einstein se înțelegel!. 
Intervenţiile din publicaţia amintită nu sunt singurele 
dovezi ale pasiunii pe care o face autorul cărții Sifilisul 
(Frenţii) şi leacurile lui scris de doftorul loan Gligsman de 
Gălceana, Ed. Adevărul, 1907, pentru autorul Lucea- 
fărului, în detrimentul bardului de la Mircești?. Anterior 
intervențiilor publicistice amintite, în cartea sa din 1916 
privind o viziune „modernă” asupra filosofului olandez 
Baruch Spinoza, capitolul Despre creație și moarte 
cuprinde citate din Scrisoarea I ce-l apropie pe poet de 
teoria lui Kant şi Laplace privind geneza universului. De 
asemenea, în altă lucrare publicată peste un deceniu, Pe 
urmele înțelepților - Socrate - Platon - Bergson, 
Gligsman îl înscrie pe poetul român în familia cam 
amestecată a acestora, alături de Einstein, dar şi de Marx 
şi Engelst. La aceste cărți „filosofice ale doctorului 
nostru, se alătură articole privind viaţa, mai ales cea 
sentimentală, a poetului român. 

Revenind la revista discutată, nu putea să lipsească 
din ea un articol pe aceeași temă a productivului scor- 
monitor literar Octav Minar: Spațiul, timpul şi cauzali- 
tatea după însemnările filosofice ale lui Eminescu, „Adevă- 
rul literar şi artistic”, 27 mai 1923. Tot în 1923, „revista 
enciclopedică ilustrată” de la Bucureşti, „Orizontul, 
preia ștafeta demersurilor de popularizare a teoriei 


N ANI NN N NOIR O 0 NI SUIE RE 
1 Doctor Y, De la Eminescu la Einstein. Știință şi poezie, în „Adevărul 
literar şi artistic”, 78, 21 mai, 1922. 
2 V, articolul De ce nu-l mai gustăm pe Alecsandri? Incursiunile unui 
fisiolog în domeniul criticii literare, în „Adevărul literar şi artistic”, nr. 
27,7 aug 1921), 

3 Filosofia lui Spinoza în lumina cugetării moderne, 
Providența, 1916, 

4 Semnificativ, subtitlul cărţii în discu 
filosofice ale lui Socrate, Platon, Zenon, 
Eminescu, Tagore, Marx, Engels, A. Comte. 


tip. București, 


ție: Meditaţii asupre sistemelor 
Bergson, Nietzsche, Einstein, 

einsteiniene publicând în şapte numere consecutive, 26 
- 32, (28 iunie - 9 august) serialul inginerului parizian 
Marcel Boll, „professeur de chimie et d'électricité à 
l'École des hautes études commerciales de Paris”, sub 
genericul Euclide, Galileu, Newton, Einstein. Teoria 
relativităţii pe înţelesul tuturor!. Eminescu revine şi el în 
discuţie, tot aici, prin pana nelipsitului Victor Anestin, 
Astronomia în artă şi literatură (nr. 35, 30 august 1923), cu 
trimiteri bineînţeles la acesta (în poezia La steaua, „se 
cuprinde tot atâtea adevăruri astronomice câte rânduri 
sunt”), dar şi la alţi scriitori, români (Duiliu Zamfirescu, 
Gabriel Dona, cu Sonetele uranice) ori francezi (V. Hugo, 
Alphonse Daudet). Peste mai puţin de o lună, inginerul N. 
Hoisescu, director general la Poduri şi Şosele din Cluj, se 
trezeşte şi el vorbind în aceeași revistă despre Einstein și 
Eminescu (nr. 38, 20 sept. 1923), jumătate din articol 
ocupându-l texte din Sărmanul Dionis, care-i prilejuiesc 
afirmaţia că în urma cursurilor de filosofie de la Viena 
Eminescu „neagă” pur și simplu existența spaţiului şi a 
timpului. Subiectul migrează către alte zone geografice, în 
Transilvania de exemplu, unde Atanasie Popa, profesor de 
geometrie descriptivă și perspectivă la Școala de arte 
frumoase din Cluj, vorbeşte despre Cultura științifică a lui 
Eminescu în revista „Cultura poporului”, 25 ian. 1925; sunt 
puse în evidență „poeziile astronomice” La Steaua, care 
„cuprinde concepțiile cele mai moderne din domeniul 
astronomiei”, Scrisoarea 1, unde „ai impresia că citeşti o 
expunere riguroasă și logică a teoriei lui Kant-Laplace”, de 
asemenea, Luceafărul, Rugăciunea unui dac, Epigonii, 
Moarte. Circumscris unei tematici mai largi, subiectul 
ajunge şi la Paris prin conferinţa lui I. lonescu-Orion, 
Astronomia în literatura română, prezentată la „Societe 
Atronomique de France”, cu revelarea unor texte clasice 
precum La steaua, Luceafărul, Scrisoarea F. 

În deceniul al patrulea, intervenţiile de acest fel se 


1 Cu un an înainte, apăruse cartea acestuia, Euclide, Galilée, Newton, 


Einstein, Pour que tout le monde sache de quoi il s'agit, Paris, Editions 
d'actualitâs, 1922, 


2 Conferinţă reprodusă în „Mişcarea literară”, 1-8 aug. 1925. 

răresc, Sporadic ele mai răsar ici-colo, cum în „Universul” 
din 21 sept. 1931, unde ziaristul tecucean Romulus 
Seişanu! publică articolul Astronomia în poezia lui 
Eminescu, avansând teze ce se vor prelungi până în 
imediata noastră actualitate: poemele Mortua est! și La 
steaua demonstrează pasiunea pentru opera filosofilor și 
astrofizicienilor contemporani, din care Eminescu a dedus, 
începând cu vârsta de 17 ani, „legea internă a apariţiei şi 
dispariţiei astrelor”. Textele poetului române oferă „o 
adevărată lecţie de astrofizică modernă”. „El cunoștea 
teoria relativităţii timpului și a spaţiului” ilustrată prin 
iluziunea existenței unor stele”, confirmată de astronomia 
modernă (La steaua). Dar exagerările de acest tip sunt, 
cum am spus, rare. Să fie vorba de un efect al cunoscutelor 
avertismente şi îndemnuri la prudenţă ale lui Călinescu 
formulate, cu ştiuta-i vervă polemică, la începutul 
capitolului Cultura din Opera lui Mihai Eminescu. Intere- 
sant de relatat faptul că, aproape concomitent cu această 
intervenţie curativă a lui Călinescu, chiar una din victimele 
„divinului critic”, docentul universitar dr. Constantin Vlad, 
specializat, după propria-i mărturisire, în „tămăduirea 
psihonevrozelor”, autor al controversatei cărți de aplicație 
freudiană, Eminescu din punct de vedere psihanalitic, 1930, 
publică în „Convorbiri literare” nr. 10, oct. 1934, un articol 
despre noțiunile de timp şi spațiu în opera lui Eminescu, în 
care proze precum Sărmanul Dionis şi Archeus nu mai sunt 
interpretate prin apelul la Einstein, ci în lumina unor 
mecanisme psihologice conducând la „inversări” ale 
percepției lor. 

Interesul pentru activitatea „științifică a lui Eminescu, 
limitată la domeniul cosmologiei, continuă sporadic şi în 
deceniul al patrulea prin câteva intervenții în publicaţii, nu 
dintre cele mai cunoscute, precum revista școlară din Blaj 
ANNIE RSC? NL ENE SC E 
1 „Eminentul publicist”, cum îl va caracteriza mai târziu istoricul 
Gheorghe Buzatu, Romulus Seişanu, formează obiectul unui studiu 
monografic al lui Take Ionescu (Viaţa și opera lui Romulus Seișanu, 
Bucureşti, Universul, 1930). El este, între altele, autorul unui atlas 


(primul de acest fel) apărut iniţial în limba franceză La Roumanie: la 
terre roumaine à travers les âges: Atlas historique, géopolitique, 


ethnographique et économique, Bucarest, Universul, 1938. 
231 


Scanned with OKEN Scanner 


„Mlădiţe”, 1939, nr. 2- 3, mart.-iun,, 1939 (Nicolae Cristea, 
Eminescu: „La steaua...” Adevăruri astronomice), revista 
craioveană „Ramuri”, nr. 11-12, 1939 (Marin Găisseanu, 
Vocaţia neptunică şi uranică Eminescu, cu săgeți a la adresa 
lui Călinescu, „străin de natura poeziei” acestuia), „Preocu- 
pări literare”, din Bucureşti, nr. 1, 1940, cu un articol prin 
care se revine la vechea problemă dezbătută, cum am 
văzut, în publicaţiile anterioare, Eminescu și Einstein. Cu 
acest titlu, revista găzduiește un articol destul de amplu 
semnat de Al. Scala (nume ce nu ne mai spune azi nimic) în 
care se citează succesiv din „ambele genii”, Einstein 
(Teoria relativităţii restrânse şi generalizate pe înțelesul 
tuturor) și Eminescu (pasaje ample din Sărmanul Dionis), 
pentru a demonstra că acesta din urmă a anticipat în chip 
genial „relativismul” celui dintâi. „Departe de a exagera 
cunoştinţele autorului Luceafărului”, cu „mândrie legiti- 
mă”, autorul afirmă prompt că „în relativismul lui Einstein 
întâlnim mult eminescianism”. „Relativitatea simulta- 
neităţii” din nuvelă trimite, iată, la pasajul ilustrativ al lui 
Einstein, cu trenul în mișcare, cel care a făcut să curgă 
„potopuri de cerneală” în presa din lume. Sunt aici, in nuce, 
teze ce vor fi dezvoltate în exegeza postbelică. 

Sintetizând, o caracteristică a perioadei discutate e 
aceea că relaţia lui Eminescu cu știința s-a limitat la opera 
sa literară (nuvela Sărmanul Dionis, poeme antume 
precum Luceafărul ori Scrisoarea I), grămada de manus- 
crise „ştiinţifice” rămânând necunoscută publicului larg, 
nevalorificată de cercetători ori tratată grăbit de G. 
Călinescu, de exemplu. Câteva excepții totuşi: publicarea în 
„Buletinul Mihai Eminescu”, Cernăuţi, nr. 9, 1932, a 
misteriosului ms. 2255, Cultură și știință (original, sau mai 
degrabă o traducere?)!, cu o introducere a lui D. Murăraşu, 
apoi, reproducerea şi comentarea de către Bogdan Duică, a 
uluitoarei traduceri din medicul german, fondator al 
termodinamicii, pionier în fizica modernă prin formularea 
legii conservării energiei şi calcularea echivalentului 


3 D. Vatamaniuc a tranşat definitiv problema: eseul din manuscrisul 
eminescian e o traducere selectivă din studiul lui Moritz Lazarus, 
Bildung und Wissenschaft. 

mecanic al căldurii, Julius Robert Mayer, recunoscut cu 
greu de comunitatea academică, dar nu chiar atât de 
necunoscut în epoca sa cum s-a susținut de către 
eminescologi, el fiind încununat în 1869 cu un Prix 
Poncelet, acordat de Academia Franceză de Ştiinţe în 
genere pentru realizări în domeniul matematicii aplicate. 
În ceea ce priveşte această temă atât de discutată de 
„exegeza” în genere amatoristică a operei eminesciene, s-a 
observat abia mai târziu că soluţia la rezolvarea problemei 
„contribuţiei” poetului român la teoria relativităţii fusese 
oferită chiar în perioada interbelică de Albert Einstein 
însuși: înainte de a ne amesteca în domenii cu care nu 
suntem pe deplin familiarizați, să ne întoarcem la școală, 
aprofundând cunoştinţele de bază ale disciplinelor asupra 
cărora cam după ureche ne pronunțăm. Este vorba de 
episodul din 1928, făcut public la noi abia peste optzeci de 
anit, al schimbului de scrisori dintre marele fizician și o 
tânără absolventă de școală comercială superioară din 
Braşov, Melania Şerbu. Proaspătă cititoare a nuvelei lui 
Eminescu, Sărmanul Dionis, dând peste o referire sumară 
la teoria relativităţii în săptămânalul „Realitatea ilustrată 2, 
aceasta îi scrie în toamna lui 1928, cu aplomb, lui Einstein, 
semnalându-i posibile similitudini între teoria sa şi textul 
eminescian din care-i reproduce în traducere germană 
pasaje semnificative. Calm, corespondentul berlinez îi 


1 Mircea Valeriu Diaconescu, De la Eminescu la Einstein - povestea 
unei iubiri în timp şi spaţiu, în „Jurnalul literar”, serie nouă, an. XVII, 
ianuarie-martie, 2006; Solomon Marcus, Scrisori către şi de la Albert 
Einstein, „România literară”, nr. 28, 2006. 

2 Consultând revista citată, singura referire la teoria în discuţie o 
găsim în numărul 29, din 4 august 1928, al acesteia, unde, sub 
genericul Îndrumare pentru întrebuinţarea justă a termenilor. şi 
expresiilor ştiinţifice la modă, e prezentată, alături de alţi doi termeni 
(Bolşevism şi Întinerire), în doar câteva rânduri, Teoria relativității, cu 
specificarea că sunt o preluare dintr-o revistă străină, de la Kurt Joël 
(sursă posibilă, articolul acestuia, Unterredung mit Albert Einstein, 
din „Neues Wiener Journal”, December 25, 1919), In final, un scurt 
citat din fizicianul german ce pare s-o fi provocat pe tânăra 
braşoveancă: „Toate determinările de timp depind de locul ocupat de 
observator în spaţiu; ele vor fi diferite pentru doi observatori care se 


mișcă unul față de altul”. 

răspunde în 9 octombrie printr-o scrisoare pe care o 
reproducem în întregime: „Mult stimată domnişoară 
Şerbu, înţeleg că v-a căzut în mână o lucrare de 
popularizare a teoriei relativităţii care atinge doar 
marginal subiectul propriu zis. Deduc acest lucru din 
faptul că Dv consideraţi că pasajele citate din nuvelă ar 
avea vreo legătură cu această teorie. Însă fără cunoştinţe 
de fizică teoria relativității nu poate fi înțeleasă. Vă 
recomand de aceea, în cazul în care Dv nu aveţi asemenea 
cunoştinţe, să citiți cartea pe această temă a profesorului 
Thirring de la Universitatea din Viena. Vă salută cu 
prietenie, A. Einstein". Cartea colegului şi prietenului 
vienez Hans Thirring nu putea fi decât recent apăruta Die 
idee der relativitătstheorie, J}. Springer, Berlin, 1922, pe 
care, bănuim, Melania Șerb a citit-o, și care va constitui 
punctul de plecare al formării sale, sub atenta îndrumare a 
lui Einstein, timp de două decenii, ca profesoară de fizică şi 
matematică în ţară şi apoi în Israel. Pe parcursul acestui 
lung şi interesant schimb de scrisori, publicate la Haifa în 
19731, subiectul ce l-a provocat, Eminescu, n-a reapărut, 
de unde regretul lui Solomon Marcus, comentatorul lor din 
„România literară”: „Din păcate, motivaţia inițială a 
corespondenţei, relativă la relația dintre Eminescu şi 
teoria lui Einstein, a cam fost pierdută pe drum. Ignorant 
în privinţa lui Eminescu, Einstein era preocupat de 
calitatea asimilării de către MS a ideilor de bază ale teoriei 
sale”. Episodul scrisorilor induce ideea, cu care suntem pe 
deplin de acord, că asocierea dintre două discipline, 
aparent opuse, presupune o dublă şi profundă specializare, 
chiar cu riscul ca mai apoi entuziasmul comparatistic să se 
disipeze... „Prin insistența sa asupra acestei chestiuni, AE 
ne transmite un mesaj clar: înainte de a te întreba despre 
legătura dintre două lucruri (un anumit autor, fie el şi poet, 
și o anumită teorie ştiinţifică), trebuie să te asiguri că le-ai 
înţeles bine pe amândouă. Descoperind, în cursul cores- 
pondenţei cu AE şi influențată de această corespondenţă, 
frumusețea fizicii, MS a uitat probabil pe parcurs mobilul 


1 Briefwechsel Albert Einstein - Melanie Şerbu 1928-1948, Haifa, 1973. 

inițial al scrisorilor ei către marele savant'!. 

Imediat după război, în deruta generală provocată de 
instaurarea noului regim comunist, investigarea tentati- 
velor ştiinţifice eminesciene trebuie să mai aștepte. 
Monştrii sacri ai eminescologiei, Vianu, Cioculescu, 
Perpessicius, Murărașu, Călinescu, se abțin în a se 
pronunţa. Ultimul, ocupat cu Contradicţiile erei burgheze 
oglindite în ideologia lui Eminescu, rămâne deocamdată la 
formulările din capitolul despre Științe din vechea ediție a 
Operei lui Mihai Eminescu, reeditată abia după moartea 
autorului, în 1969, formulări ce vor întâmpina ulterior, 
proteste şi reproşuri, mai voalate, la Constantin Noica, 
acesta pasând mingea către publicul larg, anonim (ne-am 
odihnit cu toții în Călinescu), mai direct şi mai violent, la 
Edgar Papu și trupa sa de gherilă, tânără și neliniștită. 
Până la aceştia, criticii celui de al doilea val de după 
Călinescu preocupaţi de Eminescu, D. Popovici, Al. Piru, E. 
Simion, I. Em. Petrescu, I. Negoițescu, G. C. Nicolescu, sunt 
şi ei prudenţi, dacă nu chiar refractari, cum vom vedea, la 
„inovaţiile” generației următoare de eminescologi. Nici 
cercetătorii străini de prestigiu, precum Rosa del Conte ori 
Allain Guillermou, nu par interesați de subiect. Revenind la 
primii ani de după război, de teoria relativității nu poate fi 
vorba, ea mirosind de departe a ideologie burgheză. În 
lipsa eminescologilor consacraţi, inițiativa privind tema în 
discuţie o preiau inginerii, mai imuni la proletcultism, unii 
dintre ei pășind în arenă cu solide platoşe universitare şi 
academice. Începutul îl făcuse de altfel în 1941 profesorul 
Jon Simionescu, proaspăt preşedinte al Academiei române, 
cu articolul apărut în revista „Cele trei Crișuri”, cam de 
dreapta, în care referirile la Eminescu (Luceafărul, Scrisoa- 
rea l, La steaua) sunt circumscrise unui cadru mai larg, 
Știința şi poezia. Dacă analizele la versurile eminesciene 
sunt acceptabile, alte exemple de încadrare tematică sunt 
lamentabile, poezia „ştiinţifică” fiind redusă la categoria 
pastelurilor lui Alecsandri sau lon Pillat. Interesul însă 


1 Solomon Marcus, art. cit., loc cit. l 
2 I, Simionescu, Știința şi poezia, „Cele trei Crişuri”, Bucureşti, nr. 5-6, 
mai-iun. 1941, pp. 92-96. Profesorul geolog Simionescu va face 

persistă în mediile ştiinţifice româneşti. La numai un an de 
după război, I. M. Popescu, fost profesor de fizică la 
universitatea bucureşteană, publicând în 1946 ediţia a 
treia a cărţii sale, În lumea electronului, o deschide cu un 
moto din Scrisoarea l: „Punctu-acela de mişcare..., 
explicând alegerea sa prin faptul că textul eminescian 
„defineşte cu o limpezime și o preciziune uimitoare 
corpusculul cel mai mic dar poate cel mai însemnat din tot 
Universul”, asta, cu 15 ani înainte ca savanții să precizeze 
ce este electronul şi cu 40 de ani înainte ca ei să indice 
caracteristicilor acestui „grăunte de electricitate”. Peste 
zece ani, un alt universitar, de la institutul politehnic 
timișorean, lon Vlădea, vorbind în tratatul său din 1956, 
Bazele teoretice ale termodinamicii, despre valoarea 
constantă a entropiei universului prin creşterea și 
descreşterea ei de la un astru la altul, afirmă că aceasta nu 
e altceva decât „fenomenul ireversibilității cosmice” 
descris de Eminescu într-o strofa din Luceafărul: „Din 
sânul veşnicului eri/Trăieşte azi ce moare,/Un soare de s- 
ar stinge-n cer/S-aprinde iarăși soare”l. Peste un an, 
subiectul e atacat puternic la secţia de ştiinţe tehnice a 
Academiei române, în şedinţa din 20 octombrie 1958, de 
către un „promotor al ştiinţei tehnologiei și informaţiei”, în 
acelaşi timp, colecționar de artă, meloman şi chiar 
interpret (muzică de cameră), Aurel Avramescu, ca 0 
consecinţă a studierii aprofundate a „caietelor fiziografice', 
cu un interes prelungit până în anii ce au urmat. Textul 
comunicării e reluat în acelaşi an într-un amplu articol din 
numărul omagial, iunie, al revistei „Luceafărul, unde, 
pentru prima dată sunt aduse la cunoştinţa publicului larg, 


O N N 
referiri la Eminescu şi în lucrarea sa în mai multe volume, Pitorescul 
României, Cartea Românească, 1939-1943. Din volumul a V-lea, p. 56, 
reținem informaţia năstrușnică privind poezia La steaua, care ar fi 
avut ca sursă de inspiraţie serile petrecute de poet, alături de 
Creangă, în cerdacul bojdeucei sale din Țicău. Desigur, nu spre cerul 
de deasupra Țicăului privea Eminescu, scriind La steaua... ci spre 
poezia Siehst du den Stern a lui Gottfried Keller, din care s-a inspirat 
copios, 

1 Ion Vlădea, Bazele teoretice ale termotehnicii, vol. |, Bucureşti, 
Editura Tehnică, 1956, p. 110. 

în amănunt, informaţii privind geneza „preocupărilor 
ştiinţifice” eminesciene (facultăţile de ştiinţe frecventate la 
Viena şi Berlin, funcționau sub un nume generic, de 
filosofie, aceasta fiind de altfel ținta studentului Eminescu, 
dar preocupările sale le întreceau pe acelea ale unui filosof 
sau literat, fapt consemnat de memorialiști) şi, mai ales, 
repartizate tematic, lista manuscriselor care ilustrează 
aceste preocupări: Electricitate și magnetism; Principiul 
conservării energiei, Astronomia şi cosmologia şi, în chip de 
concluzie, Terminologia ştiinţifică la Eminescu. Sunt 
enumerate şi comentate mai ales textele cu o „oarecare 
coeziune”, majoritatea dintre ele traduceri sau rezumate 
ale unor studii şi tratate științifice, prelucrări ale unor 
articole, cursuri sau conferințe, lucrări „de prima mână” (în 
special Mayer, Clausius, Helmholtz) scrise îngrijit şi 
însoţite de desene, apoi „notițe scurte” cu comentarii 
proprii privind probleme de fizică şi energetică, scrise, 
acestea, mai rapid, mai neglijent. Este evidenţiat între 
altele ms. 2267 despre natura electromagnetică a luminii 
(cu utilizarea termenului „quant de putere”). Sursa e 
serioasă, probabil un curs introductiv, dar nota ce o 
însoţeşte, a lui Eminescu însuși, „ar putea figura cu cinste 
în oricare lucrare actuală care comentează teoria electro- 
magnetică a luminii”, ea devansând cu 50 de ani teoria 
cuantelor (iată în germene şi ipoteza tot mai frecventă în 
timpul din urmă a „anticipării” lui Planck). Eminescu 
încearcă să integreze cunoştinţele acumulate în propria 
concepţie filosofică despre lume. În ms. 2267, el opune 
apriorismului Kantian privind spaţiul şi timpul, „invariaţia 
energiei universului ca principiu suprem ordonator”. 
Teoria lui Mayer i se pare poetului mai sigură decât 
„speculaţiile metafizice”. De altfel, legea conservării ener- 
giei se reflectă în versurile din Luceafărul, citate în 1956 şi 
de lon Vlădea: „Din sânul veşnicului ieri...” Să mai reținem, 
bazată pe ms. 226, şi concluzia optimistă a pesimistului 
Eminescu privind viitorul universului: „Încurajat de 
principiile indestructibilității energiei, Eminescu se declară 
ÎN IRI IN N ON 


a . . # 
1 Aurel Avramescu, Preocupări ştiinţifice în „Caietele fiziografice , 


„Luceafărul”, Bucureşti, nr. 12, 6 iunie 1964. 

adept al ipotezei, atât de curând verificată de astronomi, că 
pe lângă sori care se sting apar alţi sori care se nasc, că 
universul nu tinde de fapt spre o moarte universală”. Un 
alt component al echipei de la Academie este, după 
propria-i mărturisire, inginerul Anghel Vasilescu, autorul 
unui amplu articol din 1964 cu informații utile privind 
istoria receptării postbelice, de care am beneficiat și noi, 
din „Iaşul literar”, Eminescu și ştiinţele exacte, unde, între 
altele, încearcă să demonstreze că „bătrânul dascăl” din 
Scrisoarea I n-ar fi, cum susţin unii, filosoful Immanuel 
Kant, ci matematicianul şi astronomul german Johann Carl 
Friedrich  Gaussi. Concurența e însă mare, rolul 
bătrânului” fiind solicitat şi de profesorul berlinez Emil 
Heinrich du Bois-Reymond a cărui „figură impunătoare, cu 
aspect de profet” ar fi stăruit în mintea poetului?. Am 
adăuga totuși, ca să fim drepți, că privindu-le fotografiile, 
nici unuia nu i se potriveşte „haina roasă-n coate”, a 
dascălului eminescian, tustrei adoptând o ținută 
vestimentară ireproşabilă. Aşa că „bătrînul” rămâne, cu 
voia lui Eminescu însuşi, fără o identitate precisă. 

Lui Anghel Vasilescu i se alătură în aceeași revistă 
ieşeană, în numărul său omagial din mai 1964, profe- 
sorul medic, poet şi traducător, George Popa, acum la 
început de drum lung în eminescologie, cu un subiect 
mai general, Stare poetică și viziune cosmică, referitor la 
trei poeți români, Eminescu, Blaga și Arghezi, aşezaţi sub 
semnul Mioriţei. La „vizionarul romantic Eminescu”, 
insistent citat, „sentimentul cosmic” şi „viziunea cos- 
mică” nu trebuie căutate peste hotare, în Vede sau în 
Critica raţiunii pure, ci în folclorul naţional, în afinitatea 
mioritică pentru macrocosmos. Aserţiunile noului critic 


1 Anghel Vasilescu, Eminescu și științele exacte, „laşul literar”, nr. 6, 
iun. 1964, p. 64-73. Altă contribuţie pe aceeaşi temă a autorului este 
articolul Eminescu şi fizica modernă din „Săptămâna culturală a 
capitalei”, Bucureşti, nr. 219, 14 febr, 1975, p. 1, cu aceeaşi referință 
la buclucașa strofă din Luceafărul, tradusă ştiinţific („Din sânul 
vecinicului ieri...), ce se va bucura de comentariul ironic prompt din 
„Contemporanul” (Eminescu și... criza de energie). 

2 Ion Baciu, Eminescu şi ştiinţele fiziologice, în „Steaua”, Cluj, nr. 3, 
mart. 1968, p. 93-97. 

de la lași par să bată spre „sideromania” de sorginte 
germană a lui G. Călinescu. Mai îngăduitor cu înaintașul, 
pe urmele acestuia și ale lui Vianu, Matei Călinescu va 
discuta şi el despre „mitologia uraniană” eminesciană, 
modelată după poeţi ca Novalis, Jean Paul, Hoffman. Cum 
vedem, nici unul din ultimii doi autori citați aici nu pune 
poezia cosmică eminesciană în sarcina interesului și 
abilităţilor sale științifice, păstrându-l pe poet doar pe 
teritoriul marilor ficţiunii artistice. Matei Călinescu o 
spune răspicat: cosmologia în Scrisoarea I e un pretext 
literar: „Folosind argumente ale astronomiei Eminescu 
dă proporții cosmice labilităţii”!. Semnificativ este și faptul 
că, eludând exagerările privind motivația „ştiințifică” a 
unor poeme eminesciene, chiar un specialist în astrofizică, 
profesorul Călin Popovici, vorbeşte nu de o preluare ci de o 
transfigurare a datelor cosmice în poezia lui Eminescu?. 
Concomitent, profesorul Al. Dima de la lași, atacă şi el 
problema, susținând, ca şi autorii de mai sus, că „masivele 
şi variatele elemente cosmice” din opera lui Eminescu, 
trădând o pasiune constantă, încă din adolescenţă (un erou 
dintr-un fragment manuscris din această epocă, Întâia 
sărutare, e surprins „pe când el perora, cu stricteţă, o temă 
de astronomie”), reprezintă, nu un demers ştiinţific, ci un 
motiv literar, „adică elementul mai mult sau mai puțin 
dezvoltat, în cadrul unor compuneri cu alte finalităţi'3 

Dar, începând cu a doua jumătate a deceniului șapte, 
se intensifică încercările de a face din Eminescu un 
veritabil polymathes al românilor. Chestiunea teoriei lui 
Einstein e pusă din nou pe tapet în paginile „României 
literare” din miezul lui iunie 1969, de Mircea Cerban, cu 
susținerea destul de cumpănită că „anticipările” emines- 
ciene se bazează nu pe o „cercetare şi documentare 
ştiinţifică”, ci pe „intuiţii surprinzătoare”, pe o putere de 


TI DP ID NIN PE N SN a A 
1 Matei Călinescu, Spațiul cosmic eminescian, „Contemporanul”, 
nr, 23, 5 iun. 1964, p. 1-2. 

2 Călin Popovici, Fiorul cosmic, „Steaua“, Cluj, nr. 5-6, mai-iun. 1964, 
p. 118-119, 

3 Al. Dima, Motivul cosmic 
nr. 4-5, 1964, p. 54. 


în opera eminesciană, „Viaţa românească , 

pătrundere în zone străine literaturii „cu altă intensitate 
decât semenii lui şi dincolo de limitele obișnuite ale 
facultăţii noastre de percepție”. Sub acest unghi, sunt 
aduse în discuţie ideile „elasticității” timpului (Scrisorile 
I şi IN, a „contracţiei” lui (Luceafărul), a „fluctuabilităţii 
permanente” (0, rămâi, Trecut-au anii). Cum vedem, 
autorul lărgește câmpul investigației dincolo de obișnu- 
itele opere citate până acum: nu doar Sărmanul Dionis 
(„cauzelor succesive pentru noi lucrează simultan”), ci şi 
Glossă („Tot ce-a fost ori o să fie/În prezent le-avem pe 
toate”) trimit către teoria simultaneităţii evenimentelor 
rezultată din teoria lui Einstein. Dintr-o perspectivă nouă 
e reluat subiectul raportării lui Eminescu la teoria 
relativităţii, cu trecerea sub tăcere, pentru prima dată în 
exegeza centrată pe problemă, a lui Einstein, şi cu 
trimiterea la „adevăratul” ei autor, cum s-a scris mereu cu 
inflamabilă cerneală revendicativă mai ales în presa 
franceză, matematicianul fizician, Henri Poincaré. Exce- 
lentul eseu dedicat nuvelei Sărmanul Dionis din revista 
„Viaţa românească”, în acelaşi iunie 1969, scris de către 
lon Biberi, medic psihiatru, pasionat în tinerețe de 
astronomie, capturat rapid de eseistica filosofică, științifică 
şi literară, autor de apreciate romane, reia discuţia în 
termeni strict filosofici şi literari, dincolo de orice 
exagerare de tip protocronistic ce începe să-și facă loc în 
presa vremii: „Autorul introduce pe cititor încă de la 
prima pagină în centrul viziunii filosofice a eroului său: 
relativitatea universului, după variația scării sale de 
mărime, Tema, reluată mai târziu în termeni ştiinţifici, 
fireşte, în mod independent de opera poetului român, de 
Henri Poincaré, este sugerată, în cu totul alți termeni şi în 
poemul Parabase de Goethe, din ciclul Gott und Welt'2. 
Luptele pentru plasarea lui Eminescu în prima linie a 
premergătorilor teoriei relativităţii, pornite mai timid în 
anii interbelici, continuate sporadic după război, sunt 


+ Mircea Cerban,: Mihai Eminescu şi teoria relativității, „România 
literară”, nr. 24, 12 iun. 1969, p. 20. 


2 lon Biberi, „Sărmanul Dionis” şi concepția eminesciană asupra lumii, 
„Viața românească”, nr. 6, iun. 1969, p. 60. 

reluate cu mai multă energie acum, desfășurate mai ales 
sub flamura discutabilului protocronism, inițiat şi teore- 
tizat de Edgar Papu în revista „Secolul 20”, 1974 (Protocro- 
nismul românesc). Tezele priorităților românești în cultura 
universală revin la marele nostru erudit de factură 
enciclopedică în volumul Din clasicii noștri. Contribuţii la 
ideea unui protocronism românesc, 1977, flatante pentru 
națiunea română, de mare ecou în epocă, preluate în mod 
interesat de oficialități, apreciate şi respinse cu aceeaşi 
pasiune, în lungi și interminabile conflicte ideologice de 
intelectualitatea română, se sprijină, printre altele, pe 
marea autoritate a textului eminesciani. Un campion al 
acestor turniruri este împătimitul eminescolog, Theodor 
Codreanu, intelectual rafinat, nonconformist, asemeni 
personajului din propriul roman, Marele zid, redutabil 
polemist, orgolios disimulat, atlet al adevărului şi al iluziei, 
cavaler „fără teamă şi reproş” refugiat în cetatea din mijloc 
de podgorii de la Huși, un declarat și neclintit adept al lui 
Edgar Papu și al teoriilor sale. De altfel, un fel pre- 
protocronism, fără, deocamdată, indicarea şi conceptu- 
alizarea termenului, caracterizează contribuţiile sale la 
dezbaterile privind „anticipările” eminesciene, încă din 
anul debutului său publicistic, 1969. În acest an, făcând 
parte, credem, din preparativele pentru publicarea, peste 
cincisprezece ani, a primului său volum despre poetul 
nostru, Eminescu - dialectica stilului, se coagulează idei 
precum cele exprimate în articolul de mai largă cuprin- 
dere din revista băcăuană „Ateneu”, Viziune cosmologică 
și viziune stilistică. În ceea ce-l priveşte pe Eminescu, în 
antiteză cu abia apăruta carte a Ioanei Em. Petrescu, 
Eminescu, Modele cosmologice şi viziune poetică, Th. 
Codreanu susține curajos că acesta depăşeşte atât 
modelul platonician cât și cel kantian, „ridicându-se până 
la forța vizionară a lui Einstein”, fiind unicul poet 
modern care a intuit conceptul din fizica nucleară al 
„simetriei universului”. Prin însemnarea sa despre 
„abstragerea” de la torsul „ghemului absolut şi simultan” 


CDI e NI RI E 2 E NI SI 
1 Vezi Oana Tinca, Mihai Eminescu și bătăliile 
“Transilvania”, Sibiu, nr. 7, iul. 2014, p. 48-51. 


protocroniste, 

poetul român ajunge la „spaţiul curb simultan” 
einsteinian, idee reluată aproape obsesiv în următoarele 
volume ale profesorului huşean. Acum, „ghemul” trimite 
la constanta numită de Einstein interval. Fizicianul 
german şi poetul român se propun astfel lumii ca doi 
vizionari, posesori a unor „limbaje primordiale”, unul, al 
„limbajului matematic”, altul, al „limbajului stilistic”. Dar, 
surpriză, poetul nostru se lansează mai presus de 
Einstein, până la promotorul fizicii teoretice, Ernest 
Hirschlaff Hutten, ba, şi mai sus, până la creatorul 
mecanicii cuantice, Werner Karl Heisenberg (ambii citați 
după traduceri româneşti de ultimă oră), prin prețuirea, 
„aproape în termenii”, acestora, a matematicii ca „limbă 
universală”!. 

Multe din aceste idei vor fi dezvoltate de Th. Codreanu 
în cartea sa din 1984, Eminescu - dialectica stilului. 
Urmând momentului hotărâtor, 1976, când începe, sub 
patronajul de prestigiu al academicianului Octav Onicescu 
şi prin eforturile cercetătoarei Magdalena Vatamaniuc- 
Lungu, publicarea în „Manuscriptum” a celor paisprezece 
caiete de manuscrise eminesciene cuprinzând însemnări 
de matematică, astronomie, fizică, chimie, biologie... 
continuată în revistă în anii următori, culminând cu 
editarea sub îngrijirea aceleiași cercetătoare a celebrului 
volum Fragmentarium din 1981, piatră de hotar în istoria 
raporturilor poetului nostru cu ştiinţele, prin apelul direct 
şi nemijlocit la text, cartea modestului profesor de la Huşi, 
urcat intempestiv în „autobuzul supraaglomerat al emines- 
cologiei”, deschide o nouă perspectivă, scoțând subiectul 
din zona publicisticii superficiale şi de conjunctură și 
aducând în dezbatere, alături de redutabili oameni de 
ştiinţă, precum Solomon Marcus, personalităţi de notorie- 
tate ale criticii literare românești, Adrian Marino, Al. Piru, 
Edgar Papu, loana Em. Petrescu, Eugen Todoran, Dan C. 
Mihăilescu, Cristian Livescu, Mihai Cimpoi..., alături de ei, 
publicişti de întâia mână, ca Al. Dobrescu sau loan Holban. 
Comentariile acestora pun în evidență meritele, multe, 


1 Th. Codreanu, Viziune cosmologică şi viziune stilistică, „Ateneu”, 
Bacău, nr. 1, mart. 1969, p. 4, 

incontestabile, şi principalele, nu puţine, defecte ale cărții, 
farmecul!” şi „riscurile” ei: pendularea între exerciții de 
admiraţie faţă de exegeţi ca G. Munteanu sau Edgar Papu şi 
somaţii „înspăimântătoare” la adresa „înguştilor fideli” 
călinescieni, între textul eminescian concret și „refracţia” 
lui exegetică, între „tonul înalt academic” şi ieșirile 
„disonante”, între notație măsurată şi hiperbolă, între 
claritate şi „nebulos”, între „observaţii pătrunzătoare” şi 
„efuziuni excentrice sau inocente”, Aprecierile antitetice, 
care sunt până la urmă, fără supărare, ale întregii 
eminescologii de acest profil tematic, continuă prin înşi- 
rarea, uneori derutantă, de contradicții detectate în textul 
coarenian: carte densă, „lucrată”, şi construcție „arbitrară”, 
„cultură excepţională” şi „diletantism', „idei fundamen- 
tale”, „profunde”, şi sofism, cunoaștere „totalizantă” şi 
deopotrivă fragmentară, „provizorie', „ipotetică”, lectură 
directă şi intermediată, „similitudini incontestabile” şi 
„analogizări sumare sau forţate”, „observații de fineţe” și 
referințe „gratuite”, „ostentative”, „strictă asimilare” a 
textelor şi „extremism protocronic”, disociere între artă şi 
ştiinţă şi „suprapunere programatică de sfere”... Sunt 
argumente pro şi contra ce trebuie să intre în atenția 
noastră şi analizate cu toată seriozitatea. Aceste aspecte, și 
nu e puţin lucru, adună şi preludează într-un fel mulțimea 
de tatonări, certitudini, îndoieli, acceptări şi respingeri din 
perioada următoare, privind relaţia dintre literatură şi 
ştiinţă în general, dintre Eminescu și ştiinţă în special, cu 
participanţi din ambele domenii, cercetători, profesori de 
liceu, universitari, academicieni, dar şi numeroşi fluieră- 
vânt de pe margine. Dificultăţile persistă. Apropierile și 
semnificaţiile propuse în Dialectica stilului, se întreba în 
1984 Alexandru Dobrescu, „îi aparţin într-adevăr lui 
Eminescu sau sunt opera criticului”? Sunt competențele 
„ştiinţifice” ale poetului nostru reale, reluăm şi noi 
întrebarea, sau ele țin de „complexele', „iluziile”, „mitolo- 
gemele” literaturii române? Are dreptate loana Em. 
Petrescu atunci când se îndoieşte că prefigurări ale unor 
idei actuale astăzi, dar perisabile odată cu noi, ar putea 
măsura „valoarea unei capodopere”, care va găsi mereu 
„căi de comunicare cu universul mental greu previzibil al 

urmașilor noştri”? Răspunsurile nu sunt tocmai lesne de 
dat. Oricum, „problema rămâne în continuare deschisă”, 
decide Dan C. Mihăilescu în finalul recenziei sale din 
„România literară”!. La această problemă complicată, ca 
toate problemele lumii („totul este problem” scria 
neliniştitul Eminescu), şi la soluţiile încercate în anii din 
urmă, printre care şi cele avansate de neobositul cărturar pas 
de la Huşi, ne propunem să revenim în capitolul următor al e 


cărţii noastre. 

a a ocult | 
1 Dan C. Mihăilescu, Eminescu şi fervoarea asociativă, „România 
literară”, nr, 24, 14 iunie 1984, | 

XI. Homer, Eminescu 
şi performanţele lor ştiinţifice 


„Tot aşa-i dacă se comandă 
mașinistului să facă icoane, 
şi zugravului să facă mașine.” 
Mihai Eminescu 


„Pe urmă, firește, și nimica mișcă.” 
I. L. Caragiale 


O parte însemnată a eminescologiei de dată mai recen- 
tă pare atinsă de ceea ce am putea numi, cu o sintagmă a 
lui Jean Jacques, „sindromul Nostradamus”. Fenomenul este 
explicat de cercetătorul francez, specialist în stereochimie 
moleculară, filosof al ştiinţei de ocazie, într-o carte din 
1990, prin impacienţa și neliniştea noastră în fața viito- 
rului, de asemenea, prin pasiunea căutării lucrului 
nerelevat încă, toate vechi de când lumea, reflectate de 
bogăţia de sinonime şi de nuanţe ale limbajului cotidian 
care cuprinde cuvinte precum a profeți, a prevedea, a pre- 
zice, a prevesti, a anticipa, a proiecta, a planifica, a progra- 
ma... În ceea ce priveşte disponibilitățile predictive ale 
textului literar, ele ţin, s-a mai spus, nu atât de intenția 
autorului, cât de dorința noastră irepresibilă de a construi 
punți între acesta şi epoca în care trăim - o carte celebră a 
polonezului Jan Kot s-a numit inspirat Shakespeare, 
contemporanul nostru. Dorinţa este legitimă, cât timp 
rămânem în limite rezonabile. Nu forțează fireştile bariere 
de spaţiu și timp, obligându-l din exces de iubire pe scriitor 
la o înstrăinare de sine și de ai săi. Nu facem, adică, din el 
doar o clonă a noastră, colportând cu o „străină gură” 
propriile noastre idei şi obsesii. Termeni înrudiţi semantic 
precum cei de mai sus sunt de găsit cu asupra de măsură şi 
în intervenţiile mai mult sau mai puţin critice cu privire la 
Mihai Eminescu, ca definitorii pentru ipostaza „savantă” a 


1 Jean Jacques, Hazardul sau știința descoperirilor neprevăzute, 
Bucureşti, Nemira, 1993, p. 19. 

acestuia. N-au lipsit din definirea personalităţii sale califi- 
cative precum „poeta vates”, „vizionarism”, „profetism”, 
printre primii la noi care o face fiind Dobrogeanu Gherea 


încă din 1886: „ca toți marii artişti, Eminescu a fost profet 
prin arta lui”1. Din acest punct de vedere, demersul 
eminescologic prezintă similitudini cu dantologia, mai ales 
din epoca ei de vârf, de exaltare patriotică, a risorgimento- 
ului italian, despre care am vorbit într-un capitol anterior. 
Dar, dacă ne gândim bine, fenomenul urcă, dincolo de 
Dante, până la punctul de închegare a literaturii europene 
din care s-au desfăcut, cum s-a demonstrat convingător, și 
ramuri ale ştiinţelor exacte, acestea păstrând însă 
puternice legături cu rădăcinile lor poetice. 

Modelul incontestabil al acestor relații „parentale” 
dintre poezie și știință îl reprezintă încă din antichitate 


N N 
1 Vezi, între mulți alţii, Eugen Todoran, Eminescu - poeta vates, în 
“Transilvania”, nr. 1, ian., 1984, p. 30-32. Acelaşi autor revine asupra 
acestei titularizări, justificată de numeroasele „intuiţii” eminesciene 
ale unor concepții ştiinţifice moderne printre care neapărat teoria 
relativității (Cosmologia poetică a lui Eminescu. „Transilvania” 1984, 
nr. 6, iun,, 1984, p. 11-13). Din bibliografia voluminoasă referitoare 
le profetismul ştiinţific şi literar menţionăm, în afară de cele, 
numeroase, dedicate lui Nostradamus, „poet sau profet” (Y. 
Bellanger), o serie de studii cum este cel privind încadrarea 
fenomenului în romantism, când apar, printre altele, condiţii 
favorabile „meditaţiei cosmice” de nuanţă anticipativă (Paul 
Bénichou, Le Temps des prophètes, Doctrines de l'âge romantique, 
Paris, Collection Bibliothèque des Idées, Gallimard, 1977). Un număr 
special pe tema Littérature et prophéties, scoate revista ”Babel. 
Littératures plurielles”, nr. 4, Toulon, 1999, din care reținem în 
special articolul semnat de Jacques Halbronn, specialist în astrologie 
şi „nostradamică”, Le texte prophétique. Discours de la méthode, cu 
această propunere judicioasă, la care subscriem, de fermă despărțire 
a apelor, din final: „Prophétie et littérature ? Deux processus 
antagonistes, même lorsque le prophétisme se veut littéraire et que 
la littérature s'amuse à prophétiser. Le prophétisme ne trouve sa 
véritable intensité que lorsque le lecteur prend le texte au sérieux et 
l'utilise comme un système de décodage du réel. En revanche, le 
lecteur de roman recherchera avant tout une résonance en lui- 
même, par rapport à son monde intérieur, quand bien même serait-il 
apparemment en prise avec des personnages ayant existe. L'un nous 
fait citoyen de l'univers, l'autre nous place au cour de notre 
microcosme,” 

„divinul” Homer, prețuit, împreună cu întreg romantismul, 
de poetul român, celebrat de acesta în versuri şi, 
deopotrivă, în pagini de publicistică. Cerem îngăduința să 
ne oprim asupra acestui aspect, nu ca o vană paradă de 
erudiție, ci în speranţa că el ne va fi de ajutor în abordarea 
temei Eminescu, om de ştiinţă, pe care vrem să o dezvoltăm 
în continuare. Nutrix spirituali a grecilor antici (Heraclit 
retorul), autoritate supremă în toate domeniile vieții lor 
intelectuale, heros htistes totodată al întregii literaturi 
europene (Ernst Robert Curtius), Homer prilejuiește și 
primele manifestări, ca să spunem așa, de protocronism, 
cel puţin la nivelul continentului nostru, prin strădania 
concertată, insistentă, de durată, a interpreţilor săi 
alegorişti. Din perspectiva apologeţilor secolelor al VI-lea 
şi al V-lea ale antichității clasice, physica n-are taine pentru 
autorul Iliadei şi Odiseii care prefigurează prin ele, sub 
haina deasă a mitului, mari adevăruri ştiinţifice, revelate 
abia peste secole de gânditorii fizicişti precum Thales din 
Milet, Anaximandru, Xenofan din Colofon, Heraclit din 
Efes, Empedocles, Anaxagora... Urmând sugestiile neopla- 
tonicianului academic atenian din secolul al V-lea d. Chr., 
Olimpiodor cel tânăr, profesorul de elenistică de la 
Institutul catolic din Toulouse, Felix Buffiere,îşi structura 
incitanta sa carte din 1956 dedicată miturilor homerice pe 
cele trei direcţii de dezvoltare ale exegezei acestora, fizică, 
morală şi teologică, din care prima era fără îndoială, 
esenţială: „Mai întâi fizica: pentru primii alegorişti, 
contemporani cu fizicienii presocratici, miturile lui Homer 
cuprind noţiuni ştiinţifice. Zeii epopeii nu sunt altceva 
decât elementele universului, însufleţite și personificate. 
Homer cunoştea marile legi care cârmuiau universul 
material, în care aerul și eterul, focul, apa şi pământul se 
aflau încleştate fie în conflicte gigantice, fie unite într-o 


1 În mss. 2254, 4v, se întrevede chiar intenţia lui Eminescu de a-l 
traduce pe Homer (în 6 luni putea fi gata cântul I al Iliadei), pentru 
care simte nevoia să consulte un Lexicon zu Homer (Mihai Eminescu, 
Fragmentarium. Ediţie după manuscrise, cu variante, note, addenda 
și indici de Magdalena D. Vatamaniuc. București, Editura Științifică și 
Enciclopedică, 1981, p. 264). 

minunată armonie. Ordinea elementelor, naşterea şi 

ciclurile cosmice, dramele care aveau loc în stele, în 

planete sau în regiunea meteorilor, toate aceste au fost 

expuse în Biblia homerică, într-un mod mai mult sau mai 

puţin obscur, dar întotdeauna fără greş'!. Fenomenul, 

întins pe aproape un mileniu, e activ şi în timpul lui Platon 

şi Aristotel şi se prelungeşte, uneori în forme exacerbate, 
în epoca elenistică (Cornutus, Teologia greacă), în zorii 
erei creştine, sec. î. d. Chr. (Heraclit retorul, Alegorii 
homerice), în începutul antichităţii târzii, sec III d. Chr. 
(Porphirius, Chestiuni homerice; Peştera nimfelor) şi, mai 
departe, până în primul ev mediu bizantin, secolul V d. Chr. 
(Olimpiodor cel tânăr, Viața lui Platon, sau Proclus 
Lycaeus, Comentarii la Platon). Istoria interpretării alego- 
rice nu e lipsită nici de aspecte comice. Se ştie că primul 
care deschide violent focul asupra primilor poeţi greci 
divinizaţi de urmași este încă din secolul al VI-lea î. Chr., 
Xenofan din Colofon, mai ales din considerente morale 
(zeii lui Homer și Hesiod au defecte şi comportament 
scandalos, fiind vinovaţi de sperjur, hoţie, adulter). Or, în 
calitate de fizician, în cartea sa versificată Despre natură, 
acesta aşează la originea lumii două elemente, pământul şi 
apa, inspirându-se, zic vigilenţii comentatori homerici, 
dintr-un discurs al lui Menelaos din Iliada. lată, se amuză 
Buffiere, ce revanșă picantă: primul adversar declarat al lui 
Homer surprins că şi-a aşezat bazele concepției sale fizice 
pe un teren rășluit de la inamic!2 Nu va scăpa aşadar 
filosoful nostru, împreună cu Thales (apa ca principiu 
primordial al vieţii) ori Empedocles (doctrina celor patru 
elemente, „rădăcini ale lucrurilor”), de acuzaţia de plagiat, 
năravul şi repudierea lui fiind mult mai vechi decât ale 
epocii noastre, 

Tot exegezei homerice îi datorăm şi primele reacţiile la 
acest protocronism avant la lettre în cadrul „ofensivei 
filosofilor” inaugurată, cum am văzut, de Xenofan şi 
continuată prin „procesele colosale”, s-a spus exagerat, 


1 Félix Buffière, Miturile lui Homer și gândirea greacă, Bucureşti, 
Univers, 1987, p. 2, | 
2 Idem, op. cit., p. 76. 

intentate lui Homer de Heraclit din Efes şi de Platon. 
Acesta din urmă, în Republica, X, protestează împotriva 
maniei de a face din Homer o enciclopedie universală: 
„sunt unii care spun că acești autori (poeţii tragici și 
Homer, strămoșul lor) cunoșteau toate tehnicile, că ştiau 
totul despre lume”, inclusiv despre medicină, dar și despre 
conducerea oștilor în război, administrarea cetăților, 
educaţie (v. 598-599, c. d. e.). Ținta marelui fondator al 
Academiei ateniene pare să fi fost sofiştii contemporani, cei 
care, între altele, aruncau pe piață un ameţitor Ulise 
polymechanos: plugar, pilot, dulgher, constructor de nave, 
vânător, ghicitor, bucătar, medic, muzicant, orator, 
astrolog, pugilist, luptător, ghicitor, discobol, arcaș... 
Platon, citat printre primii „detractori' ai „poetului 
naţional!” al Eladei, rămâne în demersul său demitizant în 
limite moderate, el fiind în secret un admirator al marelui 
aed, cum se străvede printre rânduri în dialogurile sale. 
Epicureicii, îi divulgă moralistul de la începutul erei 
noastre, beoțianul Plutarh, erau mai severi în respingerea 
„divagaţiilor homerice”, a poeziei în genere, în numele 
matematicilor. Același Plutarh citează un pasaj din cartea 
(pierdută) Despre poeți a prietenului și discipolului lui 
Epicur, Metrodoros Lampsakenos, cu o respingere cate- 
gorică a cultului excesiv pentru autorul Iliadei: „Nu te sfii 
să recunoşti că habar n-ai în ce tabără lupta Hector; că nu 
cunoşti primele versuri ale lui Homer, că nu le ştii nici pe 
cele din mijloc”. lată în avans şi „frigiditatea estetică” 
reproşată negativiştilor sacrilegi de la „Dilema” (Răzvan 
Rădulescu: „poezia lui Mihai Eminescu mă lasă rece"). 
Nimic nou sub soare. Nici riposta violentă a „apărătorilor” 
poetului nostru care cereau, doamne fereşte, dincolo de 
intervenţia divină, o „judecată pe pământ” (Leonida Lari), 
„plutoane de execuţie” (I. T. Lazăr), „bice pe spinare” (N. M. 
Tomoniu) pentru duşmanii naţiunii, candizii elevi ai lui 
Manolescu, nu e tocmai nouă. Să ne amintim de legendele 
(nevalidate) privind pedeapsa aplicată în diverse variante 
de cetăţile grecești retorului Zoil din Amphipolis, ars de 
viu, răstignit, aruncat de pe stânci sau lapidat, pentru 
îndrăzneala de fi compus „exerciţiile” sale de tip oratoric 
materializate în nouă cărţi împotriva lui Homer. Aşadar, să 

spunem că „bătălia în jurul lui Homer” din vechime le va 
anticipa pe cele care, în firea lucrurilor, în diverse literaturi 
se vor da în jurul marilor scriitori; printre ele, forțând 
puţin nota de dragul asociaţiilor, putem înscrie şi „războiul 
civil” provocat de momentul „Dilema, 1998". 

În epocile următoare apar sporadic reacţii la maniera 
de lucru a alegoriştilor, unele datorate, ca să dăm doar 
câteva exemple, filosofului stoic latin Seneca de la începu- 
tul erei creştine, care observa ironic că reprezentanții 
diverselor doctrine filosofice forțează textul homeric 
pentru a încăpea în el propriile lor opinii (Epistolae ad 
Lucilium) şi, sărind peste secole, scriitorului renascentist 
francez François Rabelais, cel ce se întreba dacă lui Homer, 
„paragon de tous les philologes”, i-ar fi trecut vreodată 
prin cap ideile cu care l-au cadorisit exegeţii săi, de la 
Plutarh la Poliziano. Merită să zăbovim puţin asupra 
autorului lui Gargantua, din Prologul căruia am citat, autor 
al unei suculente parodii „astrologice”, Pantagrueline 
prognostication, adevărat bestseller al secolului XVI, având 
ca obiect mania profeţiilor răspândite, datorată tiparului, 
printr-o bogată literatură de colportaj din epoca sa. 
Rabelais inaugurează astfel, după părerea cercetătoarei 
canadiene Christine Arsenault, specialistă în Renaştere 
franceză, un gen literar aparte, al profeției umoristicel. 
Dincolo de aceste rezerve, moda interpretărilor alegorice 
persistă, aplicate cu predilecție, se înțelege, la opera lui 
Homer. Tot în Renaștere, în Italia de astă dată, într-un 
Discurs asupra artelor liberale, 1492-93, umanistul 
Antonio Urceo (Codro) vine cu o lungă înşiruire de 


1 Christine Arsenault, La pronostication joyeuse de Jean Molinet à 
François Rabelais: typologie et évolution d'un genre littéraire. Quebec, 
Mémoire, Rimouski, 2011. Vezi de asemenea, pentru interesul 
crescând din zilele noastre față de opul rabelaisian, V.-L. Saulnier, 
François Rabelais, patron des pronostiqueurs. Une pronostication 
retrouvée, Extrait de "Bibliothèques d'Humanisme et Renaissance”, 
tom 16, Genève, 1954, pp. 124-138; Jelle Koopmans, La tradition des 
pronostications, în Éditer et traduire Rabelais à travers les âges, 
Amsterdam et Atlanta, Rodopi, 1997; Nicolas Le Cadet, Les rééditions 
de la Pantagrueline Prognostication et le tissage énonciatif chez 
Rabelais, în "Etudes rabelaisiennes”, tom XLVI, Droz, Genève, 2008. 

discipline în care ne poate iniția autorul Iliadei, „ab 
Homero Rhetoricam, ab Homero Medicinam, ab Homero 
Astrologiam, ab Homero Fabulas, ab Homero Historias, ab 
Homero mores, ab Homero Philosophorum dogmata, ab 
Homero Artem militarem, ab Homero coquinariam, ab 
Homero Architecturam, ab Homero regendarum urbium 
modum percipies, et in summa quicquid boni quicquid 
honesti animus hominis discendi cupidus optare potest, in 
Homero facile poteris invenire...”1. Urceo e aici în linia 
contemporanului său Angelo Poliziano, autor al lucrării 
Oratio in Expositione Homeri, 1485, care vedea în marele 
înaintaş un înţelept şi un profet („Homero vate"), deschi- 
zător de drumuri în filosofie: „Quid dicam de philosophia, 
in qua nulla est ferme nobilior posterorum sententia aut 
opinio celebrata, cuius non in poeta Homero originem 
agnoscamus”2. Ceva mai târziu, în Iluminism, filosoful 
englez Anthony Collins, descoperea şi el în opera homerică 
o sinteză a cunoaşterii universale: „the epitome of all arts 
and sciences” (A Discourse of Freethinking, occasioned by 
the Rise and Growth of a Sect called Freethinkers). Din 
epoca modernă, un model de interpretare alegorică în sens 
creştin, ne oferă poetul și eseistul francez Paul Claudel, 
într-o prefață la un studiu despre Iliada cu referire la 
episodul în care regele Troiei îi cere lui Ahile trupul lui 
Hector: „lată-l pe Priam ieşind cu daruri din Cetatea 
incomprehensibilă. lese Tatăl Cetăţii incomprehensibile. 
lese Dumnezeu care vine să ceară iertare creaturilor sale. 
lese Tatăl care vine să-şi ceară înapoi Fiul”3. Degeaba 
protestase odinioară Rabelais față de încercarea fratelui 
călugăr Lubin, „cap de dovleac”, de a dovedi că atât Homer 
în Iliada cât şi Ovidiu în Metamorfoze au anticipat „duhul” 


O 
1 Urceo Codro, Sermo in laudem Liberalium 
Bisanzio all'Italia - Gli studi greci 
Alessandria, 2000, p. 155-56. 

2 Angelo Poliziano, Oratio in Expositione Homeri, Rome, Paola Megna, 
Edizioni di Storia e Letteratura, 2007, cap. 18, 1-3. 
3 Homère, L'lliade illustrée par la céramique grecque, dessins de 
Notor (V-te de Roton). Préface de Jean-Paul Alaux et préface de Paul 
Claudel, Bordeaux, Académie française, éditions Delmas, 1950, 


p. 24. 


artium, în N. G. Wilson, Da 
nell'Umanesimo italiano, 

Evangheliei neotestamentare. 
O familiarizare a noastră, prin trimitere nemijlocită la 


text, cu întreaga istorie a alegorismului homeric ne 
prilejuieşte masiva antologie (peste o mie de pagini) de 
scrieri din vechime, multe greu accesibile astăzi, traduse în 
franceză, privind fizica şi metafizica poetului grec, realizată 
recent de profesorul Hans van Kasteel de la Şcoala 
Internaţională de Umanităţi clasice (Schola Nova) din 
Brabantul belgian. Nici cariera de om de ştiinţă infailibil a 
lui Homer şi nici interpretările de tip alegoric ale operei 
sale nu s-au oprit, vedem aici, odată cu ieşirea din scenă a 
ultimilor neoplatonici, ci au continuat în al doilea mileniu 
prin eforturile unor eruditi creştini precum Mihail Psellos, 
un „Voltaire”, s-a spus, al orientului bizantin, Ioannes 
Tzetzes, poet şi  grammatikos constantinopolitan, 
Eustathius, arhiepiscop de Tessalonic, Matei, alias Manuel 
Gabalas, mitropolit de Ephes. Antologia, aşezată sub 
semnul neoplatonicului Porphirius, de la care împrumută 
şi titlul, Chestiuni homerice, continuă cu reprezentanți ai 
Renașterii, ai Iluminismului, şi se încheie cu puzderia de 
comentatori ezoterici (gnostici, hermetici, cabalişti, 
alchimiști), evident la inima autorului, de la Paracelsus şi 
Giovanni Pico della Mirandola până la contemporanul 
nostru, Emmanuel van der Linden d'Hooghvorst, scriitor, 
filosof şi alchimist belgian, cu cartea sa Le fil de Penelope, 
apărută la Paris în 19961. 

Dar în epoca modernă asistăm la o schimbare de 
paradigmă. Centrul de interes al operei homerice îl 
formează acum nu subtextul, ci textul însuşi. Nu ce 
ascunde el ne preocupă, dar ceea ce spune în mod direct. 
Nu misterioasa, cețoasa allegoria, ci mai explicita, clara 
analogia, prin care omul era pus în relație cu universul 


1 Hans van Kasteel, Questions homériques, Physique et métaphysique 
chez Homère, Beya, Grez-Doiceau, 2012. O perspectivă diacronică a 
receptării de tip alegoric a textului homeric, din Evul Mediu 
Timpuriu și până în secolul al XVIII-lea, avem, dincolo de titlul 
restrictiv, și în studiul lui José Ángel Garcia Landa, profesor specialist 
în naratologie de la Universitatea din Saragoza, Homer in the 
Renaissance: The Troy Stories, Brown University, 1988 (Web edition 
2004https://www.unizar.es/departamentos/filologia.../ troy.html) 

fizic înconjurător. Din această perspectivă, vestita „compa- 
rație homerică” devine importantă pentru cercetător nu 
pentru destinaţia ei strict literară, stilistică, ci pentru 
funcția epistemologică, de descoperire și revelare a 
substanţei şi mecanismelor lumii. Este acesta modul de 
abordare a „parabolei homerice” de către profesorul 

ermano-american Hermann Ferdinand Fränkel într-o 
carte din 19211, de asemenea, mai aproape de noi, premiza 
investigațiilor întreprinse de Charles Mugler, în lucrarea 
dedicată rădăcinilor homerice ale ştiinţei greceşti?. 
Aceasta se deschide de altfel, semnificativ, cu evocarea în 
Odiseea a unui fenomen natural, al inundaţiilor de primă- 
vară; plânsul nestăvilit al Penelopei la întâlnirea cu Ulise 
deghizat în cerşetor e un prilej pentru Homer să descrie, 
firesc, printr-o tulburătoare asociaţie, cauzele acestora: 
scurgerea apelor dezghețate de pe culmile munților prin 
acțiunea „vântului cald al primăverii . În același mod, mai 
târziu, Anaxagora ori Seneca vor explica fenomenul revăr- 
sărilor Nilului. Filolog cu o diplomă de licenţă în matema- 
tică, justificată de lucrări privind statutul acestei discipline 
în vremea lui Platon? sau de traduceri substanţiale din 
Arhimedet, autor de asemenea al unor dicționare istorice 
de terminologie greacă, din domeniul opticii şi al 
geometriei, Ch. Mogler urmărește în cartea sa din 1963 
destinul unor termeni specifici omului homeric, receptiv la 
senzorial, privind fenomene fizice (putere, viteză, rezis- 
tență), atmosferice, acustice, optice, chimice... Numai din 
domeniul strict al forțelor din natură,autorul acesteia 
enumeră treizeci de expresii verbale desemnând împin- 
gerea, ridicarea, lovirea, apucarea, mișcarea (xuwsiv, termen 
cu vizibile urme în limbile moderne) ş. a. m. d.5 Nu lipsesc 


O NN E 
1 H. F, Fränkel, Die homerischen Gleichnisse, 
& Ruprecht, 1921. 
2 Charles Mugler, 
l'homme et l'univers physique, Paris, 
3 Charles Mugler, Platon et la recherche mathématiqu 
Strasbourg-Zurich, Heitz, 1948. 
4 Archimède. Texte établi et traduit par Charles Mugler, vol. I-IV, 
Paris, Les Belles Lettres, 1970-1972. 
5 Vezi ampla şi minuțioasa prezen 


Göttingen, Vandenhoeck 


Les origines de la science grecque chez Homère: 


Klincksieck, 1963. 
e de son époque, 


tare a cărții la Claude Merker, 
253 


Scanned with OKEN Scanner 


surprinzătoare prefigurări ale raportului, revelat abia de 
fizica modernă, dintre energia cinetică a unui corp în 
mişcare şi masa și viteza acestuia, descifrate de Mogler în 
finalul capitolului XII al Iliadei (Hector forțând cu o piatră 
uriaşă întăriturile aheene), prilej pentru el de a afirma că 
grecii arhaici cunoşteau legile de dinamică a corpurilor 
solide, dar că, din păcate, expunerea explicită a acestora „a 
trebuit să aştepte momentul Galilei, Descartes, Leibnitz 
pentru a vedea lumina zilei”1. Grecii lui Homer au mai fost 
„frustraţi” de viitorime, remarcă autorul francez, şi la alte 
capitole ale fizicii printre care, pentru a mai da un 
exemplu, cel privind raportul vitezei luminii cu timpul și 
spaţiul pe care ea le străbate. lată un motiv de meditație 
pentru fizico-eminescologii noştri. 

Generos în ceea ce privește domeniul științelor teore- 
tice, Mogler este mai rezervat cu privire la abilitățile de 
mecanică aplicată ale eroilor homerici: „singura mașină pe 
care grecii au construit-o este aceea a Universului”. El îl 
scoate astfel din cărți pe Marele Şchiop, Hefaistos, meşter 
făurar iscusit, nu mai puţin redutabil inventator. O mare 
greşeală. Care urmează să fie corectată chiar de specialiștii 
în materie, pentru că, să reținem, subiectul este scos de 
sub jurisdicţia prea liberală a filologilor şi adus în custodia 
mai riguroasă a inginerilor, recrutaţi, marea majoritate, 
dintre compatrioţii de azi ai poetului grec. Urmând tradiția 
deschisă de fostul rector al Academiei din Atena, profe- 
sorul chimist Constantinos D. Zenghelis cu monumentala 
sa monografie de tinereţe, Știința naturii la Homer, 1891, 
sub egida Departamentului de Inginerie mecanică și 
Aeronautică al Universităţii din Patras, are locntre 27-30 
august 2006, la Olympia, colocviul internaţional Știința și 
tehnologia în epica homerică, cu numeroase comunicări 
(41 de titluri) şi cu o largă participare, 68 de referenți, 
nt O N N DN A N e N N RI NE a NINE 0 
profesor la Departamentul de matematici al universităţii din 
Besancon, Les origines de la science grecque chez Homere, în vol. Les 
mathématiques méditerranéennes; d'une rive & de l'autre, Coordonné 
par Evelyne Barbin et Jean-Louis Maltret, Ellipses, 2015, pp.71-86. În 
lipsa cărții lui Mugler, apelăm în expunerea noastă la informațiile 
generoase din această lucrare. 

1 Claude Merker, Les origines... cit, p. 3. 

cadre universitare, cercetători sau simplii particulari, 
fiecare, individual sau în echipă, încercând să pună în 
sarcina lui Homer, vorba lui Seneca, realizări ale propriei 
discipline. N-au lipsit în intenţia organizatorilor, profesori 
la numitul departament, notele polemice privind tendința 
generală de a atribui „admirabilele” cunoştinţe tehnice ale 
poetului antic „mai degrabă inspiraţiei poetice decât unei 
minţi științifice solide”i, ba chiar, când acestea erau 
evidente, pornirea „uneori inexplicabilă a anumitor cerce- 
tători de a submina realizările ştiinţifice şi/sau tehnologice 
ale grecilor antici”2. În acest context, evenimentul de la 
Olympia are caracterul evident al unei reparații de 
prestigiu și al unei repuneri în drepturi, cum subliniază un 
sol al minorității umaniștilor, profesorul E. Mikrogiannakis 
de la secţia de filosofie a Universităţii din Atena: „Homer 
atrage, înnobilează, fascinează, îmbogățește şi stimulează. 
Este o enciclopedie poetică mare şi, în mod inevitabil, un 
câmp de luptă pentru oamenii de știință. Recent, oamenii 
de ştiinţă cred că o lectură modernă a lui Homer va oferi 
informaţii aprofundate şi chiar îmbunătăţiri în domeniul 
tehnologiei. Cred că au dreptate”. 

Fără a urmări prezentarea exhausivă a acestor infor- 
mații tehnice furnizate de textul homeric, puse în evidență 
de participanții la colocviul olympian, le enumerăm doar 
pe cele ce ni se par mai interesante. Având în vedere 
specificul geografic a] Greciei antice, multe din ele se referă 
la domeniul maritim, cu date privind înalta tehnologie a 
construcțiilor navale stăpânită în principal de eroii din 
Odiseea, de asemenea, cunoştinţele lor avansate de hidro- 
dinamică, necesare deplasării pe mare (vezi instructajul 
făcut de Circe lui Ulise, pentru trecerea strâmtorilor dintre 
Scila şi Caribda)*; rămânând la domeniul acvatic, mai 


N Na 
1 $, A. Paipetis, Preface, în Science and Techno 


S. A. Paipetis editor, Springer, 2008, p. IX. 
2 T, P. Tassios, Mycenaen Technology, în Science and Technology.» cit, 


A 

3 E, Mikrogiannakis, Autagreton, op. cit. P. 35. 

4 Tema s-a bucurat de un tratament special, de la Victor Bérard, în 

anii interbelici, Les navigations d'Ulysse, 4 volume: 1. Ithaque et la 

Grèce des Acheens; II. Pénélope et les barons des âles; III. Calypso et la 

găsim referiri la abilităţile de valorificare a vortexului în 
industria casnică (vârtejurile apei de râu folosite de 
Nausica şi de slujitoarele ei pentru spălatul rufelor, în 
insula feacilor). Revenind pe pământul ferm, sunt semne 
că grecii homerici cunoşteau legile de viteză şi accelerație 
în mişcarea curbilinie (sfaturile date de Nestor, fiului său, 
Antilochus, pentru a câştiga cursa la jocurile organizate de 
Ahile în onoarea lui Patrocle). Ei utilizau de asemenea 
metoda telecomunicaţiilor” prin așa numitele phryctoriae, 
turnuri pe care erau aprinse focuri de semnalizare, 
anticipând astfel invenţia inginerilor greci Cleoxenes şi 
Democletus din secolul al II-lea î. Hr., dar şi teoria modernă 
a propagării radiaţiei electromagnetice. Să mai amintim 
performanţele homerice în domeniile ingineriei geologice 
şi geotehnice, ale geografiei, topografiei, astronomiei... In 
pofida credinței lui Platon, Homer este imbatabil în sfera 
anatomiei umane şi a medicinii. Cele 114 tipuri diferite de 
vătămări corporale descrise cu mult realism în Iliada şi 
Odiseea, transpuse plastic în scene de pe ceramici greceşti 
antice, sunt însoţite şi de prezentarea unor metode de 
tratament chirurgical ori medicamentos, prin mijlocirea 
plantelor lecuitoare mai uşor de identificat în textul 
homeric decât în tratatele de specialitate de astăzi. 

Dar marile realizări ale lui Homer ţin de domeniul 
tehnologiei. Găsim în Iliada cele mai vechi referinţe privind 
metodele și mijloacele de prelucrare a materiilor prime, 
bronzul, fierul, metalele prețioase, cu uluitoare anticipări 
de procedură modernă („Meseriaşii străvechi, susține un 
referent, erau la fel de ingenioşi în chestiuni legate de 
chimia solidă şi de metalurgie ca şi oamenii de ştiinţă de 
azi în domeniul materialelor industriale”). Un set de lucrări 
privind armele defensive descrise în epopeile homerice 


mer de l'Atlantide; IV. Nausicaa et le retour d'Ulysse, Paris, Armand 
Colin, 1927-29, şi până, mai recent, la Jean Cuisenier, Pratiques 
nautiques et cosmologie. l'Odyssée d'Homère revisitee, în „Ethnologie 
française”, 2001/4 (Vol. 31), Presses Universitaires de France, PP: 
725-739, cu această concluzie: „în prezent, textele homerice, în 
special Odiseea, ne spun atât de multe despre artele tradiționale de 
navigație care supraviețuiesc în continuare, tot aşa cum practica vie a 
acestor arte ne învață acum despre textele homerice”. 

pun în evidenţă utilizarea aliajului de cupru în construcția 
coifurilor ori a unor materiale diferite precum smalțul, 
aurul, staniul în decorarea scuturilor. Un exemplu ilustru 
în această privință îl constituie prestația amintitului 
reprezentant al zeităților proto-elene, Hefaistos, cu 
capodopera sa tehnologică, vestitul scut al lui Ahile, din 
cartea a XVIII-a a Iliadei. În exegezele de la colocviu 
e de mult mediatizatul artefact antic mai persistă 
ale vechilor interpretări alegorice, evidente 
nția lui D. Kalligeropoulos și S. 
ctiva cărora scutul „rezumă 
oca homerică”, reali- 
şi microcosmului, cu 


prilejuit 
ecouri 
bunăoară în interve 
Vasileiadou, din perspe 
întreaga cunoaștere umană din ep 
zând un model universal al macro- 
efecte profunde în percepția naturii şi a omului, 
individual şi social, de către generaţiile următoarei. Pe 
de altă parte, scutul face obiectul unor analize de text, ca 
să spunem aşa, literale, ca obiect în sine, el reprezentând 
şi un model al tehnicii aplicării straturilor succesive de 
metale diferite în vederea sporului de rezistenţă, O 
prefigurare a structurilor laminate din clasa materialelor 
compozite, utilizate în industria aerospațială actuală?. În 
cea ce priveşte metalurgia fierului, nu lipsesc trimiteri 
homerice la transformarea sa magică în oţel, prin 
tratament termic şi carbonizare, la efectul revoluționar 
a] acestui metal asupra dezvoltării rapide a omenirii în 
timpul primului mileniu î.e.n., dar, atenție, şi la catastrofa 
ecologică enormă pe care, prin el, aheii şi troienii 
deopotrivă 0 provoacă în mediul înconjurător. Un 
Homer, părinte fondator ale partidei ecologiştilor, O 
ipostază la care nu ne-am gândit până acum! 

Încheiem expozeul nostru cu un subiect de top, acela al 
iniţiativelor homerice în domeniul revoluţionar al 
automatizării. De altfel, termenul însuşi de automat 


ileiadou, Interpreting the 


S, Vasileiadou Vas 
Science and Technology... 


1 D, Kalligeropoulos, 
Shield of Achilles, în 


Representations on the 


cit., p. 443. 
2 S.A. Paipetis, V. Kostopoulos, Defensive Weapons in Homer, în op. cit., 
cit., p. 181. 

Epics & Homer, A Sensible 


3 G. Varoufakis, Iron in the Homeric 
Ecologist, op. cit, p. 103. 

(avrouara) este o invenţie homerică, fiind frecvent întâlnit 
în Iliada şi Odiseea pentru a denumi diferite mașşinării care, 
asemenea organismele vii, se mişcă folosind resurse ener- 
getice proprii. Aici, trebuie să recunoaștem, informațiile 
furnizate de poemele homerice sunt de-a dreptul specta- 
culoase. Acelaşi tandem la care ne-am mai referit, 
Kalligeropoulos-Vasileiadou, de la Departamentul de 
Automatică al Institutului de Educaţie Tehnologică din 
Pireu, semnează o interesantă lucrare privind automatele 
homerice şi implementarea lor în procesul de producţie 
micenian!. Dintre acestea, iată, porțile celeste comandate 
de la distanță de soţia lui Zeus: „Repede Hera dă bici 
telegarilor și, de la sine/Poarta cerească trosnind pe loc se 
deschise-nainte” (Iliada, V, 735-36). Imaginaţie?, se întrea- 
bă autorii. E posibil, dar rămân întipărite în mintea noastră 
o viziune tehnologică şi un termen adecvat care şi-au găsit 
rapid aplicabilitatea în viitor. Din aceeași categorie fac 
parte, în Odiseea, VI, 757-764, miraculoasele nave ale 
feacilor „fără cârmaci şi cârme”, echipate cu inteligență 
artificială, folosind pilotajul automat pentru a străbate 
„noianul mării, pe ceaţă şi pe negură”. Dar un lucru de şi 
mai mare minune este armurăria (Orionoua) lui Hefaistos 
din Iliada, XVIII, cu foalele ei adaptive, în funcție de dorința 
meşterului şi specificul lucrării, trepiedele cu roți 
autopropulsate, „ca la divanul zeiesc de la sine să poată să 
intre şi să se-ntoarcă-napoi”, şi, mai presus de toate, 
slujnicele de aur, „vii ca fecioarele aieve”, înzestrate ca şi 
acestea cu „minte și glas și tărie și-nvățătură la lucru 
deprins de la zâne”. În stihurile despre „fetele de aur” ale 
lui Hefaistos scriitorul biochimist Isaac Asimov, unul din 
marii maeștri ai genului science-fiction, descifrase mai 
demult actul de naștere al roboticii în istoria omenirii. Pe 
urmele sale, comentatorii greci de acum citesc în ele o 
provocare adresată de poetul antic inginerilor din perioa- 
dele următoare pentru a transforma maşinile sale hime- 
rice în știință și tehnologie aplicată. Se propune chiar un 
titlu cu totul insolit al acestei ştiinţe, cu trimitere la 


1 D, Kalligeropoulos and S. Vasileiadou, The Homeric Automata and 


| Their Implementation, op. cit., p. 77 şi urm. 

originile ei - automatopoietica („the science of Automato- 
poietics”). Atari demersuri se înscriu, privind lucrurile 
dintr-o perspectivă teoretică mai largă, într-un fel de 
anamnesis post-socratic al ştiinţei contemporane, semna- 
lat de Solomon Marcus în câteva pasaje ale cărții sale din 
2005, Întâlnirea extremelor, rezumate de tânăra universi- 
tară Simona Vasilache: „E ciudat, şi cartea lui Solomon 
Marcus o arată bine, cum domeniile cunoaşterii, din ce în 
ce mai perfecţionate, mai autonome tind, toate, spre 
sincretismul lor de la început, spre hazardul obscur care le 
ducea, firesc, din unul în altul. În secolul în care, pare-se, 
ştiinţa are mai multă imaginație decât arta, interpretarea 
poeziei printr-un program de computer păstrează, încă, 
„ocultismul" vechilor exerciţii de divinaţie”!. 

Venind acum mai la nord de fascinanta lume peninsu- 
lară, să observăm pentru început că, în afară de greci, 
majoritari la evenimentul amintit, întâlnim aici şi alți 
cercetători de pe trei continente. Dintre cei europeni, nu 
puţini, lipsesc în mod curios reprezentanţi a ţărilor ex- 
comuniste, între care şi România. Specialiştii noştri şi-ar 
fi găsit, credem, cu uşurinţă un loc la colocviu, mai ales 
că şi-au făcut mâna în investigarea textelor de „anticipa- 
ţie ştiinţifică” din creația lui Mihai Eminescu. Sunt lesne 
de găsit similitudini între problemele prezentate acolo şi 
cele avansate de exegeza actuală a poetului nostru. Sigur, 
în comparație cu confratele grec, acesta e cu prioritate 
activ în domeniul mai elevat al fizicii, ca să spunem aşa, 
filosofice”, şi deloc, după câte ne dăm seama, în acela 
mai terestru al tehnologiei, poetul fiind dezinteresat de 
instalaţii și mașinării contemporane sau viitoare. Nu 
ştim de unde a scos un nou poposit în eminescologie, 
energeticianul Ovidiu Țuţuianu, „obsesia pozitivă” a lui 
Eminescu „pentru mașini”, fiindcă „maşinile doamnei 
Lumi” dintr-un text manuscris (o prefață, bănuim, la un 
posibil volum de proză) pe care se bazează domnia-sa 
sunt doar o metaforă, lipsită de orice conotaţie științifică. 
Nici banala acţiune stomacală (indigestie) produsă de 


PE INI N a PA a ae 
1 Simona Vasilache, Între muze și Atena, „ 
2005. 

îngurgitarea unor elemente în stare genuină („carbon, 
azot, idrogen şi oxigen pur”) întâlnită într-un alt 
manuscris nu ţine de vreun presupus „laitmotiv tehni- 
cist”, ci e doar un termen de comparaţie (nu tocmai reu- 
şită) pentru inapetența la abstracţiuni a mentalului 
național colectivi. 

Aşadar, Eminescu și Homer. Asocierea ar părea forțată 
sau chiar gratuită, dar, iată, ne sar în ajutor eleniști români 
de prestigiu. Unul dintre ei, profesorul Gheorghe 
Ceauşescu, specialist, printre puţinii la noi, în clasicismul 
greco-latin, bun cunoscător totodată al poetului român, 
găseşte similitudini între maniera de lucru a alegoriștilor 
homerici şi exegeza eminesciană, în prefața la cartea citată 
a lui Buffiăre, cu referiri, ca să dăm câteva exemple, la 
„delta biblicilor sânte” heliadescă din Epigonii, interpretată 
de Dumitru Murăraşu în stilul comentariilor pitagoreicilor 
la Iliada, ori la teza cosmogonică a găurilor negre 
identificate de I. M. Ştefan în Luceafărul, precum altă dată 
Heraclit retorul îi atribuise lui Homer descoperirea 
sfericității pământului. Discuţiile despre doctrina militară 
eminesciană se întâlnesc cu cele ale comentatorilor antici 
privind strategia războiului la Homer. Afirmaţii privind 
transfigurarea artistică a unor teorii filosofice (preso- 
cratică, platonică, budistă) ori ştiinţifice (teoria 
einsteiniană a relativităţii) îi par şi ele profesorului 
bucureştean făcute „în spiritul exegezei alegorice antice”. 
Pentru Blaga, Luceafărul face figură de eon gnostic şi de 
arhanghel teocratic. Pentru Cezar Papacostea el este o 
transfigurare a filosofiei lui Platon?. 

Rămânând în preajma ilustrului poem eminescian, am 
adăuga la cele observate de regretatul elenist bucureştean 
că primul interpret alegorist al acestuia, cu asumarea 
explicită, la vedere, chiar insistentă, a metodei, este... 
Eminescu însuși. In celebra notă marginală la text (ms. 
2275B), poetul atrage atenţia supra transferului de la 
înțelesul literal al acestuia la cel alegoric, prin care hyper 


1 Ovidiu Țuţuianu, Eminescu și... ştiinţele exacte, în „Bogdania”, 
Focşani, an III, Nr. 8, ian.-feb. 2015. 
2 Gh. Ceauşescu, Prefaţă, în Félix Buffiere, op. cit., p. XVIII-XIX. 

ionul celest devine omul de geniu, nemuritor şi nefericit: 
„Mi s-a părul că soarta Luceafărului din poveste seamănă 
mult cu soarta geniului pe pământ și i-am dat acest înțeles 
alegoric” (s. n.). Planul în care se mișcă aici Eminescu este 
acela, preferat, al „viziunii” filosofice, chiar dacă nu una 
tocmai „organizată”, cum observa Constantin Noica. În 
răspăr cu „falsele interpretări” ale notiţei eminesciene, ea 
însăşi menită, credem, în intenția poetului, să preîntâm- 
pine căderea în reducționism fiziologic şi sentimental 
(cum s-a şi întâmplat, de altfel), filosoful de la Păltiniş, 
tentând zonele mai rarefiate ale ontologicului, ne oferă el 
însuşi o mai sistematică interpretare de tip alegoric a 
poemului în succintul capitol despre acesta din Senti- 
mentul românesc al ființei, 1978. Cuplul Hyperion - 
Cătălina reprezintă aici curate, dar atât de suculente, 
abstracţiuni (Genaralul/Individualul, care se cheamă, se 
caută şi nu se găsesc), precum altă dată, pentru neopla- 
tonicieni, preocupaţi să-l reconcilieze pe patronul lor cu 
ireverenţiosul autor al Iliadei, adulterinii Afrodita şi Ares 
întrupau sentimente generice, opuse şi complementare, 
dragoste şi ură. Pe linia deschisă de Noica, se situează şi 
noile interpretări, tot alegorice până la urmă, dar firesc 
distanțate de tiparele „clasice”, ale doamnei Rodica Marian, 
o autoritate incontestabilă în materie de Luceafări. Pe 
urmele unei uriaşe bibliografii a poemului, cu exegeze 
înregistrate atent și analizate minuţios, unele integral sau 
parțial acceptate, cel mai adesea „reinterpretate', altele 
respinse politicos, numeroasele cărți, studii și articole ale 
poetei-filolog de la Cluj ne oferă modelul unei confruntări 
temerare, stăruitoare, cu noianul de „încifrări', „criptisme”, 
„obscurităţi”,  „ambiguități” „fracturi logice”, adesea 
insurmontabile, ale textului, dar și cu prejudecăţi, locuri 
comune, prohibiţii și deformări ale receptării mai vechi 
sau mai noi2. Cu aceleași prejudecăţi (ţinta e mai ales 


1 Rodica Marian, Alegorie şi sens global în Luceafărul. Specificul 

alegoriei în construcţia sensului din „Luceafărul“ eminescian, în „Studii 

eminescologice”, vol. 13, Cluj-Napoca, Clusium, 2011, pp. 41-54, 

2 Între acestea, „cruntele banalităţi romantice” (în termenii lui No 

privind antiteza cosmic-terestru, etern-efemer, om comun-geniu 

„educţia” călinesciană la „antiteza morală”) se luptă 
recent şi tânărul mason timişorean Radu Cernătescu, 
filosof al culturii, specializat la Viena în Ştiinţe Hermetice şi 
Arte ezoterice! 

În acest demers de descifrare a „tainelor” adânci ale 
poemului, e firesc ca doamna Marian să-şi caute şi aliați, 
printre care, într-o contribuţie recentă din Studii emines- 
cologice, se înscriu şi ieşenii Lucia Cifor şi George Popa?. 
Dar între hermeneutica rece, densă, la obiect, aplicată în 
deplină cunoştinţă de cauză textului eminescian, a 
doamnei Cifor, şi analiza „eseistică” (calificarea doamnei 
Marian), elevat-amatoristică, de angajament retoric 
afectiv, ades divagantă, oricum liberă de obligaţii metodo- 
logice, a domnului Popa, după părerea noastră, distanţa e 
mare. Alături de observaţii de acuitate şi finețe evidente 
privind creaţia eminesciană ale medicului eminescolog de 
la Iaşi, se strecoară şi idei cel puţin curioase, precum aceea 
a anticipării într-o poezie de delicată fulgurație sentimen- 
tală ca Lacul a motivului filosofic central din poemul 
Luceafărul („refacerea Unului primordial prin iubire”), 
cum citim într-un articol din revista on-line „Alternativa”, 
scris cu ocazia celor 125 de ani de la apariția acestuia. 
Oricât s-ar preleva autorul nostru de avantajul celui de al 


mmm 
neînțeles, atât de rezistente la asaltul noilor viziuni interpretative, 
cum o dovedesc aceste rânduri în stil plutonier-major milițienesc din 
Dicționarul General al Literaturii Române, vol. IIl, E/K, p. 52, privind 
finalul Luceafărului: „Creatorul nu acceptă modificarea sorții, şi în 
sprijinul acestei decizii vine și Cătălina, care urmează legile firii şi se 
consolează cu şăgalnicul Cătălin, „viclean copil de casă”. Morala 
poemului este anunţată explicit în final: destinul nu poate fi schimbat, 
geniul este nemuritor și fără noroc, el nu se poate amesteca în cercul 
strâmt al existenţei comune..." 

1 Radu Cernătescu, Antiparadisul lui Eminescu, laşi, Junimea, 2017, 
p. 9. 

2 Rodica Marian, Din nou despre „taina” Luceafărului. Criptisme, 
obscurități şi fractură logică în textul antum, în „Studii 
eminescologice”, 15, Cluj-Napoca, Clusium, 2013, pp. 36-60. Vezi aici 
trimiterile la studii de Lucia Cifor, Ipoteze pentru o nouă interpretare 
a poemului „Luceafărul” în „Studii eminescologice”, 6, Cluj-Napoca, 
Clusium, 2004, ori George Popa, Eminescu sau dincolo de absolut, laşi, 
Princeps, 2011. 

treilea ochi, al intuiţiei intelective, a vedea în versurile- 
incipit în fond banale ale poeziei („Lacul codrilor 
albastru /Nuferi galbeni îl încarcă”) „simbolica şi scenariul 
Creaţiei mitice” din cosmogonii indiene şi egiptene, unde 
apa este „elementul genezic” din care se ridică nufărul, 
„corola care dă naştere zeului primordial”, Re sau 


Brahman, ni se pare o enormitate. La fel şi interpretarea în 
3” a visului pământesc de iubire 


cheie „ranscendentală 
eminescian pe care o reproducem, pentru umorul ei 
dalul acestui scenariu al 


involuntar, in extenso: „Pe fun 

începutului, poetul își aşteaptă iubita pentru acea 
confundare cosmică eu-tu, care să devină lumină din 
lumină, Dumnezeu din Dumnezeu, restabilind în felul 


acesta unitatea dintâi. Urmând să lunece cu barca pe unde, 
poetul va scăpa din mână cârma şi lopeţile, metaforă a 
intrării în inefabil, în dezindividualizare și pierdere de sine 
în increatul pur. Dar iubita nu vine. Geniul - poetul - 
rămâne singur. De aici suferinţa, pentru că a fost ratat un 
moment cosmic, vindecarea sfâşierii primordiale”!. 
Momentul, credem noi, nu e cosmic ci curat psihologic, 
singurătatea şi suspinele nu ţin de vreo catastrofală 
„sfâşiere” de monadă platoniciană, ci de acel „farmec 
dureros” menit să potenţeze actul iubirii, în care prezența 
partenerei nici nu mai e necesară, cum bine a observat 
Tudor Arghezi în replica sa din Melancolie: „Şi acum c-o 
văd venind/Pe poteca solitară,/De departe, simt un 
jind/Şi-aș voi să mi se pară“ (s.n.). 

Dar pentru un atomist riguros precum Andrei 
Dorobanţu, lacul eminescian ţine de parapsihologie: 
persistă la Măgurele, unde a existat odinioară Școala de 
fete Oteteleșanu avându-l ca director pe loan Slavici şi ca 
profesor, susține d-sa, pe Eminescu, un „duh sfânt” care 
plutește tutelar peste Institutul de Fizică Atomică. In 
parcul institutului mai există şi azi lacul cu foişor pe mal, 


„unde Eminescu, se spune, a visat îndelung şi a scris poezia 


O OOOO O 
1 Gheorghe Popa. Luceafărul - la 125 de ani, www.alternativa 
i echilibrată şi 


online.ca/Tezesiantiteze0803.html (2014). Mult mai 
mai convingătoare e analiza poeziei Lacul în volumul Spațiul poetic 


eminescian, din 1982. 

LacuP'!. Un inconvenient ar fi că poezia în cauză a fost 
scrisă şi publicată în 1876, înainte de stabilirea autorului ei 
la Bucureşti, când l-ar fi putut însoţi pe Slavici la moşia 
oteteleşenilor. Pe de altă parte el nu putea ajunge profesor, 
nici măcar ocazional, la şcoala de fete de la Măgurele 
înființată abia după moartea sa, în 1894, sub directoratul 
lui Slavici. 

Moda investirii unor nevinovate poezii eminesciene cu 
cele mai fantasmagorice atribute ştiinţifice face furori în 
ultima eminescologie. Din numărul mare de exemple vom 
alege o analiză recentă a poeziei Mortua est ! cu un uluitor 
melanj de revoluţionară mecanică cuantică şi ingrediente 
ale arhaicei mitologii traco-dace. Nici nu s-a uscat bine 
cerneala de pe certificatele CERN (2012) privind existenţa 
„particulei lui Dumnezeu', bosonul britanicului Peter 
Higgs, și iată că doamna profesor-filosof Olimpia Cotan- 
Prună ne anunţă triumfal că Eminescu îl întrevăzuse 
demult în persoana lui Zamolxe, „zânul dacilor”, şi-şi 
făcuse chiar publică descoperirea în paginile „Convor- 
birilor literare”: „În poezia Mortua est Mihai Eminescu 
descrie calea Bosonului-Zamolse, care după ce transmite 
Sămânţa - masa în raza de lumină Foton, lasă o Pecete, apoi 
se dezintegrează, dar nu dispare, că ce-a rămas se întoarce 
în Chaos: deci este o moarte fără ca Bosonul-Zamolse să 
moară: el renaşte mereu şi mereu din forţele Mamei Chaos 
care este Mama lui Dumnezeu şi a tot ce există... Bosonul 
Higgs e acea mare descoperire a fizicii cuantice, prin care 
se trece de la știința cuantică veche la cea nouă. Zamolxe e 
chip zămislitor - ca în Mortua est. El Trece de al lumilor 
hotar, într-o câmpie senină, numită de genialul nostru poet 
român Cerime cu peste 100 de ani înainte de evidenţierea 
Câmpului Higgs. Eminescu precizează retoric că această 
particulă purtătoare a Sămânţei de lumină e Zeul - 
Demiurg. În sute de creaţii poetice Eminescu arată calităţile 
acestui Tată Demiurg, numit Boson în Fizica cuantică, ce 
zideşte existenţă - masa în atom cu ajutorul fotonului.” (s. 
a; text citat de pe răbdătorul internet: Din opera 


1 Valentin lacob, Interviu cu Andrei Dorobanţu, „Formula AS”, nr. 
1154, 2015. 

eminesciană: Zamolse văzut ca Boson al Universului cuantic, 
ianuarie, 2017; reproducerea noastră păstrează intactă 
terminologia şi sintaxa autoarei) 1. Oricum, suntem cu un 
pas înainte faţă de „interpretarea” de acum o sută de ani a 
lui Gherea: „Ea e moartă, în coşciug, « cu braţele albe pe 
piept puse cruce », « cu faţa galbenă », « cu ochii«închiși ». 
Lângă patul ei, cu buzele tremurând de emoțiune, cu 
lacrămi în ochi, poetul repetă încet: « mortua est »'2. E, de 
asemenea, un progres salutar de evaluare axiologică, şi în 
comparaţie cu aceea a lui Ibrăileanu bunăoară, care o 
socotea pe la 1901 o poezie marcată de „bolintianism” 
(inspirată din O fată tânără pe patul morţii), ratată în 
raport cu „eminescianismul” ulterior autentic, poziție pe 
care a rămas constant, căci în articolul Ediţiile poeziilor lui 
Eminescu, din „Viaţa Românească”, nr. 1, 1927, el credea că 
bucata e atât de slabă („absolut inferioară poeziei emines- 
ciene”), încât, la o ipotetică viitoare ediție de autor, 
Eminescu însuși ar fi renunțat la ea (nici Venere și Madonă 
şi Înger de pază n-ar fi avut o soartă mai bună) 3. Dar, ca să 
fim drepți, analiza doamnei eminescofil Cotan-Prună e sub 
nivelul celei a unui „detractor” precum Anghel 
Demetrescu, din ampla secvenţă a studiului Literatură și 
artă română, 1903, pe care, în consens cu d-l Al. Dobrescu, 
o preferăm. El se dovedește superior în intuiţii lui 
Ibrăileanu, socotind-o mult superioară poeziei lui 
Bolintineanu: „Însă, pe când Bolintineanu planează în 
regiunile de mijloc, Eminescu se avântă chiar de la 
început în regiuni nebănuite până la dânsul şi îşi îmbracă 


IP OC DIE CANIN ICI E PC A Ca 
1 Tema bosonului eminescian, de mare actulitate, migrează din 
pagina exegetică în operele literare contemporane, precum în 
această poezie internaută a juristului basarabean lurie Osoianu, 
intitulată Bosonul Eminescu şi datată 3 iulie 2012: ali bosonul 
Eminescu-i ultima din cărămizi/la măreaţă catedrală ce nu poți 
s-o mai ucizi/punctul ăsta ce se mișcă (unii zic - bosonul Higgs)/e 
şi timpul, e şi spaţiul, e şi totul şi... nimic!!!” 
2 Constantin Dobrogeanu-Gherea, Eminescu, 
Bucureşti, Minerva, 1976, p. 110 
3 Garabet Ibrăileanu, Opere, II, 
aici reproşuri în epocă privind „ 
(idem, p. 332-334). 


1887, în Studii critice, Il, 


Bucureşti, Minerva, 1977, p.314. De 
lipsa de respect” față de Eminescu 

durerea în imagini de o puternică originalitate... 
temerităţile stilului fac vizibilă adâncimea impresiilor 
poetului și neregularitatea frazei dă pe faţă tulburarea 
lui reală. Nişte metafore excesive fac să treacă pe 
dinaintea spiritului nostru nişte visuri pe care nici unul 
dintre români n-a avut până la dânsul... 1. 

Ca şi în cazul exegezei homerice de dată mai recentă de 
care ne-am ocupat în prima parte a acestui capitol, demer- 
sul hermeneutic de aplicație eminescologică părăseşte 
zonele alegorezei şi îşi concentrează atenţia asupra 
sensului literal, de suprafaţă, al textului, dar nu mai puțin 
bogat în resurse surprinzătoare. Aici intervine lectura din 
perspectiva științelor pozitive a textului eminescian. 
Luceafărul şi Hyperion, nu mai sunt, în această lectură, 
unul identic celuilalt conform tradiţiei, un arhanghel 
teocratic (Lucian Blaga), un sephirot cabalist (G. 
Călinescu), un androgin (Nichifor Crainic), un evadat din 
„rezervaţia de generaluri a demiurgului” (Constantin 
Noica), o emanaţie onirică a subconştientului Cătălinei 
(Marin Mincu), un alter-ego celest al lui Cătălin (Petru 
Mihai Gorcea), un soare grecesc altoit pe zburător 
românesc (Svetlana Papeologu-Matta), un Zamolxe 
absorbit de „subterana cosmică” (Mihai Cimpoi), o „în- 
carnare” misterioasă, precum cea a „Fiului lui Dumnezeu”, 
lisus Hristos (Felix Nicolau), o întruchipare de „natura 
naturans” în spirit spinozian (Leonida Maniu), o Caballa 
Lucis (Constantin Barbu), mai nou, un Hermes 
Trismegistus cu toiag înfrunzit (Radu Cernătescu), ori, din 
altă perspectivă, două „entități textuale” distincte indicând 
două „lumi” diferite (Rodica Marian), două figuri 
(„întruchipări”) ale divinului creştin cu infuzii gnostice, 
imanent generalizat unul, transcendent absent celălalt 
(Lucia Cifor), nu, ei sunt acum energie egală cu masa ori 
pătratul vitezei luminii din formula făcută public mult, 
mult mai târziu de Albert Einsteinz, ori unduitoare 


1 Anghel Demetrescu, Eminescu, în Al. Dobrescu, Detractorii lui 
Eminescu, laşi, Junimea, 2002, p. 302. 

2 În forma ei clasică vestita ecuaţie einsteiniană apare abia după al 
doilea război mondial în titlul unui articol dintr-o revistă-magazin 

emanaţie cuantică spaţio-temporală venind din Big-Bangul 
începutului și mergând spre o finală gaură neagră. Aceasta, 
dacă privim drumul luceafărului din perspectiva unei 
traiectorii rectilinii, mai corect, „ondolante” (în termino- 
logia poetului). Într-o viziune circulară („rotatorie”, zice 
poetul), el „vine din spaţiul cuantic și se întoarce în acel 
anti spaţiu în raport cu lumea noastră” (George Popa). 
Dacă nu cumva, din perspectiva unei bucle spaţio-tempo- 
rale, el o ia, înainte de Stargate al lui Roland Emmerich, pe 
scurtătură, printr-o „gaură de vierme” (Paul-Doru 
Bârsănescu). Din acest punct de vedere Eminescu știa, 
pare-se, mai mult decât Einstein, prietenul Max Planck, 
Niels Bohr, Werner Heisenberg ori Nathan Rose la un loc. 
Primul şi-a şi mărturisit de altfel cinstit într-o confesiune 
epistolară din 1951 neputința în faţa misterului cuantic: 
„toţi aceşti cincizeci de ani de rumegare nu m-au dus deloc 
mai aproape de răspunsul la întrebarea ce sunt cuantele 
de lumină”. Nici Bohr, veşnicul său antagonist în domeniu, 
nu părea mai edificat. Eminescu dezlegase demult 
misterul. Dar aici apare o dilemă pe care fizicienii noștri 
improvizaţi se prefac că n-o bagă în seamă: în funcție de 
acceptarea sau nu a „teoriei punctului de vedere” 
(Standpunktlehre, la Einstein), care postulează modificări 
temporale în funcţie de poziţia şi viteza observatorului, ori 
zborul lui Hyperion e doar o splendidă licenţă poetică şi 
atunci lucrurile sunt în regulă între acesta și Cătălina, ori el 
se desfăşoară cu adevărat conform exigenţelor impuse de 
teoria relativităţii, şi atunci, ca-n „paradoxul gemenilor” al 
lui Paul Langevin? cu care nu e de glumit, la întoarcere, 


N iai 
americană: E = mc?: the most urgent problem of our time, „Science 


illustrated”, vol. 1, nr. 1, April, 1946, pp. 16-17. 

1 Jeremy Bernstein, Albert Einstein şi barierele fizicii, Bucureşti, 
Humanitas, 2008, p. 67. 
2 Despre „paradoxe des jumeaux” (sau „paradoxe des horloges”), 
avansat de fizicianul filosof francez în 1911, vezi Michel Paty, Paul 
Langevin (1872-1946), la relativité et les quanta, "Bulletin de la 
Société Française de Physique”, nr 119, mai 1999: "L'expérience du 


“boulet de Jules-Verne-Langevin”, en particulier, qu'il imagina à 


l'occasion d'un congrès de philosophie à Bologne décrit minute par 


minute, pour ainsi dire, les évéments de la vie de deux jumeaux en 

călătorul nostru o va găsi pe fată, rămasă într-un sistem 
propriu de referinţă şi cu un ceas învârtindu-se mult mai 
rapid, fie femeie aşezată, cu bărbat și copii, fie de-a dreptul 
guralie bunicuţă pensionară. | 

Exagerările „fiziciste” nu-s altceva decât o violentare a 
strictei literarităţi textuale. Căci atât de mult dezbătutul 
zbor al luceafărului către Demiurg, una din cele mai 
frumoase pagini de poezie română, nu înseamnă cine știe 
ce descoperire de fizică teoretică, la concurenţă cu Einstein 
şi Plank, ci o splendidă reprezentare filosofico-literară a 
timpului şi a spaţiului, cronotopul lui Mihail Bahtin, ilustrat 
între altele de metafora drumului inițiatic străbătut de 
atâția eroi literari, de la Ulise până la Harap-Alb. În ceea ce 
ne priveşte, cele două strofe din poem nu ne provoacă 
frisoane relativiste, ci uimire şi admiraţie față de o 
excepţională utilizare stilistică a limbajului, a timpurilor 
verbale, aducând mişcarea în imediata noastră proximitate 
(„Porni luceafărul”) şi urmărind-o apoi în plina desfăşu- 
rare („Creşteau în cer a lui aripe”), până la limitele ei 
perceptibile („Şi căi de mii de ani treceau/În tot atâtea 
clipe”). Lipsa verbului în strofa următoare vine și ea, 
paradoxal, să potenţeze impresia de viteză luminică („Un 
cer de stele dedesubt,/Deasupra-i cer de stele -"). Să mai 
menționăm, la nivel sintactic, în prima strofă, sugestia 
creşterii mișcării prin trecerea de la propoziţia simplă, la 
una medie şi, în fine, la un larg evantai de atribute și 
complemente. De asemenea, în strofa următoare, ca să 
încheiem, sugestia de îndepărtare şi micșorare în spațiu în 
raport cu un potenţial privitor de pe pământ pare a fi dată 
și de o subtilă orchestrare fonetică, cu descreşterea 
frecvenței vocalei e în fiecare vers, cu 6, 4, 3 şi 2 recurențe. 
Este „fiinţa” de carne, nu mai puţin fascinantă, a textului, 
sub care, în straturi tot mai adânci, putem descifra cât de 


fonction des temps donnés par leurs horloges respectives, lorsque 
l'un d'eux voyage dans l'espace cosmique, l'autre étant resté à Terre. 
Le “réalisme” de la description, on ne peut plus précise (et 
parfaitement exacte du point de vue physique), révéla au monde à la 
fois le caractère naturel du temps selon la relativité et la rupture qu'il 


représentait avec les habitudes ancestrales de pensée.” 

multe dimensiuni și sensuri ideatice vrem, cu condiţia să 
nu-l contrazicem, să-l hipetrofiem ori chiar să-l carica- 
turizăm. Nu mai multe sensuri decât, oricât de permisiv ar 
fi el, poate suporta textul însuşi. „Oricât de docţi și de 
rafinaţi am fi voit să fim, nu putem face abstracție de 
semantismul conţinut în text, adică de sistemul de semne 
construit de Eminescu pentru a da naștere procesului de 
semnificație eminescian. Nu-i putem atribui orice sens, 
fără o demonstraţie plauzibilă pornind de la materialitatea 
operei”. 

Dar să dăm cezarului ce e al cezarului, enunțuri de felul 
celor anterioare sunt exprimate adesea în numele dezide- 
ratului, în esenţă justificat, de a-l scoate pe Eminescu din 
graniţe strict „disciplinare”, tradițional umanistice, și de a-l 
transporta în teritorii noi, „transdisciplinare”, cu liber 
acces, aici, al matematicienilor, al fizicienilor sau al politeh- 
niştilor. Departe de noi orice intenţie de a bagateliza bene- 
fica „intruziune” în eminescologie a oamenilor de ştiinţă, 
care vin cu grila lor specială de lectură, proaspătă, adesea 
insolită, conform cu munca și preocupările lor de bază 


1 Marin Mincu, Interviu, 1998, în Eminescu - mă topesc în flăcări. 
Dialoguri cu eminescologi în perspectiva mileniului III, realizate de 
Mihai Cimpoi, Chişinău-Bucureşti, Litera-David, 2000, p. 476. 
Propunerea criticului basarabean de a se „retopi” în Luceafărul 
tuspatru mituri fundamentale româneşti, Miorița, Meşterul Manole, 
Dacia şi Zburătorul, i se pare universitarului constănţean o glumă, 
dacă nu cumva un scenariu exegetic „abracadabrant': textul 
poemului ne revelă un singur mit „mitul visului erotic eminescian”, 
iar acest mit nu mai are nevoie de altele; el este „absolut 
autosuficient pe tot parcursul exprimării, astfel că obturează orice alt 
mit şi-l respinge structural. Ce să caute aici Meşterul Manole?”. Cea 
mai valabilă hermeneutică aplicabilă poemului, spune mai departe 
autorul celebrului Luceafăr comentat din 1978, este o „hermeneutică 
de text”, Orice deplasare a exegezei spre alte zone va fi exterioară 
textului. Suntem neapărat obligaţi să ținem seama de „indicii 
materiali” ai textului care ne propun o semioză „cuprinsă în propriu-i 
proiect estetic”. Fiindcă „textul e acela care propune hermeneutica, 
nu hermeneutica se propune unui text” (p. 479-480). Nu e greu să-l 
recunoaștem aici pe teoreticianul textualismului poetic, autor al unor 
cărți notorii precum Ion Barbu. Eseu despre textualizarea poetică, 
1981, Eseu despre textul poetic Il, 1986, Textualism şi autenticitate, 


1993, 

(vezi Solomon Marcus). Ea se sprijină pe o realitate 
incontestabilă, enorma curiozitate a poetului, neostoita sa 
dorinţă de orientare în cele mai diverse și dificile sectoare 
ale cunoaşterii umane. Fără a fi un monstrum eruditionis, 
rămânând în esenţă un poet foarte cultivat, „ca poet” (G. 
Călinescu), Eminescu spre marea noastră uimire, ştia 
multe. Precum înaintașul grec din vremuri imemoriale, în 
ceea ce priveşte ştiinţa el era cu un pas înaintea mai puțin 
dotaţilor săi colegi de generaţie, priviţi de altfel cu destulă 
suspiciune de un Titu Maiorescu, de exemplu: „Înlănţuirea 
logică a unui foarte întins şir de idei, şi aceasta este ştiinţa, 
este o treaptă mai târzie a dezvoltării intelectuale şi cere o 
tărie mai mare a gândirii abstracte decât se găseşte astăzi 
în majoritatea capetelor noastre" (Literatura română și 
străinătatea). Dacă în 1882, când scria aceste rânduri, 
mentorul junimist şi-ar fi luat răgazul să citească, dintre 
manuscrisele poetului său preferat, măcar Caietele 
fiziografice, poate că judecata sa ar fi fost mai nuanțată. 
Redescoperirea acestor caiete, ignorate cu rare excepții 
o bună bucată de vreme, stă la originea interesului, în anii 
imediat postbelici, al oamenilor noştri de ştiinţă față de 
Eminescu. Între ei, personalităţi de rang înalt, demne de 
toată încrederea, ale Academiei Române. După un debut cu 
stângul în eminescologie, la începutul anilor '40, prin 
contribuția” noului ei președinte, profesorul paleontolog 
Ion Th. Simionescu, care plasase geneza poeziei La steaua 
într-un moment de reverie, contemplarea cerului înstelat 
de către poet, alături de Creangă, din cerdacul bojdeucei 
din Țicău, venerabila instituţie se reabilitează, aducând în 
dezbatere, puţin timp după război, în anii de crâncen 
proletcultism stalinist patronat de proaspătul „poet 
naţional” şi academician Solomon Moscovici, alias 


eu Dl III Se i RI ENI e 
1 Aceste excepții nu depăşesc cifra trei: publicarea şi comentarea de 
către Dumitru Morăraşu a studiului Cultură şi ştiinţă („Buletinul 
Mihai Eminescu”, Cernăuţi, nr. 9, 1932), de asemenea, a traducerii 
din I. R. Mayer, de către Bogdan Duică („Mihai Eminescu”, nr. 12, 
1934), în fine, articolul lui Em. C. Grigoraș, Eminescu, sociolog 
matematic („Adevărul", nr. 13776, 15 nov. 1928). 

Alexandru Toma, de care nu scapă teafăr nici G. Călinescul, 
tocmai apoliticele manuscrisele științifice ale lui Mihai 
Eminescu. Nu știm, în lipsa unor informaţii detaliate 
privind desfășurarea şedinţei de la Secţia III, de ştiinţe 
tehnice, din 20 octombrie 1958, care va fi fost reacția 
membrilor respectivei secţii, eventual a unor reprezen- 
tanţi ai partidei umaniste, de vor fi fost şi ei invitați. Ce a 
spus, în eventualitatea că a fost de faţă, G. Călinescu, 
neîncrezător, cum se ştie, în vocaţia științifică a poetului? 
Oricum, evenimentul reprezintă o depășire a unor vechi și 
persistente complexe ale oamenilor noștri de ştiinţă, în 
special ale matematicienilor, în raport cu alte sectoare ale 
spiritualității umane, despre care a vorbit în discursul său 
de recepție la Academie din 29 mai 1914, Gheorghe 
Țiţeica: „Mă găsesc printre d-voastră ca reprezentantul 
unei ştiinţe pe care, cei mai mulți, o socotesc mohorâtă, 
pentru care lumea are o deosebită groază, față de care 
chiar respectul unora nu e lipsit de un fior care ține pe om 
la depărtare; in scurt, reprezint o ştiinţa puţin simpatică: 
matematica”2.lată, acum, peste mai multe decenii, cum 
Eminescu devine un prilej de ieșire din sentimentul 
frustrant de „singurătate” al „realiştilor”, de „sfidare” chiar 
a graniţelor dintre discipline. Întâlnirea şi colaborarea lor 
va fi proclamată din nou, peste alte decenii, în aula acele- 
iaşi instituţii, de Solomon Marcus, unul din veritabilii 
eminescologi ai zilelor noastre, cu ocazia sesiunii omagiale 
dedicată împlinirii vârstei de 90 de ani: „Cred mai mult 
în numitorul comun al diverselor discipline din Acade- 
mie, decât în ceea ce le desparte. Îmi pare rău că 
deocamdată nu reușesc să conving şi să atrag mai mulți 
membri ai Academiei la acest mod de a vedea”. 

Revenind la evenimentul din 1958, important este 
faptul că impactul manuscriselor ştiinţifice eminesciene, 
i r a —— 

1 Vezi G. Călinescu, Eminescu, poet al poporului (comunicare la 
şedinţa comemorativă de la Academia Română), în „Adevărul , nr. 
17.500, 25 iun., 1949, p. 2: idem, Contradicţiile erei burgheze oglindite 
în ideologia lui Eminescu, „Viaţa românească”, nr, 4-5, apr.-mal 1964. 

2 Solomon Marcus, Mărturisirea din 1914 a lui Gheorghe Tițeica, în 
vol. Singurătatea matematicianului, Bucureşti, Ed. Academiei, 2008, 

cele mai multe note de curs ori traduceri, transcrieri, 
conspecte, ale unor conferinţe, dicţionare sau lucrări 
aparținând unor prestigioşi oameni de ştiinţă contempo- 
rani citiți cu aviditate, unii audiaţi direct de poet, 
depăşeşte cadrul strict academic ajungând la publicul 
larg prin articolele publicate în presa literară şi de 
cultură a vremii („Luceafărul”, „Ramuri”, „Tribuna”) de 
iniţiatorul şi coordonatorul echipei de documentarişti de 
la Academie, inginerul Aurel Avramescu, specialist în 
ştiinţa şi tehnologia informaţiei, în acelaşi timp, mare 
pasionat de muzică şi de artele plasticei. Lui i se alătură, 
tot în presa scrisă, de la Galaţi profesorul inginer de 
mecanica fluidelor, Anghel Vasilescu, component, după 
propria-i mărturisire, al aceleiaşi echipe academice de la 
finele anilor '502, iar de la Constanţa şeful Catedrei de 
Fizică a Institutului Pedagogic de aici, Lucius Săveanu?. 
Începe astfel o lungă istorie a receptării acestor manus- 
crise, iniţial sub protecție academică, în care distingem trei 
etape mai importante. Momentul 1958 marchează scoa- 
terea subiectului de sub incidența amatorist-pompieristică 
a interpretărilor din epoca interbelică și preluarea lui de 
către specialişti, deocamdată, din domeniul ştiinţelor 
exacte, precum cei mai sus citați. Le datorăm acestora 
trimiteri precise la texte din manuscrise, analizate 
minuţios, sistematic, la obiect. Cu indicarea pe cât posibil a 
surselor lor livreşti (operaţie extrem de dificilă, în care 
încap şi eşecuri). A doua etapă, hotărâtoare,începe peste 
două decenii, în 1976, când are loc, sub patronajul de 

1 Aurel Avramescu, Preocupări ştiinţifice în „Caietele fiziografice", 
„Luceafărul”, București, nr. 12, 6 iunie 1964, De acelaşi autor: Viziune 
eminesciană şi ipoteze ştiinţifice în cosmogonie, „Ramuri”, Craiova. nr. 
1, aug. 1964, p. 16, Viziune şi cosmogonie, Cluj-Napoca, „Tribuna”, nr. 
53, 15 ian. 1975, p. 1;16, Priorităţi în cercetarea caietelor fiziografice, 
„Manuscriptum”, nr. 4, 1978, p. 179-180, Gândirea eminesciană și 
oa ce ştiinţifice în cosmogonie , „Manuscriptum”, nr. 1, 1980, p. 
2 V, Anghel Vasilescu, Eminescu și științele exacte, „Iaşul literar”, nr. 6, 
iun. 1964, pp. 64-73. 

3 Lucius Săveanu, „Caietele fiziografice” ale lui Eminescu, „Tomis, 
1969, nr. 8, aug., 1969, p. 10; 18. 

prestigiu al academicianului Octav Onicescu, cel ce-l 
aşează fără ezitare pe poetul nostru în rând cu Leonardo şi 
Goethe!, şi prin eforturile cercetătoarei matematician 
Magdalena Vatamaniuc-Lungu, publicarea în revista 
„Manuscriptum” a celor paisprezece caiete eminesciene 
cuprinzând însemnări de matematică, astronomie, fizică, 
chimie, geologie, biologie, botanică, zoologie...2, demers 
continuat în anii următori şi culminând cu editarea, sub 
îngrijirea aceleiași cercetătoare, a celebrului volum 
Fragmentarium din 1981, piatră de hotar în istoria 
receptării raporturilor poetului nostru cu ştiinţele exacte. 
Importanţa lui se reflectă în numărul mare de recenzii de 
întâmpinare din care se degajă două atitudini ce vor 
reverbera în anii următori, una, de acceptare necondițio- 
nată a fiecărui rând din Eminescu, indiferent de „erori' și 
„greşeli”, câteva semnalate chiar de doamna Vatamaniuc, 
atitudine întâlnită, de exemplu, la un autor din anturajul 
lui Eugen Barbu, combatant în „mafia protocronistă”, 
Constantin Sorescu, pentru care poetul, asemeni mitologi- 
cului rege frigian Midas, transformă orice atinge în aur’, 
alta, mai temperată, ilustrată bunăoară de Şerban 
Cioculescu. Mai puţin inflamată este şi recenzia lui 
Alexandru Melian, cel care atrage atenţia asupra unor 
exagerări ce vor deveni, din păcate, endemice în exegeza 
eminesciană, în primul rând tendinţa de a atribui neapărat 
ştiinţei reflecții generale cu apel retoric la reprezentări 


1 Octav Onicescu, Componente ştiinţifice ale gândirii eminesciene, 
„Manuscriptum”, nr. 4, 1976, p. 61-62. 

2 V, articolul de prezentare în acelaşi număr al revistei, p. 62-66, 
„Avem clipa, avem raza...” O viziune asupra fizicii. Într-o implicit- 
decentă polemică cu G. Călinescu, autoarea susține că interesul lui 
Eminescu faţă de ştiinţă, depăşeşte „o simplă curiozitate”; el „era 
la curent cu marile probleme care preocupau lumea ştiinţifică 
contemporană lui”, iar însemnările din Caiete dovedesc că, fără a fi 
„un inovator în domeniul ştiinţelor” el „înţelegea perfect ideile 
generale din domeniile pe care le-a abordat, că avea o viziune de 
ansamblu asupra lor”, 


3 Constantin Sorescu, Jurnalul regelui Midas, „Săptămâna” , nr. 567, 
16 oct. 1981, p. 3. 
4 Şerban Cioculescu, Eminesciana. „România literară”, 1982, nr. 6, 4 


febr., p. 7; nr.7, 11 febr. p. 7. 

matematice sau fizice: „Or, adesea, elementul matematic şi 
fizic au valoarea unor termeni analogici de referință sau 
valoarea de metafore în exprimarea unei cugetări vizând 
sociologia, filosofia sau existenţialul”. A doua exagerare a 
interpretării textelor științifice din Fragmentarium, şi 
aceasta cu bătaie lungă în eminescologie, este „vizibila 
intenţie de a tălmăci în registrul gândirii noastre ceea ce 
aparţine registrului eminescian din secolul trecut”, 
Destulă vâlvă va produce și apariţia volumului XIV din 
seria de Opere, de la Editura Academiei, 1983, cu traduceri 
filosofice, istorice, ştiinţifice, având parte tot de o dublă 
primire critică, prima, în cunoscutul stil misticoid național- 
comunist, marca „Săptămâna”, avându-l ca herald acum pe 
Corneliu Vadim TudorZ, a doua, mai echilibrată, în 
recenziile publicate de același Şerban Cioculescu, alături 
de Al. Oprea, care semnează şi ampla prefața a cărții, Al. 
Piru, Const. Ciopraga, Z. Ornea... Acesta din urmă revine 
peste zece ani cu o cronică la volumul ce închide ediția 
„Perpessicius”, Opere, XV, Fragmentarium, 1993, un volum 
care, curios, e întâmpinat de o tăcere cvasitotală a criticii 
(al cărei rezervor pare să se fi epuizat cu ocazia cărții 
anterioare scoasă de Magdalena Vatamaniuc). Recenzia 
oarecum solitară a lui Z. Ornea, nu tocmai favorabilă, îşi 
însuşeşte „diagnosticul” cu totul discutabil al lui G. 
Călinescu aplicat însemnărilor fizico-matematice emines- 
ciene („0 bizarerie diletantistă”), dar ne avertizează corect 
asupra judecării de-a valma, fără indicarea surselor, a 
textelor de împrumut. În consecinţă, spune el, „comenta- 
tori înfierbântaţi au considerat că ele sunt texte originale şi 
au scris fugoase studii din care reieşea (folosindu-se şi ele 
de texte de matematică) pur și simplu că Eminescu a fost 
un precursor al lui Einstein”. O anumită prudenţă se cere şi 
în privinţa fructificării de către Eminescu în activitatea sa 
publicistică a informaţiilor din diverse domenii ale 


1 Alexandru Melian, Mihai Eminescu. „Fragmentarium', În „Limbă şi 
literatură”, vol. 2, 1982, p. 259. V. și, idem, Eminescu - univers deschis, 
Bucureşti, Eminescu, 1987. 

2 Corneliu Vadim Tudor, Eminescu - volumul XIV, „Săptămâna”, 1983, 
nr, 16, 22 apr, p. [1], 7 (D; nr. 17,29 apr, p. 3 (11). 

cunoașterii umane: „dar un articol de gazetar politic, chiar 
eminent nutrit în argumentație, nu atestă, niciunde, 
statutul de om de ştiinţă în ale sociologiei, dreptului sau 
economiei politice”!. 

Aceste îndemnuri la prudenţă vor fi nesocotite în etapa, 
după schema noastră, a treia, privind receptarea textelor 
de profil ştiinţific eminesciene, etapă ce debutează în anii 
'80 şi continuă într-un diapazon ridicat, adesea strident, în 
cei postdecembriști, bântuiţi de strigoiul protocronismului 
defunct. O revistă de „istorie culturală recentă” intitulată 
„Caiete de protocronism românesc” vine cu „arhive 
regăsite”, de reactualizare a lui Edgar Papu şi a curentului 
generat de el, şi cu revendicări a zeci de priorităţi tehnice 
şi ştiinţifice românești omise sau însuşite pe nedrept de 
alții. Din seria de exemple înşirate la rubrica Români 
celebri.. dar necunoscuţi încă, reproducem câteva, nece- 
sare, credem, pentru a înţelege contextul actual în care 
este abordată de unii prestaţia ştiinţifică eminesciană. 
Începutul șirului de nedreptăți îl face racheta interpla- 
netară în trepte inventată și trimisă în spațiu în 1555, cu 
mult înaintea celor de la Cape Kennedy şi de aripile 
„Delta”, de „performerul” austriac Conrad Rudolf Haas, 
şeful Depozitului de Artilerie de la Sibiu, conform unui 
manuscris descoperit şi publicat de nemţeanul Dimitrie- 
Doru 'Todericiu, devenit istoricul, literatul şi profesorul 
francez Pierre Carnac, căutat, precum într-un scenariu de 
film american, de agenţii CIA în legătură cu misteriosul 
document. „Căsuţa zburătoare” a aceluiaşi inventiv român 
austriac anticipă şi ea modulele spaţiale utilizate de 
cosmonauţii moderni. În continuare, pe lângă invenții și 
descoperiri ştiinţifice incontestabile ale unor remarcabili 
oameni de ştiinţă români (Dragomir  Hurmuzescu, 
Augustin Maior, Traian Vuia, Ştefan Procopiu, Henri 
Coandă... ), sunt enumerate alte priorități româneşti scoase 
direct din paginile romanelor ştiințifico-fantastic: tot din 
domeniul transportului, unde românii sunt fără egal, 
„centurile zburătoare” („rachetonaute”) ale lui Justin 

1 Z. Ornea, La încheierea ediției Emin 
literară”, nr. 8, 1-8 mart. 1994, p. 9, 


escu, Bucureşti, „România 

Capră, invenţie anticipată, e adevărat, de profeţii Ilie şi 
Ezechiel, dar subtilizată în varianta ei modernă de 
americani, motorul cu apă al mecanicului craiovean Mihai 
Ruşețel, motorul care nu consumă nimic (decât gravitație) 
al lăcătușului mecanic Ion Scripcaru din Uzunul giurgiu- 
vean, pantofii magnetici antistress ce pot asigura o 
longevitate de peste 100 de ani ai bănățeanului loan 
Davidoni (invenţie furată în parte egală de chinezi şi 
americani), cărora li se adaugă radioactivitatea artificială 
descoperită de Ştefania Mărăcineanu şi însușită fără 
regrete de Marie Curie, dublă laureată a premiului Nobil, 
„pila nemuritoare” (variantă românească de perpetuum 
mobile) din 1950 şi încă în funcție a academicianului 
Nicolaie Vasilescu-Karpen, jinduită şi ea de francezi. lată 
că autorii unor astfel de „realizări”, spune Gheorghe 
Stratan în amuzanta sa carte Țara bazaconiilor - False 
valori în știința românească (Ed. Logos, 1993), nu sunt 
doar pensionari cu idei fanteziste ori redactori inculți sau 
neglijenţi, ci şi oameni importanţi în „ierarhia academică, 
profesională sau politică”, specialişti cu „sonore titluri 
ştiinţifice”. Lista „bazaconiilor” prezentate de universitarul 
clujean debutează cu „recordul” profesorului lon Mânzatu, 
viitorul milionar de top şi candidat la preşedinţie, care 
susținuse la simpozionul Fizica și societatea din 1986, de la 
Măgurele, că este autorul unui aparat „de construcție 
proprie” care, introdus în priză, produce de trei ori mai 
mult curent decât consumă de la rețea, şi cu declarația 
aceluiași profesor, din „Știință şi Tehnică”, 1981, că a 
descoperit „apa biologică”, o „realitate ştiinţifică” a sec. XX 
care autentifică „apa vie” din basmul popular românesc, şi 
se încheie cu un capitol, capodoperă a artei polemice, 
dedicat Ortofizicii din 1985 a lui Mihai Drăgănescu, preşe- 
dinte al Academiei, cu pretenţia acestuia că a elaborat o 
altă fizică, cea „adevărată” conform etimologiei cuvântului, 
devansând nu doar fizica clasică ci și „ştiinţe de vârf”, cum 
cele relativistă sau cuantică. Am adăuga la aceasta că 
autorul Ortofizicii va recurge ulterior, în vederea susţinerii 
schelăriei cum șubrede a demonstraţiei sale, la argumentul 
imbatabil Mihai Eminescu. Astfel, în capitolul dedicat 
poetului în cartea sa Informaţia materiei din 1990, autorul 

indică la tot pasul „tulburătoare concordanţe cu orto- 
fizica”: „faimoasa” expresie „substanța imaterială din uni- 
vers” din Fragmentarium e „informateria” în viziunea 
Ortofizicii (p. 175-76); În Sărmanul Dionis „Eminescu 
înaintează într-un mod ortofizic înspre profunzimile 
lumii”, „atomele de spaţiu și timp” de aici prefigurând 
teorii cuantice din secolul XX, „dar mai curând natura 
discretă a spaţiului și manifestarea cuantică a timpului în 
Ortofizica” (p.177); „tu-ul” din Rugăciunea unui dac e şi el 
„ortosensul” d-lui Drăgănescu (p. 179), ş. a. m. d. 

În comparaţie cu alte cuceriri protocronice, anticipațiile 
ştiinţifice eminesciene pot să apară drept insignifiante. 
Totuşi admiratorii poetului nostru nu disperă. Punerea 
manuscriselor sale la îndemâna marelui public, dincolo de 
efectul necesar, benefic, al unui exercițiu de autocunoaș- 
tere şi autoevaluare națională, prezintă și inconveniente. 
Din acest public se aleg şi interpreți ocazionali, unii deose- 
bit de insistenţi, care, ca şi-n perioada interbelică, ocupă 
scena cu improvizații amatoristice. Mulţi autori, în 
ignoranţa totală a istoriei artei şi a literaturii naționale şi 
universale, cu vagi cunoştinţe de estetică generală şi apli- 
cată, se prevalează în demersul lor doar de statutul destul 
de incert de intelectual. Or, caragializează d-na Ioana Both 
la apariția ediţiei anastatice a manuscriselor eminesciene, 
„intelectualul român, când e vorba de Eminescu, simte 
enorm, retorizează monstruos şi se înconjoară mai lesne 
cu norii de tămâie ai adoraţiei, decât cu liniştea de biblio- 
tecă a studiului aplicat”1 Între aceştia se evidenţiază prin 
obstinaţie, infatuare (ascunsă sub haina străvezie a 
modestiei), teze și argumentații discutabile, retorică 
bombastic-gesticulantă profesorul de fizică de la Azuga, 
avansat ulterior la Predeal, loan Vasile Câmpan, autor al 
unui op de interpretare cabalistică precum Eminescu, 
magul călător, Editura Sigma, 2007, şi al unui amplu studiu 
fantezist Eminescu și fizica. Ştiinţele exacte - temei al 
gândirii şi operei lui Mihai Eminescu, publicat în „Dacia 
Magazin”, Deva, nr. 59, mai-iunie, 2009.  Aberaţii 
A AIP SA III ASE NE re 


1 loana Both, Manuscrisele eminesciene - între fantasmă culturală și 
272, 30 apr. 2009. 


obiect de studiu, „Dilema veche”, nr. 
277 


Scanned with OKEN Scanner 


„dacopate” de toată frumuseţea sunt scoase de profesorul 
prahovean din portofoliul oniricului doctor româno- 
american Napoleon Săvescu, spaima comunității noastre 
academice, între care aceea că Dacia este, la propriu, 
Edenul biblic (argument „ştiinţific”: Dumnezeu se plimba 
prin rai „în răcoarea zilei”, aşadar, „raiul beneficia de o 
climă temperată, undeva pe zona paralelelor 40-50”). 
Eminescu, în ipostaza sa de „gânditor mitic' itinerant, 
aflase demult acest incontestabil adevăr istoric ce suporta 
şi proba lingvistică (Vlahia vine de la Havila biblică, aşa 
cum România e anagrama sintagmei „om în rai”) în urma 
„contactului nemijlocit” pe la 16 ani, în munţii Ardealului, 
cu misterioşi extra sau intra-tereştri și, încălcând inter- 
dicţia acestora de a dezvălui „grozavele taine” încredințate, 
mai scăpase „frânturi” de informaţii în cuprinsul unor false 
poezii, de fapt documente cifrate de tip Secret Intelligence 
Service, precum Memento mori, postumă „cu versuri 
oarecum imperfecte tehnic, sincopate, precipitate, ca într- 
un proces-verbal de constatare autentic, întocmit parcă de 
un martor ocular”. De acest depozit de taine sublime, 
dăruit de „ipoteticele fiinţe” de origine deocamdată necla- 
ră, ţin şi numeroasele cunoştinţe de fizică teoretică aduna- 
te de poet din bibliografia romantică, dar şi de dincoace de 
granițele acesteia, ceea ce face din poet „un precursor şi un 
vizionar”. Un fizician de top. Aceasta, în pofida judecăților 
negative „criticabile” ale numitului Călinescu, avansate „de 
pe poziţia literatului necalificat ştiinţific”, spre deosebire 
de d-l Câmpan, la curent cu noile descoperiri, concepții şi 
abordări ale ştiinţei, ceea ce-i dă dreptul să „cotrobăie” 
(termenul de mare finețe stilistică îi aparţine) prin lada cu 
manuscrise eminesciene. Pe ele se bazează lecţiile de fizică 
predate de profesorul nostru, fără să aibă totuși întâietatea 
în implementarea acestui insolit experiment pedagogic. A 
făcut-o ceva mai devreme profesorul american de origine 
română Nicholas Andronesco, înainte de plecarea sa din 
țară: „În anii 1983-85, scrie d-sa, predând fizica la Colegiul 
Naţional „Mircea cel Bătrân” din Constanţa, am folosit 
Fragmentarium de Eminescu în paralel cu manualul de 
fizică cerut de programa de învățământ”. Demers prelungit 
în America spre marea uimire a studenţilor de acolo 

confruntaţi cu „profunda cunoaştere a fizicii de către 
Eminescu”. De aici, concluzia că acesta „putea fi profesorul 
de fizică predând după standardele actuale. Prin manualul 
său de fizică, a predat fizica în clasele mele. Considerând o 
practică de ultimă oră în Statele Unite ale Americii de a 
preda fizica de către doi profesori (Co-teachers), Eminescu 
a fost coprofesor cu mine”t. Un poet romantic român 
predând ştiinţele exacte într-o universitate americană de 
azi iată o veste de senzaţie pentru istoricii noştri literari în 
criză de idei. Dar profesorul Câmpan merge mai departe şi 
predă toată fizica din ciclul gimnazial şi din cel liceal pe 
baza manuscriselor eminesciene. „Atenţionez pe elevii mei, 
ne asigură d-sa, că temele abordate de Eminescu, reunite, 
recompun (chiar excedentar!) programa fizicii studiate azi 
de ei în şcoala românească, între clasele VI-XII”. Nici mai 
mult nici mai puţin decât 112 capitole și paragrafe, dacă le- 
am numărat bine, de la teoria atomistă până la forţele 
centripetă şi centrifugă. 

În principiu, n-avem nimic împotriva utilizării metodei 
raportăriiîn lecţiile de fizică, la textele ficționale sau 
nonficționale ale unor prestigioși scriitori. Ea poate 
conduce la stimularea interesului elevilor pentru marea 
literatură, limitat azi din păcate la Stăpânul inelelor, Harry 
Potter sau Jocurile foamei, şi la uşurarea înţelegerii de către 
ei a unor teorii ştiinţifice mai greu de digerat. Numai că, în 
cazul de față, şi profesorul şi învățăceii săi se află într-o 
gravă eroare. Textele la care fac trimitere aceste capitole şi 
paragrafe enumerate generos, reproducând în general 
indicele de materii de la finele volumului Fragmentarium 
din 1981, nu aparțin lui Eminescu, ci unor savanți 
contemporani precum Mayer, Clausius, Helmholtz, ori 
autorilor unor broșuri nemţeşti de popularizare precum 
Die Naturkrăfte in ihrer Wechselbeziehung, din 1869, a 
medicului şi fiziologului Adolf Fick, ori dicţionare ca 
Lexikon der Physik und Meteorologie in volkstiimlicher 
Darstellung, 1882, întocmit de fizicianul Eugen von 


o O O O O O oo 
1 Nicholas Andronesco, Fiziografia Eminescu. Predând fizica după 
Eminescu, „Alternativa', Anul VIII, Nr. 93, aug. 2011 - ediţie 


electronică. 
279 


Scanned with OKEN Scanner 


Lommel. În esenţă, zeci de pagini transpuse, lucru nu 
tocmai uşor, în frumoasa limbă românească și caligrafiate 
conştiincios de poet în caietele sale. Noul său exeget, şi nu 
este singurul care face asta, ocolind problema originalității 
lor, atribuie aceste texte poetului, prin folosirea unui 
limbaj ambiguu, cu derutante verbe dicendi: Eminescu 
admite, explică, deosebeşte, descrie, susține, crede, notează... 
Eminescu face, Eminescu drege. Redăm în acest sens un 
pasaj semnificativ: „Cunoaște şi inducția electromagnetică, 
descrie experimentul lui Joule, roata cu lopeţi, exemplifică 
numeric, căldura şi ca aport radiativ, transformarea 
căldurii în lucru ca în maşina cu abur. La curentul electric 
descrie efectele termic, chimic şi magnetic. În termodi- 
namică, scrie despre „teoria a doua a căldurii”, Clausius. 
Susţine prin calcule activitatea Soarelui şi viaţa astrului...”1 
(s. n.). În acest context, anticipările vizionare, câte sunt şi 
dacă sunt, aparțin de drept autorilor mai sus citați. Lucru 
firesc în activitatea ştiinţifică unde o idee nouă nu apare pe 
un teren viran ci valorifică eforturile a zeci de cercetători 
din generaţiile anterioare. Einstein, de care se face atâta 
caz în raport cu Eminescu, și-a declarat în repetate rânduri 
ascendenţii, recunoscând cu francheţe că teoria relativi- 
tăţii „nu este nicidecum un act revoluţionar, ci un program 
natural pe o linie care poate fi urmărită de-a lungul 
secolelor”2. Domnul Câmpan crede că prioritatea în desco- 
perirea acestei teorii aparține lui Eminescu. De aproape o 
sută de ani rânduri succesive de eminescologi improvizați, 
începând din 1921 cu poetul Leontin Iliescu, diplomatul 
George Anagnostache, profesorul Teodor Neş, doctorul 
loan Gligsman..., urcă pe umeri stânca sisifică a 
tandemului Eminescu-Einstein, fiecare cu credinţa că e 
primul care o face. Autorul Magului călător nu e nici el o 
excepție, anunțând cu emfază marea sa descoperire în 
materie de eminescologie: „Vă voi arăta acum o altă 
formulă din manuscris, dar numai dacă vă ţineţi bine firea 


1 loan Câmpan, Eminescu, Magul călător, „Dacia magazin”, nr. 73, 
ianuarie 2012. 

2 A. Einstein, Mein Weltbild, Frankfurt am Main/Berlin, 1969. Cf. 
Johanes Wickert, Albert Einstein, Bucureşti, Teora, 1998, p. 34. 

(atenţie, fizicieni!): v= m:c2, unde c este numită de el 
„repejunea finală”, adică viteza limită a propagării 
interacțiunii, ceea ce noi zicem că este viteza luminii. Nu 
mai contenesc cu semnele uimirii, pentru că sărmanul 
Einstein (sărmanul Einstein !) a produs celebra formulă E 
= me? abia în 1905. Ce să cred? Că Einstein l-a citit pe 
Eminescu. A se observa și coincidența asupra literei c (de 
la celeritate) la o distanță de 30 de ani în favoarea lui 
Eminescu. Cine mă contrazice?”. Păi, îl contrazicem chiar 
noi, căci formula există într-adevăr în Fragmentarium-ul 
eminescian, numai că, din păcate, ea ar fi trebuit să apară 
în corpusul traducerilor, pasajul unde ea e inclusă fiind 
transpunerea unor materiale germane. Germeni ai 
formulei buclucaşe le găsim și în traducerea din Mayer, cu 
transcrierea lexicală a lui mc2: „masa multiplicată cu 
repejunea finală ridicată la pătrat”!, şi chiar mai departe în 
timp, în suta a 18-a, când, aflăm din culegerea de confe- 
rinţe a lui Fick, tradusă și ea de Eminescu, o adevărată 
ceartă de cuvinte” privind măsurarea „cantităţii de 
mişcare” s-a iscat între cartezieni („măsura mişcării este 
simplu productul de masă şi repejune”) şi leibnizieni 
(această măsură „este productul din masă şi din pătratul 
repejunii”), ceartă în care „au avut cuvânt” aceştia din 
urmă2. Eminescu însuşi foloseşte jumătatea de ecuație, 
„pătratul repejunii” într-un text neştiinţific din epoca 
bucureşteană: „Precum o piatră aruncată din vârful unui 
munte cade în pătratul repejunii (s. n.) şi ajunge la o 
accelerare enormă, astfel popoarele tinere şi libere din 
munte coboară”3. 

În ceea ce privește, „prioritatea terminologică” pentru 
cuant „înaintea lui Max Planck”, teză la mare trecere acum, 
nu doar printre eminescologi de doi bani, ci şi printre cei 
serioşi, în hlamidă academică chiar, credem că ea se 
bazează pe o nevinovată confuzie de semantică lexicală. 


PIINE IN NN a 
1 Eminescu, Opere, XV, Traduceri filosofice, istorice, 
Academiei, 1983, p. 954. 

2 Idem, Opere, XV, Fragmentarium, 
Academiei, Muzeul Literaturii Române, 
3 M. Eminescu, mss 2255, în Fragmentarium, 


Bucureşti, Editura 


Addenda ediţiei, Bucureşti, Editura 
1993, p.1170. 
cit, p. 130. 

Cuanta lui Eminescu nu înseamnă nicidecum vreo 
„discretă” particulă subatomică, oricât ne-ar plăcea nouă 
să credem asta (poetul, precum mulţi alții din vremea lui, 
n-a gândit materia dincolo de atom), ci pur şi simplu, 
conform etimologiei cuvântului (lat. quantum; quantus), 
mărime, cantitate, câtime, cum bine se înţelege din 
manuscrisele sale. Termenul e preluat cu acest sens din 
textele germane, şi-l găsim sub forma adverbială în 
articolul lui Julius Robert Mayer din „Annalen der Chemie 
und Pharmacie”: „Ursken sind (quantitativ) unzerstârliche 
und (qualitativ) wandelbare Objecte”, în traducerea 
eminesciană: „cauzele sunt niște obiecte (cuantitativ) 
indestructibile şi (qualitativ) schimbăcioase . Sub forma sa 
substantivală el apare în alte traduceri, uneori ca 
alternativă sinonimică la „mărime”, cum se poate citi în 
mss. 2270, Principiul conservaţiunii muncii: „Cuantul 
(iniţial scris mărimea) unei lucrări se măsură aşadar..." 
(Fragmentarium, p. 400). Tot aici: „o cantitate oarecare de 
muncă electrică...” (p. 402). În mss. 2270, Teoria mecanică 
a căldurii, citim mai întâi: „să-i revie fiecărui molecul o 
cantitate medie de mişcare...”, dar câteva rânduri mai 
departe: „Întregul cuant al acestor trei spaţii de mișcare a 
moleculelor...” (p. 426). Cu privire la textele (de asemenea 
traduse) despre electricitate, de care se face atâta caz, în 
mss. 2270 găsim: „pe egale părţi de suprafață sunt egale 
cantităţi de electricitate” (p. 483), iar în mss. 2267: 
„Electricitate. Este acelaşi cuant de putere care c-o 
repejune incalculabilă se preface într-un cuant egal în 
cellalt loc, fără a avea necesitate de-un substrat material 
suficient și proporțional pentru a se comunica. Curios lucru 
” (p. 488). Poetul are tot dreptul să se mire, cum încă ne 
mai mirăm şi noi în faţa misterului nedezlegat al electri- 
cităţii, dar unde este aici constanta lui Planck ? N-avem 
decât să înlocuim, conform gândului traducătorului, 
termenul de cuant cu sinonimele sale mărime, cantitate, şi 
textul câştigă în limpezime și nu mai lasă loc pentru 
speculații abracadabrante. 

E curios cum aceste „licenţe” de interpretare sunt 
trecute cu vederea de un bun cunoscător al operei 
eminesciene, profesorul Th. Codreanu, în glosele sale din 

„Bucovina literară” pe marginea cărții Eminescu, magul 
călător. Domnia-sa, bucuros să regăsească în filele ei teza 
anticipaţiilor eminesciene la Einstein avansată încă de la 
prima sa contribuție eminescologică din 1984 (dar ce 
legătură poate fi, doamne dumnezeule, între cartea de 
solidă construcţie logică, Eminescu - Dialectica stilului şi 
halucinaţiile deslânate din Magul călător ?!) şi reluată 
consecvent, obsesiv am zice, cu o anume agresivitate chiar, 
în cărţi, articole și interviuri ulterioare, îl investește pe d-l 
Câmpan cu titlul de succesor, acesta, mai mult, depășindu-l 
prin corectarea unor prea circumspecte disocieri (cei doi 
„parteneri” la teoria relativităţii şi-au exprimat „viziona- 
rismul” în limbaje totuși diferite, fizico-matematic, învăța- 
tul german, poetic, afinul său român): „lată însă că 
perspicacele loan Câmpan mă contrazice, scoțând la iveală, 
din același mss. 2267, o formulă senzaţională (E = mcê, n. 
n.), dovadă că Eminescu nu a aprofundat în zadar limbajul 
fizico-matematic, după ce, în vremea şcolarităţii de la 
Cernăuţi ratase matematica din pricina profesorilor”! (s. 
n.). Concluzia: „formula este produsul miraculos al gândirii 
lui Eminescu!”. Bine, dar ce ne facem cu Einstein ? A furat-o 
de la Eminescu, zice d-l Câmpan, deschizând o adevărată 
cutie a Pandorei în media noastră avidă de scandal. Deşi la 
început Th. Codreanu pare să respingă atare enormitate, 
neexistând dovezi ale vreunei pătrunderi frauduloase la 
Academia română a fizicianului german, înainte de „anno 
mirabilis” (1905), mai apoi se răzgândește, admițând 
ipoteza cunoașterii de către acesta a operei eminesciene 
acolo, acasă la el, cu toată penuria de informaţii în acest 
sens: „Și totuși una (0 informaţie, n. n.) există: între 1902- 
1904, când încă Einstein « dibuia » lucrurile, Maurice 
Solovine, care locuise o vreme în România şi cunoscuse 
opera lui Eminescu, l-a sfătuit pe Einstein să ia în 
consideraţie şi vizionarismul unor poeţi ca Eminescu, să le 
citească scrierile. Cum Eminescu fusese tradus în germană 
încă de Mite Kremnitz, Einstein putea să-l citească pe 
român, la îndemnul lui Solovine”. Scenariul acesta, probă a 


E i 
E è . Yn 
1 Th. Codreanu, Eminescu între fizică și poezie, „Bucovina literara , nr. 


3-4, martie-aprilie 2016. 

talentului de romancier al propunătorului, porneşte de la 
existența unui personaj real, ieşeanul evreu Mauriciu 
Solovin (Maurice Solovine), student la Berna în anii 
respectivi, devenit bun prieten al tânărului fizician, ctitor 
împreună cu acesta şi Conrad Hubicht, în 1902, al unei 
curioase „Academii Olympia”, ulterior traducător al lui 
Einstein în franceză! şi editor al unui volum de scrisori ale 
acestuia2. Dar Th. Codreanu nu ne spune de unde a luat 
vestea-bombă privind îndrumarea lui Einstein către 
lectura scrierilor lui Eminescu, ceea ce ne face să credem 
că ea este doar produsul fanteziei sale literar-ştiinţifice. 
Chiar dacă fantezistă, teza proliferează, trecând vremelnica 
graniță pruteană, până la Chișinău, unde redactorul şef al 
revistei basarabene „Fizica şi tehnologiile moderne”, 
doctor în ştiinţe fizico-matematice, Ion Holban, o aduce la 
cunoştinţa participanților la al XXII-lea Colocviu interna- 
tional de fizică „Evrika! - Cygnus” din august 2016: 
„Pornind de la faptul că opera Poetului (prima carte i-a 
apărut în 1884) era bine cunoscută de liceanul Nicolae 
Iorga, de la Botoşani, ne-ar plăcea să credem că Einstein a 
cunoscut ideile filosofice ale lui Eminescu prin intermediul 
prietenului său din tinerețe, Moris (1) Solovin, originar din 
Botoşanii, cu care viitorul autor al teoriei relativității 
discuta multe aspecte filosofice ale fizicii și astronomiei'3. 
Am veni aici cu observaţia că Einstein nu s-a dat în vânt 


NI N A NI NOR a PR 
1 Albert Einstein, L'éther et la théorie de la relativité, Paris, Gauthier- 
Villars, 1921; idem, La Théorie de la relativité restreinte et 
généralisée, exposé élémentaire. La relativité et le problème de 
l'espace, Paris, Gauthier-Villars, 1923. 

2 Maurice Solovine (), Albert Einstein - Lettres à Maurice Solovine: 
reproduites en facsimilé et traduites en français avec une introduction 
et trois photographies. Paris, Gauthier-Villars, 1956. Ar trebui poate 
cercetate aceste scrisori sau lucrări privind perioada petrecută de 
tânărul Einstein la Berna, inaccesibile nouă. Le indicăm totuşi celor 
doritori să aprofundeze problema: Max Flückiger, Albert Einstein in 
Bern, Bern, 1974; Adolf W. Meichle, Albert Einsteins Berner Jahre 
1902-1909, Bern, 1992; Armin Hermann, Einstein. Der Weltweise und 
sein Jahrhundert, Munich, 1994. 

3 Ion Holban, Valorificarea tezaurului de cunoştinţe eminescian - O 
problemă a zilei (https://idsi.md,/files/Colocviu_Evrika-l-Holban- 
valorif-tezaur-de-cunost-emin-2016.pdf, p. 39). 

după poezie. Biografii savantului înregistrează chiar, pe 
lângă interesul său limitat la romancieri ca Tolstoi și 
Dostoievski, o idiosincrazie față de romantism, cum vedem 
în aceste rânduri provocate de lectura lui Novalis: 
„Romantismul (în filosofie ca şi în artă) mi se pare a fi o 
cale de ieşire nelegitimă, pentru a ajunge relativ uşor la o 
cuprindere mai adâncă a artei'!. Revenind la domnul 
Holban, menționăm puzderia de „studii” și articole 
dedicate de acesta protocronismelor ştiinţifice emines- 
ciene, cum ar fi, ca să dăm un exemplu devansarea prin- 
tr-un nevinovat vers din Mortua est! („O rază fugită din 
chaos lumesc”) a descoperirii, înaintea astrofizicienilor 
americani Penzias (1933) şi Wilson (1936), a razelor 
relicte, a undelor electromagnetice care „după aproximativ 
1 milion de ani de la Marea Explozie s-au desprins de 
substanță şi au început să ducă un mod de viață 
independent”. Taina începuturilor universului, tezaurizată 
de aceste raze buclucașe, a fost descifrată şi deconspirată 
de Eminescu în versuri: „Râul sfânt ne povesteşte cu-ale 
undelor lui gure/De-a izvorului său taină, despre vremi 
apuse, sure” (Egipetul) şi în proză: „Un roi de raze venind 
din cer a spus lăutarilor cum horesc îngerii când se 
sfințeşte un sfânt” (Făt-Frumos din lacrimă) 2. 

Cu noianul său de teorii fantasmagorice privind 
anticipaţiile ştiinţifice eminesciene, d-l Câmpan a devenit 
un fel de guru citat cu evlavie de discipoli cu aterizare 
forțată în eminescologie. Așa de exemplu fostul primar 
peremist al Clujului, Gheorghe Funar, autor al unei recente 
„biografii” despre un lisus de origine geto-dacă, îl foloseşte 
într-un interviu televizat ca sursă sigură pentru 
clarificarea scandaloasei „afaceri Einstein”: „Dintre cei care 
au trăit in ultimii 2.000 de ani pe planeta Pământ, după fiul 
Domnului se situează Mihai Eminescu ca genialitate. Ştiţi 


1 Carl Seelig, Albert Einstein. Eine dokumentarische Biographie, 
Ziirich-Stuttgart-Viena, 1954, p. 135. 
2 |, Holban, Umanizarea fenomenelor cosmice şi cosmosizarea (sic!) 
“omului în opera eminesciană - dovadă a conştiinţei cosmice a 
poporului român (https://idsi.md/.../Colocviu_Evrika-l-Holban- 
umaniz-fenomen-cosmice-eminescu-201..., p. 54) 

că Mihai Eminescu este cel mai mare fizician al lumii? In 
fizică, Eminescu s-a ocupat de Teoria relativităţii şi a scris 
primul pe planeta Pământ formula de calcul al vitezei 
luminii: V = M x C la pătrat. A apărut plagiatorul ăla, 
escrocul de Einstein, care zice că E = M x C la pătrat. Mi-a 
spus toate astea un profesor de fizică din Azuga, care a 
aflat și el de undeva ( să remarcăm precizia documentară 
!) de preocupările lui Eminescu din domeniul fizicii 1. Pe 
linia unor statornice preocupări de eminescologie, 
Dumitru Copilu-Copillin, autorul unui volum ajuns la a 
treia ediţie în 2015, Eminescu în circuitul universal, 
beneficiind de o prefaţă scrisă de academicianul Mihai 
Cimpoi, cu bune şi meritate aprecieri pentru partea strict 
bibliografică, dar şi cu o trecere elegantă peste aberațiile 
din lungul capitol introductiv, Predicţii adeverite, își 
extrage din acelaşi generos depozit de revelații divine 
informațiile privind „străfulgerarea” de tip inițiatic suferită 
de adolescentul Eminescu în 1867. Mergând pe „firul 
probatoriu” oferit de colegul său din Azuga, Copilu-Copillin 
susține şi el că „fenomenele cosmogonice abordate, după 
acest eveniment, în creația eminesciană, exprimate 
metaforic, se bazează pe cunoştinţe « integratoare » de 
fizică cuantică, astrofizică, cosmologie şi matematică, 
privind spaţiul şi timpul infinit - cunoștințe academice în 
domenii de prim rang ale ştiinţei - surprinzător de 
avansate pentru acea vreme..."2. Aceleiași confrerii onirice 
îi aparține d-na Olimpia Cotan-Prună, preocupată în 
ultimul timp de valenţele mitologice, istorice şi ştiinţifice 
ale poemului Luceafărul. Cităm dintr-un studiu publicat în 
„Basarabia literară” de la Chişinău: „Nu este nevoie să ne 
raportăm la nimeni când Eminescu a devansat ştiinţa 
cuantică, Teoria relativităţii, Universul tridimensional, 
Spaţialitatea temporală, Relaţia dintre curgere, mişcare şi 


1 www.bl.ro > Știri > Eveniment, 10 mar. 2016. V. şi G. Funar, 
Actualitatea genialului Mihai Eminescu, „Oglinda literară”, Focșani, nr. 
163, iul. 2015. Reluat din „Viaţa Basarabiei”, nr.1-2, 2014, p. 12-16, 

2 Dumitru Copilu-Copillin, Eminescu universalul (Eminescu în circuitul 
universal), Ediţia a III-a revăzută și adăugită, Târgovişte, Bibliotheca, 
2015, p. 50. 

transformare, lumea corzilor astrale, a superstringurilor. 
În manuscrisul 2267 analizat de I.V. Câmpan se înţelege de 
ce Mihai Eminescu scrie despre Forme şi culori care n-au 
chip şi nume, ca în formulele fizicii cuantice intuită de 
genialul poet român și recunoscută de savanții moderni'!. 
Poposită în aceeași echipă, Oana Opaiţ face şi ea în studiul 
dedicat Luceafărului cuvenita reverență, „geniul emines- 
cian simte, supraconştientizează faptul că dacă Universul 
ar avea doar trei dimensiuni plus a patra, timpul, s-ar 
destrăma. Astfel creează acestui Univers palpabil acel 
hiperspațiu: « Noi nu avem nici timp, nici loc/Și nu cunoaș- 
tem moarte », al Eternităţii ce se circumscrie Universului 
tridimensional. Ideea nu apare decât în secolul XX, după 
teoriile lui Planck, Einstein, Capra. În aceeași ordine de 
idei, Profesor Ioan Vasile Câmpan (2009) observa că: « 
trebuie reținut ca emblematic faptul că studentul 
Eminescu foloseşte termenul de cuantă cu treizeci de ani 
înainte de a apărea teoria cuantică a lui Max Planck »”2. 
Este acum momentul să precizăm că teza devansării de 
către poeți a unor revoluționare teorii, invenții şi 
descoperiri ştiinţifice nu este prioritar românească. Locul 
revendicat, bunăoară, de Mihai Eminescu ca precursor al 
lui Einstein e demult ocupat de Dante Alighieri, cel puțin 
asta e credința compatrioţilor lui italieni, dacă e să ne luăm 
după numărul mare de intervenții publicistice din ultimii 
ani, cu titluri răsunătoare ca acestea: Dante come Einstein ? 
(Marco Bersanelli, „Tracce', 2006), Dante e Einstein nella 


1 Olimpia Cotan-Prună, Luceafărul eminescian în tangenţă cu 
vibraţiile iubirii, „Basarabia literară”, Chişinău, 5 oct. 2014. De aceeaşi 
autoare; Mitologia străveche geto-dacă în opera eminesciană, „Dacia 
Magazin” nr. 59, mai - iunie 2009; Kogaionul Cătălinei Eminesciene, 
Basarabia Literară, Chişinău, 27 mai 2013; Mihai Eminescu - pionier 
al fizicii cuantice în creaţia literară de geniu, „Dacoromania”, Alba 
lulia, nr. 78, 5 mart. 2015; Luceafărul Cătălinei eminesciene 
(mitologie, istorie şi știință în opera eminesciană), Bucureşti, 2016; 
Din opera eminesciană: Zamolse văzut ca Boson al Universului cuantic, 
mitologiadacieiedenice blogspot.com/.../din-opera-eminesciana- 
zamolse-vazut-ca.htm...12vian. 2017. 
2 Oana Opaiţ: Luceafărul - de la poezie metafizică la „cel mai lung 
poem de dragoste“, „Dacia literară”, lași, nr. 5, sept. 2010, p. 14; reluat 
în „Basarabia literară”, cotidian on-line, 30 dec. 2010. 

tre-sfera (Carlo Rovelli, „Il Sole 24 ore”, 2010), L'universo di 
Dante anticipd quello di Einstein (Piero Bianucci, „La 
Stampa tuttoscienze”, 2010), Dante come Einstein. Solo lo 
stupore conosce (Giovanni Fighera, „La Nuova Bussola 
Quotidiana”, 2013), Tutte le stelle di Dante e di Einstein (C. 
Rovelli, „Il sole 24 ore” 2016). Acesta din urmă, fizician, 
specialist reputat în mecanica cuantică, tradus și la noi 
(Șapte lecţii scurte de fizică, Humanitas, 2016) este şi 
autorul unei captivante cărți, La realtà non è come ci 
appare - la struttura elementare delle cose (Cortina Editore, 
2014) în care reia idei din articolele anterioare privind 
asocierea Dante - Einstein. O carte excepțională în care 
această relaţie e privită într-un cadru extins la diverse 
ramuri ale ştiinţei, matematică, astronomie, fizică (la acest 
capitol, cu referiri, pe lângă teoria relativităţii, la mecanică, 
optică, acustică, termodinamică, electromagnetism, meca- 
nica cuantică, fizica haosului), publică în 2012 profesorul 
astrofizician Vincenzo Pappalardo: Una nuova visione della 
cosmologia dantesca. Se conturează aici imaginea seducă- 
toare a unui Dante neîntrecut om de ştiinţă pe care o găsim 
şi la Horia-Roman Patapievici, autor frecvent citat de 
specialiştii italieni cu cartea sa Gli occhi di Beatrice. 
Com'era davvero il mondo di Dante?, editată la Milano în 
2006. Aserţiunile lor sunt confirmate astfel şi de un fizician 
şi filosof român pentru care, de asemenea, Dante nu era 
doar un mare poet: „el era un savant, avea toată cultura 
ştiinţifică, filosofică și teologică a timpului său. În materie 
de cosmologie, fizică, ştiinţe liberale și teologice ştia cam 
tot ce se ştia pe la 1300 în lumea lui 1. Pentru a rămâne în 
zona interpretărilor românești, să mai menţionăm artico- 
lul doamnei matematician Eliza Roman, din „Contempo- 
ranul”, Dante şi geometria neeuclidiană, cu indicarea 
filiației Dante - Riemann - Einstein și cu concluzia că 
Viziunea lui Dante se apropie mult de soluţia cosmo- 
gonică pe care ne-o dau ecuațiile teoriei relativității 


1 Horia-Roman Patapievici, Ochii Beatricei sau cum arată cu adevărat 
lumea lui Dante, Bucureşti, Humanitas, 2004, p. 10. 

generalizate a lui Einstein”1. Desigur, în tot acest demers 
trebuie să ţinem seama de sfatul lui Călinescu şi să 
păstrăm cuvenita măsură. Eminescu însuşi, mare admira- 
tor al poetului italian, ne invită în mod indirect la o privire 
mai circumspectă cu privire la statutul de om de știință al 
lui Dante. În mss. 2255, vorbind despre „geniile în știință” 
care se nasc o dată la o mie de ani, el îl trece în înşiruirea 
cuprinzându-i pe „Newton și Galilei, Kant ori Darwin”, 
inițial, și pe autorul Divinei comedii, după care se răzgân- 
deşte, tăindu-l de pe listă. Faptul ar trebui să ne dea de 
gândit! 

Dar exemplele noastre pot continua. Fără o trimitere 
expresă la teoria relativităţii, s-au adunat în ultimul timp o 
bibliotecă întreagă de cărți, studii şi articole privind relația 
lui Shakespeare cu știința. Nu lipsesc interpretările de tip 
alegoric cu care ne-a familiarizat deja critica homerică. Mai 
potolită decât cea italiană, exegeza anglo-americană rămâ- 
ne în general staționată în mediile academice și pune 
accentul mai puţin pe valenţele anticipative ale operei 
shakespeariene cât mai ales pe profunda cunoaștere (și 
valorificare) a progreselor ştiinţifice ale epocii în care ele 
au fost create. În mod prioritar, cele din domeniul astrono- 
miei. Aceasta este premisa de la care pornesc profesorii 
Peter Usher, de la Universitatea din Pennsylvania, Scott 
Maisano, de la Universitatea din Massachusetts-Boston, 
John Pitcher sau Jonathan Bate, de la Oxford. În accepţia 
profesorului Usher, expert în astronomie, mecanică 
cerească, structură stelară, quasari şi cosmologie, Hamlet e 
o alegorie a confruntării unor modele cosmice, unul 
tradițional (ptolemeic) reprezentat de regele Claudius, 
altul inovator (copernican) reprezentat de Rosencrantz și 
Guildenstern, la rândul lor întruchipări ale unor astronomi 
contemporani:„Eu susţin că încă din 1601, Shakespeare a 
anticipat noua structură a Universului, cu poziționarea în 
el a lumii terestre. În lectura mea, Hamletul lui 
Shakespeare conţine o descriere alegorică a concurenţei 


De PR CANON DN N IEI N aie i 
1 Eliza Roman, Dante și geometria neeuclidian 
ideea europeană”, nr. 24, iun. 2001, p. 15. 

2 Eminescu, Fragmentarium, cit, p. 178. 


ă, „Contemporanul - 

dintre două modele cosmologice: universul infinit 
incluzând Soarele, al germanului Thomas Diggs (c.1546- 
1595) şi un model hibrid centrat pe Pământ, al danezului 
Tycho Brahe (1546-1601) "1. Ulterior, profesorul american 
îşi extinde aria interpretărilor alegorice la alte patru piese 
shakespeariene, Love's Labour's Lost, Cymbeline, The 
Merchant of Venice şi The Winter's Tale, cu informaţii 
despre soare, lună, stele şi planete, presupunând utilizarea 
telescopului înainte de anul în general acceptat (1610) al 
descoperirii sale2. Alţi autori vor merge mai departe, în 
diverse lucrări, unele abordând aspecte generale precum 
spaţiul, timpul şi mişcarea, altele, speciale, privind 
structura atomică ori revoluţia tehnologică modernă 
detectabile în opera lui Shakespeare3. Francezii nu rămân 
nici ei datori, organizând în 2014, cu ocazia aniversării 
celor 450 de ani de la naşterea scriitorului, un congres 


a —— 


1 Peter Usher, Hamlet and the Infinite Universe, „Research Penn 
State”, vol.18, nr. 3, 1997, p. 6. Tema cosmogonică apare insistent în 
numeroase articole ale aceluiași autor: Astronomy and Shakespeare's 
Hamlet, „Bulletin of the American Astronomical Society”, 28, mai, 
1996; A New Reading of Shakespeare's Hamlet, „Bulletin of the 
American Astronomical Society”, 28, dec.,1996; Astrophysicist Finds 
New Scientific Meaningin Hamlet, EMBARGOED for release at 10:00 
am, EST, on January 13, 1997 (solar-center.stanford.edu/ 
art/Hamlet.html); Shakespeare's Cosmic World View, „Mercury” vol. 
26. nr. 1, 1997, p. 20-23; Hamlet and the Infinite Universe, „Research 
Penn State”, vol. 18, nr. 3, 1997, p. 6; Hamlet's Transformation, 
„Elizabethan Review”, 7, nr. 1, 1999, p. 48-64; New Advances in the 
Hamlet Cosmic Allegory, „The Oxfordian”, IV, 2001, p. 25-49 
Shakespeare's Support for the New Astronomy , „The Oxfordian”, V, 
2002. V. şi volumul Hamlets Universe, Aventine Press, 2006. 

2 Idem, Shakespeare and the Dawn of Modern Science, Cambria Press, 
2010. 

3 Printre alţii, Adam Max Cohen, Shakespeare and Technology. 
Dramatizing Early Modern Technological Revolutions, New York, 
Palgrave, 2006;Angus Fletcher, Time, Space and Motion in the Age of 
Shakespeare, Cambridge and London, Harvard University Press, 
2007; Jonathan Pollock, Shakespeare and the Atomist Heritage, în The 
Circulation of Early Modern English Literature, Sophie Chiari, 
Farnham, Ashgate, 2015, p. 47-56. 


290 


Scanned with OKEN Scanner 


internaţional cu tema Shakespeare și ştiinţa. Același 
eveniment îi prilejuiește, peste ocean, jurnalistului 
canadian de investigaţie ştiinţifică, Dan Falk, fizician de 
formaţie, publicarea unei cărți de mare impact nu numai în 
mediile ştiinţifice dar și la publicul larg, Știința lui 
Shakespeare. O nouă perspectivă asupra universului 
dramaturgului, remarcabilă demonstrație de interpretare 
multidisciplinară (istorie, ştiinţă, artă şi literatură), din 
care nu lipsesc, pe urmele profesorului Peter Louis Galison 
de la Harvard University, vestitele ceasuri ale lui Einstein. 

Ca să rămânem în sfera literaturilor europene de top, 
ruşii ridică și ei pretenții cu privire anticipările ştiinţifice în 
operele scriitorilor lor. Aici pe primul loc se situează 
Dostoievski cu vestitul său roman Frații Karamazov aflat 
între cărțile preferate ale lui Einstein, dacă e să dăm 
crezare lui Alexander Moszkowski, primul său confident şi 
biograf, autor al unei cărţi de convorbiri cu fizicianul 
german, din 1921, construită pe modelul celebrului volum 
Gesprăche mit Goethe al lui Johann Peter Eckermann. 
Aprecierile lui Einstein și comentariile lui Moszkovski cu 
privire la literatură şi artă (muzică) se întind pe câteva 
pagini. Mult citata propoziţie a lui Einstein: „Am învățat de 
la Dostoievski mai mult decât de la orice alt om de ştiinţă, 
chiar mai mult decât de la Gauss”, după unii comentatori, 
mai ales din mediul academic, neîncrezători în probitatea 
ştiinţifică a scriitorului satiric Moszkowski, apocrifă, măcar 
în partea ei finală (nicăieri în vreun text explicit al 
savantului german nu găsim vrea judecată nefavorabilă lui 
Karl Gauss, pionier, alături de N. |. Lobacevski ori B. 
Riemann, în domeniul revoluționar al geometriei non- 
euclidiene pe care s-a bazat ulterior teoria relativităţii) 3, a 


1 Sophie Chiari and Mickael Popelard, Shakespeare and Science. A 

Critical Assessment, Actes des congres de la Société française 

Shakespeare, 2015, Shakespeare 450, Electronic version. 

2 Dan Falk, The Science of Shakespeare: A New Look at the 

Playwright's Universe, Thomas Dunne Books, New York, 2014. 

3 lată, pentru a înțelege contextul în care apare afirmația lui Einstein, 

pasajul original: „Ihre Eröffnung scheint aber noch weiter zu gehen, 

vielleicht wesenthch über die Musik hinaus ? — Im Moment dachte 

ich vornehmlich an die Dichtkunst. «Allgemein gesprochen? Oder 

fost un punct de plecare pentru constituirea unui scenariu 
de concurenţă între Einstein și romancierul rus. El se spri- 
jină pe argumente oferite de romanul Frații Karamazov, 
unde problematica timpului (condensarea şi dilatarea 
acestuia) şi a relaţiilor dintre geometria euclidiană și cea 
neeuclidiană (antiteza dintre „mintea tridimensională” 
curentă și concepţia novatoare a celei de a patra dimen- 
siuni) apar obsesiv în dialogul lui Ivan Karamazov cu 
Alioşa, sau în cel dintre stareţul Zosima și fratele său 
Markel. Tema devine o adevărată obsesie la savantul 
sovietic Boris Kuzneţov, avansată în cartea sa din 1962 
despre Einstein, reluată în numeroase ediţii revizuite şi 
adăugitei, susținută în conferințe (Paris), în cărți și în 
articole ulterioare?. În aceiaşi ani 60 şi 70 se angajează în 
discuţie, în contextul mai larg al relaţiei literatură - ştiinţă 
ori al poeticii „raţionaliste” dostoievskiene, exegeții 
sovietici din sfera umanioarelor, scriitorul Daniel S. Danin, 
criticul literar Boris Solomonovici Meilakh, filosoful, 
culturologul şi publicistul dizident Grigori Solomonovici 


o —— 


schwebte Ihnen soeben ein bestimmter Dichter vor, wenn Sie von 
der begliickenden Wirkung der Kunstwerke sprachen?” — Zunăchst 
allgemein. Wenn Sie aber fragen, wem ich zurzeit das stärkste 
Interesse entgegen bringe, so kann ich darauf erwidern: «es ist 
Dostojewski!” Er wiederholte den Namen mehrmals mit 
gesteigertem Akzente. Und um jeden denkbaren Einwand wie mit 
einem Keulenhieb niederzuschlagen, ergänzte er: «mir gibt 
Dostojewski mehr als irgend ein Wissenschaftler, mehr, als Gauss!”” 
(Alexander Moszkowski, Einstein, Einblicke in seine Gedankenwelt; 
gemeinverständliche Betrachtungen über die Relativitätstheorie und 
ein neuses Weltsystem, entwickelt aus Gesprächen mit Einstein, 
Hamburg, Hoffmann und Campe, 1921, p. 185). 

1 Ediţie definitivă; 3iinuumeiin: )KusHb, cmepmb, Geccmepmue , 
Hsna'renbcrBo "Hayka", Mockea, 1972, O secvență finală de Paralele 
cuprinde subcapitolele: Einstein şi Aristotel, Einstein şi Decartes, 
Einstein şi Newton, Einstein și Faraday, Einstein şi Mach, Einstein şi 
Bohr,Binstein şi Dostoievski (cel mai substanţial, 73 de pagini), 
Einstein şi Mozart, „Paralela” Einstein - Dostoievski formează nucleul 
cărții publicate în limba engleză, Einstein and Dostoevsky, trans. 
Vladimir Talmy, London, Hutchinson Educational, 1972). 

2 Boris Kuznetsev, Paralele koje se spajaju, „lzraz”, 9, 1979, 217-31; 
idem, Einstein a Dostojevskij. „Svătov6 literatura”, 2, 1981, p. 204- 
219, 

Pomeranţ. Acesta din urmă, spre deosebire de Kuzneţov 
care declară că nu poate fi vorba de o filiație directă 
Dostoievski - Einstein privind fizica teoretică, susține că 
Einstein s-ar fi putut inspira din structura romanescă 
„relativistă” a scriitorului rus, „cu multitudinea de puncte 
de referință la fel de valide”. Desigur, are dreptate 
Kuzneţov, fie și pentru simplul motiv că Einstein a luat 
cunoștință de Fraţii Karamazov abia în 1920 cum vedem 
din scrisorile către prieteni mărturisind, e adevărat, un 
adevărat șoc la lectura acestuial. 

De altfel, din episodul relatat pe larg de Moszkowski, se 
vede clar că aprecierile superlative ale lui Einstein nu 
privesc ideile „ştiinţifice” din roman, ci „factorii etici” 
intrinseci ai acestuia. Nu „analiza literară” ori „subtilitățile 
psihologice” îi determină calea către „inima” romanului, ci 
oferta, în concordanță cu propriile convingeri şi senti- 
mente, a unei mari satisfacţiei etice: „Da, acesta este 
cuvântul: « satisfacție etică! » Nu găsesc altă expresie'?. Iar 
această coordonată etică directoare a romanului este 
evident de esență creştină. Ea este, fireşte, escamotată de 
exegeza mai veche sovietică, prin orientarea analizei către 
pretinsele prefigurări ale unor teorii ştiinţifice moderne, 
aducându-l pe  militantul reconcilierii spiritualității 
creştine cu lumea modernă pe linia „socialismului, cu teza 
triumfalistă a noii revoluții științifice și tehnologice. Știința 
(nauka) apare desigur, explicit sau implicit, în marea 
dezbatere propusă de roman, care este, se vede cu ochiul 
liber, nu de natură „ştiinţifică”, ci etic religioasă; ea e 
generată de dilema, care nu e doar a lui Dostoievski, ci a 
întregii societăți europene din secolul al XIX-lea, între 
credință şi tăgadă, religie și ateism, calea cea dreaptă şi 


1 „Citesc Dostoievski (Fraţii Karamazov). E cel mai frumos lucru care 


mi-a picat vreodata în mână” (scrisoare către Heinrich Zangger, din 


Berlin, 26 martie 1920, în The Collected Papers of Albert Einstein, Vol. 
9, The Berlin Years: Correspondence, January 191 9-April 1920. English 
translation supplement, Princeton, University Press, 2004, doc. 361, 
p. 301; „Sunt încântat de Frații Karamazov, E cea mai impresionantă 
carte pe care am avut-o vreodată în mână”, scrisoare câtre Paul 
Ehrenfest, Berlin, 7 aprilie 1920. CPAE, cit, vol. cit, doc. 371, p. 308. 


2 Alexander Moszkowski, op. cit, p. 187. 

erezie, ortodoxie şi catolicism, laic şi bisericesc, prin 
extensie, bine şi rău, libertate şi constrângere, material și 
spiritual, sacru şi profan. O spune aceasta unul din 
personajele cheie ale romanului, părintele călugăr „tobă de 
carte”, Paisie: „Adică, în două cuvinte, zise din nou 
părintele Paisie apăsând pe fiecare vorbă, după unele 
teorii, care s-au limpezit pe deplin abia în secolul nostru, al 
nouăsprezecelea, biserica trebuie să se transforme în stat, 
ca şi cum ar trece de la o stare inferioară la una superioară, 
ca până la urmă să fie complet absorbită de el, făcând loc 
ştiinţei, spiritului vremii şi civilizaţiei. Dacă nu vrea şi 
încearcă să opună rezistenţă - i se oferă un locşor bine 
delimitat în stat, şi încă sub controlul acestuia, aşa cum 
vedem că se întâmplă peste tot în țările Europei contempo- 
rane. După concepţia şi credința noastră rusească însă, nu 
biserica este aceea care trebuie să se identifice cu statul, 
trecând de la o situaţie inferioară la una superioară, ci 
statul trebuie să sfârșească prin a se învrednici să ajungă a 
se confundă cu biserica, să nu mai fie nimic altceva. Amin, 
amin! ”1. Nu lipseşte, vedem mai departe, din această 
pledoarie pentru hegemonia bisericii cunoscuta teorie a 
panslavismului răsăritean: „Lumina vine de la Răsărit! . 
Mult mai tranşantă apare opoziţia între ştiinţă şi religie în 
capitolul rezervat Învăţăturilor stareţului Zosima: „Uita- 
ți-vă la mirenii care în deşertăciunea lor ar vrea să se 
ridice deasupra turmei păstorite de Dumnezeu. Nu vi se 
pare că ei schimonosesc chipul Domnului şi adevărul său? 
Aceia au ştiinţa de partea lor, dar ştiinţa se bizuie pe 
simţuri, iar sufletul - pe jumătatea mai aleasă a fiinţei 
omeneşti — este pus la popreală şi năpăstuit cu o aprigă 
mulțumire, aproape cu ură. În vremea din urmă tot mai 
mult proslăvesc libertatea, dar ce înseamnă, de fapt, 
această libertate a lor? Robia și pieirea lor sufletească?. 
Rolul „avocatului diavolului” în această aprinsă dispută îi 
revine... diavolului, emanațţie a halucinaţiilor lui Ivan 
Karamazov, care-şi asumă, nu fără casantă ironie din 


1 Feodor Dostoievski, Fraţii Karamazov, Vol. l, Bucureşti, Rao, 1997, 
p. 101. Toate trimiterile la roman se fac după această ediţie. 
2 Idem, p. 487. 

partea autorului, rolul de apărător al ştiinţei moderne în- 
tr-un vestit discurs care pare copiat dintr-un manual de 
materialism ştiinţific (o asociere cu secvenţa întâi a 
poemului Împărat şi proletar este şi ea oricând posibilă): 
„Vă spun eu, fiindcă nu sunteţi în stare să pricepeţi nimic! 
Din momentul în care întreaga omenire va părăsi credința 
în Dumnezeire (și cred că aceasta perioadă va veni ea 
odată şi odată, aidoma erelor geologice), concepţia despre 
lume care mai stă încă în picioare azi se va prăbușşi de la 
sine, fără să fie nevoie să ne întoarcem la antropofagie, şi 
tot așa și noţiunile etice actuale vor dispărea la rândul lor 
şi va începe epocă nouă. Oamenii se vor strădui cu puteri 
unite să smulgă vieţii tot ce le poate ea oferi, luptând în 
numele fericirii şi al plăcerilor hărăzite exclusiv lumii 
acesteia. O mândrie titanică, divinată, va înălța spiritul 
omenesc, şi pe fața pământului va apărea omul-zeu. 
Atotputernic prin voinţa şi știința cu care este înarmat, el 
va învinge clipă de clipă natura, de astă dată însă definitiv. 
Bucuria de care va avea parte atunci va fi atât de 
copleşitoare, încât va înlocui cu prisosinţă speranţele de 
odinioară în viața de apoi și în fericirea viitoare. Ştiind că 
este pieritor în toate privinţele și că orice nădejde într-o 
nouă înviere este zadarnică, omul va întâmpina moartea 
senin şi mândru ca un zeu."! Ivan Karamazov se află 
undeva, între aceste două poziţii aparent ireconciliabile pe 
care le defineşte în termeni de geometrie euclidiană şi 
non-euclidiană. Dar miza acestui apel la matematică 
rămâne, nu geometria în sine, ci pendularea sa între 
credință și tăgadă în afirmarea lui Dumnezeu: „Să-ţi 
dezvălui, îi spune el lui Alioşa, în cel mai scurt timp cine 
sunt, adică ce fel de om sunt, ce cred şi ce năzuinţe am, nu-i 
aşa? Drept care îți declar de la bun început că admit 
existenta lui Dumnezeu, o admit pur şi simplu fără nici un 
fel de complicaţii. Cu o singură rezervă totuşi: dacă 
Dumnezeu există şi a creat într-adevăr pământul, atunci 
fără îndoială că l-a plăsmuit după legile geometriei lui 
Euclid, sădind totodată în mintea omului noțiunea celor 
trei dimensiuni spaţiale. Cu toate astea, s-au găsit şi se mai 

1 Idem, vol. II, cit., p. 496. 

găsesc încă şi azi geometri şi filosofi, unii chiar străluciți 
care pun la îndoială faptul că universul nostru, sau, mai 
bine zis, întreaga creaţie ar fi fost alcătuită după principiile 
geometriei euclidiene; aceştia presupun, bunăoară, că 
două linii paralele care - după Euclid - nu se întâlnesc 
niciodată pe pământ ajung totuşi să se întâlnească undeva 
în infinit. În ce mă priveşte, dragul meu, consider că, din 
moment ce nici atâta lucru nu sunt în stare să pricep, ce 
rost mai are atunci să vorbesc despre Dumnezeu!”. 
Suferinţa lui Ivan, s-a observat, nu e dată de geometria 
non-euclidiană, ci de faptul că Dumnezeu se situează 
tocmai la capătul din infinit unde se întâlnesc cele două 
linii paralele, devenindu-ne astfel inaccesibil. Un Deus 
absconditus. 

Ce au toate acestea de-a face cu Einstein ?, ne întrebăm, 
împreună cu Diane Ella Oenning Thompson, specialistă în 
Dostoievski și Tolstoi, autoarea unui excepţional studiu 
din 1987 privind convertirea poetică a datelor ştiinţifice în 
Fraţii Karamazov. Tezele enunțate de profesoara din 
Cambridge ni se par esenţiale pentru elucidarea raportului 
dintre literatură şi ştiinţă şi aplicabile şi exegezelor 
eminesciene pe această temă, fapt pentru care ne oprim 
mai stăruitor asupra lor. În ceea ce priveşte „distanța” 
dintre discursul artistic şi efortul hermeneutic, în fireasca 
tendinţă de a transcende sensul primar, literal, al uni text, 
putem să cedăm tentaţiei unui expozeu de tip sofistic, să 
validăm o expresie ironică, să interpretăm excedentar o 
metaforă sau un simbol. Totul trebuie să aibă o deplină 


1 Diane Ella Oenning Thompson, University of Cambridge, Poetic 
transformations of scientific facts in Bratja Karamazovy, „Dostoevsky 
Studies”, Toronto, 8, 1987, 73-85. De aceeaşi autoare, volumul The 
Brothers Karamazov and the Poetics of Memory, Cambridge 
University Press, 1991, și antologia Dostoevsky and the Christian 
Tradition (ed.), Cambridge, University Press , 2001. Din același 
număr al revistei din Toronto, mai reținem de asemenea un valoros 
articol semnat de Liza Knapp,. de la University of California, Los 
Angeles, The Fourth Dimension of the Non-Euclidean Mind; Time in 
Brothers Karamazov or Why Ivan Karamazov's Devil Does not Carry a 
Watch (p. 106-120), cu date utile privind exegeza dostoievskiană 
postbelică, 

acoperire în text. Există în romanul lui Dostoievski 
referinţe de ordin ştiinţific, trimiteri la natură, spaţiu, timp, 
viteză de deplasare, axioma paralelelor, infinit, dar ele nu 
au o valoare per se, ci, transfigurate poetic prin comparații, 
metafore, metonimii, simboluri, devin pretexte ale unor 
incursiuni în transcendent, sunt absorbite în „dialogul 
eshatologic al romanului” edificat pe un model binar, de 
opoziție între credință şi tăgadă atee, dintre demonie și 
sacralitate. Dincolo de aceasta, ele sunt integrate într-o 
alcătuire artistică care e, în intenţie, un răspuns estetic la 
lumea obiectivă, o încercare de luare a ai în stăpânire prin 
cunoaştere, de elucidare a tainelor ei. Aici e posibilă o 
apropiere de Einstein, dar căile lor sunt cu totul diferite. 
Dostoievski rămâne statornic credincios proiectului său 
narativ iar cele câteva referiri la geometria neeuclidiană, 
limitate strict la partitura retorică a lui Ivan Karamazov, nu 
ne dă dreptul la speculaţii privind cunoştinţele profunde 
ale ştiinţei matematicii, revoluționată de Lobacevski ori 
Riemenn, pe care iniţial nu i-au înţeles nici specialiștii 
contemporani, printre care profesorii de la Academia de 
ingineri frecventată de romancierul rus între 1838-1843. 
Ele sunt mai degrabă ecoul unor materiale din presă, 
precum articolul de popularizare ştiinţifică al lui H. 
Helmholtz, apărut în jurnalul „Znanie” din 1876. De altfel 
acest lucru nici nu are vreo importanţă. „Analiza simbolică, 
scrie Diane Thomson, sugerează că întregul drift al Fraților 
Karamazov afirmă necesitatea urgentă a edificării unei « 
alte conştiinţe ne-euclidiene » nu cu scopul aruncării de« 
punți către mari descoperiri în fizică » din secolul XX, ci al 
restaurării legăturii umane cu divinitatea”. Nici Einstein 
nu și-a bazat descoperirile sale ştiinţifice pe romane, fie şi 
celebre, ci pe descoperiri şi concepte matematice 
anterioare, pe calcule şi formule proprii care n-au nici o 
legătură cu literatura, nici cu Sărmanul Dionis, nici cu Fraţii 
Karamazov. 

Revenind la relaţia Eminescu - Einstein, trebuie să 
spunem că nici teza plagiatului său nu este (ne pare rău 
că-i dezamăgim dl. Funar and company) original 


e 


1 Diane Ella Oenning Thompson, op. cit, loc. cit, p. 90. 

românească. Aici avem de ales între versiunea unui 
plagiat în familie (tânărul Einstein ar fi profitat, susțin 
comentatorii sârbi, de ideile soţiei sale, Mileva Marić, 
născută în fostul imperiu austro-ungar, fostă colegă la 
Politehnica din Zürich, însușindu-și-le!) şi aceea a unui 
delict de anvergură internațională. La această scară, 
prima victimă a „incorigibilul plagiator” Einstein este, 
după părerea publicistului american Christopher Jon 
Bjerknes, un contemporan al lui Eminescu, inginerul şi 
fizicianul englez Samuel Tolver Preston (1844-1917), 
autor al unui „tratat profetic”, cu „idei explozive”, Fizica 
eterului, unde „a formulat energia atomică, bomba 
atomică şi superconductivitatea din anii 1870, pe baza 
formulei E = mc?”2. Italienii, uitând de Dante, revendică 
şi ei, prin vocea profesorului Umberto Bartocci, aceeași 
faimoasă formulă pentru compatriotul lor, industriașul 
venețian Olinto De Pretto, care ar fi publicat-o într-o 
revistă ştiinţifică din 19033. Avertizat de prietenul său 
Michele Besso asupra lucrării lui De Pretto, Einstein, de 
altfel vorbitor fluent de italiană, a preluată ideea acestuia, 


1 Radmila Milentijević, Muneea Mapuħ AjnumajH: #cueom ca 
An6epmom Ajuumajnom (Mileva Marić Einstein: O viață cu Albert 
Einstein), Belgrad, Prosveta, 2012. Conform autoarei, Mileva i-a 
cedat rodul cercetărilor sale tânărului Einstein, din dorința de a-l 
face cunoscut și acceptat în mediile academice germane. Vezi, de 
asemenea, Alexandre Durozynski, Mileva Maric, madame Albert 
Einstein: un génie méconnu ? „Science et Vie”, 1990, nr. 871, pp. 32- 
35 şi 160-162. 

2 C. J. Bjerknes, Albert Einstein: The Incorrigible Plagiarist, XTX Inc, 
Illinois, USA, Downers Gorve, 2002. În continuare, urmează o 
înşiruire de savanți jefuiți de Einstein: Ludwig Gustav Lange, 
Woldemar Voigt, George Francis Fitzgerald, Joseph Larmor, 
Hendrik Antoon Lorentz, Jules Henri Poincaré, Paul Drude, Paul 
Langevin... Nu e uitată nici soţia sa, Mileva, „poate, coautorul sau 
singurul autor al operei”. De același autor: Anticipations of Einstein 
in the General Theory of Relativity, 2003; Mileva Einstein-Marity 
Einstein's Partner in Crime, 2016; Space-Time Theories Before 
Einstein, 2016; E = mc? and the JEWISH AGENDA, 2016. 

3 0. De Pretto, Ipotesi dell'etere nella vita dell'universo, „Reale Istituto 
Veneto di Scienze, Lettere ed Arti”, tomo LXIII, parte II, feb. 1904, 
pp. 439-500. 

prezentând-o peste doi ani ca fiind a sa propriet. 

In fine, francezii, mai îndreptăţiți decât toți, vin și ei cu 
un credibil Poincaré „prerelativist” şi cu cereri revendica- 
tive, asta şi pe fondul unor vechi şi încă mocnite rivalități 
cu vecinii lor, germanii. Titlurile unor emisiuni radio, 
interviuri şi dezbateri televizate, colocvii, conferinţe, 
broşuri, articole din presa de mare audienţă, pledând nu 
tocmai gratuit pentru prioritatea matematicianului Henri 
Poincaré în formularea teoriei relativității, mai apăsat în 
preajma lui 2005, anul centenar al acesteia (prin articolul 
fondator al lui Einstein), ne scutesc de orice comentariu. 
lată câteva: Einstein plagiaire ?; Albert Einstein: Escroc ou 
mythomane ?; Einstein ou Poincaré ?; Einstein-Poincar€, 
deux savants pour la relativité; Poincaré a precede Einstein; 
Henri Poincaré, véritable fondateur de la théorie de la 
relativité; A. E. Le Plagiaire du Siècle; Albert Einstein: du 
génie à l'imposteur, La deconstruction du mythe d Albert 
Einstein en 13 points; ESCROQUERIE SCIENTIFIQUE DU 
SIECLE ! Einstein a plagie la théorie de la relativité de Henri 
Poincaré; Comment le jeune et ambitieux Einstein s'est 
approprié la relativité restreinte de Poincaré; E=mc? de 
Poincaré en 1900/Einstein escroc ?; Comment je suis devenu 


1 Umberto Bartocci, Albert Einstein e Olinto De Pretto. La vera storia 
della formula piă famosa del mondo, Bologna, Andromeda, 1999. 
Cartea profesorului Bartocci inflamează media italiană: La relativită ? 
Scoperta a Schio. De Pretto avrebbe formulato lecuazione 2 anni 
prima di Einstein, „Il Giornale di Viceza”, 7 nov. 1999; Einstein copiò 
un italiano. La relatività da Olinto De Pretto prima del genio tedesco, 
„Il Giornale”, 9 nov. 1999; Albert Einstein copiò la formula dell'energia 
nucleare a un italiano, „Il Tempo", 9 nov. 1999; Einstein - De Pretto, di 
chi è la formula ? Si riapare il „giolo della relatività, „La Nazione”, 9 
nov. 1999; Messa in dubbio la vera paternità della formula simbolo 
della nostra era. Einstein ha copiato da De Pratto, „La Stampa”, 
Supplemento „Scienze”, 25 febr. 2000..Pe acelaşi subiect, Rory 
Carroll, Einstein's E=mc? "was Italian's idea, în „The Guardian”, 11 
nov.1999; subiectul mai apare în ani următori, sporadic, în presa 
italiană: Tutto è relativo... Albert rubò la teoria agli italiani ?, „Gente”, 
27 iul. 2006; o sinteză la Simona Marchetti, E=mc?: Tutto merito 
dell'italiano Olinto. La tesi di un docente di matematica dell'Università 
di Perugia, preluat din „The Guardian" în „Corriere della Sera”, 13 


aprile 2007. 

Einstein: La véritable histoire de E=mc&; Centenaire de la 
relativité: Poincaré génie de la physique, Einstein génie de la 
com !; 24 septembre 1904. Le Principe de Relativité d'Henri 
Poincaré.. Nu lipsesc, cum vedem, accente vădit națio- 
nalist-revanşarde, cu mai mari sau mici derapaje de limbaj, 
specifice genului publicistic, dar intervențiile ciatate 
rămân totuşi, pentru început, în anumite limite de civili- 
tate. Li se adaugă, etalate pe un ton mai calm, puncte de 
vedere pro şi contra ale unor reputați scriitori ori oameni 
de ştiinţă, precum Michel Paty (Poincaré, Langevin et 
Einstein, 2002), François de Closets (Ne dites pas à Dieu ce 
qu'il doit faire, 2004), Claude Allègre (Lorentz, Einstein, 
Poincaré et la relativité, 2004), Maurice Alais (Albert 
Einstein un extraordinaire paradoxe, 2005), Jean 
Eisenstaedt (Avant Einstein. Relativité, lumière, gravitation, 
2005) şi numeroşi alțiit. Dar cum nici la Paris o minune nu 
ţine mai mult de 3 zile, apar rapid nelipsitele scenarii 
conspiraționiste, marca Hollywood, care fac atât de 
atractivă istoria lumii moderne. Dezbaterile prilejuite de 
anul „mirabilis” einsteinian transformă Franţa într-un 
câmp de luptă pentru recunoașterea paternității „auten- 
tice” a teoriei relativității, devenită curând, cum consem- 
nează retroactiv universitara Françoise Balibar, autoare a 
numeroase cărți despre Einstein, o adevărată guerre 
picrocholine („o ceartă, un conflict ale căror cauze sunt 
obscure, derizorii sau ridicole”, ne explică dicționarul 
academic francez), cu o agresivitate zgomotoasă și haotică, 
cu deliruri interpretative, în care excelează autorul unei 
cărți din 2014, retras demult din activitatea productivă, 
Jules Leveugle?. Ca şi în România, pensionarii francezi, cu 
mai mult timp la dispoziţie, sunt campioni în elaborarea 
unor astfel de montări conjuraționiste. Unul dintre ei este 
citatul politehnist octogenar Jules Leveugle. Mândru fiu de 
tată luptător la Verdun, acesta imaginează, pe fundalul 
unor rivalități și tensiuni deocamdată diplomatice la 


1 V, şi Einstein aujourd'hui, Paris, EDP Sciences, 2005, o antologie cu 
puncte de vedere ale unor prestigioși fizicieni francezi contemporani. 
2 Françoise Balibar, Einstein, Poincaré: retour sur une controverse, 
orghttps://f.hypotheses.org/wp.../19-12-2007_Balibar_Fr.pdf. 

început de secol XX între cele două țări vecine, un uriaș 
complot instrumentat de o echipă formată din renumiţi 
profesori germani de la Universitatea din Göttingen, David 
Hilbert, Hermann Minkowski, Max von Laue, Max Planck, 
având ca miză ștergerea umilințelor îndurate în confrun- 
tările cu colegii lor francezi (adesea împiedicaţi, în conse- 
cință, să publice în revistele ştiinţifice germane) şi depose- 
darea Franţei de gloria descoperirii teoriei relativității. Ei îl 
trimit la Paris pe profesorul Ebert, un fel de James Bond 
nemțesc care face spionaj științific sub pretextul audierii 
cursurilor lui Poincaré și care aduce teoria la Göttingen. 
Aici respectivii complotiști compilează studiile matemati- 
cianului francez într-un text uşor cosmetizat pe care-l 
dictează tânărului absolvent de facultate şomer de la 
Berna, nimeni altul decât Albert Einstein. Şi așa apare în 
1905 sub semnătura acestuia, singura originală, articolul 
din revista „Annalen der Physik” controlată de Planck, 
actul de naştere („falsificat”) al teoriei restrânse a relativi- 
tății! Lectura textului care, în rezumatul nostru, își pierde 
mult din savoare, ne-a produs un haz enorm (însoţit şi de 
satisfacția secretă că, iată, au parte şi alții de astfel de 
gogomănii). Francezii însă, implicaţi direct în problemă, 
s-au distrat mai puțin, văzându-și compromise astfel 
încercările lor de a pune în lumină activitatea unui savant 
autentic, precursor, chiar dacă în termeni nedefiniți încă, 
alături de alții, recunoscuţi franc ca atare de Einstein, ai 
teoriei relativității. Din acest motiv, un Jean Eisenstaedt, 
director de cercetare la CNRS din Paris, îl prezintă pe Jules 
Leveugle în cuvinte deloc măgulitoare pe care nu le mai 
reproducem aici. Să reținem doar aceste rânduri de la 
sfârşitul unui articol din 2005: „Poincaré n'a pas mérité 
d'être si tristement illustre”!. 

Ne oprim deocamdată aici cu exemplificările. Ele au 
menirea să înscrie problemele discutate într-un cadru 
mult mai larg, atrăgând atenţia că nu suntem singuri pe 
lume, Eminescu și noi. În Satul acesta global care este 
planeta Pământ, traversând spațiu şi timp, cu o 


e a iei 
1 Jean Eisenstaedt, Einstein ou Poincaré ?, „Pour la Science , nr. 330, 


apr. 2005. 

repeziciune uluitoare, ideile, vorba poetului francez, „se- 
ngână şi-şi răspund”. Pe malurile Senei, discursul anti- 
einsteinian, asumat de formaţii de extremă dreapta 
precum „Club de l'horloge”, capătă, pe lângă componenta 
patriotard-revanșardă, accente antisemite. Nu ne mai miră 
atunci că reprezentanți ai aceleiași ideologii din arcul 
carpatic îl folosesc pe Eminescu ca pretext pentru ieşirile 
lor xenofobe. În ceea ce priveşte „predicțiile vizionare” 
(mai corect ar fi să le spunem „intuiţii”) ale unor poeţi ca 
Homer, Dante, Shakespeare sau Eminescu, ele țin de 
destinul lor de artişti creatori, cu toate antenele deschise 
spre frumuseţile şi tainele lumii şi nu le conferă nicidecum 
Statutul omului de ştiinţă. A spus-o, cu referire la poetul 
român, unul din cei mai avizaţi şi mai corecți susținători ai 
întâlnirii extremelor” reprezentate de artă şi ştiinţă, 
Solomon Marcus, într-un interviu acordat lui Mihai 
Cimpoi: „Eminescu nu face parte din categoria (...) 
poeţilor-matematicieni, ci dintr-o alta mult mai largă, în 
care trebuie să-i includem pe Novalis, pe Paul Valery, pe 
Lucian Blaga, pe Camil Petrescu, Nichita Stănescu și pe 
mulți alţii care, scriitori fiind, au trăit cu intensitate nevoia 
umană de a înțelege lumea, o lume care include știința ca o 
parte esenţială a ei. Curiozitatea intelectuală este o parte 
organică a personalităţii lor. Eminescu s-a comportat în 
această privinţă cu întreaga modestie a celui care vrea să 
înveţe. (...) Eminescu nu a avut nici un moment intenţia de 
a deveni matematician, fizician, chimist sau biolog. El nu a 
făcut decât să dea curs imensei sale mirări în faţa lumii şi a 
făcut un efort considerabil de a înţelege măcar o părticică 
din tainele universului”. E o idee asupra căreia va reveni 
într-un număr omagial al „Vieţii Româneşti”: „Cultura este 
primită, acceptată, asimilată, trăită numai dacă s-a creat în 
prealabil foamea de ea; unii se nasc cu această foame, alții 
nu; o putem educa? lată o întrebare dramatică, la care 
școala rareori găseşte răspunsul adecvat. Eminescu este un 
exemplu major de ființă umană la care nevoia de cultură a 
fost vitală şi a hrănit întreaga sa creaţie. Foamea emines- 
ciană de cultură, vizibilă în ale sale Caiete pe care în mod 
regretabil unii au metamorfozat-o în protocronism, trebuie 
să ne orienteze în educaţie. În prezentările ei frecvente, 

ştiinţa nu este cultură, dar știința are un imens potenţial 
cultural, pe care fiecare îl valorifică, îl actualizează după 
posibilităţi. Aici e marea miză a educaţiei; deocamdată, 
eşecul este mult mai frecvent decât reușita” (s. n.) 1. În 
creaţia eminesciană există similitudini cu timpul relativist, 
uşor de găsit, s-a observat mai demult acest lucru, şi în 
basmul Tinerețe fără bătrâneţe. Dar nici uneia nu le putem 
acorda, spune clar autorul Poeticii matematice, titlul de 
„semnificaţie anticipatoare în raport cu teoria lui Einstein”. 
O intuiţie, generalizează mai departe savantul matema- 
tician, „poate sesiza, sub formă izolată, ceea ce ulterior va 
deveni o verigă în procesul complex constituit de o teorie 
ştiinţifică, dar aceasta nu conferă intuiţiei considerate o 
semnificaţie anticipatoare faţă de teoria respectivă'2. Tot 
un matematician cu titlu academic, ieşeanul Viorel Barbu, 
ne atrage atenţia că ideea nesimultaneităţii în continuumul 
spaţio-temporal nu e la Eminescu o prefigurare a lui 
Einstein, ci, mai degrabă, un rezultat al frecventării lui 
Kant, pe care savantul german însuși îl recunoscuse ca 
precursor: în Critica rațiune pure, spune acesta, găsim în 
germene teoria relativităţii restrânses. Și nici Platon, cu un 
declarat apetit matematician, nu trebuie scos, desigur, din 
discuție. 

Aşadar, efortul constant al poetului român pentru 
lărgirea orizontului său de cunoaștere nu e motivat de 
aptitudini implicite de savant şi nici de intenţia realizării 
unei cariere ştiinţifice, ci de dorința irepresibilă a acestuia 
de a înţelege și reprezenta lumea, condiţii absolut necesare 
în activitatea sa publicistică şi literară. Și, până la urmă, el 
ține de tendința specific umană, cu atât mai mult a 
creatorului, de a ieşi din granițe constrângătoare de 


PPP ODO SI NN MN a e e 
1 Solomon Marcus, Știință versus Cultură, „Viaţa Românească”, nr. 3- 
4, 2015, l 
2 Idem, Întâlnirea extremelor, Pitești, Paralela 45, 2005, p. 34. Vezi 
mai tranșant, disocierea dintre poezie (caracterizată prin metaforă, 
ambiguitate și anticoncept) şi matematică (bazată pe definiţie şi 
concept) în Singurătatea matematicianului, Bucureşti, Editura 
Academiei, 2008, p. 25. 

3 Viorel Barbu, Timp kantia 
ian. 2000, p. 5. 


n — timp eminescian, „Academica”, nr. 3, 


303 


Scanned with OKEN Scanner 


contingent. lată aici originea pasiunii lui Eminescu pentru 
limba universală”, „de formule”, a matematicii, „Omul 
încearcă, spunea Albert Einstein, într-un fel care să i se 
potrivească oarecum, să-şi creeze o imagine a lumii 
simplificată şi sistematică şi să treacă astfel dincolo de 
lumea trăirilor, în măsura în care năzuieşte să o înlo- 
cuiască, până la un anumit grad, prin această imagine. Este 
ceea ce face pictorul, poetul, filosoful speculativ şi 
cercetătorul naturii, fiecare în felul său”!, Cu aceste 
gânduri dintr-un discurs ţinut la Societatea de Fizică din 
Berlin, cu ocazia celei de 60-a aniversări a lui Max Planck, 
am dori să încheiem, în chip de concluzie, capitolul de față. 


PI NI AC aa iti 
1 Albert Einstein, Cum văd eu lumea, Bucureşti, Humanitas, 1996, 


p. 31. 

XII. Eminescu, Academia 
şi elevul Cristea dintr-a șaptea 


„Vai! tot mai gândești la anii când visam în academii, 
Ascultând pe vechii dascăli cârpocind la haina vremii, 
Ale clipelor cadavre din volume stând s-adune 

Si-n a lucrurilor peteci căutând înţelepciune?” 

Mihai Eminescu 


„Fiul îşi prinde de mijloc părintele, şi trage din 
răsputeri de le trosnesc la amândoi oasele.” 
Marin Sorescu 


N-am înţeles niciodată de ce academicienii noștri, odată 
ajunși preşedinţi ai înaltului for, chiar când nu sunt filologi, 
simt nevoia să se pronunţe în legătură cu opera lui Mihai 
Eminescu. Abia ales în această funcţie, iată, profesorul 
paleontolog I. Th. Simionescu, în volumul al V-lea al cărții 
sale Pitorescul României, intitulat Printre dealuri și prin 
câmpie, Cartea Românească, Buc, 1943, afirmă că izvorul 
de inspirație al mult mediatizatei poezii La steaua îl 
reprezintă contemplarea de către poet, împreună cu 
prietenul Creangă, din cerdacul bojdeucei din Țicău, a 
cerului înstelat de peste dealurile Ciricului (op. cit. p. 56), 
când se ştia cam de multişor că ea are la bază o prelucrare 
destul de fidelă a unei piese lirice [Siehst du den Stern im 
fernsten Blau] din volumul Neuere Gedichte, 1851, al 
poetului și romancierului elvețian Gottfried Keller!. Mai 


ÎN COE N INN IN INN NR MM ca 
1 Nu-i putem cere academicianului Simionescu să cunoască lunga 
ceartă privind paternitatea poeziei La steaua (volumul III din Opere, 
ediţia Perpessicius, cu note și Variante urma să apară abia peste un 
an, în 1944), dar informaţia respectivă putea fi găsită în Manualul de 
limba română pentru clasa a VII din 1919, alcătuit de Mihail 
Dragomirescu şi Gh. Adamescu, cu specificarea că primele două 
strofe din La steaua sunt traducerea „cuvânt cu cuvânt” a poeziei lui 
Keller (după ce același Dragomirescu în „Convorbirile literare” din 
februarie 1896 susținuse că versiunea lui Eminescu are „0 strălucire 
şi o perfecţie, care întunecă cu desăvârşire originalul german). Vezi şi 
Leca Morariu, Astronomia lui Eminescu şi a altora, în Buletinul „Mihai 

aproape de vremea noastră, academicianul informatician 
Mihai Drăgănescu, autor pe la mijlocul anilor 80 al unei 
Ortofizici!, cu pretenţia inaugurării unei filosofii noi, „a 
ortoexistenţei” şi a unei ştiinţe fizice noi, cea „adevărată” 
conform etimologiei cuvântului, devansând, prin teoria 
ortobiontului”, nu doar fizica clasică, ci şi „ştiinţe de vârf”, 
cum cele relativistă sau cuantică, o carte destul de contro- 
versată chiar între specialiştii în materie?, va apela ulterior 
în sprijinul tezelor sale la ajutorul lui Mihai Eminescu, 
dedicându-i acestuia un întreg capitol din volumul 
Informaţia materiei, 1990, în care ne indică la tot pasul 
„tulburătoare concordanțe” cu ortofizica sa. Astfel, 
faimoasa” sintagmă „substanţa imaterială din univers” din 
Fragmentarium, trecută de G. Călinescu la „curiozităţi”, 
apreciată însă la modul superlativ de C. Noica, „dar mai 
curând natura discretă a spaţiului şi manifestarea cuantică 
a timpului în Ortofizica” (p.177); „tu-ul” din Rugăciunea 
unui dac e şi el „ortosensul” lui Mihai Drăgănescu (p. 179) ș. 
a. m. d. Nu e singura dată când textul eminescian e 
prelucrat și convertit în argument pro domo, potrivit 
preocupărilor și obsesiilor interpreţilor săi. 

Mai recent, când Academia devine tot mai atentă la 
aniversările şi comemorările poetului, un alt proaspăt 


n 
Eminescu”, Cernăuţi, III, fasc. 9, 1932, unde se reproduce integral 
originalul german şi se susţine, în polemică cu autorii manualului 
citat, că poezia în discuţie este „o nouă creaţie, patent eminesciană şi 
un exemplar rar în literatura universală” (p. 181-82). 

1 Ortofizica - Încercare asupra lumii și omului din perspectiva ştiintei 
contemporane, Ştiinţifică şi Enciclopedică, București, 1985. Lucrarea 
are ca moto un citat din Eminescu (alături de altele, din L. Blaga, V. 
Conta, C. Noica): „Ordinea morală a Universului, ca şir fenomenologic 
văzut şi apreciat de cugetul nostru, trebuie să aibă drept corelat un 
echivalent de altă ordine, mecanică” (Fragmentarium, 2267/82). In 
cuprinsul cărții numele lui Eminescu nu mai apare, e citat în schimb 
Nichita Stănescu din Respirări, cu propunerea de tot hazul 
(ilustrativă pentru metoda de lucru a autorului) ca, oriunde acesta 
vorbeşte de „sentiment”, noi să citim „sens” şi să ajungem astfel la 
„ortosens” și la „ortofizică” (op. cit. p. 124-25). 

2 Vezi ultima secvență suculent polemică din volumul lui Gheorghe 
Stratan, Țara bazaconiilor - False valori în ştiinţa românească, 
Bucureşti, Logos, 1993. 

preşedinte al ei, profesorul fizician lonel-Valentin Vlad, 
reia, în Cuvântul său de deschidere rostit la Sesiunea 
solemnă din 16 iunie 2014 cu tema 125 de ani după Mihai 
Eminescu, |, o serie de teze ale defunctului protocronism, e 
adevărat, nu în stilul agresiv al resuscitatorilor lui de azi, ci 
prin mijlocirea mai elegantă (şi mai prudentă) a intero- 
gaţiei retorice. Pentru început, conferenţiarul aşează 
oarecum gratuit existența studentului Eminescu, la Viena 
şi Berlin, sub semnul a trei mari personalităţi ştiinţifice ale 
momentului: James Clerk Maxwell, Ludwig Boltzmann și 
Sigmund Freud. Dar argumentele aduse, unul obiectiv 
(tustrele personalitățile sunt contemporane cu poetul) şi 
altul subiectiv (ele intră în preferințele vorbitorului: „îmi 
sunt mai apropiate”) sunt insuficiente atâta timp cât în 
textul concret eminescian nu găsim confirmări ale 
prezenţei lor catalitice. Mult mai la obiect, un cunoscător 
avizat al „caietelor fiziografice” ale poetului nostru, 
academicianul Aurel Avramescu, cel care are meritul de a 
fi adus la cunoştinţa „nemuritorilor” noştri existenţa 
acestora încă din 1957, prin comunicarea susținută la 
Secţia a III-a a Academiei, vorbeşte, cu ocazia tipăririi lor în 
revista „Manuscriptum”, 1980, de traduceri sau rezumate 
ale unor articole şi tratate ştiinţifice, de prelucrări ale unor 
articole, cursuri sau conferinţe, acestea, lucrări „de prima 
mână” datorate în special lui Robert Mayer, Rudolf 
Clausius şi Hermann von Helmholtz2. Mai târziu, cu ocazia 
apariției volumului XV al ediției academice de Opere, se va 
vedea că majoritatea acestor texte manuscris, socotite 
originale și de care s-a făcut atâta caz cu privire la 
„performanţele” științifice ale poetului, sunt traduceri 
masive din lucrări de popularizare (Adolf Fick) şi din 
lexicoane germane de fizică (Eugen von Lommel). 
Revenind la seria de interogații privind „modelele” de 
gândire (ştiinţifică) oferite generos de poet, în accepţia 
academicianului lonel-Valentin Vlad, ne vom limita doar la 


1 Textul conferinţei e reprodusă în revista „Academica”, Bucureşti, 
nr. 6-7, iun.-iul 2014, p. 5-6. o a 
2 Aurel Avramescu, Gândirea eminesciană și ipostazele științifice în 
cosmogonie, „Manuscriptum”, Bucureşti, nr. 1, 1980, p. 25-27. 

două dintre ele. Primul model este acela al negentropiei 
sau entropiei negative (factor universal de organizare 
sistemică a lumii, fizice şi, prin extensie, socio-umane, opus 
tendinței naturale haotice de dezorganizare entropică), 
detectat în versuri din poezia de început a lui Mihai 
Eminescu: „O, moartea e-un chaos, o mare de stele,/Când 
viaţa-i o baltă de vise rebele“ (Mortua est!). De aici, între- 
barea: „Cum ar putea fi exprimat mai frumos adevărul 
ştiinţific că viaţa se desfăşoară în sisteme departe dezechi- 
libru (baltă de vise rebele), că viața este negentropică, că 
Universul va ajunge într-o stare de moarte termică eternă, 
de echilibru în haos (în formularea lui Clausius a Princi- 
piului al II-lea al termodinamicii) ?”. Dar din versurile 
poeziei de mai sus nu aflăm hotărât pentru care din 
principiile de organizare/dezorganizare, entropic sau 
negentropic, s-a decis Eminescu. Al doilea model e oferit 
de frumoasele versuri privind moartea termică a siste- 
mului nostru solar din Scrisoarea I: „În prezent cugetătorul 
nu-și oprește a sa minte,/Ci-ntr-o clipă gându-l duce mii de 
veacuri înainte;/Soarele, ce azi e mândru, el îl vede trist și 
roş/Cum se-nchide ca o rană printre nori întunecoşi,/Cum 
planeţii toți îngheaţă și s-azvârl rebeli în spaț...”: „Din nou 
ne întrebăm: oare cum intuiţia poetului îl duce la o viziune 
(model) asupra evoluţiei sistemului solar în care, pe 
măsura epuizării combustibilului care-i întreține reacţiile 
termonucleare, Soarele va deveni o uriașă stea roşie cu 
dimensiuni care vor cuprinde orbita Pamântului, după ce a 
„înghiţit“ planetele Venus şi Mercur (cam după încă 5 mld 
de ani) ? Acest model astrofizic a fost elaborat doar prin 
anii 1920-1930 de Chandrasekhar, Landau, Eddington 
ș.a." 

Ne oprim aici cu exemplele, îngăduindu-ne un scurt 
comentariu la acesta din urmă. Mai întâi că ideea privind 
vehicularea de către Eminescu a teoriilor moderne privind 
sfârşitul lumii prin decesul solar, adusă în discuţie de 
președintele Academiei române, nu e cu totul originală, ea 
fiind devansată în timp, cu trei sferturi de secol, de un 
articol semnat de Nicolae Cristea, în revista şcolară 

„Mlădiţe” ce apare la Blaj între 1939-19431. Elev în clasa a 
Vil-a al liceului „Sf. Vasile” din celebrul centru cultural de 
la confluenţa Târnavelor, autorul articolului cu pricina 
pornește de la poezia La steaua, aceasta ridicând o 
„adevărată problemă de astronomie”, ceea ce-l determi- 
nase pe profesorul său (de fizico-matematică, bănuim) s-o 
reproducă în „Numerus, revistă de matematici elementare 
pentru învățământul secundar, normal, profesional şi 
militar” (editată de Neculai Raclis între 1935-1944, n. n.). 
Pentru noi, miza articolului se găseşte în comentariul la 
versurile privind extincția solară din Scrisoarea l, 
reproduse mai sus, cu accent pe calificativele „trist și roş” 
unde poetul adoptă „concepția variaţiunilor de culoare, ce 
a stat la baza primelor teorii cosmogonice”. Dar apariţia 
unei noi teorii a variaţiunilor de culoare, „răsturnându-le” 
pe cele tradiţionale, este mai plauzibil explicată de elevul 
nostru decât de urmaşul său academic, prin trimiterea la 
analiza spectrală (spectroscopia) descoperită în anii 1860- 
61 de doi savanţi germani, contemporani ai poetului, 
Robert Wilhelm Bunsen și Gustav Robert Kirchhoff (la N. 
Cristea, Jirchoff), potrivit căreia, prin răcire, steaua îşi 
modifică registrul cromatic: de la albul strălucitor, rezumă 
tânărul nostru autor, „culoarea stelei trece la galben, 
materia constitutivă se contractă mult, devenind apoi o 
masă compactă de culoare roşiatică”; Eminescu a simţit şi 
a pătruns acest adevăr. 

Articolul din „Mlădiţele” blăjene ne trezește interesul 
faţă de un tânăr cu frumoase preocupări, ilustrate și de alte 
contribuţii din revistă, din domeniul științelor exacte 
(bune medalioane despre Savantul Gheorghe Țiţeica şi 
Profesorul G. G. Longinescu) dar și în acela al umanioarelor 
(mature recenzii la Mircea Eliade, Nuntă în cer, şi lonel 
Teodoreanu, Prăvale-Baba, precum şi interesante încercări 


de sinteză, Copilul în literatura română). Un eminescolog in 


spe ne propune articolul comentat de noi, la care se adaugă 
într-un număr ulterior de revistă un altul (Două poeme), cu 
o subtilă analiză comparativă la Luceafărul şi Le chant d'un 


ÎI aa 


1 Nicolae Cristea, Eminescu: „La steaua... 
rev. cit, nr. 2- 3, mart.-iun. 1939, pp. 4-7. 


Adevăruri astronomice, în 

nte convingătoare în favoarea superio- 
rităţii poemului eminescian față de cel al lui Lamartine. Nu 
ştim care a fost evoluţia ulterioară a lui Nicolae Cristea, al 
cărui exemplu ne întăreşte încrederea în talentul 
tineretului nostru și în rolul benefic al școlii pentru 
cultivarea acestuia. Poate că un cercetător din urbea 
blăjeană își va găsi timp să descifreze cândva destinul 


ange şi cu argume 


eroului nostru. 
Ceea ce le-am putea imputa şi elevului şi profesorului 


academician (dar păcatul este al unei bune părți din 
eminescologia recentă) este ocolirea perspectivei istorico- 
literare. În privința profesorului Vlad, strict specializat în 
holografie și optica informaţiei, nu ridicăm mari pretenții, 
dar elevul Cristea, bun cunoscător al literaturii franceze, 
cum am văzut, ar fi putut să ştie că mai ales reprezentanții 
ei romantici, „iubitori de noapte, gol, zero absolut, negru 
infinit” (J.-P. Luminet) sunt mari amatori de eshatologii 
cosmice: stelele lui Gérard de Nerval sucombă în zăpada 
veşnică (Les Chimeres, 1854), iar într-un lung poem al lui 
Victor Hugo, soarele este sufocat de emanația nopții lui 
Satan (Fin de Satan, în La Legende des Siecles, 1859-1883): 
„L'astre, au fond du brouillard, sans air qui le ranime,/Se 
refroidissait, morne et lentement de&truit./On voyait sa 
rondeur sinistre dans la nuit;/Et l'on voyait dâcroitre, en 
ce silence sombre,/Ses ulcères de feu sous une lèpre 
d'ombre...” Un emul și succesor al acestuia la Academia 
franceză, evoluat ulterior către parnasianism, Leconte de 
Lisle, contemporan al lui Eminescu, hrănit ca și acesta cu 
Schopenhauer și mitologie vedică, va face o adevărată 
obsesie pentru apocalipsele solare, învăluite în roşu 
însângerat („les lourds massifs rougis de ton sang Ô 
soleil!” l'oeil rouge de Sahil saigne éternellement”), 
ilustrate de poezii precum Dernière Vision şi Solvet Seclum, 
din volumul Poèmes barbares, 1862, ori L'astre rouge, din 
Poèmes tragiques, 1884, pe care poetul românar fi putut să 
le cunoască, măcar din auzite!. Trecând acum în altă arie 


PI NI 20 RI 38 a SII a Ace 
1 Cu privire la „apocalipsele cereşti” vezi capitolul cu același titlu din 
masiva antologie a astrofizicianului francez, poet, prozator, şi eseist 
deopotrivă, Jean-Pierre Luminet, Les poètes et l'univers. Anthologie de 

geografică, un poet romantic englez cunoscut şi admirat 
de Eminescu, George Gordon Byron scrie în iulie-august 
1816 un poem despre moartea soarelui și dispariţia 
omenirii intitulat Darkness (Întuneric), cu versuri 
amintind tulburător de cele din Scrisoarea I „Era un vis şi 
parcă nu era.../Pe bolta neagră, soarele murea./Zburau 
prin spaţiu, oarbe, stele reci./Pământul înghețase pentru 
veci. /Pierise luna...”1. 

Să mai adăugăm că sugestii pentru tema aleasă, le-ar fi 
putut găsi Eminescu, în afară de cele îndeobşte cunoscute 
şi mult dezbătute din Rigveda, în frecventata mitologie a 
nordului, cu ecouri în mai multe poeme, printre care 
Memento Mori, Odin şi poetul, Diamantul nordului?. 
„Amurgul zeilor”, în versiune scandinavă, Ragnarok, este 
preludată de Iarna Fimbul (Fimbulvetr sau Fimbulvinter). 
În poemul Völuspá (Profeţia Volvei), din Edda islandeză, 
referirile la Ragnarok sunt cuprinse în strofele 40 - 58, în 
care o femeie şaman, o prezicătoare (volva) dă informații 
lui Odin despre iminenta catastrofă universală,în versuri 
care ne sună şi ele atât de familiar: „Soarele scade, se- 
ntunecă/se-afundă pământul sub mare/strălucitele stele/ 
se-aruncă din ceruri...” Traducătoare acestor versuri, 
scriitoarea Maria-Elena Morogan, ne oferă şi o traducere în 
proză a mitului scandinav, repovestit într-o carte din 1992: 
„Soarele va fi prins din urmă de lupul uriaş care e mereu 
pe urma sa şi va fi sfâşiat, iar Luna la rândul ei va fi ajunsă 
şi sfârtecată; iar stelele vor începe să se prăbușească de la 
locurile lor, lăsând cerul negru ca smoala'3. Aproape cu 
aceleași cuvinte, după 25 de ani, britanicul Neil Gaiman, va 


n 
textes poétiques sur le cosmos, Paris, 1996, a Il-a 2012. O carte 
deosebit de interesantă, tradusă şi în limba română este El fin del 
mundo como obra de arte, Barcelona, Destino, 1990, de universitarul 
şi scriitorul spaniol Rafael Argullol Murgadas. 

1 Byron, Opere, l, Poezia, tr. Virgil Teodorescu, Bucureşti, 
Univers,1985, p. 182. 

2 Informaţii mai detaliate la Ion Miloș, Mihai Eminescu și fantasmele 
nordului, articol reprodus în Almanahul Mihai Eminescu 2004, cit, loc. 
cit. p. 264-267. | 

3 Mitologia Nordului. Mituri şi legende. Povestite de Elena-Maria 


Morogan, Bucureşti, Enciclopedică, 1992, p. 2013. 

relua şi el „povestea de demult” a „sfârșitului zeilor” 
(Ragnarok): „Apoi, când puţinii oameni rămaşi vor trăi 
precum animalele, soarele de pe cer va dispărea, ca 
înghiţit de un lup, şi luna va fi luată şi nimeni nu va mai 
zări stelele. Bezna va umple aerul, ca o cenuşă, ca o ceaţă. 
Va fi vremea iernii îngrozitoare fără sfârşit, 
Fimbulwinter”!. 

S-a vorbit, fără a se aduce probe solide, de inserțţii 
creştine târzii în textele scandinave. Cert este că scenarii 
catastrofice sunt de găsit în Noul Testament, în special în 
Apocalipsa, precum în 6. 12-14: „Şi când El a deschis 
pecetea a şasea, eu m-am uitat; şi iată, cutremur mare a 
fost; soarele s-a făcut negru ca un sac de pâslă şi luna- 
ntreagă s-a făcut ca sângele,/şi stelele cerului au căzut 
pe pământ așa cum smochinul își leapădă smochinele 
verzi când e zgâlțâit de vijelie; iar cerul s-a-ndepărtat ca 
o carte-nvălătucită/şi fiece munte şi insulă s-au mişcat 
din locurile lor”, ori în 8. 12: „Şi a trâmbiţat al patrulea 
înger; şi a fost lovită a treia parte din soare, şi a treia 
parte din lună, şi a treia parte din stele, ca să fie 
întunecată a treia parte a lor și ziua să-şi piardă din 
lumină a treia parte, şi noaptea tot aşa”. Dar putem 
spune că, precum tema potopului terestru, şi aceea a 
cataclismelor cosmice e prezentă în multe mitologii şi 
religii ale lumii?. Pentru întărirea spuselor noastre, 
aducem mărturia altei religii a cărții, Coranul, unde, în 
Sura a şasea, at-Takwir, versul întâi, găsim această 
predicţie a unui soare aflat pe moarte: „Când soarele se 
va întuneca...” Fiindcă, prin voia lui Alah, corpurile 
cereşti au o viață limitată, cum de asemenea citim în 
Surah az-Zumar, V. 5: „Şi el a supus soarele şi Luna încât 
să-şi urmeze fiecare cursul său către un termen fix”. 


INI Ia IN E 
1 Neil Gaiman, Mitologie nordică, Bucureşti, Arthur, 226. 

2 Vezi în această privinţă Sir James George Frazer, Folclorul în vechiul 
Testament, traducere şi adaptare de Harry Kuller, Bucureşti, Scripta, 
1995, De asemenea, Samuel Noah Kramer, Istoria începe la Sumer, 


Bucureşti, Editura Ştiinţifică, 1962. 

lată cât de departe ne poate duce recontextualizarea 
istorico-literară a scrisului eminescian. Rugăm cititorul 
să ia observaţiile noastre ca pe o alternativă la inter- 
pretarea strict fizicistă a acestuia, păstrând convingerea 
deplinei sale libertăţii de opţiune. Dar elevul Cristea 
dintr-a şaptea, el, pe care dintre aceste alternative ar 
alege-o în cele din urmă? 


Scanned with OKEN Scanner 


XIII. Eminescu şi spinoasa 
problemă a timpului 


„O, acest blestemat de timp...” 
Mihai Eminescu 


„Timpul face parte din acea stranie 
categorie de entităţi pe cât de familiare 


pe atât de impenetrabile. ii 
Solomon Marcus 


Minunată maşinărie, în vremea noastră, internetul. El 
ne facilitează, iată, lectura unui studiu apărut în 2010, de 
negăsit în versiune tipografică, cel puţin în bibliotecile și 
librăriile capitalei moldave, Eminescu și concepte funda- 
mentale ale fizicii moderne: Timp, Spaţiu, Univers, datorat 
unui specialist, doctor în fizica atomică şi nucleară, Petre 
Osiceanul. În polemică deschisă cu G. Călinescu, care 
văzuse în poetul român doar un „diletant în ale ştiinţelor”, 
autorul susține, dimpotrivă, asimilarea de către acesta a 
unui veritabil background ştiinţific, începând cu perioada, 
hotărâtoare, vieneză, pusă sub semnul marelui fizician și 
filosof al ştiinţei Ludwig Boltzmann, la 1869 
Assistenzprofessur la Universitatea din capitala austriacă, 
ale cărui cursuri şi cărți de popularizare sunt presupuse 
drept cunoscute de tânărul nostru student audient?. Nu e 
prima dată când, în virtutea unui interes timpuriu şi 
prelungit pentru ştiinţe, experţii în materie, începând cu 
academicianul inginer Aurel Avrămescu, încă din 1958, au 
pus în evidență intuiţii, priorități şi anticipări ale unor 


DIN 
1 Petre Osiceanu. Eminescu și concepte fundamentale ale fizicii 
moderne: timp, spațiu, univers.www.icf.ro/noi.2010. 

2 Fapt puţin probabil, având în vedere că la data sosirii studentului 
aspirant Eminescu, Boltzmann părăsise oraşul natal pentru a lucra la 
Universitatea din Ganz. Mai plauzibilă este audierea de către poetul 
nostru, la Berlin, a cursurilor profesorului Hermann Helmholtz, unul 
din susţinătorii teoriilor lui Robert Mayer ale căror ecouri le găsim în 
„caietele fiziografice” eminesciene. 

teorii moderne în opera eminesciană. Între acestea, de mai 
mare ecou, ideea devansării cu cincizeci de ani a teoriilor 
lui Albert Einstein. Fără a se mai ţine seamă de ironiile lui 
G. Călinescu din preambul la capitolul Cultura al 
cunoscutei sale cărți despre opera lui Eminescul. 

Teza revine la fizicianul recent cu argumente din 
cunoscuta „lecție de relativitate” oferită de Luceafărul, 
urmată apoi de o lungă și ameţitoare suită de anticipări în 
metaforă ale unor teorii ultramoderne de descendență 
einsteiniană, cu care suntem liberi să fim sau nu de acord: 
a „aproape nimicului” (nearthingness), avansată de ameri- 
cani în 2002, a „stingerii sorilor“, pentru care H. A. Berthe 
primeşte Nobelul în 1967, a „nesimultaneității eveni- 
mentelor”, într-o nouă geometrie, neeuclidiană, a spațiului- 
timp (alt Nobel, pentru Richard Feynman, în 1965), a 
infiniturilor mare şi mic, în fine, a „Marii Explozii” (Big- 
Bang), argumentată de S. Hawking și S. Weinberg (din nou 
Nobel, în 1979), dar şi a Marii Implozii (Big-Crunch)... Toată 
demonstraţia poate fi, se înţelege, o bază de discuții, în 
continuarea altora mai vechi, inițiate de eminescologi. Cu 
evitarea, totuși, a unor exagerări amintind de teze ale 
defunctului protocronism. Ele nu lipsesc din studiul recent, 
unde, în concluzie, poetul român, net superior în materie 
de știință a Universului „infantililor” R. Frost și T. S. Eliot, e 
propus drept „leader al unui grup restrâns de mari poeți și 
gânditori vizionari, adevărate enciclopedii ale cunoașterii 
universului timpului lor”. 

Multe dintre teoriile de mai sus au în centrul lor proble- 
matica timpului, se înțelege, a timpului fizic, universal. 
Lectura studiului comparat al lui Petre Osiceanu a devenit 
pentru noi prilej de rememorare a unor gânduri mai vechi 
despre un aspect oarecum particular, dar credem, mai 
fertil, al timpului ca determinată interioară la Eminescu. El 


EE S ESE SS ——= 
1 Privită în contextul unei violente „exagerări de cult” şi a nevoii de a 
studia opera poetului „în spiritul adevărului şi cu o pietate care să nu 
degenereze în caricatură”, apare afirmaţia: „Eminescu e cel mai mare 
filosof, cel mai de seamă filolog, cel mai învăţat individ. El a formulat 
înaintea fizicii moderne teoria relativităţii” (G. Călinescu. Opera lui 


Mihai Eminescu, |l, Bucureşti, Minerva, 1985, p. 5-6). 

se circumscrie după părerea noastră nu atât preocupărilor 
de ordin ştiinţific ale poetului, reale, desigur, cât, mai cu 
seamă, demersurilor sale de abordare filosofică a marilor 
probleme ale existenţei. Sau, mai bine zis, cu apel la un 
capitol dintr-o cunoscută carte din 1985 a lui Solomon 
Marcus, ea ţine de provocările științei și reacţiile filosofiei. 
Ca toți marii poeţi ai lumii, Eminescu e obsedat de fatalul 
„monstru orb”, Timpul, adevărată piatră de încercare 
pentru orice artist autentic. La un astfel de artist, 
modalitatea de abordare și exprimare a timpului devine 
chiar o componentă a fizionomiei sale specifice, „unul din 
mijloacele cele mai potrivite pentru a-i caracteriza simţirea, 
orizontul și forma” (D. Caracostea). Şi la poetul nostru, ne 
întâmpină, definitoriu și semnificativ, un număr mare de 
termeni desemnând durata, într-o complexă relaționare cu 
spaţiul, în accepţia lui Mihail Bahtin, „cronotopi”, aplicabili 
în genere textului epic (nuvelă roman, poem epic), precum 
acela al „drumului vieţii” sau, mai larg, al „drumului 
istoriei”, metaforizări bogate şi multiplane în care, după 
cum susține marele teoretician rus al literaturii şi filosof al 
limbajului, Mihail Bahtin, „nucleul principal îl constituie 
scurgerea timpului”, sau, printr-o despărţire a apelor, la 
semioticianul francez A. J Greimas, „crononime” (din 
aceeaşi categorie cu „antroponimele” şi „toponimele'2. Am 
încadra aici termeni mai frecvenți în lirica eminesciană: 
„timp”, „vreme”, „veac', secol”, „an”, „zi”, „oră”, „clipă'; şi 
tot aici, instrumente ale măsurării duratei: „ceas”, cu 
variantele sale „ceasornic”, „ornic”, „orologiu'. 

Sunt îndeobşte cunoscute rândurile ce deschid „novela” 
din 1872, Sărmanul Dionis. Ceea ce, în monologul interior 
al personajului titular, li s-a părut junimiştilor (dar nu și lui 
Maiorescu) o „elucubrațiune filosofică” (v. relatarea lui G. 
Panu), nu reprezenta, în fond, decât variaţiuni pe tema 
timpului şi a spaţiului ca forme pure de sensibilitate, aşa 
cum le concepuse și formulase Kant, unul din maîtres d 


PN 


1 Mihail Bahtin, Formele timpului şi ale cronotopului în roman, în 
Probleme de literatură şi estetică, Bucureşti, Univers, 1982, p.475. 

2 A. J. Greimas, J]. Courtes, S&miotique. Dictionnaire raisonné de la 
théorie du langage, Paris, Hachette, 1979. 

penser recunoscuţi de Eminescu („Kant - cel mai profund 
dintre muritori”), pe care-l aprofundase, desigur, încă de la 
Viena, unde, în semestrul de vară 1872, optase pentru trei 
cursuri ținute de K. von Arndts, Theodor Vogt și Robert 
von Zimmermann, obiectul acestuia din urmă interesându- 
ne aici: Geschichte der Philosophie Il. Kursus. 

Chiar dacă poetul își îngăduie, potrivit obiceiului său, 
mari libertăţi faţă de textul „înţeleptului de la Königsberg”, 
punctul de plecare îl aflăm în Critica rațiunii pure, cum se 
poate lesne observa din simpla juxtapunere a unor pasaje 
din opera kantiană, tradusă fragmentar de Eminescu 
(prima ei parte, „cea mai grea şi cea mai adâncă”, după 
părerea lui C. Noica) și a unor rânduri din proza acestuia, 
Sărmanul Dionis ori Archaeus. Nu de puţine ori, textul 
eminescian (d.e.: „În faptă lumea-i visul sufletului nostru. 
Nu există timp, nici spaţiu - ele sunt numai în sufletul 
nostru”) pare o parafrază la Kant („Dinafară timpul nu 
poate fi intuit, tot așa de puţin spațiul, ci numai în noi... 
Alăturarea textelor arată modul în care Eminescu înțelege 
să utilizeze o serie de teorii filosofice curente drept 
premisă a prozei sale fantastice, de o factură personală, 
insolită, „revoluționară” în epocă (fapt observat însă ceva 
mai târziu). Cu intuiție sigură, el apelează la Kant, a cărui 
filosofie, după expresia lui I. Petrovici, „alcătuieşte Noul 
Testament al cugetării moderne”, venit să continue, dar şi 
să modifice, „Vechiul Testament cartesian”. 

În numeroase locuri, Eminescu pomenește de la Kant 
din care, în versiuni ale Scrisorii l, face prototipul 
„bătrânului dascăl”. Cosmogonia din celebrul poem e 
tributară, cum bine au observat exegeţii, nu numai textului 
vedic, dar şi celui kantian, mai aproape de „substanțţia- 
lismu!” lui Newton, de care, iarăşi, Eminescu nu e străin. 
Dar interpretarea liberă a lui Kant, într-un eclectism 
specific şi necesar textului literar, privită ca o „trădare” a 
filosofului afin german, a dus la o întreagă „ceartă de 
cuvinte”, în care distingem câteva poziţii mai evidente: 

1, Poetul înaintează, exclusiv, „pe aripile teoriilor lui 
Kant” (Rădulescu-Pogoneanu); 

2. Ba nu, e curat schopenhauerian, după D. Murăraşu 
sau Al. Piru; 

3. Dar Schopenhauer însuşi e în esență kantian, prin 
preluarea teoriei apriorității timpului şi spaţiului, cum a 
observat mai de mult Titu Maiorescu în Prelegerile de 
filosofie; 

4. Utilizându-l pe Kant, deci, ca punct de plecare, 
Eminescu va construi, însă, „în spirit schopenhauerian” (G. 
Călinescu, T. Vianu). 

5. Dimpotrivă, o nuvelă ca Archaeus indică momentul 
eliberării autorului ei de „mirajul! schopenhauerian și 
„revenirea la Kant şi Hegel” (D. Vatamaniuc); 

6. Această revenire, subliniază C. Noica, înseamnă şi o 
confruntare din perspectivă proprie cu Kant, pe care 
poetul Îl știa foarte bine; dar în creație „se simţea liber să 
pună ce-i place, artisticește'; În general însă, „dialectica” 
lumii schiţată de Eminescu „e complementar hegeliană şi 
kantiană”; 

7. În Archaeus, nu e Kant, ci mai degrabă un admirator 
al acestuia, Fichte (I. Boldea); 

8. Proza eminesciană vădeşte indiscutabile influenţe ale 
gândirii indiene, în special din Upanișade, după S. P. Dan 
ori A. Bhose. Timpul e integrabil principiului identității 
Tot/Unu: tat twam asi; 

9. Nu sunt de neglijat nici posibile surse provenind de 
la „magicianul” Paracelsus (C. Barbu); 

10. Aceeaşi proză ilustrează idei prekantiene, în primul 
rând din Leibnitz, „întrucât deduce existenţa din posibi- 
litatea pe care omul o cugetă', dar și din postkantienii care 
au împins idealitatea timpului „spre un subiectivism 
extrem”, Această poziţie, pe care se situează, bunăoară, E. 
Tudoran, își are desigur un suport în textele lui Leibniz 
(corespondenţa cu Clarke) t, de asemenea, ale lui Berkeley, 


p 


1 Filiera apare şi la G. Călinescu în capitolul Individul metafizic şi 
nemurirea din marea exegeză dedicată operei eminesciene. Pornind 
de la „deasa afirmaţie” a poetului că „posibilitate şi existență sunt 
identice”, reprezentând proba ontologică a existenţei divine, pe 
filiera Sf. Anselm - Leibniz, în Archaeus, marele critic detectează, 
stilistic, un „limbaj anselmniano-leibnizian” prin care pare că e scos 
ese in re din ese in intelectu, dar, în fond, un idei transcendentale 
kantiene redate „în felul lui Schopenhauer”, transmise, cu o „risipă de 
imagini” şi definiții, de către bătrânul dascăl către întâmplătorul său 

în primul rând Principiile cunoștinței omenești: „Deci, dat 
fiind că timpul nu este nimic dacă facem abstracție de 
succesiunea ideilor în sufletul nostru, înseamnă că durata 
unui spirit limitat trebuie judecată după numărul ideilor 
sau al acţiunilor care se succed una după alta în acelaşi 
spirit sau suflet”. lată un text care pare să-și găsească 
corespondenţă în meditațiile lui Dionis. Ideile episcopului 
filosof sunt cunoscute mai devreme sau mai târziu 
poetului, dacă nu nemijlocit, atunci prin comentatorii 
acestuia, căci între listele bibliografice din manuscrise 
găsim, repetată, o trimitere la F. Friederich's Uber berkeleys 
idealismus, iar o transcriere din Ed. v. Hartmann, Zur 
Kant'schen Philosophie, începe cu o succintă expunere a 
idealismului subiectiv berkelean, ca punct de plecare 
pentru apriorismul lui Kant. Pe de altă parte, în cugetările 
bătrânului din Archaeus regăsim idei ale unui alt 
prekantian, J. Locke, între ele, aceea a dispariției duratei în 
timpul somnului (v. Eseu asupra intelectului omenesc). Să 
menționăm că filosofia lui Locke este expusă de A. D. 
Xenopol într-o prelecţiune şi rezumată de Eminescu în 
„Curierul de lași” din 13 septembrie 1877. 

În concluzie, Eminescu e deplin familiarizat cu teoriile 
filosofice curente relative la timp, pe care le valorifică în 
proza de tinerețe, îngăduindu-şi abateri şi dezvoltări 
proprii, dar şi în linia unui „idealism magic” specific 
romanticilor germani, cerute de logica internă a textului 
literar. Ele sunt vizibile și-n aplicaţiile la mult discutatul 
apriorism kantian. În accepţia acestuia, timpul e o 
reprezentare, o „formă” a „stării interne”, în timp ce la 
Eminescu el devine un conţinut, o substanţă asupra căreia 
putem acţiona. Din „izvoare de cunoaştere”, „judecăți 
sintetice” generalizate, la Kant, timpul şi spaţiul devin 
generatoare de experienţă, de trăiri particulare, la poet. 
Din „atribute” ale obiectului, obiectul însuşi, din „condiţie 


E N 0 RI N N NI N N MIN E e N 
învățăcel: „Condiţiile a orice posibilitate sunt în capul nostru. Aicea 
sunt legile ciudate cărora natura trebuie să li se supuie. Aicea-i 
timpul cu regulele lui matematice, aicea spaţiul cu legile geometrice, 
aicea cauzalitatea cu necesitatea ei absolută”. (G. Călinescu, op. cit., p. 
245-247) 

319 


Scanned with OKEN Scanner 


formală” a fenomenului, chiar fenomenul. Totul, prin forța 
magică a cuvântului. Această forță guvernează zborul 
uranic şi întoarcerea în timp a lui Dionis. Prin, evident, 
depășirea imposibilei bariere de viteză a luminii. Ca-n 
acest amuzant „limerick” modern englezesc reprodus de 
Stephan W. Hawking în cunoscutul său bestseller privind 
Istoria timpului: „Era O tânără din Wight - definitiv,/ 
mergând mai repede decât lumina./0 zi, ea a plecat, 
cuminte /- la modul relativ. /Şi a ajuns în seara dinainte”. 

Un poem precum Trecut-au ani... inclus de Titu 
Maiorescu în ediţia sa de la finele lui 1883 şi plasat de 
Perpessicius în epoca bucureşteană, în imediata vecinătate 
a splendidului triptic sonetistic veronian publicat în 
„Convorbirile literare” din octombrie 1879 („un acord al 
aceluiași cântec”), ni se pare emblematic pentru proble- 
matica timpului individual, psihologic, la Mihai Eminescu. 
Transcenderea biograficului, semn al marii literaturi, are 
loc şi aici, precum în întreaga sa operă poetică, sintagma 
adunând sub genericul ei un destin de excepție. Nu 
întâmplător spectacolul omagial organizat la lași, în 20 
ianuarie 2013, cu participarea lui lon Caramitru şi a lui 
Nicolae Prelipceanu, alături de corul Filarmonicii, îi 
împrumută numele: Trecut-au anii... Autoarea scenariului, 
tânăra profesoară, doctor în filosofie, Nicoleta Dabija, pare 
să-şi fi regăsit astfel, după despărțirea („eliberarea”, zice 
Liviu Antonesei), de prăpăstiosul Cioran, printr-o carte din 
2011 dedicată nopților acestuia, echilibrul, dat de 
frecventarea scrierilor eminesciene, ele reprezentând, 
după opinia sa, „dimensiunea cea mai profundă a sufletului 
românesc”. 

Dincolo de prozele tinereții, timpul reprezintă unul din 
motivele dominante, obsesive, ale întregii poezii emines- 
ciene, de la texte care sunt - s-a demonstrat - simple 
transpuneri versificate ale unor pasaje filosofice cunos- 
cute, cum sunt cele despre „prezentul etern” (Patria vieții e 
numai prezentul., Cu mâine zilele-ți adaogi..) şi până la 
tulburătoarele imagini precum cea a vremii încercând să 
se nască din abisurile nefiinţei, în Luceafărul. În variante la 
celebrul poem eminescian, problematica timpului e reluată 
“obsesiv, precum aceea a „fiinţei” esenţiale ce nu moare, 

multiplicată în diversele „învelişuri” materiale ale lumii, şi 
concentrând în ea toate cele trei dimensiuni ale timpului: 
„Tot ce-a fost, tot ce va fi,/De-a pururi faţă este..., sau 
aceea a Timpului personificat, mereu reintegrat în veşnica 
rotire a sferelor: „Să piară timpul înecat/În vis de 
întuneric,/El s-ar renaşte luminat/Ca să se-nvârte sferic” și 
încă altele, asociate de G. Bogdan-Duică cu idei expuse în 
sonete ori în dialoguri filosofice precum De l'infinito, 
universo e mondi, sau De la causa, principio et uno, ale lui 
Giordano Bruno, filosof și literat din Renaşterea italiană, 
apreciat și citat de Mihai Eminescu. Să menționăm doar că 
pe o filă de manuscris acesta îşi arată intenția de a relua 
„legenda Luceafărului”, modificată și cu un final „ă la 
Giordano Bruno”! 

La polul opus, găsim o altă imagine, la fel de tulbură- 
toare şi care a făcut să curgă destulă cerneală, a timpului 
reintrând în golurile originare şi redevenind, prin anularea 
propriei esențe, eternitate: „Timpul mort şi-ntinde trupul şi 
devine veșnicie/Căci nimic nu se întâmplă în întinderea 
pustie...” (Scrisoarea I). Opoziția dintre Timp şi Veșnicie, de 
care e preocupat Eminescu, e în consens cu întreaga 
filosofie modernă, de la Hegel, pentru care veșnicia repre- 
zintă suspendarea relativă e timpului: „De aceea veșnicia 
nu va fi, nici nu a fost, ci ea este”, şi până la Heidegger: 
„Timpul nu este veșnicie”, sau Berdiaev: veșşnicia este 
moartea, starea în care nu se întâmplă nimic. Pe aceeași 
linie de preocupări, cu un punct de plecare încă din Platon, 
veşnicia este Ideea, Absolutul, Spiritul, Perfecțiunea, în fine, 
Divinitatea, care se autodefineşte astfel la poetul român: 
„Noi nu avem nici timp, nici loc...”. 

Un motiv frecvent la Eminescu este acela al ceasului 
măsurând înaintarea timpului implacabil. ÎI întâlnim 


1 G. Bogdan-Duică, Mihai Eminescu. Studii şi articole, laşi, Junimea, 
1981, p. 115-124, Sărind peste ani, ajungem la Rosa del Conte care, 
pornind de la variante ale versurilor citate, introduce în discuţia 
asupra circularităţii temporale la Eminescu, o afiliere a acestuia la 
„spiritualitatea elenistică”, disociată de concepţia creştină unde 
timpul „este rectiliniu, nu este repetiţie, ci deschidere către dincolo. 
Început şi sfârșit, alfa şi omega”. (Mihai Cimpoi, Dialog cu Rosa del 
Conte, în Spre un nou Eminescu, Bucureşti, Eminescu, 1995, p. 30-31) 

deopotrivă în versuri, îndeobşte cunoscute: „Când cu gene 
ostenite sara suflu-n lumânare/Doar ceasornicul urmează 
lunga timpului cărare...; „Și noapte-nşiră ceasuri pe firu-i 
incolor/Ca râul care-şi mână trecutu-n viitor...”, cât şi în 
proză: „Orologiul, fidel interpret al bătrânului timp, sună de 
douăsprezece ori în limba lui de matal”. Formulări desigur 
banale, un tribut plătit de poetul nostru unui uz literar 
îndelungat, stereotip. Începutul îl făcuse Vergiliu cu un 
cunoscut vers din Georgicele, Cartea a Ill-a: „Sed fugit 
interea, fugit irreparabile tempus”. Din aceeaşi arie 
geografică, iată şi o imagine a timpului curgător, cu care se 
confruntă aspirantul către infinitul celest, renascentistul 
Giordano Bruno într-unul din sonetele sale („E chi mi 
impenna, e chi mi scalda il core? ): „L'etadi, gli anni, i mesi, i 
giorni e Vore/Figlie ed armi del tempo, e quella corte/A cui 
né ferro, né diamante è forte... Şi iată, şi o definiție a 
înfricoşătorului „monstru or ” concentrată într-o ghicitoa- 
re din mult îndrăgitul de tineret Hobbit, al romancierului 
contemporan J. R. R. Tolkien, în traducerea Irinei Horea: 
„Devoră tot - în gura lui să piară/Copac şi floare, pasăre și 
fiară./Oţel şi fier le muşcă şi le roade, Ucide regi şi 
spulberă noroade. Oraşe mari le duce în ruină/și sfarmă 
munţii-n pofta lui haină”. 

Mai interesantă ni se pare însă metafora ceasornicului 
dereglat, semnificând ieşirea din matca sa firească a unui 
destin individual: „O, simt cum al meu suflet înveninat/E 
ca un orologiu ce îmblă înapoi” (Andrei Mureșanu) sau 
colectiv: „Căci lumei aceştia și legilor din fire /De li se naşte 
un dușman e semn că firea toată /E-n neorânduială, că din 
încheieturi/Ceasornicul ieşit-a, al lumei noastre-ntregi” 
(Grue Sânger). În antiteză cu astfel de viziuni sumbre, iată 
o tratare mai senină, într-un registru comic de bună 
factură populară, a veşnicei confruntări dintre om şi timp. 
Este vorba de basmul Călin Nebunul, în care şugubăţul 
erou titular, pentru a obţine răgazul necesar îndeplinirii 
unei misiuni primite de la fraţii săi, îi leagă de copaci, în 
pădure, pe De-cu-sară, Miezu-nopţii şi Zori-de-ziuă (un 
tratament oarecum asemănător îl va aplica morţii Ivan 
Turbincă). Reproducem aici, pentru savoarea lui lexicală, 
un pasaj, al dialogului eroului cu Zori-de-zi: „Ei cumetre 

Zori-de-ziuă, ia opreşte-oleac-aici/Hai să stăm de vorb-o 
ţâră - să mâncăm păsat cu lapte/Vin încoa că bate luna - 
hai la umbră - tot îi noapte./- Omule, ce-mi caţi pricină... 
sunt grăbit. - Ce-atâta grabă ?/Ciorilor ! la nu mai spune, 
Ştiu că nu ai nici o treabă !/Îl legă și pe acesta ca până va 
găsi foc/Ziuă să nu se mai facă şi vremea să stea pe loc” 
(s. n.). 

Trăit de individ, timpul fizic, universal, se convertește 
în biografie, destin. Timpul devine trecut. Din acest punct 
de vedere, întreaga lirică elegiacă eminesciană este o 
„căutare a timpului pierdut”, cu cele două etaloane majore: 
copilăria (v. O, rămâi) şi iubirea (Floare albastră, Sunt ani 
la mijloc...). „Dorul orientat către trecut”, va scrie Bogdan- 
Duică în analiza sa la poemul publicat în „Convorbiri 
literare” la 1 septembrie 1873, este „una din atitudinile de 
căpetenie ale eroticei lui Eminescu'. Dar nu numai atât: 
întregul său trecut „el și l-a poetizat cu predilecție”! Să 
observăm însă că în Floare albastră găsim alăturate două 
forme ale trecutului, cel psihologic şi cel istoric; sunt aici, 
prin glisări pe scala temporală, un prezent în care poetul 
aduce din trecutul trăit imaginea iubitei de demult, în care 
se consumă actul iubirii, un trecut reconstituit și retrăit 
acum, la rându-i, ca o „prezenţă”, unde „mititica” îi 
reproşează acestuia dezertarea în trecutul îndepărtat al 
omenirii. Versuri cu care se deschide poemul, „primul 
mare semnal operei viitoare” (Vladimir Streinu), capătă, 
având în vedere şi relatările colegilor cernăuţeni, calitatea 
unui autentic document autobiografic: - „lar te-ai cufundat 
în stele/Și în nori şi-n ceruri nalte?/De nu m-ai uita 
încalte,/Sufletul vieții mele./ /În zadar râuri în soare/ 
Grămădești-n a ta gândire/Şi câmpiile asire/Şi întunecata 
mare; //Piramidele-nvechite/Urcă-n cer vârful lor mare - 
/Nu căta în depărtare/Fericirea ta, iubite!” 

În confruntarea cu timpul, nu lipsesc accentele de 
sfidare, „eroice”, ca-n aceste rânduri înşirate pe la 18 ani: 
„Lumea toată-i trecătoare/Oamenii se trec și mor.../Numai 
poetul/Ca păsări ce zboară /Deasupra valurilor/Trece peste 
nemărginirea timpului”, dar, mai cu seamă, cele dramatice, 

1 Idem, op. cit., pp. 169; 172. 

generate de sentimentul mai acut al neputinței şi 
înfrângerii, dominant în poezii ca Melancolie sau Trecuta- 
au ani..Asupra acestuia din urmă vrem să ne oprim mai 
îndelung, căci nu este în creaţia lui Eminescu, credem, o 
poezie mai sfâşietoare în lamento-ul ei reținut, plin de 
demnitate, tragic, în esenţă. Scrisă în perioada de matu- 
ritate deplină a poetului, de după 1878, ea se desprinde 
din seria liricii directe, expresie a eului individual, empiric, 
detectabil, bunăoară în sonetele veroniene ale despărțirii 
amintite (Afară-i toamnă, Sunt ani la mijloc, Când însuși 
glasul), cu care mai păstrează totuși, cum sugera 
Perpessicius, subterane legături, făcând trecerea, după 
părerea noastră, către o poezie mai puţin „personală”, 
sprijinită pe definiție și concept, ilustrată magistral de Oda 
în metru antic. Dar nu atât de rece” precum vecina ei din 
ediția aceluiaşi Maiorescu, schopenhaueriana Cu mâine 
zilele-ţi adaogi... Dedicându-i un spaţiu larg, într-un 
Fragmentarium eminescian din 2004, Adrian Voica eviden- 
ţia aici, pe urmele lui Vianu, „primatul ideilor”, fără a se 
deroba, totuşi, de la rara și nobila menire de metrolog 
(scuze, metrician), numărându-i cu perspicacitate silabele 
şi accentele. 

O cumpănă între planurile ideatic şi afectiv sunt de 
remarcat în sonetul Trecut-au ani.. Circumscris, pur şi 
simplu, liricii de dragoste, el apare sărăcit de multiplele-i 
semnificaţii; una din dintre acestea se referă, cum am spus 
deja, la sentimentul copleşitor al timpului irecuperabil, în 
marginea căruia a glosat primul său comentator avizat, 
Tudor Vianu, dându-l ca exemplu de construcţie artistică, 
în Estetica sa din 1936. Dar ni se pare că dominanta O 
constituie aici nu „cufundarea” în noianul Timpului, ci, 
dimpotrivă, ruperea de Timp. Poetul ne comunică senzația 
stranie, neliniştitoare, că timpul a pornit să curgă fără el. 
Sau chiar împotriva lui. Acesta poate să fie unul din sensu- 
rile versului final: „lar timpul creşte-n urma mea...Mă- 
ntunec !”, în cheia căruia urmează să recitim sonetul, 
începând cu versul iniţial. Deschis printr-un topos, tocit de 
uz şi banalizat de romanţă, al timpului ireversibil, primul 
vers devine, în mod paradoxal, memorabil, prin compa- 
rația insolită ce o conţine. Dincolo de sugestia de fluiditate 


324 


Scanned with OKEN Scanner 


şi de lentoare, sintagma poetică, „nouri lungi” creează 
imaginea linearităţii timpului universal, prezentă și în alte 
texte eminesciene (v. „firul timpului”, „râul timpului”...), în 
concordanţă, de altfel, cu reprezentarea propusă de Kant, 
menită să suplinească lipsa „figurii” acestei entități 
abstracte, proiecţie a „intuițiunii noastre interioare”. „Noi 
căutăm - spune filosoful german - să înlocuim această 
lipsă cu analogii și reprezentăm timpul ca o linie 
prelungindu-se în infinit” (am citat din Critica rațiunii pure, 
în traducerea lui Eminescu însuși). Nu este aceasta unica 
modalitate în care Eminescu gândeşte timpul în termeni 
de spaţialitate şi de mișcare; alături de timpul fizic, văzut 
în genere ca o deplasare progresivă, în „linie dreaptă”, 
timpul social-istoric e reprezentat și el prin simboluri 
matematice: cercul („roata istoriei”), spirala („istoria 
spirată”), unda („undele de timp”, „valurile vremii”). 
Întorcându-ne la sonetul nostru, vom observa că, 
revăzută din perspectiva „întunecării” finale, imaginea 
„nourilor lungi” dobândește şi funcția unei prefigurări. Dar 
diagrama de creștere a tensiunii lirice ar cuprinde trei 
momente sau trei secvenţe distincte. Prima este secvența 
afirmativă, a relatării aparent calmă, „albă”, a trecerii 
timpului, din versul incipit al poeziei. Secvența secundă e 
aceea a acumulărilor negative, pe tema neputinței regăsirii 
„timpului pierdut”: „niciodată n-or să vie iară,, „nu mă- 
ncântă azi”, „în van mă-mpresuri”, „pierdut e totu-n zarea 
tinereţii”, „mută-i gura dulce-a altor vremi”... Ratând 
trecutul, eul liric pierde şi perspectiva viitorului, rămânând 
suspendat într-un prezent al zădărniciei. Cuvintele cheie ale 
secvenţei sunt determinările adverbiale „azi” şi „în van”, de 
altfel singurele recurente în text. Ultima secvenţă, afirmativ- 
negativă, e a rupturii dintre timpul universal şi cel indivi- 
dual, cuprinsă în versul final, în care forma pozitivă a 
verbelor conţine în ea şi alternativa ei negativă. „Creşterea” 
timpului poate să însemne devenire dar şi, mai ales, 
întoarcere, regres: „în urma mea”. Sugestia nu e atât de 
amplificare, cât de distanţare față de eul liric. Dereglarea 
„simțului intern” conduce la o dereglare pe linia tempora- 
lității. Timpul nu mai curge înainte, ci e „întors”, tot mai 
„străin” (v. şi versul „s-a întors mașina lumii” din Epigonii ori 

metafora discutată a ceasornicului care merge înapoi din 
Mureşanu). Sub acest aspect, sintagma finală, „mă-ntunec !”, 
ce cade greu, ca O sentinţă, închide în ea - judecând în 
termeni kantieni - sensul înnoptării „simțului intern”, cu 
consecința inerentă e ruperii de Timp. Fiindu-i refuzată 
transcendenţa, mijlocind libera deplasare pe axa 
temporalității, deopotrivă, în trecut şi în viitor, cum, altă 
dată, a lui Dan-Dionis, eroul nuvelei din tinereţe, poetul 
rămâne fixat într-o contingență goală de sens. T recutul se 
îndepărtează vertiginos şi se pierde într-un tunel în care eul 
liric nu mai are acces. Dar despărțirea de timp nu-l vindecă 
pe poet de obsesia timpului. Ea e însoțită, totodată, de 
sentimentul alterării „miezului”, a esenţialității ființei, 
redusă la ipostaza de „coajă” sau cea de „spumă”, căruia 
Eminescu, la vârsta studiilor universitare, îi dăduse glas 
într-un  fragment-manuscris: „Domnilor. Azvârliți pe 
suprafața vremei asemenea spumelor care plutesc pe ocean, 
suntem însă un fel de spume cu ochi şi privim îndărătul 
nostru la acel trecut stabil împietrit, neschimbat - care pare 
cu toate acestea a se îndepărta din ce în ce mai mult de ochii 
noștri...” Pierderea identității de timp aduce cu ea și 
pierderea identității de sine. Perpessicius avea dreptate 
când regăsea în sonetul analizat sentimentul înstrăinării din 
Melancolie. „În mic şi într-un registru mai temperat” - 
preciza editorul monumentalei ediţii eminesciene. Nouă ni 
se pare însă că sentimentul, modern în esenţă, al scindării 
de sine, e, nu atenuat, ci potenţat în sonet. Asistăm, cu 
termenii Emanuelei Ilie din excelenta ei carte, Fantastic și 
alteritate, la „apariţia alterităţii în orizontul eului”. „Gura 
străină” din poemul ieșean: „Şi când gândesc la viaţa-mi îmi 
pare că ea cură/Încet repovestită de o străină gură” 
amuţeşte însă definitiv în Trecut-au ani... „Pierdut e totu-n 
zarea tinereţii/Și mută-i gura dulce-a altor vremi”, versul 
subliniat constituindu-se, de data aceasta, în nucleul 
polarizant al textului. Structura echilibrată, clasică, a 
sonetului e înșelătoare. Tensiunile subterane, numărul mare 
al categoriilor negativității, exclamația concentrat-disperată 
a finalului conduc la conturarea unui sentiment al tragicului, 
definitiv și copleşitor. 

XIV. Note preparative pentru un posibil picaresc 
lițiană 


eminescian: mica odisee pruso-ga 


„Cântul întâi al Odysseei mele, care reprezentează 


călătoria mea arheologică şi istorică...” 
Mihai Eminescu 


„Rămâne de dovedit aptitudinea lui tehnică de istorie, 
capacitatea de a se documenta, îndrumarea bibliogra- 
fică. Eminescu, într-adevăr, ştie să alerge la document 


încă de tânăr.” 
G. Călinescu 


Un episod confuz din biografia lui Mihai Eminescu este 
acela al doctoratului, susținut moral şi material de Junimea 
ieşeană, pregătit la Berlin, între 1872-1874, şi mai ales al 
secvenţei de finalizare a acestuia, sub presiunea pusă de 
mentorul său, Maiorescu, ce ambiționa, mai mult decit 
poetul însuși, să-l vadă neapărat profesor de filosofie în 
capitala moldavă. Mărturie ne stau, în prima jumătate a lui 
1874, bogatul schimb de scrisori cu ministeriabilul apoi 
ministrul, din aprilie, Maiorescu pe tema finalizării demer- 
sului academic, floare la ureche, având în vedere capaci- 
tatea intelectuală a, până la un punct, discipolului său. 
Părea că lucrurile merg excelent. Manuscrisele poetului 
sunt doldora de note de curs, conspecte, transcrieri, 
majoritatea referitoare la filosofia antică şi modernă, la 
istoria universală, dar şi, surprinzător, la discipline ştiinți- 
fice (adunate ulterior în așa numitele „caiete fiziografice”), 
ele recomandându-ne un învățăcel conştiincios, decis să 
profite la maximum de oferta universitară berlineză. „Viaţa 
lui Eminescu la Berlin - afirmă lon Creţu în biografia 
documentară din 1968 - pare a fi mai bine organizată 
decât la Viena, atât în ceea ce priveşte cursurile, cât şi în 
privinţa lecturii acasă și în biblioteci”. Sub raport 
sentimental, „blonda Milli”, tovarăşă de nebunii în 
„agreabilul oraş Berlin” şi de excursii în împrejurimi, cum 
aflăm dintr-o zglobie postumă Din Berlin la Postdam..., pare 
să-i facă destul de confortabilă viaţa de student. Nici sub 

raport material, situaţia nu e dramatică. Unul din stâlpii 
Junimii, Theodor Rosetti, prieten al lui Maiorescu şi 
admirator al poetului, trimis de guvernul român în capitala 
germană ca agent diplomatic, „pentru regularea compli- 
catei afaceri a căilor ferate române” (răsunătoarea „Aface- 
re Strousberg”), care stă aici din februarie 1871 până în 
decembrie 1873, şi-l ia pe lângă sine pe Eminescu, ca bun 
cunoscător al limbii gemane, mai ales pentru relaţiile cu 
presa, cum he informează |. A. Rădulescu-Pogoneanu, un 
prilej de a-i mai îmbunătăţi finanţele, mereu în suferință, 
ale poetului. Situaţia se deteriorează oarecum, prin 
înlocuirea lui Rosetti, în 12 dec. 1873, de către doctorul 
Nicolae Kreţulescu, mai riguros, chiar rigid, spre nemulțu- 
mirea poetului, care-l şi reclamă epistolar în acest sens, cu 
mult parapon, fostului său şef: „o delă şnuruită, un dosar 
rămas neluat în seamă, uitat de toată lumea, o dată, o 
iscălitură indescifrabilă..., o antichitate rară, din vremea lui 
Papură-vodă'! 

Totul ia apoi o întorsătură stranie, niciodată lămurită 
mulțumitor de biografii poetului. După o învoială (episto- 
lară) cu poetul, Maiorescu, ajuns de curând ministru al 
Instrucțiunii, îi trimite, în vara lui 1874, 100 de galbeni 
(trei sute de taleri), pentru finalizarea doctoratului, la 
Berlin sau la lena (v. telegrama către Maiorescu în care 
poetul declară că ar prefera lena şi scrisoarea din aceeaşi 
zi cu promisiunea fermă a susținerii, aici, a examenului 
final: „Voi pleca deci cât se poate de curând la lena și sper 
că deja la începutul lui august să-mi pot da doctoratul”). 
Evenimentele ce urmează se aşează sub zodia incerti- 
tudinilor şi a supozițiilor. Unele scrisori, neconfirmate 
documentar, ar presupune o călătorie pe Rin, la Weimar, în 
apropiere de lena. Victor Crăciun, care a reluat după ani, la 
propriu, traseul ipotetic al poetului, are „certitudinea” unei 
călătorii la Iena, unde formalităţile susținerii doctoratului 
erau mult mai simple (şi mai economice) decât la Berlin. 
Așa s-ar explica şi epuizarea galbenilor trimişi de 
Maiorescu (prilej ulterior de interpelări neplăcute în 


1 Ciornă de scrisoare reprodusă de lon A. Rădulescu-Pogoneanu, 
Studii, Bucureşti, 1900, p. 71. 

parlament, din partea adversarilor politici) 1. În pofida 
acestor proiecte şi preparative ce păreau de bun augur 
pentru destinul profesoral al lui Eminescu, acesta 
părăseşte pe neașteptate Berlinul, la începutul lui 
septembrie 1874, pentru a reveni în capitala moldavă 
(reîntoarcerea pare premeditată, dacă ne luăm după o 
ciornă de scrisoare către un amic ieșean), nu înainte de a 
întreprinde o călătorie de documentare istorică în Prusia 
orientală şi Galiţia poloneză, o „Odisee” cum o va numi 
poetul într-o scrisoare către fostul coleg de la agenţia berli- 
neză, loan Al. Samurcaş, singura piesă certă în şubreda 
schelărie a acestei neobișnuite povești. 

A curs destulă cerneală în legătură cu misterul intem- 
pestivului gest eminescian, care l-a mâhnit, se înțelege, în 
primul rând pe Maiorescu (care niciodată nu i l-a reproșat 
direct poetului) şi i-a contrariat pe prietenii săi ieşeni. 
Dintre aceştia, lacob Negruzzi, pune vina renunțării la 
doctorat în sarcina Veronicăi Micle, niciodată la inima 
junimiştilor: „Fie că el nu se putea hotărî pentru examenul 
de doctorat, fie că pasiunea pentru Veronica îl rechema 
înapoi la Iaşi, el părăsi Berlinul, fără chiar a ne preveni, şi 
într-o bună dimineață ne pomenirăm cu dânsul întors 
definitiv”2. Cu o motivaţie mai acceptabilă vine Ion A. 
Rădulescu-Pogoneanu, editorul şi comentatorul scrisorii 
amintite către Ion Samurcaș, din „Convorbirile literare',din 
1919 (articolul O corespondenţă din anul 1874), care pune 
părăsirea Berlinului și „odiseea” istorică la Königsberg, 
Cracovia şi Lemberg, nu pe seama spaimei de doctorat ci, 
dimpotrivă, a dorinței de finalizare cât mai onorabilă a 
acestuia: „se gândea probabil să ia ca obiect secundar la 
examenul de doctorat istoria, cu deosebită privire la 
relațiile noastre cu Polonia și cu felul său de a privi 
lucrurile în adânc voia a merge direct, la izvoare”. Tot el 


1 Victor Crăciun, Eminescu regăsit, Bucureşti, Semne, 1998, 
p. 231-232, 
2 Iacob Negruzzi, Amintiri din „Junimea“, Bucureşti, Minerva, 1970, p. 
225. Acelaşi memorialist susține că junimiştii l-ar fi trimis pe 
Eminescu la Berlin, pe cheltuiala lor, tocmai pentru a-l despărți de 

avansează supoziţia ca demersul arhivistic al poetului să fi 
fost făcut „la îndemnul său după însărcinarea ministrului 
nostru de la Berlin”!, idee de mare audienţă, preluată fără 
rezerve de G Călinescu, în celebra sa biografie din 1932: 
„Sunt indicii că primise însărcinarea sau sugestia de a face 
investigaţii sau o lucrare cu caracter istoric, ceva asupra 
relaţiunilor noastre cu Polonia şi alte ţări învecinate, pe 
baza documentelor inedite ce le-ar fi putut găsi în arhivele 
orașelor din Europa centrală”Z, de Nicolae lorga în Istoria 
literaturii române contemporane din 1934: „Încă de la 
Berlin, în 1874, el cercetase, în misiune oficială (s. n.) 
pentru a vedea ce cuprinde în Arhivele Ordinului Teutonic 
cu privire la noi, KOnigsbergul...Astfel de sondări le făcu şi 
la Cracovia, la Lemberg....5, mai recent, de George 
Munteanu, care bănuieşte şi o oarecare sumă de bani avan- 
sată chiar de „antichitatea rară”, ministrul Creţulescu. O 
interesantă versiune ne oferă istoricul bucureştean Paul 
Cernovodeanu care, pe lângă motivaţia de mai sus privind 
doctoratul berlinez („poetul nehotărât în opțiunile sale, a 
preferat să amâne luarea unei decizii definitive, grăbindu- 
se să accepte o sugestie primită, probabil, din partea 
cercurilor agenţiei diplomatice a României de la Berlin, de 
a cerceta arhivele din oraşele Europei centrale în vederea 
alcătuirii unei lucrări privitoare la relaţiile țărilor române 
cu Polonia sau țările învecinate”) avansează ideea mode- 
lului stimulativ reprezentat de cernăuţeanul Eudoxiu 
Hurmuzachi, a cărui arhivă fusese adusă de Maiorescu la 
Bucureşti în aprilie 1874: „Credem că la bazele acestui 
îndemn primit de Eminescu - în vădită contradicţie cu 
intenţiile lui Titu Maiorescu - să fi stat, poate, pilda 
rezultatelor deosebit de fructuoase ale muncii fără preget 
depuse de distinsul cărturar bucovinean Eudoxiu 


11, A. Rădulescu-Pogoneanu, Despre Eminescu, Buzău, 1995, p. 62. 

2 G. Călinescu, Viaţa lui Mihai Eminescu, Bucureşti, Eminescu, 1973, 
p. 182. 

3 Nicolae lorga, Eminescu, laşi, Junimea, 1981, p. 248. 

+ George Munteanu, Hyperion, l, Viaţa lui Eminescu, Il, Bucureşti, 
Ştiinţa, 2002, p. 108. | 

Hurmuzachi”!. 

Putem visa pe marginea textelor? Dacă da, atunci am 
ajuns la zidul care desparte exegeza științifică de fantezia 
literară, dificil dar nu imposibil de trecut dintr-o parte în 
alta. O scrisoare a poetului din 19 septembrie 1874 către 
un fost coleg de serviciu din Berlin ne servește ca pretext 
pentru o astfel de aventură. În dezvoltarea subiectului pe 
care vrem să-l abordăm, nu sunt deloc lipsite de impor- 
tanţă tentativele lui Mihai Eminescu de asumare a expe- 
rienței de istoric. Primul eveniment legat de implicaţiile 
istoriei în viaţa poetului nostru are oarecum alura unui 
roman detectivistic. Aici, riscul transgresării biografiei 
pure (adevărate) către „ficțiunea biografică” este iminent. 
Ni-l asumăm, conștienți că rămânem cantonați într-o zonă 
gri, de îndoieli, presupuneri și tatonări. E vorba de 
povestea tezaurului sacru al Moldovei, relicve, odoare, 
tipărituri, manuscrise și documente bisericeşti duse la 
1686, cu mitropolit cu tot (Dosoftei însoțit de alți ierarhi 
ortodocși) de loan Sobieski în Polonia, rătăcite apoi în 
labirintul mişcător care e istoria Europei Centrale. 
Povestea căutării arhivei modovene e lungă şi complicată 
şi am încercat cât de cât o descâlcire a iţelor ei într-un 
studiu mai amplu, găzduit de un volum colectiv din 2012, 
publicat sub egida Astrei ieşene?. Ne interesează aici 
secvenţa care cuprinde, între protagoniști, cărturari şi 
scriitori din secolele XVIII-XIX. Dincolo de posibilele 
implicaţii în biografia lui Eminescu, care țin mai degrabă 
de o nevinovată a noastră iluzie, această poveste e demnă 
de urmărit, pentru frumuseţea ei în sine, ea reprezentând 
o pagină luminoasă din istoria literaturii române din epoca 
închegărilor ei moderne. Conștient, programatic, sau doar 
la modul intuitiv, oficial sau neoficial, din propriul imbold, 


1 Paul Cernovodeanu, Eminescu traducător al primului volum din 
„Fragmente zur Geschichte der Rumänen de Eudoxiu Hurmuzaki, 
studiu din 1980; reluat în Sens, timp...Il, laşi, TipoMoldova, 2010, p. 
162, 
2 Doru Scărlătescu, Cărturari români în Galiţia: Pe urmele tezaurului 
mitropolitan al Moldovei, în lulian Pruteanu Isăcescu (coord.), 
Românii din afara graniţelor țării. Iaşi-Cernăuţi: legături istorice, laşi, 
Junimea, 2012. 

validat sau ignorat de biografi, Eminescu se înscrie în 
succesiunea de căutători de comori istorice, bătând, ca şi 
ei, cam aceleaşi drumuri europene. 

începutul îl face, putem zice, către finele veacului 
luminilor, al cărui reprezentant român de prestigiu este, 
primul nostru poet modern, autorul Țiganiadei, Ilon Budai- 
Deleanu. Fiul preotului greco-catolic din Cigmăul transil- 
van, cărturar poliglot şi cu un bogat orizont de cultură, 
început la Blaj, desăvârșit la universitatea din Viena, unde 
rămâne să activeze, între 1783-1787, ca psalt la biserica Sf. 
Barbara şi ca traducător de texte juridice, se îndreaptă 
apoi, în vara lui 1787, către Liov, de care va rămâne legat 
până la sfârșitul vieții şi care-i va marca definitiv destinul 
uman, profesional și artistic. „Burg medieval, de vechi 
legături cu ţările noastre, — scrie un biograf al cărturarului 
nostru - Lvovul se înfățișa în secolul al XVIII-lea ca oraș de 
provincie. Populat de polonezi, ucrainieni, şi de funcțio- 
narii aduşi de administrația austriacă, oraşul cunoştea 
acum o viață activă, devenind, în ultimii ani ai secolului, 
centrul vieţii administrative a Galiției şi Bucovinei”. Pe 
lângă colegi și prieteni de la Viena, Budai-Deleanu va 
întâlni aici o comunitate românească închegată, fapt 
esenţial, cum afirmă același exeget, pentru decizia sa: „În 
ţinuturile necunoscute spre care s-a îndreptat, colonia 
română din Lvov refăcea în jurul expatriatului climatul 
patriei...”1. 

Pe deplin integrat în sistemul birocratic judecătoresc al 
Galiției, ca secretar, consilier şi prim-consilier la Curtea de 
apel din Liov sau, cum se recomandă chiar el la începutul 
manuscrisului marelui Lexicon românesc-nemţesc, 
„chesaro-crăescul sfetnic la județul nemeşilor din Livău', 
auto-exilatul Ion Budai-Deleanu păstrează legătura cu ţara, 
a cărei istorie devine un obiectiv major al propriilor 
preocupări, căci, spune el undeva, „nimic nu poate fi mai 
folositor patriei decât cercetarea istoriei”. Munca pe acest 
tărâm, fructificată în extinsa Introducere istoricească la 
Lexiconul amintit, apoi în vasta şi ambiţioasa lucrare în 


1 Lucia Protopopescu, Noi contribuţii la biografia lui lon Budai- 
Deleanu. Documente inedite, Bucureşti, Ed. Academiei, 1967. 

limba latină De originibus populorum Transylvaniae, îl 
determină pe scriitor să caute informaţii nu numai în 
marile biblioteci ale orașului, cea universitară şi cea a 
Consistoriului metropolitan greco-catolic, dar şi în arhivele 
locale! şi în colecţiile particulare, unde se vor fi aflat, 
bănuim, și documente rămase de la Dosoftei. Prietenii din 
ţară cunosc această pasiune a scriitorului. Grăitoare în 
această direcție este scrisoarea, din păcate singura pe care 
o avem, adresată de el în 11 ianuarie 1812 „preacinstitului 
părinte” Lazăr Asachi din laşi, ca răspuns la o cerere 
anterioară a acestuia de a-l ajuta să procure o serie de 
documente, „adecă danii şi zapisuri domneşti ce servesc 
sfintei mitropolii şi mănăstirilor din Moldova”. Cu ocazia 
întâlnirilor lor anterioare, el i-a arătat părintelui amintit 
numeroase astfel de documente, dar acestea nu erau 
proprietatea sa, „ci numai împrumutate ca să le cetesc și să 
fac trebuincioasele însemnări pentru istoria patriei mele 
care scriu și alcătuiesc de multă vreme încoace”; îi face, 
însă, un izvod după ele, pe care i-l trimite. În afara 
documentelor ce se află la el, mai există, desigur, „şi altele 
pre multe ce slujesc o parte metropoliii, iar alta 
mănăstirilor”, şi ar fi „cuvios lucru ca documenturile astea 
să le aibă metropolia sau mănăstirile, sau în orighinal, sau 
măcar în copie [subl. în original - n.n.]'. Dacă el ar fi 
mitropolit la Iași, ar face orice să le obțină, „căci, afară de 
folosul ce pot avea slujind de dovadă pentru moșii, au și alt 
mai mare preţ, a vechimii, fiind scrise de cei mai bătrâni 
domni a Ţării Moldovei, și, drept aceasta, să pot ţinea la 
archivul metropoliii ca nește odoară scumpe. Dar, preste 
aceasta, pot fi şi dovezi istoriceşti şi politiceşti la multe 
împregiurări”. Ca unul ce cunoaște bine unde şi la cine se 
află aceste documente, cunoscător, de asemenea, al 
năravurilor locului, scriitorul se oferă să „deschidă cărare” 
mitropoliei pentru „răscumpărarea” lor, printr-o strategie 
subtilă („cu multă gingăşie”), ca să nu le ridice preţul; s-ar 


1 Vezi în Tiganiada, versuri despre importanţa și rolul arhivelor: 


„Fără condei nice ar fi scrisoare, /Nici ar avea cei înţelepţi cheile/Să 


deschidă lumei _viitoare/Arhivele vremilor trecute /Prin  înşirarea 


slovelor tăcute”. 

cere, deci, anumite sume de bani, date pe cale legală sau 
prin mită, nu pentru sine, căci are cele de trebuinţă şi nu se 
bucură la „câştiguri ovilite”, ci pentru paznici, copiști și 
tălmacii. 

Scrisoarea lui Budai-Deleanu aduce în prim-plan 
figura unui alt cărturar al epocii, scriitor şi traducător, 
căruia-i datorăm primele transpuneri în limba română 
din Edward Young şi Bernardin de Saint-Pierre, preotul 
herţean Lazăr Asachi, implicat, după cum vedem, direct 
în încurcata „afacere” a documentelor mitropolitane. 
Cei doi erau cunoştinţe vechi, din perioada în care 
părintele protopop de Hotin se mutase cu întreaga 
familie în Galiţia, ca preot la spitalul din Lemberg. 
Între 1795-1803 - scrie biograful său, mitropolitul 
Antonie Plămădeală - s-a stabilit la Lemberg, unde în 
mod indiscutabil a fost în legătură cu Budai-Deleanu'?. 
În virtutea acestor legături care erau, se vede, de 
durată, stabilit la laşi, ca „protopresviter a toată 
Moldova”, Lazăr Asachi e solicitat ca mijlocitor între 
autorul Țiganiadei şi Veniamin Costachi, în vederea 
unui proiect comun de realizare a unui corpus de 
documente istorice3, la care se referă şi scrisoarea 
citată mai sus. Nu se cunosc rezultatele concrete ale 
acestui proiect. Ştim doar că în regestele aduse din Liov 
erau menţionate „scrisori” privind mănăstirile Slatina, 
Probota, Barnovschi, Frumoasa, Burdujeni, pe lângă 
alte „scrisori obşteşti şi boiereşti”. Tot la preotul 
Asachi va apela mitropolitul Veniamin, în tentativa sa, 
din păcate nereușită, de a-l aduce pe Budai-Deleanu în 
1815 profesor la laşi: „Vei intra în voroavă cu d. Budai, 
ca să-ți arate ce materie poate să paradosească la 


Me e RN E NN 0 N a a 
1 loan Chindriş, Niculina lacob, Ioan Budai-Deleanu în mărturii 
antologice, Cluj-Napoca, Napoca Star, 2012,p. 515. 

2 Antonie Plămădeală, Lazăr-Leon Asachi în cultura română, Sibiu, Ed. 
Tipografiei eparhiale, 1985, p. 60. 

3 Școala ardeleană. Ediţie critică de Florea Fugariu. Studiu 
introductiv şi note finale de Romul Munteanu, vol. II, Bucureşti, 
Albatros, 1970, pp. 236-239. 

+ Nestor Vornicescu, Arhimandritul Leon Asachi, în „Mitropolia 
Moldovei şi Sucevei”, nr. 3-4, 1962, p. 232. 

Şcoala Socolei şi în ce limbă şi cu ce s-ar mulțumi”!. 
Obiectivul realizării amintitului corpus de documente 
referitoare la istoria Moldovei va rămâne, ca să spunem 
așa, o problemă de familie, moştenită de la părintele Lazăr 
Leon de întâiul său născut, Gheorghe Asachi, marele 
scriitor și îndrumător de cultură, ctitor al învățământului, 
presei, teatrului şi, nu în ultimul rând, al arhivisticii 
naţionale. Ca și autorul Țiganiadei, pe care l-a cunoscut, 
desigur, în perioada studiilor gimnaziale şi universitare de 
la Liov, Gheorghe Asachi e animat de dorința compunerii 
unei istorii a ţării, proiect amânat însă, cum va mărturisi 
mai târziu în prefața la traducerea sa după Istoria Imperiei 
Rosiene, de Ivan Koidanov, lași, 1833, „din neadunarea 
materialelor trebuincioase”2. Scriitorul moldovean începu- 
se investigații documentaristice de timpuriu, din timpul 
studiilor făcute la Lemberg, Viena și Roma. Poposit în 
urbea italiană, între 1808-1812, pentru a studia arheologia 
şi literaturile clasice, el cercetează, la sugestia tatălui său, 
arhivele Vaticanului, în vederea aflării unor documente 
referitoare la daci; aici descoperă manuscrisul traducerii în 
engleză a Istoriei imperiului otoman de Cantemir. „Patrio- 
tismul său fierbinte - scrie Gh. Ungureanu într-un studiu 
despre arhivistul Asachi - îl va îndemna totdeauna, 
oriunde se afla, să cerceteze arhivele pentru a găsi docu- 
mente privitoare la români'3. Profitând de împrejurări 
favorabile, scriitorul nostru devine primul cărturar român 
pornit hotărât și explicit în căutarea pierdutului depozit de 
documente al lui Dosoftei. Numit de noul domn, loniţă 
Sandu Sturdza, agent diplomatic al Moldovei la Viena, 
Asachi va sta aici din noiembrie 1822 până în februarie 
1827. „În cursul a cinci ani a petrecerii sale în acea capitală 
- scrie despre sine la bătrâneţe Asachi, utilizând persoana 
a Il-a - el avu norocire a descoperi în mai multe politii ale 


1 Cf. Paul Cornea, Originile romantismului românesc, Bucureşti, Cartea 
Românească, 1971, p. 476. 
2 N.C. Enescu, Gheorghe Asachi, organizatorul şcolilor naţionale din 
Moldova. Anexe, Bucureşti, Editura Didactică şi Pedagogică, 1962, 
p. 301. 
3 Gh. Ungureanu, Studiu introductiv în Figuri de arhiviști români. 
Gheorghe Asachi, Bucureşti, 1969, p. 11. 

Galiţiii hrisoave a domnilor Moldovei, pe care Mitropolitul 
Dosoftei în anul 1687 (?) le-a fost luat cu sine în Polonia, 
unde se refuge în cursul războiului a regelui polon loan 
Sobieski. Aceste documente, după moartea Mitropolitului 
Dosoftei, se făcură proprietatea persoanelor particulare... 
Importantă și această precizare: „La această ocazie Asachi 
a avut norocire de a cumpăra documente originale”. Ecoul 
experienţei diplomatice în Imperiul Habsburgic îl găsim în 
bucata Rediu moldovenesc în Austria, aproape de Viena, 
apărută fără semnătură în „Albina românească”, nr. 35, 26 
septembrie 1830, în care Asachi, semnalând lipsa unei 
istorii a moldovenilor, recomandă și soluţia salvatoare: „O 
aseminea istorie, care este cea dintâi carte a unei nații, 
numai atunce se va putea urzi, când se vor aduna materiile 
din documenturile înstreinate şi mistuite prin Ardeal, 
Polonia, Rusia şi la Constantinopole”. Între „monumentu- 
rile” vrednice de cercetat aflăm astfel, în Galiţia, la Liov, 
„beserica cea frumoasă ridicată din piatră cioplită, numită 
Biserica moldovenească”, de asemenea, cea de la Jolkov 
(Zolkiew), „unde au stătut piste un veac relicviile sft. loan 
Noul, ce acum se află la Suceava, carile în epoha domniei 
craiului Sobieski, împreună cu arhivele şi odoarele țărei, 
au fost duse acolo spre pază de Dosoftei, învățatul 
mitropolit al Sucevei”. În fine, nu puţine „documenturi” se 
află la Cracovia, vechea capitală poloneză. „În toate aceste 
uricuri hrisoave să cuprinde o adevărată urzeală a istoriei 
Moldovei”, conchide autorulZ. Peste puțin timp, Asachi îşi 
va începe activitatea de arhivist, desfăşurată în două etape, 
1832-1849 şi 1857-1858, ea dându-i posibilitatea să se 
ocupe oficial, cum singur mărturiseşte, de „culegerea de 
documente vechi, privitoare la drepturile țării '$. Edificator 
în acest sens este raportul înaintat către Marea Logofeţie 
în 5 noiembrie 1832 de noul diriguitor al Arhivei Statului, 
privind decizia sa de „a se îngriji pentru adunarea tuturor 
documentelor privitoare către pronomiile Moldovii de pe 


1 Gheorghe Asachi, Notiţie biografică. Ediţia a Il-a, laşi, 1863, p. 12. 

2 Idem, Opere. Ediţie critică şi prefaţă de N.A. Ursu, vol. II, București, 
Minerva, 1981, p. 330. 

3 Idem, Notiţie biografică, p. 16. 

la toate locurile unde acestea s-ar fi aflând”. Astfel, 
„încredințată că cele mai scumpe și mai însemnate 
adresuri a ţării s-au împrăştiat de pe la locurile unde se 
afla depozuite, şi s-au înstrăinat pe la particulari, unile în 
ţară, iar altile peste hotar” instituţia propune Logofeţiei un 
proiect cu câteva obiective majore: în primul rând, 
ocârmuirea să facă cercetări pe la mânăstiri şi alte locuri 
publice pentru aflarea acestor prețioase documente; în al 
doilea rând, să se dea publicităţii cerința depozitării la 
Arhivă a respectivelor documente, aceasta obligându-se, la 
rândul ei, să facă după ele còpii legalizate; în al treilea 
rând, „prin mijloacele ce se vor socoti de cuviință Ocârmu- 
irea să se adresarisească cătră guvernurile învicinate spre 
a se da voie de a se scoate măcar copii vidimate de pe 
asemenea documenturi, de care această Arhivă are bună 
ştiinţă că se află în mare număr în Rossia la Muzeumu din 
Odesa, la Galiţia la arhiva de Leopol, la Jolcva şi în Cracovia, 
cum și în Transilvania la bibliotecile de Maroş-Vasarhei, de 
Cetatea Albă şi pe la alte locuri”. În concluzie, „Asemenea 
documenturi originale sau măcar copii întărite vor forma 
un depozit preţios al Arhivelor Statului, fiind încă şi neapă- 
rat pentru istoria patriei, în a căruia alcătuire se îndelet- 
niceşte”1, Tema risipirii documentelor noastre istorice 
devine un laitmotiv în scrierile lui Asachi. Ca să mai dăm 
un exemplu, iată, într-o cronică din „Gazeta de 
Moldavia”,1852, în care laudă inițiativa concitadinului său 
ieșean, Theodor Codrescuz, „în speţial a cerceta şi a aduna 
feliurite documente publice vechi şi nouă”, el atrage din 


1 Gh. Ungureanu, Documente, în Figuri de arhivişti români..., p. 105. 
2 Theodor Codrescu (1819-1894) a fost elev, apoi colaborator al lui 
Asachi, profesor de istorie la Academia Mihăileană, prozator, 
dramaturg (drama istorică Plăieșul Logofăt mare), traducător, 
tipograf editor, redactor (revistele „Buciumul Român”, „Zimbrul”), un 
timp, cenzor al publicaţiilor din Moldova şi arhivist, apoi chiar 
director al Arhivelor Statului din Iaşi. Principala sa operă rămâne 
Uricariul cuprinzătoriu de hrisoave, anaforale şi alte acte din suta a 
XVIII-a şi XIX-a, publicatu ca suplementu giurnalului „Zimbrul”, 25 
volume, laşi, 1871-1895, determinantă în alegerea sa ca membru 
“corespondent al Academiei Române în 1886 (vezi Liviu Mărghitan şi 
loan Mancaș, Academicienii Iașilor, Arad, Ramira, 2008). 

nou atenția asupra atâtor amănunte istorice „ce se află 
răspândite în înmiite dresuri, hrisoave, cărți și alte 
documente a domnilor, care, în epohele dezorganizate şi în 
ocazia deselor răzbeluri, prăzi şi emigraţii, parte s-au 
purtat în țări străine, parte s-au perdut, iar un bun număr 
de acel avut public au încăput în mânile particularilor'; o 
parte din ele s-au adunat o dată cu organizarea Arhivelor 
Statului, dar oficialitățile „ar face un lucru vrednic de 
cunoştinţa publică dacă ar consfinţi întru aceasta mijloa- 
cele spre a aduna documentele Moldovei ce se află depuse 
în biblioticele staturilor învecinate”!. Pentru a închide 
cercul acestor preocupări, să ne întoarcem la Liovul 
tinereţii lui Asachi și la personalitatea lui Budai-Deleanu. 
În notitia autobiografică amintită, vorbind de peregrinările 
sale din epoca vieneză prin „politiile” Galiției, el semna- 
lează, pe lângă numărul mare de „hrisoave a prinților 
Moldovei atingătoare de interesuri a statului”, aflate acolo 
în posesia unor „domni particulari”, şi prezența unor 
manuscrise mai recente de valoare inestimabilă pentru 
cultura naţională: „Din epoha noastră se află acolo rătăcit 
manuscriptul dicționarului complect al lui Budai și un 
poem epic 'Țiganiada, cel întâi în limba română, care 
tezaure zac înmormântate pentru literatura română ?. 
Peste puţin timp, contracarând deplânsa indiferență a 
autorităţilor noastre față de aceste tezaure, la 81 de ani, 
Asachi se deplasează la Liov pentru a recupera pe banii săi 
manuscrisul celebrei epopei. „Salvarea - relatează detaliat 
Elvira Sorohan - a venit de la Gh. Asachi, care, în 1868, 
după ce a încheiat un act notarial la Lemberg, împreună cu 
nepoții scriitorului (Titus şi Wanda), a cumpărat, cu 400 
de galbeni lada cu manuscrisele bunicului lor, scriitorul 
lon Budai-Deleanu. Aşa se explică și tipărirea Țiganiadei, în 
câteva numere din « Buciumul român », la Iaşi, între 1876- 
1877'3, 
Acţiunile lui Asachi se înscriu pe deplin în preocupările 


1 Gheorghe Asachi, Opere, vol. II, pp. 628-629. 

2 Idem, Notiţie biografică, p. 12. 

3 Elvira Sorohan, Țiganiada în franceză, în „România literară”, nr. 13, 
Bucureşti, 2004, 

veacului romantic, „veacul istoriei”, cum a mai fost el 
numit, aşa cum cel anterior fusese un „veac al filosofiei”. În 
ceea ce ne priveşte, perioada paşoptistă e caracterizată 
prin apariţia unor cercetători specializați ai trecutului, 
istorici, şi a unor reviste specializate de profil, istorice, 
aducând în prim-plan personalități din provincii româ- 
neşti: Kogălniceanu, Bălcescu, Hurmuzachi. „Profesionali- 
zarea scrisului istoric, fenomen ce a caracterizat evoluțiile 
istoriografice din a doua jumătate a secolului XIX, a adus în 
prim-planul cercetării istorice problema stringentă a 
editării surselor de documente”1. Cuvântul de ordine în 
această direcție pare să aparțină mediilor academice 
germane, care fac să apară, sub auspicii universitare, 
începând cu 1826, vestita colecție Monumenta Germaniae 
Historica, aceasta generând şi fenomenul deplasărilor pe 
teren ale cercetătorilor implicați, numiţi astfel „călătorii 
Monumentei”. Unul din aceşti călători-căutători în arhive 
italiene, austriece sau franceze a fost Leopold von Ranke, 
profesorul lui Mihail Kogălniceanu la Universitatea din 
Berlin, instituţie cu rol decisiv în formarea şi orientarea 
ulterioară a cărturarului român, cum însuşi va declara într- 
un discurs rostit la Academie din 1891: „mulțumită 
contactului meu cu atâția bărbați ai Germaniei... am avut 
fericita ocaziune şi putinţa de a-mi îmbogăți mintea cu 
ideile reformatoare ce atunci inspirau înaltele inteligențe 
ale Germaniei. Da, universitatea din Berlin, a doua mea 
mumă... 2, 

Interesul tânărului Kogălniceanu pentru istoria patriei 
apare de timpuriu, încă din ţară, înainte de plecarea din 
1834 în Franța, la Lunéville, printr-o activitate de „studiere 


1 Cercetări în arhivele central-europene şi colecţia de documente 
„Hurmuzaki”, articol accesibil online pe portalul: www.scrigroup. 
com/istorie-politica/istorie/Cercetari-in-arhivele-centrale 
71214.php - o colecție de documente, proiecte şi analize online. 
Vezi, în continuare, o pertinentă analiză a eforturilor în plan naţional 
de strângere și editare a materialelor referitoare la istoria românilor. 
2 Cf. lon Bianu, Momente culturale, Bucureşti, Ed. Universală, 1904, p. 
13. Vezi și I. Lupaş, Leopold Ranke şi Mihail Kogălniceanu. Extras din 
„Analele Academiei Române. Memoriile Secţiunii Istorice”, seria III, 
tomul XVIII, 1936-1937. 

şi colecţionare” (manuscrise de cronici, documente, cărți), 

„urmând tradiția cărturărească a familiei şi alte 

îndemnuri”. Vocaţia de istoric a studentului moldovean va 

găsi, însă, teren fertil de dezvoltare în mediul prielnic al 

Berlinului (oraşul viitorului doctorand Eminescu), unde 

acesta va rămâne între 1835-1838 şi unde va realiza 

studiul său Histoire de la Valachie, pentru care, aflăm din 

scrisori, se documentează cu seriozitate: „Fiind acum la 
Berlin, am aflat la biblioteca crăiască multe hârtii atingă- 
toare de Moldova şi Valahia”. Aici, influența profesorului 
său, Ranke, explorator asiduu, cum am văzut, de arhive și 
biblioteci străine, editor el însuşi de izvoare, e hotărâtoare. 
De la acesta şi de la Volney (Leçon d'histoire) 2 va primi 
îndemnul de a întreprinde călătorii în vederea adunării 
sistematice a documentelor istorice”. În orice împrejurare, 
tânărul călător Kogălniceanu ţine ochii larg deschişi, atent 
la fizionomii specifice de oameni și locuri. În drumul de la 
laşi la Lunéville, el se oprește în Lemberg, pe care-l descrie 
în amănunt într-o scrisoare din 24 august 1834 către 
băbaca” Ilie Kogălniceanu: „Am intrat în Lemberg, târg 
prea frumos, a cărui populație (numărul lăcuitorilor) poate 
să se suie la 35 mii de suflete. Uliţele sunt bine trase, de 
amândouă părţile cu palaturi zidite în deosăbite gusturi. 
Acel oraş are frumoase binale, statui și biserici cu turnuri 
nalte. Curpela oraşului (hotel de ville) îi o frumoasă 
bucată de arhitectură, de asupra cărei se zărește acum un 
turn care va fi cel mai nalt din acele care sunt acum în acel 
târg'3. După patru ani, Kogălniceanu reface în sens invers 
călătoria, punctată de epistole către acelaşi „băbacă” din 
prima parte a lui 1838, cu relevarea unor opriri la Cracovia 


1 Alexandru Zub, Mihail Kogălniceanu istoric, laşi, Junimea, 1974, 
p. 441. 

2 Ibidem, p. 442. 

3 Mihail Kogălniceanu, Scrisori. 1834-1849, Bucureşti, Minerva, 1913, 
p. 5. În general, drumul prin Galiţia nu-i lasă autorului o impresie 
favorabilă, cum vedem dintr-o altă scrisoare către tatăl său, 
expediată din Viena, în septembrie 1834: „În Galiţia toate drumurile 
erau pline de calici oameni sluți şi împovărați sub muncă, femeile ca 
niște stahii. Portu ţăranilor îi ca acela a moldovenilor. Femeile duc în 
spate mari greutăţi şi duc la târg în Silezia” (ibidem, p. 8). 

şi Lemberg, privite, după cum arată Alexandru Zub în 
studiul din 1974 dedicat istoricului paşoptist, din 
perspectiva vechilor lor legături cu țările românești. La 
biserica uniţilor din Liov îl recunoaşte pe ctitorul ei 
moldovean, Miron Barnovschi, pictat, alături de fiul său, 
„cu straie ungurești roșii şi cu ciubote galbene”. În arhiva 
bisericii, diriguită de eruditul Dionis Zubrzycki, autor de 
studii de istorie eclesiastică și culturală, editor de docu- 
mente, precum Dyplomatarjusza galicejiskiego, ori Aktach 
zachod. Rosij, Kogălniceanu găseşte documente pe care le 
valorifică prompt la întoarcerea în țară (Răvașuri vechi a 
domnilor moldoveni, în „Alăuta românească”, nr. 5, 1838). 
Legăturile cu Liovul rămân stabile, căci, în „Dacia literară”, 
I, 1840, redactorul anunță că a primit de acolo foaia 
„Galiţia” scoasă de „Iosif, nobil de Mehoffer”, care promitea 
să se ocupe în ea şi de principatele române. Legăturile cu 
Vincențiu Kirchmayer şi Miroszewski îl ajută în tentativele 
de a regăsi documentele duse de Dosoftei în Polonia. 
Kogălniceanu își făcuse o copie de pe inventarul lui 
Monowarda din 1783, pierdut din păcate, cum va declara 
mai târziu, într-un naufragiu din Mediterana. Alte docu- 
mente n-a apucat să copieze, luând doar note fugare 
asupra conţinutului lor!. Şi la Cracovia, cu ocazia aceluiaşi 
drum de întoarcere spre țară, viitorul istoric vizitează 
celebra Bibliotecă lagelonă unde se afla corespondența 
domnilor Moldovei, pe care, cum spune în „Steaua 
Dunării”, I, nr. 27, 1855, „însuși noi le-am văzut şi le-am 
citit”. Acolo îl cunoaşte pe profesorul Michael Wiszniewski, 
redactorul publicației „Pomniki historyi i literatury 
Polskiej”, care-i furnizează documente importante?. După 


1 Alexandru Zub, op. cit, pp. 442-443: vezi şi Ilie Corfus, Pe urmele 
unei corespondențe necunoscute a lui Mihail Kogălniceanu, în 
„Cercetări istorice”, III, 1972, pp. 333-338). 
2 Arhiva Românească”, |, 1841; cf. Alexandru Zub, op. cit, p. 444. În 
notele lămuritoare la tomul III din Cronicile României, București, 11 
octombrie 1874, găsim aceste referiri la „un vechi al nostru amic, 
profesorul de filosofie și de istorie de la bătrâna universitate Jagelonă 
din Cracovia, d. M. Wiszniewski, căruia îi datorăm descoperirea şi 
publicarea a multor documente importante pentru istoria 
românească”. Tot acolo, cuvinte de preţuire pentru „contele Iosif 

alţi șase ani, Kogălniceanu revine în Lemberg, după cum 


aflăm din câteva succinte Note de călătorie la Viena, în 
primăvara lui 1844, cu un popas destul de mare în orașul 
galiţian, între 21 aprilie şi 5 mai. Din telegraficele notații le 
reținem pe cele despre vestita ctitorie a domnilor moldo- 
veni, „Biserica moldovenească, wolochska ţerchi, Sf. 
Onofrei şi Sf. Paraschiva, zidite de moldoveni. Prigonirea 
ce făcea leşii pravoslavnicilor; chiar cheile bisericilor se da 
jidanilor, încât prigonirile se pot potrivi acelora ce făceau 
turcii la Ierusalim. Biserica moldovenească au răscum- 
părat Lembergul de trii ori; de două ori de la svezi şi o dată 
de la turci. Biblia scrisă de Irimia-vodă se află la 
Stockholm. Spre a opri unirea cu catolicii, domnii Moldovii, 
a Rusiii şi patriarhii de Constantinopol trimetea acestei 
biserici daruri şi bani. În urmă au fost siliți să se supuie; 
dar prostimea uniaţilor încă astăzi țin cu pravoslavnicii'1. 
Problema documentelor mitropolitane duse la 1686 în 
Polonia rămâne o preocupare constantă a lui 
Kogălniceanu. Ea e prezentă într-un articol din „Steaua 
Dunării”, II, 1856: „Tratatele nepublicate încă sunt și mai 
multe; ele se află mai ales în bibliotecile și arhivele din 
Cracovia, Varşovia, Kiev, Radzivilovka (un castel al 
cneazului Radzivil de lângă Camenița, cuprinzând vechea 
arhivă a Moldovei, dusă în Polonia de mitropolitul 
Dosoftei), Pesta, Alba Regală etc. etc.'2. O regăsim până 
târziu în comunicările şi alocuţiunile marelui nostru istoric 
la Academia Română. Analele acesteia le redau sec, la 
persoana a treia, așa cum le reproducem și noi. lată o 
intervenţie în şedinţa din 11 iunie 1882, prezidată de D.A. 
Sturdza: „Când s-a luat Galiţia, s-au ridicat arhivele vechi 
polone din Zolkief, unde erau depuse şi arhivele ridicate de 
la Moldova de mitropolitul Dositei, luat de poloni. Catalo- 
gul acestei arhive Kogălniceanu l-a văzut, sunt mai mulți 


[e N RN NR, IN ON E N INN NN A E 
Dunin-Borkowski, luminatul filo-român şi ardentul amic şi 
corespondente al juneții mele”. (Mihail Kogălniceanu, Opere, Il, 
București, Editura Academiei R.S.R., 1976, pp. 512-513) 

1 Mihail Kogălniceanu, Scrisori. Note de călătorie, Bucureşti, EPL, 
1967, p. 196. | 

2 Idem, Opere, II, p. 571. 

ani. Acele cataloage trebuie să fie în arhiva de la Lemberg. 
Arhiva Moldovei s-a dus de la Zolkief în Podolia, la un 
castel Radziwilowka. Ar trebui să urmărim acea arhivă. 
Catalogul se poate găsi în arhiva guvernului politic din 
Lemberg”. Catalogul văzut şi copiat de Kogălniceanu, 
probabil în 1838, cu ocazia revenirii în ţară de la Berlin, 
este desigur acel Index Zolkievensis, publicat de George 
Popovici în „Candela”. Întărind afirmaţiile bătrânului 
academician, în aceeaşi ședință, B.P. Hasdeu, care făcuse cu 
ani în urmă cercetări minuţioase în Galiţia, informează și el 
că e vorbă de un număr enorm de documente, pe urmele 
cărora guvernul român ar trebui să trimită emisaril. 
Asupra acestei stringente probleme, Kogălniceanu va 
reveni şi cu alte prilejuri, ultima dată în şedinţa Secției de 
istorie a Academiei, din 29 martie 1886: „Acum un an am 
propus Academiei să caute a lua informaţiuni despre 
soarta documentelor pe care mitropolitul Dosoftei le-a luat 
cu sine, cu ocazia trecerii în Polonia, în vremea lui Sobieski, 
când a ridicat atât arhiva mitropoliei, cât şi pe a ţării 
Moldovei, aşezând-o la Zolkiew, în castelul lui Sobieski; la 
luarea Galiției de către Austria s-a făcut un inventar de 
toate acele documente; un asemenea inventar am avut şi 
eu, dar s-a pierdut într-un naufragiu în apele Mediteranei; 
cerând mai târziu, am aflat că toate acele documente s-au 
luat de prinţul Radziwilt de la Zolkiew şi s-au transpus la 
Radziwilowka în Podolia. Ştiu că între acele hârtii se găsesc 
şi tratatele vechi ale Moldovei cu sultanii şi se înțelege că 
este de mare interes a se da de urma acelor documente, 
spre a se procura cel puţin copii după dânsele. Propun din 
nou a se cere de la plenum mijloace necesare pentru a se 
însărcina o persoană cu această misiune”. Autorul 
intervenţiei nu ştia că lon Bianu efectuase deja, cu un an 
mai înainte, chiar la iniţiativa Academiei, această călătorie, 
e adevărat, fără un succes evident în ce priveşte respecti- 
vele documente, ceea ce a şi determinat reluarea ei, peste 
câteva luni, în vara lui 1896. Aceste eforturi ale Academiei 
Române se înscriu într-un curent general, caracteristic, aşa 


PR NENE A NN, AI RI II 
1 V, „Analele Academiei Române. Partea Administrativă şi 


Desbaterile”, seria II, tomul V, 1882-1883, p. yA 

cum am arătat, epocii moderne. 

Kogălniceanu e conștient de această nouă orientare în 
ştiinţa modernă a istoriei, despre care vorbește în prefața 
la Letopiseţele Țării Moldovei, datată lași, 10 aprilie 1852: 
„Noi vedem că în toate părţile unde este ceva progres 
staturile, ocârmuirile, societățile, învățații, cu o deosebită 
emulaţie, se ocupă cu adunarea, cu cercetarea cronicilor, 
hrisoavelor, actelor, în sfârșit a tuturor rămășițelor seco- 
lilor trecuţi. Numai după această uriaşă lucrare naţiile au 
putut ajunge a avea o istorie”t, Cu ocazia reluării şi între- 
girii Letopiseţelor, după 20 de ani, în 1872, Kogălniceanu 
face un bilanţ pozitiv cu privire la „publicarea acelor scrieri 
şi acte menite a pregăti și înlesni calea viitorului istoric”. 
Sunt astfel trecute în revistă propria „Arhivă românească”, 
„întâia colecţiune istorică” la noi, apoi „Magazinul istoric” 
al lui Bălcescu şi Laurian, „demnii succesori” ai acestora, 
Uricariul lui Th. Codrescu, Tezaurul de monumente istorice 
al lui Alexandru Papiu-llarian, „Arhiva istorică” şi „Colum- 
na lui Traian” scoase de Hasdeu, „Ateneul” și „Anuarul 
instrucţiunii publice” ale lui V. Alexandrescu (Urechia), 
„Transilvania”; toate „au scos la lumină nenumărate şi 
preţioase documente”. Pe lângă aceste realizări ale trecu- 
tului, evidentele înlesniri ale timpului prezent sunt de un 
bun augur pentru lucrarea istorică: „În condiţiile actuale 
ale literaturii noastre istorice și mulțumită liberalismului 
cu care astăzi toate guvernele și toate societăţile învăţate 
deschid bibliotecile și arhivele lor învățaţilor, mulțumită 
asemenea şi înlesnirii și ieftinătății cu care, prin căile 
ferate, românii pot astăzi călători până la extremitățile 
Europei, eu cred că timpul a sosit ca și România să aibă o 
istorie naţională!'2. Sunt informaţii şi îndemnuri pe care 
Eminescu, un cititor asiduu al letopiseţelor lui 
Kogălniceanu le va fi urmărit cu multă atenţie. 

Lista cărturarilor români, „călători ai tezaurului”, îl 
include, din generația imediat următoare, pe Bogdan 


1 Mihail Kogălniceanu, Profesie de credinţă, București-Chişinău, Litera 
Internaţional, 2003, p. 262. 

2 Idem, Prefaţa la Cronicile României sau letopiseţele Moldovei și 
Valahiei, în ibidem, pp. 274-275. 

Petriceicu Hasdeu. Originar din Cristineştii Hotinului, cu 
numeroase şi solide legături biografice și de conjunctură în 
Polonia!, stabilit pentru un timp la lași, tânărul învățat 
căpătase în vreun fel prețuirea domnitorului Alexandru 
loan Cuza, care, în urma recomandărilor, poate ale lui 
Kogălniceanu, şi, desigur, în virtutea legăturilor de familie 
amintite, nu mai puţin, a cunoașterii limbii polone, îl 
trimite în august-septembrie 1861 în Galiţia, ca delegat 
oficial la expoziţia arheologică de la Cracovia, dar, desigur, 
şi cu misiunea mai delicată de a recupera ce se mai poate 
de pe acolo. Va fi contribuit, credem, la aceasta, și reușita 
călătoriei clandestine, din vara anului anterior, în Rusia, 
până la Odesa, în scopul transcrierii cărţii rarisime a lui 
Charles de Joppecourt, Histoire sommaire des choses les 
plus mémorables advenues aux derniers troubles de 
Moldavie, Paris, 1620, transcriere pe care a donat-o, apoi, 
Bibliotecii Naționale din Iaşi?. În „Ateneul român” chiar din 
vara anului în care are loc „misiunea” lui Hasdeu, alături de 
„d. Panaiteanu piptore”, apare o prezentare la cald, fără 
semnătură, dar mai mult ca sigur aparținând redactorului 
revistei ieşene, V.A. Urechia, a acesteia. Nu este trecută cu 
vederea buna impresie lăsată de oaspetele român în 
cercurile ştiinţifice poloneze: la „propunerea curatorului 
Bibliotecii Ossoliniane, comite Mauriciu Dzieduszycki, 
autorul mai multor scrieri capitale asupra istoriei polone, 
nu fără interes şi pentru români, d. Hasdeu se alese 
membru Societății Arheologice lagelone de la Cracovia”. 
Între trofeele aduse în țară de acesta se numără „un 
necunoscut poem istoric în limba polonă de celebrul 
nostru Miron Costin”3- e vorba, desigur, de Descrierea 


1 V, loan Zalplachta, Bogdan Petriceicu Hasdeu și Polonia, în 
„Convorbiri literare”, iulie-august 1933, Bucureşti,1936 (extras). Din 
articol, pe lângă relevarea numeroaselor legături de familie, reținem 
mărturisirea lui Hasdeu dintr-o polemică din 1864 cu C.A. Rosetti, că 
are o mamă poloneză, vorbeşte limba polonă, iubește Polonia și „a 
făcut classele colegiali în Polonia”. 

2 I. Oprişan, Romanul vieţii lui Bogdan Petriceicu Hasdeu, Bucureşti, 
1990, Minerva, p. 80. 

3 Misiunea în Polonia, în „Ateneul român”, iulie-august 1861, pp. 143- 
44. În aceeași revistă, la p. 79, o notiţă, tot nesemnată, cu informaţia 

Moldovei și a Țărei Românești în trei cânturi, în versuri 
polone, tradusă şi publicată de acelaşi Hasdeu în „Arhiva 
istorică a României”, |, 1865. Relatări amănunțite despre 
aceeaşi misiune apar și în presa polonă. Hasdeu, foarte 
sensibil la promovarea propriei imagini, traduce pentru 
„Ateneul român” o astfel de relatare ce apăruse în ziarul 
cracovian „Czas”, nr. 192, din 1861: „De câteva săptămâni 
se află la noi d-l Bogdan Hăjdău, bibliotecarul Bibliotecii 
Publice din laşi, sosit în vremea exposiţiunii arheologice și 
însărcinat de către principele Cuza cu căutarea, copierea 
sau cumpărarea rămășițelor istorice, scripte, documente 
etc, atingătoare de istoria Moldovei și a României. Spre 
acest scop îl întovărășeşte un pictor fotograf specialist. D. 
Hăjdău a strâns până acum un mare număr de extracte și 
de facsimile, cercetând Biblioteca Ossoliniană, Arhiva 
Magistraturei, arhivele oficiale şi cele private. A izbutit 
chiar să cumpere mai multe lucrări din mâinile particula- 
rilor”. Să menţionăm că ziarul „Czas” îi era cunoscut şi lui 
Mihai Eminescu care face o trimitere la el în „Curierul de 
laşi” din 19 mai 1876: „Ziarul Czas din Cracovia aduce 
ştire... 1 

Tot acest material adunat sub titlul Excerpta ad 
historiam daco-romanum pertinentia Leopoliensia, doar 
parţial publicat în „Arhiva istorică...”, se afla în 1913 în 
posesia biografului său, Iuliu DragomirescuZ. Câte din 
documentele văzute, copiate şi chiar cumpărate în 1861 
vor fi aparținut arhivei mitropolitane moldovene? Hasdeu 
nu ne spune. Dar experienţa galițiană este importantă 
pentru activitatea sa de istoric. Un prim rezultat, în urma 


PR N IRI AI E cat 


provenită de la „eruditul nostru amic d. Hasdeu”, despre două 
admirabile sculpturi (Sf. Dominic şi Sf. Jacov) de la altarul bisericii 
Trinității din Cracovia, adevărate „cap-dopere de artă” realizate de 
un misterios artist moldovean, Mihail. „El s-ar fi născut în Moldova la 
1570. Deşi mirean, a fost profesor la Monasirea Dominicanilor. După 
ce a călătorit prin toată Europa, se aşează la Cracovia, unde până a nu 
intra la monastirea Dominicanilor, a fost întrebuințat la împodobirea 
castelului și a palatului regal cu minunele daltei sale de sculptore." 

1 M. Eminescu, Serbia, în Opere, IX, Bucureşti, Academiei, 1980, p.108. 
2 Vezi Iuliu Dragomirescu, Ideile şi faptele lui Bogdan Petriceicu 
Hasdeu, Bucureşti, 1913; reeditare, Bucureşti, Saeculum Vizual, 2007. 

descoperirii la Universitatea din Lemberg a catalogului 
cărților lui Luca Stroici, este suita de articole despre 
eruditul logofăt moldovean de la granița secolelor XVI și 
XVII, autor de texte cu caracter latin, apropiat al lui Despot 
Vodă, Petru Șchiopul, al Movileştilor, publicate în „Ateneul 
român”,  septembrie-octombrie 1861 (Luca Stroici. 
Fragment din călătoriile în părțile Galiției), „Din Moldova”, 
nr. 4, 1862, „Buciumul”, nr. 192, 1864, adunate apoi în 
broşura intitulată semnificativ, Luca Stroici - părintele 
filologiei latino-române, Bucureşti, 18641. Poate acum va fi 
încolțit în mintea lui Hasdeu și proiectul unei cărţi despre 
Dosoftei, despre care, cu mult mai târziu, în ianuarie 1884, 
îi va scrie lui D. Sturdza2. Toate aceste „ample cercetări” 
făcute, alături de pictorul-fotograf Panaiteanu, în biblio- 
tecile şi arhivele oficiale și private din Lemberg şi Cracovia, 
valorificate, după cum am văzut, în publicaţiile vremii, au 
avut rolul de a atrage atenția opiniei publice asupra 
imensului rezervor de documente româneşti din fostul 
regat al Poloniei. Şi, nu mai puţin, asupra iniţiatorului lor. 
„Agreat sau nu, scrie un biograf al acestuia, el devenise, la 
începutul anilor '60 ai secolului trecut, o voce distinctă - 
deşi incomodă - în concertul culturii române, ce nu mai 
putea fi neglijată.."3. Într-un fel, Hasdeu este cel ce 
introduce în practica cercetării istorice române metoda 
călătoriilor sistematice de identificare a surselor docu- 
mentare. În vara lui 1871, el pleacă la Pesta pe urmele lui 
Ștefan cel Mare, „spre a căuta în bibliotecile de p-aici 


1 Hasdeu are meritul de a pune primul în lumină personalitatea 
complexă a lui Luca Stroici, „un boier isteţ, sucit, ascuns, fără 
religiune, care ştia grecește, latineşte, nemţeșşte, italieneşte, 
poloneşte şi sârbeşte” (op. cit, p. 37). V. şi H. Misterski, „Le «Pater 
noster” roumain dans la transcription latine, în „Studia Romanica 
Posnaniensia”, 10, Poznan, 1983, pp. 13-17; Gheorghe Pungă, 
Contribuţii la biografia marelui logofăt Luca Stroici, în „Studii de 
istorie medievală şi de ştiinţe auxiliare”, I, laşi, 1999, pp. 19-33. 
2 Bogdan Petriceicu Hasdeu, Corespondenţă. Ediţie critică, prefaţă, 
note şi comentarii de Stancu Ilin, Bucureşti, Floarea darurilor, 2006, 
p. 378. 
3 I. Oprişan, op. cit., p. 203. 

documente istorice relative la epoca marelui erou”!. Peste 
câţiva ani, în „Columna lui Traian”, nr. 6, 1874, cu ocazia 
altei „escursiuni” în Transilvania, face o pledoarie în acest 
sens: „Documentele în testuri originale şi limba așa cum o 
vorbeşte poporul, documente autentice şi limbă nefalsifi- 
cată, documente şi limbă cercetate prin ştiinţă pentru 
ştiinţă, iar nu fără știință pentru vreo preocupare 
subiectivă, sunt astăzi unicele baze serioase ale unei istorii 
naţionale pozitive” [subl. în original - n.n.]?. 

între 1876-1900, îl găsim pe Hasdeu director general la 
Arhivele Statului. Abia instalat, în vara lui 1876, el cere 
ministrului Cultelor, Chițu, un concediu de două luni și 
fondurile necesare, pentru o „excursiune ştiinţifică în 
Ungaria şi la Lemberg”, începând cu 15 august, în vederea 
îmbogăţirii arhivelor cu copii de pe documentele ce se vor 
găsi acolo. Peste câteva zile, în 21 august 1876, îi scrie 
entuziasmat din „Krakau, Hotel Pollen, nr. 16”, colegului 
academician D.A. Sturdza, despre faptul că multe 
documente menţionate de Dogel ca scrise cu caractere 
valachică” (chirilice) „se află aici în Cracovia, copiate după 
originaluri pe la finea secolului trecut pentru celebrul 
istoric polon Naruszewicz”. Codicele acestuia e compus din 
200 de tomuri, din care el a ajuns să cerceteze doar două, 
referitoare la perioada 1386-1407. „Ce va mai fi dară în 
celelalte!”. Timpul scurt acordat de Chițu și mijloacele 
puţine ce i le-a dat îl obligă să se întoarcă pe 1 septembrie, 
doar cu note rezumative şi nu cu copii fidele din această 
„mult prețioasă colecție”. Oricum, ea a fost găsită şi ar fi 
necesar ca, sub îndrumarea sa, un tânăr copist să se ocupe 
de valorificarea ei, bine remunerat, căci „sunt multe lucruri 
în care nici o naţiune nu face economii 3. Întors în ţară, 
Hasdeu întocmeşte, în 10 septembrie, o cuprinzătoare 


1 [uliu Dragomirescu, op. cit., p. 209. 

2 Vezi şi scrisoare din 15 iulie 1874 către Franz Miclosic: „sunt 
apoape două luni de când călătoresc prin Transilvania, studiind 
bogatele arhive de aici, aproape nestudiate până acum din punctul de 
vedere al istoriiei noastre naţionale româneşti” (Bogdan Petriceicu 
Hasdeu, Corespondenţă, pp. 210-220). 

2 Idem, Mărturii, Bucureşti, S.n., 1993, p. 15. 

3 Idem, Corespondenţă, p. 274. 

“dare de seamă către Minister, comunicată şi unor 
publicaţii, între care şi „Curierul de Iaşi”, unde Eminescu o 
reproduce in extenso!. Raportorul atrage mai întâi atenţia 
asupra numărului mare de arhive şi biblioteci ce ar merita 
interesul românilor, din Dzikov, Gummiska, Krzeszowice, 
Lancut, Jambur,  Bakunczyce, Czortkow, Dubiecko, 
Myszkowice, Podhorce, Lucha. Obiectivul său fiind, însă, 
acela de a cerceta doar principalele oraşe din Galiţia, el s-a 
limitat la reeditarea experienţei anterioare. „Prima mea 
intenţiune a fost de a mă opri în Lemberg pentru a conti- 
nua exploatarea marelui arhiv de acolo din mănăstirea 
Bernhardinilor, o exploatare începută încă la 1861, dar pe 
care împrejurările nu-mi permiseseră atunci de a o 
termina, deşi mai rămânea mult de lucru faţă cu extrema 
avuţie a acestei colecțiuni”. În Lemberg, însă, află cu 
neplăcere că recopierea documentelor din arhivă „este 
însoţită ca și în trecut de foarte multe formalități incomode 
şi de plata a 5 florini de fiecare act, iar pe de altă parte o 
comisiune specială au început deja a publica toate 
documentele de acolo, din care au ieșit la lumină șase 
tomuri...”. Împingând din aceste cauze excursiunea mai 
departe, Hasdeu ajunge la Cracovia, „unde n-a avut încă 
ocaziunea de a face cercetări până acum”. Cercetează mai 
întâi biblioteca Universităţii fondată în secolul al XIV-lea, în 
care, pe lângă 200.000 de imprimate, se află și 6.000 
manuscrise, 9.000 numismate și mai multe diplome 
originale. Ajutat de bibliotecarii Evtrejce, Zegota Paoli şi 
Wistocki, găseşte aici corespondenţa diplomatică originală 
a lui Miron Barnovski cu Polonia de la începutul secolului 
al XVII-lea şi câteva acte importante privind comerţul 
Moldovei cu Cracovia, din secolul al XIV-lea. Dar acestea 
sunt lucruri minore faţă de „tezaurele” ce îl așteptau în altă 
bibliotecă, a Academiei de Ştiinţe, cu o colosală colecţie de 
231 de tomuri datorată celui mai celebru istoric al 
Poloniei, din secolul al XVIII-lea, Adam Naruszewicz, care 
obținuse permisiunea de a copia documente ale nobililor 
Radziwik, Zamoisky ş.a. Având, aşadar, în vedere numărul 


1 Istorie, în „Curierul de Iași”, 24 septembrie 1876, în Mihai Eminescu, 


Opere, IX, pp. 507-508. 

mare de documente în chirilice referitoare la români, 
pentru cercetarea lor ar fi necesar un nou efort financiar al 
forurilor române abilitate!. | i 

Aceste eforturi preconizate de Hasdeu vor fi făcute mai 
târziu de Ministerul Cultelor şi de Academia Română, prin 
angajarea unor tineri cercetători în demersuri similare 
celor ale marelui lor înaintaș. Vistian Goia are dreptate să 
vorbească de o adevărată „şcoală” inaugurată de el, primul 
dintre discipolii ce-i urmează exemplul fiind V.A. Urechia, 
care publică în al doilea volum din „Arhiva istorică a 
României” (fiind evidenţiat de Hasdeu în prefață) docu- 
mente descoperite de el în biblioteci din Madrid şi Milano. 
Un alt discipol, Gr. Tocilescu, are şansa de a beneficia de 
prima misiune ştiinţifică în străinătate organizată de 
Societatea Academică Română, din august 1877, în Rusia, 
pe urmele manuscriselor lui Cantemir și ale altor acte de 
interes naţional. El face timp de patru luni cercetări la 
Odesa, Kiev, Petersburg, Moscova. La aceasta din urmă, la 
muzeul Rumianţov, găseşte cartea lui Mihail Moxa, De- 
nceputul lumiei de-ntâiu, şi-i trimite o copie lui Hasdeu, 
pentru Cuvente den betrani (vol. |, 1878) 2. 

În ceea ce privește cercetarea celor două orașe, 
Lemberg şi Cracovia, avem o mare surpriză: un nou emul 
2] lui Hasdeu, cu totul neașteptat, având în vedere că e un 
apropiat al „Junimii” și al lui Maiorescu cu care marele 
istoric se afla în conflict deschis, descoperim în persoana 
lui... Mihai Eminescu. Călătoria sa în Prusia orientală și în 
Galiţia, în calitate neobişnuită de istoric, mai mult sau mai 
puţin improvizat, reprezintă un capitol cu totul insolit din 
biografia marelui nostru romantic. Exegeţii poetului și-au 
bătut destul de mult capul, cum am arătat la începutul 
acestui capitol, cu privire la motivele pentru care acesta 
părăseşte pe neașteptate, la începutul lui septembrie 1874, 
Berlinul studiilor doctorale cerute atât de insistent de 
Maiorescu, pentru a reveni în capitala moldavă, nu înainte 
de a se opri în câteva puncte de interes pentru români, mai 


1 Bogdan Petriceicu Hasdeu, Mărturii, pp. 63-65. 
2 Vistian Goia, B. P. Hasdeu şi discipolii săi, Bucureşti, Minerva, 1987, 
p. 81. 

întâi la Königsberg, apoi la Cracovia și Lemberg. Fie că e 
vorba de dorul de Veronica (Iacob Negruzzi), de propriul 
imbold al firii sale scormonitoare şi al pasiunii pentru 
trecut (Marin Bucur), de nevoia unui obiect secundar 
pentru teza de doctorat (I.A. Rădulescu-Pogoneanu), de o 
sugestie sau chiar o însărcinare expresă privind cercetarea 
arhivelor prusiene ale Ordinului Teutonic (Nicolae Iorga) 
şi, mai cu seamă, a istoricului relaţiilor noastre cu Polonia, 
la faţa locului (G. Călinescu), venite din partea cercurilor 
agenţiei diplomatice române din capitala germană, sau 
chiar direct, însoţită de o sumă oarecare de bani, de la șeful 
agenţiei, doctorul N. Krețulescu (I. Crețu, George 
Munteanu), de un impuls generat de modelul Eudoxiu 
Hurmuzachi (Paul Cernovodeanu), cert e că-l găsim pe 
Eminescu angajat într-un veritabil demers de natură 
ştiinţifică, ce pune în lumină o latură inedită a personali- 
tății sale complexe. Nu avem, cum am mai spus,date clare 
despre motivația, circumstanţele, desfășurarea în amă- 
nunt, pas cu pas, a acestui demers. Dincolo de presupuneri 
şi speculaţii, singurul document cert (şi cu atât mai 
preţios) este scrisoarea poetului, ce se recomandă acum 
„Director al Bibliotecei Centrale”"din capitala moldavă, către 
loan Al. Samurcaş, secretarul en titre al agenţiei 
diplomatice române de la Berlin, datată „laşi, în 19 
septemvrie 874”1. Fără a fi vorba de o strânsă prietenie, 
relaţiile cu juristul loan Samurcaș, rudă cu Theodor 
Rosetti, sunt, se vede din tonul scrisorii, destul de cordiale 
şi e mare păcat că acesta nu ne-a lăsat relatări mai 
amănunțite privind etapa studenţească berlineză şi munca 
la Agenţie a poetului2. De altfel, în comparaţie cu anii 


LIRE IT E 


volum de 1. E. Torouţiu, Studii și documente literare, vol. IV, Bucureşti, 
„Bucovina”, 1933, pp. 120-122. Reprodusă cu comentarii proprii de 
P. P. Panaitescu, Fundaţii religioase românești în Galiţia, în „Buletinul 
Comisiei Monumentelor Istorice”, XXII, nr. 59, ianuarie-martie 1929, 
pp. 1-19. 
2 loan Samurcaş face parte dintr-o familie de origine greacă, cu 
oameni de cultură (în casa sămurcășenilor exista o bibliotecă de 
3.500 de volume), cel mai notabil fiind Al. Tzigara-Samurcaș, care ne- 

vienezi, mult mai bogaţi în această privință, paginile 
memorialiste privind etapa berlineză, ale unor posibili 
apropiaţi şi prieteni, sunt ca și inexistente. Nici manus- 
crisele poetului, foarte zgârcit de altfel cu mărturiile 
autobiografice, nu ne sunt de un mare ajutor. Schimbul 
epistolar nu se opreşte la momentul septembrie 1874, ci 
continuă în luna noiembrie, în legătură cu boala și moartea 
fratelui poetului Ştefan şi cu delicata problemă a lichidării 
datoriilor sale față de diverse persoane din Berlin. Cu acest 
prilej aflăm că în perioada bolii, Agenţia ceruse spitalului 
din Berlin ca ministrul şi secretarul său să-l viziteze la 
două zile pe Şerban. După decesul lui Șerban, bunurile sale 
sunt valorificate, cu aprobarea căminarului Gheorghe 
Eminovici, de către creditori. Existau printre ele şi obiecte 
sau manuscrise aparținând poetului, lăsate de acesta în 
grija fratelui său la plecarea din capitala germană? Victor 
Crăciun înclină către un răspuns afirmativ. Împreună cu el, 
regretăm şi noi sărăcirea, şi pe această cale, a zestrei de 
comori eminesciene. 

Revenind la „Odiseea” istorică în care se angajează 
poetul, neîndoielnic, călătoria se face cu trenul, mijloc de 
transport modern cu care el este pe deplin familiarizat 
cum vedem din relatările sale versificate: „Din Berlin la 
Potsdam merge/Drum de fier, precum se știe./Dară nu se 
ştie încă/C-am luat bilet de-a trie...” În privința 
reconstituirii ei pe cale documentară, de un real folos ne 
este experiența lui Victor Crăciun relatată în cartea sa, 
Eminescu regăsit, din 1998. Venită după ea, Pașii poetului 
(Ed. Timpul, Iași, 2000), de Gellu Dorian şi Emil Iordache, 
nu ne aduce,spre regretul nostru, date noi. Aşa că, în lipsa 


a lăsat câteva informaţii prețioase despre „unchiu Jean” în volumul 
său de Memorii din 1901. Tatăl său, Sandu Samurcaş, fost judecător şi 
procuror în Bucureşti, era autorul unei gramatici greceşti în limba 
franceză, tipărită la Atena în 1843. loan urmează institutul 
profesorului Schewitz din capitală, care-l trimite la pensiunea 
latinistului Dodorbin din Erlangen. Autorul memoriilor păstrează 
scrisorile trimise de unchiul său, student acum la la Miinchen, apoi la 
Bruxelles, unde şi-a luat doctoratul în drept. După etapa berlineză, îl 
întâlnim o vreme judecător în Bucureşti. Nu pare să fi reluat relațiile 
cu Eminescu, în perioada gazetăriei de la „Timpul” a acestuia. 

unor relatări concrete, ni-l imaginăm pe poet, în vara lui 
1874, în impozanta gară, cu hala sa imensă flancată de 
construcţii pe două nivele (judecând după fotografiile de 
epocă) de pe Invalidenstrafte, Bahnhof Stettiner (azi 
Nordbahnhof), punct de plecare, destul de aglomerat, şi 
mereu în proces de extindere în consecinţă, către stațiunile 
de pe Marea Baltică, îmbarcându-se pentru o călătorie 
lungă, de peste 700 de kilometri, către Kânigsbergul mult 
prețuitului Kant. Între obiectivele călătoriei, dincolo de 
interesul pentru istorie, Victor Crăciun vorbește, pe bună 
dreptate, de „chemarea lăuntrică de a se afla în orașul lui 
Kant”, filosoful abia sărbătorit cu ocazia celor 150 de ani 
de la naştere!. Dăm din nou frâu liber imaginației, 
reconstituind după hărți de epocă traseul urmat în această 
primă etapă: Berlin - Küstrin - Landsburg - Schneidemiihte 
— Könitz - Dirschau - Verder (la foarte mică depărtare de 
Danzig) - Marienburg - Elbing -Braunsberg - Königsberg. 
Este traseul Căii Ferate Prusace (Preußische Ostbahn) nu 
de mult pusă în funcțiune. Stații de cale ferată mai mult sau 
mai puțin impozante, biserici medievale, castele și ziduri 
de cetate, poduri, vor fi fost urmărite cu viu interes de 
poetul curios din fire cum îl ştim. Prima oprire mai 
importantă, după 80 de kilometri, are loc la Kiistrin, orașul 
detenţiei tânărului Frederic cel Mare, amplasat pe ambele 
maluri ale Odrei, la confluența acestuia cu Warta. Puteau fi 
văzute aici Castelul construit de cruciați, reconstruit după 
incendiul din 1758, transformat în 1814, în cazarmă, ori 
turlele bisericii Sf. Maria ridicată în 1396, reconstruită şi ea 
în a doua jumătate a secolului XVIII. Urmând firul râului 
din urmă,o nouă oprire, la Landsberg an der Warthe, aduce 
în atenţie o altă catedrală, în obişnuitul stil gotic, închinată 
Fecioarei Maria (Mariă-Himmelfahrt-Dom). Urmează 
Schneidemühl, Pila poloneză de azi, pe râul Kiiddow, cu o 
frumoasă gară cu două turnuri ca de cetate, apoi, Konitz, în 
sud-estul Turingiei, important nod de cale ferată, numit 
mai târziu Kreuz (cruce), care, din 1936, devine şi 
denumirea oficială a oraşului. Mai departe, Dirschau, 
denumit şi Tczew (orașul ţesătorilor), din Pomeramia de 


PO 


1V, Victor Crăciun, Eminescu regăsit, op. cit, p. 138, 

Est, îi prilejuieşte poetului o întâlnire, repetată la Cracovia, 
cu Vistula, înainte de vărsarea în Golful Gdansk de la Marea 
Baltică. Interesulpoetului va fi fost suscitat desigur de 
marele pod feroviar cu două porţi și zece turnuri, abia 
construit între 1851-1857, devenit, cu cei 840 de metri ai 
săi, în acea vreme, unul din cele mai lungi din lume. Bun 
cunoscător al istoriei noastre, admirator declarat al lui 
Alexandru cel Bun, Eminescu va fi trecut cu o tresărire de 
inimă prin Marienburg, fostul cartier general al Ordinului 
Teutonic, şi-şi va fi reîmprospătat în memorie participarea 
domnitorului moldovean, alături de trupele lui Wladislaw 
al Poloniei, la asediul orașuluiîntre 18 iulie - 19 
septembrie 1410. De Cavalerii Teutoni este legat şi 
următorul punct de oprire, orașul Elbing, fondat de aceștia 
în secolul al XIII-lea, port pe râul Elblag, care se varsă în 
laguna Vistulei la o distanță de 10 kilometri spre nord, 
înfloritor mai ales după inaugurarea căii ferate Berlin - 
Königsberg în 1852. La o mică distanță, urmează 
Braunsberg, oraș situat pe râul Pasteka la jumătatea 
distanţei dintre Gdansk şi staţia terminus a traseului, „Gara 
de sud” din Kânigsberg.Orașul lui E. T. A. Hoffmann, 
scriitor citit designul de Eminescu, şi al marelui filosof 
Immanuel Kant, nu doar citit ci şi tradus de poet, port la 
gura de vărsare a râului Pregel în Marea Baltică, situat pe 
țărmul de sud-est a acesteia, fondat în 1255 de aceiaşi 
omniprezenţi teutoni, fostă capitală în epoca medievală a 
regatului prusac, dar prin mutarea acesteia la Berlin, din 
1701, numai a regiunii lui orientale (Ostpreufen), apoi, 
după unificarea din 1871, oraş important al imperiului 
german. Orașul e important pentru clarificarea lui 
Eminescu în privinţa documentării de ordin arhivistic. 

În afară de aceasta, nu credem că poetul ar fi putut să 
rateze o seamă de obiective de interes cultural şi istoric ale 
oraşului. Bănuim că unul din primele drumuri le-a făcut la 
vechea casă a lui Kant, din Princessplatz, nr. 87/86, nu 
tocmai ușor de găsit, căci după moartea filosofului, în 12 
februarie 1804, orele 11 dimineaţa, fusese vândută şi 
transformată în han cu masă de biliard, apoi revândută și 
devenită cabinet particular al unui doctor dentist, 
Goebbelin. Casa avea totuşi pe peretele faţadă o plăcuţă 

memorială ce amintea de vechiul ei locatar. Nu credem că 
poetul a avut posibilitatea să viziteze interiorul locuinţei. 
Poate că prietenul său localnic, student berlinez, neapărat 
şi el un admirator al lui Kant, va fi avut la îndemână, drept 
compensație, cartea publicată de elevul și biograful filoso- 
fului, preotul şi pedagogul Reinhold Bernhard Jachmann, 
cu această descrierea clădirii, uitată acum de locuitorii 
orașului: „În ultimii şaptesprezece ani, Kant şi-a avut 
propria casă, care se afla în mijlocul oraşului lângă castel, 
dar într-o mică stradă laterală pe unde rareori a trecut 
vreun mijloc de transport..Casa, constituită din opt camere, 
era amenajată confortabil pentru stilul său de viață. La 
etajul inferior se găsea, pe o aripă, sala de lectură, pe alta, 
apartamentul vechiului său bucătar; la etajul superior, se 
aflau o sufragerie, o bibliotecă şi un dormitor, alături de 
ele, sala sa de studiu. Într-o mansardă mică trăia servitorul 
său. Ferestrele biroului de studiu se dădeau spre răsărit și 
permiteau o vedere limpede asupra mai multor grădini. 
Casa oferea o şedere plăcută, în care gânditorul putea să-și 
afle liniştea şi să-şi definitiveze ideile”1. Mai accesibil era 
însă mormântul lui Kant plasat în interiorul Catedralei 
orașului, alături de acela,mai somptuos, al lui Albert, 
ducele de Prusia, operă a lui Cornelis Floris de Vriendt din 
1570. Nu va fi scăpat atenției poetului nici celebra 
Universitate, legată şi ea de numele lui Kant, profesor aici, 
cum va şi consemna poetul în nişte Observații critice din 12 
august 18772 Pe lângă biserici şi alte monumente istorice, 
Eminescu s-a oprit designul la celebrul Castel din centrul 
orașului (Königsberger Schloss), „magnificul palat” cum îl 
recomandă Encyclopædia Britannicadin 1815, cu com- 
plexul său de clădiri, sacre şi laice, între care un loc de 
frunte îl ocupă vestita sa bibliotecă. Dar interesul poetului 
nu era numai de ordin turistic, căci aripa veche a castelului 
găzduia de secole arhiva de stat a Prusiei, care forma 


1 Immanuel Kant geschildert in Briefen an einen Freund von Reinhold 
Bernhard Jachmann, F. Nicolovius, Kânigsberg, 1804 (Brief Kants an 
Hippel vom 9. Juli 1784, X, 391). E 
2 Eminescu, Opere, IX, Publicistica, Bucureşti, Ed. Academiei, 1980, 
p. 415. 

obiectivul principal al călătoriei sale. 

Cu aceasta, ne întoarcem la datele, acum sigure, oferite 
de amintita scrisoare către loan Samurcaș. Începutul 
scrisorii, cu intrarea abruptă în problemă, pare să dea 
dreptate celor ce susţin existența unei înţelegeri anteri- 
oare dintre poet şi agenţie: „Neștiind încă dacă domnul 
ministru (Kreţulescu, n. n.) se află sau nu în Berlin, adresez 
domniei tale cântul întâi al Odysseei mele, care reprezen- 
tează călătoria mea arheologică şi istorică mai fără de 
rezultat”. Relatarea strict rezumativă a etapelor călătoriei 
sale de documentare capătă alura unui raport justificativ 
către cei ce au comandat-o. Lipsa acestor rezultate nu se 
datorează poetului, care zăboveşte cinci zile la Königsberg, 
unde, însoţit „în cercetările sale” de colegul său de la 
Berlin, care-l şi găzduiește, discută cu directorul arhivei 
„despre esistența documentelor regatului Poloniei și a 
ţărilor învecinate” și îşi ia conştiincios notițe „asupra 
acelora cari sunt publicate deja în Corpora documen- 
torum”. În ceea ce privește, însă, cercetarea „cu ochi 
proprii” a documentelor originale, bine intenţionatul 
nostru cercetător se loveşte de un prim obstacol: lipsa unei 
aprobări a guvernului central, ce trebuia obţinută (pe o 
„cale lungă” însă) prin mijlocirea agenţiei sau a ministe- 
rului de Externe român. Apar acum cunoscutele scrupule 
ştiinţifice, exemplarele exigenţe de sine manifestate în 
atâtea rânduri de poetul și gazetarul Eminescu. Rândurile 
“următoare se pot constitui într-un exemplu de conduită 
ştiinţifică şi un avertisment la adresa amatorismului şi 
superficialității, ce vor înflori, din păcate, şi în grădina 
eminescianismului: „E altceva a face cercetări pentru sine 
însuşi, care, greşite chiar fiind, nu au nici un caracter 
oficial, şi altceva când, ca reprezentant (cel puţin à peu 
près) al unui guvern, cercetezi cu toată responsabilitatea 
morală documente vechi - de-a căror autenticitate şi 
analiză arhaică atârnă tranşarea unei cestiuni de politică 
militantă poate. În sfârșit, pentru a încerca deschiderea 
ușelor arhivei pe calea mare a relaţiilor internaţionale îmi 
lipseşte încrederea în mine, nefiind specialist în descifra- 
rea documentelor şi având în această privință mai mult 


rutină şi bun-simţ decât înțelegerea tuturor greutăților şi 

criteriilor de cari chiar scriitori însemnați sunt învinşi. lată 
dar preocupaţiunile, răzgândite în două zile de-a rândul, 
care m-au decis de-a nu încerca - cel puţin nu acum şi nu 
cu mijloacele mele actuale - cercetări asupra docu- 
mentelor cari poate se mai află încă nepublicate în arhivul 
din Königsberg”. Pus în faţa unei astfel de situaţii împiedi- 
cătoare pentru un autentic demers ştiinţific, poetul are de 
ales între două alternative: „Stabilindu-mi acest regulativ 
în privința materiei, mai rămâneau alternativele atingă- 
toare numai de persoana mea si de întrebuințarea ferielor. 
Sau eram să mă-ntorc la Berlin, sau să rămân acolo, sau să 
plec pentru câteva săptămâni în ţară. Din multe conside- 
rațiuni m-am decis pentru cea din urmă”. 

Hotărât, deci, de a-și întrerupe temporar cercetările și a 
reveni în ţară, poetul nu-și neglijează cu totul obiectivul 
propus, oprindu-se, în drumul de întoarcere, mai întâi în 
vechiul oraş polonez de pe Vistula, Cracovia. Urmează deci 
un al doilea episod feroviar, nici acesta pe deplin lămurit 
de cercetători. În cartea amintită anterior, singura dedicată 
problemei noastre, Victor Crăciun se întreabă cu privire la 
traseul urmat de poet, căutând indicii la Muzeul Căilor 
Ferate din Varşovia, și consultând harta realizată de M. 
Niponiczal în 18701. Nu prin Varșovia se întoarce 
Eminescu, fiindcă ar fi avut nevoie de o viză pe pașaport de 
la autorităţile ţariste ruse. Deci calea urmată a fost prin 
Prusia orientală și Silezia: Din Königsberg, înapoi prin 
Elbing - Marienburg - Verder, apoi, prin Silezia austriacă, 
intersectând ruta Varşovia - Viena, la Cracovia de pe malul 
Vistulei, vechiul oraş de primă mărime şi importanţă al 
regatului Polonez (capitală a acestuia între 1038- 1569), 
integrat, la prima împărţire a Polonieiîncepând cu 1772, 
Galiciei austriece. În scrisoarea-raport a lui Eminescu 
privind Odiseea sa galițiană, momentul Cracovia este 
expediat într-o singură frază. „În trecerea mea prin 
Cracovia am aflat că documentele arhivului de acolo au 
început a se publica și că au apărut pân-acum al 3-lea 
volum, editat de însuși directorul arhivului”. Dar a mai 
ajuns poetul la vreuna din instituţiile ce vor fi cercetate 


PI 


1 Victor Crăciun, op. cit, p. 250. 

peste doi ani de Hasdeu, Biblioteca Ossoliană, Biblioteca 
celebrei Universități lagelloniene, Arhiva Magistraturii...? 
Şi ce impresie îi va fi făcut în ansamblu vechiul şi presti- 
giosul centru cultural şi ştiinţific, numit cu mândrie de 
polonezi „Polskie Ateny”, cu atâtea palate, biserici, monu- 
mente istorice, instituții celebre de învățământ, parcuri şi 
grădini? Sunt întrebări rămase deocamdată fără răspuns. 
Şi cu privire la ultima etapă a călătoriei indiciile oferite în 
scrisoarea către Samurcaş sunt extrem de sărace, aşa că 
trebuie să facem din nou un efort de imaginaţie. De la 
Cracovia, pe traseul aşa numitei Căi ferate din Galicia a 
arhiducelui Clarles Louis, deschis cu un deceniu mai 
înainte, el a trecut desigur prin câteva aşezări urbane mai 
importante, precum Tarn6w,Rzesz6w, Przemyśl, pentru a 
atinge ultimul din obiectivele odiseii sale istorice. Ca şi în 
cazul atâtor înaintaşi, o impresie deosebită i-o face 
Lembergul, la acest ultim popas, marcat, însă, și acesta, de 
neşansă: „În Lemberg aș fi vrut să scot fotografia bisericei 
Movileştilor şi a portretelor dinăuntrul ei (familia lui 
leremia Movilă şi portretul unui armaş din țara 
Românească care cu vremea a fost ajuns mare cancelar al 
Poloniei), dar lipsa de mijloace m-a oprit de a angaja un 
fotograf pentr-o asemenea lucrare. Biserica în cestiune se 
numeşte până azi « biserica românească », « woloska 
cerkiva », deşi e-n mâna rușilor uniți”t. De la Lemberg, pe 
linia deschisă de compania Lemberg-Czernowitz-Jassy 
Eisenbahn a  industriaşului vienez Victor Ofenheim, 
Eminescu a revenit în orașul prietenilor junimişti şi al 


1 Corpora documentorum nu există. Eminescu se referă probabil la 
Codex diplomaticum regni Poloniae et magni ducatus Lituaniae, trei 
volume apărute la Vilna între 1758-1764; volumul de la Cracovia ar 
putea fi Monumenta Medii Aevi historia res gestas Poloniae illustratia 
(Cf. Paul Cernovodeanu, Eminescu, traducător al primului volum din 
“Fragmente zur Geschichte des Rumänen” de Eudoxiu Hurmuzaki, în 
Eminescu, sens, timp și devenire istorică. Volum îngrijit de Gh. Buzatu, 
Stela Cheptea şi Ion Saizu, Iași, Ed. Univ. „Al.I.Cuza”, 1989). Portretele 
de la biserica românească din Lemberg nu sunt ale familiei 
Movileştilor, ci ale altui ctitor, vameșul Constantin Corniact, cu cei doi 
fii ai săi (N. lorga, Note polone, Bucureşti, Tipografia Cultura 
Neamului, 1924). 

Veronicăi, cu o scurtă oprire la Botoşani şi Ipotești, 

Cu aceasta se încheie tentativa de cercetare istorică a 
lui Mihai Eminescu. Primul cânt al Odiseii sale prusaco- 
galițiană este și ultimul. Conștient de rigorile unei astfel de 
cercetări, nu părăsită, ci doar amânată cu câteva luni, după 
cum vedem din aceeaşi scrisoare, el este hotărât să 
recurgă la experienţa şi autoritatea lui Bogdan Petriceicu 
Hasdeu: „Pe la mijlocul lui noiemvrie mă întorc în 
Germania pentru examene - se înțelege că caelesta deorum 
gratia favente, nefiind caz împiedecător. Călătoria mea va 
avea de scop înainte de toate depunerea doctoratului. Până 
atunci mă voi pune însă în corespondenţă cu d-nul Hâjdău, 
pentru a afla de la el numele dicționarelor auxiliare (a 
limbei latine corupte din acel timp şi a prescurtărilor 
uzitate pe atunci) și toate prezervativele critice pe cari 
cineva trebuie să le aplice la documente pentru a afla dacă 
sunt autentice sau apocrife; căci în critica documentelor nu 
e permis a visa. Înainte de plecarea mea și înarmat cu toate 
mijloacele necesarii pentr-o asemenea activitate, vă voi 
anunţa pentru ca să binevoiți a mijloci eliberarea actului 
sus-menționat, cu permisiunea de a vizita arhivele secrete 
ale statului prusian”.Să mai adăugăm că, de asemenea, 
conştient de importanța cunoaşterii limbii slavone în 
munca de documentare arhivistică, tot acum se decide 
Eminescu să traducă gramatica și glosarul din volumul 
profesorului August Leskien, Handbuch der altbulgarischen 
sprachel. În ceea ce-l priveşte pe reputatul istoric şi filolog 
român, numele său apare frecvent în articolele poetului 
gazetar, începând cu aprecierile la adresa piesei Răzvan și 


1 Să menţionăm că Hasdeu însuși, într-un raport către Ministerul 
Cultelor din 23 noiembrie 1876, vorbeşte de necesitatea ca 
funcţionarii Arhivelor, de la directorul general până la ultimul copist, 
să fie specializaţi în paleografie şi istoria limbii române şi să 
cunoască slavona şi greaca. Dat fiind inexistenţa unei şcoli de 
paleografie la noi, o parte din aceştia o suplinesc prin rutină şi 
„îndelungat exercițiu”; peste mai mulţi ani, în 25 iulie 1892, el revine 
asupra acestei carenţe și propune trimiterea unor tineri la Veneţia, 
pentru specializare (Bogdan Petriceicu Hasdeu, Mărturii, pp. 69; 
196). Această școală de arhivistică, cu durata de trei ani, se va 
deschide abia în anul 1924. 

Vidra, din „Familia”, şi continuând cu trimiteri bibliografice 
sau recenzii laudative din „Curierul de laşi” şi „Timpul” 
bucureștean, la cărți precum Istoria critică a românilor sau 
Cuvente den betrani şi la publicaţii ca „Arhiva istorică a 
României” sau „Columna lui Traian”. Dar a avut oare 
poetul cunoştinţă de prima misiune, din 1861, a lui Hasdeu 
la Cracovia şi Lemberg? Un răspuns este greu de dat. Ceea 
ce este, însă, important pentru discuţia noastră e faptul că 
Eminescu reproduce în „Curierul” ieşean ampla dare de 
seamă făcută de Hasdeu în urma celei de a doua 
„escursiuni” în Galiţia, din vara lui 1876, ceea ce-i va fi 
reactualizat, suntem siguri, impresii şi sentimente din 
propria-i călătorie efectuată cu doi ani mai înainte. lată: „D. 
Hașdeu întorcându-se din escursiunea întreprinsă în 
interesul arhivelor statului, face o dare de seamă despre 
rezultatele dobândite. Ajungând în Cracovia s-a pus la 
lucru întâi în biblioteca universității, fundată încă din 
secolul 14. Aici a găsit o însemnată corespondență 
diplomatică originală între domul moldovenesc Miron 
Barnovschi şi Polonia din primul pătrar al secolului 17, 
precum şi câteva acte despre comerciul Cracoviei cu 
Moldova în secolul 14. Toate acestea însă râmân pe un 
plan cu totul secundar în comparaţie cu tezaurele găsite 
într-o altă bibliotecă din Cracovia..."1. Nu întâmplător în 
publicistica eminesciană apar referiri la tomuri şi colecţii 
de documente din arhivele poloneze precum Annales 
Polonorum vestitutores, Cronica polono-litvana, Sbior 
pisarzow polskich. 


O nouă etapă în căutarea tezaurului istoric al 
Moldovei către sfârşitul secolului al XIX-lea se va 
desfășura sub auspiciile Academiei Române. Tot unui 
discipol al lui Hasdeu, student preferat, devenit colabo- 
rator şi chiar apropiat al familiei marelui istoric?, îi 
revine rolul de a întreprinde cea mai insistentă şi mai 
riguroasă investigație pe urmele acestuia. Şedinţa din 11 
octombrie 1885 a prestigiosului for ştiinţific, sub 


1 Mihai Eminescu, Istorie, loc. cit., pp. 507-508. 
2 Vistian Goia, op. cit., p. 14. 

preşedinţia lui Hasdeu, analizează rezultatele călătoriei 
recente a lui Bianu, bibliotecar al Academiei, la Cracovia 
și Lemberg. În Anexa la anuarul Academiei pe anul 
respectiv găsim o detaliată Relațiune asupra călătoriei în 
Galiţia făcută în vara anului 1885, având ca punct de 
plecare inventarul din 1783 făcut de Johann Monowarda 
la arhiva din Zolkiew, orășel situat le 29 km nord de 
Lemberg, unde se afla castelul lui loan Sobieski, devenit, 
pe la 1740, proprietatea familiei Radziwitt. Dar asta este 
o altă poveste. 

Revenind la Eminescu, trebuie să spunem că episodul 
galițian din 1874 este important nu doar pentru lumina- 
rea interesului acestuia pentru istoria patriei cercetată 
încă de tânăr la modul profesionist, prin „alergarea la 
document”, cum zice Călinescu. El deschide şi un capitol 
ținând mai degrabă de mitologia eminesciană. Ea începe 
cu genealogia mai mult sau mai puţin fabuloasă a 
poetului, ai cărui ascendenți ajung, iată, în îndepărtata 
Galiţie, la Cracovia şi Lemberg, unde sunt descoperiți 
concomitent de Leca Morariu şi Grigore Nandriș, cum 
aflăm din articolele acestora, Coincidenţe şi Familia 
Eminowicz în Polonia, ambele publicate în „Junimea 
literară” din Cernăuţi, nr. 4-5, 1923. Problema e reluată 
mai pe larg de Leca Morariu în volumul său Eminescu. 
Note pentru o monografie, publicate parţial abia în 1943, 
la capitolul II, despre Gheorghe Eminovici. Respingând, 
pe urmele căpitanului Matei Eminescu, „legenda' 
descendenţei lui Gh. Eminovici dintr-un negustor turc, 
Emin Efendi, ajuns în Moldova şi căsătorit cu o româncă, 
sau dintr-un ofiţer polonez al lui Carol al XII-lea aciuat la 
Suceava și căsătorit și el cu o moldoveancă, autorul vine 
acum cu varianta descendenţei polone: el citează pe 
colegul său prof. dr. Const. Berariu care descoperă 
printre funcţionarii mai mărunți ai tribunalului din 
Vijniţa la 1819, în vremea anexării Bucovinei la Galiţia, 
pe un „Kriminal-Akzessis” Michael von Eminowicz, 
probabil polon de origine. Şi cu care - „riscă' Leca 
Morariu supoziţia - eminovicenii din Călineştii lui 
Cuparencu „trebuie să fi fost rude”. Aşa s-ar explica 
fumurile de boierie ale căminarului şi cunoaşterea de 

către el a limbii polonei. 

Reluând pe larg, într-un registru parodic, în 
monografia sa din 1932, problema „măgulitoare” a 
descendenţei polone, Călinescu porneşte de la existență 
familiei Eminowicz numărând doi poeţi, Ludwig 
Eminowicz şi Roman Eminowicz, care şi-a alcătuit recent 
arborele genealogic. „Ea a descoperit că se trage din 
Murad Eminowicz, negustor armean şi cetăţean al 
Liovului, după cum glăsueşte un manuscris din 1646, 
afiat în Biblioteca Ossolinski. Acesta era cel mai bogat 
din colonia celor 82 familii armene din Liov iar casa sa 
străjuia mândră între acelea ale familiilor Gluszkiewicz 
şi Domozyski din uliţa armeană”. Poetul nostru se face 
aşadar vinovat de o „trădare a sângelui”. În anul 1873, 
Eminescu trecea prin Cracovia, reședință a ilustrei sale 
rude de azi, Dr. Vichentie Eminovicz, consilier comunal şi 
păşia şi în Lemberg. Dacă instinctul său atavic ar fi fost 
mai viu, poetul s'ar fi dus pe ulița armeană şi ar fi 
contemplat  îndelung,între casele Gluszkiewicz şi 
Domozyski, mândra casă a străbunului său Murad 
Eminowicz. El însă umblă să scoată fotografie a bisericii 
Movileştilor şi de pe portretul unui Armaş din Țara 
Românească, ajuns mare cancelar al Poloniei”. Utilizând 
în aceeaşi notă ambiguu ironică datele oferite de Leca 
Morariu, Călinescu se referă la una din cele două ramuri 
ale urmaşilor înnobilați ai bogatului armean, cea din 
Podolia, cu ramificații în Bucovina şi Basarabia din ea se 
trage, în sfârşit, Mihai Eminescu, „ridicând la trei 
numărul poeţilor dați omenirii de nobila şleahtă polacă'. 
Un argument în sprijinul acestei înrudiri, se amuză 
Călinescu, e că,cei mai mulţi din Eminowiczenii bucovi- 
neni și basarabeni se chiamă tot Mihai. Ergo!”2. Dar a te 
baza doar pe o simplă coincidenţă de nume, revine cu un 
apel la folclor Călinescu „este totuna cu a se pierde în 
legendă, cu a socoti pe Eminescu născut din zmeu şi din 


1 Leca Morariu, Eminescu, laşi, Timpul, 2001, p. 31. 
2 G. Călinescu, Viaţa lui Mihai Eminescu, Bucureşti, Eminescu, 1973, 
p. 12-13, 


362 


Scanned with OKEN Scanner 


Baba Dochia”!. 

Nesocotind rezervele ironice ale divinului critic,facem 
şi noi câteva completări privind presupusele rude 
poloneze ale poetului. Mai întâi câteva date despre cei 
doi poeţi Eminovicz numărați de Călinescu. Primul, 
Ludwig Eminowicz, e un poet cracovian expresionist de 
la granița dintre secolele XIX-XX, cunoscut şi ca tradu- 
cător (Eurypides, Bacantele şi E.T.A. Hoffmann, Elixirul 
diavolului) 2. Al doilea, Roman Radogost Eminowicz, alias 
John Fersten, e un poet futurist şi critic literar, născut la 
1900 în Cracovia într-o nobilă familie de armeni, fost 
student al Facultăţii de Filosofie din Universitatea 
Jagielloniană, mort în 1920 într-un spital militar din 
Zamosc în urma rănilor primite la Novgorod Volyn, 
îngropat în Rakowicki, cimitirul din Cracovia. Facem şi 
câteva completări. De fapt sunt trei poeţi Eminowicz, 
căci G. Călinescu îl omite pe primul dintre ei [Jan] 
Kajetan Eminowicz (1827 - 1896), care semnează Jan, 
Poezyi, 18544. Şi dacă-l luăm în considere şi pe 
profesorului Peter Tomaschek din Siret, cu studii la 
făcute la Lvov şi Cernăuţi, autor al unei monografii 
intitulată Mihail Eminescu, der Dicterkânig Rumăiens, 
Suceava, 1913, şi al unui studiu, Cercetări noi referitoare 
la originea lui Mihai Eminescu, extras, Ed. Autorului, 
Siret, 1925, cunoscut de Călinescu, în care presupune că 


1 Idem, op. cit. p. 15-16. 

2 Amănunte privind viaţa şi opera, în Poezja polska 1914-1939. 
Antologia, Wybór i opracowanie, Ryszard Matuszewski, Seweryn 
Pollak, Spółdzielnia Wydawnicza "Czytelnik", Warszawa,1984, 
Notiţă biobibliografică: Ludwik Eminovicz. 1881-1946. Drukowal 
od roku1903 wiersze w Chimerze, Krytyce, Museionie po r. 1918 - 
w Rydwanie, Maskach, w latach 1937-1938 w Pionie. Uwazany 
niekidy za prekursora polskiego ekspresjonizmu (Czachowski, 
Galinski). Osobno wydal tylko: Poemat (1906), szkic o Nocy 
listopadowej Wyspianskiego i przeklad Diablich eliksirow E. T. A. 
Hoffmenna. Wiersz w antologii z Pionu (1938). 

3Marek Bartelek, Early Polish modern art: unity in multiplicity, 
Manchester, University Press, 2005, p. 121 - „the Krakow artists - 
'Neofuturists'; Roma. Eminowicz”. 

4 Vezi, Emil Weller, Lexikon Pseudonymorum, Germania, Falcke et 


Rossler, 1886, p. 268. 

eminovicenii trebuie să se fi numit în trecut Emin, care 
în limbile orientale înseamnă om de încredere, demn de 
încredere, credincios (p. 8), atunci numărul scriitorilor 
eminoviceni se ridică la patru, prin Emin, scriitor şi 
traducător armean de la Moscova, având ca şi contem- 
poranul său Eminescu, „aceeaşi dragoste şi pasiune 
pentru istorie” (p. 9). Deci patru scriitori. Demonul 
acribiei ştiinţifice ne mai îndeamnă să-l mai cităm 
peEminowicz Tadeusz (1882-1917), dramaturg, actor, 
regizor, manager de teatru (Teatrul „Fredo”, la New York 
în 1913). S-au făcut cinci. Să o mai adăugăm şi pe Teresa 
Eminowicz-Jaskowska, profesor universitar în Cracovia, 
specialist în literatura spaniolă (v. Hiszpariski romans 
pasterski. 1994; U źródeł hiszpańskiejprozy literackiej 
(XIV-XV wiek, 1994; Baltasar Gracián: hiszpański pisarz i 
moralista barokowy, 2003). Şase. Tot dintre contem- 
porani, în același oraș, profesorul Marek Eminowicz din 
Cracovia, cunoscut militant anticomunist, autor al unei 
monografii apărută în 1989, The Eminowicz Family. 


Șapte, deocamdată. 

XV. Biografeme: Eminescu, traducător 
al lui Eudoxiu Hurmuzachi 


„Boierimea Bucovinei, demnă de toată stima şi încre- 
derea, a ştiut şi va şti să fie totdeauna în fruntea 


naţiunei din a căreia sân puternic s-a ridicat.” 
Mihai Eminescu 


„lar ce priveşte istoria națională, nici nu ne puteam 
asemăna cu dânsul, pentru că el avea o deosebită 


predilecție pentru aceasta.” 
T. V. Ştefanelli 


Exegeţii operei eminesciene sunt unanimi în aprecierea 
că autorul ei, departe de a fi un simplu diletant în ştiinţa 
istoriei, se apleacă asupra acesteia cu pasiune şi cu rigoare 
de specialist. Aceste trăsături ale personalității poetului se 
reliefează de timpuriu, din epoca studiilor gimnaziale de la 
Cernăuţi şi sunt surprinse de viitorul său biograf, T. V. 
Stefanelli: „În ce priveşte istoria națională, nici nu ne 
puteam asemăna cu dânsul, pentru că el avea deosebită 
predilecție pentru aceasta şi se vedea că avea și din 
România cărți de istorie naţională”. Încă de atunci, 
precizează fostul său coleg şi prieten, Eminescu descifra 
„cu înlesnire” vechea slovă cirilică, iar letopiseţele editate 
de Kogălniceanu, din biblioteca profesorului mult iubit, 
Aron Pumnul, le lua adesea acasă”. Pe lângă acestea, 
tânărul privatist citea, desigur, şi altele, măcar pe cele 
înregistrate de el însuşi în catalogul din 1867, printre care 
Istoria generală a Daciei de D. Fotino, Istoria pentru 
începutul românilor în Dachia de P. Maior, Istoria 
românilor în Dacia Superioară de A. Papiu Ilarian, Puterea 
armată şi arta militară de la întemeierea Prinţipatului 
Valahiei şi până acum de Nicolae Bălcescu, Istoria 
bisericească politico-naţională a românilor de Nicolae 
Tincu-Velia, Viaţa lui Vlad Țepeș Vodă şi Mircea Vodă cel 
Bătrân în de D. Bolintineanu, Românii Principatelor 
Dunărene de Edgar Quinet... 

Preocupările pentru istoria naţională nu-l părăsesc 

nici în mediul cosmopolit al Vienei ori la Berlin. Pentru 
început, în capitala austriacă, poetul se manifestă, la 
numai cei douăzeci de ani ai săi, ca un fervent militant 
pentru unitatea și drepturile românilor, apelând fără 
ezitare la argumente privind sensul şi finalitatea istoriei, 
în slujba căreia trebuie să se pună noile generaţii. Idei de 
sorginte evident hegeliană apar în articolele din „Fede- 
raţiunea” (pentru care are de suportat un proces de 
presă, cu riscul unei condamnări), în cele trei Apeluri ale 
comitetului pentru serbarea de la Putna şi, mai ales, în 
scrisoarea deschisă adresată lui Dimitrie Brătianu, din 
15 august 1871, din care desprindem un scurt fragment 
esenţial pentru demonstraţia noastră: „Dacă o genera- 
ţiune poate avea un merit, e acela de a fi un credincios 
aginte al istoriei, de a purta sarcinile impuse cu necesi- 
tate de locul pe care-l ocupă în înlănțuirea timpilor”. Tot 
la Viena, pentru a mai da un exemplu, cercetând Galeria 
imperială de pictură de la Belvedere, el se opreşte mai 
îndelung asupra tabloului lui Frans Franken inspirat din 
viaţa lui Cresus, recunoscând în suita legendarului rege 
antic pe... Mihai Viteazul, alături de soţia sa, Florica! În 
capitala germană, poetul meditează, după cum vedem 
din corespondența cu Maiorescu, asupra „interesului 
practic pentru patria noastră” al teoriei istorice. Ideea e 
desigur potrivită cu aspiraţia realizării unui doctorat în 
filosofie, din păcate, nefinalizată. Poate, în scopul 
alcătuirii unei teze suplimentare de istorie, ori numai din 
imboldul „interesului practic” amintit, plecând către țară, 
în vara lui 1874, Eminescu face un ocol prin Königsberg, 
Cracovia şi Lemberg, într-o veritabilă călătorie de studii. 
Este „călătoria sa arheologică şi istorică în Polonia”, 
despre care îi scrie, la 19 septembrie a aceluiaşi an, lui 
loan Al. Samurcaş, secretarul agenţiei diplomatice din 
Berlin. 

În fine, nu e lipsit de semnificaţie faptul că prima (Şi, 
de fapt, singura) carte apărută antum, sub directa 
îngrijire a poetului, este una de istorie, o traducere, deşi 
nesemnată, din limba germană: Fragmente din istoria 
românilor, de Eudoxiu Cavaler de Hurmuzachi, Ediţiunea 

ministerului Cultelor şi al Învăţăturilor publice, Tomul 
întâi, Socec, Bucureşti, 1879. Întâlnirea dintre poetul și 
gazetarul de la „Timpul” şi opera istoricului şi omului 
politic bucovinean Eudoxiu Hurmuzachi (29 septem- 
brie1812, Cernauca - 29 ianuarie/10 februarie 1874, 
Cernăuţi) nu este, desigur, întâmplătoare. În perioada 
studiilor lui Eminescu la Cernăuţi, numele familiei 
Hurmuzachi e, aici, de notorietate publică. Începând cu 
anul 1804, când bătrânul Doxachi se mută la moșia sa de 
la Cernauca, scrie D. Sturza în prefața traducerii amin- 
tite, acest nume „e nedezlipit de ursita Bucovinei”.De el 
se leagă, de altfel, înființarea Gimnaziului românesc, 
unde va învăţa viitorul poet, şi aducerea la catedra de 
limba şi literatura română a. profesorului preferat, 
ardeleanul Aron Pumnul. Debutul publicistic (0 scriere 
critică), al studentului Mihai Eminescu în „Albina”, din 
ianuarie 1870, va fi, în mod firesc, un prilej de elogiere a 
unei astfel de familii: „Boierimea Bucovinei, demnă de 
toată stima şi încrederea a ştiut şi va şti să fie totdeauna 
în fruntea naţiunii din a căreia sân puternic s-a ridicat”. 
Gândul poetului se îndreaptă, desigur, către bătrânul 
Doxachi şi către urmaşii acestuia, căci el amintește în 
polemica sa cu Dimitrie Petrino privind „coruperea 
limbei române” în „Foaia soţietății pentru literatura şi 
cultura română în Bucovina”, de „articole ale d-lor 
Hurmuzachi” (Alexandru şi Gheorghe). Un an mai târziu, 
în articolul Serbarea de la Putna. Întru memoria lui Ștefan 
cel Mare, din „Curierul de laşi”, august 1871, referindu- 
se la panegiricul citit de egumenul mănăstirii (Cuvânt de 
îngropăciune la moartea lui Ștefan cel Mare), poetul pre- 
cizează: „Această oraţiune funebră este un monument 
literar găsit în Besarabia de Hurmuzachi”. Dintre cei 
patru frați Hurmuzachi, Constantin, Gheorghe, 
Alexandru şi Eudoxiu, ultimul, cu pasiunea sa pentru 
istorie, îi va fi atras de timpuriu atenţia poetului nostru. 
„Ocupaţiunea mea principală - declara Eudoxiu într-o 
scrisoare din 6 aprilie 1852 - este explorarea tuturor 
arhivelor ministeriale (...) pentru a putea scrie o istorie 

documentată a Moldo-Valahiei sau mai bine zis a naţiunii 
româneşti”i. El pare a-i fi servit drept model în 
investigaţiile arhivistice întreprinse cu ocazia amintitei 
„odisei” poloneze din august 1874, despre care am aflat 
amănunte în scrisoarea către loan Samurcaș. 

împrejurările vieţii nu l-au lăsat pe Eminescu să-și 
materializeze astfel de proiecte științifice. Dar interesul şi 
nevoia permanentă de informare în domeniul istoriei 
naţionale şi universale vor rămâne o constantă persona- 
lităţii sale. Ele îl vor situa în apropierea operei învățatului 
bucovinean. La câteva luni după moartea acestuia, la 
începutul lui aprilie 1874, T. Maiorescu, proaspăt ministru 
al Cultelor şi Instrucțiunii Publice, preia arhiva lui Eudoxiu 
Hurmuzachi de la Cernăuţi, cu cele aproape 20.000 de 
documente, acoperind şase sute de ani de istorie națională 
(1218-1818). Sub egida Academiei Române se înființează 
o comisie pentru editarea documentelor şi a tratatului 
introductiv, cel mai activ membru al ei, în calitate de 
secretar, fiind bunul prieten al lui Eminescu, loan Slavici. 
Poetul cunoaşte de timpuriu documentele aduse de 
Maiorescu. Cu ocazia festivităților organizate de austrieci 
la împlinirea celor o sută de ani de la actul ocupării 
Bucovinei, revizorul şcolar Eminescu trece peste graniţă, 
asumându-și unele riscuri, în octombrie 1875, broşura 
Răpirea Bucovinei după documente autentice, cu reprodu- 
ceri ale materialelor de arhivă aduse de Maiorescu la 
Bucureşti. Informaţii cu privire la acest eveniment le aflăm 
de la vechiul său coleg și prieten, Teodor Stefanelli, devenit 
auscultant la tribunalul din Cernăuţi; acesta se trezeşte cu 
el, venit de la Iaşi, aducând într-o birjă „un cogemite lădoi 
de lemn” încărcat cu exemplare din broşura incendiară a 
lui Kogălniceanu, ascunse de privirile vameşilor austrieci 
sub cărți vechi, psaltiri, ceasloave, biblii. „De aceste 
hârțoage nu s-au interesat mult impiegaţii voştri şi astfel 
am trecut broşura în linişte şi pace”, îi mărturiseşte poetul 
viitorului său biograf. 

Peste câţiva ani, în amplul studiu Basarabia, apărut 


1 T. Bălan, Eudoxiu Hurmuzachi şi colecţia sa de documente, Sibiu, 
1944, p. 11. 

într-un serial din ziarul „Timpul” între 3 — 14 martie 1878, 
poetul își dezvăluie cu acribie ştiinţifică sursele documen- 
tare: „cercetate cu mult folos”, pentru secolele XIV şi XV, 
Istoria critică a românilor de B. P. Hasdeu şi „Arhiva 
istorică a României” editată de acelaşi, pe lângă acestea, 
Beiträge zur Geschichte der Românien v. Eudoxius, Frhrn v. 
Hurmuzachi, iar pentru secolul al XVIII-lea, numai „colecţi- 
unea de documente a lui Hurmuzachi, vol. VII” (volum 
tipărit în 1876 la editura Socec, cuprinzând documente din 
perioada 1750-1818). De aici sunt transcrise, ne infor- 
mează Dimitrie Vatamaniuc în comentariile sale la 
volumul X al ediţiei Perpessicius, fragmente din rapoartele 
lui Francisc Maria baron de Thugut şi sunt preluate 
informaţiile privind hatișeriful Porții otomane, din 1784. 
„Eminescu, scrie acelaşi erudit eminescolog, se călăuzește 
în orientarea asupra istoriei naționale după tratatul lui 
Eudoxoi Hurmuzachi, Fragmente zur Geschichte der 
Românien” (primul din cele şapte volume în limba ger- 
mană apare la București în anul 1878). Şi în editorialul din 
„Timpul”, 2 august 1878, referitor la problema teritoriului 
dobrogean, se face de către poet o trimitere la amintitul 
volum. La această dată, însă, traducerea în limba română 
întreprinsă de poet era deja finalizată. 

Nu e lipsită de interes o discuție privind soarta acestei 
traduceri, e adevărat, nesemnate, despre care doar o mică 
parte a publicului larg are cunoştinţă şi care nu s-a bucurat 
nici de o atenţie deosebită din partea eminescologiei 
iniţiale, deşi, cu privire la ea, aveam mărturia autorizată, 


giu, a lui loan Slavici, din articolul Eminescu la 


de presti 
mul de 


București, „Viaţa Românească”, 1922, şi din volu 
Amintiri, 1924. La începutul anilor 60, autorul viitoarei 
„biografii documentare” Mihai Eminescu, istoricul literar 
lon Creţu, e, se pare, îndreptăţit să tragă un semnal de 
alarmă în revista „Limba română”: O traducere a lui 
Eminescu nevalorificată încă. Din aceeaşi perioadă datează 
unele semnalări în presa de provincie, dintre care o 
amintim pe cea a prolificului autor dacopat lon Pachia 
Tatomirescu în ziarul craiovean Înainte” din septembrie 
1968 (Eminescu la Florești). O contribuţie la demonstrarea 
paternităţii eminesciene a traducerii aşezate sub semnul 

anonimatului o are Augustin Z. N. Pop, cu volumul Noi 
contribuţii documentare la biografia lui Eminescu, Editura 
Academiei, 1969. Problema e reluată cu oarecare obsti- 
nație de același Ion Pachia Tatomirescu prin varianta 
definitivă" a pomenitului articol, intitulată acum Eminescu 
în „Câmpul Cerbului”, din „Limbă şi literatură” volumul al 
II-lea, București, 1981, republicat în „Caietele Dacoro- 
mâniei”, Timişoara, nr. 3, 1997, apoi în „Lumina”, Novi Sad, 
Serbia, 1998, revalorificat în studiul Eminescu în Oltenia — 
momentul „Câmpul Cerbului” din „revista europeană de 
cultură şi educaţie naţională“, „Lamura', 2007. Despre 
aceeaşi traducere mai vorbește în ultimul timp Dimitrie 
Vatamaniuc, cu diverse ocazii, cel mai recent, în „Bucovina 
literară”, 2009. 

Traducerea tratatului fragmentar al lui Hurmuzachi 
reprezintă un episod luminos al existenţei lui Eminescu, 
din epoca mai - iulie 1878. Indiferent din ce motiv (o 
încercare de temperare a zelului pamfletar antirusesc al 
primului redactor de la „Timpul”, devenit incomod din 
punct de vedere diplomatic în prejma Congresului de la 
Berlin, la care se discuta soarta Principatelor Române, un 
concediu” de sănătate recomandat de doctorul Kremnitz, 
medicul familiei regale, soţul Mitei, una dintre „Muze”, O 
tentativă a lui Slavici de a-i oferi o vacanţă agreabilă şi cu 
un oarece profit material prietenului său - „un onorar de 
câteva mii de lei”, Eminescu pleacă la Florești, pe valea 
Gilortului, în Oltenia, la moşia din Câmpul Cerbului, a 
magistratului junimist Nicolae Mandrea şi a Zoei, născută 
Bălcescu, pentru a traduce din limba germană unul din 
cele cinci volume ale Fragmentelor din istoria românilor, 
redactat de Eudoxiu Hurmuzachi şi menit să prefaţeze 
colecţia sa de documente. Acest volum, relatează Slavici, 
urma să fie „singura carte pe care o ia cu dânsul, căci 
cărțile pe care le citea erau duşmanii lui”. Vizitându-l, după 
câteva săptămâni, la Florești, Slavici îl găseşte pe poet, 
singur cuc și în cea mai bună dispoziţie fizică şi morală. „L- 
am găsit acolo - va nota autorul Marei în preţiosul său 
volum de memorii - sănătos tun şi în voie bună. Era numai 
el la conacul moşiei, singur, adecă în foarte bună societate. 
În timpul pe care l-am petrecut la Floreşti, boarfele lui se 

aflau la T. Maiorescu, care rezervase pentru dânsul un 
iatac luminos, în care toate erau puse în cea mai bună 
rânduială 1. Relatarea lui Slavici este în acord cu cea a 
poetului însuşi, care, într-o scrisoare către colegii din 
redacția „Timpului”, apreciază ţinutul pentru pitorescul și 
efectul său tonifiant: „locul în care sunt e cât se poate de 
frumos. Râuri, codru, șes, dealuri, munţii în depărtare, 
frumos adecă în puterea cuvântului, încât să fiu 
Bodnărescu aş nenoroci poate „Convorbirile” cu amintiri 
de călătorie ale unui june. Dar numai grija asta n-o am, ci 
mă mărginesc a mulțumi zeilor îndeobşte şi d-lui Mandrea 
îndeosebi de îngăduirea unui colț de pădure care-mi dă 
toane bune și sănătate”?. Eminescu nu a semnat, cum am 
mai sus, traducerea volumului întâi al Fragmentelor..., care 
a ieşit de sub tipar prin ianuarie 1879. Paternitatea emi- 
nesciană a traducerii este însă indiscutabilă. Ea poate fi 
probată documentar. Mai târziu, Slavici va întocmi nota de 
plată cu o mie de lei noi, „pentru traducerea Fragmen- 
telor”, şi va consemna în bilanţul general al cheltuielilor 
Comisiei al cărei secretar era „toate retribuţiile d-lui 
Eminescu pentru traducerea și corectarea ediţiei româ- 
neşti a Fragmentelor”. lată o ipostază absolut insolită a 
poetului, supraveghindu-și nemijlocit tipărirea textului 
propriu, supraveghere ce a lipsit, din păcate, şi la editarea, 
peste câţiva ani, a volumului său de Poezii, lăsat exclusiv în 
grija lui Titu Maiorescu. 

Traducerea lui Eminescu, alături de altele, la fel de 
importante, dar rămase în manuscris (Râtcher, Kant, 
Leskien, Bopp), ne obligă la o redimensionare a persona- 
lității poetului. „Eminescu, scrie Petru Creţia, trebuie 
gândit ca un deschizător de multe şi înalte drumuri şi ca 
spiritul tutelar al traducătorilor români ai vremurilor 
moderne”3, Aceeași traducere aruncă o lumină aparte și 
asupra operei sale poetice. Scrisoarea III, iată, „cea mai 


1 Joan Slavici, Amintiri, Bucureşti, Editura pentru Literatură, 1967. 


p.116. 
2 E. Torouţiu, Studii și documente literare, IV, Bucureşti, „Bucovina , 


1933182, E 
3 Eminescu, Opere, XIV, București, Ed. Academiei, 1983, p. 56. 

populară dintre scrisori” (Perpessicius), îşi datorează, 
indiscutabil, faima, secvenţei introductive referitoare la 
lupta de la Rovine. Dacă partea a doua cu virulentul său 
pamflet antiliberal poate avea rădăcini în bruioane răzlețe 
din epoca studiilor berlineze, 1872 - 1874, secvența 
confruntării, mai întâi retorice, dintre Mircea şi Baiazid, 
apoi armate, pe câmpul de la Rovine, pare a fi elaborată, 
susţin unii comentatori, în paralel cu traducerea Fragmen- 
telor.. la Floreşti. Imaginea luminoasă a înţeleptului şi 
bravului domn al Țării Românești proiectată de poet intră 
în perfectă rezonanţă cu frumoasele rânduri de prezentare 
a personalităţii lui Mircea Vodă I din partea întâi, capitolul 
V (Valachia continuă lupta pentru autonomie) a cărţii lui 
Hurmuzachi: „Energic şi cu minte, întreprinzător şi viteaz, 
iubitor de libertate și războinic, accesibil pentru planuri 


mari, dispus a înfăptui lucruri înalte, el era ca amic a 


folositor, ca aliat credincios celor de un gând cu dânsul, 


pentru vecini neliniştiți o spaimă şi un potrivnic pi | 


primejdios pe câmpul de bătălie”1.Sunt lesne de detectat, 
între cele două opere similitudini la nivelul ideilor şi al 


expresiei. „Codrul de stejari”, rău prevestitor, din Scrisoare 
vine, fără îndoială, de la „cavalerul” bucovinean. Domni- 
torul muntean, scrie acesta, „evită de la început orice Hs e 
bătălie la larg, ci se ţinu numai pas cu pas de oștirea — 
inamică în coastele ei, alegându-și drumul prin codrii de 

stejar, numeroși şi greu de atacat, cari, petreceau pe atunci ies pi 
țara în toate laturile şi-l acopereau îndeajuns” (s.n.). EE pad 
Fragmentul evocării, în cascadă de hiperbole, a cruciadei 2.533 
anti-otomane: „Toată floarea cea vestită a întregului NOR i 
Apus,/Tot ce stă în umbra crucii împărați şi regi s-adună... a re 


ne poate trimite, de asemenea, la traducerea din 


Hurmuzachi: „Între acestea se strânsese sub conducerea .. 

lui Sigismund o ceată a credinţei din cei mai cu vază şi mai >- 
mari cavaleri ai Franţei şi ai Germaniei”. Şi mai evidentă, ne Ee 
cum s-a remarcat, este asemănarea dintre cuvintele S e, 
sultanului turc din preziua luptei de la Nicopole, reproduse > 

în poemul eminescian: „Am jurat ca peste dânşii să trec . == = 
falnic, fără păs,/Din pristolul de la Roma să dau calului zip ie A 


1 Eminescu, Opere, XIV, Bucureşti, Ed. Academiei, 1983, p. 170. 

Ovăs..., şi cele din textul Fragmentelor...: „.„îndrăzneţul 
Sultan, simțindu-se mare în puterea sa, se fălea că de pe 
pristolul bisericii Sf. Petru din Roma își va pune sirepul să 
mănânce ovăz”. S-au remarcat, iarăși, de către specialişti, 
glisări de expresii metaforice de la textul istoric la cel 
poetic: „„căci începuseră a roi numeroase cete de călă- 
reți româno-cumani împrejurul mândrei rezidențe a 
împăraţilor...” (Fragmente...) - „Călăreţii împlu câmpul și 
roiesc după un semn...” (Scrisoarea III); „...o adevărată 
ploaie de pietre se revarsă asupra năvălitorilor... =; „ei 
revărsară o ploaie de săgeți asupra năvălitorilor...”; „...0 
campanie de răzbunare pustiitoare şi asemenea revăr- 
sării de nouri asupra craiului sârbesc Ştefan...” 
(Fragmente...) - „Şi ca nouri de aramă şi ca ropotul de 
grindeni,/Orizonu-ntunecându-l, vin săgeți de pretutin- 
deni,/Vâjâind ca vijelia şi ca plesnetul de ploaie...” 
(Scrisoarea III). Să mai adăugăm şi preluarea în poem a 
unor termeni militari folosiți de Hurmuzachi: „În partea 
otomană avantrupa o forma oaste sprinţară de asabi, 
Apoi la centru era sâmburul oștirii, spahii şi ieniceri..." 
S-a mai sugerat, în fine, că celebrul vis al sultanului 
întemeietor, o transpunere poetică a unui text din Joseph 
von Hammer, s-ar datora unei trimiteri la Geschichte des 
Osmanischen Reiches făcută de Hurmuzachi în tratatul 
său. Interesantă este și supoziţia lui Dimitrie Vatamaniuc 
că Eminescu l-ar fi putut citi pe baronul orientalist 
austriac încă din epoca studiilor universitare, o seamă de 
imagini (turmele în căutare de pășune) şi de expresii 
dintr-un articol publicat în „Curierul de laşi”, 8 aprilie 
1877 (înainte de traducerea din Hurmuzachi) precum 
„desfăşurarea flamurei verzi”, „întreg Aliotmanul”, „în 
contra crucii” anticipându-le pe cele cunoscute din 
Scrisoarea III! Sub titlul de inventar să mai consemnăm 
şi aserţiunea susținută cu tărie de lon Pachia 
Tatomirescu că frumoasa poezie Freamăt de codru, 
publicată la 1 octombrie 1879 îşi are sorgintea în 
episodul Floreşti, cu idila având-o drept protagonistă pe 


d IN CN NI II A că NI NOE e ES 
1 Dimitrie Vatamaniuc, Comentarii şi note de istorie literară, în 
Eminescu, Opere, IX, Bucureşti, Ed. Academiei, 1980, p. 729. 

fiica preotului Dumitru Duţescu, Elena, tovarăș de 
peregrinări prin împrejurimile atât de pitoreşti ale 
moşiei, devenită prin magia versurilor o crăiasă ori o 
zână, cu trup mlădios și ochii de ametist, a pădurii. 
Dincolo de legendă, să reținem aceste versuri înscriind 
într-o ramă de caldă şi calmă melancolie o fărâmă de 
fericire trecută: „Am răspuns: - Pădure dragă,/Ea nu 
vine, nu mai vine!/Singuri, voi, stejari rămâneţi/De visaţi 
la ochii vineţi,/Ce luciră pentru mine/Vara-ntreagă”. Cu 
riscul de a-l dezamăgi totuşi pe eminescologul nostru 
improvizat, credem totuși că şi în acest caz muza 
inspiratoare rămâne veșnica Veronică. 

Revenind la personalitatea lui Eudoxiu Hurmuzachi, 
se menţionăm din nou că publicistica lui Mihai Eminescu 
conţine destule referințe la activitatea învățatului 
bucovinean. În articolul intitulat Mofturi științifice, din 
„Timpul”, 21 ianuarie 1879, acesta este aşezat, cu cele 
„câteva mii de documente” adunate, în eșalonul de elită 
al istoriografiei naţionale, alături de Kogălniceanu, 
Şincai, Hasdeu. Din păcate, consemnează gazetarul într-o 
pagină de manuscris (2264) activitatea plină de 
abnegaţie a acestora are de întâmpinat ignoranța şi 
dezinteresul, atât ale politicienilor cât şi ale publicului 
larg: „Câte exemplare s-a petrecut din Istoria lui Bălcescu 
sau din colecţia de Documente a lui Hurmuzachi ? Se vor 
afla cifre ridicole pentru un stat de cinci milioane de 
locuitori, pentru o nație de aproape zece milioane”. Atât 
colecția de documente Hurmuzachi cât şi tratatul 
acestuia stau, uneori cu trimitere la pagină, la baza 
argumentelor din comentariile de politică curentă ale 
poetului din ziarul bucureștean de care şi-a legat ultima 
parte a vieţii sale lucide, fie că e vorba de demonstrarea 
independenţei de facto a românilor, de-a lungul istoriei, 
de apărarea drepturilor românilor din Macedonia, 
împotriva „erorilor istorice” din presa grecească, ori de 
informarea cititorilor cu privire la familia lui Mircea cel 
Bătrân. Reţinem, ca o concluzie a intervenţiei noastre, 
aceste rânduri din Studii asupra situaţiei, apărute 
consecutiv în trei numere din „Timpul”, în februarie 
1880, cu o frumoasă caracterizare a domnitorului 

muntean: „Mircea I - acest prototip luminos al artei 
războinice și a celei diplomatice la români - n-a gândit 
toată viaţa lui decât la mănţinerea neatârnarei”. Ele sunt, 
încă o dată, o ilustrare a similitudinilor de idei şi 
sentimente ale celor doi întemeietori, din câmpul 
literaturii şi al istoriografiei naționale. 

XVI, Eminescu şi religia. 
Tentativa christologică 


„Dumnezeu nu-i în cer, nu-i pe pământ, 
“ji 


Dumnezeu e în inima noastra. 
Mihai Eminescu 


„lisus Hristos, ipostasul supremei afecțiuni şi 
raţiuni, intră cu noi într-o comuniune ca de la 
om la om, într-o legătură interumană, 


umanizându-ne deplin prin îndumnezeire. r 
Dumitru Stăniloae 


Problema dimensiunii creştin-ortodoxe a operei lui 
Mihai Eminescu a generat multă ceartă de cuvinte, la care 
s-au antrenat specialişti în materie, nu neapărat toți 
eminescologi, dar și destui gură-cască de pe margine. De 
prima categorie, singura demnă de interes, ne-am ocupat 
într-o carte din anul 2000, iar studiul de față vine oarecum 
în continuarea preocupărilor de atunci, orientând acum 
discuția către un aspect particular, acela al modelului 
christic în creația eminesciană. Dincolo de asprul rechizi- 
toriu privind „necredința” și „imoralitatea” poetului 
construit de contemporanul său, canonicul blăjean Al. 
Grama, un erudit în felul său, subminat însă de o îngustă 
optică teologică!, urmat într-aceasta de o serie de laici, 
oameni de carte şi ei, precum Anghel Demetrescu sau Aron 
Densuşeanu, ajungem la eforturile de a-l recupera pe 
Eminescu pentru „spiritualitatea” şi „mistica” ortodoxă 
întreprinse constant, în perioada interbelică, de revista 
„Gândirea”. Cu precădere, Nichifor Crainic şi Radu 
Dragnea, principalii ei ideologi, reprezentanţi, alături de D. 
Stăniloae, ai „dreptei” gândiriste (încadrarea e a lui Lucian 
Blaga), încearcă o recitire a creaţiei eminesciene, în special 
a Luceafărului, în cheie neo-testamentară, ceea ce a stârnit 
numeroase reacţii polemice în epocă (T. Vianu, G. 


1 V, Alexandru Grama, Mihail Eminescu. Studiu critic, Blaj, 1891. 

Călinescu, Al. Dima, P. Constantinescu...) 1. După al doilea 
război mondial, un moment distinct al hermeneuticii 
teologice aplicată la Eminescu îl reprezintă amplul studiu 
al lui Nichifor Crainic scris între anii 1944-1947, în scurtul 
răgaz dinaintea arestării şi a nedreptei sale detenţii şi 
publicat, din păcate, postum, abia în 1998, studiu intitulat 
Spiritualitatea poeziei românești, cu un spaţiu generos 
acordat lui Eminescu. Un întreg arsenal demonstrativ e 
adus în sprijinul tezei, o obsesie la exeget, că Luceafărul, al 
cărui erou e un androgin stelar, un înger îndrăgostit de o 
pământeancă, precum într-un obscur pasaj din Biblie, este 
„un grandios poem creștin”, „poemul creştin prin excelență 
al literaturii române”2. După demersul „Gândirii'din anii 
30 şi cel al lui Crainic, în deceniul cinci al secolului trecut, 
rămas mult timp necunoscut publicului larg, cel al 
profesoarei italiene Rosa del Conte, cu cartea sa Eminescu 
sau despre absolut, Modena, 1962, reprezintă al treilea 
moment important, poate cel mai important, în revelarea 
„religiozităţii” eminesciene, circumscrisă decis „tradiţiei" şi 
„spiritualității autohtone”. Din păcate, nici această 
valoroasă contribuţie care așează explicit Divinitatea în 
centrul de preocupări al operei eminesciene, nu 
fertilizează decât voalat sau tardiv receptarea națională. 
Noile interpretări teologice postbelice au loc, din motive 
conjuncturale, cu eludarea contribuției cercetătoarei 
italiene. Reprezentative în acest sens sunt cele două 
numere ale oficiosului Patriarhiei Române, „Biserica 


1 Vezi, mai în amănunt, Doru Scărlătescu, cap. Din dosarul experienței 
religioase eminesciene, Mărturia „Gândirii“, în Eminescu şi religia, laşi, 
Timpul, 2000, în special pp. 58-65, | 
2 N, Crainic, Spiritualitatea poeziei românești, Bucureşti, Ed. Muzeului 
Literaturii Române, 1998, p. 39. Dosarul Luceafărului ca poem 
creştin e redeschis în epoca postdcembristă, de publicaţii precum 
„revista de cultură și atitudine creștină”, „Veghea', anul ll, nr. 1, 2009, 
ediţie specială, sub titlul „Creștinismul lui Eminescu'(Prof. drd, Crina 
Palas, Elemente creștine în poemul „Luceafărul”), ori „Noi, Dacii (dr. 
Gianina Picioruș, Influențe creștine în „Luceafărul ). În aceeași revistă, 
sub pana doamnei prof. dr. Adriana Botez, „Hristicul Eminescu” e 
întrevăzut şi în alte mari poeme eminesciene: Rugăciunea unui dac, 
Memento mori, Scrisoarea lIl, Împărat şi proletar... (v. rev. cit, nr. 54, 


iunie 2011). 

Ortodoxă Română”, din anii 1978 şi 1989, prilejuite de 
comemorarea celor nouăzeci și, respectiv, o sută de ani de 
la moartea poetului. Dacă primul număr ne dezamăgeşte 
prin factologie seacă, greşeli de informare şi prin adopta- 
rea unui stil de amvon, adesea bombastic, în opoziţie cu 
sobrietatea şi echilibrul necesare demersului științific, cel 
următor, din vara lui 1989, se situează pe o treaptă calita- 
tiv superioară, vizibilă în articolele şi studiile semnate de 
Arhimandritul Casian Crăciun, preoţii Gh. Cunescu şi Mihai 
Mocanu, profesorul teolog Liviu Stoina. În această privință 
cuvintele bine măsurate ale celui dintâi sunt de un bun 
augur pentru cercetarea teologică următoare: „Fără a 
pleda în favoarea chipului hieratic eminescian, fără a 
încerca a face din el un credincios activ în înţelesul de azi al 
cuvântului, în cele ce urmează, în consens cu cei ce 
semnează importante contribuţii în numărul de față, vom 
căuta a aminti mai de grabă credincioşilor, cititori ai 
revistei, că Eminescu ne-a aparținut şi ne aparţine, că n-a 
fost absent nicidecum de la frământările devenirii 
noastre”. Pe aceeași treaptă valorică se află o seamă de 
studii semnate în perioada postdecembristă de părintele 
Valeriu Anania sau, în zona laică, de universitari precum 
George Munteanu, Const. Ciopraga, Mihai Cimpoi, Dan 
Mănucă... 

Revenind la tema care ne interesează acum, aceea al 
modelului, aşa cum l-a înțeles Eminescu, oferit umanității 
de lisus Christos, e necesar să privim problema în 
contextul mai larg al interesului față de religie şi de 
credinţă apărut de timpuriu în existența poetului nostru şi 
intensificat în epoca studiilor universitare. Cheia pentru 
înțelegerea acestui interes ni-l oferă poetul însuşi în 
amplul poem postum al acestei epoci, Memento mori, el 
reprezentând, după părerea noastră, poemul-program al 
demersului creator inițiat de Eminescu, aşa cum 
Luceafărul este poemul-testament al acestuia. Aici sunt 
indicate cele două căi ale întâlnirii cu sacrul, acesta 
mijlocind la rându-i întâlnirea cu „apa vie” din care 
izvorăsc „poezia şi gândirea”. Prima cale este aceea a 
mitului, de sorginte națională sau universală, prezentat pe 
larg în poem. A doua cale de acces la sacralitate este aceea 

a filosofiei, a metafizicii, şi ea e legată de veşnicele căutări şi 
întrebări ale omului cu privire la sensul existenţei. Iar 
aceste căutări, urcând din treaptă în treaptă, ajung până la 
ultimul prag, de netrecut, al Divinităţii sau, după o formulă 
penetrantă a Rosei del Conte, care a făcut apoi carieră, al 
Absolutului. Pe această treaptă, mitul își delimitează 
statutul şi se retrage, lăsând loc religiei. La modul 
metaforic, Eminescu ilustrează plastic în poem această 
substituție, prin moartea zeilor „falnicei Valhale” la poalele 
Romei, „Cetatea eternă”, urmată de nașterea noii credinţe: 
„Ei privesc Urbea eternă, ce pe dealuri lin străluce,/Suliţa 
pe loc s-oprește, se preface-n d-aur cruce...”. Ancheta 
metafizică cu privire la sensurile existenței e întreprinsă 
însă de Eminescu foarte de timpuriu, în epoca studiilor 
gimnaziale, într-un climat de tensiune intelectuală și 
dezbateri, alături de colegi mai în vârstă precum „amicul 
Filiman Ilea”, student eminent de la Blaj, evocat într-o 
poezie datată noiembrie 1866: „Ţii minte, oare, când te- 
ntrebaiu/Ce este omul? Ce-i omenirea?/Ce-i adevărul? 
Dumnezeirea? Şi tu în nouri îmi arătai.” Întrebarea 
rămâne, apoi, o constantă a creației eminesciene, conferin- 
du-i acea tensiune specifică plină de dramatism și înaltă 
ținută filosofică. Neîndoielnic, Eminescu se înscrie printre 
marii poeţi ai întrebării din literatura lumii. În privința 
religiei, întrebarea despre existența şi esența lui 
Dumnezeu se transformă în interogarea directă a Creato- 
rului însuși, precum în cele 14 strofe ale poemului amintit, 
Memento mori, o adevărată culme, credem, a gândirii 
eminesciene pe tema divinității, prefigurări ale celebrilor 
Psalmi arghezieni sau ale nu mai puțin febrilelor Gânduri 
albe voiculesciene, prin aceeaşi zbatere şi dezbinare de 
gânduri, aceleași ocoluri şi contraziceri in căutare de 
certitudini, aceeași lipsă de falsă pudoare bigota, de 
încrâncenare dogmatică şi exclusivism, același impuls, 
dincolo de orice speculații pompoase și sofisme, ai unu 
sincer cutremur existențial. După câteva acor duri pe pps 
pascaliană a omului ca „trestie ze Apa n 
fragilitate şi măreție, de conştiinţă a in ž 

participare la infinit!, se desfăşoară, în largi falduri de vers, 
invocaţia-rugă către divinitate, culminând cu întrebarea 
fundamentală, nu alta decât cea adresată de Moise voinţei 
cuvântătoare din mijlocul rugului de lumină de pe muntele 
Horeb: „Tu, ce în câmpii de caos semeni stele - sfânt și 
mare,/Din ruinele gândiri-mi, o, răsai clar ca un soare,/ 
Rupe vălurile d-imagini, ce te-ascund ca pe-un fantom!/Tu, 
ce scrii mai dinainte a istoriei gândire,/Ce ţii bolțile tăriei 
să nu cadă-n risipire,/Cine ești ?... Să pot pricepe și icoana 
ta... pe om”. 

Dar întrebările lui Eminescu nu privesc doar statutul 
nostru ontologic şi existențial, și, legat de acesta, inevitabil, 
relația noastră cu Dumnezeu, ce-l preocupă pe poet în 
Memento mori. Întrebările cu sens general de aici capătă o 
țintă precisă, vizând o credință anume şi o formă specifică 
de expresie a acesteia. A optsprezecea piesă a caietului 
manuscris Marta, datată „869 Dec.”, scrisă deci în ambi- 
anța universitară vieneză, este poezia intitulată Christ. 
Poezia e construită pe antiteza dintre credinţa elementară, 
sobră, neprefăcută, a înaintaşilor și credința simulată, 
goală de conţinut, a contemporanilor, cu abuzul lor de 
ceremonial şi ornamentaţie: „Paiul ieslei azi e d-aur, ești 
scăldat în mir ș-oleu,/Mama ta e o regină, nu femeia cea 
săracă, /Azi fantasia-i bogată, dar credinţa este seacă/Căci 
în ochii ironiei tu ești om... nu Dumnezeu// Azi eşti frază 
strălucită, azi ești masca cea regală/Eri ai fost credință 


1 V. Memento mori, în M. Eminescu, Opere, IV, Bucureşti, 1952, p. 146: 
„Intr-un cran uscat și palid ce-l acoperi cu o mână/Evi întregi de 
cugetare trăiesc pacinic împreună...”; de asemenea, p. 147: „A pus 
gânduri uriașe într-o țeastă de furnică,/O voinţă-atât de mare-ntr-o 
putere-atât de mică,/Grămădind nemărginirea în sclipitu-unui 
atom”. Cum se întâmplă adesea la Eminescu, după un principiu al 
vaselor comunicante, ideea reapare, peste ani, într-un articol din 
„Timpul”, 16 aprilie 1878, dedicat sărbătorii pascale, cu acelaşi elogiu 
închinat puterii de cunoaştere şi de creaţie a omului: „el măsură 
depărtarea stelelor și adâncul mărei, greutatea pământului şi 
ușurința eterului,aude florile crescând, întrupează în marmură 
frumuseţea liniilor şi în pictură a culorilor, discompune lumina 
soarelui, află limba ce au vorbit-o asirienii, numără biblioteca lui 
Ptolomeu și dezleagă un vechi Papirus ce cuprinde leacuri 
egiptene... (M. Eminescu, Opere, X, Bucureşti, 1989, p. 78). 

simplă, însă sinceră, adâncă, /Împărat fuşi Omenirei, crezu- 
n tine era stâncă/Azi în marmură te scrie or pe pânză te 
esală”. Sunt imputări pe care, peste un an, în „Convorbiri 
literare”, Eminescu le va relua la adresa „epigonilor”, cu 
privirile şi simţirile lor „reci”, cu „spoiala” şi „lustrul fără 
bază”, cu cerul lor „sur şi rece”, cu Dumnezeul lor - o 
sumbră”. Mutată în plan estetic, în Christ şi, peste trei ani, 
la Berlin, în Dumnezeu și om, antiteza este între „gravura 
grosolană”, din „cartea veche” mâncată de molii şi cu 
coperţi înnegrite de fum, neîmplinită artistic, dar condusă 
de „zborul de foc” al gândirii întreţinut de sacralitate, şi 
arta contemporană, cu progresul ei evident în plan formal, 
dar sărăcită în fond, prin accentul apăsat pe latura exclusiv 
umană a divinității: „Azi artistul te concepe ca pe-un rege-n 
tronul său/Dară inima-i deşartă mâna-i fină n-o 
urmează.../De a veacului suflare a lui inimă e trează /Și în 

ochiul lui cuminte tu eşti om - nu Dumnezeu”. 
Problematica dezvoltată în poezia pe care o discutăm 
este însă mult mai complexă. Începută în epoca studiilor 
vieneze, definitivată apoi la Berlin, niciodată complet 
finisată din păcate, postuma Dumnezeu și om se înscrie în 
aceeaşi sferă de preocupări cuprinse în marele poem al 
deșertăciunilor, Memento mori, dar încearcă o rezolvare 
particulară a problemei prin apelul la religia creştină. Și 
aici sunt întrebări. Însă ele se referă de data aceasta nu la 
cine e îndepărtata şi misterioasa Fiinţă supremă, ci cum 
preia ea, în dubla sa ipostază divino-umană, povara 
frământărilor chinuitoare ale lumii noastre: „Fi-va oare 
dezlegarea celora nedezlegate?/Fi-va visul omenirii 
grămădit într-o ființă? /Fi-va braţul care şterge-a omenirii 
neputinţă,/Ori izvorul cel de taină al luminii-adevărate?// 
Va putea să risipească cea nelinişte eternă,/Cea durere 
ce-i născută din puterea mărginită /Și dorinţa făr'de 
margini?”... Întrebările, acum, par să cuprindă și posibi- 
litatea unui răspuns, oferit de modelul christic. Soluţia nu 
se mai află în dezbaterea metafizică, şi nici măcar În cea 
teologică, ci, cum am arătat mai înainte, în actul trăirii 
religioase, al credinţei, o „credinţă simplă”, însă „sinceră” şi 
„adâncă”, pe care noi o avem de recuperat de la înaintaşi. 
Ca şi pentru scriitorul şi filosoful german de la graniţa 

dintre secolele XVII și XVIII, Friedrich Heinrich Jacobi, 
prezentat pe larg - aflăm din notele de curs ale poetului - 
de profesorul său de filosofie, Eduard Zelleri, credinţa (der 
Glaube, la lacobi), devine o înaltă instanță de la care 
purcede orice cunoaştere, fie ea a lumii sensibile fie a celei 
suprasensibile. Aşa dar: „Lăsaţi vorba-vă pripită,/Mergeţi 
regi la închinare la născutul din tavernă” (s.n.). La acest 
nivel, precum va demonstra peste ani abatele Henri 
Brémond, poezia se întâlnește cu rugăciunea?. La capătul 
unui drum cu destule obstacole, ocoluri și întoarceri (vezi 
poezii din prima tinerețe, antume, precum Mortua est!, 
Înger şi demon, Împărat și proletar, ori postume ca Andrei 
Mureșanu, Demonism, Preot şi filosof), Eminescu întreză- 
reşte și el, ca atâţia alți mari poeți ai lumii, un liman al 
speranţei. Acesta este sensul, credem, al grupajului 
compact de poezii cu tentă mai apăsat religioasă din 1878- 
1879: Colinde, colinde, Învierea, Rugăciune, Răsai asupra 
mea... Desigur, raportându-ne la ceea ce cunoaştem despre 
existenţa poetului, ne dăm seama că e vorba numai de un 
răgaz. Poetul bănuiește, sau poate ştie, că dincolo de acest 
răgaz îl aşteaptă alte frământări şi neliniști, noi întrebări... 
Cel care va prelua pe umerii săi povara acelorași 
întrebări va fi gazetarul Eminescu. Asumându-și rolul 
dificil de pedagog național, poetul, dincolo de orice 
aderență la vreun ipostaz mistic, apelează la modelul 
christic, Biblia, în special, Noul Testament, „această simplă 
şi populară biografie a blândului nazarinean”, constituind, 


1 Notele în limba germană de la cursul lui Zeller, Geschichte der 
deutchen Philosophie seit Leibnitz, frecventat de poet în 1873-1874, 
cuprinse în mss. 2.287, încep chiar cu prezentarea filosofiei lui F.H. 
Jacobi, din care reținem câteva fragmente importante pentru 
demonstraţia noastră: Jacobi a opus spinozismului şi materialismului 
francez: „nu critica, ci credința (der Glaube)”; „Această receptare a 
datului, în măsura în care reprezintă activitatea noastră, e numită de 
Jacobi credinţă, intuiţie, simţ, sentiment (Glaube, Anschaung, Sinn-, 
Gefühl)”; „Atât existenţa unei lumi exterioare, cât şi, de altă parte, 
existența lui Dumnezeu, libertatea, nemurirea, datoria noastră 
morală, noi le cunoaştem pe toate, e de părere Jacobi, numai pe calea 
credinţei (Wege des Glaubens)” (Eminescu, Opere, XV, Bucureşti, 
1993, p. 454). 

2 Henri Brémond, Prière et poésie, Paris, Grasset, 1925. 

de-a lungul a două milenii, în viziunea poetului nostru, 
„cartea după care se creşte omenirea”. Acesta este sensul 
articolelor dedicate sărbătorii pascale, publicate în 
“Timpul”, în primăvara lui 1878 (Paștele) şi în aceea a lui 
1881 (Și iarăși bat la poartă...). Încă de la prima piesă a 
dipticului, punctul de perspectivă e înalt, al întregii 
umanități, aceasta, în pericol de a rata întâlnirea cu 
învăţătura lui lisus, căci „acolo unde necesitatea au ridicat, 
ura au dărâmat; ba, chiar în numele celuia care propovădui 
iubire, s-a ridicat în nenumărate rânduri sabia și chiar 
astăzi, aceeaşi cruce, acelaşi simbol de mântuire e în ajunul 
de a încurca (ca pretest, nu negăm) Europa într-un război 
al cărui sfârșit nici un muritor nu-l poate prevedea”. În 
sprijinul tezei privind contrastul dintre răutatea oamenilor 
şi bunătatea lui Dumnezeu, Eminescu citează pasaje dintr- 
o rugăciune a patriarhului Constantin Calist. O undă de 
scepticism îl face pe poet să se îndoiască de șansele 
„omenirii culte” şi „ştiutoare” în comparaţie cu acelea ale 
„omului armei” şi ale „omului vicleşugului' (diplomatul) 
care, se pare, nu numai în trecut şi prezent, dar și în viitor, 
vor însemna mai mult decât un Rafael, Mozart sau 
Newton”. Un citat din Faustul goethean e menit să 
definească poziţia ambiguă a omului contemporan în 
raport cu religia: „Aud solia dar îmi lipsește credința în ea”. 
Dar, conchide totuşi Eminescu în final, chiar dacă numărul 
„adevăraţilor creștini” este mic, ceea ce rămâne e „datina şi 
înţelesul ei sfânt” Și chiar dacă nu va apărea prea curând 
veacul de aur al adevărului şi al iubirii de oameni”, e bine 
să se creadă în venirea acestuial. Aceeași perspectivă 
înaltă o regăsim în articolul din 1881, un model de 
frumoasă ţinută retorică, după părintele Constantin 
Galeriu, un adevărat „poem pascal în proză”, unde accentul 
e pus şi mai apăsat pe modelul oferit de lisus Christos, 
„prototipul omului moral”. Acest model dăruit de lisus 
primilor creştini, rămâne o constantă chiar în epoca de 
scepticism religios, datorată ofensivei ştiinţelor exacte şi a 
curentelor filosofice pozitiviste: „Chiar dacă dezvoltarea 


ÎI NI a 
1 M. Eminescu, Paștele, „Timpul”, IMI, nr. 86, 16 aprilie 1878, în Opere, 


X, 1989, p. 77-79. 

cunoștințelor naturale se îndreaptă adesea sub forma 
filosofemelor materialiste în contra părţii dogmatice a 
Scripturii, chiar dacă în deosebi mai multe soluțiuni 
filosofice a problemei existenţei iau locul soluţiunii pe care 
o dă Biblia, caracterele crescute sub influenţa biografiei lui 
Hristos, şi care s-au încercat a se modela după a lui, rămân 
creştine”. Circumscrisă problemei, misiunea învățămân- 
tului (mai puţin a celui de nivel înalt, universitar) 
priveşte nu atât „cultura excesivă a minţii” cât, într-un 
plan moral, o „creștere a caracterului”, unde modelului 
christic devine prioritar, căci, dacă în lupta lor pentru 
existenţă oamenii se sprijină, desigur, pe „mii de 
cunoştinţe exacte”, în efortul de a fi mai buni, de a se 
respecta și ajuta reciproc, ei au nevoie de religie!. 

Atât cercetarea creaţiei poetice din epoca studiilor 
universitare, cu precădere a poeziei Dumnezeu și om, cât şi 
a articolelor amintite de noi din „Timpul” pun în evidență 
atenția acordată de Eminescu modelului christic, privit 
mereu dintr-o perspectivă preponderent umană. Nu 
problema minunilor cuprinse în evanghelii, a nașterii din 
fecioară ori a morții și a învierii miraculoase a lui lisus îl 
preocupă pe poet ori pe gazetar, cât aceea a modelului etic 
oferit de textele neotestamentare, prin mijlocirea unui om 
exponențial. Textul eminescian este în acest sens edifica- 
tor: „E uşoară credinţa că prin precepte teoretice de 
morală, prin ştiinţă, oarecum, omul se poate face mai bun. 
Omul trebuie să aibă înaintea lui un om ca tip de 
perfecțiune după care să-şi modeleze caracterul şi faptele. 
Precum arta îşi datorează renașterea modelelor antice, 
astfel creşterea lumii nouă se datoreşte prototipului 
omului moral, Isus Hristos”. Din această perspectivă el 
apare în articolele pe care le comentăm nu ca un făcător de 
minuni, fiu unic al lui Dumnezeu, delegat și mijlocitor al 
împărăției cerești, ci ca un muritor conectat la nevoile 
noastre zilnice; nu un Mesia, ci un Învățător, pentru omul 
de rând, cu limitele şi aspiraţiile lui: „Suferințele de moarte 
ale dascălului_şi modelului nostru nu ni se cer decât în 


1 Idem, Și iarăși bat la poartă... „Timpul”, 12 aprilie 1881, în Opere, 
XII, 1985, p. 134. | 

momente excepţionale, nu se cer decât de la eroi şi de la 
martiri. Dar, întrucât ne permite imperfecțiunea naturii 
omeneşti, fiecine trebuie să caute a compensa prin muncă 
şi prin sacrificiu bunurile de cari se bucură. Atunci numai 
Domnul va petrece în mijlocul nostru precum adeseori cu 
bucurie au petrecut în mijlocul puternicilor și religioşilor 
noştri străbuni”. In acest sens, Eminescu pare în conso- 
nanţă cu tânărul Hegel, autor la 25 de ani al eseului Das 
Leben Jesu (Viaţa lui lisus), 1795, în viziunea căruia înte- 
meietorul creștinismului e numai un mare gânditor rațio- 
nalist, un învăţător, creator şi propovăduitor de precepte 
morale (de esență evident kantiană), minunile biblice şi 
rolul asumat de Mesia, de importanţă secundară, fiind doar 
un ambalaj formal, metaforic, al doctrinei sale filosofice, 
necesar înţelegerii şi răspândirii acesteia. Nașterea și 
moartea lui lisus sunt aşezate într-un context perfect 
natural, fără vreo intervenţie divină. Nu întâmplător, bio- 
grafia tânărului Hegel se încheie cu răstignirea şi înmor- 
mântarea acestuia. Să mai adăugăm că ideea privind 
dificultatea artei moderne, pusă în fața dublei ipostaze a 
lui Christ, de a capta în linii, culori şi forme specific esența 
figurii spirituale, divine, a lui Christ (pneumatikos), orien- 
tându-se, prin forţa lucrurilor către „existența concretă în 
omenire” şi către „figura obişnuită, natural, nu ideală”, a 
acestuia putea să fie la tânărul Eminescu și o: difuză 
reminiscență de lectură a lui Hegel. lată, în această privinţă 
un text edificator din celebrele prelegeri de estetică ale 
filosofului german: „oricât de merituos şi desăvârşit ar fi 
reprezentați (în arta modernă) Dumnezeu - tatăl, Hristos 
sau Maria, în zadar, nu ne mai aplecăm genunchii în fața 
acestor imagini'!. 

În intentia noastră nu este, desigur, să facem din 
Eminescu un adept şi un imitator al lui Hegel, a cărui filo- 
sofie, totuși, o cunoştea, încă din epoca frecventării univer- 
sităților de la Viena și Berlin, dovadă listele bibliografice 
întocmite de poet şi numeroasele referiri din cursuri de 


Bucureşti, Ed. Academiei 


i legeri de estetică, |, 
G. W. F. Hegel, Preleg pp. 181; 38, de asemenea, 


R.S.R., 1966, p. 111. Vezi şi, în continuare, 


vol. II, p. 217. 

filosofie, drept, istorie, mai ilustrativ fiind cel urmărit 
„conştiincios” de poet, în semestrul de vară al lui 1873, 
„despre principiile filosofiei hegeliene”, ţinut de C.N. 
Althausi. Trebuie să remarcăm de asemenea că o parte din 
filosofii şi teologii din capitala germană, între care şi 
profesori, precum Althaus sau Eduard Zeller, de la 
Universitatea Friedrich-Wilhelm, evoluează sub influența 
lui Hegel. Chiar dacă e un fan declarat al lui Kant (din care 
traduce) şi al lui Schopenhauer (pe care-l studiază, îl 
citează, îl elogiază și-l apără permanent), ambii convocați 
în tentativa sa temerară de „pipăire” a Absolutului, tânărul 
Eminescu nu se rezumă doar la aceştia, ci e atent la 
variatele curente de idei din filosofia și teologia momen- 
tului, ale căror ecouri își fac apariția în creaţia și activitatea 
sa jurnalistică. Fără a cădea în sursologie vană, nu-l putem 
scoate totuşi pe poet din contextual în care el s-a format. 
Cercetarea rolului şi importanţei „şcolirii” lui Eminescu în 
mediile universitare de prestigiu ale Europei i se părea lui 
Nicolae Corneanu esenţială pentru înțelegerea relației sale, 
nu chiar limpezi, cu religia: „Ceea ce ne-ar ajuta însă în 
descifrarea problemei care ne preocupă sunt mai ales 
însemnările lui Eminescu din perioada studiilor sale la 
Viena şi Berlin când a audiat profesori renumiţi și când a 
consultat nenumărate tratate dintre care destule abordau 
şi problemele teologice”2. Venit parcă în întâmpinarea 
părintelui mitropolit al Banatului, un studiu excepțional al 
llinei Gregori, Eminescu la Berlin, pune în lumină, printr-o 


1 Publicistica şi corespondența poetului învederează mai degrabă un 
antihegelianism declarat şi constant, cum aflăm din scrisorile 
adresate de tânărul student berlinez lui Titu Maiorescu, cu 
respingerea teoriei „evoluţiei hegeliene a ideii”, ori redactorului 
revistei „Die Grenzboten”, cu o atitudine ironică față de „domul 
consilier aulic Hegel”, căruia-i este preferat Schopenhauer (v. Opere, 
XVI, 1989, p. 305-307) şi, de asemenea, din articolul publicat în 
ultimul an de viață în „Fântâna Blanduziei”, 4 dec. 1888, cu 
evidențierea gânditorului ce a risipit „dominaţiunea acelui filosofem 
compus din o goală şi stearpă frazeologie pe care Hegel o 
Foii - acelaşi Schopenhauer (Opere, XIII, 1982). 

icolae Corneanu, Eminescu și teologia. Cuvânt înainte la antologia 


lui : E gg " a i 
repusă Anton, Mihai Eminescu, Ortodoxia, Cluj-Napoca, Eikon, 

cercetare minuțioasă, la faţa locului (autoarea, stabilită în 
Germania, este cadru universitar la Berlin), tocmai rolul 
formator al studiilor din capital germană care i-au educat 
poetului „spiritual critic şi puterea de judecată”, proiectân- 
du-l, aşa cum bine a apreciat Maiorescu, ca pe „un om al 
timpului modern”1. Un aspect mai puţin discutat în cartea 
llinei Gregori este acela al iniţierii și orientării poetului în 
problemele, nu lipsite de dileme și complicaţii, ale teologiei 
contemporane. Enumerând lucrări de dogmatică și filoso- 
fie a religiei cunoscute de Eminescu la Viena și Berlin, între 
care şi Vorlesungen über die Philosophie der Religion a lui 
Hegel, Mitropolitul Corneanu sublinia că acesta „nu a 
trecut cu vederea nici lucrările corifeilor şcolii protestante 
din Tübingen, D. Fr. Strauss, Fr. Chr. Baur, Bruno Bauer și 
alţii”2. Rezumându-ne strict la christologie - „axa centrală” 
sau „inima” teologiei (Eduard Ferenţ) - aceea care ne 
interesează aici, remarcăm, în momentul sosirii lui 
Eminescu la Berlin, o puternică frământare în mediile 
eclesiastice şi academice, cu aprinse dezbateri, polemici și 
controverse şi chiar cu adevărate scandaluri, determinate 
de reevaluarea după criterii ştiinţifice a evangheliilor 
sinoptice şi, mai ales, de recuperarea şi redimensionarea 
lui „lisus al istoriei”, având în centru reprezentanți de 
frunte ai „teologiei liberale”, precum cei mai sus amintiţi, la 
care trebuie neapărat să-l adăugăm pe profesorul lui 
Eminescu din capitala germană, Eduard Zeller. Filosof şi 
teolog de renume mondial, profesor la Berna, 1847, 
Marburg, 1849, Heidelberg, 1862, Berlin, 1872-1895, 
cunoscut mai ales prin monumentala sa carte dedicată 
istoriei filosofiei grecești, Die Philosophie lui der Griechen în 
ihrer geschichtlichen Entwicklung, Tübingen, 1844-1852, 
adept, în teologie, al „Școlii de la Tübingen”, întemeiată de 
Ferdinand Christian Bauer, al cărui ginere este, Zeller este 
fondator el însuşi al revistei „Jahrbücher Theologische”, 
publicație implicată activ în răspândirea metodei istorice a 
lui Christian Bauer şi David Strauss. Este de asemenea 


ÎN n 
1 Ilina Gregori, Studii literare. Eminesc 
Fundaţiei Culturale Române, 2002, p. 37. 
2 Nicolae Corneanu, loc. cit, p. 11. 


u la Berlin, Bucureşti, Ed. 

editorul operei postume, în 11 volume, a lui Strauss 
(Londra, 1876-1878). 

Toate acestea pot explica interesul constant al lui 
Eminescu pentru unul din reprezentanţii de seamă ai 
„şcolii mitologice” din teologia germană - David Strauss, 
cunoscut de poet cu cel puțin trei din operele sale şi citat în 
manuscrise şi în opera publicistică. Prima consemnare 
apare într-o listă bibliografică din mss. 2.291, din epoca 
berlineză, şi se referă la cele şase prelegeri din 1870 
despre Voltaire: „Strauss, Voltaire, 6 Vorträge, 2 Thaler”, 
ultima consemnare, din ziarul „Timpul”, e prilejuită de o 
dezbatere din senatul francez, în 1880, privind laicizarea 
învățământului, susținută şi de literați de marcă ai 
momentului; „Prin concurenţa instrucțiunei libere ei speră 
a scoate « Universitatea », care în filosofie s-a oprit la 
Victor Cusin și pentru care un Schopenhauer şi un Spencer 
n-au existat, care nu ştiu despre David Strauss sau Keim 
sau Geiger”! (s.n.).Mai substanţial, filosoful şi teologul 
german e comentat în articolul din 1878 despre Paşti: „La 
întrebarea ce şi-o face David Strauss, scriitorul vieții lui 
Isus, de mai suntem noi creştini sau ba, o întrebare la care 
răspunde negativ, noi adăugăm alta; fost-am vreodată 
creştini? — şi suntem dispuşi a răspunde nu” (s.n.) ?. Cărțile 
amintite aici sunt celebra Das Leben Jesu kritisch bearbeitet 
(Viaţa lui lisus analizată critic), în două volume, Tübingen, 
1835-36, ajunsă în 1840 la a patra ediţie, cu o versiune 


1 M. Eminescu, Francia. Articolul VII, „Timpul”, 4 mart. 1880, în Opere, 
XI, București, 1984, p. 58. Indicele de nume de la sfârşitul volumului 
trimit la Franz Keim şi Raymond Geiger, despre care n-am găsit 
informaţii în materialele consultate. Primul credem că e mai degrabă 
Theodor Keim (1825-1878), teolog german, profesor la Zurich şi 
Giessen, autor, și el, al unei „Vieţi a lui lisus”, Geschichte Jesu von 
Nasara, 1867-1872, care a făcut destulă vâlvă în epocă, ceea ce ar 
explica citarea lui alături de David Strauss. Al doilea poate fi 
Abraham Geiger (1810-1874), savant orientalist german de origine 
evreiască, preocupat de istoria iudaismului, a creştinismului şi a 
islamului. În mss. nr. 2.257 găsim însă un amplu extras dintr-o dare 
de seamă asupra cărții lui I. Geiger, Der Ursprung der Sprache, 
Stuttgart, 1869 (Despre istoria naturală a limbii umane, în Eminescu, 
Opere, XV, p. 676-682). 

2 Idem, Paştele, în op. cit., p. 77. 

proprie de popularizare Das Leben Jesu fiir das Deutsche 
Volk (Viaţa lui lisus pentru poporul german), în 1864. 
Intrebarea cu privire la statutul nostru de creştini este 
extrasă din cartea, nu mai puţin celebră şi ea, din 1872, Der 
alte und neue Glauben (Vechia şi noua credință), şi e 
dezbătută în primele două capitole ale acesteia: Suntem noi 
încă creștini? şi Avem noi încă o religie, cu o reluare a 
problematicii cristologice din Viaţa... și din alte cărți de 
istorie critică a dogmaticii creştine precum, bunăoară, 
Doctrina creștină în dezvoltarea ei istorică și lupta cu ştiinţa 
modernă contemporană, 2 vol., 1840-18411. Eminescu nu 
este singurul scriitor din epocă sedus de cartea despre 
lisus a lui David Strauss. Ea e citită cu viu interes și tradusă 
în limba engleză, în 1846, de romanciera George Eliot 
(1819-1880). În Franţa, cele două volume ale cărţii lui 
Strauss sunt traduse de asemenea, între 1839-1840, de 
medical, filosoful, lexicograful și omul politic Maximilien 
Paul Emile Littré (1801-1881), „ateistul Littré”, cum îl 
numeşte Eminescu în articolul citat de noi despre 
laicizarea învățământului francez2. Admirator constant al 


1 Reproducem după o ediţie franceză mai recentă, David Strauss, 
L'Ancienne et la Nouvelle Foi. Confession, Paris, Schleicher Frèrer, s.a., 
subcapitolele cu referire la problematica christică și la creştinism în 
general: Christ, Mântuirea, Răscumpărarea prin moarte, Biserica și 
cuvântul lui Dumnezeu, Viaţa și damnarea eternă, Viaţa lui lisus, lisus 
al celei de a patra evanghelii și al celor trei prime evanghelii, Iudaismul 
creștin şi paulianismul, Tendinţele evangheliilor, Budismul şi 
creștinismul, Dialismul în cristologie, Creștinismul şi civilizaţia, 
Împărăţia lui Mesia, Originea credinţei în învierea lui lisus, În privința 
întoarcerii lui lisus, Insuficienta documentelor despre lisus, lisus 
vizionar, Evul Mediu și Reforma, Creștinismul și umanitatea, Cultul 
creștin şi concepția actuală despre lume, Crucea. 

2 Eminescu vorbea în cunoştinţă de cauză când se referea la 
„filosofemele materialiste” opuse dogmelor Scripturii în „Timpul” din 
1881. Mentorul „ateistului Littré”, Auguste Comte (1789-1857), 
părinte al filosofiei pozitiviste, e pomenit în câteva rânduri în 
articolele lui Eminescu, mai întâi în „Timpul” din 10 noiembrie 1880, 
unde este pe larg prezentată Prelegerea introductivă la cursul N T. 
Maiorescu de la Universitatea bucureșteana, Logica şi aplicări e b 
Rezumatul poetului face referire şi la „filosofia ea ei = 
luat naştere în veacul nostru odată cu avântul nen ar Lin a 
cării fondator a fost August Comte . „Această filosofie 

teologului liberal german, unul din pionierii importanți ai 
anchetei privindu-l pe „lisus din Nazaret al istoriei”, 
disociat de „Christos al credinţei”!, Littré îi va traduce în 
1875, cartea despre „vechia şi noua credinţă”, însoțind-o 
cu o elogioasă prefață?. Ca să rămânem în același perime- 
tru geografic, iată, un nume asociat frecvent lui David 
Strauss este acela al profesorului de ebraică de la College 
de France, Ernest Renan3, aflat, și el, ca şi omologul său 
german, cu cartea sa din 1863, Viața lui lisus, „un om atât 
de mare, pe care unii l-au numit Dumnezeu”, în centrul 
unui scandal religios de proporții, şi plătind, ca şi 
germanul, pentru ideile sale „liberale” cu cariera universi- 
tară. Nu avem mărturii care să ateste cunoașterea ei de 


a ——————————— 


continuare poetul - conchide astfel că toate speculațiile teologice şi 
metafizice... sunt nişte rătăciri de înlăturat”... Şi, mai departe: „Fiinţele 
supranaturale discută în termeni elogioşi, ficțiunile teologice, îngerii, 
iată creaţiuni ale închipuirii omeneşti”. Dar respingând răspunsurile 
metafizicei şi ale religiei, pozitivismul „îndeamnă spiritul omenesc la 
resignare”, producându-i disconfort şi determinându-l să producă 
noi întrebări şi să caute noi soluţii (Opere, XI, 1984, p. 408). „Filosofia 
lui Comte” mai e pomenită în „Timpul”, 12 feb. 1881, în legătură cu 
un proiect de învățământ al lui Vasile Conta (Opere, XII, 1985, p. 66) 
şi, spre sfârşitul vieţii, în articolul amintit din „Fântâna Blanduziei”, 
cu o apreciere negativă la adresa mişcării filosofice de pe malurile 
Senei: „Pozitivismul lui Auguste Comte nu face nici un progres; 
filosofii francezi nu mai studiază decât psihofiziologie” (Opere, XIII, 
p. 331). 

1 D. Strauss publică în 1864 chiar o carte cu acest titlu; Der Christus 
des Glaubens und der Geschichte der Isus. 

2 Prefaţa lui Littré evidențiază importanţa lucrării de tinereţe a lui 
David Strauss, Viaţa lui Isus, care a suscitat în epocă „une émotion 
d'alarme et de curiosité”, recomandându-l pe autorul ei drept un 
partizan al gândirii libere, dincolo de dogmă, pe urmele lui 
Voltaire sau Reimarus. Un model de erudiție şi cercetare istorică 
minuțioasă, cartea pune în lumină existenţa reală a lui lisus. În 
același timp însă, între refuzul formal al raţiunii moderne de a 
accepta miraculosul din evanghelii şi neputinţa, totuşi, de a-i da o 
explicație naturală, ea deschide o a treia cale, „la voie qui les 
dégage du brouillard en les transportant de la région historique 
dans la région mythique”, Acest lucru face din carte „un livre 
universel” (L'Ancienne..., op, cit., p. 16; 17). 


Ai eseu publicat în 1866 de Eduard Zeller se intitulează Strauss și 
enan. 

către Eminescu. Rămânând în domeniul supozițiilor, am 
risca un răspuns afirmativ, având în vedere că scrierile 
istoricului și scriitorului francez, „blasfemitor european” 
(Papa Pius al XI-lea), nu-i sunt străine poetului, care, într-o 
polemică cu loan Crăciunescu, în 1881, trimite pe lector, cu 
acribia-i ştiinţifică cunoscută, la pagini precise din cartea 
lui Renan, Questions Contemporaines, ed. Il, Michel Leni, 
Paris, 1868, de asemenea, la Lettre à un ami d'Allemagne, 
1879, a aceluiași autori. Tot în „Timpul”, Renan e citat din 
nou, pentru părerile sale, neîmpărtășite „pe deplin” de 
poet, „în privirea naţionalităților”z. Să mai observăm că 
teza privind „legenda” lui lisus din biografia ce i-o dedică 
savantul francez (termenul apare aici de câteva ori iar un 
capitol al cărţii e intitulat Începutul legendei lui lisus) pare 
să-l tenteze şi pe Eminescu, în articolele discutate de noi 
închinate sărbătorii pascale putând fi detectată o anume 
perspectivă mitologică, pe linia interpretărilor lui David 
Strauss şi Ernest Renan: „Oamenii se bucură la sunetul 
vechei legende despre suferința, moartea și învierea 
blândului nazarinean”; „iar duiosul ritm al clopotelor ne 
vesteşte vechia și trista legendă...”; „tristă și mângâietoare 
legendă” (s.n.). Ajunşi aici, trebuie să declarăm apăsat că 
această optică nu impietează asupra valorii demersului 
„christologic” al lui Eminescu. Chiar dacă nu se înfățișează 
în ipostaza unui fervent credincios, aflat în comuniune 
mistică cu lisus Christos, interesul pentru „modelul” oferit 
de acesta umanităţii, îl înnobilează pe poetul nostru. 
Oricum, orientarea sa evidentă către latura umană a 
marelui Nazarinean îl aduce pe scriitorul român în 
apropierea unor mari reprezentanţă, în secolul următor, ai 
„isusologiei” sau „christologiei de jos”, în termenii părinte- 
lui Eduard Ferenţ de la Iași, precum un specialist reputat 
în ştiinţa Noului Testament, profesor la Marburg, Rudolf 
Karl Bultman, a cărei gândire teologică e adânc legată de 


N D A NI a E 
1 M. Eminescu, Școala normală superioară, „ 
Opere, XIII, p. 32. | , 
2 Idem, Ziarele vestesc, „Timpul i 
Eminescu are în vedere conferința Qu'est- 
Renan la Sorbona în 11 martie 1882. 


Timpul”, 14 ian. 1881, în 


10 iul. 1882, în Opere, XIII, p. 137. 
ce qu'une nation, ţinută de 

„ideea  demitizării evangheliilor de toate imaginile 
mitologice folosite în redactarea lor”1, sau, ca să rămânem 
într-un spațiu familiar, un Mircea Eliade, care relevă şi el 
importanța scenariului mitologic cristalizat de timpuriu în 
jurul Învăţătorului înviat, om şi Dumnezeu în acelaşi timp 
(theios anthropos). Această mitologie ne ajută, scrie marele 
nostru istoric al religiilor „să înțelegem dimensiunea 
religioasă, specifică creștinismului, precum și istoria lui 
ulterioară, că miturile care l-au proiectat Pe lisus din 
Nazaret într-un univers de arhetipuri și de figuri transcen- 
dentale, sunt tot atât de « adevărate » ca şi gesturile şi 
cuvintele sale; aceste mituri confirmă, într-adevăr, puterea 
și creativitatea mesajului său originar. Grație, de altfel, 
acestei mitologii şi simbolici universale, limbajul religios al 
creştinismului a devenit ecumenic şi accesibil şi dincolo de 
focarul său de origine". 

Nu trebuie să neglijăm nici faptul că Eminescu e deplin 
familiarizat şi cu mesajul neotestamentar strict tradițional, 
mergând în interpretarea învăţăturii christice pe linia 
deschisă de „apostolul neamurilor”, Pavel, aceea a salvării 
noastre prin iubire, un pivot central al credinţei creştine. 
Încă din prima tinereţe, poetul e conştient de importanța 
acestui mesaj. Un fragment mss. din perioada 1868-1870 
este, în acest sens, edificator: „De ce e Christos atât de 
mare? Pentru că prin iubire el a făcut cearta între voințe 
imposibilă”3.Nu lipsesc, din creaţiile poetului, chiar dacă 
ele au rămas oarecum ascunse în corpusul manuscriselor, 
nici gânduri, tot pe linia cristologiei pauline, cu privire la 
rolul de Răscumpărător şi de Mântuitor al celui ce „coboară 
din cer pentru binele oamenilor, şi se reîntoarce în cer 
după ce şi-a desăvârșit misiunea”4. În Învierea, postumă 
din 1878, poetul participă sufleteşte la jubilația colectivă 


1 Pr. prof. dr. Eduard Ferenţ, Cristologia, laşi, Presa Bună, 1998, p. 58. 
În privinţa lui Bultman, titlul unor cărți ale sale sunt edificatoare: 
lisus și lumea, 1934, Kerygmă şi mit, 1955, lisus Christos şi mitologia, 
1960, Existenţă şi credință, 1964. 

2 Mircea Eliade, Istoria credințelor şi ideilor religioase, II, Bucureşti, 
Universitas, 1992, p. 309. 

3 M. Eminescu, Opere, XV, p. 56. 

+ Mircea Eliade, op. cit., p. 321. 

provocată de marea taină a evenimentului pascal: „Un 
clocot lung de glasuri vui de bucurie.../Colo-n altar se uită 
şi preoți și popor/Cum din mormânt răsare Christos 
învingător/lar inimile toate s-unesc în armonie”. Tot 
printre manuscrise găsim şi o transcriere, din revista 
„Blatter für literarische huterhaltung”, 1871, a unor 
versuri de poeta germană contemporană Emilie Seidel, cu 
imaginea unui lisus al minunilor evanghelice!. Minuni pe 
care mai târziu, în ambianța zglobie a „Junimii”, le va lua în 
derâdere (Antropomorfism). 

Există, în perioada post-decembristă, eforturi de a-l 
conecta pe Mihai Eminescu la dimensiuni ale „cristologiei 
de sus”, axată pe raportul de relaţie filială a lui lisus cu 
Dumnezeu, întrevăzându-se o prezență a lui Christos 
kerigmatic în creaţia şi chiar în viața poetului. Astfel, de 
ample comentarii ale părintelui Constantin Galeriu s-au 
bucurat, în anii imediat următori căderii comunismului, 
atât postuma Dumnezeu și om, cât şi, mai ales, cele două 
articole cu subiect pascal din „Timpul”, folosite în demons- 
traţia dimensiunii creștin-ortodoxe indubitabile a persona- 
lității lui Eminescu, cu trimitere la persistența în opera 
acestuia a modelului christic. Dacă subscriem total la 
concluziile teologului exeget: „Ajunşi aici o întrebare se 
rotunjeşte parcă de la sine: Ce a reprezentat pentru Mihai 
Eminescu lisus Hristos? Răspunsul se conturează discret, 
dar cu precizie şi fermitate, şi ne arată limpede că pentru 
poetul nostru de geniu, lisus Hristos a fost modelul absolut 
de umanitate, singurul deplin, demn de a fi urmat, un 
model suprem”, credem în schimb că încercarea acestuia 
de a muta problema în planul trăirii mistice întru Christos, 
prin eliminarea unor pasaje stânjenitoare, cum ar fi acelea 
privind „legenda” morții şi învierii lui lisus, sau prin 
atribuirea unor majuscule inexistente în text, depăşeşte 
intenţiile poetului. Și interpretarea avântat teologică a 


PN INI PIE N NNE OR ERIE O 
1 Emilie Seidel, Ein mildes Wort (Un cuvânt blând); reproducem o 
strofă de la final: „... Un cuvânt plând e asemeni sufletului din 
înălțimi, /Care e adierea spiritului celui atotputernic,/Care uşor 
potoleşte ceea ce dezlănțuie pasiunile,/Precum odinioară potolea 
Christ furia mării”. (Eminescu, Opere, XV, p. 761-762). 

unor pasaje eminesciene alunecă uneori pe lângă text, care 
rămâne, dincolo de recuzita religioasă, într-un plan strict 
secularizat, îndrăznim a spune, preponderant politic (rolul 
„statului creștin”, al „monarhiei creștine” în moderarea 
legilor prea aspre și în apărarea celor slabi de exploatare) 
şi economic (rolul muncii în desfăşurarea progresului 
uman). lată textul eminescian: „Dacă sâmburul vecinicului 
adevăr semănat în lume de nazarineanul răstignit a cătat 
să se îmbrace în formele frumoase ale bisericii, dacă 
aceasta a dat o mare nobleţă artelor, luându-le în serviciul 
ei, asupra formelor religioase, asupra datinei frumoase nu 
trebuie uitat fondul, nu trebuie uitat că orice bun de care 
ne bucurăm în lume e în mare fapta altora și că posesiunea 
lui trebuie răscumpărată printr-un echivalent de muncă'!. 
Ceea ce deserveşte de asemenea uneori discursul eminen- 
tului nostru teolog este retorica hiperbolică adoptată, 
precum aceasta dintr-o conferinţă a anului 1990: „Ceea ce 
a spus Eminescu despre lisus este unic în literatura 
noastră şi în literatura lumii. Jertfa lui, suferința lui, a 
înțeles-o Eminescu ca nimeni altul dintre poeţii și literaţii 
lumii”2. Demersul părintelui Galeriu, rămas totuşi în limite 
rezonabile, e continuat mai apăsat şi cu destule exagerări 
în reviste de provincie, mai mult sau mai puţin obscure, la 
care ne-am mai referit în cartea de faţă. 

Aşa cum de asemenea am mai arătat, Eminescu devine 
el însuşi un model christic, ceea ce poate fi până la urmă 
înţeles, într-un plan literar, general-simbolic: poetul este, 
cum declară el însuşi într-o poezie de dragoste, „părtaş în 
lume durerilor lui Crist”. Dar, din nefericire, această 
asociere capătă, în viziunea unor eminescologi mai noj, 
improvizați, dimensiuni aberante frizând patologicul, 
eşuând în „demagogie misticoidă şi filosofardă, deopotrivă 


1 V, Constantin Galeriu, Chipul Mântuitorului Isus Hristos în gândirea 
lui Mihai Eminescu, în „Studii Teologice”, Seria a II-a, anul XLIII, nr. i 
ianuarie-februarie, 1991, p. 45-54; textul e reluat cu uşoare 
modificări în articolul Biografia fiului lui Dumnezeu, a „blândului 
nazarinean” în conştiinţa lui Eminescu, în „Ortodoxia”, anul XLVII, nr. 
1-2, ianuarie-iunie 1995, p. 3-9. 

2 Const. Galeriu, Cuvântare din 24 martie 1990, reprodusă în revista 
„Mihai Eminescu”, Chişinău, nr. 1, 1990, p. 72. 

comică şi înfricoșătoare”. Calificările îi aparţin lui Alex 
Ştefănescu! și sunt provocate de apariţia în 1995 a aşa- 
zisului „eseu de filosofie a culturii” la care ne-am mai 
referit, intitulat Eminescu - un lisus al poporului român, 
scris de scriitorul și publicistul megaloman, Ştefan 
Dumitrescu. Acesta emite o serie de enormități cu privire 
la rolul de Mesia atribuit de bunul Dumnezeu poetului 
nostru, trimis special la gurile Dunării în vederea regene- 
rării neamului românesc prin insuflarea de „energii 
subtile, nemaivăzute si colosale”, menite să-l scoată din 
lâncezeală şi să-l aducă în istorie şi la progres. Dar 
proiectul divin rămâne baltă, căci conaţionalii l-au 
batjocorit pe noul lisus și l-au pus pe cruce. După câţiva 
ani, eseistul-filosof recidivează printr-o „nouă interpre- 
tare” a poemului Luceafărul, dar de data aceasta Eminescu 
e retrogradat de la rangul de Mesia la acela de „profet laic”, 
nevoit să trăiască „într-o ţară de nerozi și de găgăuțţi, de 
mediocrități şi de jigodii, ca ființă încărcată cu o funcţie 
sacră cosmic, de către Dumnezeu”. În această ipostază, 
poetul e investit, prin resuscitarea defunctului proto- 
cronism, cu rolul de „creator al teoriei Big-Bangului”, al 
teoriei relativității, furată mai târziu de Einstein, în fine, al 
teoriei Găurilor negre! 

Să mai menționăm, pentru o întregire a tabloului, şi 
recentele tentative de canonizare a lui Eminescu, susținute 
cu obstinaţie, prin strângerea de semnături, „în România și 
pe întreaga planetă”, şi prin scrisori către Patriarh şi 
Patriarhie, în numele „Ligii scriitorilor români” de la Cluj, 
de către redactorul revistei „Noi, Dacii”, Gheorghe Gavrilă 
Copil, un campion al aberaţiilor neotracomane (românii 
ar fi, prin strămoșii lor, izvorul civilizaţiei universale). 
Victimă a unei uriaşe conspirații, îmbolnăvit şi asasinat de 


1 V, „România literară”, nr. 24, 18-24 iunie 1997. 
2 Dar demersul pare să fie iniţiat, aflăm din revista „Noi, Dacii”, ceva 
mai devreme, de doctorul ginecolog octogenar Iosif Nicolescu, 
semnatar al unei Scrisori deschise către Prea Fericitul Teoctist, 
publicată în „Permanenţe”, nr. 4, aprilie 2005. Tot de aici aflăm de o 
tentativă similară a „Comunităţii românilor din Spania” prin scrisori 
către Mitropolitul Daniel şi Sfântul Sinod, din decembrie 2009 şi 
februarie 2010. 

395 


Scanned with OKEN Scanner 


politicienii vremii, în frunte cu junimiștii, Eminescu ar 
trebui trecut, alături de Ştefan cel Mare, în rândul sfinţilor, 
Desigur, astfel de manifestări nu fac decât să cadă în ridicol 
şi vulgarizare o temă serioasă şi demnă de interes. Ca să 
încheiem, trebuie să observăm că la formarea unor idei 
eronate privind „opera religioasă” eminesciană au contri- 
buit şi o seamă de antologii alcătuite fără vreo urmă de 
cenzură ştiinţifică, în care sunt îngrămădite, numai ca să 
iasă la număr, texte ale poetului care nu numai că nu au 
nimic comun cu subiectul propus, dar îl şi deservesc. Am 
include în această categorie Eminescu și cugetarea sacră, 
de Tudor Nedelcea, apărută la Craiova în 1994, Universul 
religios al lui Eminescu, de Gh. Anghelescu, București, 1997, 
în care nu ştim cum s-a rătăcit studiul introductiv al unui 
cercetător serios şi documentat, precum Aurel Petrescu, 
oricum distonând cu întregul demers editorial de o 
uluitoare superficialitate, în fine, Mihai Eminescu, Învierea, 
poezii alese cu o introducere de Aurelia Ciudin apărută la 
laşi în 1998. Cu mai multă atenție e alcătuită antologia lui 
Fabian Anton - Mihai Eminescu, Ortodoxia, Cluj-Napoca, 
2003, beneficiară a unei echilibrate prefețe scrisă de 
părintele Nicolae Corneanu despre care am mai vorbit. 
Mult prea lejer e însă demersul editorial al lui Ion Buzași, 
din 2006 - Eminescu, Poezii și articole religioase. Suntem 
de acord cu domnia-sa că există poeţi cu o „religiozitate 
difuză”, între care l-am putea încadra și pe Eminescu, dar 
avem rezerve cu privire la „substratul creştin” al unor 
poeme ca Mortua est!, Rugăciunea unui dac ori Luceafărul. 
lar încadrarea în antologie a „poeziilor creştine” 
Melancolie, Se bate miezul nopții ori Somnoroase păsărele e 
de-a dreptul o copilărie. Parcurgând cu grijă o seamă de 
texte literare, ştiinţifice, publicistice scrise de Eminescu, de 
asemenea, pagini dedicate problemei în discuţie ale 
eminescologiei de ieri şi de azi, constatăm că raporturile 
poetului cu religia există și pot fi probate cu un dosar 
destul de voluminos. Acest dosar conţine „documente', 
„mărturii” şi „pledoarii” pro şi contra, unele mai bine 
articulate și convingătoare, altele mai puerile, chiar 
rizibile, multe din ele sincere, sprijinite pe text, câteva 
evident subiective şi interesate, recurgând la sofisme şi 

contrafaceri. Orice discuţie serioasă trebuie să pornească, 
credem, dincolo de propriile deziderate şi prejudecăți, de 
la materialul concret al operei literare şi publicistice, care 
nu se rezumă la cele câteva poezii şi articole, reluate până 
la saturație de comentatori. Analiza acestui material, după 
părerea noastră, deosebit de voluminos, trebuie făcută cu 
o cuvenită detaşare şi chiar cu un simţ al relativităţii, care 
să ne ferească de sentinţe definitive. Ne vom servi, în 
încheierea demersului nostru, de mărturia, în acest sens, a 
unui eminent teolog şi om de litere, eseist de excepție, 
Valeriu Anania, semnatar al unei substanţiale cărți, Din 
spumele mării, 1995, cuprinzând între eseurile sale de 
„teologie a culturii” câteva analize ale creaţiei eminesciene. 
Ele reprezintă, credem, contribuţia esențială pe care 
teologia a adus-o mai recent la interpretarea operei 
eminesciene cu temă religioasă. Mai întâi, sunt de reținut 
tonul echilibrat, potolit, lipsa ostentației, prudența în 
emiterea unor judecăţi de valoare şi în încadrările critice, 
admiterea unor puncte de vedere contrarii, în fine, 
situarea discuţiei sub o premiză teoretică clară şi sub 
semnul unei cunoașteri perfecte a literaturii naţionale și 
universale. Discutând despre prezenţa religiosului printre 
„ipostazele lirice” eminesciene, autorul simte nevoia să 
mediteze asupra condiţiei destul de confuze a „poeziei 
religioase”. Mai întâi, nu orice poet interesat de religie e un 
poet religios. O temă sau un motiv împrumutat din religie 
nu conferă automat unei creații lirice calitatea de poezie 
religioasă; ele pot fi pur şi simplu metode şi instrumente 
ale strategiei particulare auctoriale: o „simplă metaforă”, 
ca la Nichita Stănescu, un „pretext” de abordare metafizică, 
precum la Blaga, un „detaliu ornamental”, ca la Minulescu, 
un „sondaj liric”, ca la Ion Barbu. Pentru a defini o poezie 
religioasă, religia trebuie să devină, susține pe bună 
dreptate Valeriu Anania, nu doar o „sursă' a acesteia, ci, 
organic și indestructibil, materia acesteia, adică „poezia 
însăşi”. Argumente pentru acordarea dreptului la un gen 
liric autentic trebuie apoi căutate, dincolo de motivațiile 
exterioare, într-o credință puternică şi o trăire lăuntrică, 
ale scriitorului. Din acest punct de vedere, este îndreptăţită 
includerea lui Eminescu în marea familie a poeţilor mistici 

creștini, precum Grigore din Nazianz, Tereza din Avila, sau 
a unor poeţi laici ca Rilke, sau, la noi, Vasile Voiculescu și 
Daniel Turcea? Răspunsul cade ca o sentinţă şi el ar trebui 
să-i pună pe gânduri pe neo-ortodocșii de astăzi: 
„Eminescu e departe de a fi un poet religios”. El e departe, 
adăugăm noi, şi de imaginea emblematică a lui „homo 
christianus”, reprezentată de preotul poet basarabean 
Alexie Mateevici?. Dar el e un poet pentru care problemele 
religiei, cele ale asumării și trăirii credinţei creştine, în 
special, nu-i sunt indiferente, iar implicaţiile în operă ale 
acestei atitudini nu pot fi trecute cu vederea de cercetători. 
Să conchidem şi noi, că, în luminarea acestor aspecte, o 
atitudine riguros dogmatică nu ne este de vreun folos. Nici 
o instanţă critică, oricât de autoritară ar fi, nu poate emite 
o ordonanţă de urgență prin care să impună statutul de 
„poet ateu” sau de „poet religios” al lui Eminescu. Ca 
scriitor de geniu, autorul Luceafărului respinge el însuși 
corsetul oricărei dogme, ideologice, estetice, politice sau 
religioase. Și în tentativa sa christologică, el rămâne același 
poet neliniștit şi scormonitor, al întrebării şi investigației, 
al îndoielii, răzvrătirii şi penitenţei. De la acest adevăr, 
când ne confruntăm cu o operă de excepţie, ar trebui să 
pornim. 


1 Valeriu Anania, Din spumele mării, Cluj-Napoca, Dacia, 1995, p. 137. 
2 V, Mihai Cimpoi, O istorie deschisă a literaturii române din 
Basarabia, Galați, Porto-Franco, 1997, p. 79-83. 

Addenda: 
trei debuturi în eminescologie 


Cu ceva timp în urmă, prea răbdătoarea „Românie 
literară” făcea publică supărarea domnului Nicolae (Nae) 
Georgescu pentru că, iată, în degringolada de după 
decembrie 1989, eminescologia a ajuns pe butuci. Aceasta, 
şi ca urmare a dezertării în bloc a criticilor noștri de la 
datoria de a veghea asupra destinelor ei. În toți cei 
douăzeci de ani scurşi de la mărețul eveniment (până la 
prohodul d-lui Georgescu din 2009) „despre Eminescu s-a 
mai vorbit întrucâtva, dar despre eminescologie - 
niciodată”. Cu o vorbă a lui Sorescu, „Eminescologia n-a 
existat”. Hotărât să rupă, în sfârşit, această tăcere, în 
bilanțul din revista citată (Eminescologia la ora exactă) 
autorul lui denunța lumii starea jalnică a disciplinei atinsă 
de o maladie distrofică generalizată: o „ştiinţă fantomatică” 
absentată de „oficianţi” (cu excepţia domniei-sale, vedem 
mai departe), o „formă fără fond”, în fine, o „etichetă care 
nu se aplică pe nimic”. În întregul său, articolul e o înşirare 
de enormităţi. Eminescologia, citim la început, nu e o 
cauză, ci un efect al „consemnării” în dicționarele acade- 
mice, torturate de grija impunerii ei ca „adevărată ştiinţă”. 
Expulzată de centru, cu „indivizi” suspecți, „tot unul şi 
unul”, preocupați doar să scape de „încorsetările cuvin- 
telor  balcanico-danubiano-carpato-pontice” pentru a 
putea să scrie și să gândească franţuzeşte, englezește, 
nemţeşte..., un centru, a cărui „forfotă ziaristică”, începând 
cu aceea de la „Dilema”, îl „arată cu degetul pe Eminescu”, 
pentru defecte imaginare, această ştiinţă adevărată, câtă e, 
își caută refugiu în mediul ocrotitor al marginii, entitate 
geografică dar şi spirituală ridicată la mare cinste de d-l 
Georgescu, ca singura responsabilă de întreţinerea făcliei 
eminescianismului. Elanul de discriminare spaţială, 
centrofobă, îl duce pe analistul nostru la insolite ierarhii 
valorice: „Eminescu al marginilor este mult mai interesant, 
mult mai viu. La Vaslui, la Suceava (nu şi la Botoşani, acolo 

este o defulare centristă), la Piteşti, Alexandria, Brăila, 
Galaţi, Craiova, Turnu Severin etc. - se dezbate mitul 
omului, mitul fascinant al operei, mitul magnetic al 
biografiei”. Aceste locuri sacre cu Eminescu cel viu sunt în 
general cele ce s-au bucurat de prezenţa benefică a d-lui 
Georgescu, hotărâtoare în lămurirea unor complicate 
probleme ridicate de opera poetului nostru. „ Prefer să 
discut lucruri de acest fel în margini, nu cu românii verzi 
sau albastru în dungi de la pupitrele de comandă, ci cu 
românii oameni, cei care au mintea în inimă şi sufletul în 
creier”. Sunt şterse de pe tabelul de onoare, în afară de 
blamatul Bucureşti, centre universitare de primă mărime, 
Cluj, laşi, Timișoara... unde absența dumisale a dus la o 
mare derivă în eminescologie. 

O mostră de inepţie critică este, în contextul aceleiași 
dezbinări teritoriale, teza existenţei unui „Eminescu 
verbal”, „adică al miezului ţării”, superior lui „Eminescu cel 
scris”, „adică al centrului”. Un remediu sigur împotriva 
„ibertinajului” toxic ce tarează presa scrisă, centristă, este 
această eminescologie orală a mărginimii creatoare: 
„Cercul literar, cenaclul literar, salonul literar - iată 
modalităţi eficiente și chiar fertile de a îmblânzi presa. 
Într-adevăr, aceşti oameni nu scriu - și, mai ales, nu publică 
- în schimb, fac o critică verbală cum nu se poate mai 
pertinentă, care sudează grupuri, configurează reacţii 
similare”. Modelul clasic e, chipurile, cel al lui Maiorescu şi 
al junimiştilor, a căror acțiune e bagatelizată și redusă la 
dimensiunea unor banale colportări de bârfe jurnalistice: 
Într-adevăr, ani la rând, mai ales la începuturile ei, 
Junimea a fost un cerc de comentatori de ziare și reviste”. 
Tot domnului Nae Georgescu îi datorăm canalizarea 
interesului eminescologiei exclusiv către editarea operei, 
preocuparea sa de bază. Orizontul de aşteptare al marelui 
public este marcat, crede sincer domnia-sa, nu de marele 
rezervor de sensuri şi semnificaţii al creaţiei eminesciene, 
ci de starea ei strict tipografică: „Problemele pe care le 
ridică antumele sunt, în principal, trei la număr. Ele țin de 
punctuație, de poziţia apostrofului și de statutul ediţiei 
princeps Maiorescu din 1883. Trebuie, așadar, să ne 
frământăm mintea pe un teren solid, adică să stabilim 

voinţa auctorială, a lui Eminescu, după surse reale”. Dacă 
cititorul dovedeşte neșştiință sau rea voință în această 
direcţie, el trebuie educat cu migală încă din anii 
şcolarității de profesorul său de literatură: „În analiza 
textului poetic eminescian, apoi, el este obligat să meargă 
pe spaţii mici, controlabile. Să compare între ele cel puţin 
două ediţii, să observe diferenţele, să le înţeleagă. Sau, cel 
puţin, să atenţioneze când comentează că citează după 
ediția Cutare. Să nu meargă, adică, orbește - ca manualul, 
de pildă, care nu spune după cine editează, nu spune că alt 
editor are altfel etc. Fără prudenţă nu se poate educaţie”. 
Abia aşa se va recupera entuziasmul pierdut al tinerei 
generații pentru opera lui Mihai Eminescu. 

Şi tot aşa mai departe, încât, parcurgând aceste rânduri 
din revistă, ne găsim într-o mare dilemă: ori aceasta nu 
este ştiuta principală publicaţie literară a ţării, ci alta, care 
i-a împrumutat fraudulos numele, ori, fapt mai plauzibil, la 
ora primirii articolului, responsabilul numărului cu pricina 
îşi îngăduise câteva minute bune de somn, lăsând portarul 
să aibă grijă de treburile redacţiei. Cert este că alarma a 
fost declanșată de domnul Georgescu. Între timp, sub 
privirea îngăduitoare a domniei sale, se oficiază prin 
obscure publicaţii on-line (ale „marginii”) investirea sa ca 
salvator al speciei pe cale de dispariţie: Eminescologul 
Nicolae Georgescu susține că Eminescu a fost „un persecutat 
politic“ („Neamul românesc”, 2011), Unul dintre cei mai 
avizaţi eminescologi în viață., o somitate în vastul câmp al 
cercetării operei și vieţii poetului (agentiadecarte.ro, 2014), 
S-a lansat volumul „Boala și moartea lui Eminescu” a 
reputatului eminescolog Nae Georgescu („Cultura”, 2015) 
Eminescologia și slujbaşul său: Nicolae Georgescu („Omni- 
scop”, 2015), Interviu extraordinar cu marele eminescolog 
(„Cultura” via „Ziarişti Online”, 2016), Eminescolog de 
marcă al României... („Monitorul de Suceava”, 2016). În 
ceea ce ne priveşte ne vine greu să să-l includem, oricât de 
simpatic ne-ar fi omul, de un pitoresc inefabil, printre 
eminescologi, şi nici măcar, cu cărţile sale fantasmagorice 
despre asasinarea gazetarului Eminescu de către duşmani 
şi prieteni de-a valma, liberali și conservatori în deplină 
înfrățire masonică, sub patronaj imperial austro-teutonic, 

printre criticii literari, ele ținând mai degrabă de genul 
thriller ficțional şi fiind ca atare propuse de Bogdan Crețu 
ca scenariu pentru filme regizate de Sergiu Nicolescu. Pot 
fi aici, credem, şi reminiscenţe ale colaborării autorului la 
revista de partid „Săptămâna” a lui Eugen Barbu, vajnică 
luptătoare cu duşmănoasele „agenturi străine”. Ori, mai 
degrabă, valorificări ale experienţei de lector la Institutul 
Naţional de Informaţii al S.R.I. Refuzându-i calitatea de 
eminescolog, i-am ceda totuși titlul, iertat să ne fie 
barbarismul, adus special pentru domnia-sa de pe malurile 
Senei, de editolog, la care-l îndreptăţesc o teză târzie de 
doctorat, Eminescu și editorii săi, şi mai recentele contri- 
buţii privind cratima și virgula în opera lui Mihai 
Eminescu, „spunând unde trebuie folosite amândouă şi 
unde nu” (Tudor Nedelcea). Dar şi aici, întâlnirea cu 
modelul Perpessicius, nu doar editor cu docte comentarii, 
ci şi autor de variate şi apreciate lecturi”, „jurnale” ori 
„menţiuni” critice despre întreaga literatură română, e 
strivitoare. 

Venind acum la vremea noastră, în dezacord cu lamen- 
tațiile domnului Georgescu privind statutul ei precar, 
eminescologia, definită într-un supliment de dicționar 
academic (1988) drept „ştiinţa despre viaţa şi opera lui 
Mihai Eminescu", ni se pare o ramură bine fixată a 
cercetării literare, recunoscută ca atare, cu o tradiție solidă 
şi încă de mare viitor. O spune clar regretata profesoară 
Sorina Sorescu, ce se revendică împreună cu studenții săi 
craioveni de la „şcoala ieşeană” a lui Dumitru Irimia 
reprezentată vreme de bune decenii de Colocviul Naţional 
Studenţesc „Mihai Eminescu“, în postfaţa Dicţionarului său 
de eminescologie din 2015: „aş zice că începutul secolului 
XXI se arată și acesta destul de rodnic în eminescologie, în 
măsură să determine rafinarea şi actualizarea metodo- 
logică în câmpuri mai largi ale cercetărilor literare”. Să 
menţionăm în acest sens, fără intenţia de a-i nedreptăţii pe 
alții, din aceeaşi arie geografică, a Iaşului eminescian, 
Studiile de eminescologie inițiate în 1999 de universitarul 
comparatist loan Constantinescu, ajunse la a douăzecea 
ediţie, și, nu în ultimul rând, longeviva colecţie Eminesci- 
ana patronată de editura Junimea, apărută constant din 

1974, la început sub îngrijirea profesorului Mihai Drăgan, 
ajunsă şi ea, acum, la al nouăzeci și patrulea număr de 
apariţii, datorate unor autori de mare prestigiu în materie 
dar şi unor debutanţi în eminescologie. La trei dintre 
aceştia din urmă, adunaţi laolaltă printr-o viziune 
modernă, dar urmând, fiecare, piste proprii de investigație 
şi interpretate, am dori să ne oprim în paginile ce urmează. 

Virginia Blaga. O pasionată (şi lucidă) frecventare a 
poeticilor structuraliste şi poststructuraliste, de predilecție 
franceze, cu efect benefic şi în teoria literaturii de la noi, de 
asemenea bine cunoscută și judicios utilizată, îi facilitează 
doamnei Virginia Blaga o nouă abordare a operei emines- 
ciene din perspectiva mecanismelor inter- şi intratextuale, 
materializată într-o teză de doctorat susținut la Univer- 
sitatea ieşeană, urmată în 2015 de un volum apărut la 
amintita editură Junimea, bucurându-se de meritate 
aprecieri ale criticii de întâmpinare (Pompiliu Crăciunescu, 
Antonio Patraş, Vasile Spiridon). În cartea sa Intratextu- 
alitatea în opera lui Mihai Eminescu, autoarea reia, într-un 
fel, demersul profesorului francez Alain Guillermou, 
preocupat, şi ca o reacție la tendința excesivă, izvorâtă 
poate dintr-un complex al marginalizării, a supralicitării 
„influenţelor” externe asupra personalităţii poetului 
român şi a operei sale, de punerea în lumină a „unității ei 
organice”, a „influenţei lui Eminescu asupra lui Eminescu” 
(aşa s-ar traduce titlul volumului din 1977, Geneza 
interioară a poeziilor lui Eminescu), prin valorificarea 
întregului fond de manuscrise cunoscut, urmând traseul 
variantelor până la cristalizarea versiunii definitive 
publicate în timpul vieţii autorului. Dar parcursul acestui 
traseu, printr-o schimbare de sens, este acum cel de la 
punctul ferm și îndeobşte cunoscut al antumelor către 
nisipurile mişcătoare, adesea enigmatice, ale liniei de 
pornire. În termenii lui Gérard Genette (Palimpsestes), 
insistent reiteraţi în cuprinsul lucrării, de la hipertext 
(textul final, definitiv, cel puţin în intenţia autorului) către 
hipotext (textul anterior, detectabil în fragmente indepen- 
dente ori variante, cel mai adesea staționate în manus- 
crise). Obiectivul acestui demers se limitează, din motive 
strict economice, la „corpusul restrâns” al prozei 

eminesciene, cea publicată, Sărmanul Dionis, Cezara, La 
aniversară, şi cea din postume, numeroase versiuni, 
variante, texte aferente, exerciţii, între care, mai vizibile, 
Geniu pustiu şi Archaeus. 

Într-o prezentare ulterioară a cărții, cu ocazia 
Festivalului „Mihai Eminescu” de la Suceava, orașul 
studiilor sale universitare (a XXV-a ediţie, 13 ianuarie 
2017), autoarea îşi dezvăluie circumstanţele acţiunii și 
țintele urmărite; cităm dintr-o relatare jurnalieră „Cartea 
pe care v-o propun a încercat să reziste ispitei de a stabili 
raportări intertextuale între pagini eminesciene şi alţi 
autori, ceea ce e numit şi surse ale prozei sau ale poeziei 
eminesciene, am încercat să evit tentaţia vânătorii de surse 
şi să ating ceea ce s-a numit intratextualitate, adică 
mergând dinspre opera publicată, către variante, către 
fragmentariu, către posibile surse interne, interioare ale 
prozei, să ajung la ceea ce s-ar putea numi orizontul de 
mituri ale literaturii eminesciene, mituri pe care să le 
numim obsesii ale imaginarului eminescian”. Dar demersul 
nu e atât de lesnicios cum pare la prima vedere şi d-na 
Virginia Blaga e nevoită să-l dăscălească pe virtualul citi- 
tor, pe parcursul unei treimi din lucrare, în amănunt, cu 
răbdare, cu privire la istoria (nu tocmai lungă, câteva 
decenii), definițiile (numeroase, lunecoase şi controver- 
sate, ca orice definiție) şi mai cu seamă, ca într-o deschisă 
cutie a Pandorei, puzderia de delimitări şi categorii dihoto- 
mice ale intertextualității: repetare/diferire, hipotext/ 
hipertext, explicit/implicit, intertextualitate în texte/în 
jurul textelor, structură de suprafață /de adâncime, 
intertextuală  globală/parţială, homotaxă/heterotaxă, 
homointertextualitate /heterointertextualitate, intertext/ 
interdiscurs,  rescriere/hipertextualitate, reâcriture/ 
recriture, intertext/intertextualitate, intertext/intratext 
(p. 10). Şi, „ca şi când nu era destul”, zice cu umor autoarea 
noastră, mai vine şi d-sa cu patru „categorii intratextuale”, 
care vor forma structura de rezistenţă a hermenuticii 
aplicate la opera narativă a lui Eminescu: prozastică 
(relaţia intratextuală la nivelul unei singure opere), 
transprozastică (relaţia între diferitele texte în proză), 
transgenerică (relaţia între texte aparținând unor genuri 

literare diferite) și transauctorială (relaţia dintre textul 
propriu și cele ale altor autori, în special prin traduceri). 
Miza întregii lucrări aici se află, în această substanţială 
secvenţă, „capitol-cupolă” după aprecierea lui Pompiliu 
Constantinescu. 

Cartea Virginiei Blaga se înscrie desigur în curentul de 
valorificare critică a intertextualităţii, venind în continu- 
area altor abordări doctorale, Cristina Hăulică, 1981, 
Adriana Babeţi, 1998, Carmen Pascu, 2002, Ileana 
Alexandrescu, 2006, Oana Buglea, 2010, ponderea femi- 
nină rămânând constantă, cum vedem, și în antologia din 
2012 a tânărului cercetător de la Institutul de Istorie şi 
Teorie Literară „G. Călinescu”, George Neagoe, Intertext: 
pânza de păianjen (cu două excepţii, semnează materiale 
lrina Georgescu, Andreea Popia, Oana Purice, Arabella 
Stan, Gabriela Vătafu, Romila Verdeși). Dar ea reprezintă, 
prin orientarea către categoriile mai speciale ale intra- 
textualităţii, aplicate la proza eminesciană, o premieră în 
această direcţie la noi. Demersuri similare găsim în ultimul 
timp în occident, în special în mediile academice franceze, 
cum este cel al Universităţii catolice din Louvain a cărei 
revistă, „Les Lettres Romanes” scoate un număr special 
(nr. 1-2, 2017) cu tema Liintratextualite dans le roman 
français du XIXe siècle, din care enumerăm spre exempli- 
ficare doar câteva articole: Laetitia Hanin, L'intratextualite 
dans le roman français du XIXe siècle: un champ à (ré) 
évaluer; Nikol Dziub, Être son propre épigone: ambivalence 
de l'intratextualité dans les Voyages de Gautier et Dumas; 
Tania Duclos, Intratextualité et intertextualité du 
personnage: réemploi et création chez Balzac... Să mai 
amintim, chiar din anul curent, un capitol de carte al 
profesorului Jean-Michel Adam, autor tradus şi la noi, 
Récriture manuscrite et intratextualité, L'exemple de « 
Saison des semailles. Le soir » de Victor Hugo. Tot în mediile 
francofone, universitare, în mare vogă sunt, peste Atlantic, 
în Canada, subiectele intratextuale, printre cei seduşi de 
acestea numărându-se Brian T. Fitch, L'intra- 
intertextualită  interlinguistique de Beckett; la 
problématique de la traduction de soi, 1983, Kareen Martel, 
Les notions d'intertextualite et d'intratextualité dans les 

théories de la réception, 2005, idem, L'intratextualite dans 
„Les yeux bleus de Mistassini" de Jacques Poulin, 2006, Sarah 
Anthony, Le plurilinguisme des ultima verba: un outil 
intratextuel sarrautien, 2008, Andrée Maillet Rebecca 
Josephy, Mains (in) visibles: intertextualite, intratextualite 
et autoréflexivité dans « Les doigts extravagants »„ 2010. 
lată că doamna Virginia Blaga se află într-o distinsă 
companie și - riscăm o evaluare comparativă - demersul 
domniei-sale nu e cu nimic mai prejos decât cele citate mai 
sus. Avem în față, grație amabilității internetului, teza de 
doctorat susținută în 2012 la Département d'études 
françaises, Université de Toronto, de Sarah Marie- 
Madeleine Anthony, cu titlul Les figures de la répétition 
intratextuelle chez Nathalie Sarraute: Leitmotive, cliches, 
lieux communs, topoi et stéréotypes. Faţă de tratarea am 
zice clasic-şcolărească, lineară, doldora de referinţe, 
lucrarea Virginiei Blaga ne apare într-o lumină mult mai 
favorabilă prin performanţa ieşirii din chingile imensei 
bibliografii, prin punerea în joc a unui model cvadruplu de 
categorii intratextuale original, cum am văzut, și prin 
adoptarea unor chei de lectură curajoase, cu totul insolite, 
patru la număr și ele, împrumutate, fără intenția de a 
aluneca într-un scenariu mitocritic, din depozitul de 
„caractere generale” atribuite mitului de Mircea Eliade: 
modelul exemplar, repetarea, ruptura duratei profane, 
reintegrarea în timpul primordial. Mai trebuie remarcată 
linia modernă de interpretare, de asemenea originală, în 
dezvoltarea capitolului privind Intratextualitatea transge- 
nerică, cu un apel la teoria din fizica modernă a „blocului 
temporal”, ilustrativă pentru „conceptul din teoria textu- 
lui”, dar și pentru „comprehensiunea viziunii eminesciene 
asupra timpului” ce deschide accesul la „al treilea model 
cosmologic, einsteinian”. Fără a cădea în capcana protocro- 
nismului care mai bântuie încă prin publicaţii obscure, 
autoarea se poziţionează curajos atât față de rezervele 
ironice formulate de Călinescu cât şi față de limitările 
prudente ale loanei Em. Petrescu, reluând discuţia „antici- 
părilor” de către Eminescu a descoperirilor științifice din 
secolul ce l-au succedat: nu doar mult dezbătuta teorie a 
relativităţii ci şi cea a fizicii cuantice ori a „găurilor negre”. 

Doamna Virginia Blaga adoptă în acest caz cea mai 
acceptabilă atitudine. Mai întâi, fenomenul nu e unic 
românesc ci e de găsit și în alte spaţii, la francezi de pildă, 
care-l numesc „le plagiat par anticipation”, sintagmă de 
neutilizat la noi prin conotaţiile ei negative. Apoi, este 
formulată răspicat necesitatea unei corecte evaluări și a 
unei fireşti despărţiri ale apelor: „Adevărul ştiinţific din 
paginile eminesciene nu trebuie să capteze mai mult decât 
formularea lor poetică”. Dincolo de toate acestea interesul 
pentru ştiinţă al poetului nostru, despărțindu-l de mulți 

dintre contemporanii săi, e de necontestat. 
loan lacob. Confruntarea de la egal la egal cu marele 
romantic american Edgar Allan Poe este un pariu pe care 
poetul român Mihai Eminescu îl câștigă. Odată cu el, face 
față onorabil și arbitrul întâlnirii, un absolvent al Literelor 
ieşene, emul declarat al eminescologului bucureștean 
Eugen Munteanu, loan lacob, autor al volumului recent 
apărut, şi el la origine o teză de doctorat, Arc poetic trans- 
atlantic: Mihai Eminescu - Edgar Allan Poe, Junimea, 2017. 
Autorul nu se complică în dezbateri teoretice privind 
direcția de gândire critică ce-i orientează cercetarea, a 
relativ recentei intertextualităţi ori a mai bătrânului 
comparatism. Împreună cu Vasile Spiridon, prefațatorul 
lucrării, înclinăm către comparatism, dar nu unul „clasic“, 
adesea „sursologic”, ci unul mai modern, axat pe „parale- 
lisme”. De altfel, referindu-se la bătălia dintre intertextu- 
alişti şi comparatişti, Adrian Marino, deloc impresionat de 
„evoluţia” generată de Julia Kristeva și comilitonii de la 
„Tel Quel” din anii 70, taie nodul gordian arătând că 
problema nu e una de esenţă ci de curată terminologie: „De 
fapt, nu este vorba decât de un nume nou pentru binecu- 
noscutele și foarte tradiţionalele « influențe » (plagiate, 
citate, reminiscențe, aluzii, imitații, parodii, pastişe, 
parafraze, pe scurt întreaga sferă a « literaturii făcute cu 
literatură »). Aceeaşi Mărie cu altă pălărie (Comparatism 
și teoria literaturii, 1988). În ceea ce-l priveşte pe 
Eminescu şi congenerii săi romantici, dincolo de grila e 
lectură adoptată, cercetătorii sunt unanimi în respingerea 
unor înrâuriri directe, tutelare, depersonalizante, în 
favoarea unor factori comuni de coeziune: „experienţe și 
407 

metafizici” (Mircea Eliade), „linii de gândire şi 
sensibilitate” (Al. George), „paralelism şi afinitate” (Marina 
Mureşan), „consubstanțialitate, asumare și depășire” 
(Virginia Blaga). Fără a trece cu vederea contextele 
culturale diferite (spaţiale, temporale, literare), asumându- 
şi explicit criteriul comparatist în abordarea binomului 
Eminescu - Poe, loan Iacob porneşte şi el de la premisa 
unor „similitudini de viziuni și structuri lirice esenţiale”. 
Înainte de a fi, cum îi stă bine unei teze de doctorat, un 
demers ştiinţific riguros, cartea pe care o discutăm acum 
se insinuează decisiv în biografia autorului fiind, cum 
aflăm dintr-o confesiune anterioară de la „Clubul Presei 
Transatlantice” (15 ian. 2013), rodul unei obsesii ce-l 
urmăreşte din anii de studenție (când are revelația apro- 
pierii dintre Eminescu și Poe), apoi, în stagiatura de 
profesorat la Zalău, în perioada serviciului militar, în anii 
de masterat bucureştean, în fine, în cadrul experiențe de 
corespondent de presă în S. U. A. din 2004. Cu spor de 
sentimental şi fervoare participativă, d-l Iacob se înscrie în 
ecuaţie ca al treilea romantic, veghind din umbră destinul 
literar al celor doi înaintași: „De unde să-mi fi imaginat 
atunci, în 2004, că acest arc poetic transatlantic Eminescu 
_ Poe va deveni într-o zi realitate intr-o teză de doctorat ? 
Și că el va putea oferi o provocare - într-o « misiune 
aproape imposibilă » - pentru un demers cu două mize 
extraordinare: promovarea lui Eminescu în « ţara cât un 
continent » de dincolo de Atlantic şi o viziune revoluțio- 
nară (din perspectivă europeană) asupra lui Poe (ca poet 
exponențial al Americii) ”. Dacă, revine ceva mai temperat 
d-l Iacob la finalul cărţii sale din 2017 asupra „misiunii” 
asumate, la una din extremităţile arcului, în România, 
destinul de excepţie al lui Poe pare definitiv tranșat, la 
cealaltă, peste ocean, în America, „propulsarea valorii 
naționale, europene şi universale a lui Eminescu” rămâne 
un deziderat. Deocamdată, în lipsa unui „Baudelaire 
american” care să-l facă şi acolo cunoscut, nu atât în 
diaspora, unde poetul e mereu prezent, cât în „cercurile 
academice și literare” anglofone socotite factori de decizie 
în universalizarea poetului nostru, cartea lui loan lacob 
este un exemplu strălucit de promovare în lume a valorilor 

literare românești. Ea pune în lumină, cu argumente bine 
cântărite, valorificând piese din „vasta arhivă” americană 
de comentarii asupra lui Poe și, desigur, contribuţii 
exegetice româneşti (precum G. Munteanu, Triada 
precursoare Poe, Baudelaire, Eminescu, 1989), rolul similar 
al celor doi scriitori de deschizători de drum în apariţia şi 
consolidarea fenomenului poetic modern. Primul capitol al 
lucrării e o adevărată pledoarie pentru validarea acestui 
rol, sprijinită, printre altele, pe valoarea exponențială a 
celor doi scriitori (în cazul lui Poe, autorul luptând chiar 
împotriva celor care-i refuză statutul de „poet național”) 
precum şi pe modul original de asimilare, valorizare și, în 
ultimă instanţă, de depășire a romantismului. Cu privire la 
statutul de precursori ai simbolismului, adus în discuţie, 
tangențial, doar în cazul lui Poe, cred că aici şi-ar fi avut 
locul şi revendicarea acestui statut pentru Eminescu care a 
făcut la noi obiectul unei lungi şi pasionate dezbateri, de la 
Ștefan Petică şi Nicolae Davidescu la Al. Piru şi loan 
Constantinescu. Am mai semnala, pentru că tot suntem la 
capitolul bibliografie, şi interesantele observaţii ale lui 
Dumitru Murăraşu cu privire la posibila cunoaştere de 
către poetul nostru a lucrării lui Poe Eureka: A Prose Poem, 
1848, cu urme în cosmogonia din Rugăciunea unui dac 
(Mihai Eminescu. Viaţa și opera, 1983). 

O secvență a cărții lui loan Iacob rezervată „rădăcinilor 
europene” ale lui Edgar Poe (anii primei copilării petrecuţi 
în Anglia ) e un nou prilej de verificare și atestare a 
afinităților sale cu Mihai Eminescu. Relevarea lor „rămâne 
un fapt extrem de important fiindcă aceleaşi « rădăcini » le 
vom întâlni - diacronic - și la Eminescu, educația (primară 
la Poe, universitară la Eminescu), filosofia germană (cu 
preponderență Schopenhauer la Eminescu, Schelling la 
Poe), mitologia nordului sunt circumscrise aceleiași arii 
europene și acest lucru validează încercarea noastră de a 
releva congruenţele arcului poetic transoceanic Eminescu 
- Poe”. În completare, mai este luată în calcul și influența 
exercitată de poezia lui Byron, ca o altă „rădăcină 
europeană” comună, cu precizarea că ea e parțială la 
Eminescu, integrală la Poe. Intr-un joc al AOC ilor că 
diferenţelor, un capitol urmând calea bătătorită a criticii 

tematice pune în evidenţă, cu nuanţările de rigoare, motive 
comune în opera celor doi scriitori, fascinația Nordului, 
căruia i se subsumează și motivul corbului, de mare 
relevanță estetică și ideatică, marea, ca semnificant al 
eternității, noaptea, pe o axă a „aspiraţiei goticului”, lesne 
detectabilă, dar în grade diferite la Poe și Eminescu. Fără 
să se bucure de o atenţie specială a autorului, capitolul ne 
oferă pretexte şi sugestii pentru dezvoltările de mai mare 
anvergură ulterioare. Ca să dăm un exemplu, iată, reluată 
spre sfârșitul cărţii, discuția despre goticul dominant, cu 
aplicaţie la cele două mari poeme, Corbul şi Luceafărul, 
privite în oglindă, se ridică până la nivelul cel mai înalt de 
generalizare, găsindu-l esenţial şi reprezentativ pentru 
ambii poeţi: „Coborârea Corbului şi înălţarea Luceafărului 
desemnează mişcări antagonice pe o axă gotică imaginară 
față de care se relaţionează cele două capodopere. Am 
risca să afirmăm chiar ca pe o necesitate primordială a 
celor celor doi mari poeţi raportarea la această axă gotică 
de-a lungul întregii lor opere”. Nu lipsesc însă, aici, ca 
pretutindeni pe parcursul lucrării, necesarele, prudentele 
nuanţe şi departajări: „Oricât am decela structuri lirice la 
Poe şi Eminescu, născute din aceeași propensiune comună 
spre un gotic specific arealului Nordului Europei (real, 
livresc sau imaginar), rezultanta lirică a acestor prevalențe 
nordice va rămâne mereu una temperat-gotică la 
Eminescu (spre deosebire de cea subliniat-gotică la Poe) pă 
Cele mai frumoase pagini ale cărții lui loan Iacob, model de 
acuitate a observaţiei, siguranţă a viziunii de ansamblu, 
fineţe a interpretării, sunt cele dedicate poemului emines- 
cian de tinereţe Mortua est!, recuperat, prin alăturarea de 
altă capodoperă, Annabel Lee, pentru categoria pieselor de 
top ale liricii universale. În această privinţă, da, are 
dreptate, Mortua est! e cel mai „poesc” poem eminescian. 
Ambele poeme, reflexe ale unei experienţe de viaţă 
timpurii, citite în grila paradigmei Eros - Thanatos (acesta 
e și titlul remarcabilului capitol al cărţii) „se-ngână şi-şi 
răspund”, se luminează şi se îmbogăţesc reciproc prin 
congruențe compoziționale, tematice şi de expresie: 
scenografie gotică, invidie celestă a îngerilor față de 
intensitatea erosului adolescentin, „areal tragic”, am zice, 

wagnerian tristanesc, cu iubirea dintâi adusă brutal sub 
pecetea morții, retorică a disperării şi răzvrătirii cu 
accente byroniene, mergând la Eminescu până la negarea 
Divinităţii, proiecție cosmică înălțând iubirea dincolo de 
hotarele vieţii comune, în fine, sonorități muzicale cu 


efecte majore asupra receptorului. Hotărât, cartea de față 


. F i » 
ne recomandă un autor de excepţie. în marea „Armada a 


eminescologiei contemporane, se înscrie acum loan losub, 
împreună cu proaspătul contingent al tinerilor intelectuali 
lipsiţi de complexe provinciale, educați, cum observa 
profesorul Ion Bogdan Lefter, în spirit „european', sau mai 
bine zis, „euro-american. 

Radu Cernătescu. În această armada, o navă destul de 
stingheră, cu un combatant unic pe post de amiral, pare a fi 
următorul autor găzduit de Junimea jeşeană la care vrem 
să ne referim în încheierea intervenţiei noastre. Mărtu- 
risim cinstit că nu e tocmai uşor să ne pronunțăm asupra 
cărţii tânărului iconoclast Radu Cernătescu, Antiparadisul 
lui Mihai Eminescu, Junimea, 2017, fiindcă fascinanta 
aventură la care ea ne invită presupune o orientare în 
arcanele filosofiei oculte, ale gnozei, „ştiinței” hermetice, 
alchimiei, teosofiei, antroposofiei, kabbalei, rosicrucianis- 
mului..., nu în ultimul rând, în ce a mai transpirat dincolo 
de tabuurile masonice. Greutatea unei documentări cât de 
cât riguroase în domeniu, dincolo de informațiile generale 
oferite prin lucrările de vulgarizare („profanatoare de 
mistere”, zice autorul nostru), e de natură să-ți inducă 
sentimentul unui stânjenitor handicap. Cărţile citite şi 
recomandate de Radu Cernătescu, cu titluri latinești de 
câte o jumătate de pagină, sunt, majoritatea, de pe la 1600. 
Ar mai fi, pentru astuparea lacunelor noastre în ocultism, 
chiar cărţile domniei sale, una mai veche, Literatura 
luciferică, din 2010, alta mai nouă, Arcanosophia, din 2016, 
dar şi aceasta ar însemna să recurgem la informaţii de 
mâna a doua. Pe lângă un masterat în hermeneutică la 
Timişoara, d-sa este beneficiarul unei specializări postuni- 
versitare în filosofie la Universitatea Central Europeană 
(CEU), Budapesta, și în Științe Hermeneutice şi Arte 
ezoterice la Colegiul vienez „Nicolas Flamel”, așa că trebuie 
să-i acordăm credit pentru afirmațiilor făcute. În cele ce 

urmează ne vom limita numai la aspectele referitoare la 


literatura română. În această privinţă trebuie să spunem 
că l-am citit atent în abordările sale eminescologice 
anterioare, din „Convorbiri literare”, „Cronica”, „Viaţa 
Românească”, „Luceafărul”, „România literară”, şi l-am 
urmărit cu viu interes pe un blog personal cu sprinten- 
extravagante, niciodată banale, eseuri despre fenomenul 
literar românesc, între care ne-a atras atenţia o „despărţire 
de Călinescu” afirmată ferm, aş zice chiar cu excesivă 
duritate (Împotriva lui Călinescu). Stăruim asupra acestui 
articol pentru că el reprezintă un fulminant manifest 
pentru eliberarea de sub tutela sufocantă, „într-un prezent 
desacralizat şi tragic”, a criticii tradiționale, reprezentată 
de divinul critic şi „puzderia” de discipoli călinescieni, cu 
falsul ei „estetism ştiinţific”, reducând, printr-un demers 
„raţionalist şi precupeț”, „Scriptura la scriitură şi pe profet 
la scriitor”, şi pentru o nouă abordare a actului literar prin 
care „cititorul adogmatic” este invitat în „subteranele 
scriiturilor cu cheie, iluminate de tradiția arheală”. Iată, 
într-o altă versiune, arcul transfrontalier preconizat de Ion 
lacob: „Circulând liber pe palierele conotative ale 
literaturii române, vom putea ilumina de aici o perspectivă 
comparatistă asupra funcţiei repetitive a simbolului ocult 
şi a mitologiei inițiatice în cultura de tip occidental. Vom 
cerceta astfel o subterană care uneşte toate culturile post- 
inițiatice și care se varsă în absolut... Preluat ca intro- 
ducere la cartea despre „istoria ocultă a literaturii române” 
(Literatura luciferică) articolul despre Călinescu reverbe- 
rează, în termeni mai puţin contondenţi, în ultimele 
secvenţe ale cărții despre „antiparadisul” eminescian. Dacă 
anterior vinovatul moral pentru „reducţia semiologică” 
prin care s-a ajuns în critica noastră ca „raţionamentele și 
obiectivele esteticii să fie confundate cu critica literară” era 
nimeni altul decât Immanuel Kant, acum, asaltul împotriva 
„estetismului guraliv, precupeţ și servil, bun să reflecte 
doar decadenţa unei lumi sleite de originalitate” se face 
sub semnul lui Schopenhauer, cu argumente din scrierea 
sa mai puţin frecventată Parergaund Paralipomena, unde 
filosoful cerea transferul de la „frumosul artificial” la 
„gândirea perenă”, de la text la autor, „cel care rămâne 

zidit în temelia marii literaturi”. Succintele capitolele 
finale, Hermeneutica geniului şi Metafora murind se 
convertesc în prefață a cărţii și ea ar trebui citită de la 
coadă la cap precum scrierile arabe ori ebraice. 

Noua carte despre Eminescu este o pledoarie nedisi- 
mulată pentru locul și rolul important al masoneriei în 
cultura română. Analizată dintr-o perspectivă mai largă, 
a istoriei noastre literare, ea ne întărește o bănuială mai 
veche: toţi scriitorii mai de doamne-ajută ai secolului al 
XIX-lea, printre care şi Creangă, au fost masoni. Nouăzeci 
la sută dintre ei sunt deconspirați acum de d-l Radu 
Cernătescu, despre restul urmând să aflăm cu următorul 
prilej. Nici în secolul XX masoneria noastră nu se poate 
plânge de secetă scriitoricească. Nu ştim care este 
situația în prezent; oricum, Nicolae Manolescu şi Eugen 
Simion fac parte din loje diferite. Revenind la poetul 
nostru şi la legăturile sale cu masoneria reținem sugestia 
privind posibila familiarizare cu misterele ei încă din 
perioada studiilor universitare prin mijlocirea cercurilor 
spiritiste vieneze, cu urme detectabile în postume din 
aceeaşi epocă precum Odin și poetul, Avatarii faraonului 
Tla, mai evident, în Steaua vieții, unde „sfântul ochi de 
aur” trimite la „lumière de l'Etoile flamboyante” (P. J. 
Paris) nelipsită de pe cerul tuturor lojelor masonice. Cu 
această ocazie, autorul redeschide „dosarul” destul de 
voluminos al aşa-zisei „conspirații iudeo-masonice” cu 
eliminarea din viața publică şi chiar suprimarea fizică a 
incomodului gazetar Eminescu tocmai de către prietenii 
săi junimişti, majoritatea francmasoni, în frunte cu filo- 
germanul Maiorescu şi cu colaborarea altui francmason, 
profesorul universitar Al. Şuţu, ba chiar şi a regelui, 
curtat şi el de francmasonerie, ce făceau astfel jocul 
imperiului austriac, acesta forțând print-o artificială 
criză diplomatică, (pretextul era un discurs „ofensator” 
al deputatului liberal Petre Grădişteanu) aderarea 
României la „liga păcii”, Tripla Alianţă. „Asasinarea poli- 
tică” a lui Eminescu ţine desigur de speculaţii fanteziste 
(în care sunt puse la contribuție criptografia, anagrama, 
numerologia), cu privire la conştientizarea de către 
poetul bolnav a cabalei careia-i cade victimă. Astfel, 

cuvintele rostite de poet la Gara de Nord, din vagonul în 
care urma să plece la sanatoriul din Viena reproduse de 
Livia Maiorescu: „Doctor Robert Mayer, marele moment, o 
conspirație și colo marea domnişoară” şi „Argus” sunt 
răstălmăcite în fel și chip de adepții teoriei conspirației, 
unul dintre ei fiind generalul securist Ilie Torsan ce-şi 
alină anii de pensie prin „spargerea” unor coduri înci- 
frate eminesciene, scrise sau orale. Prin eliminări de 
litere, permutări, anagrame, echivalări numerice, acesta 
ajunge la incredibila formulare „Maiorescu, Marele 
Mason” urmat de numele zeului tradus prin „Ateul” şi, 
concomitent, „O știu!”. Suntem de acord că toate acestea 
sunt aberaţii contrazise de iubirea constantă arătată 
poetului de prietenii junimiști, care nu-l lasă la greu nici 
în momentele dificile ale bolii. Dar, vai, combătându-le, 
în cadrul unui „recurs al masoneriei”, Radu Cernătescu 
cade el însuşi în capcana unui scenariu la fel de abraca- 
dabrant: dorind să-l scape de vânătoarea guvernului 
împotriva unor „ţapi ispăşitori” în amintitul conflict 
diplomatic româno-austriac, Maiorescu ar fi regizat 
ascunderea poetului, cu un „diagnostic fals” în clinica 
doctorului Şuţu. De fapt Eminescu știa şi era de acord cu 
negocierile secrete în interesul menținerii păcii dintre 
guvernul român şi imperiul austriac. Maiorescu în 
Jurnalul său a transmis acest adevăr parolat iniţiaților 
masonici tot prin mijlocirea unui limbaj simbolic, făcut 
din gesturi şi cuvinte schimbate cu poetul în „fatidica' zi 
de 28 iunie. Dar problema dacă a fost sau nu bolnav cu 
adevărat Eminescu rămâne în suspensie şi autorul trece 
lejer mai departe la o altă problemă. 

În ceea ce priveşte depăşirea „clişeelor criticii este- 
tice” și luminarea legăturilor dintre opera poetului şi 
occulta philosophia trebuie să spunem că, spre dezamă- 
girea noastră, acestea sunt destul de greu de ales din 
noianul de informaţii privind atâtea direcții şi mişcări 
ezoterice, rezumându-se adesea la câteva rânduri din 
zeci de pagini exterioare subiectului propus de titlul 
cărții. Pretextele folosite sunt uneori destul de subțiri. 
Într-o parafrază strânsă la versuri din Strigoii, un adaos 
al lui Sadoveanu, „numerele de aur” inexistente în textul 

sursă, poate motiva o trimitere a autorului Crengii de aur 
la „pătratul de aur” din Melancolia lui Diirer, dar în nici 
un caz nu poate fi un argument pentru a o asocia celebra 
gravură cu motivul magului din poemul eminescian (v. 
Eminescu, Sadoveanu și misterul unei gravuri). Unele 
fertile sugestii cum este aceea a depăşirii reducționistei 
„antiteze morale” călinesciene din Luceafărul în favoarea 
citirii sale în cheia unei „alegorii hermetice” prin care 
personajul titular, cu toiagul său „încununat cu trestii”, 
devine o ipostază a lui Hermes Trismegistus cu caduceu, 
patronul filosofiei oculte, rămân doar ca o promisiune 
făcută în cuvântul introductiv al lucrării (Către cititor). 
Acolo unde, uitând de partipri-ul său masonic, D-l Radu 
Cernătescu se apleacă mai stăruitor asupra textului emi- 
nescian, rezultatele sunt pe măsura întinselor cunoştinţe 
și a mobilității sale intelectuale. Observaţii filologice de 
mare subtilitate găsim, iată, în analiza unei sintagme, „un 
aiurit de jale” unde cuvântul aiurit, o şaradă nedigerată 
de lingvişti şi eminescologi, blocați în traducerea inadec- 
vată prin conotaţia sa peiorativă, aiureală, este „reabi- 
litat”, prin apelul la vechi glosare bisericeşti și himno- 
logii ecleziastice, cu ocoluri prin patrologii latine, lucrări 
de explicaţii liturgice, enciclice papale, mitologii romane, 
redându-i-se înţelesul său originar, de vaier, jale, 
tânguire, intuit de Eminescu într-un vers, „poate cel mai 
trist din lirica românească”. Instructive sunt şi glosele la 
secvenţa visului profetic al sultanului din Scrisoarea lll, 
cu o lectură atentă a Istoriei... orientalistului austriac 
Joseph von Hammer, cu urme minuţios decelate în textul 
eminescian. La această filiație îndeobşte cunoscută, se 
adaugă însă interpretarea profund originală, bazată pe 
ştiuta pasiune a poetului pentru cartea veche, a versului 
privind enumerarea celor trei continente, „Asia, Europa, 
Africa cu-a ei pustiuri”, inexistente la Hammer, a cărui 
sursă e descoperită de exeget în gravura de pe coperta 
cărţii Sistema religiei muhamedane şi în textul explicativ 
al autorului ei, Dimitrie Cantemir. Să mai adăugăm 
excelenta exegeză la Cezara, cu revelarea, în răspăr cu 
analizele lui G. Călinescu şi Mircea Eliade, h pri 
gramatici a iniţierii adăpostită în toposul mitic al insu 

paradisiace a lui Euthanasius. Cu astfel de pagini își 
poate justifica Radu Cernătescu orgoliosul proiect de 
înnoire a criticii eminesciene. 

X. Eminescu, un polymath man al românilor „seses 213 
XI. Homer, Eminescu și performanţele lor științifice............ 245 


XIII. Eminescu și spinoasa problemă 
a timpului „nn nenea nenea eneeemmnn 314 

“XIV. Note preparative pentru un posibil picaresc eminescian: 


mica odisee pruso-galițiană............e eee 327 
XV. Biografeme: Eminescu, 

traducător al lui Eudoxiu Hurmuzachi.............n acneea 365 
XVI. Eminescu și religia. 

Tentativa christologică ...........eeee ennnen ennnen nnne 376 
Addenda: trei debuturi în eminescologie „seenen 399 

CATALOGUL COLECȚIEI „EMINESCIANA” 
Seria I (1974-1989) 


EMINESCU, Mihai. Poezii. 

Selecţie şi prefaţă de Constantin Ciopraga. lași, Junimea, 
Eminesciana 1, 1974, 292 p. 

IBRĂILEANU, G. Mihai Eminescu: studii și articole. 

Ediţie îngrijită, prefaţă, note şi bibliografie de Mihai Drăgan. 
Eminesciana 2; 1974, 384 p. 

VIANU, Tudor. Mihai Eminescu. 

Prefaţă de Al. Dima. Ediţie îngrijită de Virgil Cuţitaru. 
Eminesciana 3; 1974, 355 p. 

BULGĂR, Gh. De la cuvânt la metaforă în variantele 
liricii eminesciene 

Eminesciana 4, 1975, 263 p. 

CĂLINESCU, G. Viaţa lui Mihai Eminescu. 

Eminesciana 5;1977, 408 p, 15 il. 

DRAGOMIRESCU, M. Mihai Eminescu. 

Ediţie îngrijită, prefaţă şi note de Leonida Maniu. 
Eminesciana 6; 1976, 296 p. 

EMINESCU, Mihai. Scrieri pedagogice. 

Cu un cuvânt înainte de Mihai Bordeianu. 

Ediţie critică de Mihai Bordeianu şi Petru Vladcovschi. 
Eminesciana 7; 1977, 241 p. 

GHERASIM, Vasile. Mihai Eminescu. Studii şi articole. 
Ediţie alcătuită, prefaţă şi bibliografie de George Muntean. 
Eminesciana 8; 1977, 208 p. 

Mihai Eminescu în critica italiană. 

Texte alese şi traduse de Radu Boureanu şi Titus Pirvulescu; 
argument de Radu Boureanu; prefaţă de Ştefan Cuciureanu. 
Eminesciana 9; 1977, 288 p. 

SCORPAN, Grigore. Mihai Eminescu. Studii şi articole. 
Introducere de G. Ivănescu. Ediţie, bibliografie şi indice de nume 
de Virgil Andriescu. 

Eminesciana 10; 1977, 367 p. 

GUILLERMOU, Alain. Geneza interioară a poeziilor 


lui Eminescu. 
Cu un cuvântal autorului către cititorii români. 


Traducere de Gh. Bulgăr şi Gabriel Pîrvan. 
Eminesciana 11; 1977, 608 p. 

| e  BHOSE, Amita. Eminescu și India. 

| Eminesciana 12; 1978, XII, 176 p. 

e CĂLINESCU, G. Mihai Eminescu (studii și articole). 
Ediţie îngrijită, postfață şi bibliografie 
de Maria și Constantin Teodorovici. 
Eminesciana 13; 1978, 312 p. 

e Eminescu după Eminescu. Comunicări prezentate 
la Colocviul organizat de Universitatea din 
Paris-Sorbona (12-15 martie 1975) - Eminescu 
après Eminescu. Communications présentées 
au Colloque de 12-15 mars 1975, 
à /'Univer'site de Paris-Sorbonne. 
Volum îngrijit de Dimitrie Păcurariu. 
Eminesciana 14; 1978, 351 p. 

e  MARIN,I.D.Eminescu la Ipotești. 
Eminesciana 15; 1979, 240 p. 

e  KOJEVNIKOV,I.A. Mihai Eminescu și problema 
Îromantismului în literatura română. 
Traducere, prefață şi indice de autori de Ariton Vraciu. 
Eminesciana 16; 1979, 328 p. 

e  IRIMIA,Dumitru. Limbajul poetic eminescian. 
Eminesciana 17; 1979, 472 p. 

e CĂLINESCU, G. Avatarii faraonului Tlà. 
Ediție îngrijită, prefață, note, anexe şi indici de D. Vatamaniuc. 
Eminesciana 18; 1979, 191 p. 

e PAPU, Edgar. Poezia lui Eminescu. 
Ediția a 2-a revăzută şi adăugită. 
Eminesciana 19;1979, 256 p. 

e  LOVINESCU,E. Mite. Bălăuca. 
Ediţie critică, prefață, note, variante, glosar şi bibliografie 
de Ion Nuță. 
Eminesciana 20; 1980, 460 p. 

e BULGĂR, Gh. Eminescu. Coordonate istorice şi stilistice 
ale operei. 
Eminesciana 21; 1980, 191 p. 

e CARACOSTEA, D. Arta cuvântului la Eminescu. 
Studiu introductiv de Ion Apetroaie. Ediție îngrijită, note, 
addendă bibliografică şi indice de nume de Nina Apetroaie. 
Eminesciana 22; 1980, 487 p. 

e  NEGOIȚESCU,I, Poezia lui Eminescu. 
Ediţia a 3-a, 
Eminesciana 23; 1980, 183 p, 

e  BOGDAN-DUICĂ, G. Mihai Eminescu. Studii şi articole. 
Ediţie îngrijită, prefaţă, note şi bibliografie de Ecaterina Vaum. 
Eminesciana 24; 1981, 263 p. 

IORGA, N. Eminescu. 
Ediţie îngrijită, studiu introductiv, note şi bibliografie 
de Nicolae Liu. 
-Eminesciana 25; 1981, 359 p. 

TODORAN, Eugen. M. Eminescu: epopeea română. 
Eminesciana 26; 1981, 400 p. 

DRĂGAN, Mihai. Mihai Eminescu. Interpretări. 
Vol. 1. 

Eminesciana 27; 1982, 264 p. 

Eminescu și clasicismul greco-latin. Studii şi articole. 
Ediţie îngrijită, prefaţă, note, bibliografie, 

indice de Traian Diaconescu. 

Eminesciana 28; 1982, 293 p. 

AVĂDANEI, Ştefan. Eminescu şi literatura engleză. 
Eminesciana 29; 1982, 184 p. 

POPA, George. Spaţiul poetic eminescian. 
Eminesciana 30; 1982, 248 p. 

ŞTEFANELLI, Teodor V. Amintiri despre Eminescu. 
Ediţie îngrijită, prefaţă, bibliografie şi indice 

de Constantin Mohanu. 

Eminesciana 31; 1983, 215 p. 

EMINESCU, Mihai. Economia națională. 

Antologie, studiu introductiv, note și comentarii 

de Vasile C. Nechita. 

Eminesciana 32; 1983, 296 p. 

PERPESSICIUS. Eminesciana. 

Ediţie îngrijită, prefaţă şi bibliografie 

de Dumitru D. Panaitescu. 

Eminesciana 33; 1983, 663 p. 

CIOBANU, Nicolae. Eminescu. Structurile 
fantasticului narativ. 

Eminesciana 34; 1984, 215 p. 

CUȚITARU, Virgil. Metamorfozele lui Hyperion. 
Studiu asupra poemei Luceafărul. 

Eminesciana 35; 1983, 200 p. 

TIUTIUCA, Dumitru. Creativitate şi ideal. 
Eminesciana 36; 1984, 2550 

LOVINESCU, E. Mihai Eminescu. 

Ediție critică, prefață, note, variante, bibliografie 

şi indice de lon Nuță. 
Eminesciana 37; 1984, 385 p. 
Eminescu în critica germană. 
Selecţie, traducere, introducere, 


de Sorin Chiţanu. 
Eminesciana 38; 1985, 304 p. 


note şi bibliografie 

e  VATAMANIUC,D. Publicistica lui Eminescu: 1870-1877. 
Eminesciana 39; 1985, 416 p. | 

e DRĂGAN, Mihai. Mihai Eminescu. Interpretări. 

Vol. 2. 
Eminesciana 40; 1986, 228 p. 

e  LOGHINOVSKI, Elena. Eminescu în limba lui Pușkin. 
Eminesciana 41; 1987, 304 p. 

e CARACOSTEA, D. Creativitatea eminesciană. 

Ediţie îngrijită, studiu introductiv şi note de Ion Apetroaie. 
Eminesciana 42; 1987, 311 p. 

e GALACTION, Gala. M. Eminescu. 

Ediţie, cuvânt înainte, note şi indice de Gheorghe Cunescu. 
Eminesciana 43; 1987, 160 p. 

+ CONSTANTINESCU, Pompiliu. O catedră Eminescu. 
Antologie, notă editorială şi indice de nume de Lenuţa Drăgan; 
prefață de Mihai Drăgan. 

Eminesciana 44; 1987, L, 270 p. 

e ISTRATE, Gavril. Studii Eminesciene. 
Eminesciana 45; 1987, 312 p. 

e NECHITA, Vasile C. Meditaţii economice eminesciene. 
Eminesciana 46; 1989, 336 p. 

e ŞTEFAN, I.M. Eminescu și universul ştiinţei: studiu. 
Prefață de Zoe Dumitrescu-Buşulenga. 

Eminesciana 47; 1989, 160 p. 

e POPA, George. Prezentul etern eminescian. 
Eminesciana 48; 1989, 287 p. 

e DRĂGAN, Gheorghe. Poetică eminesciană. 

I. Temeiuri folclorice. 
Eminesciana 49; 1989, 204 p. 

e STREINU, Vladimir. Eminescu. 

Ediţie îngrijită, prefață, note şi indice de nume de Mihai Drăgan. 
Eminesciana 50; 1989, 271 p. 


Seria II (1990-2000) 


e CIOPRAGA, Constantin. Poezia lui Eminescu: 
arhetipuri şi metafore fundamentale. 
Eminesciana 51; 1990, 278 p. 

+  ZISU, Aurelian. Corespondenţa lui Eminescu: 
exerciţii de lectură intertextuală. 
Eminesciana 52; 1990, 212 p. 

e MUREȘANU IONESCU, Marina. Eminescu 
şi inter-textul romantic. 

Eminesciana 53; 1990, 303 p. 

CIMPOI, Mihai. Narcis și Hyperion. Eminescu, 

Poet al fiinţei. Poem critic. 

Eminesciana 54; 1994, 265 p. 

PETRESCU, loana Em. Mihai Eminescu - poet tragic. 
Eminesciana 55; 1994, 208 p. 

EMINESCU, Mihai. Există dreptate? 

Scrieri cu conţinut juridic. 

Antologie, studiu introductiv, note și comentarii 

de Eugeniu Safta-Romalo. 

Eminesciana 56; 1994, 327 p. 

ZUGUN, Petru. M. Eminescu. 

Fascinaţia izvoarelor Cuvântului. 

Eminesciana 57; 1994, 204 p. 

VOICA, Adrian. Versificaţie eminesciană. 
Eminesciana 58; 1997, 318 p. 

COȘEREANU, Valentin. Eminescu - Ipotești - Eminescu. 
Ediţia a 2-a revăzută. 

Eminesciana 59; 1999, 154 p. 

CIMPOI, Mihai. Plânsul Demiurgului. 

Noi eseuri despre Eminescu. 

Eminesciana 60; 1999, 204 p. 

RUSU, Vasile. Eminescu. Motivele vegetale și faunistice. 
Eminesciana 61; 2000, 210 p. 


Seria III (2000-2013) 


CRĂCIUNESCU, Pompiliu. Eminescu: paradisul infernal 
şi transcosmologia. 

Prefaţă de Basarab Nicolescu. 

Eminesciana 62; 2000, 216 p. 

SOROHAN, Elvira; PRICOP, Constantin; STANCU, Valeriu P. 
Naratori 

şi modelare umană în medievalitatea românească. 
Eminesciana 63; 2000, 172 p. 

PETRESCU, loana Em. Mihai Eminescu - poet tragic. 
Ediţia a 2-a. 

Eminesciana 64; 2001, 194 p. 

LATEŞ, George. Mihai Eminescu: orfism şi gnomism. 
Eminesciana 65; 2001, 285 p. 

HUSAR, Al. Pro Eminescu. 

Eminesciana 66; 2001, 296 p. 

LIVESCU, Cristian. Întâiul Eminescu: studiu critic. 

Copiii lui Saturn: digresiuni despre geniu. 

Eminesciana 67; 2002, 245 p. 

e Detractorii lui Eminescu.: 
Vol. 1. Ediţie îngrijită şi prefaţă de Alexandru Dobrescu. 
Eminesciana 68; 2002, XLIV, 337 p. 

+ LATEŞ, George. Gradul zero al receptării eminesciene. 
Eminesciana 69; 2003, 181 p. 

e MUREŞANU IONESCU, Marina. Eminescu 
și inter-textul romantic. 
Ediţia a 2-a revăzută. 
Eminesciana 70; 2004, 280 p. 

e CODREANU, Theodor. Mitul Eminescu. 
Eminesciana 71; 2004, 330 p. 

+  ANTOFI, Simona. Luceafărul: o re-lectură: 
perspective pluritextuale. 
Eminesciana 72; 2004, 288 p. 

+ SPIRIDON, Cassian Maria. Eminescu, azi. 
Eminesciana 73; 2005, 278 p. 

e SCRIPCARU, Gheorghe; CIUCĂ, Valerius M. 
Mihai Eminescu: încercare de patografie. 
Eminesciana 74; 2005, 174 p. 

e LATEŞ, George. Eminescianismul 
(o monografie a conceptului). 
Eminesciana 75; 2005, 294 p. 

e Eminescu în critica germană. 
Selecție, traducere, introducere, note şi bibliografie 
de Sorin Chițanu. 
Eminesciana 76; 2005, 304 p. 

e  IACOBAN, Mircea Radu. Căminarul. 
Eminesciana 77; 2012, 212 p. 

e COJOCARU, Carmina Mimi. Antropogonia eminesciană. 
Prefață de Dumitru Micu. 
Eminesciana 78; 2012, 202 p. 

e CODREANU, Theodor, Basarabia eminesciană, 
Eminesciana 79; 2013, 244 p. 

e RACHIERU, Adrian Dinu, Con-viețuirea cu Eminescu. 
Eminesciana 80; 2013, 244 p. 


Seria IV (2014-) 


e CUBLEŞAN, Constantin, Eminescu în exegeze critice. 
Eminesciana 81; 2014, 326 p. 

e DORIAN Gellu, IORDACHE Emil, Paşii poetului. 
Eminesciana 82; 2014, ediție definitivă, 326 p. 

e  VULTURESCU, George, Complexul Ghilgameş. 
Eminesciana 83; 2015, 194 p, 

BLAGA, Virginia, Intratextualitatea 

în opera lui Mihai Eminescu. 

Eminesciana 84; 2015, 298 p. 

COȘEREANU, Valentin, Ipotești sau realitatea poeziei. 
Eminesciana 85; 2015, 350 p. 

MARIN, I. D., Eminescu la Ipotești. 

Eminesciana 86; 2015, ediţie definitivă, 286 p. 

ZUB, Al., Eminescu. Glose istorico-culturale. 
Eminesciana 87; 2016, ediție definitivă, 232 p. 
COŞEREANU, Valentin, CRĂCIUNESCU, Pompiliu, 
Odiseea manuscriselor eminesciene. Descifrări, ediții, 
radiografii interioare, facsimilări (vol. 1-111). 
Eminesciana 88; 2016, ediție definitivă, 792 p. 
CODREANU, Theodor, Fragmente despre Eminescu. 
Eminesciana 89; 2016, 300 p. 

COŞEREANU, Valentin, Eminescu, Aron Pumnul 

și Bucovina habsburgică. 

Eminesciana 90; 2017, 310 p. 

IACOB, loan, Arc poetic transatlantic: 

Mihai Eminescu - Edgar Allan Poe. 

Eminesciana 91; 2017, 206 p. 

CERNĂTESCU, Radu, Antiparadisul lui Mihai Eminescu. 
Eminesciana 92; 2017, 210 p. 

SPIRIDON, Cassian Maria, Eminescu, ziarist politic. 
Eminesciana 93; 2018, 384 p. 

COȘEREANU, Valentin, Jurnal cu Noica 

și manuscrisele Eminescu. 

Eminesciana 94; 2018, 196 p. 

SIMION, Eugen, Proza lui Eminescu. 

Eminesciana 95; 2018 

CRĂCIUNESCU, Pompiliu, Eminescu. 

Paradisul infernal și trancosmologia. SIR 
Prefaţă de Basarab Nicolescu. Ediţia a Il-a, revăzută. 
Eminesciana 96; 2018, 296 p. 

SCĂRLĂTESCU, Doru. 

Eminescu şi ispitele eminescologiei. 

Eminesciana 97; 2018, 426 p. 

Cărţile editate de JUNIMEA 

pot fi achiziționate la redacție. 

Comenzi: luni-vineri, orele 10-14. 

Persoană de contact: Cătălin DĂNILĂ, tel.: 0723 211 357 


Volumele pot fi solicitate online, 

ta adresa edjunimeaQgmail.com. 

ta secretariat, Cornelia APETROAIE, tel.: 0232 410 427 
Pot fi procurate și în rețeaua de librării SEDCOM LIBRIS IAŞI, 
Librăria „Oreste Tafrali” 

a Universității „Alexandru loan Cuza”, 

Librăria Cartea Românească, lași, 

stand Palatul Culturii 

(Complexul Muzeal Naţional „Moldova”, laşi), 

Librăria Mihai Eminescu (Bucureşti), 

Derex Com SRL (Bucureşti), 

reţeaua de librării Cărtureşti, 


precum și în alte librării partenere din Bacău, Braşov, Buzău, 
Cluj-Napoca, Constanţa, Chişinău, Galaţi, 

Piatra Neamţ, Sibiu, Suceava,Timişoara, 

Memorialul Ipotești - Centrul Naţional de Studii „Mihai Eminescu”... 

d) 


Textele din volumul de faţă au la bază o suită de 
articole apărute în publicaţii ieşene („Cronica veche”, 
„Dacia literară”, „Scriptor”, „Studii eminescologice', 
„Românii din afara graniţelor ţării”), amplificate și 
adaptate, când a fost cazul, exigenţelor de stil și de 
structură ale demersului editorial. Ele rămân totuşi, 
volens nolens, tributare exerciţiului jurnalistic originar, 
cu inerente calităţi şi defecte, între care, accentele 
polemice mai apăsate. Referitor la acestea, îi asigurăm 
pe cei afectaţi poate de criticile aduse de bunele noastre 
intenţii şi de prietenia, fie ea și incomodă, pe care le-o 
purtăm. l-am slovenit întotdeauna atent, fără grabă și 
fără prejudecăţi. Refulându-ne chiar, când a apărut, un 
sentiment inhibant de zădărnicie. În conduita noastră 
- îndemnul ne-a venit de la poetul însuşi, care scria aceste 
rânduri în „Timpul”, din iarna lui 1880: „cititorii ştiu bine 
că suntem gura adevărului; iar dacă avem graiul aspru; 
asprimea aceasta o considerăm ca un corectiv în contra 
vicierii spiritului public” .. 

